
भारतीय पुरातत्त्व के प्रकाएड परिडत, ग्राचीन लिवियाला के प्रथम 
पाठक, राजस्थानी इतिहास और संस्कृति के अद्वितीय 
जाता, राष्ट्रभाषा हिन्दी के अनन्य सेवक 


तंथा 
देवी सरस्वती के वरद पुत्र 
साहित्य-वाचस्पति 
डा० गौरीशंकरजी ओझा 
की 
स्मृति में 
संस्थापित 


ओझा आसन माष॑ण-माला' 


प्रकाशकीय निवेदन 


राजस्थान के प्राचीन साहित्य, इतिहास एवं कछा विषयक 
शोध-कार्य को राजस्थान के सांस्कृतिक पुनरुत्थात के लिए अत्या- 
वश्यक और सर्वथा अनिवार्य समझकर राजस्थान विश्वविद्यापीठ _ 
(तत्कालीन हिन्दी विद्यापी5), उदयपुर, ने वि० सं० १९९९ में 
“साहित्य संस्थान” की स्थापना को थी। संस्था की योजनानुसार 
“साहित्य संस्थान” के अन्तर्गत कई महत्वपूर्ण प्रवृत्तियाँ प्रारम्भ की 
गईं थीं, जो आजकल बहुत-कुछ विकतित हो चुकी हें, जेसे :- 
१. राजस्थान में हिन्दी के हस्त-लिखित ग्रन्थों की खोज, २. राजस्थान 
में संरक्ृत के हस्त-लिखित ग्रन्थों की खोज, ३. चारण साहित्य-संग्रह, 
४. लोकगीत-संग्रह, ५. राजस्थानी कहावत-माला, ६. स्वर्गीय 
डॉ० गौरीशड्भूर ही राचन्द ओझा निबन्ध-संग्रह, ७. महाकवि सूर्यमल 
आसन, ८. पृथ्वीराज रासौ सम्पादन-कार्य, ९. स्व० डॉ० गौरीश 
ही राचन्द ओझा आसन, १०. अध्ययन-गृह - तथा संग्रहालय, एवं 
११. शोध-पत्रिका, आदि । 

साहित्य संस्थान की इन अन्य विभिन्न प्रवत्तियों के साथ ही 
स्व० डॉ० गौरीशड्ूर हीराचन्द आसन भी उसकी एक मुख्य और 
महत्त्वपूर्ण प्रवत्ति है । इस प्रवृत्ति विशेष की स्थापना से एक ओर 
जहाँ हम राजस्थान की इतिहास सम्बन्धी सामग्री को प्रकाश में ला 
सकेंगे, वहाँ दूसरी ओर राजस्थान के प्रसिद्ध इतिहासज्ञ तथः 
पुरातत्त्ववेता स्व० डॉ० ओभाजी-की स्मृति को भी स्थायी बन। 
सकेंगे । स्व० डॉ० ओझाजी न केवल रांजस्थान के ही इतिहासकार 
थे, अपितु भारतीय इतिहासकारों तथा पुरातत्त्वज्ञों में सवंथा प्रमुख 


(के) 


और प्रसिद्ध अग्रणी विद्वान्‌ थे। राजस्थान के इतिहास सम्बन्धी 
शोध-खोज करनेवाले तो वे एकमात्र व्यक्ति थे। राजस्थान के 
इतिहास-साहित्य को जो उन्होंने महत्त्वपूर्ण देत दी थी, उसके लिए 
राजस्थानवासी सर्देव उनके कृतज्ञ रहेंगे। राजस्थान की ऐसी 
महान्‌ और प्रमुख विभूति को स्मृति को सदेव बनाए रख कर हम 
इस पिछड़े हुए प्रान्त के ऐतिहासिक क्षेत्र में महत्त्वपूर्ण सेवा कर 
सकें, इसी उद्देश्य से “साहित्य संस्थान के अन्तगंत इस “आसन 
की स्थापना की गई हें। 
इस “आसन” से प्रति वर्ष “राजस्थान के इतिहास व पुरातत्त्व” 
विषय पर अधिकारी विद्वान के तीन लिखित मौखिक भःषण कराने 
की योजना हैं । इन लिखित भाषणों को “साहित्य संस्थान द्वारा 
पुस्तकाकार प्रकाशित कराया जायगा | प्रस्तुत पुस्तक इसी योजना 
का सर्व-प्रथम मूत्ते रूप हें । “आसन” के प्रथम अभिभाषक के रूप 
में सौभाग्य से हम स्व० डॉ० ओझाजी के बाद बहद राजस्थान के 
एकमात्र इतिहासवे ता महाराजकुमार डॉ० रघबी रसिहजी, एम्‌० ए०, 
एल-एल० बी०, डी० लिट०, ज॑ंसा व्यक्ति प्राप्त कर सके । 
डॉ० रघुबीरसिहजी द्वारा लिखित “पूव आधुनिक राजस्थान प्रांतीय 
ष्टिकोण से छिखा गया राजस्थान के राज्यों और राजस्थान के 
» जन-जीवन के विकास का प्रथम महत्त्वपूर्ण और मौलिक इतिहास- 
ग्रन्थ है । डीॉ० रघबीरसिह॒जी ने राजस्थान के राजनंतिक, सामा- 
. जिक और सांस्कृतिक जीवन को एक निष्पक्ष परीक्षक की भाँति 
देखने का प्रयास किया है। इसके प्रकाशन से राजस्थान के इतिहास 
कई महत्त्वपूर्ण घटनाएं, समस्याएं, और जन-जीवन की प्रगति 
के अनेक छिपे हुए चित्र प्रकाश में आएँगे, जिससे राजस्थान के 
इतिहास सम्बन्धी शोध-खोज के क्षेत्र में काम करने वालों को पूरी- 


( ६) 
पूरी सहायता मिलेगी १ 
' डॉ० रघूबीरसहजी की उक्त पुस्तक का प्रकाशन करते 
हुए “साहित्य संस्थान” अपूर्व गौरव का अनुभव करता हैं । 
प्रस्तुत पुस्तक राजस्थान - टाइम्स लि०, अजमेर, में कई महीनों 
- पहिले ही छप कर तैयार हो गई थी, किन्तु “साहित्य संस्थान” 
की अपनी कठिनाइयों के कारण उसके प्रकाशन में' अब तक यह 
विल्म्ब होता गया । हमारे इस विलूम्ब के कारण राजस्थान 
टाइम्स लि० के- संचालकों को भी काफी असुविधा उठानी' पड़ी 
है, जिसके लिए हमें हार्दिक खेद है । 
महाराजकुमार साहब ने अपने भाषणों को पुस्तकाकार 
प्रकाशित करने की स्वीकृति देकर “साहित्य संस्थान को 
इतिहास-कार्य की सेवा करने. का जो सुअवसर दिया उसके 
लिए उनके प्रति क्‍या आभार प्रदर्शित किया जाय ? वे एक ओर 
तो राजस्थान विश्वविद्यापीठ के 'उपकुलपति' हे. तथा दूसरी 
ओर “साहित्य संस्थान के विशिष्ठ संचालकों में प्रमुख हैं, अतः 
उनके प्रति केवल आभार प्रदर्शन कर उनकी सहायता के मूल्य . 
को नहीं आँका जा सकता हे । इस पुस्तक के प्रकाशन में जो 
विलम्ब हुआ, उसके लिए हम महाराजकुमार से क्षमा चाहते हें । 
समूचे राजस्थान का जो राजनेतिक एवं शासकीय एकीकरण 
हुआ है, वह उसके इतिहास में एक सर्वथा अधूतपूर्वे घटना है, 
और उसका महाराज-प्रमुख भी आधुनिक भारतीय. वैधानिक 
परम्परा में सर्वथा एकाकी ही है । मेवाड़ के विलीनीकरण के 
लिए स्वीकृति देकर राजस्थान की इस प्रान्तीय एकता को मूत्ते 
रूप देने में हमारे महाराज-प्रमुख का महत्त्वपूर्ण हाथ रहा है । 
पुनः हमारी इस विद्वविद्यापीठ के वे सर्व-प्रथम कुलपति 


(६:१9 ) 


भी थे । अतएवं “ओका आसन” से दिए जाने वाले इन सर्व- 
प्रथम अभिभाषणों को इस जनतन्‍्त्रीयः राजस्थान के हमारे 
महाराज-प्रमुव को ही भेंट कर उनका यों समादर करना हमारे 
लिए उचित ही नहीं सर्व-प्रकारेण अनिवाय भी था.। 


राजस्थान विश्वविद्यापीठ | . गिरिधारीछाल शर्मा 
उदयपुर (मेवाड़ ) - मन्त्री, 
निर्जेला एकादशी, २००८ बि० | साहित्य संस्थान ._ 


समपेण 
महा-राजस्थान के 
महाराज-प्रसुख 
महाराणा श्री भ्रपालसिहजी, 
उदयपुर (मेवाड़ ) 


्े 
फ 


अभिनन्दन 


राजस्थान विद्शविद्यापीठ साहित्य संस्थान के अन्तर्गत स्थापित 
रवॉयि डॉ० गोरीशंकरजी हीराचन्दजी ओभा-आसन के प्रथम 
अभिभाषक मारूव और राजस्थान ही के नहीं, किन्तु समस्त 
हिन्दी-संसार के लब्ध-प्रतिष्डठ और विख्यात महाराजकुमार डॉ ० 
रघबी रसिहजी एम्‌० ए०, डी० लिट ०, महाराजकुमार सीतामऊ, 
के लिखे अभिभाषण “पृव-आवू्‌निक राजस्थान के नाम से प्रकाशित 
किये जा रहे हैं । 


डॉ० रघुब्रीरसिहजी एमू० ए०, डी० लिट०, स्वर्गीय डॉ० 
गौरीशंकरजी ओभा के बाद बृहद्‌ राजस्थान ( राजस्थान और 
मालव ) के प्रमुख और अभिजात इतिहासतत्ता हैं। “पूर्व-आधुनिक 
राजस्थान” में आप-श्री नें बाबर से लगा कर माऊपण्टबेटन तक 
राजस्थान के राज्यों और राजस्थान की प्रजा के सदियों-व्यापी 
जीवन-क्रम को एक निष्पक्ष जीवन-परीक्षक की भाँति देखने की 
कोशिश की हैँ और डॉ० ओकभा से भी आगे बढ़ कर आपने जनता 
की दृष्टि से समूचे राजस्थान प्रान्त की सदियों-व्यापी ऐतिहासिक 
. महत्व को मामिक और संज्ञक घटनाओं, स्थितियों और अवदशाओं 
का सम्पादन करने का मौलिक प्रयरन किया है, जिससे बृहद्‌ 
राजस्थान के निर्माण के पूर्व तक की राजस्थान की जीवन-कहानी 
ठीक-ठीक समझी जा सके । 


अंग्रेजी साम्र.ज्य की लोहानी राजनैतिक शृंखला से अलूग 
होते के बाद भारतीय गण-राज्य के जन्म की प्रथम प्रसव- 


( १४ ) 


पीडा देशी राज्यों को विशाल भारतीय प्रजातन्त्र में समाहित करने 
को थी । जब तक यह नहीं हो जाता था तत्र तक यह नहीं कहा जा 
सकता था कि भारतीय जनता का चक्रवर्ती गण-राज्य स्थापित हो 
चका है । गये ढाई हज़ार वर्ष से भी अधिक के अपने इतिहास 
की अखण्ड विरासत हम कह सकते हें, राजस्थान हेँ। मुग़ल-साम्राज्य 
के संगठन के साथ-साथ साम्राज्य और उसके पेटे में नरेशी राज्यों 
की श़ूंखला भारत भूमि की जनता को तब तक बाँधे रही, जब तक 
स्वर्गीय॑ सरदार पटेल ने उसको अपने लोहानी हाथों से तोड़ 
नहीं दिया । 


राजस्थान भा रतीय सामंतवाद, साम्राज्यवाद और पूंजीवाद का 
प्रसृति-गृह है । यहीं आकर अतीत के विश्वेखलित और अख़ण्डित 
साम्राज्य छोटे-छोटे उपहासास्पद नरेशी राज्यों के रूप में एक विचित्र 
विधि-व्यंग की भाँति सिमट कर स्थापित हो गए और सामघ्राज्यों के 
थाले बने रहे। भारतीय अतीत के साम्राज्यों के भग्नावशेष की बुहृद्‌ 
राजस्थान के पूर्व तक राजस्थान एक प्रदर्शिनी रहा। राजस्थान 
से ही शोतण के गिद्धों की तरह से राजस्थानी पूँजीपति भारत के 
उत्तर, दक्षिण और मध्य में छाये हुवे हे और भारतीय जनता का 
बूँद-बूँद लह चूस रहें हैं। सामाजिक जी रूढ़ियों, दकियानूसी 
परंपराओं तथा राजनैतिक कूट मंत्रणाओं की राजस्थान 
रंगभूमि रहा हेँ। बृहद्‌ राजस्थान के निर्माण के बाद जो दृश्य 
दिखे, जो संवर्य सामने आये, वे स्वयं महत्त्वपूर्ण हें । राजस्थान में 
. आज जनतनन्‍त्र की स्थातउता और जनता क उदय का जीवन-संघर्य 
चल रहा है । राजस्थान की सबसे बड़ी प्रभावशाली राजनैतिक 
पार्टी, काँग्रेस का अन्तरंग संघर्य अखिल भारतीय काँग्रेस के अन्दर 
सत्ता मिलने के बाद फेली हुईं गंदगी, अवसर-परस्ती, फूट तथा 


( १४ ) 


एँकाधिकारिक प्रवृत्तियों की जनतन्त्रीय शक्तियों और आकांक्षाओं 
के विरँद्ध थां । बृहद्‌ राजस्थान के निर्माण के साथ ही जहाँ एंक 
और सदियों से च्े आंते हुए साम॑ती राज्यों के छोटे-छोटे घेरे 
टूटे, वहाँ राज॑स्थान की सबसे बड़ी राजनैतिक पार्टी के अन्‍्तर्ेंग 
संघर्ष द्वारा राजस्थान की जनतन्त्रीय आकांक्षाओं कौ स्थॉपना मैं 
देरी हुईं । इस संघर्ष के मूल में राजस्थान की मानवता के बद्धमूल, 
एकाधिकारिक संस्कार थे तथा दूसरी ओर जागूंत होती हुई 
राजस्थानी प्रजा की आकांक्षा की टक्कर थी । 

“पूवं-आधुनिक राजस्थान” में डॉ० रघुबीरसिहजी ने खानवाीं 
के युद्ध से लगा कर अब तक के राजस्थान के इतिवृत को जनता 
की दृष्टि से भी आलेखित क्रिया हैं। इससे हम यह स्पष्टतेयां 
जान लेंगे कि अतीत से लगा कर आज दिन तक राजस्थानी 
जँनली। के जीवन की रेखा को देखना वर्तमान और 
भविष्य क॑ राजस्थान के जन-जीवन के विकास के लिए आज 
अनिवाय हो गया हैं। डॉ० रघुबीरसिंहेजी ने “पूर्व-आधुनिक 
राजस्थान में राजाओं, शूर-वीरों तथा राज्याश्रित वर्गों को हीं 
नहीं, गद्यों की उलठ-पुलट तथा रणभूमियों की छेल-्बेल ही कों 
तंहीं, राजस्थान के भौंपड़ों में, खेतों में तथा पहाड़ों १२ रेगने वालीं 
शोक-प्स्त जनता को भी चित्रित क्रिया है। निश्चय ही इंससे एक 
नई दृष्टि और एक नई विचार-सरणी राजस्थान के बारे में मिलती 
है । डॉ० ओभा ने राजस्थान की जनता को नहीं, राजस्थान के 
सामन्‍्तों को और उनकी जगमग़ाहट को ही देखा है । उन्होंने 
राजस्थान के विभिन्न राजघरानों के अलग-अलग इतिवृत्त लिखे थे; 
प्रान्तीय दृष्टिकोण से समूचे राजस्थान का एक सम्बद्ध इतिहास 
ते यार करना कदापि उन्तका उद्देश्य नहीं था । क्‍ 

भारत के हरुम्बे इतिहास में राजस्थान की जनता का इतिवत्त 
समाज-शास्त्रियों और इतिहासवेत्ताओं के लिए जाँचने और पता 
लगाने का विषय हूं । भारत की मानवता की व्याकुल स्थिति और 
उसकी दबी संघी और अभाव में , आध्यात्मिक-सी दिखतीं उमंगों 
का एक विकरार -पछायन कहीं देखना हो तो राजस्थान की 
जनता के इंतिवृत को देखिए | डॉ० रघबीरसिहजी ने इस ओर 
हम सबको एक दृष्टि दी हू । ़ 

राजस्थान विश्वविद्यापीठ साहित्य संस्थान के ओफका-आसन से 
इन भाषणों को देकर और उनको इस प्रकार पुस्तकाकार 
प्रकाशित करवा कर डॉ० रघबी रसिहजी ने न केबल विद्यापीठ की 
ही, किन्तु भारतीय समाज़ की भी सेवा की हुँ । इसलिए इनको 
हम सबके अभिनन्दन । 


"राजस्थान विश्वविद्यापी5 | 
पीठ-स्थविर अधिकरण 'जनादनराय नागर 
उदयपुर (सेवाड़)े हि पीठ-स्थविर 
बसंत पंचमी, २००७ घि० 


भूमिका 

/ओभमा आसन भाषण-माला का प्रारम्भ करने के लिए किसी 
भी ऐतिहासिक विषय पर भाषण देने के हेतु स्व-प्रथम मुझे ही 
आमन्त्रित कर राजस्थान विश्वविद्यापीठ, उदयपुर, ने मुभे जो 
विशेष गौरव तथा सम्मान प्रदान किया हे, ओर अपने इन भाषणों 
द्वारा उस महान पुरातत्त्ववेत्ता एवं इतिहासकार के प्रति अपनी इस 
तुच्छ श्रद्धांजलि को अपंण करने का जो सुअवसर मुझे दिया हैं, 
उसके लिए में उक्त विश्वविद्यापीठ के अधिकारियों का विशेष रूपेण 
हृदय से अनुगृहीत हूँ । इस आमन्त्रण से लाभ उठा कर मेने इन 
भाषणों में राजस्थान के इतिहास के इन पिछले ४२० वर्षों 
(१५२७-१९४७ ई०) के क्रमबद्ध प्रामाणिक विवरण की प्रान्तीय 
दृष्टिकोण से एक विस्तृत रूप-रेखा प्रस्तुत करने का प्रयत्न किया 
हैं । श्रद्धेय ओकाजी के उस परम-प्रिय विषय सम्बन्धी ऐतिहासिक 
खोज की उस महत्त्वपूर्ण परम्परा को देश-कालू की आधुनिक 
आवश्यकताओं के अनुसार एक नवीन स्वरूप में परिवर्तित कर उसे 
यह नूतन प्रगति देने में मुझे अपूर्वे आनन्द एवं विशेष सन्‍्तोष का 
अनुभव हुआ । 

इतिहास-लेखन के आदशे भी समयानूसार बदलते जा रहे हें । 
देश और प्रान्त के सांस्कृतिक विकास एवं सामाजिक प्रगति के 
साथ ही अब साधारण ज़न-समाज की आथिक परिस्थिति एवं उसकी 
विचार-धारा की ऐतिहासिक परपरा के अध्ययन की ओर विशेष 
रूपेण ध्यान दिंया जाने लगा है । परन्तु बहुत चाहने पर भी इन 
भाषणों को लिखने में इन सब आधुनिक आदर्शों का पूर्ण रूपेण परि- 
पालन नहीं किया जा सका । तदर्थ अत्यावश्यक आधार-सामग्री 


(है ) 


को एकत्रित करने के लिए अब तक राजस्थान में कोई भी प्रयत्न 
नहीं किया गया । कई युगों की निरन्तर खोज एवं गंभीर अध्ययन 
के बाद ही इन नए आद्शों के अनुसार राजस्थान का इतिहास 
लिखने का कुछ भी प्रयास करना संभव हो सकेगा । पुनः तहेशीय 
राजनंतिक घटनावली की ठीक-ठीक प्रामाणिक परम्परा निश्चित 
किए बिना न तो ऐतिहासिक खोज का यह कार्य ही सरलतापुवंक 
आगे बढ़ सकता है और न॒नये दृष्टिकोण से विगत ऐतिहासिक 
घटनाओं में किसी भी प्रकार का यथार्थ पूर्वापर सम्बन्ध स्थापित 
करना या उसके कारणों और परिणामों की ठीक-ठीक व्याख्या कर 
सकना ही किसी प्रकार शक्‍य हो सकेगा । भावी इतिहासकारों के 
लिए एसी ही प्रामाणिक घटनावली को निश्चित करने का इन 
भाषणों में भरसक प्रयत्न किया गया है । इस पूर्व-आधुनिक कालीन 
राजस्थान के इतिहास में भी कई एक ऐसे कार हें जिनकी ऐसी 
क्रमबद्ध घटनावली की प्रामाणिक परम्परा को निश्चित करने का 
अब तक कोई भी प्रयत्न नहीं किया गया था; या तो उन.पिछले 
इतिहासकारों को तदर्थ अत्यावश्यक आधार-सामग्री प्राप्य नहीं थी, 
या उनके लिए ऐसा कर सकने का कोई समुचित अवसर ही 
नहीं आया था । ऐसी न्यूनताओं को पूरा करने में उन विशिष्ट 
कालों की विवेचना का विस्तार बढ़ जाना अनिवार्य हो गया, जिससे 
विभिन्न कालों के विवरणों में यदा-कदा सापेक्षिक असमानता 
आए बिना न रही । 

सदियों की राजनेतिक दासता एवं विदेशियों के सांस्कृतिक 
तथा धामिक एकाधिपत्यपूर्ण साम्राज्यों का भारत में अन्त हो गया 
है । स्वतन्त्र सुसंगठित जनतंत्रीय शक्तिशाली भारत की स्थापना के 
साथ ही राजस्थान-वासियों के राजनैतिक एवं सांस्कृतिक दृष्टि-कोषों 

में एक सर्वेथा मौलिक क्रान्ति अत्यावश्यक हो गई है । सदियों तक 
विदेशी विर्धामयों के राजनेतिक आधिपत्य एवं धामिक अत्याचारों 
का विरोध करते-करते तथा तदनन्तर कई यूगों तक दक्षिणी भारत के 
उन ध्वंसक आक्रमणकारियों एवं स्थानीय उपद्रवकारियों द्वारा 
होने वाले अनवरत आथिक शोषण एवं दुर्देननीय अराजकता से 
त्रस्त होकर राजस्थानी राज्यों के शासकों, सरदारों एवं साधारण 
जन-समाज तक में जहाँ एक ओर राजनेतिक क्षेत्र में नकारात्मक 
विरोध की उत्कट भावना भर गई हैं तथा उनके लिए अपनी 
राजकीय विभिन्नता तथा पूर्ण स्थानीय स्वतन्त्रता ही एकमात्र आदरशों 
एवं राजनैतिक धर्म बन गए हैं, वहाँ ही सांस्कृतिक क्षेत्र में अपने 
प्रान्तीय आचार-विचार, रहन-सहन और सामाजिक जीवन-धारा, 
एवं अपनी क्रमागत साहित्यिक परंपरा तथा कलात्मक प्रवृत्तियों के 
प्रति पूर्ण उपेक्षा और उनमें पाई सकने वाली यत्किंचित्‌ अच्छाई 
में भी इतना अधिक तीत्र अविश्वास उत्पन्न हो गया है कि आज 
वे अपने सांस्कृतिक भूत-काल से पूरा नाता तोड़ कर दूसरी-दूसरी 
ही सांस्कृतिक परम्पराओों को अपनाने के लिए अत्यधिक उत्सुक 
जान पड़ते हैं । भारत की बदली हुई राजनैतिक एवं सांस्कृतिक 
परिस्थिति में ये दोनों ही प्रवृत्तियाँ राष्ट्र और प्रान्त के लिए बहुत 
ही हानिकारक हैं । क्‍ 

विदेशियों द्वारा लिखे गए राजस्थानी इतिहास-प्रन्थों तथा 
उन्हीं का अनुसरण कर भारतीय इतिहासकारों द्वारा की गई 
राजस्थानी वौरों के महत्त्व की एकांगी विवेचना ने ही इन अनिष्ट- 
कारी प्रवृत्तियों को उभारा एवं प्रोत्साहन दिया है | भारतीय 
स्वतन्त्रता-संग्राम के दिनों में हमारा सारा राष्ट्रीय दृष्टिकोण भी 
नकारात्मक विरोध की उम्र भावना से इतना अधिक रंग गया था 

कि स्वतन्त्रता-प्राप्ति के बाद हमारे राष्ट्रीय दृष्टिकोण में होने 
वाले इन अनिवारय परिवर्तनों की ओर कोई भी ध्यान नहीं दिया 
गया, तथा उन वीरों को राष्ट्रीय आदर्श के रूप में तब स्वीकार 
किया गया, जिनके राजनेतिक आदर्श एकीभूत सुसंगठित भारत के 
लिए किसी भी प्रकार लाभप्रद प्रमाणित नहीं हो सकते हैं । 
सांस्कृतिक पुरातन-प्रियता, धामिक भावुकता तथा आद्शों की 
पवित्रता के ही आधार पर दिए गए उन प्रान्तीय वीरों के 
ऐतिहासिक गौरव तथा राष्ट्रीय महत्त्व सम्बन्धी ऐसे विवेचनों की 
आज स्वाधीन भारत की स्थापना के बाद पुनः छाव-बीन कर 
राष्ट्रीय दृष्टिकोण से उनके ठीक-ठीक ऐतिहासिक महत्त्व को आँकना 
तथा उनके तत्कालीन राजनेतिक आदशों की पूरी-पुरी परख कर 
उनकी उपयुक्तता की सच्ची-सच्ची मीमांसा करना अत्यावश्यक 
हो गया हैँ । इस ग्रंथ को लिखते समय उसी नवीन राष्ट्रीय दृष्टि- 
कोण को सामने रखा गया है, एवं कई एक पूजनीय वीरों सम्बन्धी 
मेरी विवेचनाओं को लेकर मत-भेद होना अवश्यंभावी है । 
राजस्थान की विचार-धारा के साथ ही वहाँ के इतिहास में 
भी भावुकता तथा राजनीति में समुचित संतुलन होना आवश्यक 
हैं । इस अभाव के कारण ही अब तक यह वीर-प्रसू प्रान्त राज- 
नेतिक क्षेत्र में पूर्णतया पिछड़ा हुआ ही रहा है । गंभीर विचारों, 
सहृदयता-पूर्ण भावनाओं तथा आवश्यक आनुशासनिक बंधनों में 
सापेक्षिक समन्वय स्थापित किए बिना इस प्रान्त की राजनीति तथा 
उसके भविष्य का सदेव अस्थिरतापूर्ण एवं शंकास्पद” बना रहना 
सर्वथा अनिवार्य हँ-। राष्ट्र के नवनिर्माण का कार्य प्रारम्भ हो 
चुका हैं, प्रान्तीय संगठनों को पूर्णतया नए राजनैतिक ढाँचों में 
ढाला जा रहा है, तथा देश को सुसमृद्ध शक्तिशाली एवं गौरवपूर्ण 


8) 


बनाने की आवश्यकता का सर्वत्र अनुभव किया जाने लगा हे। 
अतएव हमारे जातीय चारित्य-दोषों, सांस्कृतिक निर्बलताओं तथा 
प्रान्‍्तीय जन-साधारण की स्वभाव-जन्य त्रुटियों को निर्मुल कर राष्ट्र 
. को अशक्त बनाने वाले इन सारे अवशुणों को मिटाने के लिए 
अनवरत प्रयत्न होने चाहिए । और इन सब कार्यों में निकट भूत- 
कालीन सदियों के इतिहास से विशेष रूपेण सहायता प्राप्त हो सकती 
है । ऐसे महत्त्वपूर्ण प्रयत्नों में यदि मेरा यह ग्रन्थ किसी भी प्रकार 
उपयोगी प्रमाणित हुआ तो वह मेरे लिए विशेष गौरव का 
कारण होगा। 
इस पूर्व-आधुनिक कालीन राजस्थान के इतिहास को प्रान्तीय 
दृष्टिकोण से लिखने तथा उसके विभिन्न काल-विभागों की प्रमुख 
प्रवत्तियों की विवेचना कर राजस्थान की राजनेतिक परिस्थितियों 
तथा सांस्कृतिक प्रगतियों की विशिष्ट ऐतिहासिक परम्पराओं को 
यथा-सम्भव सुस्पष्ट करने का यह एक प्रारम्भिक प्रयास-मात्र हे। 
इसे तत्कालीन राजस्थान का सर्वाँगपूर्ण क्रमबद्ध इतिहास कदापि 
नहीं कहा जा सकता हे । भविष्य में लिखे जाने वाले राजस्थान 
के उस विस्तृत इतिहास-ग्रंथ की कमी को न तो यह ग्रंथ पूरा ही 
कर सकता है और न उसके लिखें जाने की परम आवश्यकता को 
किसी प्रकार घटा सकता हे । राजस्थान में ऐतिहासिक खोज करने 
वालों तथा वहाँ के उन भावी इतिहासकारों का यदि इस ग्रंथ द्वारा 
यत्किंचित्‌ भी मसार्ग-प्रदशन हो सका तो में अपना यह प्रयत्न 
सफल समभूंगा । 
“रघुबीर निवास” 
सीतामऊ ( मालवा ) रघुबीरसिह 
वसन्‍्त पंचमी, २००६ वि० 

: प्वे-आधुनेक राजस्थान 


( १५२७-१६४७ है० ) 


विषय-अवेश 


यूगों पहिले बाल्यकाल के उन विस्मृतिपूर्ण सुनहले दिलों में पूज्या 
जननी ने जब बारंबार दोहरा कर आढ़ा दुरसा के कई सोरदठे मुझे 
कंठस्थ करवा दिये थे, तथा उनका कुछ भी अर्थ समझे बिना ही 
बाल-सुलभ चपलता के साथ जब में गुनगुनाता था-- 
“अकबर घोर अंथार, ऊँघाणा हिन्दूं अवर । 
जाये जगदातार, पोहरे राण ग्रतापसी ॥?” 
तब पृथ्वीराज राठौड़ की इस उक्ति-- 
“अकबर सूतो आऔधके, जांण सिराणे सांप ॥?? 
को स्मरण कर आप ही आप हृदय में उस एकज अणदागल 
असवार' के दबदबे का अनुभव करता था एवं उसके बड़प्पन की 
धाक अधिकाधिक जमती जाती थी। विजयी आक्रमणकारी के 
सामने कभी न झुक कर सह्ष जीवन भर का वनवास लेने वाले 
प्रात:स्मरणीय स्वातन्त्र्य-प्रेमी उस 'पणधर राण प्रतापसी के प्रति: 
आगे चल कर धीरे-धीरे विशेष श्रद्धा एवं अवर्णनीय आदर उत्पन्न 
हो गया था । 


बल्ले र्‌ ४ 


भारत तब भी विदेशी राज्य के कठोर निर्मम प्राणशशोषक बंधनों 
में जकड़ा हुआ था। अंग्रेजी राज्य भारत में अपने उत्थान, गौरव 
तथा ऐश्बर्य-वैभव की चरम चोटी पर .पहुँच चुका था। संसार के 
महान्‌ साम्राज्यों के इतिहास की सर्वेधा अनोखी घटना, भारत के 
अंग्रेज सम्राट के उस दिल्‍्ली-दरबार ने, कुछ काल के लिए ही क्‍यों 
न हो, अपनी चकाचौंध कर देने वाली शान-शौकत, ऊपरी तड़क- 
भड़क तथा विदेशी शासकों की सत्ता के देदीप्यमान तेज के द्वारा 
भारतीय नरेशों को ही नहीं वहाँ की जनता तथा उनके पृज्य सावे- 
जनिक नेताओं तक को पूर्णतया विमोहित कर दिया था। परन्तु 
निरीहों तक को छटपटा देने वाली विजेताओं की निरंकुशतापूर्णे 
उद्धतता, एवं भारतीय. समाज और जनता के माने-गिने परम्परागत 
नेताओं---भारतीय नरेशों--की अपने विदेशी शासकों के प्रति अयो- 
ग्यताजन्य वह लज्जाजनक चापलसी तथा चाटकारिता तब भी 
राजस्थान की बीर माताओं को बरी तरह खटकती थी । देश की 
सदियों पुरानी अनन्त दासता, एवं. मृत्यु के साथ खिलवाड़ करने 
वाले राजपूत वीरों तक की इस विफलतापूर्ण दयनीय विवशता का : 
अनुभव करके भी उनके हृदयों में अन्दर ही अन्दर निरन्तर सुलूगती 
रहने वाली स्वाधीनता-स्नेह की वह उत्कट ज्वाला किसी भी प्रकार 
'सन्द नहीं हुई थी; और तब भी विदेशी शासकों के भावी विरोध के 
उन चिरपेक्षित आशापूर्ण दिनों के स्वप्न देखते-देखते अनजाने ही वे 
मुखरित होकर आदेश देने लगती थीं-- द 

“नायण आज न मॉँड पणय, कांल सुणीजे जंग 
पारों ल्ांगीं जे घणी, तो दीजे घण रंग ॥ 

और उसी संघर्षपूर्ण आगामी कल की प्रतीक्षा में युग-यूग की भेयंकंर 
विफलताओं का निरंतर सामना करते हुए भी उन्होंने राष्ट्रीय. 


>> हे. 


स्वातन्त्य-भावनता की उस प्रदीप्त . जीवन-ज्योति को . कभी बुझने 
नहीं दिया और वह दीप-शिखा आगामी पीढ़ी को सौंप कर भारतीय 
वीर माताओं की हजारों वर्ष पुरानी परम्परा को उन्होंने.यों अक्षुण्ण 
बनाए. रखा । जगतृ-प्रसिद्ध तथा इतिहास में . सुविख्यात अपने अद्वि- 
तीय त्याग, चरम बलिदान और अडिग धेये के अनुकरणीय आदर 
की स्थिर चिरनन्‍्तन समुज्ज्वल ज्योति-के. द्वारा पराधीनता के असीम 
निराशामय. घोर. अंधकारपूर्ण वातावरण से .प्रच्छन्न . बीसवीं सदी के 
उस भावी जीवन में भी. नवयुवाओं का. मार्ग-प्रद्शन करने वाली 
राजस्थान की उस एकाकी विभूति. गहलोत राण' की वह अमर 
कहानी जीवन. के प्रारम्भिक: वर्षों. में मेने अपनी जननी से.ही सुनी 
थी । बरसों बाद कुछ पढ़-लिखने पर 'उपन्यास-नाटकों की 
ओर जब आकषित हुआ, तब बंकिम बाबू के 'राजसिंह', रमेश चन्द्र दत्त 
की “राजपूत-जीवन-संध्या' .तथा .राजस्थान के इतिहास की विगत 
घटनाओं को , लेकर लिखे गए दविजेन्द्र ला राय के, अमर नाठकों -ने 
राजस्थान के इतिहास में मेरी विशेष .दिलूचस्पी उत्पन्न कर दी. थी, 
जो आज भी किसी प्रकार कम नहीं हो पाई है। 

राणा प्रताप के उस स्वातलन्त्य-युद्ध से तब प्रारम्भ होने वाली 
अनुकरणीय परम्परा अब तक बहुत कुछ अटूठ ही चली आई है, 
एवं भारत की स्वातन्त्य-प्राप्ति तथा बाद, में. राजस्थान की . एकता 
को स्थापना में जाकर ही उसकी प्ररिणति हुई ।. विदेशी विजेताओं 
के प्रति किसी भी प्रकार यत्किचित्‌ भी.नः घटने वाले विरोध की 
वह भावना, और ऐसे शासकों को स़॒र्वदा के लिए जड़ से उखाड़ 
फेंकने का प्रेरणापूर्ण वह. अनुकरणीय आदर्श राणा प्रताप से प्रारंभ 
होकर कोईःएक शताब्दी तक पहिले भेवाड़ और बाद में मारवाड़ में 
फंला तथा उसे कार्यरूप में परिणत करने का वहाँ प्रयत्व किया गया। 


>> अं: 5 


महाराणा राजसिंह एवं दुर्गादास ने राणा प्रताप के ही पदचिह्नों का 
अनुसरण करने का प्रयत्त किया था । उधर सुदूर दक्षिण में मरहठों 
के प्रमुख नेता शिवाजी ने औरंगज़ेब के इस्लाम धर्म-प्रधान साम्राज्य 
के विरोध में अपने स्वराज्य की स्थापना कर जब अपना राज्या- 
भिषेक करवाया, तब उसने भी अपने कुल के आदि-पुरुष को 
सर्यवंशीय क्षत्रिय चित्तौड़ के महाराणा का पुत्र बताने एवं यों राणा 
प्रताप के ही समान स्वयं के भी सीसोदिया-वंशीय माने जाने में 
अपना विशेष गौरव समझा । मरहठों के इस आदि-छत्नपति ने भी 
राणा प्रताप की परम्परा को यों स्वीकार कर उसी के वंशज मेवाड़ 
के महाराणा राजसिंह के प्रति आदर से सिर झुका दिया था । ईसा 
की १८वीं शताब्दी के प्रारम्भ से ही मेवाड़ का पतन होने लगा, 
और यद्यपि उसने मेवाड़ से रुपया वसूल करने में किसी भी प्रकार 
की नरमी नहीं दिखांई थी, फिर भी तत्कालीन महाराणा से मिलते 
समय पेशवा बाजीराव ने राणा प्रताप के उस वंशज का विशेष रूप 
से आदर किया और उसके सिर पर चँवर डुलाने को अपना गौरव 
माना । राजस्थान के अन्य राज्यों का भी शीघ्य ही पूर्णरूपेण पतन 
हुआ और राणा प्रताप की त्याग, बलिदान तथा स्वातन्ञ्य-युद्ध की 
वह अद्वितीय परम्परा समूचे राजस्थान से सर्वथा लुप्त हो गई । 
राजस्थान पर अंग्रेजों का एकाधिपत्य स्थापित होने के बाद 
मेवाड़ में महाराणा की शासकीय सत्ता की पुनर्स्थापना हुई, किन्तु 
मेवाड़ का नैतिक पुनरुत्थान नहीं हो सका और राजस्थान में अन्यत्र 
भी कहीं राणा प्रताप की उस परम्परा का बीज पुनः नहीं जम 
पाया । आगे चलकर यही परम्परा भारत के अन्य दूरस्थ प्रान्तों में 
नए ही रूप-रंग में पुनः प्रगट हुई और इस भावना को यों इन 
अनपेक्षित प्रदेशों में प्रसारित करने तथा इस विस्मृति-पूर्ण परिवर्तेन- 


स्न्न प्‌ बे 


प्रधान काल में भी उसे अत्यावश्यक स्थायित्व प्रदान करने में एक 
विदेशी अंग्रेज नें अनजाने ही बहुत अधिक योग दिया था। राज- 
स्थान के प्रथम आधुनिक इतिहासकार, कर्नल जेम्स टाड ने अपने 
सुप्रसिद्ध ग्रंथ की रचना कर राणा प्रताप के आदर्श तथा स्वातन्त्य- 
युद्ध की उसकी परम्परा को दूर-दूर तक पहुंचाया, और टाड लिखित 
उनकी इस विवेचना को पढ़ कर बंगाल के साहित्यकार मुग्ध हो 
गए और अपनी-अपनी रचनाओं द्वारा अनेकों ने बंगाल में सर्वत्र 
उनका प्रचार किया । उसी प्रकार नव-महाराष्ट्र ने भी शिवाजी के 
साथ ही उसके पृज्य आदशों राणा प्रताप को भी अपना मार्ग-प्रदर्शक 
स्वीकार कर लिया। इसी कारण ईसा की १९ वीं शताब्दी के 
अन्तिम वर्षों में प्रारम्भ होने वाले स्वराज्य-प्राप्ति सम्बन्धी समस्त 
राजनेतिक आन्दोलनों एवं भारत की स्वतन्त्रता के लिए तब से ही 
सशस्त्र क्रान्ति के लिये सतत प्रयत्न करने वाले प्रायः सब ही भार- 
तीय देश-भकक्‍तों ने राणा प्रताप को अपना पूजनीय आदर्श मानकर 
उसको उस इतिहास-प्रसिद्ध परम्परा को अपने-अपने ढंग से आगे 
बढ़ाने का प्रयत्न किया था। पुनः भारत को स्वाधीनता प्राप्त हो 
जाने के बाद राजस्थान के विभिन्न अद्धं-स्वतन्त्र राज्यों का राज- 
नंतिक के साथ ही शासकीय एकीकरण भी करके स्वतन्त्र 
भारत के अन्तर्गत उसी के एक अविभाज्य विभाग के रूप में राज- 
स्थान को एक सुसंगठित प्रान्त बना देने वाले भी राणा प्रताप की 
दुृहाई देकर अपने इस आयोजन को उसके ही चिरवांछित अपूर्ण 
आदर्शों को पूरा करने का एक सफल प्रयत्न घोषित करते हैं। 
राजस्थान की राजनेतिक विचारधारा के साथ राणा प्रताप की 
उस परम्परा का जो अभेद्य सम्बन्ध स्थापित हो गया है उसका 
आगे चलकर वहाँ के भावी इतिहास पर भी बहुत ही महत्वपूर्ण 


नि द्‌ सन 


प्रभाव पड़ेगा, यह बात सुस्पष्टरूपेण देख पड़ रही है ।. 

और राजस्थान का भविष्य--वह तो. आज एक. सर्वथा नया 
ही स्वरूप ग्रहण करता देख पड़ता है । निरन्तर उठने बाली अनेका- 
नेक छोटी-बड़ी बाधाओं को एक-एक कर दूर करते हुए अच्त में 
संवत्सर-प्रतिपदा, २००६, वि० ( मार्च ३०, १९४९ .ई० ) को 
समूचे राजस्थान का एकीकरण कर महा-राजस्थान की . स्थापना 
की गई है । अपने अनोखे विगत गौरखपूर्ण इतिहास वाले सदियों- 
पुराने मेवाड़ राज्य का पहिले ही अन्त हो चुका था । जयपुर और 
जोधपुर के विस्तृत शक्तिशाली राज्य भी .इस सद्य:स्थापित महा- 
राजस्थान में समा कर ल॒प्त हो गये। राजा-महाराजाओं . के स्वेच्छा- 
पूर्ण शासन के साथ ही हज़ारों वर्षों से निरन्तर चली आने. वाली 
बंध-परम्परागत शासन-प्रणाली भी समाप्त हो गई । हज़ार वर्ष से 
भी पुराने अपने अनेकतापूर्ण जातीय जीवन के खेंदपूर्ण परिच्छेद को 
समाप्त. कर राजस्थान ने भी अपने प्रान्तीय इतिहास में एक नया 
महत्वपूर्ण एवं सर्वथा ,क्रान्तिकारी पृष्ठ उलटा हैँ ।. सामन्तशाही के 
आधार पर अलग-अलग संगठित विभिन्‍न राज्य-शासनों के स्थान 
पर अब महा-राजस्थान का एक जनतन्‍्त्रीय संयक्‍त शासन स्थापित 
किया गया हैं. । 

अपने राजनतिक संगठन एवं सांस्कृतिक पुनरुत्थान के लिए 
राजस्थात प्रयत्नशील हो रहा है । वहाँ का प्रारम्भिक एकीकरण 
एवं शासकीय संगठन भारत के केन्द्रीय शासन की देख़-रेख में हो 
रहा है; वहाँ के भावी शासन-विधान की. रूप-रेखा भी भारतीय संविधान 
परिषद के सुयोग्य विद्वान कर्णधारों द्वारा निश्चित की जा च्ञकी है । 
परन्तु इस एकीकरण का भ्वविष्य एवं इन प्रयोगों की सफलता तो 
प्रधानतया राजस्थान. की जनता तथा वहाँ के नेताओं पर ही 

निर्भर हैं । राजस्थान की भावी संस्कृति के निर्माण का कार्य भी तो 
केवल राजस्थानियों के ही हाथों हो सकेगा । यह सब कार्यक्रम पूरा 
करने को वहाँ के समस्त जन-समाज को निमन्त्रित किया जा' रहा 
है; उसका सहयोग अपेक्षित है । जनतन्त्रीय संगठन का यही एकमात्र 
ठीक तरीका हो सकता है। परन्तु राजस्थान के ऐसे एकीकृत शासन 
की भावना तक वहाँ के नरेशों, सरदारों, अधिकारियों तथा वहाँ की 
जनता के लिए भी पूर्णतया नई है। शताब्दियों तक अपने-अपने 
विभिन्‍न राजाओं या अपने घराने के प्रमुख व्यक्तियों के निरंकुश 
शासन में रहने वालों के लिए महा-राजस्थान का यह जनतंत्रीय 
व्यक्तित्व-विहीन (इम्पर्सनल ) शासन एक सर्वथा अज्ञात तथा भावना- 
रहित वस्तु हैं । अतएवं महा-राजस्थान को सफल और स्थायी 
बनाने के लिए केवल शासकीय संगठन कर देने या सुनिश्चित 
समुचित शासन-विधान बना देना हीं पर्याप्त नहीं होगा । वहाँ के 
शासकों, अधिकारियों, जनता तथा विशेषतया नैवयुवाओं और 
बालकों तक के दृष्टिकोण को पूर्णतया बदल देना अनिवाय हो गया 
हैं । अपने निजी विशिष्ट राज्य या प्रदेश के विभिन्न अस्तित्व या 
हिताहित की भावना को दूर कर समूचे महा-राजस्थान सम्बन्धी 
प्रान्तीय दृष्टिकोण को पूरी तरह अपनाए बिना महा-राजस्थान और 
उसक साथ ही भारत की स्वाधीनता तक का भविष्य सर्वथा शंका- 
पूण ही बना रहेगा । द 

अनेकों सदियों के बाद राजस्थान में पुनः नंवजीवन के चिह्न 
देख पड़ रहें हे । राजनैतिक तथा वैधानिक उलठ-फेरों के साथ ही 
राजस्थान का सांस्कृतिक तथा सामाजिक नवनिर्माण भी अनिवार्य हो 
गया हैं। परन्तु यह नवनिर्माण किस आधार. पर प्रारम्भ किया 
जावे ? महा-राजस्थान का यह्‌ संयुक्त जनतसन्त्रीय शासन विगत 


बह: ही: ३ 


स्वेच्छापूर्ण सत्ता तथा विभिन्न सामन्तशाही संगठनों का उत्तराधि- 
कारी बना है। इस विगत शान्तिपूर्ण राजनेतिक क्रान्ति के फल- 
स्वरूप राजस्थान का वह पुराना ढाँचा बहुत कुछ टूट चुका है 
या उसे तोड़ा जा रहा है। परन्तु अपने राजनेतिक आद्शों को बदल 
कर, या अपने शासन-संगठन में क्रान्तिकारी परिवर्तेन करने अथवा 
समाज के आथिक हढाँचे में तोड़-फोड़ करने से ही कोई देश या 
समाज अपने भतकाल से एकबारगी नाता नहीं तोड़ सकता है । 
काल तथा आदर्शों में परिवर्तत के फलस्वरूप उत्पन्न होने वाली 
उन ऊपरी विभिन्नताओं के रहते हुए तथा एसी महत्वपूर्ण क्रान्तियों, 
के बाद भी उस प्रदेश की संस्क्ृति में भूतकाल के साथ आन्तरिक 
एकता तथा वहाँ के जन-समाज की क्रान्तिपूर्ण विचार-धारा में 
क्रमागत सामूहिक विकास की अदुष्ट प्रवृत्ति स्पष्टरूपेण पाई जाती 
है। जनता का दृष्टिकोण बहुत ही धीरे-धीरे बदलता है, और 
राजनेतिक के साथ ही स्थायी सफल सांस्कृतिक कान्तियों का एक- 
मात्र आधार जनता का यह बदला हुआ दृष्टिकोण ही हो सकता 
हैं। एवं भूतकारलू की गहरी सुद॒ढ़ नीवों पर ही स्थायी स्वरण 
उन्नतिपूर्ण भविष्य का शिलान्यास होना चाहिए | अतएवं इस नव- 
निर्माण के समय जहाँ एक ओर राजस्थान की विगत सांस्कृतिक _ 
परम्पराओं को हमारा प्रधान आधार बनाना होगा, वहीं राजस्थान 
के पिछले इतिहास को ध्यान में रखते हुए वहाँ के जन-समाज की 
जातीय निर्बलताओं, विभिन्न अंगों के पारस्परिक विरोधों और 
सदियों पुरानी कृपमंडकता को दूर करना, तथा अराजकताकारक 
प्रवत्तियों और प्रतिगामी प्रभावों को दबाने के लिए विशेषरूपेण 


प्रबल प्रयत्न करने होंगे । 
राजस्थान की जनता तथा वहाँ की अगली पीढ़ी में प्रान्तीय 


किन श्‌ न 


दृष्टिकोण उत्पन्न करने एवं वहाँ के भावी नवनिर्माण में आवश्यक 
मार्ग-प्रद्शन करने के लिए राजस्थान का प्रान्तीय इतिहास लिखा 
जाना अत्यावश्यक हो मया है। परन्तु इतिहास-प्रसिद्ध होकर भी 
राजस्थान प्राय: इतिहास-उपेक्षी ही रहा हैँ । ठाड ने विभिन्न राज- 
घरानों का अलग अलग ऐतिहासिक विवरण लिखने की जो परि- 
पाटी डाल दी थी, उसी का अनुसरण कर श्रद्धेव ओमा, रेऊ, आदि 
विद्वानों ने राजस्थान के कुछ राज्यों के क्रमबद्ध इतिहास लिखे हें । 
जयपुर, बंदी और जैसलमेर जैसे प्राचीन महत्वपूर्ण राज्यों का कोई 
क्रमबद्ध इतिहास अभी तक प्रकाशित नहीं हुआ है । समूचे राज- 
स्थान का. एक सम्बद्ध प्रामाणिक प्रान्तीय इतिहास अब भी लिखा 
जाना है, तदर्थ कोई प्रयास भी नहीं किया गया, जिससे इतिहास 
में अमर राजस्थान प्रान्त अब तक इतिहास-विहीन है । 

अपने राजनंतिक महत्व, ऐतिहासिक गौरव, तथा सांस्कृतिक 
प्राचीनता एवं विशेषताओं के अनुरूप राजस्थान का एक उपयुक्त 
इतिहास सविस्तार लिखे जाने में बहुत अधिक समय छगेंगा । 
ख्थ्ययुगीन तथा पूर्व-आधुनिक काल सम्बन्धी ऐतिहासिक खोज का काम 
अभी राजस्थान में प्रारम्भ भी नहीं हुआ है । तत्कालीन ऐतिहासिक 
सामग्री की खोज, उसका संग्रह एवं अध्ययन का ही कार्य इतना 
बड़ा और अत्यावश्यक है कि कई अनुभवी इतिहासकारों को अपने 
जीवन के अनेकों बहुमूल्य वर्ष इतिहास-लेखन की इसी प्रारम्भिक 
तेयारी में बिता देने पड़ेंगे | पुनः प्राचीन काल से लेकर आधुनिक 
युग तक का पूरा प्रामाणिक इतिहास अधिकारपूर्वक लिखना किसी 
भी एक इतिहासकार के बूते की बात नहीं है । उस बृहत्‌ ग्रन्थ को : 
लिखवाने क्े लिए अनेकों सुप्रतिष्ठित इतिहासकारों का सहयोग 
आवश्यक होगा। 


पक १ ] अल 


प्रन्तु काल और वेला की ही तरह जीवन एवं जन-समाज की 
गति किसी की प्रतीक्षा में यत्किचित्‌ भी नहीं रुकती है, वे सही या 
गलत राह पर अबाध गति से आगे बढ़ते ही जाते हैँ । और यों 
उनके नए नेताओं तथा विगत भाग्य-विधाताओं की भूलों या अद्र- 
दर्शिता का कटु॒ परिणाम भुगतना उनके लिए अनिवार्य हो जाता 
है । राजस्थान प्रान्त भी आज उन्हीं संकटापूर्ण परिस्थितियों में से 
मृज़र रहा है । समुचित मार्ग-दर्शन एवं अत्यावश्यक सांस्कृतिक 
नेताओं के पूर्ण अभाव में राजस्थानी संस्कृति का यह संकट-काल 
अत्यधिक विषम हो उठा है । अब तक अतीव सुदृढ़ तथा चिरस्थायी 
माने जाने वाले सारे आधार-स्तंभ देखते ही. देखते अविश्वसनीय 
सरलता के साथ अनायास ही ढह गए । भविष्य में किस आदर्श 
अथवा कौनसी विचारधारा को अपनाया जावे ? कौनसा आधार 
आगे चल कर भी स्थायी प्रमाणित होगा ? सारी वस्तु-स्थिति के 
स्थायित्व एवं सापेक्षिक महत्व की सत्यता में स्वेत्र पूर्ण अविश्वास 
उत्पन्न हो गया हे । इसी कारण किकतंव्यविमूढ़ हो राजस्थान का 
साधारण जन-समाज आज प्रान्त के भविष्य के प्रति पर्णतया उदासीन 
राजनीति से दूर बठा है। उधर महा-राजस्थान की स्थापना के दिन 
से ही उसके नवनिर्माण का कार्य प्रारम्भ हो गया है । अखिल 
भारतीय राजनेतिक संगठन के बन्धनों में उठछक कर राजस्थान के 
नए राजनेतिक नेता भी प्रान्‍्त के विगत इतिहास को समुचित महत्व 
नहीं दे रहे है । प्रान्त की सांस्कृतिक विभिन्नताओं, राजनैतिक त्रुटियों 
और ऐतिहासिक विशेषताओं की उपेक्षा की जाकर राजस्थान में 
भी एक सुनिश्वत अखिल भारतवर्षीय कार्यक्रम को पूर्णतया अपनाने 
का आयोजन हो रहा है, जिसके फलस्वरूप राजस्थान में उठने वाली 
नई संस्कृतिक एवं. राजनेतिक उलझनों के विचार-मात्र से ही 


बन ९ १ बन 


इतिहासकार व्याकुल हो उठता है, तथा राजस्थान के साथ ही 
समूचे भारत के भविष्य का प्रइन भी उसके सम्मुख उपस्थित हो 
जाता है । द 

अतएव राजस्थान के विगत इतिहास के लिखे जाने की 
आवश्यकता आज अत्यधिक उत्कट हो उठी है। इन सद्यःविगत 
कुछ शताब्दियों का ठीक ठीक इतिहास जाने बिना नव- 
निर्माण का कार्य समुचित ढंग से चलना संभव नहीं, क्योंकि विगत 
राजस्थान के उन खण्डहरों की आधार-भित्तियों पर ही नव राज- 
स्थान की नींव रखी जावेगी, और उन खण्डहरों की ठीक ठीक 
परिस्थिति का पूरा-पूरा पता उनका इतिहास ही दे सकेता हैं। 
एवं जब राजस्थान विश्वविद्यापीठ के अधिकारियों ने ओमा आसन' 
से किसी भी ऐतिहासिक विषय पर भाषण देने के लिए मुझे 
आमन्त्रित किया, तब प्रान्तीय दृष्टिकोण से राजस्थान की इन 
पिछली सदियों के इतिहास की एक विस्तृत क्रमबद्ध सम्पूर्ण रूप- 
रेखा बना इन भाषणों के रूप में उसे समुपस्थित कर इस अत्या- 
वश्यक कमी को यथासाध्य पूरी करने के लिए प्रयत्न करने का 
मेने निश्चय किया । 

खानवा के युद्ध में राणा सांगा के साथ राजस्थान के राजपृत- 
संघ की भी पूर्ण हार हुई थी, और तब ही भारत में मुग़लू साम्राज्य 
की स्थापना सुनिश्चित-सी हो गई। राजस्थान की वर्तमान 
समस्याओं और उलझनों, तथा उसकी सद्यःसम्पन्न इस सम्पूर्ण 
एकता का प्राथमिक प्रारम्भ भी इसी युद्ध के कुछ ही 
युगों बाद हुआ था। एवं राजस्थान के इस पूर्व-आधुनिक काल 
का प्रारम्भ खानवा के युद्ध से ही माना है । उसके बाद अगले ४२० 
वर्षों तक बारी बारी से मुगलों, मरहठों और अंग्रेजों का राजस्थान 


पर, आधिपत्य रहा । अंग्रेजों के भारत-त्यागः तथा भारत को स्वा- 
धीनता प्राप्त होने पर ही इस काल का अन्त होता है। प्रान्त के 
राजनैतिक विकास एवं वहाँ की बदलती हुई परिस्थितियों की 
परम्प्ररा के साथ ही उनकी विभिन्न एकताओं पर भी. विचार कर 
राजस्थान के इतिहास के इस समूचे “पूवें-आधुनिक काल” को 
अलग अलग भागों और विभागों में विभकत किया, तथा उसी 
आधार पर विभिन्न विभागों की महत्वपूर्ण ऐतिहासिक घटनाओं ,का 
संक्षेप में क्रमानुगृत उल्लेख एवं. तत्कालीन प्रान्तीय इतिहास की 
प्रमुख प्रवृत्तियों की विवेचना कर राजस्थान के राजनंतिक एवं 
सांस्कृतिक जीवन की विशिष्ट ऐतिहासिक परंपराओं को सुस्पष्ठ 
करने तथा उन प्रवृत्तियों के फलस्वरूप देश और प्रान्त को होने 
वाले हानि-लाभों का निर्देशन करने का भी प्रयत्न इन भाषणों में 
किया गया हैं । 

यह स्पष्ट हें कि इन भाषणों में दिया गया ऐतिहासिक विवरण 
न तो सर्वांगपर्ण ही कहा जा सकता है और न वह अन्तिम विवेचन 
ही माना जा सकता हैं। यह इतिहास अपने ढंग का प्रथम एवं 
एकमात्र प्रयास है, एवं ऐसे प्रारम्भिक ग्रंथों में पाई जाने वाली 
सारी त्रुटियों का इस ग्रंथ में भी होता स्वाभाविक ही है। इन भाषणों 
का. अधिक विस्तार के साथ लिखा जाना संभव नहीं था, और वह 
उचित भी नहीं होता । एवं कई एक सुज्ञात महत्वपूर्ण घटनाओं की 
ओर केवल संकेत करके ही संतोष कर लेना पड़ा। राजस्थान के 
राज्यों के साथ समय-समय पर होने वाले अनेकानेक आपसी समभौतों 
और संधियों की शर्तों या विभिन्न राज्यों की सीमाओं में निरन्तर 
होने वाले परिवर्तेनों का उल्लेख करना भी संभव नहीं था । विशिष्ट 
राजघराने या किसी व्यक्ति-विशेष के लिए महत्वपूर्ण होते हुए. भी 


नल श डर नल 


प्रान्तीय दृष्टि से महत्वहीन घटनाओं की तो पूर्ण. उपेक्षा ही की गई 
है + अतएव . ऐसी सारी छोटी-मोटी घटनाओं या उनके विशद 
विवरणों के. लिए ,सविस्तार लिखे गए विभिन्न राजघरानों के इति- 
हासों तथा उसी काल-सम्बन्धी अन्य ऐतिहासिक आधार-प्रंथों का 
सहारा अब भी लेना होगा।. ' 

पुनः राजस्थान का इतिहास एक बहुत ही उलझा हुआ विषय 
हैं । ओझाजी को छोड़ते हुए. प्राय: अन्य सारे ही छब्ध-प्रतिष्ठित 
इतिहासकार उसके विशेष अध्ययन से द्र ही रहे हैं । तत्सम्बन्धी 
अत्यावश्यक ऐतिहासिक .सामग्री ढूृढ़ निकालने का राजस्थान में 
अब तक कोई भी समुचित प्रयत्न नहीं हुआ है .। अतएवं भविष्य 
में होने वाली खोजों के फलस्वरूप प्राप्त महत्वपूर्ण नवीन ऐतिहासिक 
सामग्री से ज्ञात घटनाओं तथा राजस्थानी इतिहास के अन्य प्रामा- 
णिक . आधार-प्रंथों के विशेष अध्ययन के बाद इस ग्रंथ में लिखी 
हुई राजस्थान के इतिहास की मेरी यह विवेचना एवं विभिन्न. ऐति 
हासिक घटनाओं सम्बन्धी . मेरे बहुत से निर्णयों का कई अंशों तक 
अनुचित, निराधार या भ्रमपूर्ण प्रमाणित हो जाना. कोई. सर्वथा 
अनपेक्षित अनहोनी बात नहीं होगी । तथापि क्‍या राजस्थान के 
विगत इतिहास का मेरा यह विश्लेषण आज वहाँ चलने वाले नव- 
निर्माण के उस महत्वपूर्ण कार्य में किसी भी प्रकार उपयोगी तथा 
सहायक हो सकंगा ? क्‍या मेरा यह इतिहास-ग्रंथ भविष्य में राज- 
स्थान के इतिहास-सम्बन्धी खोज करने वाले कर्मठ विद्वानों का 
किसी भी प्रकार मार्गं-प्रदशेन कर सकेगा ? और तब राजस्थान के 
पूर्व-आधुनिक काल का सविस्तार प्रामाणिक इतिहासं लिखते समय 
उन भावी इतिहासकारों को भी विभिन्न काछीन प्रमुख प्रवृत्तियों की 
तात्विक विवेचना के आधार पर किया हुआ मेरा यह काल-विभाजन 

क्या उपयुक्त तथा ग्राहय प्रतीत होगा ? सुदूर अज्ञात भविष्य में 
राजस्थानी समाज तथा भारतीय विद्वानों की उन अपरिचित अगली 
पीढ़ियों द्वारा तब दिये जाने वाले ऐसे अनेकों प्रश्नों के संभाव्य 
उत्तरों से निर्धारित इस ग्रंथ. की सफलता या विफलता सम्बन्धी 
ठीक ठीक अन्तिम निर्णय का आज ही अनुमान लगाने का निरर्थक 
प्रयास छोड़ कर अपने निदिष्ट काये की ओर तत्परता के साथ 
अग्रसर होना ही अब एकमात्र कत्तेंव्य प्रतीत होता हैं । और उसके 
लिए हमें लोट पड़ना होगा उस सदी को जब “अपनी वीरता और 
तलवार के बल से राणा सांगा ने बहुत गौरव प्राप्त कर लिया था। 
उसकी शक्ति इतनी बढ़ गई थी कि मालवे, गुजरात और दिल्‍ली 
के सुलतानों में से कोई भी अकेला उसे हरा नहीं सकता था ।” 
और युद्ध-क्षेत्र में उसी का सामना करते समय पानीपत के वीर 
विजेता तथा दिल्‍ली के प्रथम मुग़ल सम्राट्‌ बाबर ने अपनी पराजय 
की प्रबल आशंकाओं से घबड़ा कर भविष्य में मदिरा-पान न करने 
की सौगन्द-शपथ ली थी, तथा स्वयं मर कर भी अपने यश:शरीर 
को किसी तरह बचाने के लिए यह विदेशी भारत-विजेता तक 
चिन्तित हो उठा था । 


१ 


मुगल-कालीन राजस्थान - उसकी राजनेतिक 
एकता तथा महत्व 


( १५२७-१ ६७८ है० ) 


'खानवा के युद्ध-क्षेत्र में आग उगलती हुई मुग़ल तोपों ने राज- 
पूतों के प्रमुख नेता और मेवाड़ के महान्‌ प्रतापी शासक राणा 
सांगा की पराजय को ही सुनिश्चित नहीं बना दिया था, परन्तु 
उन्होंने मध्यकालीन राजस्थान के अन्त की भी सुस्पष्ट घोषणा कर 
दी । राजस्थान के योद्धाओं को प्रथम बार तोपों का सामना करता 
पड़ा था; बाबर को व्यूह-रचता एवं पाश्वों पर आक्रमण करने की 
उसकी युद्ध-प्रणाली भी राजपूतों के लिए स्वंथा नई तथा उनकी 
सेना में पराजय-जनक अस्तव्यस्तता उत्पन्न कर देने वाली थी । 
वीर राजपूतों की युद्ध-विद्या के विकास के इतिहास में एक नया 
अध्याय प्रारम्भ होने वाला था । 

पूर्व-मध्यकाल में अनेकानेक जनपदों के नाम से सुप्रसिद्ध यह 
प्रदेश राजस्थान के विभिन्‍न आधुनिक राजघरानों के अधिकार में 
आकर अलग-अलग स्वाधीन या अर्ध-स्वतन्त्र राज्यों में बँॉट गया 
था | कुंभा और सांगा की वीरता, साहस एवं युद्धकौशलू के फल- 


स्वरूप मेवाड़ का राज्य दूर-दूर तक फेल कर अखिल भारतीय 
राजनीति में एक महत्वपूर्ण सत्ता समभा जाने छगा था। मेवाड़ 
की इस शक्ति, गौरब एवं प्रतिष्ठा के कारण ही राजस्थान तथा 

न्‍्य पड़ोसी प्रदेशों के राजपूत राजाओं ने राणा सांगा का नेतृत्व 
स्वीकार किया और सारे राजंपूत राजघरानों ने एकत्रित होकर 
उसी के सेनापतित्व में विदेशी. आक्रमणकारी मुग़लू-विजेता बाबर 
का सामना किया था । परन्तु खानवा के युद्ध की इस पराजय एवं 
उसके कुछ ही समय बांद “राणा सांगा की मृत्यु के फलस्वरूप मेवाड़ 
का महत्व बहुत ही घट गया, जिससे राजपूतों की इस ऊपरी एकता 
तथा सामन्तशाही भावनाओं के आधार पर स्थित राजस्थानी राज्यों 
के इस असम्बद्ध राजनेतिक ऐक्य का भी सर्वदा के लिए अन्त हो 
गया । अब भविष्य में राजस्थान की राजनेतिक एकता तथा वहाँ 
के प्रान्तीय सैनिक संगठन के लिए सर्वथा दूसरे ही आधारों को 
स्वीकार करने में कोई भी बाधा नहीं रह गई थी । 

'राजपूतों की लोक-प्रसिद्ध राजनेतिक अद्रदशिता के कारण 
ही अपने निरबंल शत्रु इब्राहीम लोदी को विनष्ट करने के लिए 
राणा सांगा ने शक्तिमान्‌ बाबर को काबुल से आमन्त्रित किया 
था। इब्राहीम लोदी के संहार के बाद उसी बाबर ने राणा सांगा 
को भी खानवा के युद्ध में हरा कर भारत में भावी मुग़लू साम्राज्य 
की नींव सुदृढ़ बना दी। राणा सांगा की यह हार तथा तदनन्तर 
उसकी मृत्यु केवल मेवाड़ के लिए ही नहीं परन्तु राजस्थान के लिए 
भी बहुत ही घातक प्रमाणित हुए। राजस्थान की सदियों पुरानी 
स्वतन्त्रता तथा उसकी प्राचीन हिन्दू संस्कृति को सफलतापूर्वक 
अक्षुण्ण बनाए. रख सकने वालहा अब वहाँ कोई भी नहीं. रह गया । 
मुग़ल साम्राज्य ने राजस्थान की स्वतन्त्रता का अन्त कर दियाँ,| 

और राजनैतिक शक्ति के पतन के बाद राजस्थान की संस्कृति, वहाँ 
की विद्या और कला का भी ह्वास होने लगा । नए-नए प्रभाव उन 
पर पड़ने लगे तथा विदेशी भावनाओं से वे अछते नहीं रह सके, 
जिससे आगे चल कर उनका मध्यकालीन स्वरूप ही बदल गया । 
सुद्रस्थ विदेशों से आने वाले इन विधर्मी आक्रमणकारी मुग़लों ने 
राजनैतिक एकता के साथ ही धीरे-धीरे समचे राजस्थान की संस्कृति 
तथा साहित्य में एक अनोखी समानता भी उत्पन्न कर दी थी । 
मुग़ल साम्राज्य की स्थापना के बाद उत्तरी भारत में उत्पन्न होने 
वाली नई सम्मिलित हिन्दू-मुस्लिम संस्कृति का प्रभाव कुछ समय 
बाद राजस्थान-निवासियों के आचार-विचार, रहन-सहन, वेष-भूषा 
तथा खान-पान तक में देख पड़ने रूगा । 

परन्तु इन सारी नई-नई प्रवृत्तियों तथा महत्वपूर्ण क्रान्तिकारी 
प्रभावों का प्रारम्भ खानवा के युद्ध के बाद तथा उसी के परिणामों 
के फलस्वरूप ही हो सका था, अतएव राजस्थान के इतिहास में 
पूर्व-आधुनिक काल का प्रारम्भ इस निर्णायक युद्ध के दिन से ही 
माना जाना चाहिए। उस दिन खोई हुई वह स्वाधीनता तथा 
अपना वह विगत प्राचीन गौरव एवं महत्व कोई ४२० वर्ष बाद 
अगस्त १५, १९४७ ई० के दिन समूचे भारत के साथ ही राजस्थान ' 
को भी पुनः प्राप्त हुए, और उसके साथ ही राजस्थान का यह 
पराधीनता-पूर्ण पूर्व-आधुनिक काल समाप्त होता है । 

अपनी-अपनी ऐतिहासिक विशेषताओं, विभिन्न राजनैतिक तथा 
सांस्कृतिक प्रवृत्तियों की एकता तथा घटनात्मक विकास की समा- 
नताओं के ही आधार पर चार सदियों से भी अधिक वर्षों के इस 
समूचे काल को तीन मुख्य भागों में विभकत किया जा सकता हैं :- 

(१) मुग्ल-कालीन राजस्थान : ( १५२७-१६७८ ई० ); 

३ 


० 


(२) अराजकतापूर्ण राजस्थान: ( १६७९-१८१८ ई० ); 

और (३) अंग्रेजी साम्राज्य के अन्तर्गत राजस्थान: (१८१९- 
१९४७ ई० ) । 

प्रत्येक भाग को क्रमश: लेकर यहाँ इन भाषणों में तीनों ही 
भागों का अलग-अछग विवरण तथा उनकी विस्तृत विवेचना देने 
का प्रयत्न किया गया है । किस प्रकार पिछले भाग की विशेषताओं 
के फलस्वरूप अगले भाग की विभिन्नता का प्रारम्भ हुआ, तथा 
क्यों कर एक भाग की प्रवृत्तियों की परिणति दूसरे भाग की सर्वथा 
विभिन्न प्रवृत्तियों में ही होती गई, आदि तथ्यों की ओर भी यथा- 
स्थान निर्देश करने की चेष्टा की गई है। पुनः प्रत्येक भाग का 
अध्ययन करते समय अपनी-अपनी विशेषता के आधार पर उसे भी 
अनेकानेक उप-विभागों में विभक्‍त किया गया, जिससे उस विशिष्ट 
भाग की आन्तरिक एकता को स्मरण रखते हुए उसमें समय-समय 
पर होने वाले महत्वपूर्ण परिवर्तेनों तथा ऐतिहासिक विकास की 
उन अत्यावश्यक नई कड़ियों की ओर भी पूरा-पूरा ध्यान दिया 
जा सके । 

'खानवा के युद्ध में राणा सांगा की इस पराजय के बाद कई 
वर्षों तक राजस्थान का मुग्रों के साथ कोई सम्पर्क नहीं रहा । 
_राजस्थान-विजय के लिए मुग़लों के प्रयत्न अकबर के सिंहासनारूढ़ 
होने के बाद ही प्रारम्भ हुए । तथापि राजस्थान के पूर्व-आधुनिक 
इतिहास का यह मुग्ल-कालीन भाग खानवा के युद्ध से ही प्रारम्भ 
होता है । खानवा के युद्ध के फलस्वरूप राजस्थान की बदली हुई 
राजनेतिक परिस्थिति के कारण ही आगे चलकर राजस्थान पर 
मुग़लों का एकाधिपत्य हों सका । मेवाड़ के महाराणा का मुग़लों 
के साथ यूगों तक संघर्ष चलता रहा, और अन्त में विवश होकर 

दोनों ने ही आपस में सन्धि कर ली,. जिससे मुगल सम्राट का 
आधिपत्य स्वीकार कर लेने पर भी मेवाड़ के महाराणा को अधें- 
स्वतन्त्र बने रहने का विशेष अधिकार दिया गया, तथा मुगल 
सम्राद ने भी उसके प्रति विशेष आदर और सम्मान प्रदर्शित किया । 
तदनन्तर कुछ यूगों तक राजस्थान में शान्ति बनी रही, परन्तु 
ज़ब महाराणा राजसिंह मेवाड़ का शासक बना तब पुनः कशमकश 
प्रारम्भ हुई और औरंगजेब के सिंहासनारूढ़ होने के बाद उसमें 
उग्रता आने रूगी। तथापि दिसम्बर, १६७८ ई० में जोधपुर के 
महाराजा जसवन्त्सिह की मृत्यु के समय तक राजस्थान में किसी 
ने भी मुगल साम्राज्य के विरुद्ध विद्रोह करने की न सोची थी |. 
यह सत्य हैं कि १६७९ ई० के बाद भी कोई अर्ध शताब्दी तक 
राजस्थान पर मुग़लों का बहुत-कुछ आधिपत्य बना रहा। तथापि 
जसवन्तसिंह की मृत्यु के बाद मारवाड़ में जो उत्कट विद्रोह उठ 
खड़ा हुआ और मेवाड़ के साथ जो युद्ध छिड़ा, उनके कारण राज- 
स्थान में मुग़ल सत्ता की जड़ें बहुत-कुछ उखड़ गई थीं, जिससे 
मरहठों के आक्रमणों के साथ ही वहाँ मुग़ल आधिपत्य का. भी 
एकबारगी ही अन्त हो गया । पुनः राठौड़ों के विद्रोह तथा मुग़ल- 
राजपूत युद्ध के फलस्वरूप सन्‌ १६७९ ई० से ही राजस्थान में 
अराजकता प्रारम्भ हुई, जो पूरी एक शताब्दी से भी अधिक समय 
तक निरन्तर बढ़ती ही गई | अतएव जसवन्तर्सिह की मृत्य के साथ 
ही अराजकतापूर्ण काल का प्रारम्भ होकर मगरू-कालीन भाग 
की समाप्ति होती हे । यह मुगल-कालीन भाग पाँच विभिन्न विभागों 
में विभकत किया जा सकता है:-- 
(१) परिवर्तन कार (१५२७-१५५८ ई०), 
(२) मुगल-विजय काल (१५५८-१५७७ ई० ), 

(३) मुग़रू-मेवाड़ संघर्ष तथा राजस्थान की राजनेतिक एकता 
की स्थापना का काल (१५७७-१६१५ ई० ), 
(४) शान्ति-समृद्धि काल (१६१५-१६५२ ई०), 
और (५) राजस्थान में विरोध का प्रारम्भ (१६५२-१६७८ ई० )/ 


१, परिवर्तन काल ( १५२७-१५५८ ई० ) 


शनिवार, मार्च १६, १५२७ ई० को फतेहपुर सीकरी से कोई 
१० मील दक्षिण-पश्चिम में खानवा नामक गाँव के पास बाबर और 
राणा सांगा के बीच यह निर्णायक युद्ध हुआ था । युद्ध प्रारम्भ होने 
के कुछ ही समय बाद सिर में तीर लगने से राणा सांगा मूछित हो 
गया, जिससे उसे पालकी में डाल कर मेवाड़ की ओर ले गए, 
परन्तु झाला अज्जा के नेतृत्व में युद्ध बराबर होता रहा । मुगल 
सेना ने राजपूतों को चारों ओर से घेर लिया था । राजपूत वीरता- 
पूर्वक लड़े, परन्तु तोपों के गोलों के आगे उनकी एक न चली । राज- 
पूतों के कई एक प्रमुख सेनानायक खेत रहे और अन्त में उन्हें 
विवश होकर युद्ध-क्षेत्र से पीछे हटना पड़ा । इच्छा रहते भी इस 
समय ग्रीष्म ऋतु के कारण बाबर राजस्थान पर चढ़ाई नहीं कर 
सका, और बयाना से वह अलवर पहुँचा तथा मेवात पर उसने 
अपना पूर्ण आधिपत्य स्थापित कर लिया । क्‍ 

घायल राणा सांगा शीघ्र ही ठीक हो गया, और एक बार 
खानवा की पराजय की ग्लानि मन से दूर होने के बाद वह पुन: 
बाबर का सामना कर पिछली पराजय का बदला चुकाने के लिए 
उत्सुक हो उठा। अतएव राणा सांगा के ही साथी राय मेदिनी 
राय पर चढ़ाई करने के लिए जब बाबर जनवरी, १५२८ ई० के 


प्रारम्भ में काल्पी से ससेन्‍्य चन्देरी की ओर बढ़ने लगा तब राणा 
सांगा भी मेदिनी राय की सहायतार्थ ससैन्‍्य चल पड़ा । परन्तु इस 
नए युद्ध का विरोध करने वाले राणा सांगा के राजपृत साथियों ने 
राणा सांगा को विष दे दिया, जिससे जनवरी ३०, १५२८ ई० को 
राह में ही राणा सांगा की मृत्यु हो गई । अपने समय के सबसे बड़े 
प्रतापी राजपुत राजा एवं मध्यकालीन भारत के अन्तिम एवं वास्तविक 
हिन्दूपति की जीवन-लीला का यों खेदजनक दुः:ख-पूर्ण अन्त हुआ । 
खानवा के युद्ध में राजपूतों की हार हुई और राणा सांगा की 
मृत्यु के बाद राजपूतों की रही-सही एकता भी विलीन हो गई, 
परन्तु फिर भी उनका बल नहीं टूटा था । मेवाड़ का राज्य तब भी 
उत्तर में काणाता और बसवा तक फंला हुआ था, अजमेर पर भी 
मेवाड़ का अधिकार था, और पूर्व में रणथम्भोर का किला और 
उसके आस-पास का सारा प्रदेश मेवाड़ राज्य में ही सम्मिलित था । 


बंदी राज्य के हाड़ा शासक भी मेवाड़ की आधीनता स्वीकार कर 
वहाँ के राणा की सेवा करने में अपना गौरव समझते थे । मेवाड़ से 


दक्षिण में बागड़ का विस्तृत राज्य था जिसे अपने ही जीवनकालू 
में दो भागों में विभकत कर रावल उदयसिह ने अपने दोनों पुत्रों 
में बाँठ दिया था, जिससे खानवा के युद्ध में रावल उदयसिंह की 
मृत्यु के बाद इस विभाजन के फलस्वरूप बागड़ के इन गुहिलों की 

. * शणा सांगा की झत्यु-तिथि सम्बन्धी ओझा का मत मान्य है। 
परन्तु राणा सांगा की सृत्यु कहाँ हुईं यह निश्चितरूपेण नहीं कहा जा 
सकता है। राणा खांगा के इरिच तक पहुँच जाने तथा काल्‍पी में उसकी 
_सत्यु होने के बाद मांडलूगढ़ ले जाकर वहाँ उसकी दाह-क्रिया करने 
की बात स्वीकार करना भोगोलिक, सामरिक एवं ऐतिहासिक दृष्टि से 
सववेथा अ्रमपूर्ण ज्ञात होता है । 


शक्ति बहुत ही घट गईं। बागड़ से लगा हुआ उसी के पद्चिम में 
राठौड़ों का ईडर राज्य था। गुजरात की सल्तनत से छगे हुए इस 
सीमान्त राजपूत राज्य के आन्तरिक मामलों में मेवाड़ के राणा को 
विशेष दिलचस्पी रहती थी । मेवाड़ से पश्चिम में देवड़ा चौहानों 
का 'सिरोही राज्य था, जिस पर इस समय राव अखेराज या उसका 
पत्र रायसिंह राज्य कर रहा था। सिरोही से लगे हुए जालोर और 
सांचोर के परगने थे, जो इस समय गुजरात के सुलतानों की 
आधीनता स्वीकार करने वाले बिहारी पठान मलिक सिकन्दर खाँ 
के अधिकार में थे। इस प्रदेश के उत्तर में स्थित मारवाड़ राज्य पर 
राव गांगा शासन कर रहा था। वहाँ के सरदार बहुत ही शक्ति- 
शाली थे, और अपने शासक की उपेक्षा करना उनके लिए एक 
साधारण बात थी । मारवाड़ से उत्तर-पश्चिम में भाटियों का 
जैसलमेर राज्य था, जहाँ के शासक मरुभूमि में स्थित अपने राजकीय 
मामलों में ही उलझे रहते थे। जैसलमेर से पूर्व में राठौड़ों 
का दूसरा महत्वयू्णं बीकानेर राज्य था, जहाँ राव लणकर्ण का पुत्र 
राव जेतसिह शासन कर रहा था । बीकानेर और जोधपुर राज्यों 
के बीच स्थित नागोर परगने पर मुसलमानों का अधिकार था, 
एवं सरखेल खरा और उसका पुत्र दोलत ख़ाँ स्वाधीन शासक के रूप 
में वहाँ राज्य कर रहे थे। मारवाड़ राज्य के पूर्व में कछबाहों का _ 
आम्बेर राज्य था, जहाँ राणा सांगा का जामाता, हरिभकत पृथ्वीराज 

शासन करता था । खानवा के युद्ध में पृथ्वीराज राणा सांगा की 
ओर से लड़ा था । इस युद्ध के कुछ ही महीनों बाद उसकी मृत्यु 
हो गई । इने प्रमुख राज्यों के अतिरिक्त राजस्थान में स्वेत्र कई 
एक छोटे-मोटे अर्धघ-स्वतन्त्र राज्य थे, जो आवश्कतानुसार अपने 
पड़ोसी शक्तिशाली राज्यों में से एक या दूसरे की अधीनता स्वीकार 


कर उसकी सहायता के इच्छुक रहते थे । 

राणा सांगा का ज्येष्ठ पुत्र भोजराज, जिसके साथ जगतृ-प्रसिद्ध 
भकक्‍त-शिरोमणि मीरां का विवाह हुआ था, अपने पिता के जीवन- 
काल में ही मर गया था, एवं अब भोजराज का छोटा भाई रत्नसिह 
मेवाड़ की राज-गद्दी पर बेठा | राणा सांगा की मृत्यु के साथ ही 
दक्षिणी राजस्थान के विभिन्न राज्यों की सापेक्षिक शक्तियों के संतुलन 
एवं उनके राजनैतिक महत्व में अनेकों परिवर्तन हीने लगे । अपने 
छोटे पुत्रों, विक्राजीत और उदयसिह, को राणा सांगा द्वारा दी गईं 
रणथम्भोर की विस्तृत अधे-स्वतन्त्र जागीर के प्रइनों को ले कर रत्न- 
सिंह तथा उसकी विमाता हाड़ी रानी कमंवती में पारस्परिक विरोध 
उठ खड़ा हुआ । अपने बड़े लड़के विक्रमाजीत को मेवाड़ की राज-गद्दी 
पर बेठाने के प्रयत्न में अपने कट्टर विरोधी बाबर से भी सहायता 
मांगने में कर्मंवती को कोई हिचकिचाहेट नहीं हुईं । अवकाश न होने 
के कारण बाबर मेवाड़ के इस आपसी झगड़े में हस्ताक्षेप नहीं कर सका, | 
परन्तु इससे रत्नसिह तथा कर्मवती के चचेरे भाई हाड़ा सूरजंमलू 
में पारस्परिक विरोध बढ़ता ही गया । अपने पड़ोसी राज्यों से मेवाड़ 
का आतंक पहले ही बहुत-कुछ उठ चुका था, और उसका रहा-सहा 
दबदबा भी अब निरन्तर घटने लगा | जनवरी, १५३१ ई० में बड़ी 
तत्परता के साथ मालवा पर सफलतापूर्वक आक्रमण करके भी रत्नसिह 
मेवाड़ के विगत आतंक की पुर्नस्थापना नहीं कर सका । 

उधर गुजरात के सुलतान बहादुर शाह की शक्ति तथा प्रभाव 
दिनों-दिन बढ़ते जा रहे थे। सन्‌ १५३० ई० की वर्षा ऋतु समाप्त होने 
के बाद बागड़ पर चढ़ाई कर उसने रावरू उदयसिंह द्वारा किए गए 
बटवारे को ' कार्यरूप में परिणत करने के लिए उसके उत्तराधिकारी 
पृथ्वीराज को बाध्य किया । पृथ्वीराज के छोटे भाई जगरमाल ने यों 


कि २ दे बन 


बांसवाड़ा राज्य की स्थापना की । विभकत होने के फलस्वरूप बागड़ 
राज्य की शक्ति घटने के साथ ही उस सारे प्रदेश पर बहादुर शाह का 
प्रभाव स्थापित हो गया । मेवाड़ का रत्नसिंह्ठ भी अब उसके साथ 
मेल बनाए रखने को उत्सुक था, एवं मालवा की चढ़ाई से लौटते 
समय फरवरी, १५३१ ई० के प्रारम्भ में बांसवाड़ा राज्य के अन्तर्गत 
खरजी की घाटी के पास वह बहादुर शाह से मिला । 

परन्तु रत्नसिंह अधिक दिनों तक जीवित नहीं रहा । बहादुर 
शाह से मिल कर बह मेवाड़ को लौटा, और कुछ ही दिनों बाद शिकार 
खेलता हुआ बूंदी के निकट पहुँचा । रत्नरसिह द्वारा आमन्त्रित किये 
जाने पर हाड़ा सूरजमल भी आकर शिकार में सम्मिलित हुआ । 
दोनों का बेर बढ़ते-बढ़ते अब चरम सीमा को पहुँच गया था, अतएवं 
शिकार के समय जंगल में ही माचचे-अप्रेल, १५३१ ई० के लगभग 
एक दिन वें दोनों आपस में लड़ मरे। यों हाड़ा-सीसोदियों 
के उस इतिहास-प्रसिद्ध बेर का प्रारम्भ हुआ, जो शताब्दियों तक 
निरन्तर चलता रहा और जब-जब उसका अन्त करने के लिये प्रयत्न 
. किये गये तब-तब रत्नसिह-सूरजमल की इसी शिकार वाली घटना की 
: पुनरावृत्ति होकर उस बैर की उत्कटता में वृद्धि ही हुई । 
द रत्नसिह के बाद उसका छोटा भाई विक्रमाजीत मेवाड़ की राज- 
गद्दी पर बेठा । रणथम्भोर की जागीर के प्रइन को लेकर चलने वाले 
इस आनन्‍्तरिक विरोध का अब आप ही आप अन्त हो गया, परन्तु फिर 
भी मेवाड़ की राजनेतिक परिस्थिति में कोई सुधार नहीं हुआ। विक्रमा- 
जीत में शासन करने की योग्यता बिलकुल ही नहीं थीं; उसके छिछोरे 
पन से अप्रसन्न ' होकर सारे ही सरदार अपने-अपने ठिकानों को चले 
गए थे, जिससे राज्य की शासन-व्यवस्था बिगड़ने लगी। उधर मालवा 
के सुलतान महमूद खिलजी पर विजय प्राप्त कर माचं-अप्रेल, १५३१ 


| न र्‌ प्‌ हम 


ई० में गुजरात के सुलतान बहादुर शाह ने मालवा के सारे राज्य को 
अपने आधीन कर लिया था, जिससे बहादुर शाह की शक्ति अत्यधिक 
बढ़ गई । एवं मेवाड़ के पुराने साथी तथा अपने सम्बन्धी रायसीन 
के तँवर सलह॒दी के सहायतार्थ फरवरी, १५३२ ई० में जब विक्रमा- 
जीत स्वयं मेवाड़ की सेना लेकर चला, तब उसने बहादुर शाह से 
भी बेर मोल ले लिया चाह कर भी विक्रमाजीत सलह॒दी की 
सहायता न कर सका, उलठटे अगले वर्ष उसे मेवाड़ पर बहादुरशाह की 
चढ़ाई का सामना करना पड़ा । ढाई माह से भी अधिक समय तक 
चित्तोड़ का घेरा लगाने के बाद विवश होकर राजमाता कमंवती ने 
बहादुर शाह के साथ मार्च २४, १५३३ ई० को सन्धि कर छी, 
जिसके फलस्वरूप राणा सांगा द्वारा जीते गये मालवा के सारे परगने 
और तब के सब विजयोपहार बहादुर शाह को सौंपना पड़े । 

किन्तु मेवाड़ के दुर्भाग्य का यहीं अन्त नहीं हुआ | गागरोन और 
रणथम्भोर के सुदढ़ दुर्ग पहले ही जीते जा चुके थे, अब बहादुर शाह 
के सेनानायकों ने अजमेर पर भी अधिकार कर लिया। यही नहीं, 
चित्तोड़ के किले को अपने अधिकार में लेने की बहादुर शाह की इच्छा 
अब भी बनी हुईं थी, एवं सन्‌ १५३४ ई० के अन्तिम महिनों में उसने 
पुनः चित्तोड़ के किले को जा घेरा, और अब जो कशमकश प्रारम्भ 
हुई, वह इतिहास में “चित्तोड़ के दूसरे साके' के नाम से प्रसिद्ध है। 
विक्रमाजीत से अप्रसन्न होते हुए भी राजमाता कमवती के आमसन्‍्त्रण पर 
मेवाड़ के सारे सरदार, सगे-सम्बन्धी और भाई-बेटे चित्तोड़ की रक्षा के 
लिए वहाँ एकत्रित हो गए। विक्रमाजीत और उसके भाई उदयसिह 
को बंदी भेज दिया था, एवं चित्तोड़ में राणा का प्रतिनिधित्व करने 
को राणा कुम्भा के छोटे भाई खेमा के पौत्र रावत बाघा को नियक्त किया 


गया। किले का घेरा चलता रहा। बहादुर शाह के साथ बारूद से 
है. 


्ब् 

चलने वाली तोपें और यूरोपीय गोलन्दाज़ थे, जिनके विरुद्ध इन 
राजपूत वीरों की एक न चछठी । अन्त में जब आक्रमणकारियों 
को रोकना असम्भव हो गया तब चि्तोड़ में पुनः जौहर 
हुआ, राजमाता कर्मवती के साथ ही सारी अन्य स्त्रियों ने अग्नि-प्रवेश 
किया, और बाकी रहे वीर-योद्धा शत्रु से लड़ते हुए काम आये । रावत 
बाघा किले के प्रवेश-द्वार पाडल पोल' के पास खेत रहा | उसका वह 
स्मारक-चिहक्न भी अब तक चित्तोड़ के उस द्वार पर प्रहरी बना हुआ 
है। राणा के इस अद्वितीय प्रतिनिधि के उत्तराधिकारी भी तदनन्तर 
'दीवान' कहलाने लगे । मार्च ८, १५३५ ई० कौ यह जोहर हुआ, और 
उसी दिन चित्तोड़ गढ़ पर बहादुर शाह का अधिकार हो गया । 

देख जीव की भविष्यवाणी सत्य हुईं; चित्तोड़-विजय के साथ 
ही बहादुर शाह का सितारा अस्त हो गया। बहादुर शाह को अब 
अपने नए पड़ोसी, मुग्रलू-सम्राट हुमायूँ की चढ़ाई का सामना करना 
था। जब बहादुर शाह चित्तोड़ का घेरा डाले बेठा था, तभी वह मालवा 
में बड़ी दूर तक घुसा चला आया था, एवं चित्तोड़ पर अधिकार होते 
ही उसे हुमायूं का सामना करने के लिए वहाँ से चल देना पड़ा । 
अप्रेछ २४, १५३५ ई० को जब हुमायूँ का सामना न कर बहादुर शाह 
मन्दसोर से भाग खड़ा हुआ, तब चित्तोड़ पर उसका अधिकार बनाए 
रखने वाली बहादुर शाह की सेना भी वहाँ से चल देने को उतारू हुई । 


चित्तोड़ पर पुनः मेवाड़ राज्य का अधिकार हो गया एपं विक्रमा- 


जीत भी बूंदी से लोट आया। 

इतना सब भुगत कर भी विक्रमाजीत में कोई सुधार नहीं हुआ । 
अतएव सन्‌ १५३६ ई० के पिछले महीनों में जब राणा रायमल के 
सुप्रसिद्ध कुअर पृथ्वीराज का अनौरस पुत्र बणबीर विक्रमांजीत को 
मार कर स्वयं मेवाड़ का अधिपति बन गया, तब किसी को विक्रमा- 

जीत के न रहने का कुछ भी खेद नहीं हुआ । अपने मार्ग को निष्कण्टक 
बनाने के लिए बणबीर ने उदयसिह का भी वध करने का प्रयत्न किया 
था, किन्तु स्वामिभकत पन्ना धाय ने उसे बचा लिया। मेवाड़ राज- 
घराने के हितेच्छू उदयसिंह को लेकर अन्त में कुम्भलगढ़ पहुंचे, और 
सन्‌ १५३७ ई० में वहीं उसे मेवाड़ का शासक घोषित किया । अनेका- 
नेक प्रयत्नों के बाद जब उसका पक्ष सबल हो गया तब तीन वर्ष 
बाद चढ़ाई कर बणबीर को चित्तोड़ से निकाल बाहर किया गया ।. 
जब इस प्रकार इन आपसी झगडों और बाहरी आक्रमणों के 
फलस्वरूप मेवाड़ राज्य की शक्ति क्षीण हो रही थी, तब राजस्थान 
के ही एक दूसरे कोने में राठौडों के मारवाड़ राज्य की सत्ता का उदय 
हो रहा था। मईं, १५३२ ई० के प्रारम्भ में मालदेव ने बहुत ही नरम 
ओर शान्ति-प्रिय स्वभाव वाले अपने अफीमची पिता मारवाड़ के 
शासक राव गांगा को ऊपर की मंजिल के झरोखे में से गिरा कर मार 
डाला, तथा वह स्वयं मारवाड़ का शासक बन गया । इस समय मारवाड़ 
के सरदारों का बल बढ़ गया था और वे सब प्राय : स्वतन्त्र बन बेठे । 
मालदेव के निजो अधिकार में तब केवल जोधपुर और सोजत के दो 
परगने ही रह गये थे । मालदेव उम्र स्वभाव का महत्वाकांक्षी शासक 
था। वह एक-एक कर मारवाड़ के अन्य परगनों को भी अपने अधिकार 
में लेने लगा। भाद्वाजूण को आधीन किया। दौलत खाँ के अधिकार को 
दूर कर सन्‌ १५३६ ई० के प्रारम्भ में उसने नागोर को भी अपने राज्य 
में मिला लिया। मेड़ता के दूदावत बीरमदेव ने गुजरात के बहादुर 
शाह के सेनानायक से छीन कर सन्‌ १५३५ ईं» में अजमेर पर स्वयं 
अधिकार कर लिया था । कुछ वर्षों के सतत प्रयत्न के बाद मालदेव 
ने बीरमदेव को मेड़ता और अजमेर दोनों ही स्थानों से निकाल बाहर 
किया और उन्हें भी अपने आधिपत्य में ले लिया । उसने सिवाणा 

को जीता, टोंक और टोड़ा के सोलकियों को हराया, सांचोर के चोहानों 
को अपने आधीन किया, तथा आम्बेर के कछवाहा राजाओं से छीन 
कर उनके चार परगनों को भी अपने राज्य में मिला लिया। सन्‌ १५४२ 
ईं० के प्रारम्भ में मालदेव ने बीकानेर पर चढ़ाई की; वहाँ का राव 
जैतसिंह युद्ध में मारा गया; तब विजयी मालदेव ने जांगल देश पर भी 
अधिकार कर लिया । मालवा राज्य छिन्न-भिन्न हो चुका था, मेवाड़ 
राज्य की शक्ति अत्यधिक क्षीण हो गई थी, बहादुर शाह की मृत्यु के 
बाद गुजरात में भी कोई शक्तिशाली शासक रह नहीं गया था, और 
जुलाई, १५३७ ई० से ही मुग़ल सम्राट हुमाय॑ सुदूर पूर्व में शेरशाह 
सूर के साथ पूरी तरह उलझा हुआ था । इस अपूर्व अवसर से लाभ 
उठा कर मालरदंव ने अपने राज्य की सीमाएँ चारों ओर दूर दूर तक 
फेला दीं, और अब वह उत्तरी भारत का बहुत ही शक्तिशाली 
राजा समझा जाने लगा । 

शेरशाह सूर के साथ बंगाल में हुमायू की जो कशमकश चल 
रही थी, उसका परिणाम हुमायूँ के लिये सर्वनाशकारी हुआ । चौसा 
(संभवतः सितम्बर, १५३९ ईं०) तथा बिलग्नराम (मई १७, १५४० 
ई०) के युद्धों में पराजित होने के बाद हुमायू का दिल्‍ली के तख्त पर 
बना रहना सवंथा असंभव हो गया था; वह लाहौर की ओर भाग 
चला और उत्तरी भारत के मुग़रू राज्य पर शेरशाह सर का आधिपत्य 
हो गया । पंजाब होता हुआ हुमायूँ सिन्ध पहुँचा, और कोई एक वर्ष 
से भी अधिक समय तक वहाँ अपना आधिपत्य जमाने का यत्र-तत्र 
विफल प्रयत्न करता रहा । जब वह भकक्‍कर में था, तब मालदेव ने उसे 
मित्रतापूर्ण पत्र लिख कर भारत का राज्य पुनः प्राप्त करने में उसकी 
सहायता करने का वादा भी किया था। अतएव सब ओर से निराश 
होकर मई, १५४२ ई० में हुमायूँ मारवाड़ की ओर चल दिया, तथा 


बीकानेर के पास होता हुआ अगस्त के पहिले सप्ताह में फलौदी से कुछ 
आगे तक पहुँच गया । परन्तु इस समय तक राजस्थान की पूर्वी तथा 
दक्षिणी-पूर्वी सीमा पर सारी राजनैतिक परिस्थिति ही बदल गईं थी । 
शेरशाह ने समृचे मालवा पर अपना एकाधिपत्य स्थापित कर 
वहाँ का शासन-प्रबंध अपने विश्वस्त सेनानायक शुजाअत खाँ को सौंपा 
था.। वहाँ से लौटते समय राह में रणथम्भोर किले को भी उसने अपने 
आधीन कर लिया था। और अब हुमायूँ के मारवाड़ की ओर बढ़ने की 
सूचना पाते ही वह स्वयं ससेन्‍्य मारवाड़ की ओर बढ़ने लगा। अतएव 
अब मालदेव हुमायूँ का साथ देने को तँयार नहीं था । उधर हुमाय॑. 
को भी मालदेव के प्रति अविश्वास हो गया था, जिससे वह वापस 
लोट पड़ा और सातलमेर तथा जैसलमेर के पास होता हुआ अगस्त 
२२ को उमरकोट पहुँच गया.। शेरशाह भी वापस आगरा को लौट 
गया । 

'इस प्रकार सन्‌ १५४२ ई० में तो युद्ध टल गया । परन्तु मालदेव 
की यह बढ़ती हुईं शक्ति शेरशाह को बहुत ही खटक रही थी । उधर 
मेड़ता का वीरमदेव, बीकानेर के जेतसिह का पुत्र कल्याणमल, 
आदि मालदेव के शत्रु भी मालदेव पर आक्रमण करने के लिए. 
शेरशाह को निरन्तर प्रेरित कर रहे थे । अतएव सन्‌ १५४३ ई० 
की वर्षा की समाप्ति पर युद्ध की पूरी तैयारी करके शेरशाह ने 
मालदेव पर चढ़ाई कश दी । आगरा से सीधा पश्चिम में मेवात तथा 
शेखावाटी में होता हुआ वह डीडवाना की ओर बढ़ता हुआ चलां 
आया । वीरमदेव साथ था ही, कल्याणमल भी सिरसा से चल कर 
राह में ससेन्‍्य शरशाह के साथ जा मिला | शेरशाह की इस चढ़ाई द 
की सूचना मिलते ही मालदेव अजमेर पहुँचा और वहाँ उसका 
सामना करने को तत्पर हुआ। कुचामन के पास तक पहुँच कर 

शेरशाह दक्षिण-पश्चिम की ओर मुड़ा । अजमेर के पश्चिम में पहुँच 
कर जोधपुर को लौटने की अपनी एकमात्र राह रोकने के शेरशाह 
के प्रयत्न को समझते ही अजमेर में ठहर शरशाह की प्रतींक्षा 
करना मालदेव को अनुचित प्रतीत हुआ, अतएवं अजमेर छोड़ 
कर वह ॒दक्षिण-पश्चिम में जेतारण की ओर लोट पड़ा। तब तक 
शेरशाह भी अजमेर से. कोई तीस मील दक्षिण-पश्चिम में जेतारण के 
सुमेल' गाँव के पास पहुँच गया था, अतएव उससे कुछ ही दूरी पर 
गिर्री नामक गाँव में मालदेव ने भी ससेन्‍्य पड़ाव डाला । 
समकालीन इतिहासकारों के कथनानुसार मालदेव के पास इस 
समय कोई ५० से लेकर ८० हजार तक घुड़-सवार थे। उसकी इस 
सेनिक शक्ति को देख कर शेरशाह का साहस नहीं हुआ कि मालदेव पर 
एकबारगी आक्रमण कर दे , अतएव कई दिनों तक दोनों सेनाएँ आमने- 
सामने पड़ी रहीं । अन्त में कुछ बनावटी पत्र लिख कर तथा अन्य कई 
उपायों से शेरशाह ने मालदेव के हृदय में उसके प्रमुख सेनानायक, 
जता और कंपा के प्रति अविश्वास उत्पन्न कर दिया। अपने इन सेना- 
नायकों के आशंकित विश्वासघात से बचने के उद्देश्य से मालदेव 
जनवरी ४, १५४४ ईं० की संध्या को गिर्री से जोधपुर की 
ओर लोट पड़ा । अपनी अडिग स्वामिभकति का आश्वासन देकर 
मालदेव को वापस लौटाने के लिए जता और कंपा के सारे प्रयत्न 
विफल हुए । मालदेव के यों रवाना होते ही वह बड़ी राठौड़ सेना 
ब्रिखरने लगी, परन्तु जेता, कूपा, आदि मालदेव के कई एक प्रमुख 
सेनानायक अपनी प्रगाढ़ स्वामिभक्ति प्रमाणित करने के लिए व्यग्र 
थे, एवं बिखरती हुईं राठौड़ सेना में से यथा-शक्‍्य कोई दस हजार 
घुड़-सवारों को एकत्रित कर दूसरे दिन (जनवरी ५, १५४४ ईं०) 
प्रातःकाल ही जल्दी शेरशाह की सेना पर पूरे वेग के साथ आक्रमण 

कर दिया। घमासान युद्ध हुआ; राठौड़ों ने निर्भीकता पू्वेक लड़ कर कई 
बार शेरशाह की सेना को पीछे हटाया, जिसे देख कर शरशाह ने भी 
इस युद्ध में विजयी होने की आशा तक छोड़ दी । परन्तु शेरशाह की 
सेना की तुलना में राठौड़ों की संख्या अत्यधिक कम रह गई थी, एवं युद्ध 
अधिक समय तक नहीं चल सका, और सारे ही राजपूत वीर मारे गए।. 
यों मुट्ठी भर बाजरे के लालच में पड़ने से शेरशाह के हिन्दुस्तान की 
बादशाहत खोने की नौबत पहुँच गई थी । द 

सुमेल की इस विजय के बाद अपनी सेना का एक दल 
अजमेर भेज कर शेरशाह ने उस पर अधिकार कर लिया । बाकी रही 
सेना के साथ वह स्वयं मेड़ता पहुँचा, और उसे जीत कर वीरमदेव को 
दे दिया | कल्याणमल को बीकानेर मिला । मेड़ता से शेरशाह जोधपुर 
पहुंचा । मालदेव तब तक जोधपुर छोड़ कर सिवाणा की ओर चला 
गया था, तथापि बड़ी कशमकश के बाद ही जनवरी मास के अन्त 
तक शेरशाह जोधपुर पर अधिकार कर सका । 

कुछ मास तक जोधपुर रह कर शेरशाह ने वहाँ का शासन-प्रबन्ध 
व्यवस्थित किया । तब खवास खाँ को वहाँ नियुक्त कर वह अजमेर 
को लोटा | वर्षा ऋतु दूर न थी, फिर भी वह अजमेर से ससेन्य चित्तोड़ 
की ओर बढ़ा । उदयसिंह ने शेरशाह के साथ सुलह करना ही ठीक 
समझा । खवास खाँ के भाई शम्स खाँ को मेवाड़ में छोड़ कर वर्षा 
ऋतु प्रारम्भ होते २ शेरशाह मालवा के खीचीवाड़ा प्रदेश में जा 
पहुंचा । इस बार जोधपुर पर मुसलमानों का अधिकार पूरे ५२४ 
दिन तक रहा | मई २२, १५४५ ई० के दिन कालिंजर के किले के 
सामने शेरशाह की मृत्यु हुईं, और उसका छोटा लड़का जलाल खाँ 
इस्लामशाह के नाम से सिंहासन पर बैठा । अपनी आधीनता स्वीकार 
करवाने के लिए इस्लामशाह ने राजस्थान में नियक्त खवास खाँ, 


उसके भाई, आदि प्रमुख सेनानायकों को अपने पास बुलवाया। 
उनकी इस अनुपस्थिति से लाभ उठा कर जुलाई, १५४५ ई० में 
मालदेव ने जोधपुर पर पुनः अधिकार कर लिया, तथा मेवाड़ में 
भी अब सूर बादशाहों का कोई प्रभाव नहीं रह गया । 

पूर्वी राजस्थान में अवश्य उनका अधिकार जैसा का तैसा ही 
बना रहा । रणथम्भोर में तब भी इस्लामशाह द्वारा नियुक्त फौजदार 
रहता था । अजमेर में भी इस्लामशाह का अधिकारी शासन करता 
था । मेवात उनके अधिकार में था ही, एवं अजमेर और मेवात के 
बीच में पड़ने वाले आम्बेर राज्य के कछवाहा राजाओं ने भी सूर 
बादशाहों की आधीनता स्वीकार कर छी थी । परन्तु राजस्थान में 
अपने इस आधिपत्य को बढ़ाने या राजस्थान के अन्य स्वाधीन राज्यों 
में हस्ताक्षेप करने का इस्लामशाह ने कभी भी प्रयत्न नहीं किया । 
अतएव अपनी शक्ति को पुनः संगठित करने तथा अपने राज्य की 
, सीमाओं को बढ़ाने का मालदेव को अवसर मिल गया । फलौदी और 
पोकरण के परगनों को उसने अपने राज्य में मिला लिया, बाड़मेर 
और कोटड़ा पर अधिकार करने का प्रयत्न किया, तथा जेसलमेर 
राज्य पर चढ़ाई कर वहाँ के रावल से पेशकश वसूल किया (सन्‌ 
१५०५२ ई०) । परन्तु सुमेल के युद्ध में मारे जाने वाले योद्धाओं की 
क्षति को पूरा करना कठिन था; जालोर के किले पर एक बार अधिकार 
कर के भी वह उसे अपने आधीन नहीं रख सका (१५५५८ ई०)। 
पुनः वीरमदेव की मृत्यु के बाद जब उसका पुत्र जयमल मेड़ता का 
शासक बना, तब मेड़ता पर अधिकार करने के लिए मालदेव ने चढ़ाई 
की, परन्तु बीकानेर के कल्याणमल की सेतिक सहायता प्राप्त कर 
जयमल ने उसे पूर्णतया पराजित कर भगा दिया (अप्रेल ४, १५५४ 
हू०) । द द फ 

बंदी के हाड़ा शासक तब भी मेवाड़ के राणा की आधीनता 
स्वीकार करते थे । राव सूरजमल हाड़ा के मारे जाने के बाद उसका 
पुत्र सुरताण बूंदी का अधिकारी बना, किन्तु वह अत्याचारी निकला, 
ओर बूंदी के सारे सरदार उसके विरोधी हो गए, एवं उसे पद-च्युत 
कर राणा उदयसिंह ने अपने मामा अर्जुन के पुत्र सुर्जेन को बूंदी की 
गद्टी पर बेठाया (१५५४ ई०) । इसी प्रकार सन्‌ १५३७ ई० में 
वहाँ के राजा भीम की मृत्यु के बाद आम्बेर राज्य में भी असन्तोष 
एवं पारस्परिक विरोध उठ खड़ा हुआ था, जो ग्यारह वर्ष बाद 
जून १, १५४८ ईं० को भीम के ही सगे भाई भारमल के राजगद्दी 
पर बैठने के बाद जाकर कहीं मिटा, और तब उस राज्य में पुनः शान्ति 
और सुव्यवस्था स्थापित हो पाई । 

अक्तूबर, १५५३ इ० में इस्लामशाह की मृत्यु हो गईं, और 
उसके साथ ही सूर सल्तनत का भी एक तरह से अन्त हो गया । इस्छाम 
शाह के उत्तराधिकार क दावदारों के पारस्परिक यद्धों से. लाभ 
उठा कर मुगल सम्राट हुमायू ने पुनः भारत में प्रवेश किया और जुलाई, 
१५५५ ३० में उसने दिल्‍ली पर अधिकार कर लिया । किन्तु जनवरी 
२४, १५५६ ३० को दिल्‍ली में हुमायूँ की मत्य हो गई और तब सुदूर 
पंजाब म॑ उसका तेरह-वर्षीय पुत्र अकबर भारतीय मुग़लू सार्म्राज्य 
की राजगद्दी पर बेठा । दिल्ली और आगरा -पर पुनः मुगल आश्चिपेत्य 
स्थापित करने के लिए उसे पानीपत के दूसरे यूद्ध में हेम को हराना 
पड़ा (नवम्बर ५, १५५६ ई०) । अकबर के दिल्‍ली पहुँचने पर घगल 
दरबार से निमन्त्रण पाकर आम्बेर का राजा भारमल दिल्ली पहुँचा, 
वहाँ अकबर की आधीनता स्वीकार की और अपनी वीरता से उसने 
अकबर को प्रसन्न भी किया (दिसम्बर, १५५६ ई०) 
हुमायूं की मृत्यु के बाद दिल्‍ली के आस-पास जब पुन: 
प्‌ ह 

अव्यवस्था फैली, तब शेरशाह का सेतानायक हाजी खाँ पठान मेवात 
पर अधिकार कर एक स्वतन्त्र शासक बन बेठा और वहाँ अपना राज्य 
और शक्ति बढ़ाने लगा । एवं पानीपत की इस विजय के बाद ही 
जब मेवात पर अधिकार करने के लिए मुग़ल सेनाएं अलवर की ओर 
चल पड़ीं, तब हाजी खाँ वहाँ से भाग कर अजमेर गया । हाजी खाँ 
को लूटने के लिए मसालदेव ने अपनी सेना भेजी, तब हाजी खाँ की 
प्रार्थना पर उसकी सहायतार्थ बीकानेर के राव कल्याणमलरू ने अपनी 
सेना भेजी, और मेवाड़ का राणा उदयसिह तो स्वयं अपनी सेना 
लेकर हाजी खाँ से जा मिला । इस सम्मिलित सेना का सामना करने 
का मालदेव के सेनानायकों को साहस नहीं हुआ, और वे जोधपुर 
को लौट पड़े । अपनी इस सहायता के बदल में राणा उदयसिह ने 
हाजी खाँ से रंगराय पातर नामक उसकी प्रेयसी को मांगा, 
तब तो हाजी खाँ और उदयसिह में विरोध उत्पन्न हो गया और 
उदयसिह ने हाजी खाँ पर चढ़ाई कर दी । उदयसिह का सामना 
करने के लिए हाजी खाँ ने मालदेव से सहायता ली । जनवरी २४, 
१५५७ ई० को हरणमाड़ा के युद्ध में मालदेव और हाजी खाँ की सम्मि- 
लित सेना ने राणा उदयसिंह को पराजित किया । इस युद्ध में मेड़ता 
के शासंक जयमल ने राणा उदयसिह का साथ दिया था, एवं इस 
. पराजय के बाद हरमाड़ा के युद्ध-क्षेत्र से ही मालदेव की सेना मेड़ता 
पहुँची और जनवरी २७ के दिन मेड़ता पर जयमल के स्वाधीन एकाधि- 
पत्यं का सवंदा के लिये अन्त हो गया। अब मेड़ता पर मालदेव का 
अंधिकार हो गया और मेड़ता पर पुनः अपना आधिपत्य करने के लिए 
उत्सूक जयमलरू ने भी अपने पिता की तरह दिल्ली की राह पकड़ी । 
इस विजय के बाद हाजी खाँ ने अजमेर के साथ ही' साथ उंसके 
आस-पास के सारे प्रदेश पर भी अधिकार कर लिया । सदयसिद्र के 

विरुद्ध हाजी खाँ की सफलता एवं उसके बढ़ते हुए बल का यह सारा 
विवरण जब अकबर के राजदरबार में ज्ञात हुआ, तब उस पर चढ़ाई 
करने के लिए अप्रेल, १५५७ ई० के लगभग मुहम्मद कासिम खाँ, 
शाह कुली खाँ, आदि सेतानायकों को ससैन्य अजमेर की ओर भेजा 
गया । आम्बेर का राजा भारमर, उसका छोटा भाई जगमाल एवं 
मेड़ता का जयमल भी इसी सेना के साथ थे। कई माह तक हाजी खाँ 
इस मुग्रल सेना का सफलतापूर्वक सामना करता रहा । दिसम्बर, 
१५५७ ई० तक भी जब मुग़ल सेना को कोई सफलता नहीं 
मिली, तब उसकी सूचना अकबर के पास भेजी गईं । इस समय अकबर 
ससेन्‍्य लाहौर से दिल्‍ली को लौट रहा था; लुधियाना के पास यह 
सूचना मिलते ही सारी शाही सेना वहाँ से सीधी हिसार की ओर 
बढ़ी, और अकबर भी कुछ दिन बाद उसके साथ हिसार में जा मिला । 
अकबर के यों ससैन्‍्य राजस्थान पर चढ़ाई करने की सूचना पाने पर 
हाजी खाँ ने मुग़ल सेना का अधिक विरोध करना निरर्थंक समझा, 
और जल्दी-जल्दी गुजरात की ओर चला गया । अब मुग़लू सेना का 
विरोध कर सकने वाला कोई नहीं रहा, अतएवं कासिम खाँ ने माचें, 
१५५८ ईं० के प्रारम्भ में आगे बढ़ कर अजमेर पर अधिकार कर 
लिया । शाह कुली खाँ के नेतृत्व में मुगल सेना का दूसरा दल 
जेतारण पहुंचा, और मार्च १२, १५५८ ईं० को उसे भी जीत लिया । 
अजमेर और जेतारण पर मुग़ल आधिपत्य की स्थापना होने के बाद 
धीरे-धीरे मुग़लों ने सारे राजस्थान को अपने. आधीन कर लिया, जिसके 
फलस्वरूप वहाँ के राजनंतिक, सामाजिक, सांस्कृतिक तथा आर्थिक 
संगठन में क्रान्तिकारी परिवर्तन हुए । यों मार्च, १५५८ ई० से ही 
राजस्थान के इतिहास में एक सर्वेथा नए युग 'मुग़ल-विजय काल' का 
प्रारम्भ होता है । 

पूृर्व-आधुनिक काल के .इन प्रारम्भिक परिवतेन-पूर्ण वर्षों में 
भी जहाँ एक ओर उत्तर-मध्यकालीन राजनैतिक प्रवृत्तियों तथा 
सदियों पुराने आद्शों का ही नैरन्तर्य मिलता है, वहीं धीरे-धीरे राज- 
स्थान में कई एक ऐसी परिस्थितियाँ उत्पन्न होने छगी थीं, जिनसे 
आगे चल कर वहाँ मृग़लों के आधिपत्य द्वारा आधुनिक कार का 
सूत्रषात हो सका राजस्थान के सब ही राज्यों के शासन एकमात्र 
सामन्तशाही ढंग से संगठित थे। चतुर प्रतापी शासकों के अभाव 
में अपने सरदारों को अनुशासन में रख कर अपने राज्य की शक्ति 


.. को बढ़ाना एक असम्भव बात थी। मेड़ता और बंदी जैसे अर्ध-स्वतन्त्र 


राज्य प्रान्तीय राजनीति में एक दूसरी ही उलझन पेदा करते थे और 
. उनके अस्तित्व से राजस्थान की .शक्ति घटती ही थी । खानवा के 
_ युद्ध-क्षेत्र में विभिन्न राजघरानों की सेनाओं का यों एकत्र होना 
राजपूतों के इतिहास का एकाकी अपवाद मात्र था | इस पराजय के 
बाद भी पुरानी जातीय प्रतिस्पर्धा एवं परम्परागत विरोध की 
भावनाएं वेसी ही अक्षुण्ण बनी रहीं । राणा सांगा की मृत्यु के बाद 
उपयुक्त नेता के अभाव के कारण राजस्थानी राज्यों में पुनः एक्य 
होना एक असम्भव बात हो गई थी । मालदेव ने तो राजस्थान की 
अनेकता को ही बढ़ाया, और उसके विरोधी दिल्ली के मुसलमान 
शासकों की सहायता के इच्छुक हुए । तुगलकों के भारत-व्यापी साम्रा- 
ज्य का अन्त हुए कोई डेढ़ सौ वर्ष बीत चुके थे और अब दिल्‍ली के 
शासकों की भी गणना भारत के अन्य महत्वपूर्ण प्रान्तीय शासकों के 
साथ ही की जाती थी। समूचे भारत की राजनैतिक एकता एक भलीं 
हुईं बात हो गईं थी और उसकी सम्भावना का विचार भी. किसी के 
हृदय में उठता न था । विभिन्न शासकों के लिए उनका व्यक्तिगत, 
उनके राजघराने का या उनके विशिष्ट राज्य का ही हित सर्वोपरी 

होता था । समचे भारत के राष्ट्रीय हित की भावना के लिए वहाँ 
कोई स्थान नहीं था । राजतन्त्र एवं राजनीति में जन-साधारण का 
कोई महत्व नहीं था, और न उन्हें निरन्तर होने वाले इन परि- 
बर्तनों में कोई दिलचस्पी ही थी। आक्रमणकारियों का उन्होंने कभी 
भी विरोध नहीं किया, परन्तु शान्ति और सुरक्षा के लिए वे अवश्य 
इच्छुक रहते थे । राणा सांगा के बाद दूसरे किसी भी राजस्थानी 
शासक या सेनानायक ने मुग़लों एवं दिल्‍ली के अन्य मुसलूमानी शासकों 
में कोई भेद नहीं समझा, और विशेषतया शेरशाह सर के हाथों 
पराजित होकर हुमायूँ के भारत से भागने के बाद तो कोई भी मुग़लों 
के भावी महत्त्व एवं भारत पर उनके एकाधिपत्य की संभावना का 
ठीक ठीक अनुमान नहीं छगा सका । पुनः बारूद के प्रयोग के फलस्वरूप 
मुग़लों की सेना को जो विशेष बल प्राप्त हुआ था, उसी कारण राज- 
स्थानी शासक भी उनका सामना करने का एकबारगी ही साहस 
नहीं करते थे । अतएवं अकबर के सिहासनारूढ़ होने के बाद जब 
मुग़ल सेनाएँ राजस्थान में बढ़ने लगीं, तब वहाँ राजपुत शासकों 
की ओर से उनका कोई विशेष उल्लेखनीय विरोध नहीं हो. सका । 
परिवर्तन-कालीन इन पिछले ३१ वर्षों में भी राजस्थान 
के सामाजिक जीवन एवं सांस्कृतिक प्रवृत्तियों में मध्यकालीन 
परिस्थितियों तथा हिन्दू भावनाओं का ही पूर्ण प्राधान्य रहा । अजमेर 
जसे दो-एक केन्द्रों को छोड़कर राजस्थान में अन्यत्र न तो मुसलमानों 
की बस्ती ही थी और न उनके साथ विशेष सम्पेंक .ही आता 
था । पुनः राजस्थान या उसके पड़ोस के मुसलमानों की संस्कृति 
में ऐसा कोई बल या नूृतनता नहीं रह गए थे कि उनसे तत्कालीन 
राजस्थानी संस्कृति पर कोई भी उल्लेखनीय प्रभाव पड़ सकता । इस 
समय तक प्रान्त के साहित्य की भाषा ने विशुद्ध डिगल तथा आधुनिक 


राजस्थानी का स्वरूप ग्रहण कर लिया था, और उसमें प्राकृत 
एवं अपभ्रंश का कोई उल्लेखनीय सम्मिश्रण या रहा-सहा प्रभाव भी 
नहीं रह गया था । अब भी वीरोपासना की परम्परा चल रही थी, 
और चारण-भाट वीर-काव्य की रचना करते थे। बीठ सूजो नग- 
राजोत कृत 'राउ जइतसी रउ छंद' इस काल की एक महत्वपूर्ण रचना 
हैं । पुनः भक्ति-भाव की पुृण्य-धारा की लहर तब तक राजस्थान में भी 
पहुँच चुकी थी, एवं इस काल के प्रारम्भ से ही मीरां रांजस्थान को 
अपनी भकक्‍क्ति-भावना एवं पदावली द्वारा पावन कर रही थी । मेड़ता 
पर मालदेव का अधिकार होने के बाद मीरां ने राजस्थान से बिदा 
ली, परन्तु उसने साहित्यिक एवं भक्ति-मार्ग की जिस परम्परा को 
प्रारम्भ किया था, वह आये भी चलती रही । निरन्तर युद्ध, आक्रमण 
एवं अशान्ति के इस काछ में मारवाड़ के अतिरिक्त अन्यत्र कहीं 
भी स्थापत्य की ओर ध्यान नहीं दिया गया । अपने बढ़ते हुए राज्य 
में महत्वपूर्ण स्थानों पर नए किले बनाना और पुरानों को सेनिक 
दृष्टि से सुदृढ़ करना ही मारूदेव का एकमात्र उद्देश्य रहता था । 
कला-कौशलर की ओर विशेष ध्यान देना संभव भी नहीं था । तद्थे 
अत्यावश्यक रुचि एवं परिस्थितियों का वहाँ तब अभाव ही. था। 


२, मुगूल-विजय काल ( १५५८-१५७७ ई० ) 


मुग़ल तब भी मेवाड़ से दूरं थे; परन्तु स्वयं शक्तिशाली होते हुए 
हुए भी राजस्थान में आईं हुईं मुगल" सेनाओं का सामना करने का 
मालदेव को भी साहस नहीं हुआ । उनके प्रार्थना करने पर भी मालदेव 
ने जेतारण में नियुक्त उसके अपने अधिकारियों तक की सहायता 
नहीं की । अजमेर, जेतारण एवं उनके आस-पास के प्रदेशों पर मुग़लों 

का अधिकार हो गया । आगे चल कर समूचे राजस्थान पर भी मुग्रलों 
के एकाधिपत्य होने की संभावना की ओर राजस्थानी गरंशों का 
यृत्किचित भी ध्यान नहीं गया । वे सब अपने-अपने व्यक्तिगत या राज- 
कीय मामलों में ही उलझे रहे | सामरिक दृष्टि से चित्तोड़ के किले की 
अपेक्षा अधिक सुदुढ एवं सुरक्षित स्थान में अपनी भावी राजधानी 
स्थापित करने के हेतु सन्‌ १५५९ ई० की ग्रीष्म ऋतु में मेवाड़ के राणा 
उदयसिंह ने उदयपुर नगर में स्थित वर्तमान राजमहलों की नींव 
डाली और अपने नाम से उस नगर को बसाना प्रारंभ किया । 

अजमेर और उसके आस-पास का जो भी प्रदेश इस समय तक 
मुग़लों के अधिकार में आगया था, शासन-प्रबन्ध के लिए वह सब 
मेवात के मुग़ल शासक मिर्जा शरीफ़ुद्दीन हुसेन को जागीर में दे दिया 
गया । रणथम्भोर का क़िला तब भी सूर बादशाहों के ही पठान 
सेनानायक के अधिकार में था, एवं उसे जीतने के लिये अक्तूबर, 
१५५८ ईं० से ही प्रयत्न होने लगे थे; ग्वालियर-विजय के ब्राद हबीब 
अली खाँ को भी ससेन्‍्य रणथंम्भोर के विरुद्ध भेजा गया। कई 
महीनों के घेरे के बाद अपनी कठिनाइयों को बढ़ता देखकर अन्त में. 
वहाँ के पठान क़िलेदार ने समुचित द्रव्य के बदले में यह सुदृढ़ किला 
सन्‌ १५५९ ई० के अंतिम दिनों में बूंदी के शासक सुर्जन को सौंप दिया । 
अपनी सफलता अब और भी दुष्कर देख मुग़ल सेनानायक घेरा उठा 
कर वापस लोट गए, और सुर्जेन ने आस-पास के परगनों को भी अपने 
अधिकार में कर लिया तथा उस क़िले को अधिक सुदृढ़ बनाने के लिये 
प्रयत्तशील हुआ । तब तो सुर्जन को हरा कर रणथम्भोर जीतने का 
हुसेन खाँ ने भी पुनः प्रयत्न किया, परन्तु इसी समय अकबर तथा उसके. 
रांज-अभिभावक बैराम॑ खाँ में अनबन हो जाने के कारण रणथम्भोर- 
विजय के प्रयत्न इस बार भी त्याग दिए गए 

अकबर अब वयस्क होकर साम्राज्य का शासन-प्रबन्ध स्वयं 
संभालने को इच्छुक हो रहा था, जिससे बराम असंतुष्ट हो गया और 
अंत में विद्रोह कर बेठा । बैराम मेवात से चल कर नागोर होता हुआ 
बीकानेर पहुँचा और तब वहाँ से पंजाब की ओर चला गया। उसका 
पीछा करने के लिए भेजी गई सेना के साथ मुगल सेनानायक आदम खाँ 
जून १३, १५६० ई० को नागोर पहुँचा, तथा नागोर एवं उसके आस- 
पास के सारे ही प्रदेश को जीत लिया । नागोर और उसके आस-पास 
का यह पूरा प्रदेश भी शरीफ़ुद्दीन हुसेन को जागीर में दे दिया गया । 

मेवात और अजमेर का शासक होने के नाते आम्बेर का कछवाहा 
राज्य भी शरीफुद्दीन के ही अधिकारूज़ेत्र में पड़ता था । शरीफ़्द्वीन 
आम्बेर नगर को राजा भारमल से छीन लेना चाहता था, एवं उसी के 
भतीज सूजा के राज्याधिकार के प्रश्न को लेकर शरीफ़्द्वीन ने सन्‌ 
१५६१ ३० में आम्बेर पर चढ़ाई की, और उसके आदेशानुसार राजा 
भारमल के टाँका दे देने पर इस बार तो शरीफ़द्दीन वापस अजमेर 
को लोट गया, परन्तु अगले वर्ष उसके पुन: आक्रमण करने की आशंका 
से तस्‍्त राजा भारमरू जंगरू-पूर्ण पहाड़ियों में आश्रय लेने की सोचता 
रहा । भारमल के सौभाग्य से जनवरी, १५६२ ई० में अकबर तीर्थ- 
यात्रा करने के लिए अजमेर की ओर आया । तब मुगल राज्य का 
संरक्षण प्राप्त करने के लिए भारमल प्रयत्नशील हुआ। उसकी प्रार्थना 
स्वीकत होते ही शाही दरबार में उपस्थित होने के लिए वह निमंत्रित 
किया गया । तब तो सांगानेर के पड़ाव पर पहुंच कर जनवरी २०, 
१५६२ ई० के लगभग उसने अकबर की आधीनता स्वीकार की । 
उसी दिन से आम्बेर के कछवाहा राजघराने का भाग्य-सितारा चमक 
उठा, और कुछ ही युगों में भारमर के वंशज केवल राजस्थान में ही 
नहीं, परन्तु मुगल साम्राज्य के साथ ही समूचे भारत में भी अत्यधिक 

महत्वपूर्ण तथा शक्तिशाली व्यक्ति बन गए । इस कठिन समय में 
मुग़ल शाही घराने का संरक्षण प्राप्त कर यही घराना सदियों तक 
बड़ी ही तत्परता एवं स्वामिभक्ति के साथ मुग़लू साम्राज्य की सेवा 
करता रहा । मुग़लू साम्राज्य के प्रमुख सेनानायक एवं विश्वस्त 
उच्चाधिकारी बन कर आम्बेर के राजाओं ने उस साम्राज्य की वृद्धि, 
उन्नति एवं समृद्धि में पूर्ण सहयोग दिया तथा औरंगजेब जैसे धर्मान्ध 
सम्राट्‌ का साथ देने से भी वे नहीं हिचके | 

अकबर की यह अजमेर-यात्रा राजस्थान के साथ ही मुग़ल साम्राज्य 
के इतिहास में बहुत ही महत्वपूर्ण तथा निर्णायक हुई। अजमेर की 
धामिक-महत्वपूर्ण प्रारंभिक विजय तथा नागोर की आकस्मिक सफलता 
के बाद इस बार मेड़ता-विजय (मार्च ७, १५६२ ई० ) द्वारा राजस्थान 
पर अपना एकाधिपत्य स्थापित करने के लिए अकबर निश्चित-रूपेण 
प्रयललशील हुआ था । पुनः अजमेर से लौटते हुए सांभर में फरवरी 
६, १५६२ ई० के लगभग भारमल की पुत्री के साथ स्वयं विवाह कर 
अकबर ने राजस्थान के राजपूत राजघरानों के साथ अत्यधिक निकट 
सम्बन्ध स्थापित करने की एक नई नीति प्रारंभ की । तदनन्तर अकबर 
ने स्वयं अनेक राजपूत राजकुमारियों के साथ विवाह किया, और समय 
आने पर अपने पुत्रों के लिए भी ऐसी ही वधुओं का आयोजन किया । 
अकबर के बाद भी कोई एक शताब्दी तक यह परंपरा थोड़ी बहुत 
बनी रही । आम्बेर के साथ ही साथ जोधपुर, बीकानेर, जैसलमेर, 
आदि कई राजघरानों तथा उनके भाई-बेटों की पुत्रियाँ मुगल हरम 
में पहुंची ।” । 

परन्तु क्या अकबर की यह नीति ठीक थी ? इस नीति के फलस्वरूप 
मुग़ल साम्राज्य के भावी उत्थान में कहाँ तक सहायता मिली ? क्‍या 
हर नीति को अपनाए बिना मुग्रल साम्राज्य को राजस्थान के इन 

राजपूत घरानों का वैसा ही सहयोग नहीं प्राप्त हो सकता था ? इस्लाम 
के प्रति शाहजहाँ का विशेष आग्रह. एवं औरंगजेब की वह उत्कट 
धर्मान्धता किस हद तक अकबर की इस राजपृत-नीति की प्रतिक्रिया 
मात्र थी ? और क्या इस प्रतिक्रिया का यह बीजारोपण कर अकबर ने 
स्वयं ही मुग़ल साम्राज्य के पतन की भूमिका भी यों समुपस्थित नहीं 
कर दी थी ? मुगल साम्राज्ञियाँ बनकर ये राजपूत राजकुमारियाँ क्‍या 
किसी प्रकार साम्राज्य की नीति को प्रभावित कर सकीं ? पुनः मुगल 
साम्राज्य के अस्तित्व के फलस्वरूप भारत में उत्पन्न होने वाली नई 
सम्मिश्रित हिन्दू-मुस्लिम सभ्यता के विकास में इन राजस्थानी राज- 

कन्याओं का क्या हाथ था ? इन उपर्युक्त तथा इसी प्रकार के तत्सम्बन्धी 
अनेकानेक प्रश्नों का उत्तर देते समय विभिन्न इतिहासकारों में पूर्णतया 
मतेक्य होना संभव नहीं । तथापि अपने सशक्त विजेताओं के प्रति 
राजस्थानी राजघरानों के इस आत्म-समर्पेण का यत्किचित्‌ भी समर्थन 
नहीं किया जा सकता है। अपने वंदशजों से कभी भी ऐसी मांग नहीं किए. 
जाने का वादा रणथंभोर का किला देते समय ही राव सुर्जन ने अकबर 
से करवाया था। मेवाड़ का राणा प्रताप, उसके वंशज एवं उनके 
अधीन राजयूत राजघराने मुग़लों के विरोधी बने रह कर शाही 
दरबार की इस दलदल से दूर ही रहें । आपसी फूट और पारस्परिक 
द्वेष से असम्बद्ध राजस्थान में आंतरिक विरोध का अब यह एक नया 
कारण उत्पन्न हो गया था। मुगल शाही घराने के साथ वेवाहिक 
सम्बन्ध स्थापित करने वाले राजघरानों का सामाजिक एवं 
नेतिक बहिष्कार किया जानें लगा, जिसका राजस्थान तथा 
मुगल साम्राज्य के . इतिहास पर स्थायी प्रभाव पड़ा । 
औरंगजेब की मृत्यु के बाद पतनोन्मुख साम्राज्य काः साथ छोड़ 'कर 
जब ये ही विरोधी तिरस्क्ृत राजघराने पुनः मेवाड़ के साथ वेवाहिक 

सम्बन्ध स्थापित करने के लिए प्रयत्नशील हुए तब शक्तिहीन मेवाड़ 
अपने राजघराने के इस नैतिक महत्व को स्पष्टरूपेण प्रमाणित करने 
के लिए अत्यधिक उत्सुक हो उठा, और मेवाड़ की उस अद्रदशिता 
के कारण ही तब भी राजस्थान पारस्परिक भेद-भाव तथा आंतरिक 
विरोध के उस विषम-चक्कर से नहीं निकल सका । 

ऐसे वैवाहिक सम्बन्ध स्थापित करने के अतिरिक्त अकबर की 
राजपूत नीति का एक दूसरा अंग था, उसकी आधीनता स्वीकार कर 
लेने वाले राजपूत नरेशों के भाई-बेटों तथा उनके अन्य- निकट सम्ब- 
न्धियों को भी अपनाना । इस अजमेर-यात्रा से लौटते समय राजा 
भारमल के पुत्र राजा भगवानदास, पौत्र कुंवर मानसिह एवं उसके 
अन्य संगे-संबन्धियों को अपने साथ लेता गया । इसी तरह अपनाए 
गए राजपूत वीरों में से उसने अपने अंग-रक्षक चुनें और ऐसे उत्कट 
योद्धाओं के दल वह जूटा सका, जिनके साहस और स्वामिनिष्ठा को 
भयंकर से भयंकर आपत्ति तथा बड़े से बड़े प्रलोभन भी नहीं डिगा सकते 
थे । जब राजस्थान के शक्तिशाली राजपूत राजघराने मुगल, साम्राज्य 
के पृष्ठपोषक तथा स्थायी सुदृढ़ आधार-स्तम्भ बन गए, तब उन्हीं में से 
सुयोग्य व्यक्तियों को चुन कर अकबर तथा उसके उत्तराधिकारियों ने 
उन्हें गाही मनसब तथा उपयुक्त पद दिए । इस प्रकार मुग़लू सम्राटों 
ने मुगल साम्राज्य के लिए अनेकों अत्यावश्यक विश्वासपात्र अधिकारी, 
सुयोग्य शासक, विश्वस्त सलाहकार तथा वीर साहसी सेनानायक 
इन्हीं राजस्थानी वीरों में से ढूंढ निकाले, और तब उन राजस्थानी 
नर-पुंगवों की जीवनियाँ मुगल साम्राज्य के राजनेंतिक तथा सामरिक 
इतिहास के अनुपेक्षणीय अविभाज्य अध्याय बन गईं ! परन्तु राजस्थान 
से बाहर की उनकी इन कार्यवाहियों से राजस्थान का कोई सीधा 
सम्बन्ध नहीं होते के कारण यहाँ उनका कुछ भी उल्लेख करना सर्वेथा 


असंगत होगा । क्‍ है 
मेड़ता-विजय के बाद यह नया जीता हुआ प्रदेश भी अजमेर 
और मंवात के शासक शरीफ़ुद्दीन को सौंप दिया गया । तब उसके 
सहायक के रूप में मेड़ता का पिछछा शासक जयमल पुनः वहाँ का 
अंधिकारी बना । परन्तु मेड़ता पर उसका यह परेच्छाधीन अधि- 
कार कोई एक साल भर से अधिक नहीं रह पाया । अक्तूबर, १५६२ ई ०. 
में शरीफ़्द्दीन के शाही आज्ञा बिना ही आगरा से छौट आने पर 
अकबर ने उसकी सारी जागीर हुसेन कुली को दे दी, जिसने शरीफ़्द्दीन 
का ससेनन्‍्य पीछा कर उसे नागोर, अजमेर और अन्त में जालोर से भी 
निकाल बाहर किया । तब दरीफ़ुद्दीन द्वारा नियुक्त जयमल्‍रू के अधि- 
कार से भी मेड़ता का किला ले लिया गया। अब जयमल को शाही 
दरबार से कोई आशा नहीं रह गईं थी, एवं वह मेवाड़ के राणा उदयसिह 
के पास चला गया, तथा उसकी सेवा स्वीकार कर ली । 
पूरे तीस वर्ष तक शासन करने के बाद जब नवम्बर ७, १५६२ ईं० 
को मालदेत्न की मृत्यु हुई, तब जोधपुर में भी उत्तराधिकार के प्रइन 
को लेकर आपसी फूट और पारस्परिक झगड़े उठ खड़े हुए । अपने 
ज्येष्ठ पुत्र राम को मालदेव ने सन्‌ १५४७ ईं» में ही निर्वासित कर दिया 
था। दूसरे पुत्र उदयर्सिह को फलौदी की जागीर दे दी गई तथा उससे भी 
छोटे पुत्र चन्द्रसन को अपना उत्तराधिकारी बनाया । अतएव गद्दी पर 
बेठते ही जब चन्द्रसेन ने अपने सरदारों को असंतुष्ट कर दिया तब 
चन्द्रसेन के विरोधियों ने राम और उदयसिह को उकसाया । 
पारस्परिक युद्ध में सफलता नहीं मिलने पर उदयसिंह तो फलौदी 
जाकर स्वाधीन बन बेठा । चन्द्रसेन से सोजत का परगना पाकर 
भी जब राम को संतोष नहीं हुआ, तब वह अजमेर के नए मुग़ल दमासक 
हुसेन कुली के पास पहुँचा और उसने अकबर की आधीनता स्वीकार कर 

ली, तब तो सोजत का परगना उसकी ही जागीर में रहने दिया गया। 
इन भाइयों की इस फूट से छाभ उठाकर दिसम्बर, १५६३ ई० के लूग- 
भग हुसैन कुली ने जोधपुर पर चढ़ाई की । मुग़लू सेना का विरोध कठिन 
जान चद्धसेन जोधपुर छोड़ कर चला गया और संभवत: जनवरी, 
१५६४ ई० में जोधपुर पर मुग़लों का अधिकार हो गया | सन्‌ १५८३६० 
में उदयर्सिह को मारवाड़ राज्य मिलने तक जोधपुर का किला तथा 
वह सारा परगना मुग्रलों के ही अधिकार में रहे । दक्षिणी मारवाड़ 
पर तब भी चन्द्रसेन का ही अधिकार था, एवं जोधपुर से वह भाद्वाजूण 
पहुँचा तथा वहीं रहकर वह अपने बचे-खुचे राज्य पर शासन करता 
रहा । 

अनेकानेक छोटे-बड़े उपद्रवों तथा विद्वोहों के होते हुए भी उत्तरी 
भारत में पंजाब से लेकर बिहार तक अकबर का साम्राज्य सुद॒ढ़ रूप 
से स्थापित हो चुका था। राजस्थान की दक्षिण-पूर्वी सीमा पर स्थित 
मालवा प्रांत भी सन्‌ १५६२ ३० के बाद पूर्णतया अकबर के. आधीन 
हो गया था । राजस्थान में नागोर, जोधपुर, जेतारण, अजमेर और 
आम्बर के उत्तर-पु्व के सारे प्रदेश पर मुगलों का ही एकाधिपत्य 
था । जोधपुर खोने के बाद चन्द्रसेन की शक्ति बहुत ही क्षीण हो गई थी । 
अतएव अब समूचे राजस्थान में एकमात्र स्वाधीन शक्तिशाली शासक 
रह गया था मेबाड़ का राणा उदयसिंह । सिरोही राज्य में उत्तरा- 
धिकार सम्बन्धी कंशमकश से लाभ उठा कर राणा उदयसिह ने वहाँ के 
देवड़ा राजा मानसिह से अपना आधिपत्य स्वीकार कराया था।  . 
रणथंभोर के सुदृढ किले पर अधिकार कर लेने के बाद बूंदी के हाड़ा 
राजघराने के प्रमुख राव सुर्जंन की शक्ति बहुत बढ़ गई थी, तथापि 
अब भी वह राणा उदयसिंह को ही अपना स्वामी मानता था। मालवा 
के अंतिम स्वाधीन सुलूतान पराजित बाज़ बहादुर को आश्रय देने का. 

भी राणा उदयसिह ने दुस्साहस किया था। चित्तोड़ के किले को जीते 
बिना मेवाड़ राज्य की शक्ति घटना असंभव था। पुनः चित्तोड़ के किले 
तथा उसके आस-पास के सारे पूर्वी-प्रदेश को जीत कर ही अजमेर से 
मालवा के साथ सीधा सम्बन्ध स्थापित किया जा सकता था। अतएव 
चितोड़ पर चढ़ाई करने का निश्चय कर सितम्बर, १५६७ ई० में 
धौलपुर से रवाना हो शिवपुर और कोटा के किले को अधिकार में 
करता हुआ अंक्तूबर २३, १५६७ ई० के दिन अकबर चित्तोड़ के 
किल के पास जा पहुंचा । ' 
राणा उदयसिह में अपने स॒प्रसिद्ध वीर पिता राणा सांगा का 
सा न तो साहस था और न वसी युद्ध-कुशलता ही । अतएव चित्तोड़ पर 
अकबर की चढ़ाई की सूचना मिलने पर उसके सरदारों तथा सेना- 
नायकों की सलाह मानकर इस बार भी वह सकुट्म्ब चित्तोड़ का 
किला छोड़कर चल दिया, और कुछ ही दिनों के लिए कांटों का राज- 
मुकुट पहिन कर चित्तोड़ की युद्ध-देवी की बलिबेदी पर अपना वह 
अभिसिचित् सिर चढ़ाने के लिए सीसोदिया-बंशीय दूसरा. बाघा 
रावत इस बार मेवाड़ को नहीं मिला | सीसोदियों की उस परित्यक्ता 
राजधानी के. संरक्षण का भार मेड़ता से निर्वासित वहाँ. के अंतिम 
स्वाधीन शासक जयमल राठौड़ ने उठाया । राणा उदयसिंह के साथ 
ही साथ राजपूत स्वाधीनता के एकमात्र प्रतीक, त्याग और बलिदान 
के पुण्य-पवित्र तीथ, चित्तौड़ के उस ऐतिहासिक दुर्ग की वह चिरकालीन 
राज्यश्री भी वहाँ से स्वदा के लिए बिदा हो गई। - 
चित्तोड़ छोड़ कर पश्चिम में पहाड़ों की. ओर भागते हुए राणा 


.. उदयसिह का पीछा न कर चितोड़ के. किले को जीतना ही अकबर को 


अधिक महत्वपूर्ण तथा आवश्यक जान पड़ा । और चित्तौड़-विजय को 
लेकर जो कुछ भी वहाँ हुआ वह इतना सुज्ञात है कि उसे यहाँ दृहराना 

अनावश्यक होगा । जयमल की अनुकरणीय जागरूकतापूर्ण तत्परता 
एवं सुद॒ढ़ कतेव्यनिष्ठा, और पत्ता की साहसपूर्ण अद्वितीय वीरता को 
उनके कट्टर शत्रु अकबर तक ने श्रद्धापूवंक स्वीकार किया। चित्तोड़ 
में तीसरी तथा अन्तिम बार जोहर हुआ (फरवरी २३, १५६८) । 
दूसरे दिन सारे राजपूत कट मरे और तब ही कहीं चितोड़ पर 
अकबर का अधिकार हो पाया । माण्डलगढ़ पहिले ही जीता जा 
चुका था। चित्तोड़ और उसके आसपास का यह सारा प्रदेश आसफ़ खाँ 
को सौंप कर कुछ ही दिनों बाद अकबर अजमेर होता हुआ आगरा 
को लौट गया। चित्तोड़ किले के साके के समय हुसैन कुली खाँ ससेन्य 
उदयपुर और कुभलमेर की तरफ गया था, तथा वहाँ लट-पाट भी की 
थी, परन्तु उस प्रदेश पर मुग़लों का अधिकार नहीं हो पाया । अकबर के 
चित्तोड़ से चले जाने बाद उदयर्सिह उदयपुर को लौट आया, तथा अपनी 
इस नई राजधानी को सुसज्जित करने तथा सुरक्षित बनाने के लिए 
प्रयत्तशील हुआ । 

रणथंभोर के सुदृढ़ दुगे को जीते: बिना चित्तोड़ की यह विजय 
सर्वथा अपूर्ण ही थी, एवं अवकाश मिलते ही सन्‌ १५६८ ई० के अन्तिम 
दिनों में अकबर ने रणथंभोर पर चढाई कर दी । फरवरी, १५६९ 
ई० के प्रारंभ में वहाँ पहुँच कर अकबर ने उस किले का घेरा डाला । 
डेढ़ माह तक घेरा चलने के बाद आम्बेर के कछवाहा राजा भगवानदास 
तथा कुअर मानसिह, आदि के बीच में पड़ने पर राव हाडा सर्जन ने 
आत्म-समर्पण कर दिया । अकबर की आधीनता स्वीकार कर मांच्च 
२१, १५६९ ६० का वह स्वयं शाही दरबार में पहुँचा तथा तीन॑ दिन 
वाद अपने कुटुम्ब ओर माल-असबाब के साथ राव सुरजन बाहर निकलू| 
आया, एवं रणर्थभोर का वह ऐतिहासिक दुर्ग अकबर के मंगल 
अधिकारियों को सौंप दिया गया। मेवाड़ के राजघरांने के सांथ हाड़ा. 


बढ अल" ८ 


राजघराने के उस सदियों पुराने सम्बन्ध का यों अन्त हो गया | उधर 
सुरजन की चाही कुछ शर्तों को स्वीकार कर अकबर ने इन हाड़ा वीरों 
को भी शाही मुगल घराने का प्रबल समर्थक बना दिया । 

रणथंभोर-विजय के बाद अकबर अजमेर होता हुआ आगरा को 
लौटा । अजमेर के ख़्वाजा मुईंनुद्दीव चिश्ती की कब्र पर ज़ियारत 
करने के लिए अकबर इन वर्षों में वहाँ बार बार आता था । नवम्बर, 
१५७० ई० में अजमेर की एसी ही तीथ्थे-यात्रा के बाद अकबर वहाँ से 
सीधा नागोर गया । मारवाड़ के राव चन्द्रसेन, उसी के बड़े भाई 
फलोौदी के शासक उदयसिह, एवं बीकानेर के राव कल्याणमल ने 
अपने उत्तराधिकारी कुंअर रायसिह के साथ इस समय नागोर पहुँच 
कर अकबर की आधीनता स्वीकार की । जेसलमेर का रावल हरराज 
स्वयं तो शाही दरबार में नहीं आया, परन्तु उपयुक्त प्रतिनिधि भेजकर 
उसने भी अपने आधीनता स्वीकार करने का संदेशा भिजवा दिया । 
चन्द्रसेन को आशा थी कि उसके आधीनता स्वीकार करते ही जोधपुर 
का परगना उसे दे दिया जावेगा, परन्तु जब उसकी यह आशा पूर्ण 
न हुईं तब अपने ज्येष्ठ पुत्र रायसिंह को अकबर की सेवा में ही छोड़ कर 
वह स्वयं नागोर से लौट गया । चन्द्रसेन का यह बर्ताव अकबर को 
बहुत रुचिकर नहीं हुआ, एवं अकबर के नागोर से चले जाने के बाद 
अजमेर के तत्कालीन मुगल सूबेदार खान करूँ ने चन्धसेन के विरुद्ध 
भाद्वाजूण पर चढ़ाई की; तब फरवरी १७, १५७१ ई० को चन्द्रसेन 
भाद्राजण भी छोड़कर सिवाणा की पहाड़ियों में चछा गया और भाद्रा- 
जूण पर मुग़लों का अधिकार हो गया। मुग़लों के साथ चन्द्रसेन का यह 
विरोध उसकी मृत्यु-पर्यनत चलता ही रहा । किन्तु मुग़लों के साथ 
चन्द्रसेव के इस विरोध के होते हुए भी उसका उत्तराधिकारी रायसिंह 
तो निरन्तर अकबर ही की सेवा में बना रहा।* 


५ थ्‌ 5 ब 5 


के सिरोही पहुँचने परं उसका भी सामना करते हुए अनेकों मारे गए। 
अजमेर-अहमदाबाद के इस सेनिक मार्ग को सिरोही के ऐसे विरो 
धियों तथा राणा प्रताप आदि अन्य आक्रमणकारियों से सरक्षिक् 
करना गूजरात की इस चढ़ाई को सफल बनाने के लिये अत्यावश्यक 
था, अतएव अक्तूबर ३०, १५७२ ई० के लगभग अपने विश्वस्त 
सेनानायक बीकानेर के शासक राय रायसिंह को जोधपुर सरकार का 
मुग़ल अधिकारी नियुक्त कर अकबर ने गुजरात की इस राह को 
. खुला रखने का भार भी उसे ही सौंप दिया । तब अकबर के नेतुत्व में 
मुग़ल सेनाएं गुजरात की ओर चल पड़ीं । 

गुजरात-विजय में अकबर को विशेष कठिनाई नहीं हुई; 
वहाँ के सुलतान मुजफ़्फर शाह ने प्रारम्भ में ही आत्म-समर्पण कर 
दिया । परन्तु उस प्रान्‍्त पर अपना अधिकार सुदृढ़ बना कर उसका 
शासन-प्रबन्ध संगठित करते समय अकबर का पुराना विरोधी चचचेरा 
भाई मिर्जा इब्राहिम हुसेन, जो इस समय भड़ोंच में था, विद्रोही 
हो उठा । अकबर के हाथों सरनाल के युद्ध में दिसम्बर २२९, १५७२ 
ई० की रात को पराजित हो कर इब्राहिम हुसेन ईंडर, जालोर और 
जोधपुर होता हुआ नागोर पहुँचा । राजस्थान में राय रायसिह और 
उसके अन्य साथी सेनानायकों ने भी उसका पीछा करते हुए नागोर 
से आगे कोई ४० मील पूर्व में इब्राहिम हुसेन को जा मिलाया ( जनवरी 
७, १५७३ ई० ), और उसी रात इन म॒ग़्ल सेनानायकों के हाथों 
पराजित हो इब्राहिम हुसेन राजस्थान छोड़ कर दिल्‍ली की ओर 
भाग गया । 

गुजरात प्रान्त का समुचित शासन-प्रबन्ध कर अकबर अप्रेल 
१५७३ ३० में सिरोही और अजमेर होता हुआ सीधा फतेहपुर सीकरी 
को लौट आया । परन्तु कुंअर्‌ म्रानसिह कछवाहा तथा अन्य मुगल 


७ छ्‌ १ क्र 


सेनानायकों ने इंडर की राह डूंगरपुर पर चढ़ाई की तथा बीलपण 
गाँव के पास अप्रेल १८, १५७३ ई० को डूंगरपुर. के शासक रावल 
आसकरण को पूर्णतया पराजित कर वहाँ से वे उदयपुर पहुंचे । राणा 
प्रताप से भेंट कर मानसिंह ने उसे शाही दरबार में चलने को कहा 
तथा अकबर के विशेष आदेशानुसार अनेकों तरह से उसे समझाया- 
बुझाया । परन्तु निश्चितरूपेण इन्कार नहीं करते हुए भी राणा 
प्रताप कुअर मानसिंह के साथ अकबर के दरबार में नहीं गया" 
राजधानी पहुँचने के कोई ढाई माह बाद ही वहाँ के विद्रोह 
को दबाने के लिये अकबर को पुनः गुजरात जाना पड़ा । सीकरी से 
रवाना होकर अविश्वसनीय तेज़ी के साथ केवल ग्यारह ही दिन 
में अजमेर , जालोर और सिरोही होता हुआ वह अहमदाबाद पहुँचा, 
तथा वहाँ उसने आश्चर्य-चकित विद्रोहियों को बरी तरह हराया 
(सितम्बर २, १५७३ ई०) । गुजरात की सुव्यवस्था कर अकबर 
तो सीधा ही वापस सीकरी छोट गया , परन्तु उसके आदेशानसार 
इस बार राजा भगवानदास कछवाहा इंडर की राह मेवाड़ पहुँचा। 
राणा प्रताप इन दिनों उदयपुर से कोई १६ मील उत्तर-पश्चिम _ 


इसी अवसर पर उदय सागर की पाल पर राणा प्रताप के कँ:अर 
मानासह से मिलने ओर भोजन के अवसर पर विरस होने के फलस्वरूप 
कुद मानासह के शाही दरबार में लोट कर बरसों बाद हल्दीघारटी के 
युद्ध में उसका बदला लेने का जो अतिरंजित विवरण ठाड ने देतकथाओं 
तथा थुगो बाद लिखित ख्यातों के आधार पर दिया है, सुप्रमाणित 
पेतिहासिक घटनावली द्वार किसी भी प्रकार उसका समर्थन नहीं किया 
जा सकता है। अनेकों थरुगों बाद प्रचलित होने वाली राणा प्रताप 
सम्बन्धी अनेकानंक कब्पनापूर्ण कथाओं में ही इसकी भी गणना 
होनी चाहिये । 

में गोगुन्दा नामक स्थान पर रहता था, एवं वहीं जाकर भगवान- 
दास उससे मिला । राणा प्रताप स्वयं अकबर के दरबार में जाने 
को किसी भी तरह तैयार न था, परन्तु इस बार कुछ न कुछ करना 
आवश्यक जान उसने अपने चौदह-वर्षीय पुत्र, कुंअर अमर को राजा 
भगवानदास के साथ फतेहपुर सीकरी भेज दिया । राणा प्रताप को 
अकबर की पूरी सेनिक शक्ति का ठीक पता था, एवं अकबर की 
ओर से सैनिक चढ़ाई द्वारा विशेष रूपेण दबाव न पड़ने तक वह 
खूल कर मुगल सत्ता का विरोध करने को तत्पर नहीं था। अतएव 
स्वयं मुग़ल दरबार में जाने से सुस्पष्ट शब्दों में इन्कार न कर 
मीठी-मीठी बातों तथा दूसरे ऊपरी दिखावे द्वारा ही वह इन अवसरों 
को टालने का प्रयत्न करता रहा | परन्तु उधर कुअर अमरसिंह को 
अपने दरबार में देख कर भी अकवर को संतोष नहीं हुआ । कुछ ही 
दिनों बाद अकबर ने उसे वापस मेवाड़ भेज दिया । इस समय अकबर 
पूर्वी भारत में बिहार, बंगाल आदि प्रान्तों को जीतने के लिये 
उत्सुक हो रहा था, अतएव राणा प्रताप के इस दुराग्रहपूर्ण बर्ताव 
की तब उसने उपेक्षा ही की । 

परन्तु मारवाड़ के विद्रोही राव चन्द्रसेन राठौड़ के प्रति अकबर 
ने दूसरी ही नीति काम में ली । तब सिवाणा ही चन्द्रसेन की राजधानी 
था, एवं चन्द्रसेन ने वहाँ के किले को बहुत ही सुदृढ़ बना दिया था। 
सिवाणा के इस किले को जीतने के लिए मा्चे, १५७४ ई० में अकबर 
ने शाही सेना भेजी । किले की सुरक्षा का भार पत्ता राठौड़ को सोंप 
कर चन्द्रसेन स्वयं पीपलोद की ओर चला गया। अब शाही सेना 
नें सिवाणा के किले को जा घेरा, और यह घेरा थोड़ा-बहुत 
कोई दो वर्ष तक चलता ही रहा | उधर चन्धरसेन भी दक्षिणी मारवाड़ में 
यत्र-तत्र छूट-मार तथा उपद्रव करता रहता था; एक बार तो वह 

जोधपुर के पास तक भी पहुँच गया । उसको दबान के लिये भेजी 
गईं शाही सेनाओं को भी कोई विशेष सफलता नहीं मिल रही थी । 
अतएवं सन्‌ १५७६ ई० के प्रारम्भ में अकबर ने अपने विश्वस्त सेना- 
नायक शाहबाज़ खाँ को मारवाड़ भेजा । उसने दुनाड़ा के पास राठोड़ों 
की एक बड़ी सेना को पूर्णतया पराजित किया और तब सिवाणा के 
घेरे को दृढ़ता के साथ चलाया । अब किले को अधिक समय तक अपने 
अधिकार में रखना असम्भव जान माचे, १५७६ ई० के अन्तिम 
दिनो में पत्ता राठौड़ ने उसे शाहबाज़ खाँ को सौंप दिया ! 
दुनाड़ा की पराजय के बाद चन्सेन का मारवाड़ में रहना भी असम्भव 
हो गया, एवं अपने जीवन के अगले चार वर्ष ( १५७५-१५८० ई० ) 
उसने सिरोही और बागड़ के दुरूह पहाड़ों और जंगलों में 
ही बिताए | 

मुनीम खाँ द्वारा जीते हुए बंगाल प्रान्त का शासन उसकी मृत्यु 
के बाद खान-इ-जहाँ को नवम्बर, १५७५ डे ० में सौंप कर अकबर उस 
ओर से बहुत कुछ निश्चिन्त हो गया था। पुनः इन पिछले दो वर्षों तक 
उसके प्रति दिखाई गईं उपेक्षा के बाद भी अब तक मुगल राज्य के प्रति 
राणा प्रताप की भावनाओं में यत्किचित भी परिवर्तन नहीं हुआ था। 
अतएव इस बार मंवाड़ पर चढ़ाई कर राणा प्रताप के विरुद्ध समुचित 
कायवाही करने का दृढ़ निश्चय कर मार्च, १५७६ ई० के दूसरे सप्ताह 
में अकबर ससैन्‍्य अजमेर पहुँचा । अकबर ने कुअर मानसिंह कछवाहा 
को मेवाड़ के विरुद्ध भेजी जाने वाली इस सेना का प्रधान सेनापति 
नियुक्त किया, और अनेकानेक वीर योद्धा सेनानायकों के साथ एक 
बड़ी' सेना लेकर मानसिंह अप्रेल २, १५७६ ई० को अजमेर से चल 
पड़ा । मेवाड़ पर इस चढ़ाई का यह सब प्रबन्ध कर अकबर अप्रेल 
२० को वापस राजधानी को लौट गया। उधर मानसिंह अजमेर 


प्लस प्‌ है, न्य्डे 


से चल कर ससैन्य माण्डलूगढ़ पहुँचा और कुछ समय तक वहाँ ठहरा 
रहा । अकबर को कुछ ऐसी आशा थी कि मेवाड़ पर सेनिक चढ़ाई का 
आयोजन देख कर संभवत: राणा प्रताप आधीनता स्वीकार कर लगा, 
और बहुत करके इस उद्देश्य से भी मानसिंह के कुछ दिन माण्डलूगढ़ 
ठहरने का प्रारम्भ में ही निश्चय किया गया था। परन्तु मानसिह की 
इस चढ़ाई का राणा प्रताप पर सर्वथा विपरीत प्रभाव पड़ा । शाही सेना 
का युद्ध-क्षेत्र में सामना करने को वह तत्पर होगया । मानसिह 
की सेनिक शक्ति को उपेक्षणीय समझ कर एक बार तो राणा 
प्रताप माण्डलगढ़ तक जा वहाँ ही मानसिह पर आक्रमण करने 
की सोचने छगा था, परन्तु अन्त में अपने सरदारों की सलाह 
मान कर उसने मेवाड़ के उन सुविख्यात पहाड़ों से बाहर नहीं 
निकलना ही ठीक समझा । 

इन दिनों राणा प्रताप प्रायः उदयपुर से भी कोई १६ मील आगे 
उत्तर-पश्चिम में पहाड़ों से पृर्णतया घिरे हुए गोगुन्दा नामक स्थान 
में रहता था । अतएवं मई माह के अन्तिम दिलों में मांडलगढ़ से चल 
कर मोही गाँव होता हुआ मानसिंह उत्तर-पूर्व की ओर से गोगृन्दा 
को जाने वाली हल्दीघाटी के उत्तरी छोर से कोई ४-५ मील की 
दूरी पर बसे हुए खमनोर नामक गाँव के पास सैन्य पहुँचा और 
जून १५, १५७६ ई० के लगभग वहाँ पडाव डाला । अब शत्रु को 
अधिक आगे बढ़ने देना अनुचित जान राणा प्रताप ने स्वयं मुगल 
सेना पर आक्रमण करने का निश्चय किया, और जून १८, १५७६ ई० 
के प्रात:काल में हल्दीघाटी से निकल कर वह मृग़ल सेना की 
ओर. बढ़ा | भारतीय इतिहास में चिरस्मरणीय हल्दीघाटी के. 
उस सुविख्यात युद्ध का यों प्रारम्भ हुआ । इतिहासकार अलछबदौनी 
इस युद्ध में स्वयं उपस्थित था, एवं अपनी आँखों-देखे इस युद्ध का 

डीक ठीक वर्णन उसने सविस्तार लिखा है, जो किसी भी प्रकार 
सर्वेथा एकपक्षीय नहीं कहा जा सकता । ऐतिहासिक दृष्टि से मान्य 
इस विवरण का ओझाजी ने अपने उदयपुर के इतिहास” में अविकल 
हिन्दी अनुवाद दिया है, जिसे यहाँ दुहराना अनावश्यक हे । 

युद्ध के प्रारम्भ में राणा प्रताप को बहुत कुछ सफलता मिली थी, 
परन्तु वह उसे किसी भी प्रकार स्थाई नहीं बना सका । मुग़लू सेना 
संख्या में बहुत अधिक थी, परन्तु उस ऊबड़-खाबड़ पहाड़ी-पूर्ण 
असम प्रदेश में उन्हें जान पर खेलने वाल मेवाड़ के अदम्य साहसी वीरों 
तथा मृत्यु से यकिचित्‌ भी नहीं हिचकने वाले उनके जंगली भील 
साथियों का सामना करना पड़ा, अतएव इससे विशेष लाभ नहीं उठाया 
जा सकता था। राणा प्रताप में अतुलनीय साहस तथा अद्वितीय वीरता 
थी, परन्तु शतरंज के खेल की तरह बुद्धिबल पर सामूहिक रूप से 
. लड़े जाने वाले आधुनिक युद्धों में सेवापतित्व करने के उपयुक्त वह 
कदापि न था, क्योंकि वहाँ कठिन से कठिन प्रतिकूल परिस्थितियों में 
भी स्थिर बृद्धि से अत्यावश्यक शीघ्रता के साथ पूरा सोच विचार 
कर अपनी सूझ-बूझ तथा सेना-संचालन के कौशल का पूर्ण उपयोग 
किये बिना अन्त में किसी न किसी प्रकार विजय प्राप्त कर ही 
लेना कदापि संभव नहीं हो सकता है । मुग़छ सेना पर आक्रमण करते 
समय राणा प्रताप ने न तो कोई सुनिश्चित व्यवस्था ही अपनाई थी, 
ओर न युद्ध-क्षेत्र पर अपनी सेना के विभिन्न दलों के संचालन में 
किसी भी प्रकार का पारस्परिक समन्वय बनाये रखने का कोई उपाय 
ही निर्धारित किया गया था कि उन सबके सामूहिक परिणामस्वरूप 
अन्त में शत्र पर पूर्ण सफलता प्राप्त हो सके | घड़-सवारों के दो सशक्त 
बड़े दलों द्वारा एक साथ ही विरोधी सेना पर प्रबल आक्रमण करना, 
और उनके ऐसे हमलों के प्रचण्ड आवेग को न सह सकने के फल- 

स्वरूप शत्रु सेना के विशिष्ट भागों के भाग निकलने पर उनका पीछा 
करते जाने की पुरातन अनादृत आक्रमण-शेली का ही राणा प्रताप 
ने इस यद्ध में प्रयोग किया । किन्‍त अपनी सेना के सारे ही विभिन्न 
दलों के साथ पूरा-पूरा सम्पर्क बनाए रख कर उनका ठीक तरह 
संचालन करते रहने वाले उत्कृष्ट सेनापति की सेना पर केवल ऐसे 
आवेगपूर्ण आक्रमण द्वारा ही युद्ध में पूण विजय प्राप्त करना एक सर्वथा 
अनहोनी बात थी । विभिन्न योद्धाओं या सेनिक दलों के व्यक्तिगत 
रूपेण आशातीत वीरतापूर्ण युद्ध करने पर भी एक-दूसरे से पूर्णतया 
असम्बद्ध होने के कारण उनके द्वारा उस युद्ध के अन्तिम परिणाम 
में किसी भी प्रकार का परिवर्तेत होने की आशा करना ही व्यर्थ 
था । अच्छा निशाना लगाने वाले अभ्यस्त घृड़-सवार योद्धाओं के 
विरुद्ध हाथियों द्वारा आक्रमण करने की निस्सारता हल्दीघाटी 
के इस युद्ध द्वारा एक और बार प्रमाणित हो गईं । सामने से किये 
जाने वाले इस प्रचण्ड आक्रमण द्वारा ही इस युद्ध में पूर्ण सफलता 
प्राप्त करने की आशा से इस एक आक्रमण में ही राणा प्रताप ने 
अपनी बहुत कुछ सेनिक शक्ति छगा दी थी। न तो अपनी 
पृष्ठ-रक्षा के लिए ही उसने कोई सेनिक दछ रखा था, और न 
आवश्यकता पड़ने पर सहायतार्थ अधिरक्षित विशेष सेना का ही 
कोई आयोजन किया गया था | अतएवं आक्रमण के फलस्वरूप 
प्रारम्भ में प्राप्त सफलता को राणा प्रताप स्थायी नहीं बना 
सका, तथा आक्रमण के उस प्रारम्भिक आवेग को रुद्ध करने वाले 
विरोध को दबाने का भी राणा प्रताप की ओर से ठीक समय पर 
कोई आयोजन नहीं किया जा सका । द 
मध्याहन तक युद्ध होता रहा। दोनों. ही पक्षों के सैकड़ों 
सेनिक मारे गए । मेहतर खाँ के अपनी सहायक सेना के साथ 

चंदावल से निकल कर मानसह की सहायतांर्थ आगे बढ़ने पर 
राणा प्रताप को युद्ध में विजय प्राप्त कर सकने की आशा ही न 
रही, और विवश्ञ होकर अपने रहे-सहे योद्धाओं के साथ उसे 
युद्ध-ल्षेत्र छोड़ना पड़ा। इस भीषण युद्ध में मुगल सेना की भी 
ऐसी बुरी दुर्देशा हो गई थी कि राणा प्रताप तथा उसके साथियों 
का पीछा करने की न तो उसमें शक्ति ही रह गई थी और न वैसा 
करने का उसे साहस ही हुआ । राणा प्रताप का सुविख्यात प्यारा 
घोड़ा चेटक युद्ध में बुरी तरह घायल हुआ था, एवं युद्ध-क्षेत्र से उंस 
दिन लौटते समय॑ राह में हल्दीघाटी से कोई दो मील दूर बलीचा 
नामक गाँव के निकट उसका देहान्त हो गया, जहाँ आज भी उसका 
स्मारक विद्यमान है । पराजित होने पर भी हल्दीघाटी के इस युद्ध ने 
राणा प्रताप की कीति को अधिक समुज्ज्वल बना दिया, तथा 
राजस्थान की स्वाधीनता के एकमांत्र क्रियात्मक समर्थक राणा 
प्रताप की पराजयपूर्ण स्मृति वाला वह युद्धक्षेत्र भी स्वतन्त्रता देवी 
की बलिवेदी पर मर मिटने वाले उन स्वामिभकत देश-प्रेमी बीरों के 
पुनीत रुधिर से सींचा जाकर राजस्थान की थर्मापिली और समूचे 


* मुगंल, सेना के साथ होते हुए भी राणा प्रताप का पीछा करने 
वाले अपने साथी मुगल सैनिकों को मार, 'नीले घोड़े के असवार' को 
अपना. निजी घोड़ा दे उस कठिन घड़ी में. शक्तिसिंह का अपने ज्येष्ट 
भाई का यों सहायता करने का विवरण नादकीय तत्वों से भरपूर तथा 
कवि की अनोखी कल्पनामय होते हुए भी विश्वसनीय नहीं माना जा 
सकता है। इस चढ़ाई के समय यदि शाक्तिसिंह भी शाही सेना के 
साथ गया होता तो अबुछ फूजल आदि सुसलूसान इतिहासकार मुगल 
सेना के साथ जाने वाले प्रमुख राजपूत सेनानायकों की सूची में उसके 
नाम का भी अवशय ही विशेषद्पेण उल्लेख करते।.. | -« 

#प 

भारत के स्वाधीनता-प्रेमियों के लिये एक पुण्य पवित्र तीर्थ-स्थान 
बन गया । 

इस युद्ध के बाद राणा प्रताप गोगुन्दा को नहीं लौटा; कुमलूगढ़ 
. के पास वाल घने जंगलपूर्ण दुरूह पहाड़ों में ही उसने शरण ली। 
युद्ध के दूसरे दिन युद्ध-क्षेत्र से आगे बढ़ कर मानसिह ने गोगुन्दा पर 
अधिकार कर लिया और अपनी सेना के साथ उसने अगले तीन माह 
वहाँ ही बिताये; तथापि गोगुन्द्रा के आस-पास के पहाड़ी प्रदेश पर 
भी मुग़छ सेना अपना आधिपत्य स्थापित नहीं कर सकी, जिससे वहाँ 
(रहते समय उसे अत्यधिक कठिनाइयों का निरन्तर सामना करना 
पड़ा । वर्षा ऋतु की समाप्ति पर सितम्बर २८, १५७६ ई० को 
जब अकबर अजमेर पहुँचा, तब मानसिंह भी ससेन्य गोगुन्दा से लौट 
कर वहाँ शाही दरबार में उपस्थित हो गया । 

युद्ध में पराजित होने पर भी पश्चिमी मेवाड़ एवं उसके अन्य 
पड़ोसी प्रदेशों पर राणा प्रताप का प्रभाव अक्षुण्ण ही बना रहा। मेवाड़ 
की पश्चिमी सीमा पर लगे हुए अन्य राज्यों तथा गुजरात प्रान्त की 
ओर भी अपना आधिपत्य बढ़ाने के लिये राणा प्रताप के प्रयत्न करने 
की पूरी-पूरी संभावना थी । अतएव इस बार अजमेर पहुँचते ही अकबर 
तदर्थ पूरा-पूरा अत्यावश्यक आयोजन करने लगा । जालोर और 
सिरोही के राज्यों पर मुगल आधिपत्य अधिक सुदृढ़ बनाने के लिये 
अक्तूबरं, १५७६ ई० के प्रारम्भ में राय रायसिंह, सैय्यद हाशिम खाँ, 
आदि सेनानायकों को ससैन्य उनके विरुद्ध भेजा। जालोर के पठान 
शासक ताज खाँ ने तो बिना किसी विरोध के आधीनता स्वीकार 
कर ली, परन्तु सिरोही का नया राव सुरताण देवड़ा यों आसानी 
से मानने वाला नहीं था, एवं सिरोही पर चढ़ाई कर सिरोही नगर 
के बाद फरवरी, १५७७ ई० माह में राय रायसिह ने आबूगढ़ पर 

भी अधिकार कर लिया | तब विवश होकर राव सुरताण को भी 
आत्म-समर्पण करना पड़ा । 
शाही सेना के गोगुन्दा से लौटते ही उस प्रदेश में राणा प्रताप 
के आक्रमण होने लगे थे, एवं राजा भगवानदास, कुँअर मानसिह, 
आदि को पहले ससेन्‍्य गोगुन्दा भेज कर पीछे-पीछे अकबर स्वयं भी 
अजमेर से अक्तूबर १३, १५७६ ३० को गोगुन्दा की ओर चल पड़ा । 
मेवाड़ में शाही सेना के आने की सूचना मिलते ही राणा प्रताप जंगल- 
पूर्ण पहाड़ी प्रदेशों में जा पहुँचा, जहाँ प्रयत्न करने पर भी कोई उसका 
पता न पा सका । मोही नामक गाँव के पास कई दिनों तक ठहर कर 
अकबर उस प्रदेश की सुरक्षा की व्यवस्था करता रहा । तब नवम्बर 
२७ को वहाँ से रवाना होकर उदयपुर नगर के पास होता हुआ 
बासवाड़ा की ओर चला | अकबर की प्रबलता देख कर अब डुंगर- - 
पुर के शासक रावछू आसकरण तथा बाँसवाड़ा के रावल प्रताप 
ने भी उसकी आधीनता स्वीकार कर ली और शाही दरबार में उप- 
स्थित हो गये । उधर अकबर के-मोही से ससेनन्‍्य रवाना होने के 
बाद उत्तरी मेवाड़ के समतल प्रदेशों पर पुनः राणा प्रताप के आक्रमण 
होने लगे थे, एवं उन्हें रोकने के लिए दिसम्बर २६, १५७६ ई० 
की अकबर ने राजा भगवानदास, कुँअर मानसिंह आदि को पुन 
ससेन्‍य गोगुन्दा भेजा । क्‍ 
कुछ दिन बाँसवाड़ा -ठहर कर जनवरी, १५७७ ई० में अकबर 
मालवा प्रान्त की ओर चला गया । आबूगढ़-विजय तथा सिरोही 
के राव सुरताण के आत्म-समर्पण के सुसमाचार फरवरी २७, १५७७ 
३० को मालवा में ही अकबर के पास पहुँचे थे। कोई तीन माह मालवा 
में बिता कर अन्त में रणथंभोर की राह मई माह में वह वापस 
सीकरी को लौट गया । अकबर की इस मेवाड़-यात्रा की समाप्ति 

को पाथही राजस्थान के इतिहास में मुग़ल-विजय काल का भी अन्त 
हो जाता है । मेवाड में होकर अकबर के यों ससेन्‍्य गुजर जाने के 
बाद भी वहाँ स्थायी-रूपेण शान्ति. स्थापित करने में मुग़ल सेना को 
अत्यावश्यक सफलता तक नहीं मिली । परन्तु अपनी इस मेवाड-यात्रा 
से पूर्ण छाभ उठा कर अकबर ने बाकी रहे दक्षिण-पश्चिमी राजस्थान 
पर भी अपना एकाधिपत्य स्थापित कर लिया और यों उसने अपनी 
राजस्थान-विजय को ,सब तरह सम्पूर्ण बना लिया था । राणा प्रताप 
के साथी-सहायकों को हरा कर या आतंकित कर अकबर ने उन्हें अपने 
आधीन कर लिया, जिससे अब राणा प्रताप की खुल तौर से सहायता 
करने वाला कोई भी नरेश राजस्थान. में नहीं रहा, तथा उसका राज्य 
भी उत्तर में कुंभलगढ़ से लगा कर दक्षिण में ऋषभदेव से कुछ आगे 
तक और पूर्व में देबारी से लगा कर पश्चिम में. सिरोही की सीमा तक 
ही सीमित हो गया.। राणा प्रताप के इस संकुचित राज्य को छोड़ कर 
बाकी रहें समूचे राजस्थान पर अपना पूर्ण प्रभुत्व, स्थापित कर 
अकबर ने वहाँ के सारे ही नरेशों से अपनी आधीनता स्वीकार 
करवा ली थी; अनेकों नरेश या उनके भाई-बेटे शाही सेवा स्वीकार 
कर मग़ल सेता में ममसबदार भी बन गए थे । 
राजस्थानी राज़्यों के लिये यह विषम .संक्रांति काल था । मरु- 
भूमि में स्थित या दुर्गम पहाड़ों से पूर्णतया घिरे हुए सुदृर राज्यों को 
छोड़ कर बाकी रहे सब ही राजस्थानी राज्यों को कठिन परिस्थितियों का 
सामना करना. पड़ा । मुग़ल विजेताओं का शक्तिपूर्ण प्रबल प्रवाह 
तथा उत्तराधिकार जेसे प्रश्नों के कारण प्रारम्भ होने वाली घरेल 
फ़ूट एवं आंतरिक विरोधों के फलस्वरूप इन. राजस्थानी राज्यों की 
कठिनाइयाँ अत्यधिक उत्कट हो गईं. | विभिन्न आक्रमणकारियों के 
आधघातों को निरन्तर सहते-सहते मेवाड़ का प्राचीन राज्य अत्यधिक 


ब्् घए ब्ब 


के 


निर्बेल हो गया था, जिससे उसके बहुत बड़े भाग पर अधिकारुकरने में 
मुग़लों को कोई कठिनाई नहीं हुईं, तथा एक-एक कर मेवाड़ की सारी 
राजधानियों पर विजेताओं का आधिपत्य हो जाने के कारण वहाँ का: 
शासन-संगठन भी पूर्णतया छिन्न-भिन्न हो गया था। मालदेव का शक्ति- 
शाली मारवाड़ राज्य तो उसकी मृत्यु के बाद ही विशुद्धुलित होने लगा. 
था और राजस्थान पर मुगलों के बढ़ते हुए आधिपत्य से भी प्रारम्भ 
में इस प्रवृत्ति को उत्तेजना ही मिली थी। मालदेव के उत्तरा- 
धिकारी चन्द्रसेन से सिवाणा छीन लिये जाते के बाद एक बार तो 
मारवाड़ राज्य का सम्पूर्ण विनाश हो गया था, तथा मोटा राजा 
उदयसिंह की वहाँ नियुक्ति होने तक उस राज्य का भावी अस्तित्व: 
तक पूर्णतया शंकापूर्ण ही बना रहा | उधर रणथंभोर का किला 
देकर राव सुजंन ने बूंदी के अपने पेतृक राज्य के भावी स्थायित्व 
को सुनिश्चित बना लेने का प्रयत्न किया था, प्रन्तु अपने ज्येष्ठ 
पुत्र दृदा के साथ उठने वाले राव सुर्जन के विरोध से कुछ ही 
वर्षों बाद उस राज्य का भी अस्तित्व डाँवा-डोल ,हो गया था ॥: 
इस काल के प्रारम्भ में दरीफ़्द्दीन के हाथों आपत्तियों की. अपनी 
कड़वी घूँट पीकर एवं तदन्तर अपनी जान पर खेल कर 
अनेकों बार अकबर की स्वामिभक्तिपूर्ण सेवाएँ करके भी 
कछवाहा राजा भगवानदास तथा कुंअर मानसिंह कई वर्षों तक 
कबर का अडिग विश्वास नहीं प्राप्त कर सके, और राणा प्रताप 
के विरुद्ध उनकी सैनिक विफलताओं का कारण उसःअकबर-विरोधी 
के प्रति उनके सजातीय पक्षपात की संभावना में ही ढूँढा जाने 
का प्रयत्न किया गया । हर 
परन्तु विरोध, विश्वृद्धलन एवं विनाश से. पूर्ण इस संकट काछ 
में ही राजस्थान के भावी पुर्नानर्माण का बीज भी बोया गया। क्‍ 


नकल घट र२्‌ सन 


राजस्थान पर अकबर के बढ़ते हुए एकाधिपत्य के साथ धीरे धीरे 
आप ही आप राजस्थान सूबे का निर्माण होने लगा था , जो आगे चल 
कर अजमेर सूबे के रूप में. पूर्णतया सुसंगठित किया गया । जिन-जिन 
राजस्थानी नरेशों, उनके भाई-बेटों या सगगे-सम्बन्धियों ने अकबर की 
आधीनता स्वीकार कर ली थी, उन नरेशों या शासकों के प्रान्तीय 
शासन से सम्बद्ध होते हुए भी उन्तके अधिकार वाले प्रदेशों के 
आन्तरिक दासन-प्रबन्ध या वहाँ के अन्य निजी मामलों में प्रान्तीय 
मुगल अधिकारियों की ओर से किसी भी प्रकार का हस्ताक्षेप नहीं 
होता था । इस प्रकार विभिन्न स्थानीय शासकों के सारे प्रदेश को 
छोड़ने के बाद केवल अजमेर, नागोर और रणथंभोर की सरकारों में 
ही ऐसा बहुत-कुछ भाग बच जाता था , जो खालसा के रूप में पूर्णतया 
मंग़ल साम्राज्य के आधीन हो । अपने साम्राज्य के अन्य पुराने सूबों के 
साथ ही इन स्वत:शासित अ्रदेशों को लेकर राजस्थान में भी अकबर 
राजस्व-शासन सम्बन्धी अनेकानेक नए प्रयोग करने लगा । माल 
की उपज के आधार पर ही लूगान की दर को निश्चित करने का कुछ 
प्रयत्त सन्‌ १५६६ ई० में किया गया था। परन्तु इससे भी. संतुष्ट 
न रह कर कोई नौ वर्ष बाद अकबर ने. खालसा प्रदेशों के माली प्रबन्ध 
में क्रान्तिकारी परिवर्तत करने का प्रयत्न किया | वहाँ के जो भी परगने 
किसी अधिकारी को जाग़ीर के रूप में नहीं दिये जा चुके थे, उन 
सब का शासन-प्रबन्ध सीधे साम्राज्य के अधिकारियों द्वारा ही करवाने 
का आयोजन करने के उद्देश्य से उन प्रदेशों का नए सिरे से विभाजन 
किया गग्मा, तथा प्रत्येक विभाग एक विशिष्ट अधिकारी को सौंपा 
गया, जो करोड़ी या आमिल कहलाता था। वहाँ की सारी धरती को 
माप कर उसके वर्गीकरण एवं उपज के आधार पर उसका निश्चित 
लगाने नगद दामों में वसूल करने को भी नियम बनाया गया । 


नल द्‌ ठ्ठ ने 


राजस्थान में अजमेर तथा नागोर के कुछ विशिष्ट भागों में भी 
तब यह नया प्रबन्ध चाल किया गया था। किन्तु यह प्रयोग भी सफल 
नहीं हो सका, अतएव कोइ पाँच वर्ष बाद सन्‌ १५८० ३० में उसका 
अन्त कर नई शासन-व्यवस्था प्रारम्भ की गई । करोड़ियों के लिये 
विशेष-रूपेण किए गये देश-विभागों का भी अन्त हो गया था, परन्तु 
माली अधिकारियों का यह नामकरण आगे भी बहुत समय तक प्रचलित 
ही रहा । 

सन १५६२ ई० में कछवाहा राजा भगवानदास, कुंअर मानसिह, 
आदि के अकबर की सेवा स्वीकार करने के समय से ही राजस्थानी 
नरेशों तथा उनके वंशजों के मुग़ल दरबार में रह कर शाही मनसबदार 
बनने एवं साम्राज्य की सेवा करने की जो परम्परा तब प्रारम्भ हो 
गई थी, वह आगे भी बराबर चलती ही गईं । अकबर' की आधीनता 
स्वीकार कर साम्राज्य की सेवा करने वाले उन अनेकों राजस्थानी 
नरेशों को उनकी योग्यता, उनके सम्मात्त एवं मृग़्ल साम्राज़्य के 
प्रति उनकी भावना तथा सेवाओं के अनूसार उपयुकक्‍त मनसब दिया 
जाकर समय-समय पर उसमें उचित अंद्धि भी होती रहती थी । 
परन्तु इस मनसबदारी संस्था का ठीक-ठीक संगठन करने का आयोजन 
सन्‌ १५७३ ० के अन्तिम महीनों में सोचा जाने रूंगा था, जो दो 
वर्ष बाद ही कार्यान्वित हो सका। तब साम्राज्य के सारे पदाधिकारियों 
को विभिन्न श्रेणियों में विभकत कर उनका समुचित अनुक्रम निश्चित 
किया गया । मनसबदारों की विभिन्न पद-श्रेणियाँ के अनुसार उनके 
सेनिकों की संख्या तय कर तदर्थ समुचित आय का प्रबन्ध ,किया 
गया । मनस्॒बंद्रारों के लिये विस्तत नियमावलियाँ बनाई गईं जिनमें 
समय-समय पर . आवश्यकतानुसार संशोधन. किये जाते रहे । शाही 
सेवा के .लिये. विभिन्न मनसबदारों द्वारा रखे जाने वाले घोड़ों क्री 

पहिचान आदि के हेतु उनको दागने की प्रथा भी इसी समय प्रचलित 
की गई । अकबर के अनेकों प्रमुख मुसलमान सेनानायकों ने भी 
इस प्रथा का डट कर विरोध किया । यद्यपि इन नियमों का कभी 
'भी कड़ाई के साथ पालन नहीं किया जा सका, यह प्रथा बराबर बनी 
रही। राजस्थानी नरेशों को तो वह अत्यधिक अरुचिकर थी । उनकी 
पराधीनता की यह सुस्पष्ट अमिट छाप उन्हें तथा राजस्थांन की जनता 
को सदेव खटकती रही । इसी कारण राणा प्रताप की प्रशंसा में बनाए 
गए सारे मुग़ल-कालीन राजस्थानी काव्य में उसके 'अणदागल असवार' 
होने को विशेष महत्व दिया गया है । 

' राजस्थानी राज्यों तथा उनके शासकों के साथ ही राजस्थान 
की जनता के लिए भी यह काल विषम कठिनाइयों वाला था । अब 
-तक वहाँ मुग़लों की सर्वोपरी सत्ता स्थापित नहीं हो सकी थी, अत- 
एव स्थानीय राज्यों के आन्तरिक गृह-कलह ,.विशुद्धलन एवं विनाश 
के फलस्वरूप उत्पन्न होने वाली अराजकता के: कारण राजस्थान-की 
आशिक परिस्थिति बहुत ही बिगड़ गई। मुग़छों द्वारा जीते जाने पर 
(भी; अब तक गुजरात प्रान्त एवं वहाँ जाने वाक्के व्यापार-मार्गो' की 
परिस्थिति डाँवान्डोल ही थी, जिससे राजस्थान के व्यापार को 
बड़ा धक्का लगा । इस हानि की .बहुत-कुछ पूरति अकबर के प्रायः अजमेर 
आने एवं उसके फलस्वरूप स्थानीय उद्योग-धंधों को शाही दरबार 
से प्राप्त होने वाले प्रोत्साहन से हो जाती थी । 

' .. इस काल में राजस्थान पर होने वाले आक्रमणों तथा वहाँ निरन्तर 
चलने वाले युद्धों का प्रभाव वहाँ के साहित्य, कला, आदि सांस्कृतिक 
क्षेत्रों पर भी पड़े बिना नहीं रहा । इनकी प्रगति वहाँ प्रायः रुद्ध-ही 
रही । यद्यपि मीरां के बाद अग्रदास ने उसकी साहित्यिक परम्परा 
को चलाए जाने का प्रयत्न किया था, साहित्यिक दृष्टि से यह काल 

राजस्थान के लिए सर्वथा महत्वहीन ही रहा । कला के क्षेत्र में भी 
इस काल में कोई विशेष प्रगति नही हुईं । मालदेव ने अपने विस्तृत 
राज्य में अनेकों महत्वपूर्ण स्थानों पर नए किले या परकोटे बनवाए 
थे, और उनका निर्माण करते समय बारूद से चलने वाली बन्दूक- 
तोपों की मार का भी सामना करने के लिए अत्यावश्यक बातों का 
बहुत-कुछ ध्यान रखा गया था । परन्तु स्थापत्य कला की यह 
प्रगतिशील प्रवृत्ति राजस्थान में अन्यत्र पूर्णतया उपक्षित ही रही, 
और मालदेव के बाद इसको अधिक विकसित कर सकने वाला तो 
कुछ समय तक मारवाड़ में भी नहीं रह गया था । 

राजस्थान के राजनेतिक, आर्थिक एवं सांस्कृतिक जीवन. में 
इस प्रकार राजनेतिक कारणों के फलस्वरूप जो उत्कट गतिरोध 
उत्पन्न होगया था, इस मुग़ल-विजय काल की समाप्ति के बाद वह 
भी बड़ी तेज़ी के साथ दूर होने लगा । मेवाड़ के कुछ भाग को छोड़ 
कर बाक़ी रहें समूचे राजस्थान पर मुग़रू साम्राज्य की सर्वोपरि 
सत्ता की स्थापना का वहाँ के सारे ही विभिन्न राज्यों की राजनेतिक 
तथा संस्क्रतिक विचारधाराओं पर महत्वपूर्ण प्रभाव पड़ने लगा, 
जिससे राजस्थान में पुनः नवजीवन के अंकुर फूटने लगे तथा एक 
तवीन सम्मिश्रचित राजस्थानी संस्कृति का उद्धव हुआ । 


३, मुगल-मेवाड संघ तथा राजस्थान की राजनैतिक एकता 
को स्थापना का काल ( १५७७-१६१५ ई० 


हल्दीघाटी. के युद्ध में उसकी पराजय तथा तदनन्तर अकबर 
की मेवाड़-यात्रा और मेवाड़ पर की गई मुग़रू सेनानायकों की 
 बढ़ाइयाँ भी राणा प्रताप को अकबर की आधीनता स्वीकार. करने 
& क्‍ 

के लिए विवश नहीं कर सकी थीं । अतएवं अपनी राजस्थान-विजय 
को सर्वथा सम्पूर्ण बनाने के लिए अकबर प्रयत्नशील हुआ। अक्तूबर, 
१५७७ ई० में अकबर ने शाहबाज़ खाँ के सेनापतित्व में एक बड़ी 
सेना मेवाड़ की ओर भेजी । यत्र-तत्र घूमने के बाद अन्त में शाहबाज़ 
खाँ ने कुंभलगढ़ किले को जा घेरा । जब उस किले का अधिक 
काल तक अपने अधिकार में बनाए रखना कठिन हो गया तब 
राणा प्रताप वहाँ से निकल गया और अन्त में अप्रेल ३, १५७८ ई० 
को कुंभलगढ़ पर मुग़लों का अधिकार हो गया । परन्तु सारे प्रयत्न 
करने पर भी जब शाहबाज़ खाँ राणा प्रताप को पकड़ नहीं सका, तब 
मई, १५७८ ई० में वह वापस शाही दरबार को लौट गया । 

अपने अधिकार से कुंभलगढ़ के भी निकल जाने पर राणा 
प्रताप ने उदयपुर से दक्षिण में स्थित छप्पन के पहाड़ी प्रदेश को 
अपना प्रधान केन्द्र बनाया और वहाँ चावण्ड को अपनी राजधानी 
बना कर इस प्रदेश से लगे हुए मुग़लों के आधीन मेवाड़ और मालवा 
के भागों में लट-मार तथा उपद्रव करता रहा । अतएवं दिसम्बर, 
१५७८ ई० एवं नवम्बर, १५७९ ई० में भी अकबर ने शाहबाज़ खाँ को 
राणा प्रताप के विरुद्ध भेजा था, किन्तु दोनों ही बार उसे कोई विशेष 
सफलता नहीं मिली । इन वाधषिक आत्रमणों से राणा प्रताप की 
कठिनाइयाँ अवश्य बढ़ गईं थीं। सन्‌ १५८० ई० के अन्तिम महीनों 
में बेराम खाँ का बेटा, अब्दुरेहीम खानखाना, राजस्थान का सूबेदार 
. नियुक्त हुआ । इन दिनों अकबर कौ सारा ध्यान बिहार-बंगाल के 
_ बिद्रोह तथा उत्तर-पश्चिमी सीमा पर उसी के सौतेले भाई एवं 
काबुल के अर्ध-स्वतंत्र शासक मिर्जा मुहम्मद हाकिम के विरोध की 
ओर लगा हुआ था , अतएव इन वर्षों में उसने राणा प्रताप के विरुद्ध 
कोई कार्यवाही नहीं की, और खानख़ाना स्वयं भी राणा प्रताप के 

साथ कोई छेड़छाड़ करने को उत्सुक नहीं था । अतएव अपने 
रहें-सहे राज्य में अपनी छिल्न-भिन्न शक्ति को सुसंगठित कर अपने 
खोये हुए प्रदेशों पर धीरे धीरे पुन: अधिकार करने के लिए राणा 
प्रताप को इन कुछ वर्षों का अत्यावश्यक अवकाश और उपयुक्त 
अवसर प्राप्त हो गया । 

राजस्थान के इतिहास में सन्‌ १५८० ईं० का विशेष महत्व 
हैं । पाँच वर्ष पहिले प्रचलित की गई करोड़ी व्यवस्था को पूर्णतया 
बदल कर इस वर्ष के प्रारम्भ में नया माली बन्दोबस्त कर दिया 
गया और भविष्य में अनिश्चित समय के लिए लगान की नई दरें 
निर्धारित की गईं, जो राजस्थान के खालूसा मुगल प्रदेशों में उपज 
के १/७ भाग से किसी भी हालत में अधिक नहीं थीं । इसमें से भी बहुत 
ही थोड़ी रकम नकद दामों में वसूल होती थी । पुनः साम्राज्य के 
विभिन्न अधिकारियों को खालसा परगनों की आवश्यक राजस्व- 
आय वेतन के रूप में न देने की जो नीति तब निश्चित की गईं थी, 
अब वास्तविक व्यवहार में उसे पूर्णतया त्याग दिया गया । इस समय 
आयोजित राजस्थान के इन परगनों के राजस्व-शासन की व्यवस्था 
अकबर की मृत्यु के बाद भी बहुत-कुछ इसी रूप में चलती रही । 

पुनः अकबर ने इसी वर्ष अपने विस्तृत साम्राज्य को बारह 
सबों में विभक्त कर उन विभिन्न सूबों के प्रान्तीय शासन को नए 
ढंग से संगठित किया। इस समूचे ही प्रदेश का तब कोई भी एक 
प्रान्तीय नाम नहीं होने के कारण यह प्रान्त अपनी राजधानी 
के नाम से “अजमेर सूबा' कहलाया *। यह प्रान्त सात 


... * आईन० (अंग्रेजी), २ (द्वितीय संस्करण), पृ० १२५९ | 
अंग्रेजों से पहिले यह सारा प्रदेश कभी भी किसी एक प्रान्तीय नाम 


>> ६८ +- 


सरकारों में विभक्त किया गया था, अजमेर, चित्तोड़, रणथंभोर, 
जोधपुर, नागोर, बीकानेर, और सिरोही | । उस समय इन 
सातों सरकारों में कुल मिला कर कोई १९७ परनमने थे । 


से प्रसिद्ध रहा हो ऐसा कोई ऐतिहासिक प्रमाण नहीं मिलता है। टाड 
ने ही सर्वे-प्रथम इस सारे प्रदेश को राजस्थान” या 'रायथान” नाम 
दिया था। परन्तु यह समूचा प्रदेश अधिकतर राजपूत राजाओं के ही 
आधीन होने के कारण अन्य सारे अंग्रेज अधिकारी साधारणतया इसे 
राजपूताना' नाम से ही पुकारते थे, जिससे यही नाम प्रचालित होकर 
कुछ समय वाद इस प्रदेश का प्रान्तीय नाम माना जाने रूगा | ओझा 
राजपूताना०, १, पृ० १-२; टाड, १, पृ० १। 
पक 


[ मुगल-कालीन राजस्थान प्रान्त की सीमाओं के लिए अन्त में 
दिया हुआ नकशा देखो | विभिन्न सरकारों के अन्तर्गत निम्नलिखित 
राज्य या प्रदेश भी आते थेः- 

अजमेर--आस्बेर का कछवाहा राज्य: 

चित्तोड--तत्कालीन सारा मेवाड़ राज्य 

रणथभोर--हाड़ौती तथा तत्कालीन बूंदी राज्य 

जोधपुर--सारा मुगुरू-कार्लीन मारवाड राज्य 

नागोर--शेखावाटी का पश्चिमी भाग 

बीकानेर--बीकानेर और जैसलमेर के राज्य 

सिरोही--सिरोही, ड्ूंगरपुर, जालोर का पठान राज्य तथा 
बासवाड़ा राज्य का पश्चिमी भाग । 


... मालवा ओर राजस्थान प्रान्तों को विभक्त करने वाली प्रान्तीय 
सौमा बॉसवाडा नगर के पास से निकलती थी, एवं वॉसवाडा का 
पूर्वी प्रदेश मालवा सूबे के अन्तर्गत पड़ता था, तथा इसी कारण डस 
राज्य से वसूल होने वाले खिराज का भी एक भाग मालवा सूबे के कोष 
में जमा किया जाता था। ही हक, 

अजमेर सूबे का यह प्रान्तीय शासन-संगठन ईसा की १८ वीं शताब्दी 
के प्रारम्भ में फरंखसियर के शासन-काल तक बहुत ही थोड़े हेर-फेर 
के साथ ऐसा ही चलता रहा। इस हुम्बे काल में जो दो महत्वपूर्ण 
परिवर्तन किये गए उनका एकमात्र कारण था शासकीय सुविधा । 
प्रथम तो रामपुरा के राज्य को अजमेर सूबे की चित्तोड़ सरकार से 
निकाल कर मालवा के सूबे में सम्मिलित कर दिया गया था । दूसरें, 
इंसा की सत्रहवीं शताब्दी के अन्तिम वर्षों में जेसलमेर राज्य को 
बीकानेर सरकार से निकाल कर उसे एक स्वतंत्र सरकार बना दिया 
गया, जिससे तब अजमेर सूबे में आठ सरकारें हो गईं थीं । इनके 
अतिरिक्त निरन्तर होनेवाले परिवतेनों के फलस्वरूप समय-समय 
पर आवश्यक्तानुसार नए परगनों के निर्माण तथा कई पुरानों को 
तोड़ने का आयोजन भी होता रहता था, जिससे सारे सूबे के परगनों 
की कुल संख्या सदेव घटती-बढ़ती रहती थी । 

यह बात विशेष रूपेण ज्ञातव्य है कि एक बार प्रान्तीय सीमाओं 
के यों निश्चित हो जाने के बाद विभिन्न राजस्थानी नरेशों को समय- 
समय पर मनसब की जागीर में दिये जाने वाले परगनों की बदला- 
बदली का इन प्रान्तीय सीमाओं पर कभी भी कोई असर नहीं पड़ा। 
राजस्थान से इतर सूबों में जागीर मिलने पर उन परगणनों के सम्बन्ध 
में वह नरेश समुचित सूबेदार के प्रति ही उत्तरदायी रहता था । 
इसी प्रकार राजस्थान की दक्षिण-पूर्वी सीमा पर स्थित देवलिया 
राज्य के सीसोदिया शासक यद्यपि अपने कौट्म्बिक संबन्ध के कारण 
स्वयं को मेवाड़ से सम्बद्ध समभते थे, उनके अधिकार में मालवा 
सूबे की मन्दसोर सरकार के बसाड़, ग़यासपुर, आदि परगणने होने 
से इस मुग़रू शासन-काल में उनकी गिनती मालवा के ही सरदारों 
में की जाती थी । 


अजमेर सूबे के शासन का यों संगठित किया जाना, राजस्थान 
के प्रान्तीय इतिहास की अतीब महत्वपूर्ण तथा बहुत ही निर्णायक 
घटना है । परस्पर-विरोधी एवं सर्वथा विभिन्न परम्पराओं वाले इन 
' अनेकानेक राजस्थानी राज्यों को एक सर्वोपरि प्रान्तीय शासन- 
संगठन के आधीन कर तथा उन राज्यों के शासकों एवं उनके 
उत्तराधिकारियों में स्वेच्छानसार परिवर्तत करके उन राजस्थानी 
नरेशों एवं वहाँ की जनता के सम्मुख उस सावंभोम सत्ता की प्रबल 
शक्ति को ही सुस्पष्ट नहीं किया गया, किन्तु साथ ही उसकी तुलना 
में उन विभिन्न राज्यों की सापेक्षिक नगण्यता भी पूर्णतया प्रदर्शित 
कर दी गई थी। अकबर ने ही तब यों अनजाने राजस्थान की 
प्रान्‍्तीय एकता का बीज प्रथम बार बोया था, जो सदियों बाद ही 
कहीं समूचे राजस्थान की सम्पूर्ण शासकीय एकता की स्थापना 
में जाकर फलीभूत हुआ । अकबर द्वारा स्थापित राजस्थान को 
इस प्रान्तीय राजनतिक एकता का मुग़लू साम्राज्य के पतन के 
साथ ही तब अन्त हो गया, परन्तु मुग़छ शासन कालीन इस 
राजनेतिक संगठन के फलस्वरूप राजस्थान में जो नूतन प्रान्तीय 
समानता तथा वहाँ की सांस्क्ृतिक प्रवृतियों में जो अनोखी आन्तरिक 
एकता उत्पन्न होगई थी उन्होंने ही तदनन्तर आने वाले उस 
विश्वंंखलन काल में भी इस नव-स्थापित प्रान्तीय एकता की भावना 
को दूसरे ही रूप में बताएं रखा । “राजपूताना एजन्सी' की 
स्थापना कर अंग्रेज़ों ने भी राजस्थान का प्रान्तीय संगठन करने की 
अकबर की नीति के मूल तत्त्व को स्वीकार कर राजस्थान की 
प्रान्तीय एकता के आदश की प्राप्ति में अनजाने ही परोक्ष रूपेण बहुत 
बड़ी सहायता की । 

' राजस्थान का यह प्रान्तीय संगठन होने के समय भी जोधपुर 

राज्य के भविष्य का प्रश्न अनिदचित ही था । राव राम के पुत्र राव 
कलल्‍्ला के फरवरी, १५८० ईं० में मरने के बाद जब सोजत का परगना 
भी खालसा हो गया, तब मारवाड़ के सरदारों का आमनन्‍्त्रण पा कर 
चन्द्रसेन मारवाड़ को वापस लोटा और अपने खोये हुए राज्य पर 
अधिकार करने के लिये पुनः प्रयत्नशीलू हुआ, किन्तु विशेष कुछ 
कर सकने के पहिले ही छः:-सात माह बाद जनवरी, १५८१ ई० में 
चन्द्रसेन की मृत्यु हो गई । तब पिछले दस वर्षों की निरन्तर शाही 
सेवा के बाद भी अकबर ने चन्द्रसेन के ज्येष्ठ पुत्र, रायसिंह को 
केवल सोजत का परगना देकर टाल दिया; और उसके कोई दो' वर्ष 
बाद अप्रेल, १५८३ ईं० के रूगभग मालदेब के पुत्र तथा अपने 
विश्वस्त क्रपापात्र फलौदी के राव उदय्सिह को मारवाड़ का राजा 
बनाया, जो अपने दरीर की स्थूछता क॑ कारण “मोटा राजा 
के नाम से सुप्रसिद्ध हुआ । 

: काबुल का मामला तय करके दिसम्बर, १५८१ ईं० में अकबर 
राजधानी को वापस लौटा; तथापि कुछ वर्षों तक उसने मेवाड़ 
की ओर ध्यान नहीं दिया | उधर इस अवसर से पूर्ण लाभ उठा 
कर राणा प्रताप ने मेवाड़ के बहुत से भाग पर पुनः अपना 
आधिपत्य स्थापित कर लिया था, जिससे अन्त में दिसम्बर ५, १५८४ 
इं० को अकबर ने राजा भगवानदास के छोटे भाई कछवाहा 
जगन्नाथ के सेनापतित्व में एक बड़ी सेना अजमेर की राह मेवाड़ 
की ओर भेजी । जगन्नाथ ने मांडलगढ़, मोही, मदारिया, आदि स्थानों 
में शाही थाने पुनः स्थापित किये और राणा प्रताप के निवास-स्थान 
तक भी जा पहुँचा, किन्तु वह तो उससे पहिले ही पहाड़ों में जा चुका 
था । इसी प्रकार जगन्नाथ ससेन्‍्य मेवाड़ में घूमता रहा । सितम्बर 
१७, १५८५ ई० को वह राणा प्रताप के बहुत ही निकट पहुँच गया 

और उसके निवास-स्थान तथा राजघराने का अन्य निजी माल- 
असबाब तक लट लिया, परन्तु फिर भी वह राणा प्रताप को नहीं 
पकड़ पाया । एवं तब निराश हो सन्‌ १५८६ ईं० में वह मेवाड़ छोड़ 
कर शाही दरबार को लौट गया । इस समय अकबर लाहोर में था 
एवं उत्तर-पद्चिमी सीमा-प्रदेश की अफ़ग़्ान जातियों को दबाने तथा 
कश्मीर राज्य को जीतने के लिए प्रयत्नशील था । 

राजस्थान में इस समय मेवाड़ के अतिरिक्त दो और भी स्थान 
ऐसे थे, जहाँ यदा-कदा अश्ञान्ति बनी रहती थी । प्रथम तो बूंदी 
राज्य था । रणथम्भोर का किला सौंप कर अकबर की आधीनता 
स्वीकार करने के बाद राव सुजन निरन्तर शाही सेवा में ही लगा रहा, 
और नवम्बर, १५७५ ई० में चुनार का परगना उसको जाग्रीर 
में मिलने के बाद बनारस को ही उसने अपना प्रधान निवास-स्थान 
बना लिया था। अतएव बंदी के शासन-प्रबंध के प्रइन को लेकर 
सुजन के पहले दो बेटों में परस्पर वेमनस्य हो गया । राव सुर्जन स्वयं 
अपने दूसरे पुत्र भोज से अधिक प्रसन्न था; उधर ज्येष्ठ पुत्र, दूदा, 
अकबर से मेल रखने की. नीति का विरोधी था। अतएवं अगस्त, 
१५७६ ई० में बूंदी पर अधिकार कर दूदा ने वहाँ विद्रोह का भंडा 
खड़ा किया । दो बार चढ़ाई करने के बाद ही मुग़लू सेना 
बूंदी पर अधिकार कर सकी, और कुछ महीनों के प्रयत्न के बाद 
दूदा को उसने बूंदी राज्य से निकाल बाहर किया | तब सन्‌ १५७७ 
इ० के पिछले महीनों में अकबर ने बंदी का राज्य भोज को दे दिया। 
उधर शाहबाज़ खा के बीच में पड़ने से जून, १५७८ ई० में दूदा 
भी अकबर को आधीनता स्वीकार कर शाही दरबार में पहुँचा, परन्तु 
जब कुछ माह वहाँ ठहरने के बाद अपने बूंदी राज्य पाने की उसने 
कोई भी संभावना नहीं देखी तब वह पुनः विद्रोही हो गया और 

सितम्बर, १५८५ ई० में मृत्यु होने तक अपने घर से निर्वासित 
_यत्र-तत्र घमता ही रहा । दूदा की मृत्यु के कुछ ही माह बाद राव 
सुजन की भी बनारस में मृत्यु हो गईं । अब राव भोज बूंदी का शासक 
बना और बूंदी राज्य की शान्ति भंग करने वाला भी कोई नहीं रहा । 

परन्तु सिरोही राज्य का मामला इससे भी अधिक उलभा 
हुआ था। सन्‌ १५७७ ई० के प्रारम्भ में वहाँ के शासक राव सुरताण 
के अकबर की आधीनता स्वीकार कर लेने पर भी उस राज्य में शान्ति 
स्थायी नहीं हो सकी । सुरताण का प्रमुख कर्मचारी बीजा देवड़ा, 
तथा मेवाड़ के सुप्रसिद्ध राणा प्रताप का भांजा राव कल्छा मेहजलोत 
देवड़ा, दोनों भी स्वयं सिरोही के शासक बनने को उत्सुक थे, एवं 
तीनों ही दलों में निरन्तर आन्तिरिक विरोध और षड़यन्त्र चलते 
जाते थे। अपने इन विरोधियों से हैरान होकर सन्‌ १५८२ ई० में 
सुरताण ने अपना आधा राज्य अकबर की भेंट कर दिया । किन्तु जब 
अकबर की आज्ञानुसार सिरोही राज्य का यह भाग जुलाई, १५८३ 
ई० में राणा प्रताप के विरोधी भाई जगमाल को दे दिया गया, तब 
तो सुरताण विद्रोही हो गया और उसने जगमाल पर आक्रमण कर 
दिया, जिससे दताणी के युद्ध में अक्तूबर १७, १५८३ ई० को जगमाल 
तथा उसकी सहायतार्थ अकबर की ओर से नियुक्त सोजत का राव 
रायसिह राठोड़ मारे गए । राव सुरताण ने पुनः सारे सिरोही राज्य - 
पर अधिकार कर लिया, और सन्‌ १५८५ ई० के अन्तिम महीनों 
_में गृजरात को जाते हुए अब्दुरहीम ख़ानखाना के सिरोही के पास 
पहुँचने पर सुरताण ने पुन: अकबर की आधीनता स्वीकार कर ली, 
जिससे अगले आठ वर्षों तक उसे किसी ने भी नहीं छेड़ा । और 
“बीजा देवड़ा के उकसाने पर सुरताण को पदच्युत कर सिरोही राज्य 
पर भी अपना प्रभाव स्थापित. करने के लिये सन्‌ १५९४ ई० में 

जब मोटा राजा ने सिरोही पर चढ़ाई की तब बीजा देवड़ा युद्ध 
में काम आया और सुरताण भाग गया । मोटा राजा के सिरोही से 
लौटते ही सुरताण ने पुनः अपने राज्य पर अधिकार कर लिया और 
अपने मृत्यु-समय तक वहाँ निष्कंटक राज्य करता रहा । 

उधर यद्यपि उसके शासन-काल में आम्बेर राज्य का विस्तार 
अधिक नहीं बढ़ा, वहाँ के राजा भारमल कछवाहा ने दूरदर्शितापूर्ण 
अपनी कुशल नीति द्वारा अतीव संकटमय समय में उस राज्य को 
अत्यावश्यक स्थायित्व प्रदान किया था। पुनः अपने पुत्रों तथा पोत्रों 
को मुग्रल साम्राज्य की सेवा में लगा कर यों परोक्ष रूप से उसने 
अपने राजघराने का राजनेतिक महत्व बहुत अधिक बढ़ा लिया 
था । पूरे पच्चीस वर्ष तक आम्बेर राज्य पर सफलतापूर्वक शासन 
करने के बाद जनवरी २७, १५७४ ई० को मथुरा के विश्वान्त घाट 
पर राजा भारमल की मृत्यु हो गई और तब उसका पुत्र भगवानदास 


*कछवाहा राजघराने की ख्यातों और वेशावलियों से यह तो 
सुस्पष्ट है कि राजा भारमछ के 'भगवानदास” और भगवंतदास 
नामक दो विभिन्न पुत्र थे। परन्तु उनमें से कोन सा पुत्र आम्बेर का 
राजा बना, तथा उसका उत्तराधिकारी राजा मानासिंह इन दोनों भाइयों 
में स किसका पुत्र था, इन प्रश्नों पर फ़ारसी ऐतिहासिक आधार-पन्थों 
के साथ ही ख्यातों और वंशावलियों में भी किसी प्रकार का मतेक्य 
नहीं पाया जाता है। कछवाह। के इतिहास में एक उलझन" शापषिक 
लेख द्वारा ओझा ने इस समस्या को उठाया था ( माधुरी, वर्ष ४ 
खण्ड २, पृ० ७६३-६८ )। इस प्रश्न पर काईं भी संताषजनक 

सुनिश्चित निर्णय कर सकने के लिये मूल ऐतिहासिक आधारों एवं 
उनकी समकालीन प्रामाणिक सामग्री की अधिक खोज तथा उसका 
पूरा-पूरा अध्ययन आवश्यक होगा । इन समस्याओं पर कोई भी निर्णय 


आम्बेर की राजगद्दी पर बैठा । तब भी वह निरन्तर शाही सेवा में बना 
रहा | सन्‌ १५८३ ई० के प्रारम्भ में वह पंजाब का सूबेदार बना और 
तदनन्तर कुछ समय के लिए उसने काबुर की भी सूबेदारी की । 
उसका मनसब बढ़ते बढ़ते मार्च, १५८५ इं० में पंच-हज़ारी 
हो गया, और तब वह अमीर-उल-उमरा' भी कहलाया । उसके 
बढ़ते हुए मनसब के अनुरूप उसे अपने जीवन-काल के लिए पंजाब, 
आदि राजस्थानेतर प्रदेशों में नई-नई जागीरें मिलीं । नवम्बर 
५, १५८९ ईं० को लाहौर में भगवानदास की मृत्यु हो गईं । अब 
मानसिंह आम्बेर का शासक बना । पिछले सत्ताईंस वर्षों की लगातार 
महत्वपूर्ण सेवाओं पर विचार कर मानसिह के राजा बनते ही उसे 
पंच-हजारी मनसब दे दिया गया । इस समय वह बिहार का सूबेदार 
था एवं जागीर भी उसे उसी प्रान्त में दी गई । 

"किन्तु मोटा राजा उदयसिंह को तो जोधपुर की राजगद्दी पर 
बेठ कर भी अनेकानेक कठिनाइयों का सामना करना पड़ रहा था । 
एक पूर्णतया विश्वृंखलित शक्तिहीन राज्य को पुनः संगठित करना 
किसी भी प्रकार सरल कार्य नहीं था । राव रायसिह के दताणी में 
मारे जाने के बाद सोजत का परगना उसे मिला तथा कुछ वर्ष बाद 
सिवाणे के परगने पर भी उसका अधिकार हो गया। आस-पास का 
दूसरा प्रदेश भी मारवाड़ राज्य में मिल जाने पर अब पुनः उसकी 
गिनती महत्वपूर्ण शक्तिशाली राज्यों में होने छूगी थी । जुलाई 
११, १५९५ ई० को लाहौर में मोटा राजा की मृत्यु हुईं और तब 
उसका छठा पुत्र सूरसिह मारवाड़ का शासक बना ।* 


न देकर इतिहास में अधिक प्रचाद्ोित तथा खुज्ञात नाम 'भगवानदास 
को ही यहाँ अपनाया गया है । 


- सितम्बर-अक्तूबर, १५७९ ई० में अकबर ने अन्तिम बार 
अजमेर की यात्रा की थी । उसके बाद फिर कभी राजस्थान में अन्यत्र 
भी वह कहीं नहीं गया । अपने सौतेले भाई मिर्जा मुहम्मद हकीम 
की जूलाई २९, १५८५ ई० को मृत्यु होने का समाचार सुन कर 
अगस्त २४, १५८५ ई० के दिन अकबर पंजाब की ओर चल पड़ा; 
और तब अगल तेरह वर्ष उसने पंजाब तथा उत्तर-पश्चिमी सीमान्त 
सूबों में ही बिताए तथा सन्‌ १५९९ ईं० के प्रारम्भिक महीनों में वह 
वापस आगरा को लोटा । आगरा से अनुपस्थिति के इन वर्षों में अकबर 
पंजाब, कश्मीर तथा काबुर सूबों के मामलों में इतना अधिक उलभा 
रहा कि उसे राजस्थान के मामलों की ओर ध्यान देने का कोई अवसर 
नहीं मिला । विभिन्न प्रान्तों पर उपयुक्त सूबेदार नियुक्त करते समय 
नवम्बर २६, १५८६ ई० को जगन्नाथ कछवाहा तथा रामपुरा का 
शासक राय दुर्गा चन्द्रावत, दोनों ही अजमेर सूबे के संयुक्त सूबेदार 
नियुक्त किये गए थे, जिससे उनमें से एक के शाही दरबार में जाने 
पर कम से कम दूसरा तो सूबे में रह कर वहाँ के शासन-प्रबंध 
को देखभाल सके । किन्तु बहुत चाहते हुए भी इन दोनों में से एक भी 
निरन्तर राजस्थान में नहीं रह सका, तथा राणा प्रताप के शासन 
काल में सन्‌ १५८४-६ ई० में जगन्नाथ कछवाहा के बाद फिर कभी 
किसी मुग़ल सेनानायक ने मेवाड़ पर चढ़ाई नहीं की । अतएव 
उपयुक्त अवसर पा कर राणा प्रताप धीरे धीरे अपने खोये हुए राज्य 
पर पुनः: अधिकार करने लगा । मेवाड़ के स्वामिभकक्‍त प्रधान मंत्री 
भामाशाह ने राज्य-कोष की ऐसी सुव्यवस्था की कि उससे राणा 
प्रताप को पूरी-पूरी सहायता पहुँची। कुंभलगढ़ पहिले ही लिया 
जा चुका था। देहान्त के समय तक चित्तोड़गढ़ और मांडलगढ़ के 
किलों तथा उनसे पूर्व के प्रदेश के अतिरिक्त बाकी सारा मेवाड़ 


राज्य उसने अपने आधीन कर लिया । तथापि राणा प्रताप ने जीवन 
के अन्तिम दिन अपने कठिनाईपूर्ण दिनों की राजधानी चावण्ड में 
ही बिताए । 

राणा प्रताप ने अन्त तक अपना निश्चय निवाहा, और अनेकों 
कठिनाइयों, कष्टों एवं पराजयों को निरन्तर सहते रहने पर भी 
उसने प्राण रहते अकबर की आंशिक आधीनता तक स्वीकार नहीं 
की । एक विधर्मी विदेशी विजेता का यों विरोध कर अपने परम्परा- 
गत मेवाड़ राज्य की स्वाधीनता को अक्षुण्ण बनाए रखना ही उसने 
अपना परम कत्तंव्य समझा था । उसकी दुृढ़ता, धीरज, अडिग 
आत्मविश्वास तथा अनवरत प्रयत्न संसार के इतिहास की बहुत 
ही अनोखी और सर्वथा अनुकरणीय वस्तुएँ हें । किन्तु सुसंगठित 
शक्तिशाली स्वाधीन भारत के इस नए वातावरण में तत्कालीन 
ऐतिहासिक घटनाओं का राष्ट्रीय दृष्टिकोण से निष्पक्ष अनुदर्शन 
करने पर राणा प्रताप के विशिष्ट आदर्श की संकीर्णता और उसकी 
विरोधपूर्ण नकारात्मक नीति में हर प्रकार की रचनात्मकता का 
पूर्ण अभाव सुस्पष्ट हो जाते हैं. । 

तथापि चावण्ड के उन सीधे-सादे सुदूर राजमहलों में जब 
जनवरी १९, १५९७ ३० को मेवाड़ की उस हुतात्मा ने अन्तिम सांसें 
लीं तब वह-+- 

“अस लेगो अ्रणदाग, पाघ लेगो अणनामी । 
यों आडा गवडाय, जिको बहतो घुर वामी ॥” 

और जीवन भर निरन्तर पराजित होने पर भी अन्त में “गहलोत 


राण जीती गयो”; तथा युगों-सदियों बाद घटने वाले अनेकानेक 
राजनंतिक ओर ऐतिहासिक संयोगों की परम्परा ने राणा प्रताप. 

की इस अन्तिम विजय को अधिकाधिक स्थायी एवं परिपूर्ण बना 
दिया । भारतीय स्वाधीनता के उपासकों तथा अदम्य साहसी देश- 
भक्तों ने भारतीय एकता ओर राष्ट्रीय सुसंगठन का भरसक विरोध 
कर केवल अपने छोटे-से मेवाड़ की स्वाधीनता के लिए लड़ने वाले 
राणा प्रताप को ही अपना आदशे स्वीकार किया । समूचे भारत को 
राजनेतिक, धाभिक तथा सांस्कृतिक एकता प्रदान करने के लिए 
यथाशक्ति प्रयत्न करने वाले एवं राजस्थान को सव-प्रथम प्रान्तीय 
एकता के सूत्र में बाँधने वाले अकबर का उन्हें तब खयाल तक नहीं 
आया । भारत के अन्तिम विजेता, विदेशवासी अंग्रेज़ों की अतुलनीय 
शक्ति और कोई एक सदी से भी अधिक काल के उनके शोषणपूर्ण 
स्थायी एकाधिपत्य से पराधीन भारत के आधुनिक राष्ट्रीय नेता 
तिलऊमिला उठे थे। स्वाधीनता-प्राप्ति के लिए किए गए प्रयत्नों 
में अत्यधिक विफलताओं तथा निरन्तर निराश्ाओं का सदेव सामना 
करते-करते उनमें गहरी विवशता भर गईं थी और उनका सारा 
दृष्टिकोण सर्वव्यापी विद्रोह की उत्कट नकारात्मक भावना से ही 
पूर्णतया रंग गया । तब राणा प्रताप के अनवरत विरोध तथा उसकी 
अडिगता को ही उन्होंने अपना एकमात्र आदर्श बनाया । उसकी उन 
पराजयों से ही राणा प्रताप की उस विरोधी भावना को यह नई 
स्फूतिपूर्ण शक्ति प्राप्त हुईं, तथा उसकी वे जीवन-कालीन विफलताएँ 
भी सदियों बाद उसकी इस अनोखी सफलता का स्थायी आधार 
बन गईं । 

सर्वस्व॒ त्याग कर अपने पवित्र आद्शों के लिए--चाहे वे 
यत्किंचित्‌ संकीर्ण ही क्‍यों न हों--अपने जीवन तक की बलि देने वालों 
का किसी भी प्रकार क्षय नहीं होता हैं; मृत्यु भी उन्हें अमरत्व प्रदान 
करती है । तब इन वीरात्माओं का मानवीय ,हृदयों पर. अखण्ड 

शासन स्थापित हो जाता है , और उनकी कीति की वह अमरबेल 
कवियों की कल्पना, साहित्यिकों की साधना एवं जनसाधारण को 
धारणा की त्रिवेणी पर स्थित मानवीय मनोभाव के अक्षय- 
वट पर ही निरन्तर फैलती और फूलती रहती है । राणा प्रताप के 
पुत्र को ही विवश होकर अन्त में मुग़ल सम्राट्‌ की आंशिक आधीनता 
स्वीकार करनी पड़ी, जिससे राणा प्रताप का वह अडिग निश्चय 
तथा उसका अनन्त विरोध अधिक आदरणीय हो गये । अकबर के 
बाद उसकी वह धामिक सहिष्णुता कुछ ही यूगों में पूर्णतया विलीन 
हो गई और मुगल साम्राज्य का राजनेतिक एवं सांस्कृतिक दृष्टि- 
कोण भी दिनोंदित अधिकाधिक संकुचित होने लगा, तब तो राणा 
प्रताप के उस विरोध को एक अनोखा राष्ट्रीय एवं सांस्कृतिक 
महत्व प्राप्त हो गया । औरंगजेब के धर्मान्धतापूर्ण शासन एवं 
शिवाजी जैसे सुदरस्थ सफल विद्रोही शासक के भी राणा प्रताप के 
राजघराने के साथ वंशीय सम्बन्ध स्थापित करने से राणा प्रताप के 
काल की राजनेतिक परिस्थिति सम्बन्धी सारी भावनाएं ही 
तब पूर्णतया बदल गईं । उत्तर मुग़लू-काल के राजस्थानी इतिहास- 
कार भी “ इन नवीन भावनाओं तथा परिवर्तित दृष्टि-कोणों से 
अछूते नहीं रह सके और उनके लिखे हुए राणा प्रताप के जीवन- 
वृत्तान्त पर भी उनकी सुस्पष्ट छाप देख पड़ती हुँ । समय के साथ 
धीरे धीरे राणा प्रताप की जीवनी को लेकर अनेकानेक कल्पनापूर्ण 
कथानकों, अत्युक्तिमय आख्यायिकों तथा भावपूर्ण गीतों की सृष्टि 
होने लगी जिससे कुछ ही यूगों में राणा प्रताप के उस ऐतिहासिक 
शासन-काल के विवरण का स्वरूप ही बहुत-कुछ बदल गया । टाड 
के ग्रंथ में हमें, राणा प्रताप की उस परिवर्तित जीवनी की प्री-पूरी 
झाँकी देखने को मिलती है, जो नाटकीय तत्वों से पूर्ण रोचक गहरे 


आकर्षक रंगों वाली और स्फूतिदायक होते हुए भी बहुत-कुछ अंशों 
में ऐतिहासिक सत्यता से विहीन ही हैं । 

राणा प्रताप की मृत्यु के बाद भी मेवाड़-मुग़ल संघर्ष का अन्त 
नहीं हुआ । अपने पिता की मृत्यु-शय्या पर की गई शपथ-सौगन्दों 
को पूर्णतया निबाहने के लिये राणा अमर हर तरह तत्पर हुआ । 
उधर अकबर भी पंजाब से लौट कर सन्‌ १५९९ इई० के प्रारंभ में 
दिल्‍ली होता हुआ आगरा पहुँचा, और तब से ही वह मेवाड़ पर 
चढ़ाई के लिए आयोजन करने लगा। परन्तु उसे स्वयं तो दक्षिण 
जाना था, अतएव मेवाड़ पर इस चढ़ाई का भार अपने ज्येष्ठ पुत्र 
शाहज़ादे सलीम को सौंप कर एक सेना के साथ उसे सितम्बर १९, 
१५९९ ३० के दिन अजमेर की ओर रवाना किया । बंगाल का 
सूबेदार कछवाहा राजा मानसिंह भी सलीम के साथ था । मांडल, 
आदि समतल प्रदेश पर अधिकार करती हुईं शाही सेना उदयपुर तक 
जा पहुँची , किन्तु उससे आगे पहाड़ी प्रदेश में बढ़ने का साहस नहीं 
हुआ । इधर मेवाड़ के सेनानायकों ने आक्रमण कर ऊंटाले का किला 
मुग़लों से छीव लिया तथा दूसरे ही मार्ग से चल कर राणा अमर 
मांडल, आदि शाही थानों को लूटता हुआ मालपुरे जा पहुँचा । 
आराम-पसंद विलासी सलीम शीघ ही इस प्रदेश-ब्यापी युद्ध से 
घबरा कर मेवाड़ से लोट पड़ा , और जूत, १६०० ई० के लगभग 
राजस्थान छोड़ कर वह इलाहाबाद की ओर चला गया। बंगाल में 
उपद्रव तथा विद्रोह के समाचार पा कर राजा मानसिंह को भी 
सलीम के साथ ही साथ राजस्थान से चल देना पड़ा था । 

अकबर के बहुत चाहने पर भी उसके शासन-काल में पुनः मेवाड़ 
पर मुग़ल चढ़ाई नहीं हो सकी । अक्तुबर, १६०३ ई० में तदर्थ आगरा 
से ससेत्य रवाना किये जाने.प्रर भी सलीम फतेहपुर सीकरी से आगे 

नहीं बढ़ा और तब सँलीम के विद्रोह,.अन्य कौटुम्बिक उलभनीों 
तंथा अपनी शारीरिक अस्वस्थता में ही अकबर के.वे अंतिम दो वर्ष 
बीते, जिससे राणा अमर को. अपनी. शक्ति . सुसंगठित करने तथा 
भावी मग़लः आक्रमणों का सामना कर सकने की. तेयारी का एस 
अवसर मिल गया । हट 

अक्तबर १५, .१६०५ ईं०. की आधी. रात के. छंगभग अकबर 
की मृत्यु हो गईं । मेवाड़ को जीत कर उसे अपने आधीन बनाने 
तथा वहाँ के राणा को अपने शाही दरबार में सम्‌पस्थित देखेंने 
की उसकी इच्छा किसी .भी तरह पूरी नहीं हो सकी ॥ और 
अपने .पिता के जीवन-काल में उदयपुर. तक ससन्‍्य  जाकरें भी 
जो मेवाड़ पर मुग़छ आधिपत्य॑ स्थायी बचाने के लिये प्रय॑त्नशील 
नहीं हुआ था, वही शाहज़ादा सलीम अब जहाँगीर नाम से मुग़ल 
साम्राज्य :के सिंहासन प्रर आरूढ़ होते ही मेवाड़-विजय के लिए 
अत्यधिक आतुर हो उठा, तथा अपने: राज्यारोहण. के कुछ ही सप्ताह 
बाद नवम्बर, १६०५-३० में उसने अपने दूसरे पृत्र परवेज: एवँ 
आसफ़ खाँ जाफ़र बेंग के सेतापतित्व में. एक बड़ी सेना मेवांड परे 
चढ़ाई करने के लिए भेजी ।.राणा उदयसिंह के मनोनीत . पंरन्सुं 
पदच्युत उत्तराधिकारी जगमाल कीः मुत्यु के कुछ ही. बर्षों बाद 
उसका :सगा भाई. सगर भी मुग्रंल. दरबार में पहुँचा था, तब “राणा! 
की उपाधि देकर अकबर ने उसे . आश्रय प्रदान किया: था ॥ 
जहॉँगीर ने अब. सगर को मेवाड़ का राणा' : बना कर चित्तोंड के 
किले के साथ ही सादड़ी; बेगू, बागौर, फलिया और कंपासन के परंगणमे 
दिये. तथा अपने नए .राज्य -पर. अंधिकार करने के लिये. उंपर्यक्ते 
शाही सेना के सांथ उसे भी. मेवाड़ भेजा.। किन्तु मेवाड़ की सेतो के _ 
बढ़ते हुए विरोध-के कारण -ऊंटाछा और -देबारी तक.जा कर:भी 

शाही सेना को वापस मांडल लौटना पड़ा। इसी समय असप्रेल 
६, १६०६ ई० के दिन जहाँगीर के ज्येष्ठ पुत्र शाहज़ादे खुसरो 
के विद्रोही हो जाने के कारण जहाँगीर के आदेशानुसार जगन्नाथ 
कछवाहे को मांडल में छोड़ कर परवेज़ और आसफ़ 
खां मई माह के प्रारंभ में शाही दरबार के लिये चल पड़े। 
राणा सगर को चित्तोड़ के किले में स्थापित करने के 
अतिरिक्त इस चढ़ाई का कोई भी परिणाम नहीं निकला । 
उधर राणा सगर के चित्तोड़ की राजगद्दी पर बेठने के बाद भी मेवाड़ 
के स्वामिभकत सरदारों में से किसी ने भी राणा अमर को छोड़ कर 
उसका साथ नहीं दिया, जिससे राणा अमर की शक्ति क्षीण करने 
का जहाँगीर का यह प्रयत्व विफल ही रहा । 

खुसरो का पीछा करता हुआ जहाँगीर लाहौर जा पहुँचा था, 
और खुसरो के पकड़े जाने के बाद भी जहाँगीर ने डेढ़ वर्ष से अधिक 
समय उन उत्तर-पश्चिमी प्रान्तों में बिताया । माचें, १६०८ ई० 
में वापस आगरा लौट कर जहाँगीर पुनः मेवाड़ पर चढ़ाई करने 
का आयोजन करने लगा, तथा जुलाई माह में महाबत खाँ के 
सेनापतित्व में एक बड़ी सेना को राणा अमर के विरुद्ध भेजा । मेवाड़- 
विजय के लिए जहाँगीर के ये प्रयत्न अगले सात वर्ष तक निरन्तर 
चलते रहे तथा मेवाड़ के साथ संधि होने के बाद .ही उनका अन्त 
हुआ । क्‍ 

ऊंठाला तक बढ़ने पर भी महाबत खाँ को पीछे हटना पड़ा, 
ओर उसकी इस विफलता के' कारण उसे वापस बुला कर जून, 
१६०९ ईं० के अन्तिम दिनों में उसके स्थान पर अब्दुल्ला खाँ को 
मेवाड़ के विरुद्ध भेजी गई सेना का सेनापति नियुक्त किया | कुंभरूगढ़ 
के प्रदेश में भी शाही थाने स्थापित किये और उस पहाड़ी भाग में 

चक्कर लगा कर प्रारम्भ म उसने राणा अमर को एकाध बार खदेड़ा 
भी, किन्तु दूसरे वर्ष राणपुर के युद्ध में मेवाड़ की सेना के हाथों 
उसकी पराजय होने के बाद, जब पुनः: राणा अमर का पक्ष प्रबल 
होता-सा देख पड़ने लगा, तब अगस्त, १६११ इईं० में अब्दुल्ला खाँ 
को बदल कर गुजरात का सूबेदार बना दिया और उसके स्थान पर 
पहाड़ी पंजाब के तंवर राजा बासू को मेवाड़ में नियुक्त किया । किन्तु 
उसने तो मेवाड़ में कुछ भी नहीं किया । तब मिर्जा अजीज कोका 
खान आज़म के निरन्तर अत्यधिक प्रार्थना करने पर सन्‌ १६१३ 
ई० के प्रारम्भ में राजा बासू को बदल कर उसे वहाँ नियुक्त किया । 

मेवाड़-विजय में स्थायी सफलता प्राप्त करना अब अत्या- 
वश्यक जान कर जहाँगीर स्वयं नवम्बर ८, १६१३ ई० को अजमेर 
पहुँचा तथा शाहज़ादे खुरंम को मुग़ल सेना का प्रधान सेनापति 
नियुक्त कर उसे मेवाड़ भेजा । मेवाड़ के पूर्वी समतल प्रदेश पर 
अधिकार करता हुआ खुर्रम उदयपुर जा पहुँचा । मेवाड़ के विरुद्ध 
इस युद्ध में सेना-संचालन करते हुए खुरेम ने पूर्ण रण-कौशल एवं 
सैनिक-तत्परतां का प्रदर्शन किया । उसके आदेशानुसार मुगल 
सेनाएँ पहाड़ी प्रदेशों में भी आगे बढ़ीं तथा राणा' प्रताप की युद्ध- 
कालीन राजधानी चावण्ड पर भी अधिकार कर लिया | तब 
राणा अमर छप्पन के पहाड़ों में चला गया। राणा अमर के अधिकार का 
प्रदेश दिनोंदिन घटता जा रहा था, फिर भी वह अपनी प्रतिज्ञा को 
स्मरण कर दुढ़तापू्वंक अपने विरोध में अडिग था । परन्तु पिछले 
पेंतालीस वर्षों के निरन्तर युद्ध से मेवाड़ के सरदार अत्यधिक थक 
गए थे । पुनः मेवाड़ के विजित प्रदेशों की अरक्षित प्रजा पर किये 
गये मुगल आक्रमणकारी सेना के अत्याचारों से वह भी घबरा उठी थी | 
अतएव राणा अमर के उत्तराधिकारी कुंवर कर्ण को अपने पक्ष में 

करके मेवाड़ के इन सरदारों ने शाहज़ादे-ख़्रेम के साथ संधि की 
बातचीत प्रारम्भ की, तथा मेवाड़ के. राणा के स्वयं शाही दरबार में 
कभी उपस्थित नहीं होने की म्‌ख्य शर्ते पर जहाँगीर की स्वीकृति 
प्राप्त. होते ही उन्होंने राणा अमर को संधि कर. मुग़ल साम्राज्य 
कीः आधीनता स्वीकार करने के लिये .विवद .किया । फरवरी ५, 

१६.१५ ० को गोगुन्दा में राणा अमर की शाहज़ादे खुरेम के साथ भेंट 
हुई और यों उसे दिन इस मेवाड़-म्‌ुग़ल संघर्ष का अन्त , हुआ तथा 
अपने प्रतापी पिता द्वारा अप्राप्त मेवाड़-विजय में यहः आशातीत 
सफलता प्राप्त कर जहाँगीर ने अमित संतोष तथा अपूुर्व' गोरव का 
अनुभव किग्रा .। | 

संधि की शर्तों: के. अनूसार खरम के साथ कुअर कर्ण भी शाही 
दरंबार में अजमेर पहुंचा और वहाँ उसे:दाहिनी ओर की. पंक्ति में 
स॒वे-प्रथम खड़ा कियां गया । पांच हजारी का मनसब देकर मुग़लों: 
ढ्ास जीता. हुआ सारा मेवाड़ राज्य उसे+वापस दे दिया.गया- तथाः 
डूंगरपुर, बाँसवाड़ा एवं. देवंलिया के . राज्य/भी उसके आधीन करः 
द्विए गए । वहाँ किल़ा-बन्दी. न करने की शर्तें: पर .चित्तोड़ का -किला 
भी मेवाड़ को. सौंप दिया: गंया -। 

४: मेवाड़ःके राणा के पद से च्युत होने पर सगर को मालवां में 
जाग़ीर तथा रांवत की उपाधि.लकर ही संतोष करना पड़ा । परिस्थि- 
तिंयों से विवश होकर.-हीं राणा अमर को मुग़लों की यह आधीनता 
स्वीकार , करनी पड़ी. थी, तथापि उसने असीम आत्म-ग्लानि का 
अनुभव किग्रा .,ओऔर वह एंकात्तव्रास करने लगा जिससे उसके शांसन- 
काल: के पिछले वर्षों. में कुंअर कर्ण ने ही राज्य का सारा शांसनः 
प्रब्नन्ध सेंभाला। . 

: इधर जंब॑ मेवाड़-विजय के लिए ये: अनवरत प्रयत्न चल रहे थे.तब 

बीकानेर का राठौड़ राज्य अनेकानेक कठिताइयों में से गुजर रहा था । 
जनवरी २२, १६१२ ई० को सुदूर बुरहानपुर में बीकानेर के शासक 
राय रायसिंह का देहान्त हो गया. । उसने पूरे इकतालीस वर्ष तक 
मुग़रू साम्राज्य की राजभवितपूर्ण सेवा की थी। अकबर का उस 
पर पूर्ण विश्वास था और साम्राज्य का एक चतुर सेनापति होने के 
कारण उसे प्रत्येक महत्वपूर्ण चढ़ाई पर भेजा जाता था | अकबर के 
शासन-काल में उसका मनसब बढ़ते बढ़ते चार हज़ारी हो गया था 
जिसे बढ़ा कर जहाँगीर ने पाँच हज़ारी कर दिया था। रायसिह 
अपने ज्येष्ठ पृत्र. दलेपत से प्रसन्न न था एवं अपने छोटे लड़के 
सूरसिह को बीकानेर का ज्ञासक बनाना. चाहता था। दलपत 
मृग़ल ,सेना में मनसबदार था ॥ विद्रोही होकर उसने दो बार 
बीकानेर तथा आस-पास के प्रदेश में बहुत उपद्रवः मचाया था। 
तथापि रायसिह की इच्छा-पूरति न करने के उद्देश्य से ही जहाँगीर ने 
मार्च, १६१२ ई० में दलपत को बीकानेर का झासक्र बनाया । 
परन्तु उच्छूखल दलपंत- के लिए शाही आज्ञानुसार चलना एक 
असम्भव बात थी, एवं एक ही वर्ष में जहाँगीर उससे अप्रसन्न होगया । 
तब दलूपत पुनः विद्रोही हो गया और उसको दबाने के लिए 
उसीका छोठा भाई सूरसिह ससेनन्‍्य भेजा गया । पराजित दरूपत 
क़ेद कर लिया गया.। तब सितम्बर, १६१३ ३० के. लगभग जहाँगीर 
ने सूरसिह को बीकानेर का शासक बनाया तथा उसके कोई चार 
माह बाद दलूपत को मृत्यु-दण्ड दिया गया । द 

मेवाड़-मुग़ल संघर्ष. की समाप्ति के बाद केवल .मुग़लों की 
राजस्थान-विजंय .ही सम्पूर्ण नहीं हो गई, किन्तु मुग़ल-कालीन 
राजस्थान के इस महत्वपूर्ण काछ का भी अन्त हो जाता है । उंन 
पिछले घटनापूर्ण यूगों के सारे ही प्रमुख राजस्थानी सेनानी-शासक एक 

एक कर इस पाथिव रंगमंच से बिदा ले रहे थे । मोटा राजा उदयसिह 
और राणा प्रताप का देहान्त हुए यूग बीत चुके थे। बीकानेर के 
रायसिंह को मरे कुछ ही वर्ष बीते थे कि जुलाई ६, १६१४ ई० के 
दिन एलिचपुर में आम्बेर के सुविख्यात कछवाहा राजा मानसिंह की 
भी इहलोक-लीला समाप्त हो गईं । अपनी मृत्यु से कुछ ही माह 
पहिले उसे सात हज़ारी का मनसब दे कर जहांगीर ने उसका अपू्वे 
सम्मान किया था । दिसम्बर, १५८७ ई० में बिहार भेजे जाने के 
बाद कोई बीस वर्ष तक वह निरन्तर बिहार अथवा बंगाल सूबे का 
सूबेदार बना रहा, तथा उड़ीसा प्रदेश को जीतने , पूर्वी बंगाल पर 
मुग़ल आधिपत्य स्थापित करने और बंगाल में विद्रोहियों को दबाने 
में उसका पू्रा-पूरा हाथ रहा था। यद्यपि शाहज़ादे खुसरो के लिए 
मानसिंह का विशेष पक्षपात होने के कारण जहाँगीर उससे बहुत 
प्रसन्न नहीं था, उसके शासन-काल में भी मानसिह की पिछली मान- 
मर्यादा अक्षुण्ण ही बनी रही । मानसिह के शासन-काल में भी आम्बेर 
राज्य की सीमाएँ पूव॑ंवत्‌ बनी रहीं, तथापि बंगाल-बिहार की 
इस दीघे कालीन सूबेदारी के समय में मानसिंह के निजी .ऐश्वय- 
सम्पत्ति में अपार वृद्धि हुईं। इस राजघराने की अट्ट समृद्धि का तब 
से ही प्रारम्भ हुआ था। अकबर का शासन-कार कछवाहों के लिए 
तो बहुत ही सौभाग्यपूर्ण प्रमाणित हुआ । राजा भगवानदास औरं 
मानसिंह के साथ ही उनके कई भाई-बेटों तथा उनके दूरस्थ सह- 
परिवारियों को भी बड़े-बड़े मनसब तथा महत्वपूर्ण उच्च पद प्राप्त 
हुए थे । मुगल साम्राज्य के तत्कालीन प्रमुख अधिकारियों तथा 
सेनानायकों में राजा भारमल के पुत्र राजा जगन्नाथ और माधोसिंह, 
राजा आसकरण और उसके पुत्र राजसिंह, जगमाल के पुत्र खेंगार, 
रूपसी बेरागी के पुत्र जयमल, राय रायसल दरबारी, राय मनोहरदास. 

और राजा रामदास कछवाहा को विशेष महत्व प्राप्त था । 
मानसिंह का ज्येष्ठ पुत्र जगतर्सिह अत्यधिक मदिरा-पान के 
फलस्वरूप अपने पिता के जीवन-काल में ही अक्तूबर ९, १५९९ 
इं० को आगरा में मर चुका था । जगतसिह का ज्येष्ठ पुत्र महासिह 
शाही सेना में मनसबदार था, परन्तु उत्तराधिकार सम्बन्धी हिन्दू 
प्रथा की पूर्ण उपेक्षा कर जहाँगीर ने मानसिंह के तब एकमात्र जीवित 
पुत्र भावसिंह को आम्बर का शासक बना कर उसे चार हज़ारी 
का मनसब तथा मिर्जा राजा की उपाधि दी । नई जागीर दे तथा 
मनसब में वृद्धि कर महासिह को भी संतुष्ट करने का जहाँगीर ने 
प्रयत्त किया । मानसिह के इन उत्तराधिकारियों को मानसिह या 
भगवानदास का-सा मान और गौरव नहीं प्राप्त हो सका। 
शाहज़ादे खुरंम के साथ गोगुन्दा में राणा अमर की सब्-प्रथम 
भेंट के दिन मुग़लों की राजस्थान-विजय संपूर्ण हुईं । समूचे राजस्थान 
पर मुग़लों का एक-छत्र शासन हो गया था। साम्राज्य की स्थापना तथा 
उसकी बढ़ती हुईं सत्ता के साथ ही एक वेभवपूर्ण नियम-बद्ध शाही 
दरबार का भी उद्भव हुआ । मनसबदारी प्रथा की स्थापना तथा 
' उसके सुसंगठन के फलस्वरूप अनेकानेक नए नियमों तथा रीति- 
रस्मों का प्रचलन हुआ, जिनका पालन करना मनसबदारों का 
कतेग्य बन गया । शाही मनसबदार बनने वाले राजस्थानी ज्ञासकों 
के लिए शाही दरबार में उपस्थिति या कहीं अन्यत्र नियुक्ति होने 
पर आदेशानुसार साम्राज्य की सेवा में वहाँ लगे रहना सर्वथा 
अनिवारय था । मेवाड़ के राणा को विशेषरूपेण दी गई सुविधायें 
और छूट इन कठोर नियमों के एकमात्र अपवाद थे, जिनसे मेवांड 
के राजघराने का विशेष महत्व तथा गौरव सुस्पष्ट हो जाते थे । 
राजस्थान पर मुग़रू साम्राज्य की सर्वोपरि सत्ता की स्थापना 

के फलस्वरूप विभिन्न राजस्थानी राज्यों के आन्तरिक स्थानीय 
मामलों में भी सम्राद्‌ एवं उसके अधिकारियों का हस्ताक्षेप बहुत 
बढ़ गया। केवल ज्येष्ठाधिकार के नियमानसार राज्यों के उत्तराधिकार 
को निश्चित करना एक भूतंकालीन वस्तु हो गईं; अब तो वह एक- 
मात्र मुगल सम्राट की इच्छा पर ही निर्भर रह गया। पुनः प्रत्येक 
राज्य में राजधानी तथा उसके आस-पास वाले कुछ निश्चित परगनों 
के अतिरिक्त बाकी रहे किसी भी परगने की गणना उस राज्य के 
अन्तर्गत नहीं की जाती थी । बढ़ते हुए मनसब के साथ वे विभिन्न 
मनसबदारों को दिये जाते थे, और यों अस्थायी तौर से दिये गए 
परगने भी यदा-कदा अदलू-बदल होते ही रहते थे । 

शाही सेवा के इन बन्धनों तथा तत्सम्बन्धी नियमों की कड़ाई 
से राजस्थानी शासकों को कई एक कठिनाइयों का सामना करना 
पड़ता था, परन्तु उससे उन्हें कई एक स्थायी लाभ भी हुए । अपनी 
योग्यता दिखा कर: उच्च पद पाने तथा नया महत्व प्राप्त करने 
के लिए उन्हें अनेकानेंक नूतन अवसर एवं साधन प्राप्त होने लगे । 
राजस्थानी सरदारों तथा वहाँ के राजपूत सैनिकों को भी दूर देशों 
की यात्रा, वहाँ की जानकारी तथा नए अनुभव, और युद्ध-विद्या 
में विशेष कौशल प्राप्त करने के लिए अपूर्व अवसर प्राप्त हुए । 
मुग़लों के शाही राजदरबार के साथ राजस्थानी शासकों और 
सरदारों के इस घनिष्ठ सम्पर्क का आगे चल. कर राजस्थान की 
संस्कृति तथा कला पर गहरा एवं स्थायी प्रभाव पडा । 

अकबर ने राजस्थान में केवल प्रान्तीय शासन का . संगठन 
किया था, परन्तु उसका प्रभाव विशिन्न राज्यों के संगठनों पर भी 
पड़े बिना न रहा । राजा सूरसिह के प्रधान: मंत्री भाटी गोविन्ददास 
मानावत ने मारवाड़ राज्य के शासन-प्रबन्ध को .पूर्णतया . बदल कर 

उसे मुग़लू साम्राज्य के ढांचे पर सुसंगठित किया। दीवान, बख्शी, 
हाकिम, आदि अधिकारी नियुक्त किये गए। मारवाड़ के पिछले सब ही 
शासकों के अन्य भाई-बेटों की गिनती सरदारों में की जाकर राज्य के 
दूसरे सब जागी रदारों के साथ ही उनकी मान-मर्यादा भी निश्चित की गईं 
तथा शाही दरबार के ढंग पर ही राज्य के दरबार की नई सुव्यवस्था कर 
दी। भाई-बिरादरी तथा ज़मींदारों की-सी सीधी-सादी रीति को बदल 
कर शाही नमूने पर उसे वभवपूर्ण नियम-बद्ध राजकीय स्वरूप दिया 
गया। आम्बर और बीकानेर के शासक भी मुग़ल शासन-व्यवस्था से 
पूर्णतया परिचित थे, एवं उनके राज्यों में भी शासन को इस नये 
ढांचे में ढालने का प्रयत्न किया गया | राजदरबार तथा शासन- 
संगठन की इस नई व्यवस्था को धीरे धीरे राजस्थान के छोटे बड़े 
सब ही राज्यों ने अपना लिया, और यों राजस्थान में अनजाने ही 
'राजपद को मान-मर्यादा तथा उसके अधिकारों में एकबारगी 
अनपेक्षित परिवर्तन हो गया, जिसका आगे चल कर राजस्थान की 
संस्कृति एवं राजनीति पर महत्वपूर्ण प्रभाव पड़ा ।' 

यद्यपि इस काल में मेवाड़-मुग़ल संघर्ष चलता रहा, राजस्थान 
के अन्य सब भागों में बहुत-कुछ शान्ति ही बनी रही, जिससे वहाँ 
सवेत्र नवजीवन के अंकुर पुनः फूटने लगे। राजस्थानी साहित्य के 
इतिहास में यह युग बहुत ही महत्वपूर्ण हे। बीकानेर के शासक 
रायसिंह के छोटे भाई पृथ्वीराज ने इसी काल में 'वेलि क्रिसन रुकमणी 
री' जेंसे सर्वोत्कृष्ट काव्य की रचना की थी। राजस्थान के उस 
अमर जन्म-सिद्ध कवि आढ़ा दुरसा की वह ओजपूर्ण वाणी तथा 
उसकी वे भावपूर्ण मर्मभेदी कृतियाँ इसी काल में प्रथम बार सुन 
पड़ीं । राणा प्रताप के स्वातन्त्र्य प्रेम तथा उसकी उस अनुकरणीय 
दृढ़ता को लेकर इन दोनों ही कवियों ने कई एक अमर छन्दों की 

रचना की जो आज भी राजस्थान में घर-घर दुहराये जाते हैं । भक्ति- 
प्रधान साहित्य की धारा इस काल में निरन्तर बहती ही रही । 
: नाभादास ने 'भकतमालर' की रचना कर साहित्य और इतिहास के 
दोनों ही महत्वपूर्ण अंगों को सुसमृद्ध बनाया । पुनः कबीर की विचार- 
धारा से प्रभावित संत दादू दयाल ने दादू पंथ की स्थापना की और 
अपने पन्‍्थ का राजस्थान में प्रचार किया । राजस्थान में सन्त कवियों 
की परम्परा इसी काल से प्रारम्भ होती हैँ । दादू-पंथियों ने राजस्थानी 
साहित्य की उन्नति में पूर्ण सहयोग दिया, और दादू के साथ ही रज्जबजी 
ने भी शान्तरस पूर्ण काव्य-धारा द्वारा राजस्थान को प्लावित किया । 
उत्तर एवं पूर्वी राजस्थान में मुग़ल आधिपत्य तथा शान्ति- 
स्थापना के साथ ही वहाँ पु]नरन्तिर्माण का काये भी प्रारम्भ हो गया 
था । आम्बेर और बीकानेर के शासक अपने नए राजनंतिक महत्व के 
अनुरूप ही अपनी राजधानी के राजप्रासादों को बनाने के लिए 
प्रयत्नशील हुए। आमस्बेर के राजमहलों के निर्माण का कार्य मानसिह 
के समय में बहुत-कुछ पूरा हो गया था। इस काल में बने हुए राजस्थान 
के इन राजमहलों तथा गढ़ों में प्राचीन हिन्दू स्थापत्य कछा पर 
नवीन मुग़लू स्थापत्य शेली का बढ़ता हुआ प्रभाव सुस्पष्ट है । 
तत्कालीन राजस्थानी चित्रकला में भी अनेकानेक विभिन्न चित्र- 
शलियों तथा परस्पर विरोधी भावनाओं का एक अनोखा सम्मिश्रण 
देख पड़ता हैँ । अनेकानेक स्थानीय विशेषताओं के होते हुए भी 
आम्बर की नई सम्मिश्रवित कछवाहा चित्र-दोली में अकबर-कालीन 
प्रारम्भिक, मुगल चित्र-शेली के साथ विद्येष साम्य पाया जाता 
हैं । जोधपुर और बीकानेर की शैलियों में तब भी प्राचीन हिन्दू पर- 
म्परा का प्राधान्य था, परन्तु वह भी अधिक दिन स्थायी नहीं रह 
सका । भागवत्‌ पुराण, कविवर केशवदास की “रसिकप्रिया ” 


तथा राग-मालाओं को लरूकर राजस्थान में बनाए गए इृय कार 
के चित्रों में कल्पना, भावना तथा गतिशीलता का यथेष्ट बाहुलय 
होते हुए भी उनके चित्रण में आवश्यक सावधानी तथा निपुणता 
नहीं पाई जाती हें | पुनः उनके विभिन्न भागों में अत्यावश्यक 
सामंजस्य का अभाव भी कई एक चित्रों में बहुत खटकता हैँ । मुगल 
चित्र-शैली के बढ़ते हुए प्रभाव के साथ ही इस राजपूत-शली का भी 
विकास हुआ और तब ही ये त्टियाँ क्रमशः दूर हो सकी । 


४. शान्ति-समृद्धि काल (१६१५-१६५२ ई०) 


मेवाड़ के साथ संधि होने के बाद राजस्थान में मुग़ल साम्राज्य 
के प्रति विरोध का अन्त हो गया और प्रान्त में सववेत्र शान्ति छा गई। 
विभिन्न राज्यों में यदा-कदा उठ खड़े होने वाल छोटे-मोटे पारस्परिक 
भगड़े या आन्तरिक विद्रोह ही कभी कभी वहाँ की शान्ति को भंग 
करते थे, किन्तु उनका प्रान्त में विशेष प्रभाव नहीं पड़ता था। 
'इस शान्ति-काल के प्रारम्भ में ही एक ऐसा उपद्रव अजमेर में हुआ था, 
और ञ्ाही पड़ाव के तब वहाँ होने से भी वह नहीं रुका | अपने भतीजे 
की हत्या का बदला लने के लिए मारवाड़ के राजा सूरसिह ने जब 
अपने सुयोग्य कमेंठ मन्त्री भाटी गोविन्ददास को मूृत्यु-दण्ड नहीं दिया 
तब सूरसिह का दूसरा भाई किशनसिह जो जहाँगीर का विशेष क्ृपा- 
पात्र था और उसीक फलस्वरूप जिसने किशनगढ़ के एक नए राठौड़ 
राज्य की स्थापना की थी, बदला लेने के लिए व्याकुल-हो उठा । 
मई २५-२६, १६१५ ईं० की रात को अजमेर में सूरसिह के पड़ाव 
पर अचानक आक्रमण कर किशनसिंह ने भाटी गोविन्ददास को मरवा 
डाला, किन्तु सूरसिह के सनिकों के घेर लेने पर किशनसिह तथा 

उसका भतीजा करण अपने अन्य कई सैनिकों के साथ वहीं लड़ते 
हुए मारे गये | तब जहाँगीर ने किशनगढ़ का राज्य किशनसिह 
के ज्येष्ठ पुत्र सहसमल को दे दिया । 
मेवाड़-विजय के बाद भी जहाँगीर कोई डेढ़ वर्ष तक अजमेर 
में ठहरा रहा । मुग़र साम्राज्य के साथ व्यापारिक संधि करने के 
लिए अंग्रेजों के बादशाह प्रथम जेम्स का राजदूत बन कर सर 
टामस रो इसी अरसे में अजमेर पहुँचा और जनवरी १०, १६१६ ई० 
को वहाँ जहाँगीर के दरबार में वह प्रथम बार उपस्थित हुआ था । 
राजस्थान प्रान्त की राजधानी बनाए जाने के बाद अजमेर नगर का 
राजनेतिक महत्व भी बहुत बढ़ गया था । आगरा-दिल्ली के साथ 
ही पंजाब और इलाहाबाद के उपजाऊ प्रदेशों को भारत के पर्चिमी 
समुद्री तट पर स्थित विदेशी व्यापारिक केन्द्रों से सम्बद्ध करने वाला 
प्रधान व्यापार-मार्ग अजमेर होकर गुज़रता था, जिससे उस नगर 
के आथिक महत्व को समभ कर अंग्रेज व्यापारियों ने वहाँ भी अपनी 
. एक कोठी बनाई । अनेकानेक नए भवनों और उद्यानों का निर्माण 
कर अकबर तथा जहाँगीर ने उस नगरी की सुन्दरता को बढ़ाया । 
कोई तीन वर्ष तक वहाँ रहने के बाद नवम्बर, १६१६ ई० में जहाँगीर 
अजमेर से मालवा की ओर चल पड़ा । 
उधर सिरोही राज्य में शान्ति बनाए रखना सदेव एक समस्या 
ही रही थी। सन्‌ १६१० ३० में राव सुरताण की मृत्यु के बाद उसका 
ज्येष्ठ पुत्र राजसिह वहाँ का शासक बना, तब उसके निर्बेल शासन 
के फलस्वरूप अनेकों पारस्परिक भगड़े उठ खड़े हुए और वे 
निरन्तर बढ़ते ही गए। राव सुरताण का चचेरा भाई प्रथीराज 
सूजावत भी अपने भतीजे राजसिह का विरोधी हो गया और अन्त 
में सन्‌ १६१८ इई० के रंगभग उसने राजसिंह को मरवा डाला। 

मंवाड़ और ईडर के शासकों की सहायता प्राप्त कर राजसिह के 
पक्ष वालों ने उसके बालक पुत्र पृथ्वीराज को सिरोही की गद्दी पर 
बेठाया, विद्रोही प्रथी राज को सिरोही राज्य से निकाल कर बाहर किया 
तथा बालक राव की अवस्यकता में वे राज्य के शासन-प्रबन्ध को 
किसी न किसी तरह चलाते ही गए। 

जालोर राज्य के शासक ग़ज़नी खाँ बिहारी के उत्तराधिकारी 
पहाड़ खाँ ने अपनी सुयोग्य माता को मरवा डाला था । जहाँगीर ने 
इस अपराध के लिए पहाड़ खाँ को फरवरी, १६१७ ईं० में मत्य-दण्ड 
दिया, तथा जालोर का परगना मारवाड़ राज्य के उत्तराधिकारी 
कुअर गजसिंह को दे दिया गया । सेना भेज कर गजसिंह ने अगस्त 
३०, १६१७ ईं० को जालोर जीत लिया । कुछ समय बाद पहाड़ खाँ 
के भाई-बेटों तथा अन्य पठान साथी-सम्बन्धियों को जब भीनमारू 
से भी निकाल बाहर किया गया, तब वे राजस्थान छोड कर गजरात 
जा पहुंच जहाँ उन्होंने पालनपुर राज्य की स्थापना की । 

राजस्थान मे अब युग पलट रहा था, और पिछले काल के सारे 
महत्वपूर्ण राजस्थानी शासक एक एक कर इस लोक से बिदा लेने 
लगे। सूरसिह की मृत्यु होने पर ( सितम्बर ७, १६१९ ई० ) 
उसका ज्येष्ठ पुत्र गजसिंह, जो अपने पिता के जीवन-काल में ही शाही 
मनसबदार बन गया था, मारवाड़ का शासक बना ।- राणा अमर का 
देहान्त हो जाने पर ( जनवरी २६, १६२० ई० ) जहाँगीर का 
सुपरिचित कुंअर कर्ण मेवाड़ की गद्दी पर बैठा | अत्यधिक मदिरा- 
तीन के कारण नवम्बर, १६२१ ई० में आम्बर के शासक राजा 
भावसिह की भी जीवन-लीला समाप्त हो गईं । वह स्वयं निस्सन्तान 
था एवं उसका भतीजा महासिंह भी मई, १६१७ ई० में मर चका 
था । अतएवं जहाँंगीर ने महासिंह के पुत्र जयसिंह को, जो महासिह 

की मृत्यु के बाद से ही शाही मनसबदार बन गया था, अब आम्बेर 
का शासक बनाया तथा उसका मनसब बढ़ा कर दो हज़ारी का कर 
दिया । जयसिंह के आम्बेर की राजगद्दी पर बठते ही उस कछवाहा 
राजघराने के इतिहास में एक अतीव महत्वपूर्ण गौरवशाली अध्याय 
का प्रारम्भ हुआ । 

गजसिह और जयसिह मुग़ऊरू सेना के उच्चाधिकारी बन कर 
शाही सेवा में लग गए, तथा राणा कण मेवाड़ राज्य के शासन को 
सुसंगठित करने लगा । यूगों तक चलने वाले स्वातन्व्य-युद्ध के 
समय उस राज्य का अत्यधिक भाग मुग़नलों के अधिकार में था । अब 
उस सारे प्रदेश पर पुनः मेवाड़ राज्य का अधिकार हो गया था, एवं 
वहाँ की शासन-व्यवस्था में अनेकानेक सुधार अत्यावश्यक हो गए थे। 
इन सुधारों तथा शान्ति-स्थापना के फलस्वरूप मेवाड़ में व्यापार और 
कृषि की बहुत उन्नति होने छगी । 

सन्‌ १६१९ ई० के बाद जहाँगीर का स्वास्थ्य निरन्तर गिरता 
ही गया। शासन-कार्य में भाग लेना उसके लिए असंभव-सा होगया । 
उसकी प्रियतमा साम्राज्ञी नूरजहाँ पहिले भी शासन में बहुत-कुछ 
हस्ताक्षेप करती थी; अब तो सारा शासन-कार्य ही उसके हाथ में चला 
गया। साम्राज्य के उत्तराधिकार का प्रश्न भ्री अधिकाधिक उलभता जा 
रहा था। मेवाड़ और दक्षिण की विजयों तथा अक्तूबर, १६१७ ई० 
में शाहजहाँ की उपाधि पाने के बाद शाहज़ादे खुरेम को अपने भावी 
मुगल सम्राट होने की पूरी-पूरी आशा हो गईं थी । जनवरी, १६२२ ६० 
में खुसरों की हत्या के बाद तो कोई आशंका भी नहीं रह गई थी। 
किन्तु शाहजहाँ और न्‌ रजहाँ में उत्कट वेमनस्य चल रहा था। अतएव 
नूरजहाँ के हाथों अपने भविष्य. के बिगड़ने की आशंका से शाहजहाँ 
बहुत ही व्याकुल हो उठा, और अपने पिता के साथ किसी भी प्रकार 

के समझौते की आशा नहीं रह जाने पर दिसम्बर, १६२२ इ० में 
उसने मालवा में विद्रोह का भण्डा खड़ा किया तथा वह ससन्‍्य 
आगरा की ओर बढ़ा । 

. शाहजहाँ के विद्रोह को दबाने के लिए जहाँगीर भी पंजाब से 
ससेन्‍्य आगरा की ओर चल पड़ा, और माच १९, १६२३ ई० को 
बिलोचपुरा के युद्ध में शाही सेना ने शाहजहाँ को पराजित किया । 
शाहजहाँ वापस लौठ पड़ा और राह में आम्बेर को लूटता हुआ वह 
माण्ड्‌ पहुँचा । उसके पीछे-पीछे जहाँगीर भी ससेन्‍्य राजस्थान की 
ओर बढ़ा और मई ९, १६२६ ई० को उसने अजमेर में पड़ाव 
किया । इस विद्रोह में राजस्थान के किसी भी शासक ने शाहजहाँ 
का साथ नहीं दिया, तथा जहाँगीर का आदेश पाकर सब ही प्रमुख 
नरेश उसकी सेवा में उपस्थित हो गए । मेवाड़ के राणा कर्ण का 
छोटा भाई राजा भीम इस विद्रोह के प्रारम्भ से ही शाहजहाँ के साथ क्‍ 
था, तथापि जहाँगीर के अजमेर पहुँचने के कुछ ही दिनों बाद अपने 
कुअर जगतसिह को वहाँ शाही दरबार में भेज कर राणा कर्ण ने 
भी जहाँगीर के प्रति अपनी राजभक्ति का सुस्पष्ट प्रमाण दिया? । 

[ आम्बेर से माण्ड्ू जाते समय राह में उदयपुर जाकर राणा कर्ण 
से शाहजहाँ के भेंट करने एवं बिदा होते समय राणा से भाईचारे में 
पगड़ी बदलने की जिस घटना का उल्लेख ओझा ने ( डदय०, २, 
पृ० ५१४-५ ) एवं वीराबिनोद में ( २, पु० २७०-३, २८९ ) किया है, 
समकालीन ऐतिहासिक आधार-प्रंथ उसके बारे में पूर्णतया मूक हैं । 
जने-श्वाति के अचुसार यद्गि अपने विद्रोह-काल में कभी शाहजहाँ उद्यपुर 
गया होगा तो वह केवछ इसी समय ( अप्रेल-मई, १६२३ ६०) हो 
सकता है, तथा तब भी वह वहाँ इने-गिने दिन ही ठहर सका होगा। 
यह स्पष्ट है कि इस यात्रा का कोई भी राजनैतिक परिणाम नहीं हुआ। 


शाहजहाँ का पीछा करने को शाहज़ादे परवेज़ और महाबत खाँ 
के सेनापतित्व में शाही सेना मई ५ को ही अजमेर के पास से चल 
पड़ी थी, और जुलाई माह प्रारम्भ होते-होते मालवा में जा पहुँची । 
जहाँगीर स्वयं अजमेर में ही ठहरा रहा, और ताप्ती पार मुग़लू 
साम्राज्य की दक्षिणी सीमा से बाहर माहुर किले(में अपना माल- 
असबाब रख शाहजहाँ के स्वयं गोलकुण्डा राज्य की ओर जाने की 
सूचना पाने के बाद ही जहाँगीर नवम्बर १४, १६२३ ई० को 
अजमेर से कश्मीर के लिये रवाना हुआ । 

उधर गोलकुण्डा से चढ़ाई कर शाहजहाँ ने उड़ीसा, बंगाल 
एवं बिहार पर आधिपत्य कर लिया, परन्तु जुलाई, १६२४ ३० में 
भूसी के युद्ध में पराजित होते ही इसका भी अंत हो गया और 
शाहजहाँ को विवश होकर उड़ीसा, तेलिगाना और गोलकुण्डा की 
राह वापस दक्षिण लछोटना पड़ा । वहाँ बुरहानपुर किले को जीतने के 
उसके सारे प्रयत्न बूंदी के राव रतन हाड़ा सरबुलन्द राय की वीरता 
एवं दृढ़ता के कारण विफल हुए, और शाहज़ादे परवेज एवं 
महाबत खाँ क॑ उधर संसैन्य आने की सूचना मिलने पर शाहजहाँ 
बालाघाट की ओर चला गया । निरन्तर विफलता का सामना 
करते-करते निराश होकर सन्‌ १६२५ ई०. के अंतिम दिलों में 
शाहजहाँ ने क्षमा-याचना कर समभौते के लिए प्रार्थना की, तथा 
कुछ माह बाद तत्सम्बन्धी जहाँगीर के आदेश जान कर उनका 
अक्षरश: पालन किया । परन्तु वह स्वयं दक्षिण में नासिक के पास 
ही ठहरा रहा । | द 
.. महाबत खाँ की इन लगातार सफलताओं ने नूरजहाँ को महाबत 
_ खाँ के प्रति सशंक बना दिया और अब न्रजहाँ तथा महाबत खाँ में 
कद्ममकद प्रारम्भ हुईं । पहिले तो महाबत खाँ को पूर्ण सफलता 

मिली और माचे, १६२६ ई० में जहाँगीर को उसने अपने हाथ की 
कठ-पुतली बना लिया । सुद्र नासिक के पास इस घटना की सूचना 
मिलते ही एक हज़ार सवारों को लेकर शाहजहाँ अपने पिता की 
सहायतार्थ जून ७, १६२६ ई० को तत्परतापूर्वक वहाँ से चल पड़ा । 
राजा भीम के पृत्र किशन सीसोदिया के राह में ही मर जाने से 
अजमेर पहुँचते-पहुँचते उसके सवारों की संख्या घट कर आधी ही 
रह गईं थी। अतएव सीधा पंजाब न जाकर अपने बचे-खुचे सवारों 
को लेकर वह अजमेर से नागोर गया तथा जोधपुर एवं जेसलमेर 
राज्यों में होता हुआ अक्तूबर, १६२६ ई० के प्रारम्भ में वह थत्ता 
पहुँचा । ही 

परन्तु शाही दरबार में महाबत खाँ का पूर्णधिपत्य स्थायी नहीं 
हो सका और सितम्बर माह में वहाँ पुनः नूरजहाँ का प्रभुत्व हो 
गया; तब महाबत खाँ पंजाब छोड़ कर राजस्थान की ओर चल 
दिया । उधर थत्ता के आस-पास एकाध माह ठहरने के बाद शाहजहाँ 
मी गुजरात की राह वापस दक्षिण को लौठ गया, और दिसम्बर, 
१६२६ ई० का अन्त होते-होते वह नासिक होता हुआ जुन्नर पहुँचा । 
महाबत खाँ ने भी कुछ समय शान्तिपूर्वक जालोर में बिताया और 
इसी बीच शाहजहाँ के साथ समझौता कर फरवरी, १६२७ ई० में 
बह भी उसके साथ जुन्नर जा मिला । 

शाहजहाँ को अधिक समय तक प्रतीक्षा नहीं करना पड़ी । 
कश्मीर से लाहौर को छौटते समय राह में ही अक्तबर २९, १६२७. 
. ३० को जहाँगीर की मृत्यु हो गईं, जिसकी सूचना शाहजहाँ को बीस 
दिन बाद जुन्नर में मिली । परवेज पहले ही मर चुका था। पन 
नूरजहाँ का भाई और शाहजहाँ का इवसर आसफ़ खाँ, जो इस समय 
मुश़द् साम्राज्य का श्रमुख प्रंबन्धकर्ता था, शाहजहाँ के पक्ष में था । 

अपने मुग़ल सम्राट बनने में शाहजहाँ को कोई भी बाधा नहीं देख 
पड़ी । अतएवं महाबत खाँ को साथ लेकर शाहजहाँ नवम्बर २२, 
१६२७ ई० को जुन्नर से चल पड़ा और गुजरात की राह वह आगरा 
की ओर बढ़ा । अहमदाबाद से इंडर होता हुआ जनवरी १, १६२८ 
ईं० को वह मेवाड़ में गोगुन्दा पहुँचा । अब तक शाहजहाँ ने स्वयं 
को मुग़छ सम्राट्‌ घोषित नहीं किया था, एवं राणा कर्ण स्वयं वहाँ 
जाकर शाहजहाँ से मिला तथा अपनी पुरानी मेत्री को सुदृढ़ किया । 
गोगुन्दा से शाहजहाँ माण्डल गया और जनवरी १४, १५२८ ३० को 
अजमेर पहुँचा, जहाँ उसने महाबत खाँ को अजमेर प्रान्त का सूबेदार 
बधाया । दस दिन बाद शाहजहाँ आगरा पहुँचा । आसफ़ खाँ ने 
जनवरी १९, १६२८ ई० को ही लाहौर में शाहजहाँ को मुग़ल 
सम्राट घोषित कर दिया था। शुभ मुहूर्त देख कर फरवरी ४ के 
दिन शाहजहाँ आगरा में सिहासनारूढ़ हुआ । 

शाहजहाँ के विद्रोह-काल में यदा-कदा शाही सेनाए राजस्थान 
में होकर गज़रती रहीं । शाहजहाँ स्वयं भी दो बार राजस्थान में 
होकर निकला था । परन्तु इन सब का राजस्थान की राजनंतिक तथा 
आन्तरिक शान्ति पर कोई प्रभाव नहीं पड़ा । राणा कर्ण के छोटे भाई 
भीम के अतिरिक्त किसी भी राजस्थानी नरेश ने इस विद्रोह में 
शाहजहाँ का साथ नहीं दिया था । मारवाड़ का राजा गजसिह; 
आम्बेर का जयसिंह, बूंदी का राव रतन हाड़ा सरबुलन्द राय और 
संभवत: बीकानेर का राजा सूरसिह भी जहाँगीर के आदेशानुसार 
शाहजहाँ के विरुद्ध लड़े थे ।'परन्तु जहाँगीर की मृत्यु के बाद जब 
दक्षिण का सूबेदार खाँजहाँ लोदी शाहजहाँ का साथ देने को तैयार 
नहीं हुआ तब ये सारे राजस्थानी नरेश् खाँजहाँ को छोड़ कर 
राजस्थान को लौट आए । आगरा जाते हुए राह में ही राजा जय- 


हा. ६3९. ल* 


सिंह शाहजहाँ की सेवां में जा पहुँचा था। उसके आगरा पहुँचने के 
बाद अन्य राजस्थानी नरेश भी शाही दरबार में उपस्थित हो गये । 
कुछ हिचकिचाहट के बाद गजर्सिह भी फरंवरी १३, १६२८ इईं० को 
शाही दरबार में पहुँचा । सिंहासनारूढ़ होने के सुअवसर पर जयसिह 
तथा सूरसिंह के मनसबों में वृद्धि की गई । गजसिंह एवं रतन हाड़ा, 
दोनों का ही पंच-हज़ारी मनसब पहिले के समान रहने दिया गया। 
विद्रोह-काल में अपने प्रति उनके विरोध को पूर्णतया भुला कर शाह- 
जहाँ ने इन सभी राजस्थानी नरेशों को अपना प्रबल समर्थक बना 
लिया और अब वे सब अपनी परम्परागत राज्यनिष्ठा तथा स्वामि- 
भक्ति के साथ शाहजहाँ की आज्ञाओं का पालन करने के लिए 
प्रवत्त हुए । शाहजहाँ क॑ शासन-काल में दक्षिणी भारत के अहमदनगर, 
बीजापुर और गोलकुण्डा राज्यों के विरुद्ध ही नहीं सुद्र मध्यं एशिया 
में बल्ख तथा बदख्शाँ पर चढ़ाई करने तथा कन्दहार के किले का तीन- 
तीन बार घेरा डालने में भी राजस्थान के इन्हीं राजपूत नरेशों, उनके 
भाई-बेटों और सगगे-संबन्धियों ने प्रमुख रूपेण महत्वपूर्ण भाग लिया । 
. गोगुन्दा में शाहजहाँ से भेंट कर उदयप्र लौटने पर राणा कर्ण 
बीमार पड़ गया तथा माचे, १६२८ ई० में उसका शरीरान्त हो गया। 
तब उसका ज्येष्ठ कुंअर जगतसिह मेवाड़ की राजगद्दी पर बेठा । 
सन्‌ १६१५ ३० में मंवाड़ के कुअर कर्ण के नाम शाही मनसब के 
'फ़रमान के जारी होने के समय से ही डुंगरपुर, बाँसवाड़ा तथा 
देवलिया राज्यों के शासक मेवाड़ की आधीनता में किये जाने से 
असन्तुष्ट थे, एवं मुग़रू सम्राट के साथ अपने राज्यों का सीधा संबन्ध 
'स्थापित करने का प्रयत्त करने लगे । अवसर पाकर शाहजंहाँ 
: राज्यारोहण के समय डुंगरपुर के रावल पूजा तथा बाँसवाड़े के. रावल 
समरसी ने शाही मनसब प्राप्त कर ही लिया। देवलिया के रावत 

जसवन्तर्सिह ने शाही मनसब तो प्राप्त नहीं किया, किन्तु अजमेर 
के सूबेदार महाबत खाँ तथा शाहजहाँ के विश्वस्त अधिकारी 
जॉनिसार खाँ के साथ मिल कर वह राणा जगतसिह के विरुद्ध 
आयोजन करने लगा। राणा जगतसिह ने कुद्ध होकर रावत 
जसवन्तसिह को उदयपुर बुलवाया तथा सन्‌ १६२९ इईं० के रूगभग 
धोखा देकर उसे वहीं मरवा डाला । तब जसवन्त्सिह का पुत्र हरीसिह 
देवलिया की गद्दी पर बंठा तथा तदनन्तर शाही दरबार में पहुँच कर 
अपने राज्य को मेवाड़ की आधीनता से निकलवा लिया । डुगरपुर 
और बाँसवाड़ा राज्यों को अधीन करने के लिए भी जगतसिह ने 
वहाँ सेना भेजी । रावलू समरसी ने तो मेवाड़ की आधीनता 
स्वीकार कर ली, परन्तु डंगरपुर के विरुद्ध भेजी गई सेना डूंगरपुर 
नगर को लूटने तथा वहाँ के राजमहलों को नष्ट-भ्रष्ट करने के 
अतिरिक्त कुछ नहीं कर सकी । पूंजा अब शाही दरबार में जा पहुँचा, 
तथा विद्रोही ख्ाँजहाँ लोदी को दबाने तथा अहमदनगर राज्य 
को पूर्णतया जीतने के लिए जब दिसम्बर, १६२९ ई० में शाहजहाँ 
ससेन्य दक्षिण गया तब पूंजा भी उस शाही सेना के साथ था और 
कोई दो वर्ष से भी अधिक समय तक वहाँ निरन्तर शाही सेना में 
सेवा करता रहा । पूंजा की इन सेवाओं से प्रसन्न होकर शाहजहाँ 
ने उसका मनसब भी बढ़ा दिया । इसी प्रकार सिरोही राज्य को भी 
अपने आधीन करने के राणा जगतसिह के प्रयत्त विफल हुए । 
उसकी इन कार्यवाहियों के कारण शाहजहाँ जगतसिंह से बहुत ही 
अप्रसन्न हो गया था, अतएव सन्‌ १६३३ ई० के प्रारम्भ में शाही 
सेवा के लिए मेवाड़ की सेना दक्षिण भेज कर जगतससिह ने प्रारम्भिक 
समभौते की शर्तों को पूरा किया । पुन: दिसम्बर, १६३३ ई० में कई 
बहुमूल्य भेंटे लेकर जगतसिंह ने कल्याण भाछा को शाहजहाँ के पास 

भेजा, और उसी के साथ भेजें गए प्रार्थनापत्र में अपना कथन 
लिख कर उसने शाहजहाँ को संतुष्ट करने का भरसक प्रयत्न किया, 
जिससे शाहजहाँ ने इस बार जगतर्सिह के विरुद्ध कोई कार्यवाही 
'नेकी। 

शाहजहाँ दक्षिण में ही था, तब वहाँ बालाघाट में नवम्बर 
२२, १६३१ इईं० को बूंदी के वीर शासक राव रतन हाड़ा की मृत्यु 
हो गईं । वह जहाँगीर का एक विश्वस्त सेनानायक था। बंदी की 
राजगद्दी पर बठने के कुछ ही माह बाद जहाँगीर ने उसे 'सरबुलन्द 
राय' की पदवी दी थी, जिस नाम से ही उसके समकालीन फारसी 
इतिहास-प्रन्थों में उसका प्रायः उल्लेख किया गया है । उसका 
मनसब बढ़ते-बढ़ते पाँच हज़ारी ज्ञात-पाँच हज़ार सवार का हो गया 
था । बुरहानपुर के किले पर विद्रोही शाहजहाँ तथा अहमदनगर 
राज्य के सेनापतियों का अधिकार न होने देने के पुरस्कार-स्वरूप 
जहाँगीर ने उसे “राव राजा' का नया खिताब दिया था जो उस 
घराने में आज तक चला आया है । राव रतन का ज्येष्ठ पुत्र गोपीनाथ 
अपने पिता के जीवन-कालूँ में ही मर चुका था, एवं अब गोपीनाथ 
का बड़ा लड़का शत्रुशाल बूंदी का शासक बना, और प्रारम्भ में ही 
उसे तीन हज़ारी ज्ञात-दो हज़ार सवार का. मनसब मिला । 

शाहजहाँ राव रतन के दूसरे पुत्र माधोसिह हाड़ा से भी बहुत 
प्रसन्न था। विद्रोही ख़ाँजहाँ लोदी को घातक बरछा मार कर उसने 
शाहजहाँ की विशेष सेवा की थी और उसी के पुरस्कार-स्वरूप 
मार्च, १६३१ ई० में उसका मनसब बढ़ा कर दो हज़ारी ज्ञात-एक 
हजार सवार का कर दिया गया था। अब राव रतन हाड़ा के 
मरने पर शाहजहाँ ने माधोसिह को भी विशेष रूपेण पुरस्कृत करने 
का निरुचय किया । दिसम्बर १, १६३१ ईं० को उसने कोटा 

और पलायथा के परगने वेंशपरम्परागंते जागीर के रूपे में माधो सिह: की 
दिये एवं उसके मनसब में पाँच सदी जात-पांच सौ सवारों की वृद्धि 
की । इस प्रकार राजस्थान में कोटा के नए स्वतन्त्र हाड़ा राज्य की 
स्थापना हुईं । माधोसिह हाड़ा जीवन भर तत्परता के साथ साम्राज्य. 
की सेवा करता रहा और मार्च, १६४८ ३० में जब उसकी मृत्यु 
हुई तब उसका मनसब तीन हज़ारी ज़ातं-तीन हज़ार सवार का हो 
गया था । शाही सेवा से यदा-कदा अवकाहश् मिल जाने पर 
माधोसिह ते अपने नए राज्य की शासन-व्यवस्था को संगठित करने 
का भी प्रयत्न किया था । 

शाहजहाँ के विद्रोह-काल में असीरगढ़ के किलंदार गोपालदास 
गौड़ ने उसका साथ दिया था, एवं थत्ता के किले का घेरा छगाते हुए 
अक्तूबर ,१६२६ ई० में अपने बड़े लड़के बलराम के साथ वह खेत 
रहा था, अतएव राज्यारूढ़ होते ही शाहजहाँ ने गोपालदास के दूसरे 
लड़के विदुलदास गौड़ को तीन हज़ारी मनसब तथा राजा का 
खिताब. देकर पुरस्कृत किया। मनसब की जागीर के रूप में उसे 
राजस्थान में सरवाड़, मालपुरा, सारसोप आदि परगंने दिये गये । 
अप्रेल , १६३१ ई० में. उसे रणथम्भोर की किलेदारी मिली, जो 
उसकी मृत्यु के बाद उसीके उत्तराधिकारी राजा अनिरुद्ध गौड़ को 
ही दी गईं । अप्रेल, १६३३ ई० में विद्ललदास अजमेर का फ़ौजदार 
नियुक्त हुआ, और दो वर्ष बाद कुछ समंय के लिए अजमेर की 
'सूबेदारी भी उसे मिल गई । यों शाहजहाँ के राज्यारूढ़ होने के बाद 
कोई दस वर्ष तक राजस्थान में गौड़ों का विशेषे महत्वः रहा था, जो 
फरवरी, १६३७ ई० में विद्वुलदास को धंधेरा परगना वतन के रूप 
में वंशपरम्परागत मिलने के बाद ही कहीं कम हुआ । 

“उधर मारवाड़ के राजा गजसिंह का: ज्यष्ठ पुत्र अमरसिह 

अपने पिता के जीवन-काल में ढाई हजारी ज्ञात-डेढ़ हजार सवार 
का मनसब प्राप्त करके भी अपने पिता का उत्तराधिकारी बन 
मारवाड़ की राजगद्दी पर नहीं बंठ सका | गुज़सिंह की इच्छा को 
पूरी करने के लिए मईं, १६३८ ई० में उसकी मृत्यु के बाद शाहजहाँ 
ने उसके दूसरे लड़के जसवन्तसिह को मारवाड़ का शासक नियुक्त 
किया । राव अमर को नागोर का परगना जागीर में लेकर ही संतोष 
कर लेना पड़ा । उसका मनसब बढ़ते-बढ़ते चार हज़ारी ज्ञात-तीन 
हजार सवार का हो गया था । परन्तु आपसी मनमुटाव के कारण 
जुलाई २५, १६४४ ईं० को शाहजहाँ की उपस्थिति में ही मीर बख्शी 
सलाबत खाँ को मारने पर वहाँ उपस्थित अन्य मनसबदारों ने उसे 
वहीं तत्काल मार डाला । राव अमर की इस उद्धतता की उपेक्षा 
कर शाहजहाँ ने उसके पुत्र रायसिह को नागोर का शासक बनाया। 
जसवन्तसिह की मृत्यु के बाद इसी रायसिंह के उत्तराधिकारी राव 
इन्द्रसिह को मारवाड़ का कठ-पुतली राजा बना कर वहाँ अपना. 
ले त्य बनाए रखने का औरंगजेब ने विफल प्रयत्न किया था ।$ 

: गजसिंह की मृत्यु होने पर पूरे चार वर्ष तक खालसा 
रहने के बाद जालोर का परगना अगस्त ३१, १६४२ ई० के दिन 
गजसिह के चंचेरे भाई महेशदास को शाहजहाँ ने वतन के रूप में 
दे दिया, जिससे राजस्थान में जालोर के एक और नए राठौड़ राज्य 
की स्थापना हुईं । मार्च, १६४७ ई० में महेशदास की मृत्यु हो जाने 
प्र उसका ज्येष्ठ पुत्र राव रतन जालोर का शासक बना । 
परन्तु कोई नौ वर्ष तक जाछोर पंर शासन करने के बाद 
आथिक कठिनाइयों के कारण राव रतन के विश्ञेष प्रार्थना करने पर 
अप्रेल, १६५६ ई० में जालोर के बदले उसे मालवा में रतछाम परगना 
वतन के रूप में मिला | तब जालोर परंगना मारवाड़ के जसबन्त- _ 

सिंह को दिया गया और कोई चौदह वर्ष के अस्तित्ज़ के बाद जालोर 
के इस स्वाधीन राज्य का अन्त हो गया ।४ 
दशाहजहाँ के राज्यारूढ़ होने के समय से ही आम्बर का 
कछवाहा शासक राजा जयसिंह बड़ी तत्परतापूर्वक मुगल साम्राज्य 
की सेवा कर रहा था । सुदूर दक्षिण में विद्रोही खाँजहाँ लोदी एवं 
अहमदनगर , बीजापुर और गोलकुण्डा के स्वाधीन राज्यों पर 
निरन्तर होने वाली सारी चढ़ाइयों में वह सम्मिलित हुआ तथा उनमें 
उसने महत्वपूर्ण भाग लिया था | उसकी वीरता तथा अडिग धेये का 
शाहजहाँ को अनेकों बार परिचय मिलता रहा था | माचे, १६३७ ई० 
में उसका मनसब बढ़ा कर पांच हज़ारी जात-चार हज़ार सवार का 
कर दिया गया था, तथा राजस्थान में रणथम्भोर सरकार के 
अन्तर्गत खालसा का चाटसू परगना उसे जागीर में मिला। दो वर्ष 
बाद उसे “मिर्जा राजा” का खिताब मिला, तथा सन्‌ १६४१ ई० 
में उसके मनसब में एक हज़ार सवार बढ़ा दिये गये | बल्ख और 
बदरूशाँ के युद्धों में तथा कंदहार के तीनों घेरों के अवसर पर भी 
मिर्जा राजा जयसिंह ने अनेकों बार उल्लेखनीय सेवाएँ कीं, जिसके 
पुरस्कार-रूपेण मेवात में कामा, आदि परगने उसके दूसरे पृत्र 
कीरतसिंह को वतन के रूप में दिये गए तथा जयसिंह के मनसब में 
भी अधिक सवार दो-अस्पा कर दिये गए । परन्तु शाहज़ादा दारा 
मिर्ज़ा राजा से अप्रसन्न था जिसके फलस्वरूप शाहजहाँ के शासन- 
काल परे उसकी सेवाओं का उसे उचित पुरस्कार नहीं मिलू सका । 
ल्‍-सिके विपरीत मारवाड़ की राजगद्दी पर बेठने के समय से ही 
शाहजहाँ ने जसवन्तसिह के प्रति विशेष कृपा दिखाई । उस समय 
जसवन्तसिह की वय पूरे बारह वर्ष की भी नहीं थी, जिससे शाहजहाँ . 
ने पहिले राजसिह कूपावत तथा उसकी मृत्यु के बाद महेशदास 


चाँपावत को विशेष रूपेण उसका प्रधान मन्त्री नियुक्त करने की आव- 
इयक्ता समझी थी, तथापि प्रारम्भ में ही उसे चार हज़ारी जात-चार 
हज़ार सवार का मनसब दिया गया, जो बढ़तें-बढ़ते जनवरी, १६५४ 
इं० में छः हज़ारी जात-छः हज़ार सवार का हो गया, तथा तब ही 
उसे 'महाराजा' की उपाधि भी दी गईं । कोई विशेष उल्लेखनीय 
सेवाएँ न. करने पर भी जसवन्तर्सिह के प्रति इस विशेष कृपा के 
कारण ही जयसिंह और उसमें जो प्रतिद्वन्द्रिता प्रारम्भ हुई उसने 
शीक्र हो कछवाहा-राठौड़ प्रतिस्पर्द्धा का स्वरूप ले लिया; आगे चल 
कर वह कई बार राजस्थान के लिए विशेष रूप से घातक प्रमाणित हुईं ४ 

राणा जगतसिह का ज्ाहजहाँ के साथ प्रारम्भ से ही मनमुटाव 
हो गया था, जिससे अंत तक वह हृदय से शाहजहाँ का विरोधी रहा । 
परन्तु अपनी सेनिक असमर्थता के कारण प्रकट रूप से विरोध के 
अवसर टालने के लिए वह प्रयत्नशील रहता था। यदा-कदा वह 
दशाहजहाँ की सेवा में बहुमूल्य भेंट भेजता था। बल्ख़ और बदरूशाँ 
के युद्धों में प्राप्त मुगल सफलताओं के लिए जगतस्सिह की ओर से 
शाहजहाँ को बधाई देने के लिए माचे, १६४८ ई० में उसका कुँअर 
राजसिह शाही दरबार में आगरा भी पहुँचा था । परन्तु सन्‌ १६४९ ई० 
के बाद जब शाहजहाँ कंदहार के मामले में बहुत उलूभ गया, तब 
उपयुक्त अवसर पाकर जगतसिह ने सन्‌ १६१५ ई० के समभौते की 
उपेक्षा की, और चित्तोड़ के किले की दीवारें तथा दरवाज़े बनवाने छूगा। 
कन्दहार के घेरों से अवकाश पाने से पहिले ही अप्रेल १०, १६५२ ई० 
को राणा जगतसिंह का देहान्त हो गया और उसके साथ ही राजस्थान 
के इतिहास का यह शान्ति-समृद्धि कार भी समाप्त हो गया । अब 
जगतसिह का ज्येष्ठ पुत्र राजसिंह मेवाड़ की राजगद्दी पंर. बैठा, 
और उसने मुग्रल साम्राज्य के प्रति मेवाड़ की नीति को इस तरह 

के े 

बदल दिया जिससे राजस्थान में मुगल आधिपत्य के प्रति विरोध 
का पुनः प्रारम्भ हो गया । 

यद्यपि इस काल का राजस्थान का इतिहास महत्वपूर्ण राज- 
नेतिक घटनाओं से विहीन ही है, राजनेतिक, आथिक, एवं सांस्कृतिक 
दृष्टि से यह काल किसी भी प्रकार महत्वहीन नहीं कहा जा सकता 
हैं । मेवाड़ के विरोध का अन्त होने के बाद कुछ यूगों के लिए तो 
राजस्थानी शासकों का सारा दृष्टिकोण ही बदल गया था । मुगरू 
साम्राज्य के प्रति उनके हृदय में कोई सुप्त विरोधी भावना भी रह 
नहीं गई थी। मुग़लू सम्राटों के कृपापात्र बन कर उनसे बड़े-बड़े 
मनसब तथा आदर-सम्मान प्राप्त करने के लिए उनमें होड़-सी _ 
लग गई थी । पुनः उनकी राजभक्ति अब व्यक्तिगत न रह कर 
प्रधानतया साम्राज्य तथा सिंहासन पर ही केन्द्रित हो गई थी । उधर 
राजस्थान पर अपनी सर्वोपरि सत्ता के स्थायी रूपेण स्थापित हो 
जाने के बाद मुग़ल सम्राट राजस्थान में अनेकानेक नए छोटे-छोटे 
राज्यों की स्थापना करने लगे तथा बड़े राज्यों के आधीन छोटे 
राज्यों को उनकी आधीनता से निकारू कर उनका मुग़लू साम्राज्य 
के साथ सीर्धा सम्बन्ध स्थापित करने की नीति भी उन्होंने अपनाई। 
किशनगढ़, कोटा, नागोर आदि नए राज्यों की स्थापना का पहिले 
ही उल्लेख किया जा चुका हैं । इसी प्रकार राजा भीम सीसोदिया की 
स्वामिभक्ति पूर्ण सेवाओं के पुरस्कार-स्वरूप- शाहजहाँ ने उसके 
पुत्र रायसिंह को टोंक तथा टोड़े का एक स्वतन्त्र राज्य दिया था, 
जो रायसिंह की मृत्यु के बाद स्थायी नहीं बन सका । इसके विप- 
रीत राणा अमर के दूसरे पौन्र, सुजानसिह सीसोदिया को जैब 
शाहजहाँ ने फूलिया परगना दिया , तब उसने शाहपुरा नगर के 
साथ ही स्थायी रूपेण शाहपुरा राज्य की स्थापना की । मुगल 

सम्राटों की इसी नीति के फलस्वरूप जहाँ मुग़ल साम्राज्य की 
नींव राजस्थान में अधिकाधिक सुदृढ़ हो गईं , वहाँ राजस्थान में 
पारस्परिक विरोध एवं फूट के कई एक नए कारण भी उत्पन्न हो 
गए । अपने दोनों पड़ोसी राठौड़ राज्यों के लिए नागोर का राज्य 
निरन्तर शूछवत बना रहा। कोटा-बूंदी की आपसी प्रतिस्पर्धा ने 
आगे चल कर भयंकर स्वरूप ग्रहण किया । अपने चारों पड़ोसी 
गृहिल-सीसोदिया राज्यों पर पुनः अपना आधिपत्य स्थापित करने 
के लिए प्रयत्न करना और उसी में अपनी सारी शक्ति लगा देना 
ही अगले कई एक यूगों में मेवाड़ राज्य का एकमात्र लक्ष्य 
रह गया । हु 
आशथिक दृष्टि से भी यह कार बहुत ही महत्वपूर्ण है । 
राजस्थान में एक बार शान्ति स्थापित हो जाने पर वह प्रान्त 
दिनोंदिन समृद्ध होने लगा और वहाँ की आमदनी भी बड़ी ही तेज़ी 
से बढ़ने लगी | शाहजहाँ के राज्यारूढ़ होने के समय वह आईन-इ- 
अकबरी में दी हुई आमदनी की डच्योढ़ी हो चुकी थी । अगले बीस 
वर्षों में वह दुगनी से भी अधिक हो गईं | सन्‌ १६४७ ई० में राज- 
स्थान में पड़ने वाले भयंकर दुष्काल का भी वहाँ कोई स्थायी 
प्रभाव नहीं पड़ा। सांभर भील से नमक बनाने का धंधा 
अधिकाधिक उन्नति करता जा रहा था और यहाँ ही के बने हुए नमक 
का आगरा, अवध और इलाहबाद के सूबों में उपयोग किया,जाता 
था। सांभर में बने हुए इस नमक पर लगाए गए कर से मुगल साम्राज्य 
को प्रति वर्ष कई लाख रुपयों की आमदनी हो जाती थी । परन्तु 
सन्‌ १६२५ ई० के लगभग भारत में एकाएक ताँबे का मूल्य बढ़ 
जाने से विदेशी ताँबा भारत में आने लगा, जिसके साथ व्यापारिक 
प्रतियोगिता करना असंभव होने के कारण राजस्थानी ताँबे-की : 


जात श 0८. « 


खदानों से ताँबा निकालने का उद्योग एकबारगी ही बंद हो गया । 

साहित्यिक क्षेत्र में जहाँ एक ओर सुन्दरदास नें संत-कवि-परम्परा 
को अधिकाधिक सुदृढ़ तथा सम्पन्न बनाया, वहाँ 'बिहारी-सतसई' की 
रचना कर महाकवि बिहारी ने हिन्दी साहित्य को एक अपूव रत्न 
प्रदान किया । संत सुन्दरदास दादुदयारलू का शिष्य था । शास्त्रज्ञ 
पंडित होते हुए भी इस संत-साधक कवि ने भावनापूर्ण सत्साहित्य 
क्री सुष्टि की । हिन्दी साहित्य के निर्गुणोपासक संत कवियों में सुंन्दर- 
दास का विशेष स्थान है । साहित्यिक दृष्टि से भी उसकी रचना 
का महत्व किसी प्रकार कम नहीं माना जा सकता। आंबर के मिर्जा 
राजा जयसिह के दरबार में रह कर महाकवि बिहारी ने अपनी 
अनुपम सतसई की रचना की थी तथा उसके लिए बिहारी को तब 
समुचित आदर और पुरस्कार भी मिला था। संस्कृत काव्य-धारा 
भी. राजस्थान में यदा-कदा बहती रहती थी, और राणा जगत- 
सिंह के संरक्षण में रह कर कवि विश्वनाथ ने 'जगतृ-प्रकाश” नामक 
काव्य की रचना को थी । क्‍ 

मुगल साम्राज्य के साथ संधि हो जाने के बाद ही उदयपुर नगर 
को पूरी तरह बसाने तथा उसे सुसज्जित करने का मेवाड़ के शासकों 
की अवसर मिला । राणा कर्ण ने उदयपुर के कई एक प्रधान 
राजमहल बनवाए और उदयपुर नगर के परकोटे का काम भी 
उसने आरंम्भ किया., जिसे उसके उत्तराधिकारी, जगतसिह-ने 
पुरा किया । जगमन्दिर के कई महल भी जगत्‌सिंह ने बनवाए थे । 
इसे काल में बने हुए उदग्रपुर के इन राज़महलों की .स्थापत्य. कला 
में-मग़ल होली का अत्यधिक प्रभाव स्पष्टतया देख पड़ता हे । 
पुंन: यद्यपि जगन्नाथराय के मंदिर की. प्रतिष्ठा का.कार्य उसकी 
मृत्यु के कुछ ही माह बाद हो सका, उसका निर्माण-कार्य भी. ज़ग़तसिह 

के शासन-काल में ही हुआ था । डुंगरपुर राज्य में भी पूंजा ने 
गोवर्धननाथ के विद्ञाल मंदिर का निर्माण कर सदियों पुरानी देव 
सोमनाथ के भव्य मंदिर की स्थापत्य-परम्परा को पुनर्जीवित 
किया । आम्बेर, जोधपुर तथा बीकानेर के राजमहलों में भी वहाँ 
के शासकों ने कईं एक नए प्रासादों का निर्माण कर राजस्थान की 
स्थापत्य कला में सम्मिश्रित राजपृत-मुग़ल शेली के विकास में 
पूर्ण सहयोग दिया । 

राजस्थानी चित्र-शेलियों के विकास के इतिहास में यह शान्ति- 
समृद्धि काल बहुत ही महत्वपूर्ण हें । उनके ऋ्रमिक विकास तथा 
पारस्परिक आदान-प्रदान की दृष्टि से इस काल में कई एक परस्पर 
विरोधी प्रवृत्तियाँ स्पष्ट रूपेण देख पड़ती हैं । एक ओर मुगल शैली 
का प्रभाव राजस्थान में निरन्तर बढ़ रहा था। गजसिंह के समय से 
ही जोधपुर में मुगल शली में सिद्ध-हस्त चित्रकारों का प्राधान्य हो 
गया था, जिससे स्थानीय विशेषताओं को लेकर चित्रण करने वाले 
कलाकारों के लिए वहाँ कोई प्रोत्साहन नहीं रह गया था । परन्तु 
आम्बेर, आदि कला-केन्द्रों में राजपुत-मुग़ल शैलियों की जिस सम्मिश्रित 
कला का विकास हो रहा था, उसमें प्रारम्भिक मुगल शैली की कई 
महत्वपूर्ण विशेषताओं की पूर्ण उपेक्षा ही की गई थी । पुनः इस 
सम्मिश्चित शली तथा राजस्थान की चित्र-कला का भी उत्तर मग़रू 
कालीन मुग्रलू चित्र-शंली पर प्रभाव पड़े बिना नहीं रहा, जिससे 
कुछ विषयों को लेकर इस काल में बने हुए इन दोनों विभिन्न 
शली के चित्रों में अत्यधिक साम्य पायो जाता है । मग़लू दरबार 
के निरन्तर सहवास के फलस्वरूप राजस्थान के राजाओं, उनके 
सामन्तों तथा उच्च पदाधिकारियों की वेश-भषा में होने वाले 
परिवर्तेनों, मुगल स्थापत्य, कला की नई शैली, तथा चित्रों के 

संघटन की कल्पना, आदि पर पड़ने वाल नए प्रभावों का प्रतिबिम्ब 
समकालीन राजस्थानी शली के चित्रों में भी देख पड़ने रूगा। 
तथापि इस काल के चित्रों में पहिले की सी ही सादगी बनी रही। 
तारियों की वेश-भूषा में तब भी परिवतेन नहीं हुआ था। पुनः 
राजस्थान के चित्रकार अनुदर्शन के लिए अब भी छाया-दर्शक रंगों 
का प्रयोग नहीं करते थे । इन चित्रों में अंकित रेखाओं में पिछल 
काल की-सी चंचलतापूर्ण गतिशीलूता नहीं पाई जाती है, प्रत्युत 
उनमें देख पड़ता हैं उसका प्रौढ़, गांभीयेपूर्ण, मर्यादा-प्रधान स्वरूप । 
बढ़ती हुईं समृद्धि के साथ ऐश्वर्य की भलक एवं कमंठ व्यक्तियों 
की भावुकता-मिश्रित दृढ़ता भी इस काल के चित्रों में स्पष्टतया 
दिखाई पड़ती है । पुनः अब “बिहारी-सतसई' के दोहों को चित्रित 
करते समय उस युग की श्वृंगारपूर्ण बिलासिता के दृश्यों को अंकित 
करने का चित्रकारों को अभूतपूर्व अवसर प्राप्त हुआ था। परन्तु 
उस काल का देनिक जीवन राजदरबार के शिष्टाचार, नैतिक संयम 
के ऊपरी दिखावे तथा व्यावहारिक मर्यादा के बाह्य आवरण के भार 
से इतना दब गया था कि उसमें उन्मुक्त लास्य-छीला का प्रस्फूटन 
असंभव-सा हो गया । इस बंधनपूर्ण बोभिल वातावरण का आभास 
तत्कालीन चित्रों में भी आए बिता नहीं रहा, जिससे उनमें 
अत्यावश्यक सजीवता नहीं आ सकी । 


५, राजस्थान में विरोध का ग्रांरस ( १६५२-१६७८ ई० ). 


मेवाड़ की राजगद्दी पर बेठने के बाद प्रारम्भ में तो राणा 
राजसिंह ने ऊपरी तौर से मुग़रू साम्राज्य के साथ पहिले की-सी ही 
मेत्री बनाए रखी; और मार्च, १६५३ ई० में कल्याण भाला के साथ 


के ॥ 0 पे 


शाहजहाँ की सेवा में बहुमूल्य भेंटें, आदि भेज कर अपने राज्यारूढ़ 
होने की सूचना उसने मुगल सम्राट्‌ को दी, जिस पर शाहजहाँ ने 
भी पूर्ववत्‌ राजसिह को पाँच हज़ारी मनसब दिया तथा खिलअत, 
आदि भेजे । पुनः प्रारम्भिक समभोते के अनुसार शाही आज्ञा का 
पालन कर राजसिंह ने भी भूपषत सीसोदिया के नेतृत्व में मेवाड़ 
की थोड़ी बहुत सेना को, कुछ देरी से ही क्‍यों न हो, कन्दहार के तीसरे 
घेरे में भाग लेने के लिए अवश्य भेजा था। परन्तु हृदय से राजसिह 
मुग़ल साम्राज्य का विरोधी था, एवं कन्दहार के तीसरे घेरे की 
उलभन से लाभ उठा कर वह भी चिकत्तोड़ के किले की मरम्मत 
के काम को चलाता ही गया । 

अतएव कन्दहार के घेरे की समाप्ति के बाद जब शाहजहाँ दिल्‍ली 
लौट आया तथा जब मई-जून १६५४ ईं० में शाही गर्जबरदार 
अब्दुल बेग ने भी चित्तोड़ की मरम्मत के समाचार को सही बताया, 
तब चित्तोड़ पर चढ़ाई करने के लिए शाहजहाँ ने वजीर सादुल्‍ला खाँ 
को सितम्बर, १६५४ ई० में ससेन्य रवाना किया और उसी माह के 
समाप्त होते-होते वह स्वयं भी दारा शिकोह के साथ आम्बर होता 
हुआ अजमेर के लिए चल पड़ा | शाही सेना का सामना करने के 
लिए अत्युत्सुक होते हुए भी इस बार तो राजसिंह को शान्तिपुर्वक 
समभौता कर लेने का ही निश्चय करना पड़ा | खलीलपुर के पड़ाव 
पर उसके दूत दारा की सेवा में उपस्थित हुए और दारा के द्वारा ही 
राजसिह ने शाहजहाँ से क्षमा-प्राथंना की । मेवाड़ के युवराज को 
शाही दरबार में भेजने तथा प्रारम्भिक समभौते की सारी शर्तों का 
पूर्णतया पालन किये जाने पर विशेष आग्रह करते हुए, सारे मामले 
को झान्तिपूर्वक सुलभाने के लिए दारा का विश्वस्त कर्मचारी 
चन्द्रभान ब्राह्मण उदयपुर भेजा गया। 


ता 


अक्तूबर २७, १६५४ ई० को शाहजहाँ अजमेर पहुँचा । 
सादुल्‍ला खाँ ने चित्तोड़ के किले को खाली पाकर पूरे पन्द्रह दिन 
तक वहाँ के परकोटों, दरवाजों, बुर्जों आदि की तोड़-फोड़ की । 
अब चन्द्रभान द्वारा निर्दिष्ट बातों को स्वीकार करने के अतिरिक्त 
राजसिंह के लिए दूसरा कोई चारा नहीं रह गया था। पुर, माण्डल, 
बदनोर, आदि मेवाड़ राज्य के अनेकों परगने ज़ब्त कर लिए गए । 
इस चढ़ाई का प्रधान उद्देश्य पूरा हो गया था, .अतएवं नवम्बर 
१४, १६५४ इईं० को शाहजहाँ आगरा के लिए. छौट पड़ा और सादुलल्‍ला 
खाँ को भी चित्तौड़ से वापस बुलवा लिया । लोटते समय मालपुरा 
के पड़ाव पर राजसिंह का ज्येष्ठ पुत्र शाही दरबार में उपस्थित 
हुआ तथा एक सप्ताह के लगभग वहाँ ठहरने के बाद उसे वापस 
: उदयपुर लौट जाने की आज्ञा दे दी गईं। दारा के बीच-बचाव करने 
से इस बार मेवाड़ पर आई हुईं आपंत्ति किसी प्रकार टल गईं, किन्तु 
. अपने परगने जब्त होने के कारण राज॑सिंह शाहजहाँ और दारा का 

कटुर विरोधी हो गया । क्‍ 

'शाही सेना के लौट जाने पर मेवाड़ में पुनः शान्ति छा गई 
और अगले ढाई वर्ष तक राजस्थान में सर्वत्र शान्ति बनी रही । 
परन्तु सितम्बर , १६५७ ई० के बाद उत्तरी भारत में सत्र अश्ान्ति 
के बादल उमड़ने लगे | इन पिछले क़ुछ वर्षों से दारा के प्रति शाहजहाँ 
का विशेष प्रेम तथा पक्षपात अधिकाधिक स्पष्टरूपेण प्रगट होता 
जा रहा था | अतएव दिल्ली में शाहजहाँ के बीमार पड़ने पर जब 
उसकी मृत्यु का भूठा समाचार खवंत्र फेलने लगा, तब सुद्ृरस्थ 
प्रान्तों में शाहजहाँ के छोटे लड़कों ने उस पर विश्वास कर लिया; 
तथा मुग़ल सप्लमाट बनने के लिए लालायित होकर प्रत्येक शाहज़ादा 
युद्ध-क्षेत्र में अपनी भाग्य-परीक्षा करने के लिए अत्यावश्यक तैयारी 

करने लगा। उधर उसकी बीमारी घट जाने पर जल-वायु के परिवर्तन 
के लिए शाहजहाँ आगरा गया तथा तब शाही दरबार से अनेकानेक 
आदेश इन शाहज़ादों के पास भेजे गए, परन्तु इन शाहज़ादों ने उनकी 
पूर्ण उपेक्षा ही की । बंगाल के सूबेदार शाहज़ादा शुजा एवं गुजरात 
के सूबेदार शाहज़ादा मुराद ने स्वयं को मुगल सम्राट घोषित 
किया । दक्षिण के सूबेदार शाहज्ञादे औरड्भज़ेब ने यद्यपि खुले तौर 
से विद्रोह नहीं किया था, परन्तु दारा के साथ उसकी कट्टर शच्रुता 
की बात सर्वत्र सुज्ञात थी, एवं उसका भी विरोधी होना 
अवश्यम्भावी था । 

मुगल सम्राट्‌ शाहजहाँ तथा उसके मनोनीत उत्तराधिकारी 
शाहज़ादे दारा शिकोह के लिए कठिन समय उपस्थित हुआ । बीकानेर 
के राव कर्ण के अतिरिक्त राजस्थान के प्राय: सब ही नरेश एवं सारे 
प्रमुख राजपूत सेनानायक तब आगरा में उपस्थित थे। बीजापुर 
पर की गई मुग़ल चढ़ाई में भाग लेने के लिए सन्‌ १६५७ ई० 
के प्रारम्भ में दक्षिण भेजे गए बूंदी का राव शत्रुसाल, आदि 
सेनानायक भी शाहजहाँ का आदेश पाकर औरज्भज़ेब की आज्ञा 
लिये बिना ही दिसम्बर, १६५७ ईं० तक वापस शाही दरबार में 
ससेन्‍्य लौट आए थे । इस संकटापूर्ण परिस्थिति में इन राजस्थानी 
नरेशों एवं राजपूत सेनानायकों ने मुग़ल सम्मराट्‌ शाहजहाँ की 
आज्ञा का पालन कर शझाहज़ादे दारा शिकोह का ही साथ दिया । | 
पूर्व में बंगाल से बढ़ते हुए शुजा का सामना करने के लिए आम्बेर 
के मिर्ज़ा राजा जयसिंह को छ: हज़ारी ज्ञात का मनसब- देकर 
दाहज़ादा दारा के ज्यंष्ठ पुत्र सुलेमान शिकोह के साथ ससेन्य बनारस 
की ओर भेजा गया, तथा बहादुरपुर के यद्ध में शुजा को पराजित 
करने पर जयसिह का. मनसब बढ़ा कर सात हज़ारी ज्ात-छ: हज़ार 

सवार का कर दिया गया (मार्च, १६५८ ई०) उधर दक्षिण से 
बढ़ते हुए शाहज़ादे औरज्भजेब का सामना करने के लिए जोधपुर 
के महाराजा जसवन्तर्सिह को मालवा का सूबेदार बना-कर एक 
बड़ी राजपूत सेना के साथ उज्जेन की ओर भेजा गया प्रारम्भ में 
कुछ समय तक बीकानेर का राव कर्ण औरज्भजेब के साथ रहा, 
परन्तु बाद में उसने इस गृह-युद्ध में भाग न लेने का निश्चय किया, 
और यद्यपि उसका दूसरा पुत्र केसरीसिंह औरज्भजेब की ही सेवा में 
बना रहा, वह स्वयं औरज्भज़ेब की आज्ञा लिये बिना ही वापस 
बीकानेर के 3. लौट गया । 

जन से कोई १४ मील दक्षिण-पश्चिम में धरमत के युद्ध- 
क्षेत्र में औरजड्धजेब तथा मुराद की सम्मिलित सेना ने जसवन्तसिह 
की राजपृत सेना को पूर्णतया पराजित किया । कोटा का राव मुकुन्द 
हाड़ा और उसके तीन भाई, शाहपुरा का सुजानसिह सीसोदिया, 
गौड़ अर्जुन, फाला दयारूदास, आदि वीर प्रारम्भिक आक्रमण में 
ही काम आगए थे । जसवन्तसिह स्वयं भी वीरतापूर्वक लऊड़ता हुआ 
घायल हुआ था । युद्ध में पराजय जब निश्चित हो गईं, तब 
उसके सहकारी राठौड़ वीर सेनानायकों ने यूद्ध-क्षेत्र छोड़ने के लिए 
उसे बाध्य किया, जिससे विवश होकर उसे जोधपुर को वापस लौटना 
पड़ा । जसवन्तसिह के चले जाने के बाद बाकी बची शाही राजपुत 
सेना का नेतृत्व रतलाम के राव रतन राठौड़ ने किया और कुछ 
समय बाद वीरतापूर्वक लड़ता हुआ वह वहीं खेत रहा ।* 


->थुद्ध में जसवेतासिंह का घायल होना धरमत के युद्ध के कुछ ही 
समय बाद राणा राजसिंह के नाम लिखे हुए औरंगजेब के निशान 
से भी पूर्णतया प्रमाणित है। वीर०, २, पृ० ४२३:४ 


स्थिर 44 श प्‌ धर 


इस संकटापूर्ण अवसर पर राजस्थान में केवल मेवाड़ के राणा 
राजसिह ने शाहजहाँ का विरोध किया । तीन वर्ष पूर्व मेवाड़ राज्य _ 
के परगने जब्त किये जाने के कारण राजसिंह तब से ही शाहजहाँ 
और दारा शिकोह के प्रति वेमवस्य रखता था, जिससे लाभ उठा 
कर औरड्भजेब ने राजसिह को अपने पक्ष में कर लिया । शाहजहाँ 
की बीमारी एवं मत्य की गप्पों के फलस्वरूप उत्तरी भारत के साथ 
ही राजस्थान में भी सवंत्र फलने वाली घबराहट, अशान्ति एवं 
अनिश्चितता से लाभ उठाने के हेतु राजसिंह अक्तूबर, १६५७ इईं० से 
ही सेना एकत्रित करने रछूगा था | उसका पक्ष लने के पुरस्कार- 
स्वरूप बदनौर और माण्डलूगढ़ के परगने राजसिंह को वापस देने 
का वचन औरज्ज़ेब ने फरवरी २६, १६५८ ई० के लगभग 
ही दे दिया था । अतएवं धरमत के युद्ध में विजय प्राप्त करने के बाद 
जब उन परगनों पर अधिकार कर लेने के लिए औरज्भजेब ने राजसिंह 
को आज्ञा दे दी, तब मईं, १६५८ ई० के प्रारम्भ में वह ससैन्‍्य चित्तोड़ 
पहुँचा और वहाँ से आगे बढ़ कर उसने उन दोनों परगनों पर अधिकार _ 
किया, तथा अन्य पड़ोसी शाही परगनों और अपने विरोधी शाही 


धरमत युद्ध की घटनाओं का समकालीन विवरण कुंभकर्ण कुत 
रतन रासो! ( अप्रकाशित ) तथा खड़िया जगा क॒त वचानीका राठोड़ 
रतनसींघ री महेसदासोत री! ( बिब० इण्डिका ) नामक दो महत्वपूर्ण 
णेतिहासिक काव्य-ग्रथों में भी मिलता है, जिसकी ओर अब तक इतिहास- 
कारों ने कोई ध्यान नहीं दिया.था। सर यदुनाथ सरकार लिखित इस 
युद्ध के वणेन ( ओरंग०,१-२, पृ० ३४८-३६७) में इन दोनों प्रथा से प्राप्त 
विवरण! के आधार पर यत्र-तत्र पारिवतेन करना अत्यावश्यक हो 
गय हैं। तत्सम्बन्धी विशेष विवेचन के लिए मेरे ग्रेथ रतलाम का 
प्रथम राज्य! में परिशिष्ट ३ देखो । 

भनबसदार राजपूत नरेशों के राज्यों में भी बहुत लूट-मार को । 

आगरा से कुछ ही मील पूर्व में सामूगढ़ के युद्ध-क्षेत्र में दारा ने 
आगरा की ओर बढ़ती हुईं औरज्भजजेब और मुराद की विजयी 
सेना का सामना किया । मई २९, १६५८ ई० के दिन वहाँ होने वाले 
निर्णायक यूद्ध में दारा की पूर्ण पराजय हुई। दारा की ओर से 
वीरतापूर्वक लड़ते हुए बूंदी का राव राजा शरत्रुशाल, किशनगढ़ 
का राजा रूपसिंह, आदि कई राजस्थानी वीर खेत रहे। 
युद्ध-क्षेत्र से भाग कर दारा दिल्‍ली होता हुआ लाहौर की ओर 
गया । औरड्भजेब और मुराद आगरा पहुँचे, तथा जून ८, १६५८ 
ई७ को आगरे के किले पर भी औरद्भज़ेब का अधिकार हो गया । 
शाहजहाँ पदच्युत कंदी की तरह आगरा के किले में ही रखा गया। 
दारा का पीछा करने के लिए औरज्भज़ेब ससैन्य दिल्‍ली की ओर 
बढ़ा । उसकी विजयों के लिए राणा राजसिह की ओर से औरज्ुज़ेब 
को बधाई देने के लिए मेवाड़ का युवराज सुलतानसिंह अपने काका 
अरिसिह को साथ लेकर सलीमपुर के पड़ाव पर जून २१ को . 
औरज्भजेब की सेवा में उपस्थित हुआ | पाँच-छः दिन बाद ही 
ओरडुजेब ने सुलतानसिंह को बिदा कर दिया, परन्तु अरिसिंह तब भी 
डेढ़ माह तक ओऔरजुज़ेब के साथ बना रहा । 

दिल्‍ली की ओर जाते हुए राह में मथुरा के पड़ाव पर जून २५ 
की रात को औरज्ुजेब ने छल द्वारा म्राद को कद कर अपनी राह 
के इस कंटक को दूर कर दिया ।'यों तो जून १०, १६५८ ई० को 
आगरा के दरबार के दिन से ही औरज्जज़ेब ने साम्राज्य का शासन 
प्रबन्ध एवं राज्य-कार्य अपने ही हाथों में ले लिया था, परन्तु अब 
उसके सिहासनारूढ़ होने में कोई भी बाधा नहीं रह गई थी । 
अतएव दिल्‍ली पहुँच कर जुलाई २१, १६५८ ई० के दिन शुभ 

मुहतं पर औरज्भजेब वहाँ के शालिमार बाग में सिहासनारूढ़ 
हुआ तथा आलमगीर नाम से उसने स्वयं को मुग़लू सम्राट्‌ घोषित 
किया । 

आगरा को ससेन्‍्य लौटते हुए आम्बेर के मिर्ज़ा राजा जयसिह 
को कोड़ा में सामूगढ़ के युद्ध में दारा की पूर्ण पराजय का समाचार 
मिला । निकट भविष्य में ही ओरज्भज़ेब के मुगल सम्राट बनने 
की सुस्पष्ट संभावना को पूर्णतया समझ कर जयसिह ने सुरूमान 
शिकोह का साथ छोड़ दिया । अपने अन्य साथी सेनानायकों को भी 
समभा-बुझा तथा फूसलछा कर उन्हें अपने साथ ले वह आगरा की 
ओर चल पड़ा, और जून २५, १६५८ ई० को मथुरा के पड़ाव पर 
औरज्ज़ेब की सेवा में उपस्थित हो कर जयसिंह ने उसकी आधीनता 
स्वीकार कर ली । अपनी इस दूरदशिता से जयसिंह ने औरज्भजेब 
के हृदय में अपने प्रति अटूट विश्वास उत्पन्न कर लिया, जो उसकी 
मृत्य पर्यन्त बहुत-कुछ बना रहा । इसी समय से शाही दरबार में 
जयसिह का प्रभाव तथा महत्व बहुत बढ़ गये, और अब राजस्थानी 
नरेशों में उसे ही प्रमुख स्थान प्राप्त हुआ | 

विभिन्न युद्धों में उसका सामना करते हुए वीरगति पाने वाले 
सजपूंत सेनानायकों के उत्तराधिकारियों के प्रति भी औरड्भज़ेब 
ने सहिष्णुतापू्णं नीति बरती । रतलाम के राव रतन राठौड़ के पूत्र 
रामसिह को रतहाम परगना वतन के रूप में तथा समुचित मनसब 
देकर उसे शाही दरबार में बुलावा भेजने के लिए आवश्यक आदेश 
जून २७, १६५८ ३० को ही दिया जा चुका था। दिल्‍ली में राज्यारोहण 
के बाद किशनगढ़ के राजा रूपसिंह के पुत्र मानसिंह को भी 
मनसब मिला । इसी प्रकार बंदी और कोटा के नए शासकों को भी 
उचित सम्मान दंकर शाही दरबार में बलवाया गया [४धर्मत के 

युद्धक्षेत्र में औरज्भजेब का सामना करने के कारण जोधपुर के 
महाराजा जसवन्तसिह को शाही दरबार में उपस्थित होने में अब 
भी हिचकिचाहट हो रही थी, परन्तु जयसिह के बीच-बचाव करने 
पर सतलज के किनारे रूपार के पड़ाव पद अगस्त १४, १६५८ ई० 
को शाही दरबार में उपस्थित होकर जसवन्तसिह ने भी औरज्भजेब 
की आधीनता स्वीकार कर ली । .यद्ध-काल में राणा राजसिह 
की सेवाओं के पुरस्कार-स्वरूप अगस्त ७, १६५८ ई० को औरज़ज़ेब 
ने उसका मनसब बढ़ा कर छः: हज़ारी जात-छः हजार सवार का 
कर दिया; बदनौर और माण्डरूगढ़ के परगने, जिन पर वह पहिले 
ही अधिकार कर चुका था, राजसिंह को दे दिये गए; तथा डूंगरपुर, 
बाँसवाड़ा और देवलिया के राज्य, जो शाहजहाँ के शासन-काल 
में मेवाड़ की आधीनता से निकाल लिये गये थे, अब पुनः मेवाड़ 
के आधीन कर दिए गए । पंजाब और मुलतान की इस चढ़ाई से 
नवम्बर २० को वापस दिल्‍ली लौट आने तक बंदी का भावसिह 
हाड़ा तथा कोटा का जगतसिह ह्वाड़ा भी औरड्भज़ेब के शाही दरबार 
में पहुँच गए थे ।झतएक्र “दिसम्बर, १६५८ ई० के प्रारम्भ में जब 
शुजा का सामना करने के लिए .औरज्भचज़ेब ससैन्य कोड़ा की ओर 
बढ़ा तब जसवन्तसिह,.भावसिह, जगतसिह, आदि राजस्थानी 
शासक उसके साथ थे मवाड़ राज्य के सैनिक दर को लेकर राजसिंह 
का कुअर सरदारसिह भी शुजा के विरुद्ध इस चढ़ाई के समय 
औरज्ुजेबु.को साथ गया । 

"ऑरड्भजेब के हाथों धरमत के युद्ध में उसकी पराजय की 
व्यथा बहुत समय तक जसवन्तर्सिह के हृदय में बनी रही, एवं इस 
प्रारस्भिक वर्ष में जहाँ तक भी औरड्भज़ेब के एकाधिपत्य को उलट 
सकने की कुछ भी आशा देख पड़ी, ऐसे प्रयत्नों में सहयोग देने को 

जसवन्तर्सिह पूर्णतया तत्पर रहा । अतएवं खजवा के युक्ध-क्षेत्र में 
जनवरी ४, १६५९ ई० की रात में, जब अगले दिन युद्ध के लिए 
तत्पर दोनों विरोधी सेनाएँ आमने-सामने पड़ी थीं, शुजा के साथ 
किये गये गृप्त समभौते के अनुसार आधी रात के बाद जसवन्तसिह 
ने औरड्भजेब के शाहज़ादे मुहम्मद के पड़ाव पर अचानक आक्रमण 
किया और राह में पड़ने वाले माल-असबाब को लटता वह अपने 
सैनिकों के साथ वापस जोधपुर की ओर चल पड़ा ।. अपने अपूर्वे 
अडिग धेये से औरज्डजंब ने बड़ी ही तत्परतापुवक सारी स्थिति को 
सम्हाल कर इस घटना के कुछ ही घण्टों बाद दूसरे दिन खजवा के 
युद्ध में ब्लुजा को पूर्णतया पराजित किया ।' 

*“खजवा के युद्ध-क्षेत्र से चल कर जसवन्तर्सिह आगरे होता हुआ 
मारवाड़ पहुँचा तथा वहाँ औरज़्ुज़ेब का सामना करने के लिए सेना 
एकत्रित करने लगा ।+ उधर शुजा से निपंटने के बाद जसवन्तसिह 
के छलपूर्ण व्यवहार के लिए उसे समुचित दण्ड देने का निश्चय कर 
औरज़ुज़ेब ने जनवरी १७, १६५९ ई० के दिन जसवन्तसिह के बड़े 
भाई राव अमर के पुत्र नागोर के शासक रायसिंह को चार हज़ारी 
जात का मनसब और राजा का खिताब दे उसे जोधपुर का शासक 
नियुक्त किया, तथा मारवाड़ पर अधिकार करने में उसकी 
सहायता मुहम्मद खाँ को भी एक बड़ी सेना देकर उसके साथ 
भेजा | मारवाड़ पर चढ़ाई के लिये आती हुई औरज्जज़ेबं की इस 
सेना के लालसोंट पहुँचने की सूचना पाने पर जसवन्तर्सिह मण्डोर 
से ससेन्य सिवाणा की ओर चला गया । जसवन्तसिह के सौभाग्य 
से पराजित शाहज़ादा दारा भी पनः अपनी आग्य-परीक्षा करने के 
लिए तब तक गुजरात में आ पहुंचा श.। जनवरी ९, १६५९ ई० 
को अहमदाबाद पर अधिकार कर उसने वहाँ पुनः अपनी सेना 

सुसंगठित की और फरवरी माह के प्रारम्भ में सिरोही होता हुआ 
वह अजमेर की ओर बढ़ने लगा। तब जसवन्तसिह ने औरड्भज़ेब 
के विरुद्ध दारा के साथ पुनः मेल करने के उद्देश्य से अपने एक 
विश्वस्त कर्मचारी को उसके पास भेजा, तथा दारा के अजमेर 
पहुँचते ही राठौड़ और अन्य राजपूत वीर सेनिकों के साथ ही उसके 
स्वयं भी ससेन्‍्य दारा के पक्ष में आ मिलने का वादा कर दारा को 
शीघ्र ही अजमेर पहुँचने के लिए प्रोत्साहित किया । 

राजस्थान पर दारा की इस चढ़ाई की सूचना मिलते ही कूट- 
नीतिज्ञ औरज्ज़ेब ने तत्काल ही जसवन्तसिह के प्रति अपनी विरोधी 
नीति पूर्णतया त्याग दी । इलाहाबाद की ओर से लौटता हुआ 
औरज्भज़ेब सीधा अजमेर की ओर ससेन्‍्य चल पड़ा । उसका विशेष 
आदेश पाकर मारवाड़ पर चढ़ाई करने वाली उसकी सेना अजमेर 
से कोई २६ मील उत्तर-पूर्व में बांदर-सीन्दरी नामक स्थान से आगे 
नहीं बढ़ी । पुनः उसने मिर्ज़ा राजा जयसिह के द्वारा जसवन्तसिह 
को एक मंत्रीपूर्ण पत्र लिखवा कर औरज्भजेब का विरोध करने की 
निरर्थकता को सुस्पष्ट करते हुए दारा का साथ छोड़ देने पर 
औरड्भजेब से उसके सारे पिछले अपराध क्षमा करवा देने का 
जयसिंह ने पक्का वादा किया, तथा साथ ही पहिले वाला मनसब 
और ख़िताब पुनः दिलवाने और साम्राज्य में एक महत्वपूर्ण उच्च 
पद पर उसे नियुक्त करवाने का भी प्रलोभन जसवन्तर्सिह को 
दिया । औरज्भज़ेब की युद्ध-कुशलूता से वह पूर्णतया परिचित था, 
एवं औरज्भज़ेब के साथ पुनः समभौता करने के यों घर बेठे आए 
हुए इस अवसर को न छोड़ना ही जसवन्तसिह को हितकर प्रतीत 
हुआ । इसलिये जयसिह के इस प्रस्ताव को स्वीकार कर दारा का 
साथ न देने की नीति ही जसवन्तसिहु ने अब अपनाईं, और दारा 

शिकोह के मेड़ता होते हुए अजमेर पहुँच जाने तथा उसके निरन्तर 
आग्रह करते रहने पर भी जसवन्तसिह बिलाड़ा में ही ठहरा रहा । ६ 
मार्च, १६५९ ई० के प्रारम्भ में दारा ससेन्‍्य अजमेर पहुँचा । 
अपनी सहायता सेना भेजने के लिए उसने राणा राजसिह को भी 
लिखा था, परन्तु उसकी आशा के विपरीत अजमेर पहुँचने पर भी 
कोई राजपूत सेनानायक उसके साथ सम्मिलित नहीं कट अनेका- 
नेक वादे करने के बाद भी ठीक समय पर जसवन्तसिह ने जब उसका 
साथ नहीं दिया, तब अजमेर से कोई चार मील दक्षिण में दोराई 
की घाटी में अपने साथ की सेना की ही है 28 :“कर दारा 
औरज्भजेब का सामना करने को तत्पर हुआ ै.ऑरिज्भुजब भी मार्च 
११, १६५९ इईं० को दारा की सेना के सामने आ डटा और दूसरे 
दिन दोराई का युद्ध प्रारम्भ हुआ | दो दिन तक वृढ़ता के साथ 
औरज्भजेब का सामना करने के बाद औरज्भजेब के सेनानायक 
शंख मीर और दिलर खाँ के प्रबल आक्रमणों के फलस्वरूप तीसरे 
दिन शाम पड़ते-पड़ते दारा को युद्ध-क्षेत्र से भागना पड़ा | दोराई 
के युद्ध से पहिले ही अजमेर के पास एकत्रित हुए राजपूतों के दलों 
ने उस रात तथा दूसरे दिन भर भागते हुए दारा का बहुत-कुछ माल- 
असबाब तथा उसे ढोने बाल सारे पशुओं को लूटा । अजमेर से भाग 

कर दारा मेड़ता और पीपाड़ होता हुआ गुजरात की ओर छौटा । 
औरज्ज़ेब की पूर्ण विजय हुईं थी । दारा का पीछा करने के 
लिए प्रिर्ज्ा राजा जयसिह और बहादुर खाँ को ससैन्य भेजा गया । 
<ारा के भागने के दूसरे दिन ( मार्च १५, १६५९ ई० ) ही 
प्रतिशा के अनुसार जसवन्तर्सिह को पुरस्कार मिल गुड उसके 
सारे अपराध क्षमा कर जोधपुर का राज्य तथा पहिल के समान 
सात हज़ारी मनसब उसे पुनः दे दिया गया; साथ ही उसे गुजरात 
९९ 





का-सूबेदारं भी नियुक्त किया -और दारा - को गुजरात से निकाल 
बाहर करने के-लिए तत्काल ही वहाँ जाने का उसे आदेश 
मिझा । इसे बार जसवन्तसिह भी बड़ी तत्परता के. साथ भीनमाल 
पहुँचा और वहाँ से गुजरात की ओर चल पड़ा । कोई आठ माह बाद 
महाराजा का खिताब भी जसवन्तसिह को वापस मिल गया । यों बड़े 
ही. कंठिन समय. में उपयुक्त अवसर पर जसवन्तसिह के साथ मेल 
कर: और ड्भजेब.. ने -अपनी सफलता को पूर्णतया सुनिश्चित बना 
लिया। इसके-बाद यचंपि-जीवन भर जसवन्तसिह ने बड़ी ही तत्परता 
के साथ निरन्तर स्वामिभक्तंपूर्वक औरड्भजेब की-सेवा की, किन्तु 
औरजरजेब उससे सदेव स॒हंक ही बना:रहा; और अपने शासन-काल 
क:प्ञारस्भिक वर्ष के-उन विरोधों: का बदला उसकी. मृत्यु के कद 
ही उसके, शिशु उत्तराधिंकांरी से ओरज्ुजेब ने लिया 

औरजुजेब अजमेर: में. अधिक दिन नहीं ठहरा; मार्च. १८, 
5६५७-०८ को वह,वापस . दिल्ली को “छोट गया, जहाँ. जून: 
2६५७ :ईए:के दित-बहुत ही भव्य रूप में पूरी -तड़क-भड़क के साथ 
दूसरी:बारूओरुडूजेब का विधिवत्‌ राज्यारोहण हुआ । राज्याधिकार 
केएलिए-होने वाले इन-गह-यद्धों के फूलस्वरूस--जो-अनिश्चितता; 
, अशात्ति एवं: अराजकता राजस्थान में छाईं हुईं:थी, दोराई के:युद्ध 
के काकः उतंकाःअन्त - हो. गया और. सजस्थान- में:-पुन: -शान्ति 
छा गई. फल 
; ररकित्तु-दक्षिणी .राजस्थात. में कुछ अशान्ति तब... भी बनी. ही 
रही । अगस्त ७, १६५८ ई० के : शाही फ़रमान द्वारा औरड्भजेंब ने 
डूगरपुर, बाँसवाड़ एव्रं.देवलिया. के राज्यों. को... पुन: मेवाड़... के 
आधीन कर दिया...था, किन्तु उस आदेश को. कार्यरूँप में परिणत 
करा... किसी भी... प्रकार .सरलू नहीं था । .बाँसवाडा. को. आधीन 
करने के लिए अप्रेल, १६५९ ई० में मेवाड़ के प्रधात मंत्री 

फ़तेहचन्द को उस राज्य पर सर्सेन्य चढ़ाई करनी पड़ी १. बाँसवाड़ा 
के रावल समरसी को दबाने के बाद फ़तेहचन्द ने देवलिया पर भी 
चढ़ाई की, तब वहाँ का रावत -हरीसिह देवलिया से भाग कर शाही 
दरबार में पहुँचा; परन्तु इस बार वहाँ 'उसंकी कुछ भी 
सुनवाई न हुईं, एवं जुलाई, १६५९ ईं० में राणा राजसिह 
बसाड़ की ओर दौरा करने पर हरीसिह ने उंसकी सेवा में उपस्थित 
होकर तब तो मेवाड़ की आधीनता स्वीकार :कर ली.। दूसरे. दो 
राज्यों के स्वाधीन रहने के इन विफल प्रयत्नों को देख कर डूंगरपुर 
के रावल गिरधर ने विरोध न करने का ही निश्चय किया, जिससे 
तब कुछ समय के लिए तो इन: तीनों ही राज्यों पर मेवाड़ का 
आधिपत्य हो गया । 0 
औरजुज्ञेब के दूसरे राज्यारोहण के समय तंक बीकानेर के 
राव कर्ण के अतिरिक्त राजस्थान के सब ही छोटे बड़े शासकों ने 
औरज्भजेब की आधीनता स्वीकार. कर ली थी | सन्‌ १६५७ :ई० 
के अन्तिम महीनों में औरज्भज़ब की आज्ञा लिये बिनां ही दक्षिण 
से चल कर कर्ण बीकानेर जा पहुँचा था, तथा औरज्डज़ेंब की: इने 
सब विजयों के बाद भी नः तो वह स्वयं शाही दरबार में आया औरे 
नअन्य किसी के द्वाराः ही :उसने आधीनता स्वीकार कीःथी-ज 
राज्यारोहण-के बाद शाही दरबार में आमंत्रित किये जाने पर भी 
वह निरन्तर टालमटोंल ही करता रहा ॥ ज्रतएव राव कर्ण को दर्ण्ड 
देने के लिए अगस्त, १६६० इं० में औरद्भजेब ने अमीर खाँ को एके 
बड़ी सेना के साथ.बीकानेर .. पर चढ़ाई करने के लिए. भेजा १ 
अब विरोध करना हानिकारक जान. उसने शाही आधीनता स्वीकार 
कर ली और अमीर खाँ के सांथ नवम्बर २७; १६६० ई० कों शाही 
दरबार. में पहुँच कर क्षमा-प्रा्थना की । जनवरी ३०७, १६६१ :ई& 

रात के समय राव कर्ण के सेनिक लट-मार भी करते थे । अधिक 
कहने-सुनने पर राव कर्ण विद्रोह करने के लिए उतारू हो जाता था। 
राव कर्ण के इस प्रकार के व्यवहार की सूचना जब औरड्भज़ेब 
को मिली तब वह राव कर्ण से बहुत ही कद्ध हुआ । राव कर्ण का 
ज्येष्ठ पुत्र अनपसिह तब झ्वाही दरबार में ही उपस्थित था । पिता- 
पुत्र में भी अनबन ही थी, एवं औरज्भज़ेब की अप्रसन्नता से उसने भी 
पुरा लाभ उठाया । अगस्त २७, १६६७-३० को औरख्जेब ने राव 
कर्ण को बीकानेर के शासक से पदच्यूत कर उसके युवराज अनूपर्सिह 
को बीकानेर का शासक नियुक्त कर उसे दो हज़ारी ज़ात-डेढ़ हजार 
सवार का मनसब तथा “राव' की पदवी दें दी । औरज्भज़ेब की आज्ञा- 
नुसार सैफुल्ला खाँ तथा राव कर्ण के अनौरस पुत्र बनमालीदास 
ने बीकानेर पहुंच कर सितम्बर २७, १६६७ ईं० के दिन अनूपर्सिह 
को बीकानेर की राजगद्दी पर बिठा दिया । इसके कुछ ही सप्ताह 
बाद सोनगरा लक्ष्मीदींस तथा उसके साथियों ने वनमालीदास को 
मार डाला । 

अपने पदच्यूत किये जाने की सूचना मिलने पर पहिल तो 
राव कर्ण विद्रोह के लिए उतारू हुआ । बूंदी का राव राजा भावसिंह 
इस समय दिलर खाँ के साथ ही था, एवं उसके समझाने बुझाने पर 
कुछ ठण्डा हुआ तथा सितम्बर, १६६७ ई० के अन्तिम सप्ताह में 
ओऔरजुजेब के आदेशानू सार दक्षिण के नए सूबेदार शाहज़ादे मुअज्जम 
के पास वह औरज्भराबाद चला गया । राव कर्ण को बहुत-कुछ मनसब 
एवं तदनुरूप जागीर भी दक्षिण में मिल गईं थी, परन्तु समय समय 
पर झाहज़ादा मुअज्ज़म से विशेष आथिक सहायता मिले बिना 
उसका काम चलता नहीं था । अपने जीवन के ये अन्तिम वर्ष किसी 
तरह बिताने के बाद जून २२, १६६९ ई० को दक्षिण में ही राव 

कर्ण की मृत्यु हो गईं.।* 


“शाही दरबार के ः:समेकालीन अखबारों तथा - इन घटनाओं .के 
कुछ ही:युगों बाद. लिखे गए भीमसेन- कंत 'तारीख-इ-द्लिकुश्' में 
दिए गए -प्रामाणिक समकालीन विवरणों के आधारः -पर- ही उपयुक्त 
वुत्तान्त लिखा गया है. । हु 

दयालदास कृत “बीकानेर राज्य की ख्यात' एवं कुछ अन्य ख्यातों 
में दिए गए विवरणों के आधार पर ओझा ने राव कण के प्राति 
औरंगज़ेब की इस अप्र॑ंसन्नता तथा उसके या पदच्युंत किये जाने का 
घटना को बंतायां है (बीकांनरं०, १, 'पूं० २४४-२४७ ) परन्तु 
समकालीन अखबारों मे दियें गये: उल्लेखों से ओझा के इस अनुमान 
का यात्किचित्‌-भी-समर्थन नहीं होता है? 

..... अब. तक: प्राप्त-प्रामाणिक -ऐतिहाखिक--सामग्री : के आधार: पर 
सुनिश्चित .घटनावली को. सामने. रख कर ख्यावो से दी हुईं 'जंगलधर 
पादशाह” के ख़िताब से सम्बद्ध घटनाओं के विवरणों पर विचार 
करने के बाद उन्हें पेतिहासिक सत्य के रूप में खीकार करना किसी 
भी प्रकार संभव नहीं । सन्‌ १६६३ इं० में ओरंगज़ेब छाहोर होता 
हुआ कह्मीर गया था।इंस अंबंखर पर मिर्ज़ा राजा जयासिह भी 

के पांसः विंनोंब मंदी तक औरंगजेब के साथ गया एंव 
ओऔरंगज़ेब के कश्मीर से छोटनेः तक: वहाँ ही : ठहरा' रहा | औरंगजेब 
के शासन-काल के प्रारम्भिक वर्षों में यही एकमात्र ऐसा अवसर देख 
पड़ता है.जब- ख्यातो- में दी गईं उपयुक्त घटनाओं के किसी -भीं खरूप 
में हो सकते की. कुछ भी संभावना का अनुमान लगाया जा सकता 
है ।.परन्‍तु.तंब तक ओऔरंगज़ेब की हिन्दू-विरोधी नीति का खुले तौर 
से प्रारम्भ भी नहीं हो पाया था। इस यात्रा में जयासिह के अतिरिक्त 
अन्य किंसी राजस्थानी राजां के औरंगज़ेब के साथ हेन॑ का उल्लेख 
भी नहीं मिलता हैं। पुंनः उसे समय की गई कार्यवाही के लिए पूरे 

: दारा का पीछा करते हुए सिन्ध तक जाकर सितम्बर, १६५९ ई० 
में मिर्जा राजा जयसिह वापस दिल्‍ली को लौटा और उसके अगले 
पाँच वर्ष शाही दरबार में ही बीते । और तब सुदूर दक्षिण में जहाँ 
अन्य सारे मुगल तथा आदिलः शाही सेनानायक विफल रहे थे, वहाँ 
जग्रसिंह को पूर्ण सफलता मिली.-। पुरन्दर की “सन्धि कर जून, 
१६६५-३० में उसने मरहठों के विद्रोही नेता. शिवाजी को मुग़ल 
साम्राज्य की ; आधीनता स्वीकार करने: के लिए. विवश किया था, 
ज़िसके पुरस्कार-स्वरूंप' जयसिंह को मुगल साम्राज्य में ग्राप्यः सात 
हजारी जात-सात हज़ार दो-अस्पा या से-अस्पा सवारों का सर्वोच्च 
मनसब प्रोप्त हुआ .। जयसिंह के जीवन का यही सबसे “गौरवपूर्ण 
समय था। अगंलः वर्ष शाही दरबार में पहुँचने पर शिवाजी को वहाँ 
क्रेद कर लिया गया, प्रन्तु जब.शिवाजी उस कंद से भी किसी तरह 
भाग्रः निकला, .तेब औरज्भंजेब ने इसका सारा दोष जयसिह के युवराज 
कुंअर रामसिंह पर लगा कारें उसे दण्डितःकिया । पुन: सन्‌ १६६५-६६ 
में बीजापुर राज्य पर की गई अपने जीवन की अन्तिम सैनिक चंढ़ाईं 
में जयसिह को बिलकुल ही सफलता नहीं मिली/जिंस कारण उससे 


चार वर्ष बाद राव कणे को. दण्ड .दिया. जाना सव्वेथा अनहोनी बात 
जान पड़ती है।. 
५ डउदयचन्द्र' कृत पाण्डित्य-दपर्ण' अंथ के उल्लेख के आधार पर 
राव कणे की झत्यु जून, १६७७४ ई० में होना “ मान कंर ही बड़ोंदा 
के क्यूरेटरं डाक्टर हरमंनः गोएटेज़ ने अपने एक लेख में 
सन्‌ १६७३-३० में महँताब खाँ की अफगानिस्तान पर चढ़ाई के अवसर 
पर हीं इसः घटना को होना. प्रमाणित करने का प्रयत्न किया है । किन्तु 
डा०ग्रोपदज/:का यह- अनुमान केवल--कल्पनापूर्ण एवं ऐतिहासिक दाष्ट 
सव्वेथा निराधार प्रतीत होता है । 

असन्तुष्ट होकर औरज्जज़ेब ने माचे, १६६७ ई० में जयसिंह को 
दक्षिण की सूबेदारी से हटा कर शाहज़ादा मुअज़्जम को उस पद पर 
नियुक्त किया । औरज्भाबाद से चल कर भी जयसिह उत्तरी भारत 
को नही लौट सका, तथा राह में ही अगस्त २८, १६६७ ई० के दिन 
ब्रहानपुर में उसका देहान्त हो गया । बीजापुर की उस अन्तिम 
विफल चढ़ाई में उसने एक करोड़ से भी अधिक अपना निजी द्रव्य 
व्यय किया था, जिससे उसकी आथिक दशा भी बहुत बिगड़ गई । 
सर्वोच्च सम्मान प्राप्त होते हुए भी इन आथिक कठिनाइयों, साम- 
रिक विफलता, निराशा तथा सार्वजनिक अपयश् से क्षुब्ध जयसिंह के 
अन्तिम दिन दुःखपूर्ण ही रहें । जयसिह की मृत्यु के साथ ही आम्बेर 
राजघराने का सारा महत्व घट गया और आगामी चालीस वर्षों 
तक भारतीय राजनीति में वह नगण्य ही रहा । जयसिह के बाद 
उसका. युवराज रामसिह आम्बेर का शासक बना, और यद्यपि 
प्रारम्भ में ही उसका मनसब चार हज़ारी जात-तीन हज़ार सवार 
का कर दिया गया तथा कोई बीस परगणने उसे मिल गये थे, 
रामसिह को जीवन भर कभी भी अपने पिता का चतुर्थाश महत्व 
भी प्राप्त नहीं हुआ । औरज्ुज़ेब ने उसे जीवन भर आसाम तथा ' 
अफ़गानिस्तान जेसे सुदूर प्रान्तों में ही रखा । 

जयसिह जैसे महत्वपूर्ण शक्तिशाली राजपूत शासक की मृत्यु 
से भी औरज्भजेब ने पूर्ण लाभ उठाया । बाल्यकाल से ही औरज्भज़ेब 
इस्लाम धर्म का कट्टर पक्षपाती था, और शाहजहाँ के शासन-काल 
में विभिन्न सूबों की सूबेदारी करते समय उसने अपनी असहिष्णुता- 
पूर्ण धामिक नीति का यदा-कदा परिचय भी दिया था। परन्तु 
सिहासनारूढ़ होने के बाद प्रारम्भ में कई वर्षों तक वह खुले तौर 
से अपनी इस अनुदार नीति को कार्यरूप में परिणत नहीं कर सका। 

व्यापार के लिए छाई गई वस्तुओं पर हिन्दू और मुसलमान व्यापारियों 
के लिए सन्‌ १६६५ ई० में चुंगी की विभिन्न दरें नियुक्त कर 
औरड्जेब ने अपनी हिन्दू-विरोधी नीति का स्पष्ट रूपेण प्रारम्भ 
किया था । अब जयसिह की मृत्यु के बाद उसकी इस नीति ने अधिक 
उग्र स्वरूप धारण किया । समूचे मुग़ल साम्राज्य के हिन्दू तीथों में 
समय-समय पर भरने वाले धामिक मेलों को पूर्णतया बन्द कर देने 
का सन्‌ १६६८ ई० में आदेश दिया गया, तथा होली-दिबाली जंसे 
सार्वजनिक हिन्दू त्यौहारों को बाजारों में खुले तौर से न मनाने 
की भी रोक लगा दी गई । नए मन्दिर बनाने के लिए राज्यारोहण 
के कुछ समय बाद ही कड़ी मनाही की जा चुकी थी। अच्त में 
अप्रेल ९, १६६९ ई० की एक सर्व-व्यापी आज्ञा द्वारा “इस्लामेतर 
अन्य धर्मावलम्बियों के सारे मन्दिर, पूजा-घरों और पाठशालाओं 
को ध्वंस कर देने, तथा धर्मे-ग्रन्थों के पठन-पाठन या पूजा-पाठ और 
धामिक कृत्यों के सावेजनिक रूप से किये जाने को पूर्णतया दबा देने 
का आदेश दिया गया, और इस हुक्म का कड़ाई के साथ पालन करने 
के लिए विभिन्न सूबंदारों को बारंबार चेतावनी दी जाने छगी। 
राजस्थान के विभिन्न राज्यों में स्थित मन्दिरों के ध्वंस के लिए 
आदेश देने का तब भी औरज्भजेब को साहस नहीं हुआ, परन्तु अजमेर 
प्रान्त के जो भी परगने सीधे शाही शासन में थे, उनमें तो इन आज्ञाओं 
का पूर्ण पालन अवश्य करवाया गया । सरकार रणथम्भोर के अन्तर्गत 
“मलारना नगर में स्थित मंदिर का ध्वंस करवाने के लिए मई, 
. १६६९ इई० में एक गज़वरदार को विशेष रूपेण वहाँ भेजा गया था । 
.  मन्दिरों के तोड़-फोड़ की इस आज्ञा की सूचना मिलते ही 
गोकला जाट के नेतृत्व. में मथुरा जिले के हिन्द विद्रोही हो गये 
जिसके फलस्वरूप उस प्रदेश में इस आज्ञा का तत्काल ही पालन द 

१७ 

नहीं किया जा सका । परन्तु औरड्भजेब की उन आज्ञाओं की सूचना 
सर्वेसाधारण को मिल चुकी थी, एवं ब्रज-प्रदेश के कुछ मन्दिरों के 
पृजारियों तथा उनके भक्तों ने उन विशाल भव्य सुन्दर मन्दिरों 
का मोह छोड़ दिया, और बहाँ की पूज्य मूर्तियों को विनाश से बचाने 
का वे आयोजन करने लगे । गोव्धेन पर्वत पर स्थित वल्लभ सम्प्रदाय 
बालों के गिरिराज के प्रमुख मन्दिर की श्रीनाथ जी की मूर्ति को 
: लेकर वहाँ के गोसाई सितम्बर ३०, १६६९ ई० को गोवधेन से 
निकले । छिपते-छिपाते वे बूंदी, कोटा, पुष्कर, किशनगढ़ तथा 
. जोधपुर भी गये, परन्तु औरड्भजेब के भय से उस मूर्ति को अपने 
. राज्य में रखना किसी ने भी स्वीकार नहीं किया । अन्त में राणा 
. राजसिह ने श्रीनाथ जी को .इस मूर्ति का मेवाड़ में सहरष स्वागत 
किया, और फरवरी १०, १६७२ ई० के दिन सीहाड़ गाँव में 
. इस मूर्ति की स्थापना की गई, जो तब से. ही नाथद्वारा कहलाने 
. छगा। इसी प्रकार ग्रोवर्धन वाले द्वारकाधीश की मूर्ति को भी 
मेवाड़ ले जाकर कांकड़ोली में उसकी प्रतिष्ठा की गईं। वन्दावन में 
 आम्बेर के राजा मानसिंह द्वारा निर्मित गोविन्ददेव के मन्दिर की 
. मूर्ति को आम्बेर ले गए । श्रीनाथ जी की मूर्ति को अपने राज्य 
में स्थापित कर राणा राजसिंह ने औरड्डजेब के साथ निरन्तर बढ़ने 
वाले अपने मनमुटाव एवं विरोध के लिए एक और कारण प्रस्तुत 
कर दिया । 

ओरज़जेब के आदेश के फलस्वरूप बनारस में विश्वनाथ का 
सुप्रसिद्ध मन्दिर, मथुरा में वीरसिह ब॒न्देला निर्मित केशवराय का 
 गगनचुम्बी मन्दिर, अनेकों बार ध्वस्त होने पर भी पुनः निर्मित 
होने वाला सोमनाथ का पावन मन्दिर , आदि हिन्दुओं के सारे ही 
पूज्य पवित्र मन्दिर एक-एक कर ढहने लगे । सन्‌ १६७१ ई० में 


- १३१ .- 


एक विशेष आज्ञा द्वारा खालसा इलाके के सारे उच्च पदस्थ हिन्दू 
कर्मचारियों को शाही सेवा से निकाल देने का आयोजन किया गया 
हिन्दुओं को इस्लाम धर्म स्वीकार करने के लिए अनेकों प्रलोभन 
दिए. जाने लगे । 

उसकी इस हिन्दू-विरोधी अनुदार धामिक नीति के फल- 
स्वरूप सर्वत्र असन्तोष फेलने छगा। मथुरा जिले के जाटों के विद्रोह को : 
गान्त हुए दो वर्ष भी न बीते थे कि मेवात में सतनामियों का विद्रोह 
उठ खड़ा हुआ, जिसको दबाने में बड़ी कठिनाई हुईं । उधर पंजाब 
में सिक्‍खों का दल बढ़ता जा रहा था और और ज्जजेब की असहिष्णुता- 
पर्ण धामिक नीति का विरोध करने से वे हिचकते न थे। सुदूर 
महाराष्ट्‌ में मरह॒ठों के विद्रोही नेता शिवाजी ने एक स्वतनत्र 
हिन्दू राज्य की स्थापना कौ थी, और राजनंतिक परिस्थितियों 
प्र विचार कर अपने लाभ के हेत वह कभी म॒ग़लू साम्राज्य के साथ 
मेल और कभी उसका विरोध करने को तत्पर रहता था । 

मिर्जा राजा जयसिंह की मृत्यु के बाद औरज्जजेब को यत्किंचित्‌ 
भी सशंक बनाए रख सकने वाला केवल एक ही व्यक्ति सारे राजस्थान 
में रह गया, और वह था औरज्भज़ेब का पुराना विरोधी जोधपुर 
का शासक महाराजा जसवन्तर्सिह | सन्‌ १६६७ ई० में शाहजादे 
मुअज्जम की सहायतार्थ उसे भी दक्षिण में नियुक्त किया गया था । 
अतएवं सन्‌ १६६९ ई० के अष्तिम महीनों में जब मुअज्जम स्वछन्दता- . 
पृवक मनमानी करने लगा, तथा दिलर खाँ को दण्ड देने के बहाने : 
उसका पीछा करता हुआ मुअज्जम अगस्त, १६७० इईं० के लगभग 
जब जसवन्तर्सिह के साथ ससैन्य ताप्ती के किनारे तक पहुँच गया, 
तब जसवन्तर्सिह के सुझावों के फलस्वरूप विद्रोही बन कर 
मुअज्ज़म के उत्तरी भारत्न पर ससेन्‍्य चढ़ाई करने की आशंका से. 


बा आम 


औरज्भजेब चिन्तित हो उठा और वापस औरज्भाबाद न जाने का 
आदेश उसने तत्काछ ही जसवन्तसिह को भेजा। जनवरी, १६७१ ३० 
में गुजरात के सूबेदार बहादुर खाँ के दक्षिण भेजे जाने पर जसवन्तसिह 
को दूसरी बार गुजरात का सूबेदार बनाया । परन्तु पास ही के प्रान्त 
में ऐसे महत्वपूर्ण पद पर उसे अधिक समय तक रखना औरज़जेब 
को हितकर नहीं प्रतीत हुआ, एवं जून १६७२ ई० में जब मुहम्मद 
आमीन खाँ को काबुल की सूबेदारी से पदच्युत किया गया, तब उसे 
गुजरात का सूबेदार नियुक्त कर जमरूद की थानेदारी णसवन्तर्सिह 
को दी गईं । सितम्बर, १६७२ ई० के अन्तिम दिनों में अहमदाबाद 
से चल कर संभवत: सन्‌ १६७३ ई० के प्रारम्भ में वह जमरूद पहुँचा । 
जसवन्तसिह के अगले साढ़े पाँच वर्ष इसी विद्रोहपूर्ण उजाड़ प्रदेश 
में बीते, और अपने राज्य और प्रजा से सेकड़ों मील दूर अटक के उस 
पार अफ़गानों के इस देल्न में ही दिसम्बर १०, १६७८ ई० के दिन 
जसवन्तसिह ने अन्तिम सांसें लीं। जसवन्तसिह के दो पुत्र, पृथ्वीसिह 
एवं जगतसिह, सन्‌ १६६७ ई० एवं १६७६ ई० में क्रमशः मर चुके 
थे, तथा उसकी मृत्यु के समय उसके कोई जीवित पुत्र नहीं था, 
अतएव अपने इन अन्तिम दिनों में वह उत्तराधिकारी की चिन्ता से 
अत्यधिक खिन्न रहने लगा था । उसकी मृत्य के समय जसवन्तसिह 
को. दो शनियाँ अवश्य ही गर्भवती थीं, किन्तु उनके भावी पुत्रोत्पत्ति 
की संभावनाएं तब भी सर्वथा अनिश्चित और अज्ञात ही थीं । स्वयं 
के प्रति औरज्भजेब की विरोधी भावनाओं तथा उसकी हिन्दू-दमन 
नीति से वह पूर्णतया परिचित था, अतएव जोधपुर राज्य तथा 
अपने राजघराने के संकटाकोर्ण भविष्य की व्याकुल कर देने वाली 
अनिष्टमय आशंकाओं से अत्यधिक तस्त निराश्ापूर्ण वातावरण 
“में ही जसवन्तर्सिह की मृत्यु हुई । 


का न कल 


'जसवन्तर्सिह की मृत्यु को औरड्भज़ेब ने एक इस्लाम-विरोधी 
सुदृढ़ दुर्ग के तोरण-द्वार के ध्वस्त होने के समान माता | औरज्ुजेब 
की धर्मान्धतापूर्ण असहिष्णु नीति का प्रवाह अब राजस्थान में भी 
अबाध गति से बह निकला । खण्डेला, जोधपुर, उदयपुर तथा आम्बेर 
के मन्दिरों पर भी क्रशः विनाशकारी कुदाल चल गई । पुनः 
जसवन्तर्सिह की मृत्यू के बाद पूरे चार महिने भी बीते न थे कि 
समूचे मारवाड़ राज्य पर अपना एकाधिपत्य स्थापित कर अपनी 
हिन्ददमन नीति को सब तरह परिपूर्ण करने के हेतु औरज्भज़ेब 
ने मुग़ल साम्राज्य के सारे हिन्दुओं पर पुनः जज़िया कर लगा दिया। 
और राजस्थान के राजपूतों का जो विरोध पिछले इन कई यूगों से 
भीतर ही भीतर बढ़ता जा रहा था, वह अब जोधपुर के उत्तराधिकार 
के प्रश्न को लेकर उबल पड़ा । राजस्थान में विद्रोह तथा अराजकता 
का प्रारम्भ हुआ, जो अगले एक सौ चालीस वर्ष तक वहाँ निरन्तर. 
चलते ही रहे । जसवन्तर्सिह की मृत्यु के बाद भी कोई पचास वर्ष से 
अधिक समय तक राजस्थाव पर मुग्रल सम्रराटों का बहुत-कुछ: 
आधिपत्य बना रहा, परन्तु खानवा के यूद्ध-क्षेत्र में बाबर की विजय 
के बाद राजस्थान पर मुग़्लों के बढ़ते हुए आधिपत्य के साथ राजस्थान 
में प्रात्ती्य. एकीकरण, शासकोय संगठन तथा सांस्क्ृतिक एकता 
की जिन प्रक्रियाओं का तब प्रारंभ हुआ था, जसवन्तसिह की मत्य 
के साथ ही वे सब एकबारगी रुक गईं, जिससे मुग्रल-कालीन 
राजस्थान की इन महत्त्वपूर्ण विशेषताओं का अन्त हो गया और 
यों अनजाने ही राजस्थान के इतिहास में ०24 किक कील के इस 
भाग विशेष की भी इति-श्री हो गईं ।& । 

यद्यपि इस काल में भी राजस्थान में सन्त सुन्दरदास का प्रभाव 
बना रहा, तथा बारहठ नरहरिदास ने 'अवतार-चरित्र'' आदि 

भक्ति-प्रधान ग्रन्थों की रचना कर धामिक साहित्य की परम्परा -को 
अक्षुण्ण बनाए रक्‍्खा, अब शान्ति एवं समृद्धि के फलस्वरूप उत्पन्न तथा . 
प्रोत्साहित होने वाली ऐश्वर्य-विलास प्रवृत्ति एवं कलात्मक भावनाओं 
का भी वहाँ पूर्ण आवेग के साथ प्रादुर्भाव होने लगा था । बिहारी ने. . 
सतसई की रचना कर जिस श्रृंगारिक साहित्य को महत्त्व दिया अब 
उसका राजस्थान में प्राधान्य हो गया। साहित्य में अलकारों के : 
अध्ययन की ओर विशेष ध्यान दिया गया । बूंदी के राव राजा 
भावसिह के राजदरबार में रह पे हिद्ीं के सुप्रसिद्ध कवि मतिराम : 
ने 'ललित-ललाम” की रचना की.]ज़ॉधपुर का वीर शासक महाराजा 
जसवन्तसिह स्वयं भी एक प्रतिभाशाली साहित्यिक था-। हिन्दी 
साहित्य में अलंकारों के उस विशिष्ट आचाये के 'भाषा-भूषण' ग्रन्थ 
का आज भी काव्य-प्रेमियों में बड़ा आदर है । उसके आश्रय में रह 
कर अनेकों साहित्यिकों ने कितने ही अपूव्वे ग्रन्थ लिखें: 

_ आम्बेर के राजा रामसिंह के राजदरबार में रह कर संस्कृत के 
उड्जूट विद्वान कुलपति मिश्र ने ब्रज-भाषा में “रस-रहस्य ग्रंथ की 
रचना की । बीकानेर का राव कर्ण भी अनेकानेक विद्वानों का आश्रय- 
दाता था, परन्तु उसके राजदरबार के इन साहित्यिकों ने ग्रंथ-लेखन 
के लिए संस्कृत भाषा को ही अपनाया । वीर काव्य रचना की परम्परा 
राजस्थान में पुनः प्रारम्भ हुईं और इसका प्रथम प्रस्फूटन मेवाड़ 
में ही हुआ | दयालदास ने “राणा-रासो” ग्रंथु.लिखा और मान कवि 
ने 'राज-विलास” की रचना की । उम्र के बाँध पर लगी हुईं 

. शिलाओं पर खुदा हुआ रणछोड़ भट्ट कृत “राज-प्रशस्ति! नामक 
संस्क्रत महाकाव्य ऐतिहासिक दृष्टि से भी महत्त्वपूर्ण हैं। परन्तु इस 
काल की सवं-श्रेष्ठ तथा सर्वथा अद्वितीय रचनाएं हैं, जोधपुर के 
प्रधान मंत्री मुहणोत नैणसी कृत 'ख्यात' तथा “जोधपुर राज्य का 

सव-संग्रह' । राजस्थान - में प्राप्य अन्य सब ख्यातों से अधिक प्राचीन 
और खोजपूर्ण होने के कारण उसकी ख्यात एक अपरिहाय ऐतिहासिक 
आधार-प्रंय है । मुंशी देवीश्रसाद के शब्दों में नेगसी को “राजस्थान्र. 
का अबुल फ़ज़ल' कहना किसी भी प्रकार अयुक्त नहीं होगा$#/* 
गाहजहाँ के शासन-काल में मुग़ल स्थापत्य-शेली तथा' चित्र- 
कला का पूर्ण विकास हुआ था, परन्तु उसी शासन-काल के पिछले 
कुछ वर्षों में धीरे धीरे यत्किचित्‌ शिथिलता तथा कुछ ऊपरी स्वरूपों 
और नियमों के प्रति अनावश्यक दुराग्रह का प्रारंभ हुआ, जिनके 
फलस्वरूप कला में सजीवता तथा ओज के ह्वास का सुस्पष्ट आभास 
देख पड़ने लगा था। शाही दरबार के कलाकारों की इस प्रवत्ति 
का प्रभाव राजस्थानी कलाकारों पर भी पड़े बिना नहीं रहा। 
औरज्भजेब के सिहासनारूढ़ होने के बाद उसकी धामिक कट्टरता 
: के कारण भारतीय कलाओं की प्रगति को गहरा आघात पहुँचा । शाही 
दरबार में अब उनके लिए कोई स्थान नहीं रह गया था। भुगल सम्राट 
के प्रश्मय को. खोकर ये कलाकार अन्यत्र राज्याश्रय ढूंढने लगे । ऐसे 
- समय .उन. कलाकारों को अपने राजदरबारों में आश्रय दे कर 
. राजस्थान के इन नरेशों ने केवल राजस्थानी कला को ही सहायता 
नहीं पहुंचाईं, परन्तु भारतीय सांस्कृतिक इतिहास में समुपस्थित इस 
विषम काल के अवसर पर समयोचित प्रश्नय देकर उन्होंने भारतीय 
कला की भी अवर्णनीय सेवा की । किन्तु निरन्तर बने रहने 
वाले पारस्परिक अविश्वास तथा धामिक विरोधपूर्ण सशंक वाता- 
वरण में स्थापत्य कला का कुछ भी विकास होना सर्वथा असंभव था । 
अपनी राजधानियों से निरन्तर दूर रहने वाले राजस्थानी शासकों 
_ को वहाँ नवनिर्माण के लिए न तो अवसर ही मिला और न उन्होंने 
किसी उत्साह का ही अनुभव किया। बहुत बड़े बाँध द्वारा गोमती 

नदी को रोक कर राणा राजसिंह का राज-समुद्र तालाब बनवाना ही 
इस काल की एकमात्र महत्त्वपूर्ण घटना है । उसकी प्रतिष्ठा के अवसर 
पर जनवरी, १६७६ ३० में वहाँ जो उत्सव हुआ था, राजस्थान 
के इतिहास में वह चिर-स्मरणीय रहेगा । 

पू्व-आधुनिक राजस्थानी इतिहास में इस मुग़ल-कालीन भाग' 
की समाप्ति के साथ ही राजस्थान के शताब्दियों पुराने महान गौरव, 
राजनंतिक महत्त्व तथा सेनिक दबदबे का भी एकबारगी अंत हो गया। 
राजस्थान के एकमात्र तेज-पुंज मेवाड़ की महत्ता, उसकी प्रचण्डता 
और उसकी 'वह चिरन्तन राज्य-श्री राणा प्रताप के बाद से ही निरन्तर 
क्षीण होने लगी थीं | मेवाड़ के उस दीप्तिमय गौरवपूर्ण जातीय 
जीवन की अब तो घोर अंधकारपूर्ण संध्या आई । राजसिह के रूप में 
अब भी वहाँ मेवाड़ की उस विगत आभा का अंतिम दीपक टिम-टिमा 
रहा था। मग़लों के साथ होने वाल मेवाड़ के आगामी यद्ध में भारत 
ने उस बुभते हुए दीपक की वह अन्तिम चमक देखी । परन्तु राजसिह की 
जीवन-ज्योति के विलीन होते ही मेवाड़ में सदियों लम्बी निराशाजनक 
दुःखमय अच्धेरी रात्रि प्रारम्भ हुईं । यदा-कदा यत्र-तत्र चमकने 
वाले जुगनुओं के लिए मेवाड़ को यत्किचित्‌ भी आलोकित कर सकना 
सर्वेथा असम्भव था, उनकी वह क्षीण अस्थायी द्यूति उस अंधकार 
की कालिमा को अधिकाधिक उत्कट एवं भीषण ही बनाती थी । 

राणा सांगा के साथ ही मेवाड़ की सनिक शक्ति का ह्वास हो 
गया था; मेवाड़ की बाह्य नीति से रही-सही दृरद्शिता एवं राज- 
नेतिक कौशल भी तब सर्वंदा के लिए लुप्त हो गए । राणा प्रताप की 
दृढ़ता एवं राजसिंह की उम्रता भी मेवाड़ की इन कमियों को किसी 
भी प्रकार पूरा न कर सकीं । राणा प्रताप की विफलता एवं राजसिंह 
की असमर्थता का यही एकमात्र रहस्य हैँ | मुगल साम्राज्य का 

विरोध करने से ही सांस्कृतिक प्रतिक्रिया एवं धामिक भावुकता के 
फलस्वरूप मेवाड़ को तब विशेष महत्त्व प्राप्त हुआ था | अतएव जब 
मुगल साम्राज्य का कार्य-क्षेत्र दक्षिण भारत को स्थानांतरित हो गया 
तथा तदननन्‍्तर साम्राज्य के पतन के कारण जब मेवाड़ के साथ 
मुग़ल साम्राज्य का कोई उल्लेखनीय विरोध नहीं रह गया, तब मेवाड़ 
के राजा और प्रजा में अत्यावश्यक जातीय विद्येषताओं तथा वास्त- 
विक महत्ताप्रद गुणों के पूर्ण अभाव के कारण मेवाड़ की वह 
मुगल-कालीन प्रतिष्ठा तथा उसका वह पूजनीय गौरव यत्किचित्‌ भी 
स्थायी नहीं हो सके । मेवाड़ का एकबारगी पूर्ण पतन हुआ । उसकी 
सेनिक शक्ति तथा वह अडिग दृढ़ता ऐतिहासिक बस्तुएँ हो गईं । 
विषय-वासना में डूब कर वह सर्वथा अकर्मण्य हो गया और मेवाड़ 
के वीरों के अतुलनीय पराक्रम और पौरुष का विवरण अविश्वस- 
नीय दन्‍्तकथाएँ समभा जाने लगा । कूप-मण्डूक अशक्त मेवाड़ का 
तब राजस्थान की प्रान्तीय राजनीति में भी कोई स्थान नहीं रह गया । 

विरोध, विद्रोह एवं अराजकता के फलस्वरूप रांजस्थान की 
मुग़ल-कालीन शान्ति और समृद्धि भी विलीन हो गईं । राजस्थान 
की सुविख्यात अनेकता पुत्र: उग्र रूप में उभर आईं। मुग़ल साम्राज्य 
को विजय-पताकाओं को सूदूर भारतीय सीमाओं तक सफलता- 
पूर्वक ले जाने वाले वीरों के वंशज अपनी जन्म-भूमि तथा अपने 
प्रान्तवासियों तक की रक्षा न कर सके और सुद्र देशवासी आक्र- 
मणकारी युगों तक राजस्थ्रान को निरन्तर रौंदते रहे। डट कर मुग्नलों 
का विरोध करने वाले मेवाड़ तथा अनेकानेक वीर योद्धाओं 
और कुशल सेनानायकों की जन्मभूमि राजस्थान के शासकों ने प्रत्येक 
बार मुंह-माँगा द्रव्य देकर ही मरहठों से अपना पिण्ड छड़ाया, जिससे 
राजस्थान पूर्णतया दरिद्री भी हो गया । 

अखिल भारतीय महत्त्व .वाले राजस्थानी सेनानायकों, राज- 
नीतिनज्नञों और झासकों की जो परम्परा राणा कुंभा से लेकर राव 
स़ालदेव तक चली आईं थी, और भारत में मुग़लू साम्राज्य की स्थापना 
के बाद सर्वथा परिवर्तित एवं दूसरे ही स्वरूप में राजा भारमल 
और कुँअर मानसिह से प्रारम्भ होकर पूरी एक शताब्दी तक जो 
पुनः अट्ट अनुक्रम में बराबर बनी रही थी, महाराजा जसवन्तर्सिह 
की मृत्यु के साथ ही उसका भी अन्त हो गया |/कोई दो युग के बाद 
ईसा की १८ वीं शताब्दी के प्रारम्भ में इसी परम्परा का एकाकी 
परिशिष्ट सवाई जयसिह के व्यक्तित्व में मिलता है, परन्तु उससे 
राजस्थान की पतनोन्‍्मुख प्रवति पर कोई लाभदायक प्रभाव नहीं पड़ा । 
राजस्थान का राजनेतिक, सेनिक और सांस्कृतिक महत्त्व ल॒प्त-प्राय 
होने लगे थे, अतएव सुदूर दक्षिण में उत्थानशील स्वतन्त्र मरह॒ठा राज्य 
की स्थापना तथा पूर्व में सक्रिय बंदेलों के दुर्देम्य विद्रोह ने राजस्थान 
के उन विगत विफल स्वातन्त्र्य-यूद्धों को पूर्णतया भूली हुईं कहानी बना 
दिया ।- यही कारण था कि यद्यपि अपना राज्याभिषेक करवाने के 
हंतु स्वयं को सीसोदिया राजघराने का वंशज प्रमाणित कर यों मेवाड़ 
के गौरव और प्रतिष्ठा का आसरा लेना मरहठा राज्य के संस्थापक 
शक-कर्ता शिवाजी के लिए भी अत्यावश्यक हो गया था, औरड्भजेब 
के शासन-काल में उठने वाली प्रबल हिन्दू प्रतिक्रिया के उस 
प्रतिनिधि-कावि भूषण ने जब सुस्पष्ट शब्दों में दृढ़ प्रतिज्ञा की-- 

“ओर राव राजा एक मन में न ल्याऊ अब, 
लिवा को सराहों के सराहोँ छत्रसाल को ॥7? 

तब मेवाड़ के राणा राजसिंह और मारवाड़ के वीरवर दुर्गादास 
की भी सुध तक उसे नहीं आई । 


कर 


अराजकतापूण राजस्थान -राजपूतों का विद्रोह, 
मुगल व साम्राज्य का पतन, राजपूत-मरहठा 
संघ एवं अंग्रेजी आधिपत्य की स्थापना 
( १६७९-१८१८ ई० ) 


अनेकों बार भरसक प्रयत्न करने पर भी जीते-जी जो 
ओरज्ज़ेब को कुछ भी हानि नहीं पहुंचा सका था, अब उसीकी 
मृत्यु औरड्भज़ेब के लिए ही नहीं मुगल साम्राज्य के लिए भी 
पूर्णतया घातक प्रमाणित हुईं । जोधपुर के महाराजा जसवन्तसिह 
की मृत्यु के फलस्वरूप उठने वाल उत्तराधिकार के प्रश्न को छेकर 
मारवाड़ में जिस विद्रोह और कक # का प्रारम्भ हुआ, वे धीरे 
धीरे समूचे राजस्थान में फल गृए,वे ही राजपूत जो अब तक मुग़ल 
साम्राज्य के पृणं समर्थक एवं उसके प्रधान आधार-स्तम्भ थे, 
अब उसके कट्टर विरोधी बन गए । ओऔरज्ज़ेब की धर्मान्धतापूण 
नीति तथा जज़िया कर के पुनः लगाए जाने ने राजपूतों के विरोध 
को ओर भी भड़का दिया, एवं मुग़ल-साम्राज्य के विरुद्ध उत्तर भारत 
में उठती हुईं हिन्दू प्रतिक्रिया भी इस विद्रोह में राजपूतों की सहायक 
हुईं । मृगल-सम्राटों के प्रति राजपूतों के हृदय में अविश्वास भर गया; 
अतएव आगे अनकों प्रयत्न करने पर भी वे हृदय से मुग़ल साम्राज्य 
के सच्चे समर्थक नहीं बन सके ।- उत्तरी भारत में मुग़ल साम्राज्य के 
विश्वद्धलन का यहीं से प्रारम्भ होता है। राजस्थान के राज्य अर्ध- 
स्वतन्त्र बन बेठे; उन पर पुनः आधिपत्य स्थापित करना पतनोनन्‍्मुख 
साम्राज्य के लिए सवंथा असम्भव था। इस कनद्रीय भाग में साम्राज्य के 

शासन-संगठन के पूर्णतया छिन्न-भिन्न हो जाने के कारण ही न तो गूज- 
रात की रक्षा हो सकी, ओर न मालवा को पदाकान्त कर उत्तर की 
ओर बढ़ने वाले मरहठों का सफलतापूर्वक सामना किया जा सका। 
राजस्थानी राज्यों की आपसी फूट तथा उत्तराधिकार के लिए 

वहाँ होने वाल गृह-यू ढों से लाभ उठा कर मरह॒ठों ने राजस्थान की 
राजनीति में प्रवेश किया, और कुछ ही वर्षों में वहाँ उनकी सत्ता 
सर्वोपरि समभी जाने छगी । किन्तु जिस राजस्थान में ओरड्भजेब 
विफल हुआ, उसके घोर विरोधी मरह॒ठों को भी वहाँ कोई विशेष 
सफलता नहीं मिली । अपनी अदूरदशितापूर्ण नीति के कारण 
मरहठ भी राजस्थान पर अपना आधिपत्य स्थायी नहीं बना 
सके । साठ वर्ष से भी अधिक समय तक राजस्थान में निरन्तर 
राजपृत-मरहठा संघर्ष चलता रहा, जिसके फलस्वरूप सारे राजस्थान 
में अराजकता बनी रही, और अन्त में उस सबसे लाभ उठा कर 
अंग्रेजों ने राजस्थान पर अपना पूर्णाधिपत्य स्थापित कर लिया २.छस. 
प्रकार जो संघर्ष और अराजकता महाराजा जसवन्तर्सिह की मृत्यु 
के साथ ही सन्‌ १६७९ ईं० से राजस्थान में प्रारम्भ हुए, वे किसी 
न किसी रूप में यों पूरे १४० वर्ष तक लगातार चलते रहें, 
और राजस्थान पर अंग्रेजों का आधिपत्य होने के बाद ही उनका 
अन्त हुआ । राजस्थान के इस अराजकता-काल को चार विभिन्न 
विभागों में विभकत किया जा सकता हेः-- 

) राजपूत-विद्रोह कार (१६७९-१७१० ई०); 

) मुगल साम्राज्य पतन कार (१७१०-१७५१ इं० ) 
(३) राजपूृत-मरह॒ठा संघर्ष काछ (१७५१-१७९२ ई०) 

) अराजकता तथा अंग्रेजी सत्ता स्थापना काल 
( १७९२-१८१८ ई० ) । 


ब् १४९ नस 
१, राजपूत-विद्रोह काल ( १६७९-१७१० ई० ) 


-अटंक के उस पार जमरूद में जब उसकी मृत्यु हुईं, उस समय 
महाराजा जसवन्तर्सिह के कोई पूत्र नहीं था, एवं यह समाचार 
सुनते ही औरड्भजेब ने जोधपुर राज्य पर अधिकार कर उसे खालसा 
करने को शाही सेनाएँ भेज दीं । जोधपुर में किसी को भी उनका 
विरोध करने का साहस न हो, इसी उद्देश्य से जनवरी, १६७९ ई० में 
औरड्डजेब भी स्वयं अजमेर जा पहुँचा। जोधपुर राज्य के उच्च अधि- 
कारी एवं सारे अच्छे सेनिक जसवन्तसिह के राजघराने के साथ थे, एवं 
उपयुक्त नेता के अभाव में राठौड़ असंगठित ही रहें; जोधपुर में 
किसी ने भी शाही सेना का विरोध नहीं किया । जमरूद से लौटते 
हुए लाहोर में जसवन्तर्सिह की दो रानियों ने दो पुत्रों को जन्म दिया, 
किन्तु यह सूचना पाकर भी ओरज्भज़ेब अपने ही निश्चय पर डटा 
रहा, एवं जोधपुर पर शाही अधिकार हो जाने के बाद वह दिल्‍ली 
को लोटा | जसवन्तसिह की मृत्यु के बाद अब हिन्दू राजाओं में ऐसा 
कोई नहीं रह गया था, जो औरज्ुजेब की धर्मान्धतापूर्ण नीति 
में बाधक बन सके, एवं दिल्ली पहुँचते ही उसने हिन्दुओं से पुनः 
जज़िया कर वसूल करने का हुक्म दे दिया । 

लाहौर में पंदा हुए राजकुमारों में से एक तो कुछ ही सप्ताह 
बाद मर गया, परन्तु दूसरा, अजीतसिह कई वर्षों बाद पुनः जोधपुर 
का शासक बना । शिश्‌ अजीत और उसकी माताओं को लेकर 
जसवन्तर्सिह के सरदार तथा अधिकारी दिल्ली पहुँचे । उनके 
सारे प्रयत्त करने पर भी औओरज्भजेब ने जोधपुर पर अजीत के 
उत्तराधिकार को स्वीकार नहीं किया, उलटे अजीत को भी अपने, 
अधिकार में रेकर उसे मुसलमान बनाने के प्रस्ताव होने लगे.। तब 

तो स्वामिभक्‍त राठौड़ों ने इतिहास-प्रसिद्ध वीरवर राठौड़ दुर्गादास 
के नेतृत्व में अपने शिशु स्वामी को औरज्भज़ेब के पंजों से बचाने 
का दढ़ निवचय किया । उनको घेरने वाली शाही सेना को तलवारों 
के बल से चीर कर, औरज्भज़ेब के सारे प्रयत्नों और इरादों को विफल 
बनाते हुए वे शिशु अजीत और उसकी माता को साथ लिए दिल्‍ली 
से मारवाड़ के लिए चल पड़े । यों जुलाई १५, १६७९ ई० को दिल्‍ली 
में ही राजपूतों के विद्रोह का प्रारम्भ हुआ, जो अगले तीस वर्षों 
तक बराबर चलता रहा । 

अजीत के मारवाड़ आ पहुँचने का समाचार सुन कर सारे 
स्वामिभकत राजपूत इन विद्रोहियों के साथ जा मिले । अजीत को 
बनावटी घोषित कर, तथा राव अमरसिह के पौत्र नागोर के राव 
इन्द्रसिह को कुछ माह तक जोधपुर का शासक बना कर भी और ड्भजेब 
अजीत के सहायकों को विभकत नहीं कर सका । जोधपुर को पुनः 
जीतने के लिए शक्तिशाली मुग़रू सेना वहाँ भेजी गईं । औरज्भजेब 
स्वयं भी ससेन्‍्य अजमेर पहुँचा । पुष्कर के पास तीन दिन घमासान 
युद्ध के बाद राजपूतों की हार हुईं । शाही सेना ने जोधपुर तथा 
मेदान के अन्य सारे बड़े बड़ शहरों पर अधिकार कर लिया । मारवाड़ 
में सवेत्र अऋराजकता तथा मार-काट मच गईं । विद्रोही राजपूतों ने डट 
कर सामने यद्ध करना ठीक न समभा; वे पहाड़ों और मरु भमि में 
जा पहुंचे और वहीं से मृग़लों का विरोध करने लगे । 

मारवाड़ पर मुग़ल आधिपत्य उनकी भावी मंवाड़-विजय की 
भूमिका-मात्र थी, ओर सारा राजस्थान यों खंडश: सरलतापूर्वक 
अत्याचारियों द्वारा रौंदा जावेगा, यह अनुभव कर मुग्लों का कट्टर 
विरोधी उदयपुर का महाराणा राजसिह भी इस कठिन समय में 
मारवाड़ के विद्रोही राठौड़ों का साथ देने का निश्चय कर युद्ध की 

तैयारी करने छगा । यह सूचना पा कर बड़ी ही तत्परता के साथ 
औरज़ज़ब ने.ही राजसिह पर भी आक्रमण कर दिया । शाही सेनाएँ 
उदयपुर तक बढ़ी चली गई, और उसका सामना न कर सकते के 
कारण महाराणा और उसके साथी मंदानों को छोड़ कर पहाड़ों 
में जा छिपे । उदयपुर, चित्तोड़ शहरों तथा मेवाड़ के मेंदानों पर 
अधिकार कर मुग़लू सेना ने यत्र तत्र अपनी चोकियाँ बिठा दीं । 
चित्तोड़ को अपना केन्द्र बना कर इस सेनिक-शासन का संचालन 
शाहजादा अकबर कर रहा था | किन्तु इस समय मेवाड़ में सर्वत्र 
विद्रोह की आग भड़क उठी थी, और मां, १६८० इईं० के बाद 
तो राजपूत विद्रोहियों ने इतना अधिक उपद्रव मचाया और. राजपूत 
सेना ने ऐसी तेजी और दढ़ता के साथ हमले किये कि उनके “डर के 
मारे शाही सेना पूर्णतया निरचेष्ट हो गई” । 

अकबर .की विफलता से क्रूद्ध होकर औरज्जज़ेब ने शाहज़ादे 
आज़म.को चित्तोड़ में नियुक्त किया, और अकबर को मारवाड़ भेज 
कर , (जून, १६८० ईं०) पश्चिम की ओर से देसूरी घाटे की राह 
मेवाड़ में घुसने का उसे आदेश दिया | किन्तु मारवाड़ के विद्रोही 
दलों के कारण अकबर को यहाँ भी विशेष सफलता नहीं मिली । 
दूसरी दिशाओं से भी मंवाड़ पर आक्रमण करने के प्रयत्न सफल 
नहीं हो रहे थे । ऐसे समय औरज्भजेब को पूरी तरह परास्त करने 
के लिए राजपूतों ने उसके किसी एक शाहज़ादे को विद्रोही बनाने 
का निश्चय किया, और जब बे मुअज़्ज़म को नहीं फोड़ सके, तब 
असन्तुष्ट अकबर को फुसलाने लगे । इसी समय महाराणा राजसिंह 
का देहान्त ( अक्तूबर, १६८० ई० ) हो जाने से कुछ सप्ताह के 
लिए यह बातचीत स्थगित रही, किन्तु अन्त में जनवरी १, १६८१९ ई० 
को अकबर ने स्वयं को सम्राद घोषित कर विद्रोह का भण्डा 

खड़ा किया, और राजपूतों ने ससेन्‍्य उसका साथ दिया । औरंगजेब 
के विरुद्ध बढ़ते हुए अकबर के साथ राजपूतों की आधी सेना थी । 
शाहजादें अकबर का यह विद्रोह राजस्थान ही नहीं मुग़रू 
साम्राज्य के इतिहास की एक महत्वपूर्ण घटना हे । इस घटना ने 
पुन: यह प्रमाणित कर दिया कि प्रत्युत्पन्नमति और कूटनीति में 
तब भी ओरज़ुज़ेब की समता करने वाला भारत में दूसरा कोई न 
था । अपनी परिस्थिति को ठीक तरह समझ कर ही ओरड्गजेब ने 
तब कहा था--“में तो अभी पूर्णतया अरक्षित ही हूँ | नवयुवा वीर 
को अच्छा सुअवसर मिला हैं। आक्रमण करने में वह अब देरी क्‍यों 
कर रहा हैं ?” परन्तु अनुभव-विहीन सेनानी अकबर को इसकी 
आवश्यकता प्रतीत नहीं हुईं, और १२० मील की दूरी पार करने 
में उसने पूरे दो सप्ताह लगा दिये । औरड्भजेब को अपना पक्ष संगठित 
करने के लिये अवसर मिल गया, तथापि अन्तिम दिन जब दोनों 
पक्ष की सेनाएँ दोराई के मंदान में आमने-सामने पड़ी युद्ध के लिए 
अगले दिन के सूर्योदय की बाट देख रही थी, औरज्भज़ेब ने कूटनीति 
से ही काम लिया और बिना लड़े ही उसने उसी रात आगामी दिन 
होने वाले युद्ध में भी पूर्ण विजय प्राप्त कर ली। औरज़ज़ेब के छल- 
पूर्ण पत्र ने राजपूतों में अकबर के प्रति सन्देह उत्पन्न कर दिया तथा 
उसी रात वे अकबर का बहुत सा सामान छूट कर चल दिये । दूसरे 
दिन जागने पर जब अकबर को सारी बातें ज्ञात हुईं तब अत्यन्त 
निराश होकर वह राजपूतों के ही पीछे-पीछे चछ दिया । दो दिन 
बाद जब राजपूतों को औरड्भजेब के छल का पूरा पता लगा, तब 
वीर दर्गादास ने उसे अपनी शरण में ले लिया, और अन्त में मरह॒ठा 
. राजा शंभाजी के पास उसे सकुशल कोंकण पहुँचा दिया (जून, 


१६८१ इई०)।- 

अकबर के बागी हों जानें से मेवाड़ पर बढ़ता हुआ दबाव कम 
हो गया था । अब तो औरड्भजेब ससेन्‍्य दक्षिण जाने को उत्सुक 
हो उठा । महाराणा जयसिह अपने पिता के समान महत्त्वाकांक्षी 
और युद्ध-कुशल नहीं थां, एवं जब शाहज़ादे आज़म ने महाराणा 
के चचेरे भाई श्यामसिह को, जो तब शाही सेना में नियुक्त था, 
सुलह की बात-चीत करने को भेजा महाराणा सन्धि करने के लिए 
तत्पर हो गया । जून १४, १६८१ ईं० को महाराणा तथा आज़म 
की भेंट हुईं और अन्त में मुग़ल साम्राज्य तथा मेवाड़ में सुझह हो गईं । 

किन्तु मारवाड़ में विद्रोह चलता ही रहा | दुर्गादास छः: वर्ष तक 
अकबर के साथ दक्षिण में रहा, फिर भी राठौड़ों के विरोध में कमी 
नहीं आई, और तबं उनका यह विद्रोह सचमुच जनता का युद्ध बन 
गया । युद्ध, अकाल और रोग के कारण सारा देश उजाड़ हो गया । 
किलों पर और बड़ें बड़े शहरों में म॒ग़लों का आधिपत्य अंवश्य था, 
परन्त मंदानों में तो विद्रोहियों का ही जोर था, जिससे सारे रास्ते 
बन्द-से हो गए । राठौड़ों के साथ निरन्तर होने वाले इन यद्धों से 
तंग आकर कई मुसलमांन अधिकारी राठौड़ों को चौथ या पेशकस 
भी देने लगे थे कि राठौड़ उन्हें न सतावें । सन्‌ १६८७ ई० 
में जब दुर्गादास दक्षिण से लोट कर पुनः मारवाड़ आया, तब तक *: 
बालक महाराजा अजीतसिह भी प्रगट हो चुका था । बूंदी पर बल- ' 
प्रवेक अधिकार करने का प्रयत्त करने वाला विद्रोही हाड़ा 
दुजंनसिह भी अपने साथियों के साथ राठौड़ों से आ मिला था । अब 
तो राठोड्डों ने पुनः नए उत्साह के साथ ज्याही इलाकों पर आक्रमण 
करना प्रारम्भ किया, और उन्हें कुछ समय तक: पर्याप्त सफलता 
भी मिली। मालपुरा और पुर-माण्डल को लूटा, अजमेर के सूबेंदार 
को हराया तथा मेवात तक धावे मारे | परन्तु सन्‌ १६८७ ई० में 

मारवाड़ का शासन-प्रबन्ध गुजरात के सुयोग्य सूबेदार शुजात खाँ 
को सोंपा गया था, एवं सन्‌ १७०१ ई० में उसकी मृत्यु होने तक 
वहाँ राठौड़ों की कुछ नहीं चली ।' 

पाँच वर्ष तक झंभाजी के संरक्षण में रहने के बाद शाहज़ादा 
अकबर तो सन्‌ १६८७ ई० के प्रारम्भ में जहाज द्वारा फ़ारस को 
चल पड़ा, किन्तु उसके पुत्र-पुत्री बुलन्द अख्तर और सफ़ियतुन्निसा 
तब भी राठौड़ों के ही संरक्षण में थे । उन दोनों को वापिस शाही 
दरबार में लाने के लिए औरज्भज़ेब उत्सुक था, एवं उसके लिए शाही 
कर्मचारियों ने दुर्गादास के साथ बातचीत शुरू की। इधर संकटापन्न 
निराशापूर्ण परिस्थिति में निरन्तर जंगलों में भागते फिरने से ऊब 
कर अजीतसिह ने भी अन्त में मारवाड़ के थोड़े से ही भाग से सन्‍्तोष 
करने की सोची । एवं सन्‌ १६९८ ईं० में औरड्भजेब ने अजीतसिंह को 
जालोर, सांचोर और सिवाणा के परगने जागीर में देकर शाही 
मनसबदार बनाया और उसे उन तीन परगने का फ़ौजदार भी नियुक्त 
किया । इसी समय दुर्गादास को तीन हज़ारी का मनसब देकर 
अनहिलवाड़ा-पाठण का फ़ोजदार नियुक्त किया ।- 

“परन्तु यह सुलह स्थायी नहीं हो सकी । अनेकों बार बुलाए जाने 
पर भी अजीतसिह शाही दरबार में उपस्थित नहीं हुआ, अतएव 
गुजरात के नए सूबेदार शाहज़ादे आज़म ने दुर्गादास को धोखे से 
पकड़ कर क़द करने का आयोजन किया तब गुजरात से भाग कर 
दुर्गादास मारवाड़ जा पहुँचा और विद्रोह का भंडा खड़ा किया । 
अजीतसिह भी पुनः विद्रोही बना. और दुर्गादास के साथ मिल कर 
पुनः शाही इंलाकों पर आक्रमण करने लगा । परन्तु पिछले पच्चीस 
वर्षों के निरन्तर युद्ध के फलस्वरूप मारवाड़ की आथिक दशा बहुत 
ही बिगड़ गई थी, राठोड़ योद्धा भी थकावट का अनुभव करने लगे 

थे, और अब तो अजीतसिंह और दुर्गादास में भी कुछ आपसी मन- 
मुटाव उत्पन्न हो गया था: एवं इस बार भी उन्हें विशेष सफलता 
नहीं मिली । औरड्ज़ेब की मृत्यु के बाद ही वहाँ के नायब-फ़ौजदारं 
जाफ़र कुली खाँ को जोधपुर से भगा कर अजीतसिह ने मार्च १२, 
१७०७ इई० को प्रथम बार अपनी इस वंशपरम्परागत राजधानी में 
प्रवेश किया तथा जोधपुर के अपने पेतृक किले को गंगा-जल और 
तुलसी-दल से शुद्ध किया । यों २८ वर्षों के अनवरत प्रयत्न के बाद 
दुर्गादास की जीवन-साधना सफल हुईं ।- 

' किन्तु जोधपुर पर अजीतसिह का अधिकार हो जाने से ही 
राजपूतों के इस विद्रोह का अन्त नहीं हुआ । जाजव के युद्ध ने मुगल 
साम्राज्य के उत्तराधिकार का प्रश्न हुल कर दिया, किन्तु उसने 
राजस्थान की राजनीति में कुछ ऐसी नई गुत्थियाँ डाल दीं जिनका 
परिणाम आगे चल कर राजस्थान के लिये ही नहीं मृग़ल साम्राज्य 
के लिए भी हानिकारक हुआ | कोटा-बूंदी के हाड़ा घरानों का पार- 
स्परिक विरोध यहीं से प्रारम्भ हुआ । पुनः उसी युद्ध में अपना सामना 
करने वाले सवाई जयसिंह के राज्य को खालसा कर बाद में उसे उसके 
छोटे भाई विजयसिंह को दे देने से बहादुर शाह के साथ 
ही साम्राज्य के प्रति घोर विरोधी भावनाओं ने जयसिंह के दिल 
में घर कर लिया और आगे कभी भी उसने साम्राज्य के हिताहित 
का विचार नहीं किया । यों खोये हुये अपने राज्य को पुन: प्राप्त 
करने में उदयपुर के महाराणा की सहायता पाने के हेतु सवाई जयसिंह 
नें उस सन्धि-पत्र पर हस्ताक्षर किए, जिसके फलस्वरूप उसकी 
मृत्यु के बाद आम्बेर राज्य के उत्तराधिकार के लिए गृह-युद्ध हुआ । 
यों इन्हीं तीन गुत्थियों ने राजस्थान में मरह॒ठों के प्रवेश तथा 
उनके हस्ताक्षेप को अवश्यम्भावी बना दिया । 

“बहादुर शाह के. ससैन्‍्य. मेड़ता .पहुँच जाने पर अजीतसिह ने 
शाही दरबार में उपस्थित होकर शाही आधीनता स्वीकार की 
( फरवरी, १७०८ ३० ), परन्तु फिर भी बहादुर शाह ने. उसे 
जोधपुर राज्य नहीं दिया। एवं अजीतसिह. और सवाई जयसिंह 
ने कामबख्श के विद्रोह को दबाने के लिए दक्षिण की ओर जाते 
हुए बहादुर शाह का साथ नर्मदा के किनारे ही छोड़ दिया और, वे 
उदयपुर को लौट. पड़े । मेवाड़ के महाराणा अमरसिंह ने भी उनका 
साथ दिया । मारवाड़ और आम्बेर के. राज्यों में पुन: विद्रोह उठ 
खड़ा हुआ । जूलाई, १७०८ ईं० तक अजीतसिह और जयसिह ने 
अपनी अपनी राजधानियों पर पुन: अधिकार कर लिया, तथा 
अक्तूबर में मेवात का फ़ौजदार साँभर के पास मारा गया और 
उसकी सेना को हार कर भागना पड़ा । जयसिह और अजीतसिह 
को उनके पहिले वाले मनसब देकर सन्तुष्ट करने का प्रयत्न भी विफल 
रहा; राजपूत-मुग़लू संघर्ष चलता ही रहा तथा सबंत्र मुगल सेना को 
मुँह की खानी पड़ी । कामबख्शय पर विजय पाकर उत्तरी भारत को 
लौटते हुए बहादुर शाह पुनः राजपूताने की ओर आया, परन्तु पंजाब 
में सिक्‍खों के विद्रोह के कारण यहाँ अधिक ठहरना उसके लिए संभव 
नहीं था । अतएवं उसने महाराणा को तसलल्‍ली का पत्र लिखवाया 
आम्बेर और मारवाड़ क राज्यों पर क्रमश: जयसिंह तथा अजीतसिंह 
के अंधिकार पहिले ही स्वीकार किये जा चुके थे; अब उनके अपराध 
क्षमा किये जाकर उन्हें. ससम्मान शाही दरबार में बुलवाया गया । 
यों जून ११, १७१० ई० को राजपूतों के इस एकतीस-वर्षीय विद्रोह 
की इति-श्री हुई । बहादुर शाह ने भी मारवाड़ में अपने पिता की 
विफलताओं तथा उसके कट अनुभवों से लाभ नहीं उठाया था, 
और परिस्थितियों द्वारा विवश होने पर ही उसने राजपूतों के साथ _ 

मेल किया । साम्राज्य की अशक्तता अब अधिकाधिक सुस्पष्ट हो 
गई । सम्राट के प्रति आदर तथा विश्वास की भावना का पहिले ही 
अन्त हो चुका था, अब साम्राज्य की सत्ता का डर भी पूर्णतया उठ 
गया। राजस्थान के ये शक्तिशाली राज्य बहुत-कुछ स्वतन्त्र हो 
गए,” और जब साम्राज्य की शक्ति का पूर्ण ह्वास होने छगा, 
तब अपने स्वार्थ के हेतू वे साम्राज्य की पूर्ण उपेक्षा करने से 
नहीं हिचके । यही कारण था कि मृग़ल साम्राज्य के अब तक 
के आधार-नस्तंम्भ ये राजपूत नरेश ही आगामी काल में उसके 
विध्वंसक बने । 

सफलता की उस घड़ी में जब युगों के बाद जोधपुर में पुनः राज- 
दरबार लगा था,तब इस विद्रोह-काल का वह प्रम्‌ख व्यक्ति,राठौड़ों का 
एकमात्र नेता तथा उन संकटपूर्ण दिनों में मारवाड़ का प्रधान आधार, 
वीरवर दुर्गादास मारवाड़ से निर्वासित, मेवाड़ के महाराणा अमरसिंह 
के राजाश्रय में ही अपनी जीवन-संध्या के अन्तिम वर्ष बिता रहा 
था । जब मारवाड़ और अजीतसिह पर चारों ओर से विपत्तियों के 
पहाड़ टूट रहें थे, जब उसके वीर-श्रेष्ठ साथियों तक का धीरज 
डगमगा जाता था, जब उसके अनन्य मित्रों तक में भविष्य के प्रति 
अविश्वास की भावना घर कर बठती थी, तब भी इस अनन्य स्वामि- 
भक्त योद्धा ने अद्वितीय साहस के साथ उन सब का सामना करते 
हुए अपने स्वामी के पक्ष को सबल तथा विजयी बनाए रखा। मुग्नलों 
की समृद्धि ने उसे कभी ललचाया नहीं, उनकी शक्ति को देख कर 
भी वह कभी हतोत्साह नहीं हुआ । अटूट घैर्य तथा अद्वितीय अदम्य 
उत्साह के साथ ही उच्च राजनीतिज्ञों तक में दर्लभ अनोखी कठनीति- 
कुशलता ओर. महान्‌ राष्ट्रीय नेताओं की-सी अपूर्व संगठन-शक्ति 
भी उसमें पाई जाती थी । मारवाड़ से उसे निर्वासित करके भी 

अजीतसिह दुर्गादास के अमर यश का भागी नहीं बन सका, और 
जब कवि ने मारवाड़ की भावी माताओं को ललकार कर कहा-- 
“भाई इहा पूत जिण, 
जेहा दुर्गादास ॥7? 

तब अजीतसिंह और उसके प्रतापी पूव॑जों की पूर्ण उपेक्षा करने में 
उसे कोई हिचकिचाहट नहीं हुई 

उपयुक्त महत्वपूर्ण घटनाओं के अतिरिक्त राजस्थान के अन्य 
भागों का इस विद्रोह-काल का इतिहास घटना-विहीन ही रहा । 
औरखुज़ेब ने स्वयं अपने जीवन के अन्तिम पत्चीस वर्ष दक्षिण में 
बिताए, और उसने महाराणा के अतिरिक्त राजस्थान के अन्य 
महत्वपूर्ण नरेशों को भी पीछे राजस्थान में नहीं रहने दिया । आम्बेर 
के शासक रामसिह और बिशनसिह, तथा बूंदी के अनिरुद्धसिह 
ने अपने-अपने जीवन के अन्तिम वर्ष सदूर अफ़गानिस्तान में ही 
बिताए और वहीं उनकी मृत्यु भी हुईं । बीकानेर का वीर तथा 
विद्यानु रागी राजा अनूपसिह तथा कोटा का साहसी राव किशो रसिंह 
हाड़ा दक्षिण में मरे | उनकी अनुपस्थिति में भी इन राज्यों के 
शासन किसी न किसी प्रकार चलते ही गए, परन्तु उनका सगठन 
निरन्तर शिथिल ही होता जा रहा था । राजपूतों के इस विद्रोह 
तथा अन्यत्र भी यदा-कदा होने वाले उपद्रवों के कारण मारवाड़ के 
साथ ही साथ राजस्थान के अन्य भागों की भी आथिक परिस्थिति 
निरन्तर बिगड़ती जा रही थी, और तब वहाँ किसी भी प्रकार 
के सुधार या उन्नति होना संभव नहीं था । किन्तु ऐसे समय में भी 
बीकानेर के राजा अनूपर्सिह ने अद्वितीय विद्यानुराग का परिचय देंकर 
भारतीय संस्क्ृति की महत्वपूर्ण सेवा की । प्रचुर धन व्यय कर उसने 
सहस्रों हस्तलिखित अन्यत्न अलूभ्य ग्रंथों को एकत्रित कर बीकानेर 


अपोका> का. 
है 

में उनकी सुरक्षा तथा संग्रह का प्रबन्ध किया, और यों भारत को 
इस “अप्राप्य, साहित्यिक सम्पति को सर्वनाश से बचाया । 
अनूपर्सिह स्वयं संस्कृत भाषा का विद्वान तथा संगीतज्ञ था । 
वह विद्वानों का सम्मानकर्ता एवं उनका आश्रयदाता भी था। भाषा 
साहित्य के क्षेत्र में सतसईकार वृन्द ही इस काल का प्रमुख कवि 
था। इन दिनों फूटकर काव्य की ओर ही भुकाव बढ़ता जा रहा था । 
कवि भी अब वीर रस की अवेक्षा श्ुंगार रस की ओर अधिक ध्यान 
देते थे। यह सब जन-साधारण की तत्कालीन रुचि का भी द्योतक था, 
और मग्नल साम्राज्य के साथ ही निकट भविष्य में होने वाले राजस्थान 
के भी पतन की संभावना की ओर सुस्पष्ट रूपेण निर्देश कर रहा था । 


२, म्ुगृल साम्राज्य पतन काल (१७१०-१७५१ ई०) 


बहादुर शाह की लाहौर में ही मृत्यु हुईं । राग-रंग में लीन उसके 
उत्तराधिकारी जहाँदार शाह को हरा कर जब फरुंखसियर दिल्ली 
के तख़्त पर बंठा, तब उसके प्रमुख समर्थक एवं मुगल साम्राज्य के 
नए वज़ीर सेयद अब्दुल्ला ने पूरे तीन वर्ष बाद पुनः राजस्थान की 
ओर ध्यान दिया । आम्बेर के राजा सवाई जयसिह ने फरुंखसियर 
की आधीनता स्वीकार कर ली थी । मालवा पर इस समय मरहठों 
के निरन्तर आक्रमण होने लगे थे । उनका सामना कर सकने योग्य 
दूसरा कोई सशक्त सेनानायक नहीं मिल सका, एवं अक्तूबर, १७१३ ई० 
में सवाई जयसिह को प्रथम बार मालवा का सूबेदार नियुक्त किया 
ओर यों उसे अपनी योग्यता तथा बुद्धिपूर्ण कौशक का पूरा परिचय 
देने करा अवसर मिला । 
“जोधपुर के महाराजा अजीतसिह को दबाने के लिए हुसेन अली 

को मारवाड़ पर ससेन्य चढ़ाई करनी पड़ी । अजमेर होता हुआ 
वह मेड़ता तक जा पहुँचा, तब तो भण्डारी खींवसी को भेज कर 
अजीतसिह ने हुसेन अलछी के साथ संधि कर ली (मार्च, १७१४ ई०) | 
हुसेन अली जब दिल्ली को लौटा, तब अजीतससिह ने अपने बड़े लड़के 
अभयसिंह को उसके साथ शाही दरबार में भेजा । इसी अवसर पर 
मारवाड़ के राजघराने की लड़की अन्तिम बार मुगल सम्राट्‌ के साथ 
ब्याही गईं । जिस अजीतसिह को जन्म से ही मुग़्रलू साम्राज्य एवं शाही 
राजघराने के विरोध का पाठ पढ़ाया गया था, साम्राज्य के इस पतनो- 
न्मुख काल में उसी का यह एकाएक नैतिक पतन राजस्थान के इतिहास 
की अनबूक पहेली ही है । अब तो अभयर्सिह तथा अजीत॑सिंह 
के प्रति विशेष अनुग्रह दिखाया जाने लगा। गुजरात की सूबेदारी 
अजीतसिंह को दी जाने का फ़रमान दिसम्बर १९, १७१४ ई० 
को लिखा गया था, परन्तु अप्रेल २३, १७१५ ई० को ही इस 
नियुक्ति की घोषणा की गईं। जुलाई २८ को अजीतसिंह के 
कर्मचारियों ने गुजरात सूबे का शासन सम्हाला । इस सूबे के साथ 
मारवाड़ के घराने का जो सम्बन्ध यों स्थापित हुआ, वह अगले 
पच्चीस वर्षों. तकः यदा-कदा चलता ही रहा ।* द 

' बहादुर शाह ने जिस तरह सन्‌ १७१० ई० में अजीतर्सिह और 
सवाईं जयसिंह के साथ संधियाँ कीं, उससे ही म्‌ग़ल साम्राज्य की 
बढ़ती हुईं निबंलूता सुस्पष्ट हो गईं थी । सवाई जयसिह तथा अजीतर्सिह 
की इन नियुक्तियों के बाद अब तो उन दोनों राजाओं का राजनेतिक 
महत्व बहुत अधिक बढ़ गया, जिसके फलस्वरूप राजस्थान के इन 
सारे राज्यों पर आवश्यक अनुशासन रखने के लिए नियुक्त अजमेर 
का मुग़ल सूबेदार इन दोनों राजाओं की तुलना में नगण्य ही 
समझा जाने लगा । राजस्थान में मुग़ल साम्राज्य की सत्ता निरन्तर 


ब्ड श |॒ डरे ला 


घटती जा रही थी, और वहाँ के प्रान्तीय मामलों का निर्देशन भी 
बहुत-कुछ अजमेर के मुग़ल सूबेदार के हाथ से निकलता जा रहा 
था। उदाहरणार्थ राजस्थान की दक्षिण-पूर्वी सीमा पर स्थित कोटा, 
बूंदी तथा रामपुरा राज्यों के महत्वपूर्ण मामलों का उल्लेख किया 
जा सकता है। राजस्थान के तीन महत्वपूर्ण राज्यों में से मेवाड़ के 
राजघराने ने ठो महाराणा राजसिह की मृत्यु के बाद से ही अपने 
राज्य से बाहर के मामलों के प्रति पूर्ण उदासीनता धारण कर ली 
थी । अब शाही दरबार में अपना व्यक्तिगत महत्त्व बढ़ाने के साथ 
ही राजस्थान के प्रान्तीय मामलों के निर्देशन को भी पूर्णतया अपने 
ही हाथ में लेने के लिए अजीतसिह और सवाई जयसिह में कशमकश 
प्रारम्भ हुई, जो उनके उत्तराधिकारियों में आगे भी चलती ही रही, 
और इन दोनों राजघरानों के लिए ही नहीं, किन्तु समूचे राजस्थान 
के लिए भी बहुत ही हानिकारक प्रमाणित हुईं । 

परन्तु इस बार तो ये दोनों ही राजा अपने इन सूबों में अधिक 
काल तक नहीं रह सके । मालवा का सूबेदार रहते हुए भी सवाई 
जयसिंह को आगरा सूबे में चूड़ामन जाट के विद्रोह को दबाने के लिए 
सितम्बर, १७१६ ३० में भेजा गया। यह काम पूरा हो भी नहीं पाया 
था कि सवाई जयसिह को बदल कर मुहम्मद अमीन खाँ को मालवा 
का सूबेदार नियुक्त किया गया (अक्तूबर, १७१७ ई०) । इससे कोई 
पाँच माह पहिले ही गृजरात की सूबेदारी भी अजीतसिह से ली जाकर 
खान दौरान को दी गईं थी । तथापि इन दोनों का महत्व किसी भी 
प्रकार कम नहीं हुआ । फरुंखसियर तथा उसके वज़ीर कुतुब-उल- 
मुल्क के बीच चलने वाली कशमकश में जब फरुंखसियर ने अपनी 
सहायतार्थ अजीतसिह को दिल्‍ली बुलाया, तब अजीतसिह को अपने 
पक्ष में मिलाने का वज़ीर ने सफल प्रयत्न किया । पुनः यद्यपि तब 

२७ 

अजीतंसिंह- और कोटा का महाराव भीमसिंह उसकी सहायतार्थ 
दिहली में विद्यमान थे। उसका भाई हुसैन अछी अंपनीं सारी निजी 
सेना के साथ दिल्‍ली पहुँच चुका थो एंवं सैयंदों की सहायतार्थ हुसैन 
अली के साथ आई हुई मरहठा सेना भी तब दिल्‍ली में ही उपस्थित 
थीःतंथापि फर्रुख़सियेर को पेंदच्यत करने से पहिले तब उसके एकमात्र 
के रंवीना करना ही वज़ीर को अत्यावश्यक प्रतीत हुआ । 

77: फरुखसियर को पदच्युत करने के बाद दो बालक बारी बारी 
सै संम्रार्ट बंनाए गएं और अन्त में इतिहास में सुज्ञात रंगीले बादशाह 
भहम्मंद शाह को दिल्‍ली के तख्त पर आरूढ़ किया ( सितम्बर १८ 
१७१४७ ई० ) । अजीत्तसिह को अप्रेल, १७१९ ३० में ही गुंजरात 
की संबेदारी दी जां चुकी थी; अब अक्तूबर २६, १७१९ इं० को 
उसे अजमेर की सूबेंदारी भी दी गईं । पृत: इन पिछले छः: महीनों 
में 'वेज़ीरं कुतुब-उल-मुल्क के विरुद्ध उठने वाले. विद्रोहों में सवाई 
जंयसिह की गुप्त सहायंता होने की आशंका के कारण ही उसे भी 
भ॑तृष्ट करने का प्रयत्नें किया गया, तथा वज़ीरं की ओर से अजीतसिह 
ने स्वयं जो कर उसके साथ समंकौता किया । परन्तु फरुख़सियर 
को साथ देने का दण्ड बंदी के राव राजा बधसिह को तो भेलना ही 
पड़ा। जाजव के यद्ध से कोटा और बंदी के घराने में जो झंत्रुता 
प्रारम्भ हुई, तथा जो बहादुर शाह की मृत्यु के बाद भी चलती रही 
उसमें अपना पक्ष सदढ़ करने के लिए कोठा के राव भीमसिह ने 
सेयदों से मित्रता कर निरन्तर उनका साथ दिया था; अतएव॑ं 
इसे संमय बंदी पर चढ़ाई के लिए जाती हुईं सेना का सेनापतित्व 
भीभसिंह की सौंपा गया। घोरं युद्ध के बाद उसने मार्च २, १७२० ई० 
को बंदी पर ,अधिकार कर लिया । 


परन्त सेयदों का आधिपत्य अधिक समय तक स्थायी नहीं: रह 
सका । मालवा के तत्कालीन सूबेदार निज़्ाम ने विद्रोह का भण्डा 
खड़ा किया, और उसका सामना करते हुए कोटा का राव भीमसिह 
खेत रहा ( जून, १७२० ई० ) । तब मृहम्मद शाह भी सेयदों के 
विरोधियों से मिल गया; पहिले हुसेन अली मारा गया और तब कुतुब- 
उल-मुल्क कंद हुआ (नवम्बर, १७२० ई० ) । अब सवाई जयसिह 
भी आम्बेर से चल कर दिल्‍ली पहुँचा, और उसके विशेषःआग्रह 
से इस बार स्वंदा के लिए जज़िया कर बन्द कर दिया गया । - 

" सेयदों का जब पतन हुआ, तब अजीतस्सिह जोधपुर में ही था; 

ये सारे समाचार सुन कर वह स्वयं ससेन्य अजमेर जा पहुँचा । उससे 
मुहम्मद शाह की आधीनता स्वीकार नहीं की थी, एवं उसके विरुद्ध 
कुछ कार्यवाही करना आवश्यक हो गया । पहिले. तो गुजरात 
की सूबेदारी अजीतर्सिह से लेकर हँदर. कुली खाँ को दे दी. गईं 
( जनवरी, (७२१ ६० ), और मई मास के बाद हेदर.कुली खाँ के 
नायब ने गुजरात सूबे का शासन-प्रबन्ध सम्हाल लिया । तब सितम्बर, 
१७२१ ई० में अजमेर की सबेदारी भी अजीतसिह से ले लेने का 
निरचय किया गया, परन्तु साम्राज्य की सेनिक निर्बेलता के कास्ण 
'इस निश्चय को कार्यरूप में परिणत करना- कठिन हो गया । उधर 
अजीलसिह के पुत्र अभयसिह ने नारनौल, अलवर और तिजाग् 
तक लूट-मार मचा दी । किन्तु इसी .समय :यह.- ज्ञात होने, पर 
कि निज्ञाम-उलरू-मुल्क ने साम्राज्य का वजीर बनना स्वीकार,कर 
लिया है, तथा अपने पद पर आरूढ़ होने के लिए वह दिल्‍ली आ..रहा 
हैं, अजीतसिह अजमेर खाली ,कर जोधपर की ओर. छोटा, 
ओर साँभर के फ़ोजदार नाहर खाँ के साथ अपने .कमंचारी भ्रण्डारी 
खींवसी को दिल्‍ली भेज कर एक अर्जी हारा, मुहम्मद शाह को अप्रनी 

स्वामिभकति का आश्वासन देते हुए अजमेर सूबे की सूबेदारी उसी 
के पास रहने देने के लिए उसने प्रार्थना भी की (मार्च, १७२२ ३०) । 
अजीतसिह की यह प्रार्थना स्वीकार की गईं और कुछ समय के लिए 
उसे ही अजमेर का सूबेदार रहने दिया गया । पुनः नाहर खाँ को अजमेर 
सूबे का दीवान नियुक्त किया गया । अजमेर पहुँचने पर दिसम्बर 
२७, १७२२ ई० को राठोडों ने नाहर खाँ को मार डाछा । तब तो 
अजीतर्सिह पर चढ़ाई करने के लिए बड़ी सेना एकत्रित की गईं, 
हृदर कुली खाँ को अजमेर का सूबेदार नियुक्त किया गया और वह 
इस सेना के साथ अजमेर की ओर बढ़ा । किन्तु अजीतसिह ने इस सेना 
का सामना करना उचित नहीं समझा, और वह जोधपुर की ओर 
लौट पड़ा। मईं २९, १७२३ ई० को हेंदर कुली खाँ अजमेर पहुंचा, 
और तब अजीतसिह ने उसके साथ संधि कर ली । अजमेर का किला 
और तेरह परगने उसने वापिस दे दिए, जिनमें से नागोर का परगना 
पहिले ही मई २६, १७२३ ई० के दिन राव इचन्द्रसिह को पुनः दिया जा 
चुका था। इस बार अभयसिंह को शाही दरबार में भेज कर अगले वर्ष 
स्वयं दिल्‍ली आने का उसने वादा किया । परन्तु अजीतसिंह यह वादा 
प्रा नहीं कर पाया । जनाने में सोते हुए अजीतसिह को जून २३, 
१७२४ ई० की रात में उसके छोटे बेटे बख्तसिंह ने मार डाला । यह 
समांचार सुन कर अपने शाही दरबार में उपस्थित अभयर्सिह को 
मुहम्मद शाह ने वहीं जोधपुर का स्वामी स्वीकार कर लिया ।* 
मुग़ल साम्राज्य का शासन दिनोंदिन अधिकाधिक अव्यवस्थित होता 
जा रहा था। मुहम्मद शाह अयोग्य और सर्वथा प्रेरणा-हीन था। कोकी 
नामक स्त्री, अन्य दरबारी क्ृपापात्र तथा खान दौरान का मुहम्मद शाह 
पर पूरा-पूरा प्रभाव था, शासन-कार्य में भी उनकी बहुत चलती थी, एवं 
वे निरन्तर निज्ञाम का विरोध करते रहते थे। साम्राज्य के महत्त्व- 

पूर्ण पदों पर भी निरन्तर अयोग्य व्यक्तियों की नियुक्ति होती जाती 
थी । विभिन्न सूबों पर से केन्द्रीय नियन्त्रण तथा दबाव घटता जा रहा 
था | आमदनी के साथ ही साम्राज्य की सैनिक शक्ति का भी दिलों 
दिन हास होता जा रहा था । मालवा और गुजरात में मरहठे घुसे 
चले आं रहे थे, तथा उनको रोकने का कुछ भी प्रयत्न नहीं हो रहा था । 
पूरे डेढ़ वर्ष तक भरसक प्रयत्न करने पर भी जब निज्ञाम साम्राज्य 
के शासन-संगठन को नहीं सुधार सका, तब दिसम्बर, १७२३ ई० 
में वह छट॒टी ले कर दिल्‍ली से चल पड़ा, और कई एक कठिनाइयों के 
बाद सुद्र दक्षिण में अपना एकाधिपत्य स्थापित कर हेदराबाद 
राज्य की नींव डाली ( १७२४ ई० )। दिल्‍ली में निजञ्ञाम के स्थान 
पर उसी के चचेरे भाई कमरुद्दीन खाँ को साम्राज्य का वजीर नियुक्त 
किया गया ( जुलाई १२, १७र४ ई० ) । 

साम्राज्य का शासन-संगठन अब और भी अधिक झीखघ्ता के 
साथ विश्वृंखलित होने लूगा । हेदर कुछी खाँ के बाद सेयद हुसेन खाँ 
को अजमेर सूबे का सूबेदार नियुक्त किया गया (अप्रेल, १७२५३६०), 
परन्तु अब वहाँ के मुग़ल सूबेदार का कुछ भी महत्त्व नहीं रह गया था। 
सवाई जयसिह ने इस परिस्थिति से पूरा लाभ उठाने का निश्चय किया। 
अगस्त २२, १७२२ ई० को वह आगरा का सूबेदार नियुक्त किया 
गया, और शाही आज्ञानुसार कुछ ही महीनों में उसने थूण के किले 
को- जीत कर चूड़ामन जाट के विद्रोही बेटे मोहकमसिंहं को मार 
भगाया । जाटों के नए नेता, ठाकुर बदनसिंह ने सवाई जयसिंह की 
आधीनता स्वीकार कर ली । तभी से जाटों के इस प्रदेश का राजस्थान 
के साथ संबन्ध स्थापित हुआ जिसके फलस्वरूप अंग्रेजों ने भरतपुर 
राज्य को भी राजपूताना एजन्सी में सम्मिलित कर दिया था। अब 
सवाई जयसिंह साँभर भील से लेकर पूर्व में आगरा-मथुरा के पास 

. यमुना तट तक और यदि संभव हो सका तो दक्षिण में नमेदा के किनारे 
तक अपने राज्य की सीमाएँ बढ़ाने का प्रयत्न करने छगा । ढूंढाड़ के 
जो भी परगनें अब तक उसके अधिकार में नहीं आए थे, एक एक 
कर उन्हें उसने अपनी जागीर में छिखवाया और सन्‌- १७३२ ३० के 
बाद उपयुक्त अवसर पाकर शेखावाटी के इक्यावन परगनों को 
भी प्रति वर्ष पच्चीस लाख रुपया देने की शर्ते पर अपने नाम इजारे 
करवा लिया । पुनः दक्षिण की ओर अपना प्रभाव बढ़ाने के लिए 
ही अब सवाई जयसिह ने रामपुरा, बूंदी और कोटा पर अपना 
राजन तिक प्रभुत्व स्थापित करने का प्रा-पूरा प्रयत्न किया । मरहठों 
के प्रति उसकी भावी नीति भी इसी एक: उद्देश्य को लेकर निश्चित 
की जाने लगी । बढ़ते हुए राज्य के अनुरूप एक नई राजधानी का 
निर्माण करने के लिए आम्बेर से कोई सात मील दक्षिण-पश्चिम 
में अपने नाम से जयनगर नामक एक नया नगर बसाना प्रारम्भ 
किया (नवम्बर, १७२७ ईं०)। ये शान्तिपूर्ण सात वर्ष ( १७२३- 
. १७२९ ई० ) उसने खगोल विद्या सम्बन्धी अध्ययन करने, तत्सम्बन्धी 
निरीक्षण के लिए नये यंत्रों का स्वरूप निव्चित कर उनका निर्माण 
करवाने, और अब तक रही हुईं भूलों को सुधार कर नई सारिणियाँ 
तेयार करने में ही बिताये |... 
जब सवाई जयसिह यों अपने राज्य की वद्धि करने और उसे समन्नत 
बनाने में लगा हुआ था, तब जोधपुर के नए महाराजा अभयसिंह को 
अपने. ही सरदारों को प्रसन्न करने, अपने भाइयों के विद्रोह को दबाने 
तथा राज्य में शान्ति स्थापित करने से ही अवकाश नहीं मिल रहा 
था। सन्‌ १७२५ ई० में नागोर पर पुनः उसका अधिकार हो गया, परच्तु 
तभी यह परगना उसे अपने छोटे भाई बख्तसिह को देना पड़ा । यों 
एक अछग अधं-स्वतन्त्र राज्य कीं स्थापना हुई जो आगे चल कर 

मारवाड़ के लिए अहितकर प्रमाणित हुआ नागोर में रह कर बख्तसिह 
समयानुसार अपने पड़ोसी बीकानेर राज्य से मिलरू कर या उसके 
विरुद्ध निरन्तर षड़यन्त्र करता रहता था, जिससे उत्तरी 
राजस्थान में भी अशान्ति का एक नया कारण उत्पन्न हो गया । 

मालवा और गुजरात पर मरह॒ठों के आक्रमण निरन्तर बढ़ते 
ही जा रहे थे । सन्‌ १७२४ ई० में निज्ञाम के दक्षिण चले जाने 
के बाद मालवा के आन्तरिक प्रान्तीय मामलों की जो उपेक्षा की गई, 
और गुजरात में मुग़ल अधिकारियों में ही जो पारस्परिक युद्ध प्रारम्भ 
हो गया, उनसे मरह॒ठों ने प्रा-प्रा लाभ उठाया | इसी समय मालवा 
में गिरधर बहादुर की नियुक्ति से वहाँ उनको रोकने के कुछ प्रयत्न 
होने लगे थे । परन्तु अब राजा शाहू और पेशवा बाजी राव राजस्थान के 
राजाओं को भी अपनी ओर मिलाने के लिये प्रयत्नशील हुए। शिवाजी 
ने अपने घराने का महाराणा के राजघराने के साथ सम्बन्ध: जोड़ा . 
था; अब उसी परम्परा से लाभ उठा कर सन्‌ १७२५ ईं० की बरसात 
. के बाद शाह ने प्रभु जादूराय नामक व्यक्ति को अपना दूत बना कर 
उदयपुर भेजा । मरहठे चाहते थे कि मुग्रल्ल साम्राज्य मालवा और 
गूजरात सूबे की भी चौथ उन्हें देना स्वीकार कर ले । किन्तु महाराणा 
स्वयं तो ऐसे मामलों से दूर रहता था, एवं उसने यह संदेसा सवाई 
जयसिंह तक पहुँचा दिया | उधर मरहठों को दबाने के लिए आवश्यक 
सेना एकत्रित करने के प्रस्ताव शाही दरबार में भी हो रहे थे । तब 
सवाई जयसिंह को पूरी आशा थी कि मालवा की सूबेदारी उसे दी. 
जावेगी, एवं उसने वहाँ प्रस्ताव किया कि शाह के शाही दरबार 
में उपस्थित होने प्र ही दोनों ही सूबों में उसे दस-दस लाख रुपये 
की जागीर दी जाकर निरन्तर होने वाले इन आक्रमणों का अन्त 
किया जावे । जादूराग के द्वारा इन सब बातों की सूचना शाह को 

भी दे दी गई ( जून, १७२६ ई० ) । परन्तु दो वर्ष बीत जाने पर भी 
जब मालवा की सूबेदारी उसे नहीं दी गई तब जयसिह क्रद्ध हो 
गया और बुलवाए जाने पर भी वह दिल्‍ली नहीं गया, तथा शी त्राति- 
शीघ्य बहुत बड़ी सेनाएँ मालवा में भेजने की उसने बाजीराव को 
सलाह दी ( अगस्त, १७२८ ई० ) । 

दिसम्बर, १७२८ इं० में उदयपुर वाली महाराणी से सवाई 
जयसिंह के एक पुत्र हुआ, जिसका नाम माधो्सिह रखा गया। सन्‌ 
१७०८ ई० की उदयपुर वाली संधि का स्मरण कर सवाई जयसिह 
उत्तराधिकार के लिए होने वाले भावी युद्धों की संभावना से चिंतित 
हो उठा । इन विपत्तियों को टालने के इरादे से जयसिंह ने महाराणा से 
प्राथना कर रामपुरा का परगना, जो सन्‌ १७१८ ३० से मेवाड़ 
राज्य में सम्मिलित था, मार्च २६, १७२९ ई ० को माधोसिंह के नाम 
लिखवा लिया । इस परगने का अधिकार तथा शासन-प्रबन्ध जयसिह 
ने अपने हाथ में ले लिया, जिससे नाम-मात्र को ही वह मेवाड़ के 
आधीन रह गया । 

मालवा में मरहठों का उपद्रव बढ़ता ही गया । पेशवा बाजीराव 
के भाई, चिमाजी के नेतृत्व में बढ़ती हुईं मरहठा सेना का सामना 
करने पर मालवा का सूबंदार गिरधर बहादुर नवम्बर २९, १७२८ इं० 
को अमभरा के पास लड़ता हुआ खेत रहा। तब आठ-नौ महीने 
की हिचकिचाहट के बाद अक्तूबर , १७२९ ईं० में जयसिह को दूसरी 
बार मालवा की सूबेदारी दी गईं | मालवा की राजनेतिक परिस्थिति 
बहुत ही बिगड़ चुकी थी, एवं सवाई जयसिंह के मतानुसार शाहू से 
समभौता करना अब और भी अधिक आवश्यक हो गया । पहिल तो 
मुहम्मद शाह भी जयसिह से सहमत हो गया, और शाह से मिल कर 
आवश्यक समभौता करने के लिए जयसिह ने दीपसिंह को दक्षिण 

भेजा । परन्तु समभौते की बातचीत पूरी होने से पहिले ही मुहम्मद 
शाह की राय पलट गई और उसने जयसिह के स्थान पर मुहम्मद 
बंगश को मालवा का सूबंदार नियुक्त किया (सितम्बर १९, 
१७३० इ०) । 
मालवा की अपनी इस अल्पकालीन सूबंदारी से लाभ उठा 
कर सवाई जयसिह ने दक्षिण-पूर्वी राजस्थान में भी अपना आधिपत्य 
बढ़ाने का सफल प्रयत्न किया । मदिरा और अफीम के नशे में चूर 
रहने वाल, बूंदी के दुव्यंसनी एवं आलसी राव राजा बुधसिह हाड़ा 
को बूंदी की गद्दी पर से हटा कर करवर के हाड़ा दलेलसिह को 
उसने वहाँ का राव राजा बनाया (मई १९, १७३० ई०) | बूंदी 
का यह नया शासक अब सवाई जयसिंह का एक सामन्‍्त बन गया, 
और बूंदी का प्राचीन स्वतन्त्र राज्य अब आम्बेर के राज्य का ही 
एक अंग-मात्र समझा जाने रूगा । परन्तु जयसिंह की इस सफलता 
ने राजस्थान में एक नई उलमकन पैदा कर दी, जिसके फलस्वरूप . 
कुछ ही वर्षों बाद मरहठों ने वहाँ की राजनीति में भी प्रथम बार 
प्रवेश किया । 
उधर गुजरात में भी मरहठों का जोर निरन्तर बढ़ता जा रहा 
था। वहाँ के तत्कालीन सूबेदार सरबुलन्द खाँ को भी विवश होकर 
मा २३, १७३० ई० को चिमाजी के साथ समभोता करना पड़ा । 
उसकी इन सारी विफलताओं के कारण उससे अप्रसन्न होकर मुहम्मद 
: शाह ने सूरबुलन्द खाँ को बदल दिया और गुजरात की सूबेदारी 
महाराजा अभयसिह को दे दी । परन्तु सरबुलन्द खाँ इस शाही 
हुक्म को मानने के लिए राजी न था। अभय्सिह के गुजरात पहुँचने 
प्र सरबुलन्द खाँ ने उसका सामना किया, परन्तु अभयसिह के हाथों 
उसे हार खानी पड़ी । तब तो विवश होकर सरबुलन्द खाँ ने गुजरात 
२१ 

छः लाख रुपया पाने के वादे पर मल्हारराव. होलकर और राणोजी 
सिन्धिया ने चढ़ाई कर अप्रेल २२, १७३४ ई० को बंदी पर 
अधिकार कर लिया । मल्हारराव होलकर के राखी बांध कर 
सवाई जयसिंह की इस सौतेली बहिन ने सुद्र दक्षिणवासी उस 
गड़रियें वीर को अपना भाई बनाया । किनन्‍्त्‌ मरह॒ठों के दक्षिण 
लौटने के कुछ ही दिनों बाद सवाई जयसिंह की सेना ने बूंदी पर 
अधिकार कर दलेलूसिह को पुनः वहाँ का शासक बना दिया । 
राजस्थानी राज्यों के आन्तरिक भगड़ों में मरह॒ठों के इस 
प्रथम हस्ताक्षेप ने राजस्थान के सारे ही विचारशील नरेशों की 
आँखें खोल दीं और इस भावी विपत्ति की सम्भावनाओं को भी 
उन्होंने कुछ-कुछ समझा । मरह॒ठे आक्रमणकारियों का सफलतापूर्वक 
सामना कर सकने के अत्यावश्यक उपाय सोच निकालने के लिए 
जयसिह ने राजस्थान के सारे नरेश्ञों को एकत्रित करने का आयोजन 
किया । मेवाड़ की सीमा पर हुरड़ा नामक स्थान में जुलाई १७, 
१७३४ इई० को नरेशों का यह संम्मेंलन हुआ, जिसमें महाराणा 
जगतसिह, अभयसिह, सवाई जयसिह, नागोर का. बख्तसिह, 
बीकानेर का जोरावरसिंह, कोटा का दुर्जनसाल, बूंदी का दलेलसिह, 
करोली का गोपालपालछ, किशनगढ़ का राजसिंह, आदि सारे ही छोटे- 
बड़े नरेश उपस्थित थे। उन सब नरेझों ने एक संधि पर हस्ताक्षर 
किये जिससे राजस्थान के सारे राज्यों में एकता स्थापित की गई, 
और बरसात के बाद ससन्‍्य रांमपरा में एकत्रित हो कर 
सामूहिक रूप से मरहठों पर चढ़ाई करने का निरंचय किया। परन्त 
इन राजपृत-नरेशों का इतना घोर नेतिक पतन हो चुका था और 
वे एश्वय-विलास में इतने डूब हुए थे कि अपने आपसी जातीय 
कगड़ों को भूल कर अपने व्यक्तिगत स्वार्थ एवं लाभ को छोड़ना 

तथा शारीरिक सुखों का त्याग कर इस बढ़ती हुई आपत्ति से बचने 
के लिए सम्मिलित हो मरहठों का सामना करना भी उनके लिए 
एक असंभव बात हो गई । क्‍ 

इसी वर्ष बरसात के बाद एक बड़ी मुगल सेनां खान दौरान 
के सेनापतित्व में मालवा की ओर बढ़ी; जयसिंह, अभयर्सिह और 
दुर्जजनसाल भी उसके साथ थे । रामपुरा कं प्रदेश में पहुँच कर भी 
वे मरहठों को नहों रोक सके | मरहठे राजस्थान में जा घुसे और 
साँमर के धनी शहर को उन्होंने लूटा ( फरवरी, १७३५ ई० )। 
सूबा मालवा की चौथ के रूप में २२ छाख रुपया देने का वादा 
करने पर ही मरहठ दक्षिण को लौटे (अप्रेल, १७३५ ई०) । अब 
तो दिल्‍ली में उसके विरोधियों ने मुहम्मद शाह के कान सवाई जयसिंह 
के विरुद्ध भरता शुरू किया | आगरा ओर मालवा की सबदारी से 
भी जयसिंह को अलग करने के प्रस्ताव होने लगें, जिनकी सूचना 
पाकर जयसिंह और भी अधिक क्रुद्ध हो उठा और उसने मरहठों का ही 
साथ देने का निर्चय किया ( अगस्त, १७३५ ई०) । 

जयसिंह की सहायता का आश्वासन पाते ही राजस्थान के 
प्रत्येक राजपूत राजा की राजधानी में स्वयं जाने तथा वहाँ समभा-ब॒ुझा 
कर उनसे शान्तिपूवक चौथ वसूल करने का निश्चय कर पेशवा 
ससेन्य पूनता से चल पड़ा, और लनावाड़ा-डंगरपुर की राह वह 
उदयपुर जा पहुंचा ( जनवरी, १७३६ ई० )। मिलने-जुलने तंथा 
अन्य बर्ताव में बाजीराव ने महाराणा के प्रति अत्यधिक नम््रता 
और विशेष आदर प्रदर्शित किया, परन्तु चौंथ के बारे में समंभोता 
करते समय उसने किसी भी प्रकार की नरमी नहीं दिखाई । यों 
फरवरी, १७३६ ३० में महाराणा ने प्रथम बार मरहठों को चौथ दी । 

उदयपुर से नाथद्वारा होता हुआ बाजीराव उत्तर की ओर 

बढ़ा और अजमेर से ३० मील पूर्व में भमोल्ला नामक स्थान पर 
उसकी जयसिह के साथ भेंट हुई। मरहठों के साथ चल रहे युद्ध में 
अपनी निरन्तर विफलताओं से हतोत्साह होकर अब मुहम्मद शाह 
भी सन्धि करने के लिए उत्सुक हो गया था, एवं बाजीराव ने भी 
लड़ाई-फगड़ा बन्द कर दिया । जयसिंह से मिल कर उसकी सलाह 
के अनुसार बाजीराव तो वापस दक्षिण को लौट गया ( फरवरी, 
१७३६ ई० ) | इधर सन्धि की बातचीत प्रारम्भ हुईं, जिसके 
फलस्वरूप अन्त में बाजीराव को मालवा का नायब-सूबेदार 
बनाया गया ( मई, १७३६ ई० ), और यद्यपि इस बार इस 
प्रशत का कोई अन्तिम निर्णय नहीं हो सका था, वास्तविकता में तो 
इसी समय से मालवा प्रान्त का मुग़र साम्राज्य के साथ सदा के 
लिए सम्बन्ध-विच्छेद हो गया | फिर भी मालवा के लिए यह 
कदशमकश यों आसानी से समाप्त होने वाली न थी । बाजीराव 
की बढ़ती हुईं माँगों से छाभ उठा कर शाही दरबार में उपस्थित 
उसके विरोधियों ने मुहम्मद शाह को भड़काया, दक्षिण से 
निज्ञाम-उल-मुल्क को बुलवाया और अगस्त ३, १७३७ ई० को 
मालवा की सबेदारी तथा नायब-सबेदारी से जयसिंह एवं बाजीराब 
को अलग कर दिया, जिससे अब जयसिंह का मालवे के साथ कोई 
सम्बन्ध नहीं रह गया । 

मुग़ल साम्राज्य की परिस्थिति दिनोंदिन बिगड़ती जा रही थी। 
मरहठों को रौकने के लिए सारे प्रयत्न विफल हुए; निज़ाम ने भी 
भोपाल के युद्ध में मूह की खाई, और विवश हो कर उसे दराहा सराय 
का समभोता करना पड़ा (जनवरी ६, १७३८ इई०) । मालवा 
के सांथ ही राजस्थान में भी मरहठे यत्र-तत्र चौथ वसूल करने लगे 
थे। उदयपुर से पहिले ही समझौता हो चुका था, और अब कोटा को 

भी: दस लाख. रुपया देने .का वादा करना पड़ा । राजस्थान के इस 
दक्षिण-पूर्वी भाग में यह रुपया वसूछ करने और. मरह॒ठों के दूसरे 
काम-काज को देखने भालने के लिए राणोजी सिन्विया ने बालाजी 
यशवन्त गुलगल को: कोटा में नियक्‍त किया.। 

इसी समय नादिर शाह के आक्रमण के रूप में भारत की उत्तर- 
पश्चिमी सीमा पर एक नई महान आपत्ति के बादल उमड रहे थे। 
यह विपत्ति किसी भी प्रकार ठाले नहीं टठी और उत्तरी भारत 
को उससे परी हानि उठानी पड़ी। नादिर शाह के विरुद्ध साम्राज्य 
की सहायतार्थ दिल्‍ली बुलवाए जाने पर भी राजस्थान के कोई 
नेरेश वहाँ नहीं मए । अजमेर में ख्वाजा साहिब की दरगाह पर 
नादिर शाह के आने की संभावना से राजस्थान भी त्रस्त, और 
आतंकित हो उठा था, परन्तु राजस्थान के सोभाग्य से नादिर 
शाह मई, १७३५९ ई० के प्रारम्भ में दिल्ली से ही ईरान को वापस 
लौट गया । तब दिल्‍ली के तख़्त पर बंठ कर मुग़रू सम्राट मुहम्मद 
शाह ने पुनः साम्राज्य का कार्य भार सम्हाला। परन्तु नादिर शाह 
के इस आक्रमण ने डगमगाते हुए जीर्ण-शीर्ण साम्राज्य के रहे-सहे 
संगठत को भी प्‌र्णतया छिलन्न-भिन्न कर दिया था। स्वार्थी चाटकार 
कृपा-पात्र दरबारियों के ही कहने में चलने वाले अयोग्य..निकम्मे 
विलासी महम्मद शाह में साम्राज्य को सूसंगठित कर. उसे ..पन 
'शक्तिशाली बनाने की अत्यावश्यक योग्यता और दढ़ता नहीं थी । 
साम्राज्य की अब अपनी कोई अछग सेना भी नहीं रह गईं थी..क्ि 
उसकी सहायता से सम्राद साम्राज्य के विभिन्न सूबोों पर -अप्रना 
आधिपत्य बनाए रख सकता। कई अन्य प्रान्तों के समान राजस्थान 
में कोई शक्तिशाली सबंदार भी न था, जो वहाँ के विभिन्न नरेशों को 
दबा .कर उन्हें आधीन रख सकता.। मुग़छ साम्राज्य की इस रही 

सहीं सर्वोपरि सत्ता के विलीन होते ही अब राजस्थान में सत्र 
अराजकता तथा अशान्ति का एकछत्र शासन हो गया । राजस्थान 
के विभिन्न शक्तिशाली नरेशों की महत्त्वाकांक्षा अब उमडने लगी। 
साम्राज्य के इस पतन के बाद सुदूर प्रान्तों में अब कुछ भी करना 
उनके लिए असम्भव हो गया था, एवं अपने पड़ोसी राज्यों पर ही 
अपना अत्धिपत्य स्थापित करने के लिए वे प्रयत्तशील हुए । पुन: राज्य 
और सत्ता के लिये राजपूत घोरतम पाप करने से भी नहीं हिचके । 
पिता नें पुत्र को और बेटे ने बाप को मारा; कुलीन ललनाओं ने 
धोखा देकरं अपने निकठतम प्यारे सगे-संम्बन्धियों को भी निस्संकोच 
विष पिलाया। राजस्थान में सर्वत्र भयंकर मार-काट, घुणित षड़यन्त्रों, 
निन्दनीय वचन-भंगों एवं अविश्वसनीय विश्वासधातों का दौर- 
दौरा हो गया। प्रत्येक राज्य में गृह-युद्ध प्रारम्भ हो गया और उसमें 
सफलतां प्राप्त करने के लिए दोनों पक्ष वाले विदेशियों से भी सहायता 
माँगने में नहीं हिचके। यों मरहठों का राजस्थान में सवंत्र प्रवेश हो 
गया, और उन्होंने तथा पिण्डारियों ने जी-भर कर राजस्थान को 
लूटा । राजस्थान का यों भयंकर पतन हुआ, और अब राजपतों 
का सारा समय' एंश्वर्य-विछास के साथ ही उनके आपसी गृह-कलह, 
पारस्परिक जातीय प्रतिस्पर्धा, सामत्तशाही कशमकश एवं मरह॒ठों 
को सन्तृष्ट करने के लिए अत्यावश्यक द्रव्य एकत्रित करने में ही 
बीतता था । निरन्तर बदलती हुईं देश की राजनैतिक परिस्थिति 
युद्ध के नए वंज्ञानिक साधनों, सेना-संगठन एवं संचालन के नतन 
पाश्चात्य ढंग के समान अनेकों महत्त्वपूर्ण बातों को समभने-बभने 
के लिएं न उन्हें कोई समय ही मिलता था, और न इस ओर उनकी 
रुचि या प्रवृत्ति ही थी। अशान्ति, आ्थिक दुर्दशा, अज्ञान, अयोग्यता, 
आक्रमणकारियों द्वारा आधिपत्य तथा आथिक शोषण, एवं असीम 

अराजकता के विषम चक्कर में पड़ कर राजस्थान निरन्तर पतन 
के ग॒तें में गहरा डबता ही गया । 
नादिर शाह के रवाना होने के साथ ही राजस्थान में आपसी 
यद्ध प्रारम्भ हो गए | नागौर के बख्तसिंह और बीकानेर के 
महाराजा जोरावरसिह में कई बरसों से कशमकश चल रही थी । 
अपने भाई का पक्ष लेकर अभयसिह ने बीकानेर पर चढ़ाईं कर दी, 
तब जोरावरसिंह के सहायता माँगने पर सवाई जयसिंह ने जोधपुर 
प्र चढ़ाई की । इस बार तो सवाई जयसिह के साथ सन्धि 
कर अभयसिह ने इस आक्रमण को टाल दिया (जुलाई, १७४० ई० ), 
और आगे चल कर सवाई जयसिंह पर आक्रमण करने की वह तेयारी 
करंने लगा । तब सवाई जयसिंह ने एक बड़ी सेना के साथ मारवाड़ 
पर चढ़ाई की । उसका सामना करने के. लिए बख्तसिंह अपनी 
निजी सेना के साथ आगे बढ़ा, और पुष्कर से कोई ११ मील उत्तर- 
पूर्व में गंगवाणा नामक स्थान के पास जून ११, १७४१ ई० के दिन 
दोनों सेनाओं की मुठभेड़ हुई युद्ध के प्रारम्भ में अपने भयंकर 
आक्रमण द्वारा एक बार सवाई जयसिह क्री सेना के पाँव उखाड़ 
कर भी, अन्त में बख्तसिंह की ही हार हुईं, और उसे विवश होकर 
युद्ध-क्षेत्र छोड़ना पड़ा । तब उदयपुर के महाराणा जगतसिह ने बीच- 
बचाव कर दोनों दलों में सन्धि करवा दी ( जुलाई, १७४१ ई०) । 
इस सफलता के कोई दो वर्ष बाद अपनी नईं राजधानी जयनगर 
अथवा जयपुर में सवाई जयसिंह की मृत्यु हुई (सितम्बर २१, 
१७४४३ ई०)। मुग़ल-कालीन राजस्थान का यह अन्तिम महान्‌ राज- 
पृत-महाराजा अपने समय में मग़रू साम्राज्य का एक प्रमख सेना- 
पति तथा सर्वोत्कृष्ट अधिकारी रहा था। अपने राज्य को बढ़ा कर 
उसने उसे सुसंगठित किया और यों ढुंढाड़ और शेखावाटी प्रदेशों 

को राजनेतिक एकता प्रदान की । अपने सुविस्तृत राज्य के लिए 
नई राजधानी को आवश्यकता का अनुभव कर उसने एक सुन्दर 
एवं सरवंथा नए नगर की सृष्टि की और इस प्रकार उसने राजस्थान 
में स्थापत्य कला तथा नगर-रचना का एक अनुकरणीय आदर्श 
उपस्थित किया। अपनी इस नई राजधानी को उसने भारतीय साहित्य 
एवं हिन्द्‌ संस्कृति का एक महत्वपर्ण केन्द्र बनाया, तथा वहाँ वेधशाला 
के निर्माण द्वारा खगोल-विद्या के ज्ञान का महत्त्व सस्पष्ट कर उसने 
राजस्थान में यों प्रथम बार वंज्ञानिक अध्ययन एवं खोज की प्रवत्ति 
प्रारम्भ की । उसका चरित्र उस युग की सारी भछी-बुरी प्रवृत्तियों 
तथा समकालीन गुण-दोषों का एक विचित्र मिश्रण था । 

सवाई जयसिंह की मृत्यु के बाद उसका ज्येष्ठ जीवित पृत्र 
ईंश्वरीसिंह जयपूर राज्य की गही पर बैठा, और मुगल सम्राद ने भी 
उसको उत्तराधिकारी के रूप में स्वीकार कर लिया । परन्तु केवल 
रामपुरा लेकर ही माधोसिंह सन्तृष्ट होने वाला नहीं था। सन्‌ 
१७०८ ई० की उदयपुर की सन्धि के आधार पर उसने जयपुर राज्य 
के उत्तराधिकार का दावा किया, और अब इंश्वरीसिंह एवं माधोसिह 
में मृह-कलह प्रारम्भ हुआ । उदयपुर का महाराणा जगतसिह . 
माधोसिह की सहायता कर रहा था । बूंदी पर पुनः अपना आधिपत्य 
स्थापित करने के लिए प्रयत्नशील वहाँ के पदच्यत राव राजा बधर्सिह 
का नवयुवा पुत्र उम्मेदसिह भी अब माधोसिह के साथ जा मिला। 
उम्मेदसिह का पक्षपाती कोटा का महाराव दु्जनसारू भी इंश्वरी- 
सिह-विरोधी इस गट में सम्मिलित हो गया। मरहऊठों की: सहायता 
प्राप्त करने के लिए दोनों ओर से प्रयत्न होने लगे। पहली बार तो 
उन्होंने इंश्वरीसिंह का ही साथ दिया, परन्तु मल्हारराव होलकर 
के विशेष हैँठ के कारण सन्‌ १७४६ ई० के बाद वे माधोसिंह के 

समर्थक बने । मरहठों की यह सहायता य ्राप्त करने पर भी कुछ 
समय तक माधोसिंह के पक्ष को सफलता नहीं मिली, और इंश्वरी- 
सिंह के सेनापति हरगोविन्द नाटठाणी ने राजमहल के युद्ध में 
माधो्सिह और उसके साथियों को बुरी तरह हराया (मार्च १-२, 
१७४७ ई० ) । क्‍ 
राजमहल की यह विजय इईंश्वरीसिह की अन्तिम सफलता 
प्रमाणित हुईं । उसके दुर्भाग्य से इन्हीं दिनों उसका प्रसिद्ध राजनी तिन्ञ, 
सुयोग्य एवं विश्वस्त प्रधान मंत्री राजा अयामल खत्री मर गया 
( फरवरी ९, १७४७ ई० ) । सवाई जयसिंह के पिछले सम्बन्ध 
तथा अयामल के विशेष प्रभाव के कारण अब भी पेशवा का. बहुत- 
कुछ भूकाव ईंब्वरीसिह की ओर था । परन्तु राजमहल की पराजय 
के बाद जब महाराणा जगतसिह ने अत्यधिक रुपया देने का लालच 
दिया तब ऋण-भार से दबे हुए पेशवा बालाजीराव ने भी इंश्वरी- 
सिंह का साथ छोड़ कर माधोसिह का पक्ष लिया। इसी समय 
अहमद शाह अब्दाली ने भारत पर आक्रमण किया । उसका सामना 
करने में मुग़ल साम्राज्य की सहायतार्थ ईश्वरीसिंह शाही सेना 
के साथ पंजाब गया, तब उसकी अनुपस्थिति से लाभ उठाने के लिये 
माधोसिह ने मरहठे-आक्रमणकारी साथियों को लेकर जयपुर पर 
चढ़ाई करने का आयोजन किया । इसकी सूचना पाकर ईंश्वरीसिंह 
जयपुर की रक्षार्थ वापस ल्रौटनें को उतावला हो गया, और मानुपुर 
के युद्ध को पूरा किए बिना ही वह तत्काल युद्ध-क्षेत्र छोड़ कर चल 
पड़ा ( मार्च ११, १७४८ ३० ) । माधोसिह और उसके साथियों 
को विफल मनोरथ हो कर वापस लौटना पड़ा । तब दिल्‍ली से वापस 
लौटते हुए पेशवा बालाजीराव जयपुर राज्य में पहुँचा और दोनों 
भाइयों में कुछ समभोता करवाने का उसने प्रयत्न किया, परन्तु 

के साथ समझौता कर उसकी शर्तें ईंश्वरसिह से मान्य करवाने के लिए 
मरह॒ठों ने जयपुर पर चढ़ाई की ( जुलाई, १७४८ ई० ) । 
साँभर से २३ मील पूर्वे में बगरू नामक स्थान पर मरहठों के साथ 
ईंश्वरीसिंह की मुठभेड़ हुई और हार कर अन्त में इंश्वरीसिंह को 
मरहठों की सारी शर्तें स्वीकार करनी पड़ीं; माधोसिह को पाँच 
परगने दिये गये और बूंदी का राज्य उम्मेदर्सिह को मिला (अगस्त 
९, १७४८ ३०) । अक्तूबर २३, १७३८ इई० को बूंदी में उम्मेदर्सिह 
का राज्याभिषेक हुआ । 

यों बूंदी का मामला तो तय हो गया, परन्तु कुछ ही महीनों 
में उत्तराधिकार सम्बन्धी एक नया गृह-कलह जोधपुर में प्रारम्भ 
हो गया । जून २१, १७४९ को अजमेर में ही जोधपुर के महाराजा 
अभयर्सिह का देहान्त हो गया । अभयसिह का पुत्र रामसिंह, जो 
अब जोधपुर की गद्दी पर बठा, सर्वथा अयोग्य, अद्रदर्शी, अभिमानी 
और उग्र प्रकृति का था । इधर इन पिछले वर्षों में नागोर के बख्त- 
सिंह का महत्व शाही दरबार में दिनोंदिन बढ़ रहा था और मरहठों 
के बढ़ते हुए प्रभाव को रोकने के उद्देश्य से उसे गुजरात का 
सूबेदार नियुक्त करने का भी निरचय किया गया था (जून २९, 
१७४८ ई० ) । एवं जब रामसिह और बख्तसिह में आपसी कशमकश 
प्रारम्भ हुईं, तब दिल्‍ली के नए मुग़ल-सम्राद्‌ अहमद शाह ने इस शर्ते 
पर बख्तसिंह की सहायता करने का निश्चय किया कि अजमेर और. 
आगरा के सूबों से मरहठों को निकालने तथा वहाँ के उपद्रबियों 
को दबा कर शाही सत्ता स्थापित करने में वह मदद दे । शाही 
मीरबरुशी सलाबत खाँ को ससेन्‍्य बख्तसिंह की सहायतार्थ भेजा 
गया ( नवम्बर, १७४९ ई० )। इधर रामसिह के सहायता 

माँगने पर इंश्वरीसिंह उसका साथ देने को तैयार हुआ । अप्रेल, 
१७५० ई० के प्रारम्भ में दोनों पक्ष के दल मेड़ता से दक्षिण में 
आमने-सामने आ डटे । अप्रेल १४ को रावणा नामक गाँव के पास 
एक युद्ध भी हुआ, परन्तु शाही सेनिक मारवाड़ की गरमी से 
घबरा उठे थे, दोनों ही पक्ष फगड़ा बढ़ाना नहीं चाहते थे, एवं 
जब बीच में पड़ कर समभौता करवाने के लिए इंश्वरीसिह तत्पर 
हुआ, तब बख्तसिंह के पक्ष के हानि-लाभ का कुछ भी विचार न 
कर अप्रेल १६, १७५० ई० को सलाबत खां ने रामसिंह के साथ 
संघि कर ली । तब सलाबत खाँ अजमेर को छौट गया, और पाँच 
माह तक वहाँ ठहर कर राजस्थान के राजपूत राज्यों से ठाँका 
वसूल करने का विफल प्रयत्न करने के बाद अंक्तूबर, १७५० ईं० में 
. उसे वापस दिल्‍ली चला जाना पड़ा। नाम-मात्र के लिए भी राज- 
स्थान पर अपना आधिपत्य बनाए रखने के लिए दिल्ली के मुग़ल 
शासन का यह अन्तिम प्रयत्न पूर्णतया विफल हुआ । वहाँ के राज्यों 
से. कुछ भी रुपया वसूल करने या शाही सत्ता को वहाँ पुनः 
स्थापित करने का फिर कभी कोइ प्रयत्न नहीं किया गया। राज- 
स्थान का सारा विस्तृत प्रदेश अब वहाँ के राजपूत शासकों के ही 
भरोसे रह गया | अजमेर और रणथम्भोर पर तब भी शाही 
हाकिमों का अधिकार था, परल्तु सन्‌ १७५४ इईं० तक ये भी 
क्रमशः: जोधपुर और जयपुर राज्य के आधीन हो गये, जिससे राज- 
स्थान में मुगल आधिपत्य का कोई नामोनिशान भी नहीं रह गया ।* 

शक्ति-विहीन छिन्न-भिन्न मुग़ल सत्ता ने सजस्थान से मूँह मोड़ 
लिया । मरहठे आक्रमणकारियों का वहाँ प्रवेश हो ही चुका था । 
अब वे समूचे राजस्थान पर अपना एकाधिपत्य स्थापित करने को 
प्रयत्तशील हुए । बगरू के युद्ध के बाद ईंइ्वरीसिंह ने जो रुपया 

देने का वादा किया था, वह अभी तक उन्हें मिला नहीं था। ऋण-भार 
से दबा हुआ पेशवा इस द्रव्य को वसूल करने के लिए उत्सुक हो उठा। 
पुनः राजा अयामल के मरने के बाद जयपुर राज्य का शासन-प्रबन्ध 
बहुत ही अव्यवस्थित हो गया था । अपने कर्मचारियों तथा सरदारों 
के प्रति ईइंश्वरीसिंह की अविश्वास की भावना निरन्तर बढ़ती ही 
जा रही थी । राजा अयामल के पुत्र कंशवदास ने, जो इस समय 
जयपुर राज्य का प्रधान मंत्री था, बाध्य होकर विष-पान द्वारा 
आत्म-घात किया ( अगस्त, १७५० ई० ) | तब बरसात के बाद 
मल्हारराव होलकर और गंगाधर तांत्या के सेनापतित्व में मरहठे 
आक्रमणकारियों ने जयपुर राज्य पर चढ़ाई की। नेणवे पर अधिकार 
कर दिसम्बर १२, १७५० ई० को वे जयपुर शहर से कोई २० मील 
की दूरी पर जा पहुंचे। तब विचारहीन विलासी उद्दृण्ड नवयुवा 
इंश्वरीसिह ने स्वयं को सर्वधशा निस्सहाय और एकाकी पाया । इस 
आपत्काल में उसके सारे संगी-साथी उसे छोड़ चुके थे। निराश होकर 
तब राज्यप्रासाद के शान्त निस्तब्ध वातावरण म॑ अद्धं-रात्रि के समय 
आत्म-घात कर ईंब्वरीसिह ने सारे राजनंतिक जंजालों से अपना 
पिण्ड छुड़ाया । 

होलकर ने माधोसिह को अब बुलवा भेजा और उसे जयपुर 
की गद्दी पर बेठाया ( जनवरी २, १७५१ ई० ) । जयपुर राज्य 
की ओर से मरहठों को दिये जाने वाल द्रव्य के बारे में बात-चीत हो 
रही थी । बगरू के युद्ध के बाद किये गये इंश्वरीसिह के वादे भी 
अब तक पूरे नहीं हो पाए थे । माधोसिह को इस बार दी गईं मदद 
के लिए भी मरहठों को उचित धन देना आवश्यक हो गया था। जयप्पा 
सिंधिया के जयपुर पहुँचते ही मरहठों की माँगें बहुत ही बढ़ गई । 
मरह॒ठों के इस बढ़ते हुए लोभ के कारण ही उन्हीं की सहायता द्वारा 

अपने-अपने राज्य प्राप्त करने वाले दोनों राजाओं, जयपुर के माधोसिह 
तथा बंदी के उम्मेदर्सिह, के भी मन अब मरह॒ठों की ओर से हट गये । 
शजपतों और मरहठों में मनोमालिन्य तथा पारस्परिक अविश्वास 
अब बड़ी ही तेजी के साथ बढ़ने ऊछूगा । यद्यपि राजपूत-मरहठा 
कशमकश इसके कुछ वर्ष बाद ही प्रारम्भ हुईं थी, परन्तु इस विष- 
वृक्ष का बीजारोपण माधोसिह के राज्यारोहण के बाद जनवरी 
१०, १७५१ इं० को जयपुर शहर में होने वाल उपद्रव एवं मार-काट 
द्वारा ही हो गया था । उस अराजकतापूर्ण राजस्थान की राजनीति 
में राजपूत-मरह॒ठा संघर्ष को यह एक नई उलझन यहीं से प्रारम्भ हुईं, 
जो आगे चल कर इन दोनों जातियों क॑ साथ ही साथ राजस्थान 
के लिए भी घातक प्रमाणित हुई । 
सन्‌ १७५१ ई० बीतते राजस्थान क आधुनिक इतिहास का 
मुग़ल पतन काल भी समाप्त हो गया । मुगलों की सत्ता वहाँ से 
पूर्णतया उठ ही चुकी थी । तत्कालीन मुग़लू सम्राट्‌ के निश्चय तथा 
आज्ञाओं का राजस्थान में कोई भी महत्त्व नहीं रह गया था। राज्यों 
के उत्तराधिकार के प्रश्न भी विभिन्न पक्षों की निजी एवं उनके 
सहायकों की सापेक्षिक शक्ति के ही आधार पर हल होते जा रहे थे। 
जोधपुर के किले पर अधिकार कर जुलाई, १७५१ ई० के प्रारम्भ 
में बख्तसिह मारवाड़ की राजगद्दी पर बेठा। उसके पदच्युत भतीजे 
महाराजा रामसिंह ने जयपुर राज्य एवं मरहठों की शरण छी, 
तथापि वह पूनः मारवाड़ का शासक नहीं बन सका । सवाई जयसिह, 
अभयसिह, इंश्वरीसिह, महाराणा जगतसिह, आदि सारे महत्त्वपर्ण 
राजस्थानी नरेश इस काल की समाप्ति से पहिल ही इस लोक से 
चल बसे थे। इस बीतते हुए यूग के इन नरेशों का एकमात्र प्रतीक, 
पिठृहन्ता बख़्तसिह इसी अन्तिम वर्ष में जोधपुर की राजगद्दी पर 

बेठ कर भी अधिक समय तक जीवित नहीं रहा । यों आगामी नए 
युग में स्वंथा दूसरे ही शासकों को पूर्णतया विभिन्न समस्याओं का 
सामना करना पड़ा । 

मुग़ल साम्राज्य की शक्ति के ह्वास के फलस्वरूप राजस्थान के 
विभिन्न राज्यों एवं वहाँ के प्रमुख शक्तिशाली नरेशों का महत्त्व 
बढ़ने लगा । जयपुर और जोधपुर राज्यों ने इससे प्रा-पुरा लाभ 
उठाया । परन्तु यह युग ऐश्वर्य और विलास का था, एवं राजस्थान 
के सुयोग्य कर्मठ नरेश भी इस युग-धर्म से अछूते नहीं रह सके । 
राज्यों का महत्त्व बढ़ा, कई की सीमाओं में भी बहुत-कुछ बद्धि हुईं, 
परन्तु उन राज्यों की सेनिक शक्ति बढ़ाने या वहाँ का शासन-संगठन 
सुधार कर उसे सुदृढ़ करते की ओर किसी ने भी ध्यान नहीं दिया । 
विलास-वासना के साथ ही राजस्थान में सवंत्र घोर घृणास्पद अनैतिकता 
भी फंल रही थी, जिससे प्रान्त के जातीय जीवन में सदाचार, विश्वास 
एवं सचाई के लिए स्थान रह ही नहीं गया था । एक सर्वोपरि सत्ता 
के अभाव में राजस्थान की राजनीति विभिन्न महत्त्वपूर्ण नरेशों 
या प्रभावशाली व्यक्तियों की निजी स्वाथ्थ-प्राप्ति के उद्देश्यों को 
ही लेकर चलती थी । राजस्थान की इस बढ़ती हुईं अनेकता ने वहाँ 
के राज्यों के सामन्तशाही-प्रधान संगठन की सारी घातक. बुराइयों 
को पूरी-पूरी सहायता दी, और अब उनका बहुत ही बीभत्स रूप 
संसार के सम्मुख आया। समूचे राजस्थान में भयंकर अराजकता फूट 
निकली । आत््तरिक फूट, पारस्परिक वेमनस्यों, निनदनीय षड़यन्त्रों, 
विभिन्न राज्यों के उत्तराधिकार के प्रइनों एवं मरहठे आक्रमणकारियों 
की चढ़ाइयों ने राजस्थान में निरन्तर विद्रोह तथा अशान्ति की इस 
प्रछलयकारी आग को और भी भड़का दिया । राजस्थान के राज्यों 
का मुगल साम्राज्य के साथ इतना घनिष्ठ और गहरा सम्बन्ध था 

कि मृग़ल साम्राज्य के विरोधी बन कर उसके विनाश के लिए 
सतत प्रयत्न कर के राजस्थानी नरेशों ने अनजाने ही राजस्थान 
के भविष्य पर भी कुठाराघात किया । राजस्थान का भी पूर्ण पतन 
हुआ । राजनंतिक एकता के साथ ही राजस्थान की महान सेनिक 
शक्ति भी लोप हो गईं । रुधिर की होली खेलने वाले, हँसते-हँसते 
मर-मिटने वाले वीर राजपूतों के प्रदेश में भी आक्रमणकारी 
मरहठों का कुछ भी सामना करने का यदा-कदा ही किसी को साहस 
होता था । उनको रोकने के लिए दूत पूना भेजे जाते थे या द्रव्य 
देकर उन्हें टालनें की नीति ही अपनाई जाती थी । 

परन्तु राजस्थान की राजनेतिक एवं सेनिक शक्ति के पतन 
का यह काल राजस्थान की ही नहीं, परन्तु भारतीय संस्कृति, कला, 
आदि के विकास के इतिहास में भी बहुत ही महत्त्वपूर्ण है । शक्ति- 
हीन मुग़ल सम्राट्‌ के दरबार से मूँह मोड़ कर राजस्थानी नरेश अपनी 
राजधानियों को वापस लौट गए । महान्‌ मुग़लों के शासन-काल में 
जिस नूतन सम्मिश्चित भारतीय संस्कृति का उद्धव हुआ था, अब 
इन राजदरबारों में उसी का पुन: समन्वय भी होने छगा और वह अब 
पूर्णतया नए एवं सर्वेथा भारतीय ढाँचे में ढलने लगी । यह राजकीय 
राजस्थानी सभ्यता समूचे राजस्थान में फेल कर वहाँ के सब वर्गों 
में रम गईं । अपने इस परिष्कृत शिष्ट व्यवहार के आधार पर अपनी 
श्रेष्ठता को प्रमाणित कर राजस्थानियों ने अपने सबू एवं सफल 
आक्रमणकारी मरह॒ठों को अकुलीन असभ्य हेय ग़नीम' ( लुटेरा ) 
समभा और यों आत्म-तुष्टि का अनुभव किया । ह 

दिल्‍ली में अत्यावश्यक सुरक्षा एवं संरक्षण का अभाव होने पर 
वहाँ के कलाकार भी धीरे धीरे इन शक्तिशाली नरेशों की राजधानियों 
: में जा पहुँचे । यों ही सवाई जयसिह अपनी नवनिर्भित राजधानी 

जयनगर अथवा जयपुर को राजस्थान में कहा-कौशल का एक महत्त्व- 
पूर्ण केन्द्र बना सका था। राजस्थानी नरेश्ञों के इसी प्रश्नय को पाकर 
चित्रकारों ने भारतीय चित्र-कला की सुन्दर सुप्रशंसित “राजस्थानी 
शैली को स्वंथा नूतन स्वरूप प्रदान किया, जिसका कुछ ही युगों 
में पूर्ण विकास हो गया । काव्य-चर्चा भी तत्कालीन राजस्थानी संस्कृति 
की एक महत्त्वपूर्ण आवश्यकता समभी जाती थी, एवं नरेश और 
अधिकारी भी काव्य की ओर भुकते थे । सुप्रतिष्ठित कवियों का 
समुचित आदर करने में राजस्थानी नरेश अपना गौरव समभते थे, 
ओर राज्याश्रित हो कर भी चारण कवि नरेशों के कुक्ृत्यों की 
निन्‍्दा करने से हिचकते न थे । परन्तु यह वीर-पूजा का युग था एवं 
कल्ग की ही तरह यह प्रवृत्ति साहित्य में भी प्रतिबिम्बित हुई । 
रीति-ग्रंथों के साथ ही नर-काव्यों की परम्परा भी चलती रही । 
हमीर रासो', “राजरूपक' एवं 'सूरजप्रकाश', जैसे उच्च कोटि के 
ग्रंथों की रचना इसी काल में हुईं थी । 

यों उस अश्ान्तिपूर्ण अराजकतामय राजस्थान में भी साहित्य, 
कला ओर संस्कृति का विकास आश्ञातीत गति से प्रारम्भ होकर 
अबाधरूपेण चलने लगा था । परन्तु मुग़ल साम्राज्य का पतन होने 
से राजस्थान का राजनेतिक एवं बौद्धिक सम्बन्ध दिल्ली के साथ ही 
साथ अन्य पड़ोसी प्रदेशों से भी पूर्णतया टूट गया, जिससे राजस्थान 
के नरेश एवं अधिकारी, कवि तथा कलराकार, सरदार और जनता, 
सबके ही दृष्टि-कोण में दिनोंदित अधिकाधिक संकीर्णता आने लगी । 
उस आशापूर्ण प्रारम्भ के बाद भी राजस्थान की संस्कृति एवं- कला 
का समुचित विकास नहीं होने का यही प्रधान कारण है । कुछ ही 
यूगों में उनकी सजीवता का अन्त हो गया, कमंठों की क्रियाशीलता 
नाम-मात्र को भी नहीं रही, कृप-मण्डूक अहंमन्‍्यता घर कर गईं 

और व्यवहारिक आचार-विचार भी कंवरू आडम्बरपूर्ण ऊपरी 
दिखावा बन गये । विशुद्ध मध्यकालीन भारतीय संस्कृति के पुनरुत्थान 
की रही-सही आशा भी यों सदेव के लिए निराशा में परिणत हो गई । 


३, राजपूत-मरहठा संघष काल (१७५१-१७९२ ई०) 


मुगल सम्राट ने स्वयं होकर कभी भी राजस्थान प्रान्त मरहठों 
को नहीं सौंपा था। तथापि उत्तर-पश्चिमी भाग के जेसलमेर, 
बीकानेर और कुछ हद तक जोधपुर के राज्यों को छोड़ कर इस समय 
तक राजस्थान के प्राय: सारे ही प्रदेश में उनका प्रवेश हो चुका था । 
चौथ, टाँक या पुराने कर्ज के नाम से वे बहुत-कुछ रुपया मेवाड़, जयपुर, 
कोटा, बूंदी, आदि राज्यों से प्रति वर्ष वसूल कर ही लते थे। अब 
राजस्थान में मुग़लों की सत्ता का अन्त होने के बाद मरहठे राजस्थान 
पर भी अपना आधिपत्य एवं शासकीय नियन्त्रण स्थापित करने के 
लिए प्रयत्नशील हुए । वहाँ के राज्यों के उत्तराधिकार, आदि मामलों 
में हस्ताक्षेप करने एवं ऐसे अवसरों पर उन राज्यों से नज़राना 
वसूल करने के साम्राज्य के अधिकारों को मरहठे अब साम्राज्य 
की सत्ता के प्रतिनिधि या उत्तराधिकारी ब्रन कर स्वयं ही काम 
में लेने लगे ।. मुग़लों द्वारा स्थापित अजमेर सूबे का प्रान्तीय 
शासन-संगठन कभी का समाप्त हो चुका था। फ़रवरी, १७५५ ई० में 
अजमेर, नगर तथा. परगने*पर मरह॒ठों का अधिकार हो गया । परन्तु 
, राजस्थान ज़से सूद्रस्थ विरोधपूर्ण प्रान्त में स्थायी रूप से बहुत बड़ी 
शक्तिशाली सेना रखे बिना विद्रोह-तत्पर राजपूत राज्यों से घिरे 
हुए इस छोटे से परगने में किसी भी प्रकार का अखिल प्रान्तीय 
शासन-संगठन , स्थापित करना .मरह॒ठों के लिए कदापि सरल 

नहीं था । अतएव प्रयत्न करने पर भी अजमेर पहिल का-सा महंत्त्व- 
पूर्ण शासन-केन्द्र नहीं बन सका । वादे के अनुसार निश्चित रुपये 
चुकाने के लिए समय-समय पर ताकीद करते रहने तथा राजपूत 
नरेशों की गति-विधि पर कड़ी नज़र रख कर उनकी पूरी-पूरी 
सूचना तत्काल देते रहने के लिए मरह॒ठों ने राजस्थान की विभिन्न 
राजधानियों, राजदरबारों तथा अन्य महत्त्वपूर्ण नगरों या केन्द्रों 
में अपने दूत और उपयुक्त अधिकारी नियुक्त किये थे। राजस्थान 
के राज्यों की देख-रेख, उनका नियंत्रण, आदि आगे भी इन्हीं के 
द्वारा होता रहा। मरहठों की शक्ति के घटने-वढ़ने के साथ ही 
उन दूतों या अश्विकारियों के प्रति राजपूत नरेशों की मैँत्री भी घटती- 
बढ़ती थी । प्रान्त में मरह॒ठों की सेना के स्थायी रूप से नहीं रहने 
के कारण निश्चित द्रव्य की वसूली के लिए भी प्रमुख मरहठे सेना- 
नायकों को समय-समय पर वहाँ ससेन्य चढ़ाई करना आवश्यक 
हो जाता था । राजस्थान की भूमि पहिले ही बहुत उपजाऊ 
नहीं थी, और वहाँ का व्यापार भी नगण्य ही था; अब तो अराजकता, 
शासकोय अव्यवस्था, आथिक कठिनाइयों, सैनिक अशक्तता, मरहठों 
के निरन्तर आक्रमण तथा उनकी अकारण लूट-मार के विषम चक्कर 
में पड़ कर वहाँ की आर्थिक परिस्थिति दिनोंदिन बिगड़ती ही जा रही- 
थी । उधर मरह॒ठों की आथिक माँगें कभी पूरी होती ही नंहीं थीं । 
पेशवा के साथ ही अब अन्य मरहठे सरदार तथा सेनानायक 
भी ऋण-भार से दबने छगे । ज्यों-ज्यों वर्ष बीतते गये इस आथिक 
दबाव के सांथ ही राजपूत नरेशों तथा समाज के प्रति मरह॒ठों का 
मदान्धतापूर्ण अशिष्ट व्यवहार और तिरस्कारपूर्ण दमन भी बढ़ता 
गया, जिससे आगे चल कर यह राजपूत-मरहठा संघर्ष “ केवल 
राजनेतिक कशमकश ही नहीं रह कर वह जातीय एवं सांस्कृतिक 


विरोध भी बन गया, तथा उसमें इतनी अधिक तीव्र कटुता और 
उत्कट घृणा भी भर गई कि अपनी अशक्तता का अनुभव कर 
मरह॒ठों से छुटकारा पाने के लिए ही अन्त में राजपूतों ने अंग्रेजों की 
आधीनता भी सहष स्वीकार कर ली । 

राजस्थान की राजनेतिक परिस्थिति भी बिगड़ती जा रही थी । 
पहिले भी मेवाड़ की गणना राजस्थान के शक्तिशाली राज्यों में नहीं 
की जाती थी, और अब महाराणा जगतसिह ( १७३४-१७५१ ई० ) 
तथा. उसके युवराज में अनबन, महाराणा प्रतापसिह ( १७५ १- 
१७५४ ई० ) तथा उसके सरदारों में पारस्परिक विरोध और 
महाराणा राजसिंह (१७५४-१७६१६० ) की बाल्यावस्था के 
कारण मेवाड़ की रही-सही शक्ति भी अधिकाधिक क्षीण होती 
गई । वहाँ का राज्य-शासन दिनोंदिन अव्यवस्थित होता गया और 
निरन्तर आक्रमण करने वाले मरहठों को बारम्बार द्रव्य देकर संतुष्ट 
करने के अतिरिक्त मेवाड़ के शासकों के लिए दूसरा कोई उपाय 
नहीं रह गया । जाटों की निरन्तर बढ़ती हुईं सत्ता के रूप में एक 
नया ख़तरा जयपुर राज्य के लिए उठ रहा था, जो एक युग के 
बाद बहुत ही उत्कट रूप में माधो्सिह के सामने उपस्थित हुआ। 
उधर जोधपुर राज्य के उत्तराधिकार के मामल में महाराजा रामसिंह 
का पक्ष लेकर माधोसिह ने एक बड़ी राजनैतिक ग़रूती की थी, 
जिस कारण उसे जीवन भर जोधप्र राज्य के विरोध का सामना 
करना पड़ा। पुन: सन्‌ १७५४ ई० में रणथम्भोर के क़िले पर अधिकार 
करने के बाद वहाँ के मुगल-कालीन फ़ौजदार के सारे अधिकार स्वयं 
में निहित मात माधोसिह ने तब कोटा राज्य पर अपनी सर्वोपरि 
सत्ता स्थापित करने का भरसक प्रयत्न किया, जिससे कोटा और 
जयपुर राज्यों में पूण विरोध हो गया, तथा समय पड़ने पर कोटा के 


हक ९ ८ ३ नल 


शासकों ने माधो्सिह का सामना ही नहीं किया परन्तु उसके विरोधियों 
की पूरी-पूरी सहायता भी की । पिछले पच्चीस वर्ष के गृह-युद्ध एवं 
निरन्तर छीना-भपटी के कारण बूंदी राज्य की हालत पहिले ही बहुत 
गिर चुकी थी; अब उस पर मरह॒ठों की न घटने वाली माँगों का 
भार तथा उनका बढ़ता हुआ राजनैतिक दबाव विजयी उस्मेंदर्सिह 
के लिए भी असह्य हो उठता था। उधर कोटा में महाराव दुर्जेतसारू 
(१७२३-१७५६ ३० ) के निस्सन्तान देहान्त के बाद सन्‌ १७७१ ई० 
तक एक-एक करके चार शासक कोटा की राजगद्दों पर बेठे । परन्तु 
' मरहठों के राजनेतिक और आथिक दबाव तथा जयपुर के साथ 
चलने वाले विरोध के कारण ये वर्ष कठिनाई तथा अश्ञान्ति के साथ 
ही बीते, और सन्‌ १७७१ ई० में फाला जालिमसिह के कोटा राज्य 
के सर्वे-सर्वा बनने पर ही कहों इस राज्य की स्थिति में सुधार हो सका । 

परन्तु राजस्थान की सबसे नई और महत्त्वपूर्ण उलकन जोधपुर 
राज्य के उत्तराधिकार के प्रइन को लूकर उत्पन्न हुई थी और वह 
कई युगों तक चलती रही । मारवाड़ का पदच्युत महाराजा रामसिह 
पुनः वहाँ की राजगद्दी पर नहीं बेठ सका, परन्तु उसने माधोसिह का 
प्रश्रण पाया तथा मरह॒ठों की सहायता पाने के लिए वह प्रयत्नशील 
हुआ । और जब बख्तसिह ने अजमेर पर भी अधिकार कर लिया 
( १७५२ ई० ), तब उसका विरोध करने के लिये मरह॒ठों को एक 
और कारण मिल गया, क्‍योंकि मरह॒ठे स्वयं अजमेर को अपने 
अधिकार में छूना चाहते थे । बख्तसिह के जीतें-जी रामसिह और 
उसके सहायकों को कोई सफलता नहीं मिली, परन्तु सितम्बर २१, 
१७५२ ई० को मारवाड़ से दूर जयपुर राज्य के अन्तर्गत सींधोली 
नामक स्थान पर बख्तसिह की मृत्यु हो गई और तब उसका पूृत्र 
बिजयसिंह जोधपुर की राजगद्दी पर बैठा । 


बख्तसिह की मृत्यु के बाद भी जोधपुर राज्य के उत्तराधिकार 
का प्रश्न चलता ही रहा | बिजयसिंह अपने पिता के समान चतुर, 
साहसी, दृढ़-प्रतिज्ञ और गंभीर नहीं था, एवं जोधपुर राज्य का पक्ष 
बहुत-कुछ निरबंछ हो गया । इस बदली हुईं परिस्थिति से लाभ उठा 
कर रामसिंह को पुनः: जोधपुर की राजगद्दी पर बठाने के हेतु जयप्पा 
सिधिया को दिल्‍ली से ससेन्य मारवाड़ पर चढ़ाई करने के लिए 
भेजा गया ( सितम्बर, १७५४ ३० ) । मेड़ता के पास जयप्पा से 
हार कर ( सितम्बर १५ ), बिजयसिह ने नागोर के क़िले की शरण 
ली । जयप्पा ने नागरोर के क़िले को जा घेरा । यह घेरा एक साल से 
भी अधिक चलता रहा । पेशवा का आदेश था कि बिजयसिंह को 
बहुत न दबाया जावे, परन्तु हठी जयप्पा ने किसी की भी न सुनी 
और वहीं रेगिस्तान में ही अटका रहा । उसके अभिमानी और 
अपमानपूर्ण - व्यवहार से चिढ़ कर जुलाई २५, १७५५ ईं० के दिन 
राजपूतों ने जयप्पा को मार डाला । परन्तु जयप्पा के मारे जाने से 
बिजयसिंह को कुछ भी लाभ नहीं हुआ । जयप्पा के भाई दत्ताजी 
सिन्ध्रिया ने, जो तब वहीं था, सारी स्थिति सम्हाल ली, और वह 
घेरे को चलाये गया । 

मरहठों के विरुद्ध मुग़ल सम्राट, जाटों, रुहेलों और अन्य राजपूत 
राजाओं को संगठित करने के बिजयसिह के सारे प्रयत्त विफल हुए । 
केवल जयपुर का माधोसिह बिजयसिह का साथ देने को उतारू हो 
गया । जयपुर तथा अन्य कुछ साथी राज्यों की एक बड़ी सम्मिलित 
सेना सुसज्जित की जाकर अनिरुद्धसिंह खंगारोत के नेतृत्व में बिजयसिह 
की सहायतार्थ नागोर की ओर बढ़ने लगी । परन्तु मरह॒ठों के आगे 
अनिरुद्ध की एक न चली, और अन्त में उसे हार माननी पड़ी. । 
उधर नागोर में घिरे हुए बिजयसिंह की भी हारूत अच्छी नहीं थी ।. 


एक बार वह बीकानेर का भी चक्‍कर लगा आया | परन्तु इस वर्ष 
सर्वत्र अकाल पड़ा हुआ था, एवं विवश होकर अन्त में उसे मरहठों 
की सारी शर्तें स्वीकार करनी पड़ीं। अजमेर नगर और परगना 
मरहठों ने अपने ही अधिकार में रख लिया । जालोर नगर और 
मारवाड़ का आधा राज्य रामसिह को देना पड़ा | हर्जाने के रूप में 
५० लाख रुपये मरह॒ठों को देने का वादा भी उसे करना पड़ा, किन्तु 
ये रुपये किसी भी प्रकार वसूल नहीं किये जा सके । इस प्रकार 
फरवरी, १७५६ ३०. के अन्त तक मरह॒ठों के साथ बिजयसिंह को 
सन्धि हो गई । कुछ रुपया वसूल करने की आशा में एकाध माह 
नागोर के पास ठहरने के बाद दत्ताजी वहाँ से ससेन्य चल पड़ा । 
जयप्पा सिन्धिया के इस आक्रमण के बाद कई वर्षों तक मरह॒ठों 
नें जोधपुर राज्य पर कोई आक्रमण नहीं किया । किन्तु बिजयसिंह 
स्वयं न तो युद्ध-कुशल ही था और न राजनीतिजन्न ही । उत्तराधिकार- 
सम्बन्धी इस भंगड़े के फलस्वरूप मारवाड़ के सारे ही सरदार पूर्ण- 
तया स्वाधीन हो गए थे । पोकरण ठाकुर देवीसिह के नेतृत्व में विद्रोह 
करने वाले सरदारों ने बिजयसिंह को नाम-मात्र का राजा बना 
दिया था । तब बिजयसिंह के हितेच्छओं ने फरवरी, १७६० ई० 
के प्रारम्भ में छल कर देवीसिह, आदि कुछ प्रमुख सरदारों को क़ैद 
कर लिया, तथा क़दखाने में ही उनकी मृत्यु हुईं । सरदारों के इस 
विरोध को यों दबा दिया गया, तथापि बिजयसिंह न तो उन्हें अपने 
साथ ही रख सका और न उन्हें आज्ञाकारी ही बना सका। इसी कारण 
इन वर्षों में वह प्रान्तीय राजनीति में कोई भी महत्त्वपूर्ण भाग नहीं 
ले सका ।. उसे सदेव यही डर बना रहा कि कहीं रामसिंह उसे 
पदच्युत कर पुनः स्वयं जोधपुर की राजगद्दी पर नहीं बेठ जावे । 
प्रारम्भ में एक बार उसने प्रयत्न भी किया था कि नागोर की सन्धि 

द्वारा रामसिंह को दिये हुए परगने वापिस अपने राज्य में मिला 
ले, परन्तु मरहठों के दबाव के कारण उसे ऐसा करने में सफलता नहीं 
मिली, और सन्‌ १७७२ ईं० में रामसिंह की मृत्यु के बाद ही वह 
इन परगनों को वापस जोधपुर राज्य में सम्मिल्तित कर सका । 
राजस्थान पर अब प्रति वर्ष मरहठे सेनानायकों के आक्रमण 
होने लगे । पेशवा की ही तरह उसके मरहठे सेनानायक सरदार भी 
अब ऋण-भार से दबे जा रहे थे, एवं राजस्थान के राज्यों से रुपया 
वसूल करने को वे उत्सुक रहते थे। परन्तु वादे के अनुसार निश्चित 
रकम में से कुछ भी रुपया वसूल करने के लिए सैनिक दबाव डालना 
अत्यावश्यक हो जाता था। इस समय पंजाब, दिल्‍ली और अवध 
के सूबों के माभलों में मरहठे अधिकाधिक उलभते जा रहे थे, एवं न तो 
प्रमुख सेनानायक ही राजस्थान की ओर आवद्यक ध्यान दे सकते 
थे और न उपयुक्त शक्तिशाली सेना ही वहाँ भेजी जा सकती थी । 
द्रव्याभाव के करण ये कठिनाइयाँ और भी अधिक बढ़ती गईं । 
उत्तरी भारत को जाते हुए राह में पड़ने वाले कोटा, बूंदी और 
_प्रधानतया जयपुर राज्य से जो कुछ भी रुपया वसूल किया जा सकता 
था, करते का प्रयत्न होता रहा । परन्तु टाल्मट्रऊ कर यथाहक्य 
काल-यापन करना ही इन राज्यों की नीति थी, और अधिक दबाव 
पड़ने पर थोड़ा बहुत देकर उन्हें तब समभा-बुझा देना वे अच्छी 
तरह जानते थे । दिनोंदिव उनकी बिगड़ती हुईं आथिक परिस्थिति 
के कारण इस नीति को अंगीकार करने के अतिरिक्त इन राज्यों 
के लिए दूसरा कोई चारा ही नहीं था ।सन्‌ १७५९ ई० के अन्त 
के बाद कोई डेढ़ वर्ष तक राजस्थान की ओर ध्यान देने का किसी 
प्रमुख मरहठे सेनानायक को अवसर ही नहीं मिझा । अहमद झाह 
अब्दाली एक बड़ी अफ़ग़ान सेना के साथ पंजाब में होता हुआ 


दिल्‍ली की ओर बढ़ रहा था । उसी का विरोध करने में मरहठे 
सेनानायक लगे रहे । 

जनवरी १४, १७६१ ई०'के दिन पानीपत के घमासान निर्णायक 
युद्ध में मरह॒ठों की पूर्ण पराजय हुईं; मरहठा सेना का प्रलूयंकारी 
सर्वनाश हुआ । इस पराजय के फलस्वरूप सारे उत्तरी भारत में 
मरह॒ठों के आधिपत्य के विरुद्ध विद्रोह उठ खड़ा हुआ । पराजित 
एवं पदच्युत राजाओं तथा नगण्य छोटे-छोटे ज़मींदारों तक ने सर्वत्र 
सिर उठाये । राजस्थान में भी सारे राजा तथा रजवाड़े मरहठों 
के विरुद्ध हो गए । इन दक्षिणी छुटेरों को हिन्दुस्तान से निकाल 
बाहर करने के उपाय सोचे जान लगे । परन्तु इतनी विभिन्न जातियों 
तथा परस्पर-विरोधी दलों को एकता के सूत्र में बाँध' कर सुसंगठित 
करना एक बहुत ही कठिन बात थी। एक उपयुक्त साहसपूर्ण 
प्रभावशाली नेता के अभाव में मरहठा-विरोधी इन सारे आयो- 
जनों और प्रयत्नों का कुछ भी ठोस परिणाम नहीं निकला, और 
यह अमूल्य सुअवसर भी राजपूतों के हाथ से चला गया । पानीपत 
के सर्वनाशपूर्ण युद्ध-क्षेत्र से बच निकलने वाले पिछली पीढ़ी के 
एकमात्र वयोवृद्ध अनुभवी सेनानायक मल्हारराव होलकर ने 

एक वर्ष के भीतर ही पासा पलठ दिया । 
... पानीपत की पराजय के बाद से ही माधो सिह मरह॒ठा-विरोधी 
संघ संगठित करने का आयोजन करने लगा था, परन्तु अपने पुराने 
बेर के कारण उसने जोधपुर के बिजयसिंह को अपने साथ नहीं लिया । 
अपने राजपूत सामन्‍्तों के साथ चल रहे विरोध को निपटाने में 
माधोसिह ने कई माह खोए । अक्तूबर, १७६१ ई० में वह एक बड़ी 
सेवा के साथ अपने ही राज्य में दक्षिण की ओर चल पड़ा । मरह॒ठों 
के प्रति उसने अवज्ञापू्ण भाव दिखाया, और राजस्थान की दक्षिण- 
र्ढं 

पूर्वों सीमा पर उनके रहे-सहे थानों और क़िलों पर भी अधिकार 
करने के हेतु उनके विरुद्ध उसने अपनी सेना के दल भेजे । कोटा राज्य 
को अपने आधीन करने का माधोसिह का प्रयत्न कई वर्षों से चल 
रहा था, एवं माधोसिह की इस ससेनन्‍्य चढ़ाई से कोठा राज्य पर 
उसके आक्रमण की भी प्री-प्री संभावना देख पड़ने लगी थी। 
अतएव माधोसिह की इन हलचलों की सूचना मिलते ही जब इन्दौर 
से रवाना होकर मल्हारराव होलकर बड़ी ही तत्परता के साथ 
माधोसिह का सामना करने को उत्तर की ओर बढ़ा, तब राह में 
कोटा राज्य की सेना भी होलकर के साथ जा मिली । 
मांगरोल और भटवाड़ा के बीच में नवम्बर २८ को जयपुर 
की सेना के साथ उनकी मुठभेड़ हुईं | दो दिन के युद्ध के बाद 
नवम्बर २९ को संध्या होते-होते जयपुर सेना की पूर्ण पराजय 
हुई, एवं उसके सारे बड़े-बड़े सेनानायक और बहुत से 
सैनिक युद्ध-क्षेत्र से भाग खड़े हुए। कोटा राज्य के इतिहास में 
यह युद्ध भटवाड़े के युद्ध के नाम से प्रसिद्ध हैं। इस युद्ध में काला 
जालिमसिह ने महत्त्वपूर्ण भाग लिया था जिससे उसे प्रसिद्धि प्राप्त 
हुईं, और उसकी वीरता, साहस तथा कटनीतिज्ञता की चर्चा सारे 
राजस्थान में फेल गई । अराजकतापूर्ण-कालीन राजस्थान के इस 
विचित्रतामय अनोखे व्यक्तित्व एवं रोमांचपूर्ण राजनेतिक जीवन के 
उत्थान का प्रारम्भ यहीं से होता है, एवं इस कारण से भी राजस्थान 
. के इतिहास में इस युद्ध का विशेष महत्त्व है । 

माधोसिह की निर्णायक पराजय के बाद राजस्थान में किसी 
भी मरहठा-विरोधी संघ का संगठन होना कुछ कारू तक के लिए 
पूर्णतया असम्भव होगया। भट्वाड़ा से जब मल्हारराव जयपुर की 
ओर बढ़ा तब माधोसिह ने संधि की बात-चीत करने के लिए अपने 

दूत उसके पास भेज दिये । जोधपुर, कोटा और बूंदी के दूत भी अपने 
अपने राज्यों के मामले तय करवाने को होलकर के पास जा पहुँचे । 
परन्तु इसी समय मल्हारराव को राजपूताना से लछोट जाना पड़ा, 
और अगले दो वर्षों तक कोई प्रमुख मरहठा सेनानायक राजस्थान 
में नहीं आया । 

परन्तु इसी वर्ष पानीपत के युद्ध के कुछ ही महीनों बाद राजस्थान 
में आपसी झगड़े का एक नया कारण उठ खड़ा हुआ था। सत्रह- 
वर्षीय महाराणा राजसिंह की निस्संतान मृत्यु के बाद उसका काका 
अड़सी ( अरिसिंह ) अप्रेल ३, १७६१ ई० को मेवाड़ की राज- 
गद्दी पर बैठा । अड़सी बहुत ही तेज़-मिजाज़ और कोधी था, एवं 
राज्यारोहण के कुछ ही दिनों बाद उसके दुव्यंवहार से मेवाड़ के 
कई प्रमुख सरदारों ने उससे क्रुद्ध होकर उसे राज्यच्युत करने का 
उद्योग शुरू किया | कहा जाता है कि इसके कुछ ही समय बाद स्वर्गीय 
महाराणा राजसिंह की गोगुन्दा वाली झाली राणी के गर्भ से एक 
पुत्र, रत्नसिंह, उत्पन्न हुआ, जिसका छालन-पालन उसके मामा 
ने किया । अड़सी की दमन-तनीति एवं राजनैतिक हत्याओं से 
असन्तुष्ट हो मेवाड़ के कई एक सरदारों ने सन्‌ १७६५ ई० में 
इसी सच्चे या बनावटी रत्नसिह का पक्ष लूंकर अड़सी के विरुद्ध 
विद्रोह का झंडा खड़ा किया । यहीं से मेवाड़ में घोर अशान्ति तथा 
कटुतापूर्ण पारस्परिक युद्धों का सूत्रपात होता हैँ । राज्य का रहा- 
सहा शक्तिहीन शासन-संगठन भी छिलन्न-भिन्न हो गया, मेवाड़ में 
विधान, व्यवस्था एवं अनुशासन नाम-मात्र को भी नहीं रह गये 
ओर सर्वत्र भयंकर अराजकता फैल गईं । अद्धं शताब्दी के बाद 
राजस्थान में अंग्रेज़ों की सर्वोपरि सत्ता की स्थापना होने पर ही 
उसका अन्त हो सका । 

रत्नसिंह के पक्ष वाले उस बालक को लरूकर कुंभलगढ़ जा पहुंचे 
और मेवाड़ के उत्तर-पश्चिमी भाग को अपने अधिकार में कर 
लिया । राजस्थान के कई प्रमुख राजाओं ने भी रत्नसिह का पक्ष 
लिया तथा इन विरोधी सरदारों को सैनिक सहायता दी । मरहढे 
सरदारों की ओर से मेवाड़ में नियुक्त सेनानायक यशवन्तराव बाबले 
तथा सदाशिव गंगाधर को भी रत्नसिह के पक्ष वालों ने अपनी 
ओर मिला लिया । इस सम्मिलित सेना ने सन १७६८ ई० के 
प्रारम्भिक महीनों में उदयपुर नगर को जा घेरा । सौभाग्य से कोटा 
का सुप्रसिद्ध फाला ज़ालिमसिंह इस समय अड़सी की सेवा में उदयपुर 
ही था। कूठनीति से काम ले कर उसने पेशवा माधवराव के कर्मचारियों 
को अपनी ओर मिलाया तथा महादजी सिन्धिया के आधीन काम 
करने वाले पं० राघोराम पाग़ को पेशवा की ओर से पत्र लिखवाया 
कि वह अड़सी की ही सहायता करे । तब तो बहेरजी ताकपीर को 
भी अपने साथ लेकर राघोराम ससेनन्‍्य उदयपुर जा पहुँचा और 
वहाँ अड़सी से मिल-मिला कर सितम्बर २५, १७६८ ई० को एक 
इक़रारनामा लिखा जिसके अनुसार अड़सी के बीस राख रुपया देने 
पर रत्नसिह को कुंभलूगढ़ से निकाल देने का मरहठों ने वादा किया । 

अब अपना पक्ष निर्बेल हुआ जान ये विद्रोही सरदार बारलूक 
रत्नसिह को लेकर महादजी सिधिया के पास उज्जेन पहुँचे, और 
रत्नसिह को मेवाड़ की राजगद्दी पर बेठाने की शर्ते पर उसे पचास 
लाख रुपया तथा मरह॒ठों की प्रानी माँगों में से जो कुछ बाकी निक- 
लता हो वह सब रुपया चुका देने का प्रस्ताव किया । तब इस आथिक 
लाभ के लारूच में पड़ कर महादजी ने अड़सी के साथ किए गए 
उपर्युक्त इक़॒रारनामे को अस्वीकार कर दिया, और उसके विरुद्ध 
रत्वसिंह को सहायता दे कर उदयपुर की राजगद्दी पर बेठाने का वादा 


किया । दिसम्बर १४, १७६८ ई० के दिन उज्जन से चल कर महादजी 
ने कालियादेह में पड़ाव किया, और उदयपुर पर ससैन्य चढ़ाई 
की तेयारियाँ वहाँ ही होने लगीं। महादजी के इस निश्चय की सूचना 
जब उदयपुर पहुँची तब अड़सी के पक्ष वाले मेवाड़ के प्रमुख सरदार 
महादजी से मिलने और उसे समभा-बुझा कर इस मामले को अड़सी 
के पक्ष में तय करवाने को कालियादेह पहुँचे । इस बार 
भाला जालिमसिह और मेवाड़ का प्रधान मंत्री मेहता अगरचन्द 
भी उनके साथ थे । तत्कालीन राजनेतिक परिस्थिति के अनुसार 
उपयुक्त सेना भी उनके साथ अवश्य थी । पेशवा की पिछली 
आज्ञाओं के अनुसार राघोराम अब भी अड़सी के पक्ष की सहायता 
कर रहा था, एवं वह भी अपनी सेना के साथ उज्जन पहुँचा । परन्तु 
महादजी अपनी हो बात पर अड़ा रहा और अड़सी के पक्ष वालों की: 
एक भी बात नहीं सुनी । तब तो ये राजपूत सरदार लड़ने को तैयार 
हो गए । राघोराम भी ससेन्‍्य उनके साथ जा मिला और उन्होंने 
महादजी पर हमला किया ( जनवरी १६, १७६९ ई० .) । उज्जैन 
के पास क्षित्रा के तीर पर होने वाले इस युद्ध में महादजी ने अपने 
विरोधियों को पराजित किया । राघोराम मारा गया, शाहपुरा 
का राजा उम्मेद्सिह और सल्म्बर का रावत पहाड़सिंह भी खेत रहे । 
मेहता अगरचंन्द और भाला ज़ालिमसिंह को मरहठों ने क़ैदं कर 
लिया था एवं बाद में किसी तरह छुड़वाए गए ।* 


' प्रामाणिक फेतिहासिक सामओ में उज्जैन के इस युद्ध का कहीं भी 
सुस्पष्ट उल्लेख नहीं मिलने, एवं उज्जैन तथा उदयपुर के बीच अत्यधिक 
दूरी होने के कारण ही, ठाड एवं ओझा द्वारा दिए गए इस युद्ध के 
विवरण को सर यदुनाथ सरकार ने अविश्वसनीय माना है (फाल०, २, 

पूरी तयारी करके अप्रेल, १७६९ ईं० के दूसरे सप्ताह के लग- 
भग महादजी ने उदयपुर नगर को जा घेरा । परन्तु महादजी ने न 
विशेष कड़ाई की, और न व्यवस्थित रूप से नगर पर आक्रमण ही 
किया । कुछ सप्ताह बाद तुकोजी होलकर भी वहाँ आ पहुँचा .। 
उसने अड़सी का पक्ष लिया, जिससे .नीति के इस प्रइन को लेकर 
दोनों मरहठे सेनानायकों में घोर मत-भेद और खींचा-तानी चल 
पड़ी । एक बार तो महादजी भी तुकोजी से सहमत हो गया और 
अड़सी के साथ सन्धि की सारी शर्ते भी तय हो गईं, परन्तु तब एकाएक 
महादजी ने पुनः रत्नसिह का पक्ष ले लिया, जिससे चिढ़ कर तुकोजी 
जून २ को वहाँ से लौट गया। घेरा लस्टम-पस्टम चलता रहा 


पृ० ५१८-९) | परन्तु सन्‌ १९३७४ ईं० में जब सर यदुनाथ सरकार ने 
उक्त भ्रेथ लिखा, तब वीरविनोद में दिया हुआ (२, १५०३-४) बहेरजी 
ताकपीर और राघोराम का लिखा इकरारनामा उन्होंने नहीं देखा 
था, और न तब उज्जैन के इस युद्ध में मारे जाने वालों की छत्रियों के 
रूप में वहाँ के स्थानीय भौतिक प्रमाणों का ही इन्हें पूरा पता था, एवं 
इस घटना के सम्बन्ध में उनका यह अभ्रमपूर्ण मत हो जाना अस्वा- 
भाविक नहीं । द 
इस घटना सम्बन्धी सारी प्राप्य सामग्री के पूणे अध्ययन के बाद 
निर्विवाद रुपेण यह स्पष्ट हो जाता है कि उज्जैन भें यह युद्ध अवश्य 
हुआ था। विश्वसनीय आधारों पर उसका यथासमस्भव प्रामाणिक 
विवरण यहाँ दिया गया है, परन्तु इस युद्ध सम्बन्धी कई महत्त्वपूर्ण 
प्रइन अब भी हल नहीं हो सके हैं, जिनके लिए मेवाड़ और मालवा में 
अधिक ऐतिहासिक खोज नितान्त आवश्यक है। जि 
राघोराम की कार्यवाही तथा स॒ृत्यु के समर्थन के लिए देखो-- 
पेशवा दफ्तर, ३८, पत्र सं० १८०; २९, पत्र सं० २२९ । क्‍ 

और साथ ही सन्धि की भी बात-चीत होती रही । अन्त में जुलाई 
२१, १७६९ इं० को महादजी ने भी अड़सी के साथ ही समभौता 
कर लिया । सन्धि हो गईं, परन्तु मरहठों की माँगें पूरी न हो सकने 
प्र जावद, जीरण और नीमच के परगने सिन्धिया ने अपने अधिकार 
में कर लिये और यों वे सवंदा के लिए मेवाड़ राज्य के अधिकार से 
निकल गए । सितम्बर, १७६९ इईं० के अन्त तक महादजी भी मेवाड़ 
से चल दिया । 

दक्षिणी राजस्थान में जब मरह॒ठों के साथ यह कशमकश चल 
रही थी, तब राजस्थान की उत्तर-पश्चिमी सीमा पर सिन्धु नदी 
के पूर्वी किनारे पर अब्बासी दाऊदपुत्र बहावल खाँ अपना एक 
स्वतन्त्र राज्य स्थापित करने का प्रयत्न कर रहा था। उसने देरावल 
और खडाल के परगने पहिले ही जैसलमेर राज्य से छीन लिये थे । 
अब बीकानेर राज्य में स्थित अनूपगढ़, मौजगढ़, और उनके आस- 
पास के प्रदेश को जीतने के लिए बारंबार वह उन पर चढ़ाइयाँ 
करने लगा । प्रारम्भ में उसे स्थायी सफलता नहीं मिली, किन्तु 
अपने इस सीमान्‍्त प्रदेश की ओर बीकानेर राज्य के विशेष ध्यान 
नहीं देने से अन्त में मौजगढ़, मारोठ, आदि परगने सवंदा के लिए 
बीकानेर राज्य के अधिकार से निकल गए । 

उधर जयपुर राज्य के पूर्वी भाग में जाटों की बढ़ती हुईं शक्ति 
की समस्या भी अब माधोसिंह के सम्मुख आने लगी थी । राजा सूरज- 
मल जाट के शासन-काल ( १७५६-१७६३ ६० ) में जाटों का राज्य 
दर द्र तक फेंछ गया था, तथापि अपने जीवन भर वह जयपुर के 
शासक के प्रति अपने अधीश्वर का-सा ही बर्ताव करता रहा । 
किन्तु उसका पुत्र जवाहरसिंह नाम-मात्र को भी माधोसिंह की 
यहं आधीनता स्वीकार करने को तेयार नहीं था । समरू और रेने 

मादे जंसे यूरोपीय सेनानायकों द्वारा सुशिक्षित तथा सुसंचालित 
सेना उसके आधीन होने के कारण जवाहरसिह की शक्ति बहुंत बढ़ 
गईं थी, और वह जयपुर राज्य के कुछ परगनों पर भी दाँत रूगाए 
बैठा था, एवं माधोसिंह ने मरहठों के साथ पूरी-पूरी मित्रता बनाए 
रखने में ही अपना हित देखा ! अपनी सफलताओं से मदान्ध होकर 
जवाहरसिंह जयपुर राज्य में होता हुआ नवम्बर, १७६७ ई० 
में ससैन्य पृष्कर पहुँचा और मरहठों को उत्तरी भारत से निकारू 
बाहर करने का आयोजन बनाने के लिए उसने बिजयसिंह को भी 
जोधपुर स॑ आमन्त्रित किया । इस भेंट के बाद वापस अपने राज्य 
को लौटते समय जयपुर राज्य की पूर्वी सीमा के पास ही माँवड़े 
नामक स्थान पर जयपुर के घृड़-सवारों ने जवाहरसिंह की सेना 
पर हमला किया । जवाहरसिह इस युद्ध में से किसी प्रकार बच 
निकला, किन्तु उसकी सेना को बहुत क्षति पहुंची तथा उसकी सत्ता 
को भी गहरा धक्का लगा ( दिसम्बर १४, १७६७ ई० ) । 
माधो्सिह की यह अन्तिम विजय थी | मार्च ५, १७६८ ई० को 
माधोंसिंहं की मृत्यु हो गई, और उसके साथ ही कुछ समय के लिए 
जयपुर राज्य की सेनिक शक्ति का भी पतन हो गया । एक-एक कर 
माधोस्सिह के दो अल्प-वयस्क पुत्र जयपुर की राज-गद्दी पर बेठे, और 
राज-मांता चूण्डावतजीं शासन की दख-रेख करने लगीं । पृथ्वीसिंह 
के राज्य-काल ( १७६८-१७७८ ई० ) में न तो मरहठों का ही 
कोई आक्रमण हुआ और न दिल्‍ली के शाही दरबार के किसी अधि- 
_ कारी ने जयपुर राज्य से कोई छेड़-छाड़ ही की । परन्तु राज-माता 
के निरबेल शासन के कारण राज्य को अनेकों कठिनाइयों और . 
अपमानों का सामना करना पड़ा । राजावतों और नाथावतों में 
आपसी अनबन बहुत बढ़ गई । शेखावत भी विद्रोही हो गए। उधर 


को 


जयपुर राज्य के आधीन माचेड़ी के जमींदार प्रतापसिह नरूका ने 
इस शासकीय अव्यवस्था से प्रा-पूरा लाभ उठा कर शेखावटी, मेवात 
तथा जाटों के प्रदेश का बहुत-सा भाग अपने अधिकार में कर लिया। 
अपनी कुशल कूठनीति एवं युद्ध में वीरता के कारण मुग़छ दरबार से 
उसको राव राजा का खिताब और ऊँचा मनसब मिला, तथा वह 
एक स्वाधीन राजा मान लिया गया था ( १७७४ ६० ), जिससे 
स्वतन्त्र अलवर राज्य की नींव पड़ी । परन्तु जयपुर राज्य के 
शासन में प्रतापसिह का हस्तक्षेप बना ही रहा । उसने राज्य के 
प्रधान मन्‍्त्री खुशालीराम बोहरा को भी केद करवा दिया । अन्त 
में जब प्रतापसिंह के प्रतिकूल विरोध बढ़ने लगा तब उसे विवश 
होकर १७७७ ई० के पिछले महीनों में जयपुर छोड़ कर चल देना 
पड़ा। इसके कुछ ही माह बाद असप्रेल, १७७८ ई० में नवयुवा राजा 
पृथ्वीसिह की मृत्यु हो गई और उसका तेरह-वर्षीय भाई सवाई 
प्रतापसिह जयपुर की राजगही पर बैठा । 

भटवाड़ा के यूद्ध में ख्याति प्राप्त कर के भी फाछा जालिमसिंह 
तब अधिक वर्ष तक कोटा में. नहीं रह सका। महाराब शत्रुशाल 
के उत्तराधिकारी उसके छोटे भाई गुमानसिह के साथ ज्ालिमसिह 
को नहीं बनी, एवं उसे कोटा राज्य छोड़ कर चल देना पड़ा । 
उदयपुर पहुंच कर जालिमसिह ने महाराणा अड़सी की भरसक 
सहायता की । उधर कोटा में गुमानसिह की कठिनाइयों का पारावार 
नहीं रहा । मरहठे सेनानायकों के साथ उपयुक्त समझौता कर उन्हें 
रोक सकने वाला वहाँ दूसरा कोई न था, एवं कोटा राज्य के परगनों 
को जीत-जीत कर उन्हें अपने अधिकार में करने के लिए बे प्रयत्नशील 
हुए। अतएव उज्जन के युद्ध के बाद जब उदयपुर न लौट कर 
जालिमसिह कोटा चला गया, तब गुमानसिह ने उसका सहषे स्वागत 

किया और उसकी सहायता.से उसने मरहठों के सारे भगड़े निषटाए 
( दिसम्बर, १७६९ इं० ) | एक वर्ष बाद मृत्यु-शेय्या पर पड़े 

गसानसिंह ने अपने बालक पत्र उम्मेद्सिह के भावी हिताहित का 
सारा' ही उत्तरदायित्व. जालिससिंह को सौंप दिया ( जनवरी 
१७७१ ई० ) । राजनादही पर बेंठ कर उम्मेदर्सिह ने जालिससिह 
को कोटा राज्य का फ़ौजदार ( प्रधान मंत्री ) बनाया, और मई, 
१७७१ ई० में तो राज्य-शासन के सारे ही अधिकार उसे दे दिए गए। 

इस राज्य के इतिहास में यों एक नए महत्त्वपूर्ण अध्याय का प्रारम्भ 
हुआ । वीर, साहसी और चतुर होने के साथ ही ज़ालिमसिह कूठः 
नीतिज्न. तथा महत्त्वाकांक्षी भी था। विरोधियों को अपनी राह से 
हटाने के हेतु वह कुटिल षड़यन्त्र करने से भी हिचकता नहीं था । 
अतएव ज़ालिमसिह के सर्वे-सर्वा होने के बाद जहाँ एक ओर कोटा 
राज्य में शान्ति और समृद्धि के चिह्न देख पड़ने लगे, वहाँ कोटा 
राज्य के प्रमुख हाड़ा सरदारों के साथ उसकी कट्टर शत्रुता का भी 
प्रारम्भ हो गया। परन्तु महाराव उम्मेंद्सिह के प्रति. जालिमसिंह 
की स्वामिभकति अटल रही, एवं जालिमसिंह में उम्मेंद्सिह .का 
अगाध विश्वास था, जिससे उसने भी जीवन भर पणरूपेण 
जालिमसिह का समथन किया । 
उधर उदयपुर की सन्धि के बाद भी मेवाड़ राज्य की कठिनाइयों 

का अन्त नहीं हो पाया । उक्त सन्धि द्वारा रत्नसिह को पन्नहृत्तर 
हजार रुपये की आमदनी. का प्रदेश देने तथा रत्नसिह के मन्दंसौर 
ज्गर. में रहने का निश्चय. किया गया था, परन्तु न तो रत्नसिह 
'मच्द्रसौर: गया और न मेवाड़ के उसके साथी सरदारों ने ही उसका 
“पक्ष - छोड़ा । दो बार- नागों की बड़ी-बड़ी, सेनाओं को ' और 
एकबार युरोपीय सेनानायक समरू को ससेन्य वे मेवाड़ पर चढ़ा 

लाए । परन्तु नागों की दोनों ही बार पूर्ण पराजय हुईं, और समरू 
से समभोता हो गया । इस प्रकार रत्नसिह के साथियों के ये सारे 
प्रयत्त विफल हुए, तथा .चित्तोड़ का किला भी उनके अधिकार से 
निकल गया। कुंभलगढ़ के. किले से भी रत्नसिह. को निकालने एवं 
उसीक॑ पड़ोस के मेवाड़ के प्रगनों को उसके हाथ में नहीं 
पड़ने देने के प्रयत्नों में ही गोड़वाड़ का परगना जोधपुर राज्य 
के अधिकार में चला गया ( दिसम्बर, १७७० ३० .). । 

मेवाड़ के दुर्भाग्य का तो यह प्रारम्भ-मात्र था। माचे, १७७३ 
इईं० में बंदी के राव राजा अजीतसिंह के हाथों धोखे से अड़सी की 
मृत्यु हुई, और तब मेवाड़ में भी अड़सी के दो अल्प-वयस्क बालक़ 
हक-एक कर राजगद्दी पर बंठे । ऐसे संकटपूर्ण समय अन्त:पुर से 
संचालित शासन मेवाड़ के लिए घातक हुआ। प्रधान मन्‍्त्री अमरचन्द 
बड़वे की मृत्यु के बाद तो इस अव्यवस्था को रोकने वाला कोई न 
रहा । मरहठों ने भी उससे पूरा लाभ उठाया । राज्याधिकारियों की 
प्रार्थना पर बेगूँ के रावत मेघर्सिह को दबाने के लिए सेना भेज कर 
महादजी सिंधिया ने सिगोली तथा आस-पास के अन्य परमनों के 
कई गाँवों पर अपना अधिकार कर लिया ( मार्च, १७७४ ई० .)-। 
इसःछीता-फपटी में अहिल्याबाई होलकर भी किसी प्रकार पीछे न 
रही; मेवाड़ पर दबाव डाल कर उसने तो नींबाहेड़ा का परगना पहिले 
ही ले लिया था। मेवाड़ की आथिक परिस्थिति भी निरन्तर बिगड़ती 
जा रही थी। राजस्थान तक में मेवाड़ का प्रभाव सर्वेथा नगण्य हो चुका 
था:। रत्नसिह का पक्ष भी दिनोंदिन निर्बंल होता जा रहा था, एवं 
माचे, १७८२ ई० में जब उसका प्रमुख समर्थक देवगढ़ का राबत' 
रांधवदास भी महाराणा के पक्ष में हो गया, तब तो एक प्रकार से 
रनसिंह के विरोध का अन्त ही हो गया । परन्तु इससे मेवाड़ 

राज्य को कोई विशेष लाभ नहीं हुआ । कई वर्षों से चल रहा चृण्डावतों 
और शकक्‍तावतों का पारस्परिक करूह अब बहुत ही उत्कट हो उठा। 
अपना पक्ष शक्तिशाली बना कर अवसर मिलते ही विरोधी पक्ष को 
दबाने के लिए दोनों ही भरसक प्रयत्न करने लगे। महाराणा भीम- 
सिंह ने सन्‌ १७८५ ई० के लगभग सोमचन्द गांधी को मेवाड़ का 
प्रधान मन्त्री नियुक्त किया । उसने विशेष प्रयत्न कर शक्‍तावतों 
के साथ महाराणा का मेल करवा दिया, जिससे चृण्डावत महाराणा 
से कुछ खिंच गए । 

पेशवा नारायणराव की हत्या के बाद सारे प्रयत्न करने पर 
भी जब उसका काका रघनाथराव स्वयं पेशवा नहीं बन सका, तब 
उसने मरहठा राज्य के विरुद्ध विद्रोह का मण्डा खड़ा किया और 
अपने पक्ष में सहायता प्राप्त करने के लिए वह अंग्रेजों के भी साथ 
मेत्री करने का षड़यन्त्र रचने लगा, जिससे आगे चल कर प्रथम 
मरहढठा-अंग्रेज़ युद्ध छिड़ गया। इस विकट संकट-काल में मरह॒ठा 
राज्य की सहायतार्थ महादजी सिन्धिया और अन्य प्रमुख मरह॒ठा 
सेनानायकों को जुलाई, १७७६ ई० से पहिल ही दक्षिण लौट जाता 
पड़ा, और कई वर्षों तक वे पुनः उत्तरी भारत को नहीं आ सके । 
अतएब इन वर्षों में मरहठों के हिताहित की देख-भाल कर सकने वाला 
कोई भी प्रमुख व्यक्ति राजस्थान, दिल्‍ली, आदि उत्तरी भारत के 
प्रदेशों में नहीं रहा । इस परिस्थिति से लाभ उठा कर कुछ ही वर्षों 
पहिले पुत्ः दिल्‍ली लोठे हुए मुग़ल सम्राट शाह आलम का प्रमुख 
सेतानायक मिर्जा तजफ़ खाँ दिल्‍ली के आस-पास के प्रदेशों पर मुग्रल 
सत्ता पुनः स्थापित करने का सफल प्रयत्न करने ऊूगा। उसने माचेड़ी 
के सद्यः स्वतन्त्र हुए राव राजा प्रतापर्सिह नरूका को दवाया ( जुलाई, 
१७७८ ई० ), और स्वयं शाह आलरूम के जयपुर की ओर 

बढ़न पर वहाँ के बालक महाराजा सवाई प्रतापसिह को बाध्य 
किया कि वह शाही पड़ाव में उपस्थित होकर शाह आलम के हाथों 
अपने राज्यारोहण का टीका करवावे (फरवरी, १७७९ ई० ) | परन्तु 
उस अवसर पर मुग़रू सम्राट को दिये जाते वाले जयपुर राज्य के 
ठाँके की यह निश्चित रकम बाद में भी किसी प्रकार वसूल नहीं की जा 
सकी । एवं तद्थ सन्‌ १७८० ई० में दो बड़ी शाही सेनाओं ने जयपुर 
राज्य पर चढ़ाई की और दो-तीन माह तक जयपुर नगर को भी घेरे 
रखा, परन्तु ऐसे चढ़ाई के लिए आवश्यक आथिक सहायता के अभाव 
के कारण अन्त में यह आक्रमण भी विफल हुआ (फरवरी, १७८१ ६० )। 
परन्तु जयपुर राज्य-शासन की परिस्थिति दिनोंदित अधिकाधिक 
शोचनीय होती जा रही थी । नवयुवा सवाई प्रतापसिह सर्वथा 
बुद्धिहीन, बहुत ही अविवेकी और उद्धत स्वभाव का था। ऐश्वर्य- 
विलास में लीन रहने के कारण राज्य-शासन का कार्य उसने रोड़ाराम 
दरजी और दौलतराम हलूदिया बनिये के ही भरोसे छोड़ रखा था, 
जिससे असन्तुष्ट होकर सारे ही कछवाहा सरदार राजधानी छोड़- 
छोड़ कर अपने घरों को छौट गए । परन्तु जयपुर राज्य के सौभाग्य 
से इसके कुछ ही महीनों बाद मिर्जा नजफ़ बीमार होकर मर गया 
(अप्रेल, १७८२ ई०) । तदनन्तर दिल्ली में जो पारस्परिक भगड़े 
चले उनके फलस्वरूप कुछ वर्षों तक किसी ने भी जयपुर राज्य की 
ओर विशेष ध्यान नहीं दिया । 

उधर जोधपुर का महाराजा बिजयसिंह भी इन उपद्रव-प्रधान 
भयंकर युगों के लिए बहुत ही नरम तथा सर्वथा अयोग्य था। सन्‌ 
४७६५ ई० में उसने नाथद्वारा जाकर वेष्णव धर्म स्वीकार कर लिया 
तथा अपना बहुत-कुछ समय पूजा-पाठ और उपासना में ही बिताने 
लगा था। इसी सिलूसिल में उसने गुलाबराय नामक स्त्री को अपनी 

पासबान ( रखेली ) बना लिया । अपने प्रति महाराजा के इस मोहः 
और विश्वास से अनुचित लाभ उठा कर गुलाबराय सज्य सें अपना: 
महत्त्व तथा प्रभाव बढ़ाने लूगी; राज्य-शासन में भी धीरे घीरे उसकः 
अधिकाधिक हस्तक्षेप होने लगा। कुछ सालों तक शान्त रहते :के बाद 
जब विद्रोही सरदार पुनः सिर उठाने लगे, तब कई का तो दमन: किया. 
गया, और दूसरों को. अपने साथ बनाए रखने .के लिये बिजय्रसिंह 
ने उन्हें कहीं न कहीं उछकाए रखना ही उचित-समझा । इसी नीति 
के फलस्वरूप जंसलमेर राज्य के दक्षिणी परगने तथा मारवाड़ 
की इस मरु भूमि का सारा दक्षिण-प्रश्चिमी भाग जोधपुर राज्य 
के आधीन हो गया, तथा उस राज्य की पश्चिमी सीमा बढ़ते-बढ़ते 
सिन्ध प्रान्त में स्थित सुदूर उमरकोट नगर से भी आंगे तक पहुँचःगई 
(सन्‌ १७८२ ३० )। “ के.  ज गज 4 " 
मई १७, १७८२ ३० को महादजी सिन्धिया की मध्यस्थता से 
खालियर के पास साल्बाई में मरह॒ठों और अंग्रेज्ञों के बीच संधि” 
हो गईं, जिससे प्रथम .अंग्रेज-मरह॒ठा युद्ध का अंन्त हुआ 4 अपनी: 
सुसज्जित सेनाओं तथा उसके आधीन विस्तृत प्रदेशों . के कारण' 
महादजी सिन्धिया की गणना पहिले भी भारत 'के शक्तिशाली 
सेनानायकों में की जाती थी .। इस युद्ध॑ में प्राप्त की गई सफ़लताओं : के 
फलस्वरूप अब उसका .राजनंतिक महत्त्व और भी अधिक बढ़ गया ॥# 
अंग्रेजों ने भी उसे एक अर्ध-स्वतन्त्र शासक के रूप में स्वीकार कर. 
उसके दरबार में अपना प्रतिनिधि रखना आवश्यक समझा -था । 
अतएव मिर्जा नजफ़ की मृत्यु के बाद मुग़ल सम्राट के आधीनः दिल्‍ली 
आगरा के आस-पास के रहे-सहे प्रदेश: का भी शासन क़र सकने के 
उपयुक्त दूसरा: कोई अधिकारीः नहीं देख पड़ा, तब शाह आलम: ने 
आग्रहपूर्वक यह कार्य-मारः महादजी सिधिथा को सौंपा और उसेः 

मंग़ल :: साम्राज्य -“ का: - बकीछ-इ-मुतलक़'- (सर्वोपरिं अधिकारी) 
भी ततियुक़त. किया (दिसस्बर ४, १७८४ ई०).। सन्‌ १७८२ इईं० 
के बाद राजस्थान तथा उत्तरी-भारत के अन्य प्रदेशों में मरहठों की 
सत्ता की जो पुनर्स्थापता हुई उसमें पेंशवा के पूना-निवासी अधिकारियों 
का-कुछे भी हाथ नहीं रह गया था। । एक शक्तिशाली सेनानायक तथा 
एक आर्थ-स्वेतस्त्र शासक के रूप में निजी तौर से ही महादजी ने यह 
स़ारं। कार्य प्रारम्भकिया था । शाह आलम द्वारा की गईं उसकी इंस 
निग्नक्तिःसे अपने उद्देश्य की पूति में महादजी ने पूरा लाभ उठाया । 
भारत: में अंग्रेज़ों की बढ़ती: हुई सत्ता तथा उनके राज्य की फंलती 

हुईं सीमाओं: के साथ ही' भारतीय युद्ध-विद्या तथा सेना-संचाछून 
की कला-में/क्रान्तिकारी परिवर्तन हो रहे थे। यूरोपीय शस्त्रों के उपयोग 
काः महत्वपर्ण: प्रभाव अधिकाधिक सुस्पष्ट होंने लूगा था। अपनी 
सेनाओं को यरोपीय ढंग' से सशिक्षित तथा-ससंचालित बनाने के लिए 
यूरोपीयसेनानायकों को नियुक्त कर उत्तरी भारत में भी जवाहर- 
सिंह: जाट; और मिर्जा. तजफ़ खाँ ने ग्र्याप्त सफलता प्राप्त की थी । 
पिछले युद्ध में-अंग्रेज़ों का. सामना करते हुए. महादंजी ने भी अपने विप- 
क्षियों की सुंशिक्षित, सुसज्जित एवं आज्ञानुंसांर अनुशासनयुंक्त संचा- 
लित सेनाओं की विंशेष॑ उपयोगिता, उनके सामरिक - महत्त्व: तथा युद्ध 
में उत्के निर्णायक़ प्रभांव का; पूर्ण अनुभव. किया था। अतएव सन्‌ 
५१७८४ ई० “में उसने :फ़रासीसी: योद्धा द बाँय: को अपना: सेनानायक 
नियक्ते-किया' कि. पश्चिमी; कवायदं ' तथा . यूरोपीय: समर-गेलछी 
क़ीशिक्ष दे कर वह पेदल बन्दूकचियों की एक बड़ी सेना उसके- लिए 
ज्ैयार करे :द बाँय ने अपना. यह काम ऐसी व्ृत्परता तथा पूर्णता 
के साथ' किया. कि: कुछ ही वर्षों में उसने महादजी सिन्धिया की सेचा 
को अंग्रेजों की सेना के- अतिरिक्त भारत -में सर्वत्न अजेय बना-दिल्ले।न 

अपनी इसी सेना के बल पर ही सन्‌ १७९० इईं० के बाद महादजी 
ने दिल्‍ली, आगरा, ग्वालियर तथा उत्तरी भारत के अन्य पड़ोसी 
प्रदेशों पर अपना पूर्ण आधिपत्य स्थापित किया । । 
अंग्रेज-मरहठा युद्ध के इन दो अप्रत्यक्ष किन्तु महत्त्वपूर्ण क्रान्ति- 
कारी परिणामों का आगे चल कर परोक्षरूपेण राजस्थान के इतिहास 
पर अत्यधिक प्रभाव पड़ा और राजस्थान की राजनेतिक विचारधारा 
की दिशा ही पलट गईं। अब तक चल रहें राजपूत-मरहठा संधषे ने 
नया स्वरूप धारण किया और वह अब “राजपृत-मरहठा सरदार 
संघर्ष” में परिवर्तित हो गया | इन बदली हुई परिस्थितियों के फल- 
स्वरूप महादजी का विरोध करने वाले राजपूत राज्यों की राजनैतिक 
तथा सामरिक स्थिति दिनोंदिन निबंल होती गईं । परन्तु कुछ समय 
तक ये विशिष्ट क्रान्तिकारी परिणाम सुस्पष्ट नहीं हो पाये। अदूर- 
दर्शितापूर्ण कूप-मण्डूक वातावरण से ही घिरे रहने वाले राजस्थानी 
राजा तो सुस्पष्ट हो जाने पर भी उनका ठीक-ठीक महत्त्व तथा प्रभाव 
बहुत समय तक पूरी तरह समझ भी नहीं पाए, एवं समुचित 
अवसर मिलने पर भी उन्होंने उससे कभी भी लाभ नहीं उठाया । 
'वकील-इ-मुतलक़' नियुक्त होने के बाद महादजी सिन्धिया 
ने जयपुर राज्य से दृहरी माँग की । मरहठों की चौथ के साथ ही 
मुग़ल सम्राद्‌ की ठाँके की वसूली के लिए भी प्रयत्न होने लगे । सन्‌ 
१७८६ ई० के प्रारम्भ में शाह आलरूम को साथ लेकर महादजी स्वंय 
सरसैन्य जयपुर राज्य में लालसोंट तक जा पहुँचा और तब लेन-देन का 
कुछ समभोता हुआ। परन्तु उस समय थोड़ा-सा रुपया ही नक़द मिला, 
बाकी के लिए वादे किये गए | दिनोंदिन बढ़ती हुईं राजनैतिक 
. उल्भनों को सुलकाने में अत्यावश्यक द्रव्य के अभाव के कारण सामने 
आने वाली अनिवाये कठिनाइयाँ महादजी को बहुत खटकती थीं, 

एवं वह वादे के अनुसार जयपुर राज्य से रुपया वसूल करना: चाहता 
था, और उधर वादे को यत्किचित्‌ भी पूरा करने की सवाई प्रतापसिंह 
की नीयत नहीं थी । अब .वह महादजी के विरोध की तैयारी -करने 
लगा । अंग्रेज़ों ने जयपुर राज्य को सहायता देने से इन्कार कर दिया; 
परन्तु जोधपुर का. बिजयसिह साथ देने को तेयार हो गया 4 तब तो 
महादजी ससेन्‍्य जयपुर नगर के पास सांगानेर तक जा पहुँचा. । सवाई 
प्रतापसिह एक ओर समभौते की बात-चीत करता रहा; साथ ही अपने 
पक्ष को प्रबल बनाने के लिए भरसक प्रयत्व भी चलते रहे । महादजी के 
विरोधियों की शक्ति दिनोंदिन बढ़ती गई । जोधपुर की सेना भी 
जयपुर.आ. पहुँची । मई माह के प्रारम्भ में महादजी पीछ हटने छगा:। 
तब तो महादजी के कई हिन्दुस्तानी और मुगल सेनानायक अपने 
सेनिकों के साथ उसे छोड़-छोड़ कर राजपूतों की सेना में सम्मिलित 
हो गए । अन्त में मई २५, १७८७ ई० को दिल्‍ली का सुप्रसिद्ध सेना- 
नायक मुहम्मद बेग .हमदानी भी सवाई प्रतापसिह के साथ जा मिला । 
अपनी संकटापूर्ण परिस्थिति को पूरी तरह समझ कर महादजी ने 
साहसपूर्वक उसका सामना. करने का निर्चय किया। अब वह अपनी 
सहायता आने वाली मरह॒ठा सेना की प्रतीक्षा करने लगा । उधर 
सवाई प्रतापसिह भी ससेन्‍्य जयपुर से निकल कर गशज्रु के विरुद्ध बढ़ा; 
परन्तु ऐसे समय दुढ़तापूर्वक आक्रमण कर श्ात्रु पर विजय प्राप्त 
करने का उसे भी साहस नहीं हुआ । जून २३ को खाण्डेराव के ससैन्‍्य 
आ मिलने पर महादजी आक्रमण करने के.लिए तत्पर हुआ । सेना- 
संचालन तथा सामरिक दृष्टि से विशेष लाभ-प्राप्ति के लिए एक माह 
तक द्वोंनों ही पक्ष दाव-पेंच करते रहे । अन्त में जुलाई २८ को महादजी' 
ससेन्य आगे बढ़ा और तुंगा के .मंदान में दीघपिक्षित रक्तपिपोस 
युद्ध हुआ । परन्तु हज़ारों राठौड़ सवारों के तिऊूमिला देने बाले 

साहसपूर्ण हमले तथा हमदानी के युद्ध में मारे जाने पर भी यह युद्ध 
किसी भी प्रकार निर्णायक नहीं हो सका । विपक्षी की एक भी तो५ 
जीते बिना दोनों ही दलों को वापस अपने-अपने पड़ावों पर लछौटना 
पड़ा | दूसरे दित मरह॒ठा सेना जब पुनः युद्धक्षेत्र में पहुँची तब उसका 
उसका सामना करने को राजपूत सेना अपने पड़ाव से नहीं निकली, 
और उधर मरह॒ठों को भी यह साहस नहीं हुआ कि उनके पड़ाव 
पर आक्रमण कर राजपूतों को पूरी तरह मार भगावे । 

किन्तु अपराजित रह कर भी महादजी के लिए वहाँ अधिक 
ठहरवा असम्भव हो गया । राजपूतों को अब दबाना एक असम्भव 
बात हो गईं थी । अपने सेनिकों को देने के लिए महादजी के पास 
न तो रुपया था और न अन्न ही। हिन्दुस्तानी सिपाहियों के एक और 
बड़े दल के विद्रोही होकर राजपूतों के साथ जा मिलने पर विवश 
हो अगस्त १, १७८७ ई० को महादजी बाकी रही सेना के साथ दीग 
के किले को लौट पड़ा । राजपूतों ने न तो उसकी राह रोकी और 
ते उसका पीछा ही किया । जोधपुर की सेना ने अब आक्रमण कर . 
अगस्त २७ के दिन अजमेर शहर पर अधिकार कर लिया । दिसम्बर 
२४ को अजमेर के किले पर भी जोधपुर की सेना का आधिपत्य हो 
गया । ऐसे कठिन समय में भी माचेड़ी के राव राजा प्रतापसिह ने 
महादजी के साथ अपनी मैत्री निबाही और कोई सवा दो महीने 
तक महादजी अलवर में ही टिका रहा (अगस्त-अक्तूवर, १७८७ ६० )। 
तब तक महादजी की शक्ति पर से शाह आलम का भी विश्वास 
उठ चुका था। रुहेले और मुग़रू सेनानायक सत्र सफलतापूर्वक 
सिर उठा रहे थे। अतएव दिसम्बर, १७८७ ई० के पिछले दिलों में 
महादजी ने चम्बल पार कर उसके दक्षिणी तीर को लौट जाना ही 
उचित समभा । 

तुंगा के इस युद्ध के बाद विवश होकर महादजी के यों पीछे हटने 
के समाचार से सारे मरह॒ठा-विरोधी राजपूत राज्यों में आशा को 
एक नई लहर-सी दौड़ गई । दक्षिणी राजस्थान में भी सवेत्र मरह॒ों 
के विरोधी उठ खड़े हुए । मेवाड़ में तो इसी उद्देश्य से प्रधान मन्त्री 
सोमचन्द ने किसी प्रकार चुण्डावतों और शक्तावतों में मेल भी करवाया 
था, और अब इस सम्मिलित सेना ने सिगोली, नींबाहेंड़ा, जी रण, जावद, 
आदि मरहठों द्वारा अधिकृत परगनों पर पुनः अधिकार कर लिया 
( सितम्बर-नवम्बर, १७८७ ई० ) । इस अवसर पर ज़ाल्मिसिह 
ने द्रंगी नीति अपनाई । मरह॒ठों पर आक्रमण करने में कोटा राज्य 
की सेना भी मेवाड़ की सेना का पूर्ण साथ दें रही थी, और उधर 
वह स्वयं महादजी तथा उसके अधिकारियों क साथ घनिष्ट मेत्री 
बनाए हुए था । परन्तु इन सद्य:जीते हुए परणनों पर मेवाड़ का 
अधिकार स्थायी नहीं हो सका । नीमच से आठ मील दक्षिण-पू्वे 
में हड़किया खाल के युद्ध में मेवाड़ की उपर्युक्त सेना पर पूर्ण 
विजय प्राप्त कर ( जनवरी २६, १७८८ ६०), मरह॒ठों की सेना 
ने ये प्रदेश वापस अपने अधिकार में ले छिये । इस एक 
पराजय से ही मेवाड़ में मरह॒ठा-विरोध का अन्त हो गया और साथ 
ही चूण्डावतों और शकक्‍तावतों की अल्प-कालीन मेत्री भी समाप्त 
हो गईं । अवसर पाकर चुृण्डावतों ने शकतावतों के मित्र तथा महाराणा 
के राजनिष्ठ प्रधान मनन्‍त्री सोमचन्द की अक्तूबर २४, १७८९ ई० 
को हत्या की, सोमचन्द के रक्‍त से रंजित हाथ महाराणा को दिखा 
कर उसकी उपहासपूर्ण उपेक्षा दिखाई, और फिर भी शक्तिहीन 
बेबस सहाराणा भीमसिंह हत्यारों का बारू भी बाँका नहीं 
कर सका । द 
महादजी के तुंगा के युद्ध-क्षेत्र से लौटने के बाद कोई तीन वर्ष 

तक मरहठों ने उत्तरी राजस्थान पर पुत्र: आक्रमण नहीं किया । 
महादजी के भावी आतक्रप्तणों को रोकने के लिए भी सवाई प्रतापसिह 
और बिजयसिह प्रयत्नशील हुए । दोनों ही ने पेशवा के नाम पूना 
पत्र लिख कर महादजी की शिकायत की और भविष्य में 
आक्रमण न करने के लिए उसे आदेश दिये जाने के लिए आग्रह भी 
किया । पुनः मुगल सम्राद के प्रभाव तथा नेतृत्व में राजस्थानी 
नरेशों का अब भी बहुत-कुछ विश्वास बना हुआ था, एवं मरह॒ठा- 
विरोधियों को सुसंगठित कर उनका नेतृत्व करने के लिए विशेष 
रूप से आमन्त्रित शाह आलम से रोवाड़ी के पास भेंट करने पर ही 
उनकी यह भ्रमपूर्ण भावना दूर हो पाई (फरवरी-मार्च, १७८८ ई०)। 
अंग्रेजों की बढ़ती हुईं सत्ता से आकर्षित होकर बिजयसिंह ने उनके 
साथ सन्धि कर उनसे भी सैनिक सहायता प्राप्त करने का प्रयत्न 
किया ( १७८९ ईं० ), परन्तु लाड कानंवालिस ने उसकी प्रार्थना पर 
ध्यान नहीं दिया और बिजयसिंह का यह आयोजन भी विफल हुआ । 
तत्कालीन परिस्थिति के उपयुक्त सूयोग्य सर्व-मान्य साहसी नेता 
के अभाव एवं राजपूत सामन्‍्तों की अनेकता, स्वार्थपरता एवं विद्वोह- 
पूर्ण प्रवृति के कारण ही इस समय समुचित अवसर मिलने पर भी 
मरह॒ठों के भावी आक्रमणों से इन राज्यों को बचाने के लिए 
अत्यावश्यक सैनिक संगठन और सामरिक प्रबन्ध भी नहीं किये 
जा सके । 

उधर राजपूत राजाओं की आश्ाओं के विपरीत महादजी 
का दुर्भाग्य अल्प-कालीन ही प्रमाणित हुआ । जून, १७८८ ई० के बाद 
- उसका भाग्य-चक्र पुनः पलछठ गया और चार माह बाद दिल्‍ली पर 
भी महादजी का अधिकार हो गया । परन्तु उसके भी साल भर बाद 
तक महादजी को अवकाश नहीं मिला कि वह उत्तरी राजस्थान 

के राज्यों की ओर कुछ भी ध्यान दे सके । सवाई प्रतापसिह को अवश्य 
महादजी के आक्रमण की पूरी-पूरी आशंका थी, एवं सन्‌ १७८९ ईं० के 
प्रारम्भ से ही वह हमदानी के भतीजे इस्माइल बेग को अपनी ओर 
मिलाने का भरपूर प्रयत्न करने छूगा | माचे, १७९० ई० में जब 
महादजी के साथ इस्माइल बेग की बिगड़ गईं तब ही कहीं जाकर 
इस्माइल बेग जोधपुर और जयपुर राज्यों के साथ मिल कर महादजी 
के विरोध में खड़ा हुआ । इस्माइल बंग के साथ ही इन दोनों राजपूत 
राज्यों पर भी आक्रमण करने के लिए मई, १७९० ई० में महादजी 
की एक बड़ी सेना जीवा दादा बख्शी और द बाँय के नेतृत्व में मथुरा 
से रेवाड़ी की ओर बढ़ रही थीं, एवं नारनोौल में ठहरे हुए इस्माइल 
बेग एवं उसके साथ ही राजपूत सेना ने पीछे हट कर तँवरवाटी में 
पाठण के पास इस मरहठा सेना का सामना किया । यहाँ एक सप्ताह 
तक दोनों विरोधी सेनाएँ आमने-सामने पड़ी रहीं । इन्हीं दिनों में 
राजपूत पक्ष के मुग़ल सेनानायक इस्माइल बेग और अब्दुल मतलब खाँ 
में आपसी अनबन हो गई, जो आगे चल कर राजपूतों के लिए हानि- 
कारक हुई । मई २२ को एक छोटी-सी लड़ाई हुईं परन्तु उसका कोई 
नतीजा नहीं निकला । इसके बाद चार और सप्ताह निष्क्रियता में 
ही बीते । अन्त में जून २०, १७९० को पाटण का इतिहास-प्रसिद्ध 
निर्णायक युद्ध हुआ, जिसमें मरह॒ठा सेना की पूर्ण विजय हुईं | इस्माइल 
बेंग के सारे प्रयत्त विफल हुए, और उसकी सेनिक शक्ति का अन्त 
हो गया । हजारों राठौड़ घुड़-सवारों का संहार हुआ । रात पड़ते- 
पड़ते युद्ध का अन्त हो गया और राजपूत पक्ष की सेता युद्ध-क्षेत्र से 
भाग खड़ी हुईं । मरहठों ने बहुत दूर तक उनका पीछा किया । कई 
सैनिक-दलों ने पाटण के किले का प्रश्नय लिया, परन्तु दूसरे ही दिन 
उन्हें भी आत्म-समर्पण करना षड़ा । इस विजय का अत्यधिक श्रेय 

द बाँय के युद्धकौशल तथा युरोपीय ढंग से शिक्षित एवं युरोपीय 
सेनानायकों हारा सूसंचालित उसकी सेना को ही था । 

परन्तु पाटण की इस विजय से ही राजपूतों के विरोध का अन्त 
नहीं हुआ । पाठण के युद्ध-क्षेत्र से निकल कर इंस्माइल बेग अपने 
सेनानायकों के साथ सीधा जयपुर पहुँचा, और सैनिकों को एकत्रित 
कर जयपुर पर मरहठों के आक्रमण का सामना करने को तत्पर हुआ । 
परन्तु उधर जोधपुर का महाराजा बिजयसिह भी अपनी सेना बढ़ा 
रहा था, अतएवं जयप्र को एक ओर छोड़ कर मरहठों की सेना राह 
में साँभर, परबतसर, आदि नगरों को जीतती हुईं पाठण से सीधी 
अजमेर जा पहुँची, और अगस्त २१, १७९० ईं० को उसने अजमेर के 
किले का घेरा डाला । इस आगामी कशमकश में सवाई प्रतापसिह 
: को पूर्णतया तटस्थ बने रहने के लिए विवश करने के हेतु महादजी ने 
एक दूसरी मरहठा सेना जयपुर राज्य को पूर्वा सीमा पर भुसावर 
नामक स्थान पर तेयार रखी ( अगस्त १५, १७९० ई० )। 
महादजी स्वयं भी मथुरा से राजस्थान को चल पड़ा ( अगस्त २८, 

१७९० इ० ) [. क्‍ द 

अजमेर के किले का घेरा चल रहा था, परन्तु वहाँ मरहठों 
को विशेष सफलता नहीं मिल रही थी । उधर मरहठों का सामना 
करने के लिए जोधपुर राज्य की सेना मेड़ता और नागोर में अलूग 
अलग बहुत ही धीरे-धीरे एकत्रित हो रही थी । पुनः उसकी सेना का 
प्रा-पूरा व्यय भार उठाने का वादा कर बिजयसिंह ने इस्माइल बेग 
को भी अपनी सेना में सम्मिलित होने के लिए जयपुर से ससैन्‍्य बुलावा 
भेजा था । इस्माइल बेग के वहाँ आ पहुँचने तथा जोधपुर के इन दोनों 
सैनिक दलों के सम्मिलित होने से पहिले ही तत्काल तेजी के साथ 
मेड़ता पर चढ़ाई कर वहाँ उपस्थित राजपूत सेना को पूरी तरह हरा 

कर तितर-बितर कर देना ही द बाँय को स्वंथा उचित प्रतीत हुआ । 
अतएव वहाँ का घेरा चलाने के लिए आवश्यक सेना को वहीं छोड़ 
कर बाकी सारी सेना के साथ सितम्बर ४ को द बाँय अजमेर से चल 
पड़ा और पाँच दिन के बाद मेड़ता में राजपूत सेना के सामने जा 
डटठा । परन्तु इस्माइल बेग अपनी सेना के साथ अभी नागोर तक भी 
नहीं पहुँचा था, अतएव मेड़ता में एकत्रित राजपूत सेता को विशेष रूप 
से आदेश दिया गया कि इस्माइल बंग के वहाँ पहुँचने तक वह 
दरबाँय के साथ युद्ध नहीं छेड़ें । परन्तु द बाँय तब तक 
प्रतीक्षा क्यों करने लगा ? दूसरे ही दित ( सितम्बर १० ) सूर्योदय 
के समय उसने राजपूत सेना के बाएँ भाग पर आक्रमण कर 
दिया । तब तो विवश होकर राजपूत सेना को भी युद्ध करना 
पड़ा । द 

केवल नंगी तलवारों से सज्जित, वीर किन्तु युद्ध-विद्या से 
अनभिजन्ञ घुड़-सवारों का यूरोपीय ढंग से सुशिक्षित, बन्दूक, संगीनों 
और तोपों से सुसज्जित एवं युद्ध-कुशल सेतानायकों द्वारा सुसंचालित 
सेना से सामना था। वीर राठौड़ घुड़-सवारों ने बारम्बार मरह॒ठा 
सेना पर आक्रमण किये । मरह॒ठे घुड़-सवारों एवं दूसरी मरह॒ठा सेना 
के भी पाँव उन्होंने उखाड़ दिये, परन्तु द बाँय के युद्ध-कौशलू एवं 
उसकी सुशिक्षित सेना के अक्षण्ण अनुशासन ने उस दिन बाजी रख 
ली। कई घण्टों के युद्ध के बाद जब राजपूतों की पराजय निश्चित- 
सी देख पड़ने लगी और राजपूतों के पक्ष के सेनिक युद्ध-क्षेत्र छोड़ 
कर भागने लगे, तब कंसरिया कपड़े वाल तीन हज़ार वीर घुृड़-सवार 
भरी दोपहरी में मृत्यु के साथ अभिसार के लिए सोत्साह चल पड़े । 
विजय की आशा छोड़ कर मरने-मारने तथा मर कर अमर कीति 
प्राप्त करने को उत्सुक इन वीरों ने अन्तिम बार द बाँय के सैनिक- 


दल पर पूर्ण वेगे से साथ धावा किया । दगती हुई तोपों, चलती हुईं 
बन्दूकों तथा सामने किये हुए संगीनों से भी वे किचित्‌-मात्र न हिचके 
और मरने के बाद ही वे किसी प्रकार रुके । उनके इस अदम्य साहस 
तथा अद्वितीय वीरता को देख कर शत्रुओं तक ने दाँतों तले अंगुलियाँ 
दीं । किन्तु उनका यह आत्म-त्याग व्यर्थ ही हुआ; एक-एक कर वे सब 
मारे. गए और अन्त में महादजी के पक्ष की ही जीत हुईं ।. 

लड़ाई के दूसरे दिन इस्माइल बेग अपनी तथा दोलतराम हलदिया 
के नेतृत्व में जयपुर राज्य की सेना को लेकर नागोर पहुँचा, और वहीं 
से सीधा बिजयसिह के पास जोधपुर चला गया। द बाँय, आदि. 
महादजी के.अन्य सेनापतियों का इरादा था कि तब ही मेड़ते. से. सीधे 
ज़ोधपुर पर आक्रमण कर बिजयसिंह तथा इस्माइल बेग दोनों .पर ही. 
अन्तिम पूर्ण विजय प्राप्त की जावे, किन्तु इसी समय महादजी के. साथ 
तुकोजी होलकर और अली बहादुर का पूर्ण विरोध होने के कारण यह 
कार्य पूरा नहीं हो सका । उधर इन दो भयंकर पराजयों के बाद. भी 
महादजी का विरोध करते रहना बिजयसिंह के. लिए असम्भव था। 
उसकी आश्थिक कठिनाइयाँ निरन्तर बढ़ रही थीं । सवाई प्रतापसिह के 
साथ भी उसकी अनबन हो गई थी। अतएव ब्रिजयसिंह को महादजी 
के साथ सन्धि करनी ही पड़ी, जिसमें महादजी की एक शर्तें यह भी 
थी कि. इस्माइल बेग को मारवाड़ में प्रश्नय नहीं दिया जावे । अतएव 
विवश होकर बिजयसिंह ने मार्चे, १७९१ ई० में अपनी सेना, तोपखाने, 
आदि के साथ इस्माइल बेंग को सिरोही, पालनपुर, आदि राज्यों की 
ओर भेजा कि उन्हें तथा गुजरात के अन्य. पड़ोसी प्रदेशों को जीत कर 
जोधपुर राज्य के लिए उनसे टाँका वसूल करे। गुजरात-राजस्थान की 
इस सीमा पर कई माह तक यों उपद्रव करने के ब्राद अगस्त, 
१७९१ ई० के प्रारम्भ में इस्माइल बेग को बिजयसिंह की ओर से 

सहायता मिलना बन्द हो गईं, तब वह पुनः शेखावाटी पहुँचा और 
वहाँ सवाई प्रतापसिह से भी सहायता न मिलने पर वापस मेवात 
को लौट गया । 

किन्तु मेड़ता की इस विजय के कुछ ही बाद उत्तरी भारत में 
जीते हुए प्रदेशों तथा राजस्थान से प्राप्त द्रव्य के बँटवारे के प्रश्न को 
लेकर महादजी सिन्धिया और तुकोजी होलकर में बहुत मन-मुटाव हो 
गया, जिसके फलस्वरूप मरहठे मेड़ता की इस सैनिक विजय से भी 
पूरा-पूरा लाभ नहीं उठा सके । राजपूतों के विरोध में पुनः दृढ़ता 
आने लगी, एवं राजस्थान की जन-साधारण प्रजा भी हथियार 
ले-ले कर सवंत्र मरह॒ठों के विरुद्ध उठ खड़ी हुईं । उनका वेतन समय 
पर चुकाने के लिए आवश्यक द्रव्य न मिलने के कारण अपने सुशिक्षित 
सेनिकों को भी अपने साथ रखना द बाँय के लिए अतीव कठिन हो 
गया । पुनः इस वर्ष अत्यावश्यक बरसात न होने से राजस्थान में 
भयंकर अकाल पड़ा, जिससे मरहठों की सेना को धान्‍्य और घास 
मिलना भी असम्भव हो गया। इन्हीं सारी समस्याओं को सुरूभाने 
के लिए महादजी स्वयं मथुरा से राजस्थान की ओर चल पड़ा । 

धीरे धीरे राजस्थान की ओर बढ़ता हुआ दिसम्बर, १७९० ई० 
के प्रारम्भ में जब महादजी स्वयं जयपुर के पास पहुँचा, तब सवाई 
प्रतापसिह ने सन्धि की बात-चीत प्रारम्भ करने के लिए अपने मन्त्रियों को 
भेजा । बिजयसिंह के दूत भी इसी उद्देश्य से दिसम्बर २५ को साँभर 
में महादजी के पास उपस्थित हुए । अजमेर का किला अब भी मरहठों 
के अधिकार में नहीं आया था, एवं महादजी ने जोधपुर का मामला 
बड़ी ही तत्परता के साथ जनवरी ३, १७९१ ई० को निपटा दिया | * 
निर्चित शर्तों के अनुसार ६० लाख रुपया चुकाने और साँमर, आदि 
कुछ परगने मरहठों को सौंपनें के साथ ही अजमेर का किला तथा 

ह के 

परगना भी महादजी के अधिकार में देता निश्चित हुआ। अतएव 
बहुत-कुछ चाह कर भी परिस्थितिवश महादजी जोधपुर राज्य का 
सर्वनाह नहीं कर पाया । जयपुर के साथ सन्धि की शर्ते तय करने में 
कुछ अधिक समय लग गया । मरह॒ठों की चौथ के सत्रह लाख रुपये 
तथा शाही टाँके के लिए उचित रकम तय कर फरवरी, १७९१ इई० 
के प्रारम्भ में महादजी ने इस मामले का भी फसछा कर दिया। 
अजमेर तथा उत्तरी राजस्थान के मामलों को देख*भाल करने के लिए 
महादजी की ओर से लकवा दादा नियुक्त किया गया । 

'मेबाड़ में सोमचन्द गांधी की हत्या के बाद शक्‍तावतों और 
चूण्डाव्तों के पारस्परिक द्वेष तथा विरोध ने उत्कट स्वरूप धारण 
कर लिया था। महाराणा की सत्ता एवं शासन पूर्णतया लोप हो 
गए। आए दिल दोनों दलों में युद्ध होने लगे । मेवाड़ उजड़ता जा रहा 
था, सत्र अराजकता घर करती जा रही थी । मरहठों की बढ़ती 
हुईं माँगों को पूरा करने का. कोई जरिया भी नहीं रह गया था । 
कोटा का सब-सर्वा और चृण्डावतों का कट्टर शत्रु काला जालिमसिंह 
ही इन- दोनों महाराणा भीमसिह का प्रमुख सलाहकार था। 
परिस्थितियों से विवश महाराणा ने अन्त में ज़ालिमसिंह की सलाह 
मान कर उसे तथा अपने मन्त्रियों को महादजी के पास पुष्कर भेजा 
तंथा यह कहलाया कि महादजी मेवाड़ को भी अपने संरक्षण में 
लेकर उसे स्वेनाश से बचावे । ज़ालिमरसिह के विशेष अनुनय-विनय 
पर महादजी .ने महाराणा की प्रार्थना स्वीकार कर ली और 
अप्रेल १६, १७९१ ३० को. मेवाड़ के भावी प्रबन्ध सम्बन्धी एक 
समभौता हो गया । उत्तरी राजस्थान के मामलों को निपटा कर 
सीधे पूना जाने की महादजी को बड़ी ही जल्दी थी, एवं तब वह स्वयं 
मेवाड़ नहीं जा सका, किन्तु वहाँ की समस्याओं को सुलभाने और 

वहाँ उचित शासन-प्रबन्ध करने के लिए महादजी ने अम्बाजी इंगल 
को ससन्‍्य माला जालिमसिह के साथ मेवाड़ भेज दिया । 

पिछले कई वर्षों से चित्तोड़ का सुप्रसिद्ध ऐतिहासिक किला 
चृण्डावतों के प्रमुख नेता सलूम्बर के रावत भीमसिंह के अधिकार 
में था, और चित्तोड़ के आस-पास के सारे प्रदेश पर भी उसने अपना 
एकाधिपत्य स्थापित कर लिया था । अतएव मेवाड़ में पहुंचते ही 
अम्बाजी चित्तोड़ के परगने पर अपना अधिकार करने के लिए 
प्रयत्नशी ल हुआ, तथा चित्तोड़ के किले के सामने डेरा डाला । राह में 
पड़ने वाल हमीरगढ़ के किले का भी घेरा चल रहा था। अब रावत 
भीमसिह भी युद्ध के लिए उद्यत हुआ । मेवाड़ की उलभी हुई इन 
सारी राजनेतिक गृत्थियों को देख कर अम्बाजी ने महादजी को लिखा 
कि उसके स्वयं आए बिना मेवाड़ का मामला ठीक तरह नहीं सुरूफ 
सकेगा । तब तो देवगढ़, भीलवाड़े होता हुआ महादजी अगस्त के 
तीसरे सप्ताह के लगभग नाथद्वारा पहुँचा । 

मेवाड़ राज्य को अपने संरक्षण में लेता स्वीकार कर महादजी 
ने कितना दुस्तर एवं असम्भव-सा काम अपने ऊपर ले लिया था, 
इसका पूरा-पूरा पता महादजी को मेवाड़ पहुँचने के बाद वहाँ 
विभिन्न दलों के अनेकानेक व्यक्तियों से मिलने एवं मेबाड़ की ठीक 
ठीक राजनेतिक परिस्थिति जान लेने पर ही हुआ । महारा 
स्वयं बहुत ही दुबेल-हृदय, पूर्णतया अस्थिर-चित्त और सर्वंथा अकर्मण्य 
दासक था । परस्पर-विरोधी दलों में से जिस किसी. का भी प्रभाव 
महाराणा पर बढ़ जाता था, महाराणा उसी के हाथ की कठ-पृत्तली 
बन जाता था | अतएवं इन परस्पर-विरोधी दर्लो को दबा कर उनसे 
ठोक समय पर टाॉँका वसूल करना, तथा देश में शान्ति स्थापित कर 

धरती का पूरा-प्रा गान एकत्रित करना अत्यावश्यक हो गया था, 


के रोक 


क्योंकि ऐसा किए बिना न तो राज्य-शासन ही चरू सकता था ओर 
न मरह॒ठों की माँगे ही पूरी हो सकती थीं । इसी समस्या को ठीक 
तरह हल करने का उपाय महादजी सोचने रंगा, जिससे उसकी 
अनुपस्थिति में भी मेवाड़ का शासन-प्रबन्ध समुचित रूप से चलता 
जावे । 

महाराणा की ओर से जालिमसिह नाथद्वारा गया और महादजी 
से मिल कर मेवाड़ के खिराज, आदि के प्रशन तय किये। 
महादजी स्वयं महाराणा से भेंट करने को बहुत ही उत्सुक 
था, एवं सितम्बर ५, १७९१ इं० को नाहर मगरे पर यह 
भेंट हुईं | मेवाड़ के मामलों सम्बन्धी सारी बात-चीत हो जाने पर 
दोनों ही साथ-साथ चित्तोड़ पहुँचे । महादजी ते जब चित्तोड़ के किले 
का घेरा डाला, तब रावत भीमसिंह ने सन्धि के लिए बात-चीत शुरू 
की । परल्तु प्रारम्भ में ही उसने ढो बातें स्पष्ट कर दी थीं कि उसके 
कट्टर शत्रु भाला जालिमसिंह के वहाँ रहते वह कदापि चित्तोड़ का 
किला खाली नहीं करेगा तथा अपना मामला वह सीधे महादजी 
से ही तय करबवाब्रेगा, उसके बारे में महाराणा से कुछ भी बात करने 
को वह ब्रिलकुल ही तयार नहीं था । उधर महाराणा इस विद्रोही 
सरदार के साथ्र नरमी करने क॑ विरुद्ध था | परन्तु इस समय मेवाड़ 
में सत्र अकाल पड़ रहा था, जिससे महादजी की कठिनाइयाँ बहुत 
बढ़ गईं तथा भूखे सिपाहियों को देने के लिए शीघ्रातिशीघ्र रुपया 
प्राप्त करना अत्यावश्यक हो गया .। ऐसी परिस्थितियों से विवश हो 
कर खेद-खिन्च भाला ज़ालिमसिंह अक्तूबर के अन्त में ही वापस 
कोटा लोट गया । तब महादजो के विश्वस्त साथी तथा सेना- 
नायक राणा ख्राँ भाई ने बीच में पड़ कर समझौता करवाया, जिससे 
नवम्बर १७, १७९१. ई० को रावत भीमसिंह ने चित्तोड़ का किला 

खाली कर दिया, और उसी दिन उस किल पर पुनः महाराणा का 
भण्डा फहराने लगा । दिसम्बर के प्रारम्भ में रावत भीमसिंह को 
अपने साथ ले जाकर महादजी ने विशेष आग्रहपूर्वक महाराणा से 
उसक सार पिछल अपराध क्षमा करवाए 
महादजी एक माह तक ओर मेवाड़ में ठहरा रहा । मेवाड़ 
राज्य के खालसा परगने सम्बन्धी .लन-देन की भी बात-चीत प्रारम्भ 
हुईं, परन्तु महादजी की माँग पूरी करने को महाराणा के पास रह 
ही क्या गया था ? किसी भी तरह पाँच लाख रुयये दिए गए । मेवाड़ 
राज्य के भावी शासन-प्रबन्ध का प्रइन भी सुरूकाना था । पूरे सोच- 
विचार के बाद अपना प्रतिनिधि बनाकर अम्बाजी इंगल को ही 
मेवाड़ का शासन-भार सौंपने का महादजी ने निश्चय किया। मेवाड़ 
का राज्य-शासन आगे भी महाराणा के ही नाम से चलता रहे, यह 
आदेश देकर तत्सम्बन्धी सारे दीवानी और फ़ौजदारी अधिकार 
अम्बाजी को सोंपे गए, और उसकी सहायतार्थ दस हज़ार दक्षिणी 
घुड़-सवार एवं बेगम समरू की सेना की चार पलटनें वहाँ छोड़ी गई । 
जनवरी ५, १७९२ ईं० को महादजी ने महाराणा, रावत 
भीमसिंह, आदि को बिदा-दी और दूसरे दिन वह स्वयं प्रतापगढ़ की 
ओर चल पड़ा, तथा वहाँ कुछ दिन ठहर कर जनवरी १३ .को वह 
उज्जन के लिए रवाना हो गया । महादजी की विशेष आज्ञानुसार 
इसी वर्ष के पिछले महीनों में अम्बाजी ने कुंभलगढ़ पर ससैन्य चढ़ाई 
की और मंवाड़ राज्य के दावेदार रत्नसिंह को वहाँ से निकाल बाहिर 
किया । दिसम्बर ६, १७९२ इई० को उस किले पर महाराणा का 
अधिकार हो गया, ओर यों रत्नसिंह के इस उत्पात का मेवाड़ से 
नामोनिश्ञान भी मिट गया । 
. मंवाड़ के शासन. में इस प्रकार मरहएठों का पूर्ण हस्तक्षेप होते 

ही समूचे राजस्थान पर मरहठों का एकाधिपत्य स्थापित हो गया। 
महादजी की युरोपीय ढंग से सुशिक्षित एवं युरोपीय सेनानायकों 
द्वारा संचालित सेना ने बलपृर्वक राजपूतों के विरोध को दबा 
दिया था, जिससे मरह॒ठों का सामना करने का किसी भी राजपूत 
राज्य को साहस न रहा । यों राजपूतों की इन पराजयों के साथ ही 
इस संघर्ष-काल का भी अन्त हो गया, परन्तु इससे ही राजपूतों के 
आन्तिरिक विरोध तथा मरहठों के प्रति उनके विद्वंब और घृणा की 
इति-श्री नहीं हुई | मरह॒ठों की निरन्तर बढ़ती हुईं उद्धतता एवं 
विजयजन्य उनके गये ने राजपूतों के आत्म-गौरव और प्रतिष्ठा 
को गहरी ठेस पहुँचाईं, जिससे राजपूतों में उनके प्रति बहुत तीक् 
कटुता भर गईं । अपनी वीरता तथा साहस में उनका आत्म-विश्वास 
विनष्ट हो चुका था। मरहठों को किसी न किसी तरह नीचा 
दिखाने के लिए भरसक प्रयत्न करना उन्होंने अब अपना ककत्तंव्य 
समझा, एवं वे तदर्था उपयुक्त समर्थक तथा समुचित अवसर की 
ताक में रहने छगे | अपने उद्देश्य की पूति करने में साधन की 
अनचितता एवं उसके भावी दुष्परिणामों की भी उन्होंने पूर्ण 
उपेक्षा ही की । 

इस युग में राजस्थान ने असीम एंश्वयं-विछास तथा वासना का 
बीभत्स नग्न-नृत्य देखा । बहु-विवाह एवं व्यभिचार का सवबंत्र दौर- 
दौरा था। नेतिक सदाचार एवं पवित्र आचरण भृत-कालीन वस्तुएं 
हो गईं थीं, उनकी आवश्यकता तथा महत्त्व का विचार भी किसी को 
नहीं सताता था। नेतिक पतन का यह भयंकर हलाहल राजस्थानी 
समाज की निम्ततर श्रेणियों तक पहुँच चुका था । विलास एवं 
अनाचार ही उल्लास तथा सरसता के समुचित. प्रतीक तथा 
एकमात्र पर्याय माने जाते थे । अनुल्लेखनीय अनाचार की घृणा- 


स्पद अपकीतिपूर्ण कथाएँ बड़े-बड़े प्रतिष्ठापर्ण कुलीन राजघरानों 
तक के लिए सवंत्र प्रचलित थीं, और उन पर किसी प्रकार 
अविश्वास भी नहीं किया जाता था। पुनः राज्य एवं सत्ता के 
लिए पतित से पतित कार्य भी राजपूतों के लिए क्षम्य समझा 
जाता था। उत्तराधिकार के लिए प्रत्येक राजस्थानी राज्य में सच्चे 
या भूठे दावंदार उठ खड़े हुए थे और उन प्रश्नों को लेकर .समूचा 
राजस्थान, प्रत्येक राज्य, और कई बार उनके विभिन्न भागों और 
छोटे-छोटे परगनों तक में पारस्परिक विरोध तथा गुृह-युद्ध चल रहा 
था । इस भीषण अनेकता ने राजस्थान की शक्ति को पूर्णतया छिन्न- 
भिन्न कर दिया था । ि 
राग-रंग में डूबे हुए, मदिरा की मस्ती में चर, अफ़ीम की पीनक 
में पड़े राजस्थान के राजा और रंक सब ही कूप-मण्ड्क बने हुए थे । 
विदेश की तो बात द्र रही देश और प्रान्त की बदलती हुईं राजनीति 
से भी वें सवंथा अनभिन्ञ थे। तुंगा के युद्ध के बाद तक शाह आलम 
: के नेतृत्व में उनका विश्वास सवंथा दयनीय था । उत्तरी भारत 
में महादजी की सर्व-व्यापी सत्ता का अनुभव करके भी उन्हें यही आशा 
बनी रही कि बालक पेक्षवा या सुद्र पूना-स्थित उसके अधिकारी किसी 
भी प्रकार इन राजस्थानी राजाओं की सहायता करके उन्हें महादजी 
के चंगुल में से निकाल सकेंगे । समरू, रेने मादे, आदि यूरोपीय तथा 
अंग्रेज़ सेवानायकों द्वारा शिक्षित एवं संचालित सेनाओं की सफलताओं 
को देख कर भी राजस्थानी नरेशों ने अपने-अपने. राज्यों की सेना में 
उपयुक्त परिवर्तेन करने की आवश्यक्ता तक नहीं समझी । द बाँय को 
एक बार अपना सेनानायक बनाने का निश्चय करके भी सालबाई 
की संधि के बाद जयपुर के सवाई प्रतापसिह ने सर्वेदा के लिए उसका 
विचार त्याग दिया । युद्ध में बन्दूकों और तोपों के निर्णायक, प्रभाव 

का यह तिरस्कार एवं युद्ध-विद्या में आवश्यक परिवततेनों की वह 
उपेक्षा राजस्थानी राज्यों के लिए पूर्णतया घातक हुईं । अपनी 
इतिहास-प्रसिद्ध अद्रदशिता तथा इस मोहपूर्ण अपरिवर्तंनवादिता 
के कारण ही राजस्थान का यह शोचनीय पतन हुआ । 

राजस्थान के राज्यों एवं वहाँ के समाज के इस भयंकर पतन 
का सर्व-व्यापी प्रभाव वहाँ के साहित्य और कला में भी व्यक्त होने 
लगा । साहित्य-साधना राजस्थान से अन्तहित हो रही थी । कविता ' 
राजदरबार के मनोविनोद एवं सन्‍्तों के विचार-प्रदशन की ही वस्तु 
रह गईं थी । श्रृंगार-रस का ही सवबंत्र प्राधान्य था; कहीं-कहीं 
शानन्‍्त और भक्ति-रस की भी चर्चा होती थी | संक्षिप्त स्फूट काव्य 
की रचना करना ही कवियों का प्रधान आदशे रह गया था । इन 
दिनों राजस्थान में किसी भी महत्त्वपूर्ण स्थायी साहित्य की सृष्टि 
नहीं हो पाई । राजस्थान की आत्मा ही मूच्छित एंव निरचेष्ट हो 
गई थी । उसकी यह जड़ता राजस्थान की कला को भी धीरे-धीरे 
अदृष्टरूपेण गतिहीन, भावुकता-रहित एवं कठोर नियमबद्ध बना 
रही थी । कलाकारों का दृष्टिकोण निरन्तर संकीर्ण एवं उनके चित्रों 
के विषयों की संख्या सीमित होती जा रही थी। कला की निर्जीवता 
के साथ ही रंगों की अनावश्यक तड़क-भड़क तथा उनमें सामझ-जस्य- 
विहीनता का भी प्रारम्भ होने छगा था । 

राजस्थान के इस पतनोन्‍्मुख निराशामय वातावरण को यत्र-तत्र 
आलोकित करते थे वहाँ के तत्कालीन संत-कवि और विभिन्न पंथों 
के प्रवर्तक या प्रचारक साधु-सन्यासी । भक्‍त-प्रवर नागरीदास एवं 
स्वामी श्रीहित वृन्दावनदास ने राजस्थान की जनता को भक्ति-मार्ग 
की ओर प्रेरित किया, परन्तु अन्त में अपनी विफलता का अनुभव कर 
उन्होंने भी राजस्थान से मुँह मोड़ लिया और दोनों ने ही अपने 

जीवन के अन्तिम व व॒न्दावन में ही बिताये। मध्य-कालीन धामिक 
प्रवृत्तियों के फलस्वरूप इस समय राजस्थान में भी यत्र-तत्र नए-नए 
धार्मिक पंथ उठ खड़े हो रहें थे। परन्तु ये पंथ भी अपने-अपने सीमित 
क्षेत्रों में बहुत ही थोड़ा ज्ञान-प्रदर्शन कर पाए, एवं उनके प्रवतंकों 
की सच्ची धामिक भावनाएँ तथा धामिकता के प्रचलन द्वारा जन- 
हित के उनके सारे प्रयत्न, उप्सत पंथ के धामिक संस्कारों, क्रिया-विधि 
की विशिष्ट पद्धति और ऊपरी धामिक चिह्नों की परंपरा, आदि 
के निर्थंक ढकोसलों की दलदल में फंस कर पूर्णतया विफल हुए, 
ओर इन विभिन्न पंथों का महत्त्व अपनी-अपनी गद्ठियों के प्रमुख स्थानों 
एवं आस-पास के कुछ प्रदेश तक ही सीमित रह गया; वे अखिल 
प्रान्तीय महत्त्व भी नहीं प्राप्त कर सके । 

परन्तु यह तो राजस्थान के सर्वतोमुखी भयंकर पतन का प्रारम्भ- 
मात्र था | वहाँ मरह॒ठों की सर्वोपरि सत्ता स्थापित हो जाने के 
बाद राजस्थानी राजनीति की बाहरी उलभनें निरन्तर बढ़ती 
ही गईं, और कुछ ही समय बाद ये राजस्थानी राज्य अनजाने ही 
भारतीय राजनीति की शतरंज के मोहरे बन कर विदेशियों के इशारे 
पर नाचने लगे, तथा वहाँ के नरेश और उनकी प्रजा आप ही आप 
बड़ी तेज़ी के साथ पराधीनता के गंभीर गह्न र की ओर लुढ़कने लगे। 


४, अराजकता तथा अंग्रेज़ी सत्ता स्थापना काल 
( १७९२-१८१८ ई० ) 


सन्‌ १७९२ इईं० के प्रारम्भ से ही राजस्थान की राजनैतिक 

परिस्थिति पूर्णतया बदल गईं थी। मेवाड़ अब सिंधिया का एक रक्षित 

राज्य बन गया था। देहली के मुगल राज्य की ही तरह महाराणा ने भी 
२८ 

महादजी को अपना संरक्षक बना लिया था। महादजी ने अम्बाजी 
इंगले को मेवाड़ में अपना प्रतिनिधि नियुक्त किया था, और द 
बाँय को आदेश दिया गया था कि सन्धियों में किये गये वादों के 
अनुसार जयपुर तथा जोधपुर राज्यों से वह आवश्यक द्रव्य वसूल 
करे । राजस्थान में भी सवंत्र मरहठों का आधिपत्य हो गया था।. 
किन्तु मेड़ता के युद्ध के बाद से पुनः प्रारम्भ हुईं होलकर-सिधिया 
कशमकश अब भी. चल रही थी, जिससे मरहठों के आधिपत्य को 
निरन्तर ठेस लगती रहती थी। महादजी पूना चला गया, किन्तु 
सितम्बर , १७९२ ई० में भी तुकोजी होलकर राजस्थान-मालवा 
की सीमा पर ही बना हुआ था। उत्तरी भारत में महादजी के 
प्रधान कर्मचारी गोपाल भाऊ, जीवा दादा बख्छी, आदि के साथ उसकी 
निरन्तर खिचती ही गई । अक्तूबर ८, १७९२ ई० को सुरौली 
में हुई सैनिक भड़प के बाद तो दोनों ही पक्षों ने युद्ध की तेया- 
रियाँ कीं और अन्त में जून १, १७९३ ईं० को लाखेरी के घमा- 
सान युद्ध में होलकर की सेना की पूर्ण पराजय हुईं, जिससे कुछ वर्षों 
के लिए तो राजस्थान से होलकर घराने का प्रभाव पूर्णतया 
विलीन हो गया । 

जयपुर राज्य के साथ तुकोजी होलकर का रहा-सहा . सम्बन्ध . 
भी अब टूट गया । लाखेरी के युद्ध-क्षेत्र से द बाय सीधा जयपुर पहुँचा 
तथा राज्य के प्रधान मन्त्री दौंलतराम हरूदिया को साथ ले कर 
जयपुर राज्य और उसके सरदारों से कुछ मिला कर कोई सत्तर 
लाख रुपया वसूल किया, जो वादा किये जाने पर भी अब तक 
चुकाया नहीं गया था । जयपुर राज्य पूर्णतया सिन्धिया के नियन्त्रण 
में आ गया । जयपुर राज्य में नियुक्त सिन्धिया के फ़ेरासीसी सेना- 
नायक, द बाँय और उसके बाद पेरों का बर्ताव सवाई प्रतापसिह के 

प्रति विशेष रूपेण आदरपूर्ण होता था । उनके सेनिक प्रजा के साथ 
लट-मार तथा अनावश्यक कड़ाई न करें इसके लिए वे अत्यधिक 
प्रयत्तशील रहते थे । अतएव शेखावाटी के सरदारों से टाँका-वसूली 
के लिए यदा-कदा होने वाले लड़ाई-भगड़ों के अतिरिक्त जयपुर राज्य 
के इतिहास के आगामी कई वर्ष शान्तिपूर्ण एबं घटना-विहीन ही 
रहे । ह 

परन्तु मारवाड़ में परिस्थिति दिनोंदिन बिगड़ती जा रही थी। 
महाराजा बिजयसिह की पासबान गुलाबराय का ही सर्वेत्र बोल- 
बाला था, जिस कारण मारवाड़ के सरदार अधिकाधिक असन्तुष्ट 
होते जा रहे थे । बूढ़े बिजयसिह का स्वास्थ्य बहुत ही अधिक क्षीण 
हो गया था, एवं उसके उत्तराधिकारी, का प्रश्न शीघ्रातिशीघ्र तय 
- करना अत्यावश्यक हो गया । मारवाड़ के सरदार .बिजयसिह के 
दूसरे लड़के के पृत्र भीमसिह को युवराज बनाना चाहते थे, परल्तु 
गुलाबराय की सलाह मान कर बिजयसिह ने अपने छठ पुत्र गुमानसिह 
करे. लड़के मानसिंह को युवराज बनाने के लिए चुना और नवम्बर 
७, १७९१ ई० को तदर्थ आवश्यक रीति-रस्म और उपयुक्त समारोह 
करने का निश्चय किया | इसकी सूचना मिलते, ही मारवाड़ के कई 
प्रमुख सरदार विद्रोही हो गए । राज्य में सत्र पूरी अराजकता फंल 
गईं तथा सारी शासन-व्यवस्था बिलकुल विलीन हो गई । दोनों 
पक्षों में गृह-यू द्ध ही प्रारम्भ हो गया । बिजयसिह की अनुपस्थिति में 
जोधपुर नगर पर भी उसके विरोधियों ने अधिकार कर लिया तथा 
छल द्वारा उन्होंने अप्रेल १६, १७९२ ई० को गुलाबराय की हत्या 
करवा, दी, जिसकी सूचना विजयसिह को उसकी मृत्यु से कुछ ही 
दिन पहिले मिली । भीमसिंह के जोधपुर के किले को छोड़ने पर ही 
बिजयसिंह मार्च २०, १७९३ ई० के दिन पुनः वहाँ पहुँचा, परन्तु 

न तो उससे गृह-युद्ध ही समाप्त हुआ और न राज्य में शासन-व्यवस्था 
ही स्थापित हो सको । बृढ़ा रोग-जर्जरित बिजयसिह जुलाई ७, 
१७९३ ई० की आधी रात के समय मर गया, और कुछ दिन बाद 
जैसलमेर से लौट कर भीमसिंह मारवाड़ की राजगद्दी पर बंठा । तब 
मानसिह जोधपुर से रवाना हो कर जालोर जा पहुँचा, और उसी 
नगर को अपना प्रधान आश्रय-स्थान बना कर जोधपुर राज्य में यत्र- 
तत्र लट-मार करने लगा । भीमसिंह के जीवन भर मानसिह तथा 
उसके साथियों का यह विरोध चलता ही रहा । 

सन्‌ १७९२ ई० के प्रारम्भ में राजस्थान से बिदा होकर महादजी 
पुनः वहाँ नहीं लौट पाया; फरवरी १२, १७९४ इं० को पूना में ही 
उसकी मृत्यु हो गई । अब उसका उच्छुंखल, अनुभवहीन एवं दुराग्रही, 
हठीला नवयुवा भतीजा दोलतराव महादजी का उत्तराधिकारी 
बना । ये आगामी कुछ वर्ष मरहठों के इतिहास में बहुत ही घातक 
हुए । पिछले युगों के कई अन्य प्रमुख व्यक्ति भी अब एक-एक कर 
इस सांसारिक रंग-भूमि से बिदा लेने लगे । यद्यपि वृद्ध रोगी तुकोजी राव 
+ अगस्त, १७९७ ई० तक जीवित रहा, उसकी तपस्वी साध्वी भगवत्‌- 
: परायणा राज-माता अहल्याबाई की मृत्यु अगस्त १४, १७९५ ई० को 
ही हो गईं थी, एवं उसके साथ ही होलकर राजघराने की सारी 
. गंभीरता, स्थिर-बुद्धि एवं विचारशीलता पूर्णतया लुप्त हो गईं । 
, इसके कुछ ही माह बाद अक्तूबर २७, १७९५ ३० को होनहार नवयुवा 
. पेंशवा सवाई माधवराव की मुत्यु हो गई । पहिले तो उसके उत्तरा- 
धिकारी के प्रश्न को लेकर एवं उसके तय हो जाने के बाद समूचे 
मरह॒ठा राज्य को राजनीति तथा झ्ासन का संचालन करने की 
सत्ता ओर एकाधिकार प्राप्त करने के लिए पूना में निरन्तर षड़यन्त्र, 
कुचक्र एवं प्रपंच होते रहे । स्वदेशधातक राजद्रोही राघोबा का पृत्र 

तथा मरहठा स्वातन्त्र्य का भावी विनाशक बाजीराव अब पंशवा 
बना । 

मरहठा राजनीतिज्ञों एवं प्रमुख अधिकारियों का भी दृष्टि-कोण 
अब संकुचित होकर केवल महाराष्ट्‌ तक ही सीमित हो गया, जिससे 
पेशवा के राजदरबार की राजनीति तथा उसकी सेनिक सत्ता को 
अनावश्यक एवं सवंथा असंगतरूपेण अत्यधिक महत्व दिया जाने 
लगा था। दौलतराव ने भी अपने शासन के प्रथम सात वर्ष पूना 
तथा आस-पास के महाराष्ट प्रदेश में ही बिताए, जिसके फलस्वरूप 
राजस्थान का सारा शासन-प्रबन्ध उसे अपने अधिकारयों, सेनानायकों 
या सरदारों के ही हाथ में छोड़ना पड़ा । साथ ही सन्‌ १७९५ इं० के 
अन्त में द बाँय ने भी उत्तरी भारत में सिंधिया की सेना के नेतृत्व 
से अवकाश ग्रहण किया और वह फ्रांस को वापस लौट गया । उसके 
एक सहकारी फ़रासीसी सेनानायक, पेरों को अब द बाँय का यह 
पद दिया गया, परन्तु पेरों में न तो द बाँय की-सी शासकीय योग्यता 
ही थी और न वसा युद्ध-कौशल ही । इसके कुछ ही दिनों बाद महादजी 
का विश्वस्त सुयोग्य प्रमुख सलाहकार तथा दौलतराव का मन्त्री 
जीवा दादा भी जनवरी ४, १७९६ इं० को मर गया । अब बालोबा 
तात्या पगनिस दोलतराव का प्रधान मन्त्री बना । दोलतराव कान का 
कच्चा तथा बहुत ही अस्थिर-चित्त था । उसके मन्त्री-मण्डल में 
यदा-कदा एकाएक परिवतेन होने रूगे तथा उसके विभिन्न मन्त्रियों 
में पारस्परिक देष और आपसी विरोध भी बढ़ने गा, जिनका 
उत्तरी भारत के अधिकारियों तथा सेनानायकों पर भी महत्त्वपूर्ण 
प्रभाव पड़ता था । उत्तरी भारत में नियुक्त इन मरह॒ठे अधिकारियों 
में भी अब गृह-युद्ध होने लगे, जिससे राजस्थान में पुन: अराजकता 
और अशान्ति फेल गईं । 

.. .उधर अपने पिता तेम्र शाह दुर्रानी की मृत्यु पर उसका छोटा 
लड़का जमान शाह मई, १७९३ इई० में काबुल का शासक बना । अपने 
पूर्वजों के समान ज़मान शाह भी भारत-विजय के लिए उत्सुक था, 
एवं तदर्थ भरसक प्रयत्न करता था । अतएव प्राय: प्रति वर्ष शरद 
ऋतु क प्रारम्भ में जब-जब उसके सिन्धु नदी पार कर पंजाब में बढ़ने 
के समाचार आने लगते थे उत्तरी राजस्थान से लेकर दिल्‍ली सूबे 
और अवध राज्य की पश्चिमी सीमा तक सवंत्र हलचल मच जाती 
थी ; राजस्थानी राजा मरह॒ठों के विरुद्ध विद्रोह करने की सोचने लगते 
थे और उत्तरी भारत के मरहठा सेनानायकों तथा अधिकारियों 

'प्र चिन्ता और आतंक छा जाता था । यद्यपि ज़मान शाह कभी भी 
अमृतसर से आगे नहीं बढ़ पाया, तथापि मई, १८०१ ई० में ज़मान 
शाह के सिहासनच्युत होने तक उसके भारत-आक्रमण की आशंका 
निरन्तर बनी ही रही तथा राजस्थान में मरहठों की नीति और वहाँ 
की घटनावली पर उसका उल्लेखनीय प्रभाव अवश्य पड़ता रहा । 
महादजी के दक्षिण चले जाने पर अम्बाजी इंगल ने मेवाड़ के 
सरदारों से बीस लाख रुपये वसूल किये, परन्तु वहाँ के सरदारों के 
आपसी ढ्ेंष और कलह के कारण वह मेवाड़ में फिर भी पूर्ण शान्ति 
स्थापित नहीं कर सका । सन्‌ १७९४ ई० में झाँसी, आदि पूर्वी 
प्रदेश का सूबदार नियुक्त होने पर जब अम्बाजी को वहाँ जाना 
पड़ा, तब अपने दीवान नाना गणेश पन्‍्त को मेवाड़ में अपना प्रतिनिधि 
नियुक्त कर अम्बाजी ने वहाँ का शासन-प्रबन्ध उसे सौंप दिया । नाना 
गणंश ने भी शक्तावतों के पक्ष वालों से मेल रख कर चण्डावतों 
को बहुत हानि पहुंचाई । मेवाड़ से द्रव्य एकत्रित कर उसने अपनी 
स्वार्थ-सिद्धि भी की। चुण्डावतों ने दस लाख रुपया देने का छालूच 
देकर अम्बाजी को अपने पक्ष में कर लिया, जिससे मेवाड़ में नियुक्त 


43 3 


अम्बाजी के अधिकारी ने भी शकक्‍तावतों का पक्ष लेना छोड़ दिया, 
और यों चृण्डावतों का साहस बहुत बढ़ गया (अक्तूबर, १७९६ इं० 
के लगभग ) । 

इस समय राजस्थान में नियुक्त मरह॒झे अधिकारियों का प्रधान 
उद्देश्य यही रहता था कि वहाँ के राज्यों से किसी न किसी प्रकार 
आवश्यक द्रव्य बराबर वसूल होता रहे । भीमसिह के गद्दी पर बेंठने 
के बाद भी जोधपुर राज्य में चलते रहने वाले आन्तरिक भगड़ों 
से लाभ उठा कर जीवा दादा और लकवा ने भीम॑सिह से कुछ रुपया 
वसूल किया । जयपुर तथा अन्य राजपूत राज्यों से भी पूरी कड़ाई 
के साथ रुपया वसूल किया जाता था, जिससे ये सारे ही राज्य मरहठों 
के आधिपत्य को दूर करने के लिए इच्छुक हो रहे थे । किन्तु खर्डा के 
युद्ध में मरहठों के हाथों निज्ञाम की पूर्ण पराजय का विवरण 
सून कर राजस्थान के राजा हताश हो गए और मरहठों से किसी भी. 
प्रकार छुटकारा पाने की उन्हें कोईं आशा नहीं रही । तब जयपुर तथा 
कोटा के शासकों ने तो अपने राज्यों के बचांव के लिए मई, १७९५ 
ई० में अंग्रेजों के साथ सन्धि करने का एक असफल प्रयत्न भी किया। 

परन्तु मरहठों का यह आतंककारी एकाधिपत्य भी बहुत 
समय तक स्थायी नहीं रह सका | जीवा दादा की मृत्यु के बाद 
दौलतराव सिन्धिया ने लकवा दादा को उत्तरी भारत का प्रमुख 
अधिकारी नियुक्त किया था, परन्तु इस समय उसे अवसर नही मिला 
, कि राजस्थान के मामलों की ओर वह विशेष ध्यान दे सके । काबुल 
के शासक जञमान शाह के भारत-आक्रमण की सम्भावना से लाम . 
उठा कर उत्तरी राजस्थान के दश्ासक कहीं मरहठों के आधिपत्य को 
उखाड़ फेंकने का प्रयत्न न करें, एवं तदर्थ आवश्यक प्रबन्ध करने की वह 
सोच ही रहा था कि सुद्र दक्षिण में मरह॒ठा राजधानी पूना में निरन्तर 

चल रते हने वाले कुचक्रों के फलस्वरूप लकवा को कंद करने की 
दौलतराव की आज्ञा उत्तरी भारत में आ पहुँची, जिससे लकवा 
भाग कर अवध चला गया (नवम्बर, १७९६ ई०), और अनेक 
प्रयत्न करने पर भी कोई दस माह तक वह अपने पद पर वापस नहीं 
लौटा तथा उत्तरी भारत का शासन-प्रबन्ध लकवा के साथी जग्ग 
बाप की ही देख-रंख में चलता रहा । 

उधर मेवाड़ में च॒ण्डावतों ने महाराणा भीमसिह को पनः अपने 
हाथ की कठ-पुतली बना छिया । शक्तावतों के पक्ष वाले प्रमुख कर्म- 
चारी कंद हुए एवं अगरचन्द मेहता को प्रधान मन्‍्त्री बना कर 
चूण्डावत रावत भीमसिंह पुनः मेवाड़ की राजनीति का 5 निर्देशन 
करने लगा (दिसम्बर, १०, १७९६ ई०) । साथ ही मरहठा सेना- 
नायकों की इस आपसी फूट ने राजस्थान के राजाओं में आशा का 
नव-संचार किया, तथा वे सिन्धिया के आधिपत्य के विरुद्ध षड़यन्त्र 
करने लगे । यह परिस्थिति ज्ञात होने पर दौलतराव नु,छूकवा और 
जग्गू बापू को मेवाड़ और मारवाड़ पर सेना भेजने का आदेश दिया 
(अक्तूबर, १७९७ के लगभग) । परन्तु इसक कुछ ही दिनों बाद 
ज़मान शाह के पंजाब की ओर बढ़ने तथा वहाँ से भारत पर उसके 
आक्रमण की संभावना के कारण मरहठे सेनानायकों को राजस्थान 
की ओर विशेष ध्यान देने का अवसर नहीं मिला । 

कुछ समय से जयपुर राज्य से भी कोई रुपया वसूल नहीं हो 
रहा था, एवं तदर्थ जयपुर राज्य पर चढ़ाई करने के लिए लकवा 
ने रेवाड़ी के मरहठा अधिकारी वामनराव को आदेश दिया । इन विनों 
हरियाना में अंपने एक स्वाधीन राज्य की स्थापना के लिए 
प्रयललशील वीर तथा सफल आयरलेण्ड-वासी सेनानायक जार 
टामस को भी वामनराव ने अपनी सहायतार्थ ससेन्‍्य साथ लिया 

तथा जनवरी, १७९८ ई० के प्रारम्भ में जयपुर राज्य पर उसने 
आक्रमण कर दिया । खण्डला तथा शेखावाटी के अन्य विद्रोही सरदारों 
ने आक्रमणकारी का साथ दिया। फरवरी ८, १७९८ ३० के दिन 
होने वाल फतेहपुर के सुप्रसिद्ध युद्ध में टामस ने जयपुर राज्य की 
सेना को पूर्णतया' पराजित किया, तथापि यह चढ़ाई सफल नहीं हुई 
और वामनराव को सर्वेथा नगण्य द्रव्य लेकर ही संतोष करना पड़ा। 
इस अवसर पर बीकानेर के महाराजा सूरतसिह ने जयपुर राज्य की 
सहायता की थी , एवं इस चढ़ाई से लौटते समय जार्ज़ टामस ने 
बीकानेर राज्य पर चढ़ाई की और वहाँ से दो लाख रुपया पाने का 
वादा करने पर ही वापस हाँसी को लौटा । किन्तु इस समय दी गईं 
हुंडियाँ .कभी भी सकारी नहीं गईं, और इसी बहाने को 
ले कर मार्य, १८०० ई० के बाद टामस ने बीकानेर पर दूसरी बार 
चढ़ाई की थी। बीकानेर की उत्तरी सीमा पर रहने वाले 
भट्टियों का भटनेर के गढ़ पर पुनः अधिकार करवा देने के 
अतिरिक्त टामस इस बार भी बीकानेर राज्य का कुछ नहीं बिगाड़ 
सका, तथा बीकानेर की ओर कई मील तक बढ़ कर भ्री वहाँ के 
प्रतिक्‌ल . जल-वायू के कारण “ उसे विफल-मनोरथ ही. वापस 
लोटना पड़ा । 

पहिले की तरह इस बार भी जनवरी, १७९८ ई० के अन्त 
, तक ज़॒मान शाह को लाहोर से ही वापस काबुल को लौट जाना पड़ा । 
एवं भोपाल राज्य के उत्तराधिकार सम्बन्धी झगड़े में जब एक पक्ष 
वाले ने उन्हें सहायतार्थ आमन्त्रित किया तब लकवा और जग्गू 
बापू वहाँ के लिए चल पड़े । उधर सिन्धिया के राज-दरबार में पुनः 
उथल-पुथल हो गई थी । उसकी पुत्री बाइज़ाबाई के साथ. दौलतराव 
का विवाह हो जाने के कारण सर्जराव घाड़गे का अब वहाँ बोल-बाला 

३९ 

था । अतएव पूना से प्राप्त आज्ञाओं के फलस्वरूप ही भोपाल की 
ओर बढ़ते हुए लकवा और जग्गू बापू को सागर के पास मार्च १०, 
१७९८ ई० के लगभग हरजी सिन्धिया ने केद कर लिया। उत्तरी भारत 
से पर्याप्त रुपया वसूल कर जमा करवाने के वादे पर वहाँ का 
शासन अस्थायी तौर से अम्बाजी इंगले को सौंपा गया । 
सर्जेराव घाड़गे के बढ़ते हुए महत्त्व के साथ ही सुद्र महाराष्ट 
में भी दौलतराव के लिए एक नई उलभन पेदा हो रही थी, जिसका 
आगे चल कर राजस्थान पर भी प्रभाव पड़ा । महादजी सिन्धिया 
की विधवा स्त्रियों एवं दौलतराव में मनमुटाव बढ़ते-बढ़ते मई १५, 
१७९८ ईं० के बाद तो गृह-युद्ध में परिणत हो गया । उत्तरी भारत 
के मरह॒ठा सेनानायकों में अनेकों की सहानुभूति इन विधवा रानियों 
के साथ थी, अतएव वे भी दोलतराव के विरुद्ध होगए । लकवा और 
जग्गू बापू भी इन्हीं रानियों के पक्ष में थे, एवं उनके पक्ष वालों ने 
अगस्त, १७९८ ई० के प्रारम्भ में उन्हें केद से छुड़वा दिया। तब 
विधवा रानियों के नाम से लकवा ने स्वयं को उत्तरी भारत का प्रमुख 
अधिकारी घोषित किया, तथा उस पद के लिए अब उसमें तथा 
अम्बाजी के पक्ष वालों में कशमकश प्रारम्भ हुईं, जो परे वर्ष भर से 
भी अधिक चलती रही । 
सन्‌ १७९९ ३० के प्रारम्भिक महीनों में जब दोनों विरोधी पक्ष 
उज्जन पर अधिकार के लिए मालवा में युद्ध कर रहे थे , तब मेवाड़ 
राज्य की सेना ने महादजी सिन्धिया द्वारा मेवाड़ से जीते हुए 
अजमेर परगने के भागों पर विफल आक्रमण किया। मेवाड़ की सेना 
की सहायता लकवा ने पहिले कुछ सेना भेजी और अप्रेल ९, 
१७९९ ई० को वह स्वयं ससेन्‍्य मेवाड़ में जा पहुँचा । मेवाड़ को अब 
अपने अधिकार में रखना अम्बाजी के लिए सर्वेथा असम्भव-सा हो 

गया था । पेरों से भी उसे कोई सैनिक सहायता नहीं मिलने वाली थी, 
एवं उसने जाज टामस को अपनी ओर से लड़ने के लिए मेवाड़ भेजा। 
उधर. बालाराव, आदि अन्य सेनानायक भी रूकवा का विरोध करने 
को मालवा से चित्तोड़ जा पहुँचे । लकवा के घुड़-सवारों ने उसके 
विरोधियों तक घास-दाना भी पहुँचना कठिन कर दिया । 

तुकोजी होलकर की मृत्यु के बाद उसके उत्तराधिकार के प्रइन 
को लेकर दौलतराव ने अपने लिए एक नई समस्या उत्पन्न कर ली 
थी । तुकोजी के अनौरस पुत्र वीर साहसी यशवन्तराव ने दौलतराबव 
के विरुद्ध विद्रोह का भण्डा खड़ा कर मालवा में लूट-मार मचा दी 
और अब लकवा भी उसका मित्र बन गया था। उत्तरी भारत में अपने 
राज्य और सत्ता की इस संकटपूर्ण परिस्थिति का अनुभव कर 
दौलतराव अब विधवा रानियों के साथ मेल तथा लकवा को. पुन: 
अपने पक्ष में करने के लिए उत्सुक हो उठा था। अतएब अयप्रेल, 
१७९९ हूँ में दोलतराव ने लूकवा के समर्थक बालोबा तांत्या को 
अपना प्रधान मन्‍्त्री बनाया। तब बहुत-कुछ बातचीत के बाद 
मई १०, १७९९ ई० को रलूकवा और बालाराव में सन्धि हो गई ' 
तथा मई मास समाप्त होते-होते दौलतराव ने भी रूकवा को पुनः 
उत्तरी भारत का प्रमुख अधिकारी नियुक्त किया । 

किन्तु इससे ही नाना गणेश पंत, टामस, आदि अम्बाजी के साथियों 
के विरोध का अन्त नहीं हुआ | अगस्त ९, १७९९ ईं० को नाना 
गणेश पंत की हार के बाद वे कुछ पीछे हटे तथा सितम्बर माह में 
लकवा के किशनगढ़ चले जाने पर ही मेवाड़ में पुनः कुछ शान्ति 
हुईं । उधर इन आपसी युद्धों से परेशान होकर दौलतराव ने मेवाड़ 
का शासन-प्रबन्ध अम्बाजी के पास से लेकर लकवा को दे दिया; तब 
अम्बाजी भी विवश हो गया और पेरों को बीच में डारू कर 

उसन लकवा से सन्धि कर ली तथा जाजें टामस को छुट्टी दी 
(नवम्बर ५, १७९९ ई०) । 

मेवाड़ में जब यह गृह-युद्ध चल रहा था, तब जयपुर में एक 
नई उलभंन पैदा हो गई । अवध के पदच्युत नवाब वज़ीर अली ने 
जून २३, १७९९ ई० को जयपुर राज्य में शरण ली थी । बनारस में 
की गईं ह॒त्याओं के अपराध में उस पर अभियोग चला कर उसे मृत्यु- 
दण्ड देने के लिए उसे वापस सौंप देने के लिए अंग्रेज सरकार ने 
जयपुर के महाराजा से विशेष आग्रह किया । बहुत-कुछ कहा-सुनी 
के बाद विवश होकर उसे मुत्यु-दण्ड न देने तथा कंदखाने में भी उसके 
पाँव में बेड़ी न डालने की शर्त पर बड़ी ही अनिच्छापूर्वक दिसम्बर 
२, १७९९ ई० को वज़ीर अछी अंग्रेज़ अधिकारी कनेल कालिन्स 
को सौंप दिया गया । एक शरणागत को इस तरह सौंप देना तत्कालीन 
हिन्द्‌ भावनाओं के बहुत ही विपरीत था, एवं सवाई प्रतापसिह के 
इस कारये की सर्वत्र ही बहुत निन्‍्दा हुईं, परन्तु इससे राजस्थान के इन 
बड़े राजपूत राज्यों की भी निर्बंलता तथा तज्जन्य विवशता ही 
अधिकाधिके स्पष्ट हो गई । 

अम्बाजी इंगले का विरोध समाप्त होने के बाद लकवा ने 
राजस्थान पर कोई छ: माह तक बड़ी दृढ़ता के साथ शासन किया, 
विद्रोहों को दबाया, आपसी झूगड़ों को निपटाया एवं रुपया वसूल 
किया, जिससे वहाँ बहुत-कुछ शान्ति छा गईं । उधर कोटा में कुछ लूट- 
मार के बाद दो लाख रुपये लेकर यशवन्तरावब होलकर को संतोष 
क्र लना पड़ा था, क्योंकि अब उसके साथी भी बिखर चुके थे । जनवरी 
१८०० इ० के प्रारम्भ में ककवा मेवाड़ पहुँचा और जहाज़पुर 
का सुदृढ़ किला, जिस पर तब शाहपुरा के राजाधिराज ने अधिकार 
कर लिया था, उससे छीन कर वापिस मेवाड़ राज्य के आधीन कर 

दिया । महाराणा से पाँच लाख रुपया वसूल कर उसने जसवन्तराव 
भाऊ को मेवाड़ का सूबेदार नियुक्त किया । 

तब लकवा ने जयपुर के शासक सवाई प्रतापसिह की ओर ध्यान 
दिया, जो इधर कई वर्षों से कुछ भी रुपया नहीं दे रहा था। मा महीने 
में तो सन्‌ १७९१ ई० के समभौते की शर्तों को पूर्णतया अस्वीकार कर 
वह मरहठों के साथ यूद्ध की भी तेयारी करने लूगा । लकवा के विरोध 
में सवाई प्रतापसिंह का साथ देने और उसकी ओर से लड़ने के लिये 
जोधपुर के भीमसिंह ने भी चुनें हुए कोई पाँच हजार वीर राठौड़ 
घ॒ुड़-सवार जयपुर भेजे । लूकवा तत्परता के साथ ससेन्‍्य आगे बढ़ा 
और जयपुर से कोई ५५ मील दक्षिण-पश्चिम में मालपुरा के पास 
जयपुर की सेना का सामना किया । अप्रेल १६ को मालपुरा का 
घमासान निर्णायक युद्ध हुआ । पिछल युद्धों की ही तरह इस बार भी 
राठौड़ घुड़-सवारों ने अद्वितीय साहस के साथ निदशंकतापूर्वक आक्रमण 
कर फ़रासीसी सेनानायक दुद्रेनेक की सेना का सर्वेनाश कर दिया । 
मरह॒ठे घुड़-सवार तो युद्ध-क्षेत्र से भाग निकले और उनका पीछा करते 
हुएं ये राठौड़ घृड़-सवार भी मीलों द्र चले गये । अतएवं इस हमले 
में विजयी होकर भी ये घुड़-सवार युद्ध के परिणाम को नहीं पलट 
सके | पोहरूमन नामक पेरों का एक जर्मन सहायक इस समय सिन्धिया 
की सुशिक्षित सेना का संचालन कर रहा था । धीरज, दुृढ़ता एवं 
कुशलतापूर्वक अपनी सेना का संचालन कर उसने अंत में जयपुर 
राज्य की सेना को पराजित किया । छकवा को पूर्ण विजय प्राप्त 
हुई । जयपुर राज्य से रुपये वसूछ करने तथा भविष्य के लिए 
समुचित प्रबन्ध करने के लिए वह अब ससेन्‍्य जयपुर की ओर बढ़ा। 
उधर पेरों भी दिल्ली होता हुआ जयपुर आ रहा था । 

इसी समय एकाएक राजस्थान की सारी राजनेतिक परिस्थिति 

ही बदल गई । सर्जेराव घाड़गे के चक्कर में आकर दौलतराव ने अपने 
प्रधान मन्त्री बालोबा तात्या को पुनः कंद कर दिया, और लकवा 
को भी कद करने के लिए उत्तरी भारत के अधिकारियों के पास 
हुक्म भेजा गया ( अप्रेल २५, १८०० ई० ) । इसकी सूचता मिलते 
ही मई ५ को लकवा, जग्गू बापू तथा उनके अन्य साथी मरह॒ठा 
पड़ाव से निकल कर अजमेर गए । वहाँ जोधपुर राज्य के वकीलों 
हारा लकवा ने भीमसिह के साथ मेंत्री और पारस्परिक सहायता 
की सन्धि की, तथा अपने सारे माल-असबाब एवं बाल-बच्चों को 
सरक्षार्थ जोधपुर भेज कर वह स्वयं उदयपुर की ओर चल दिया। 
राजस्थान में लकवा का यह विद्रोह फिर उठ खड़ा हुआ था; उधर 
सुद्र दक्षिण में भी महादजी की विधवा रानियों के साथ चल रहा 
गृह-यूद्ध पुन: छिड़ गया, और अपने पक्ष को शक्तिशाली बनाने के 
लिए अप्रेल, १८०० ई० के अन्तिम सप्ताह में वे उत्तरी भारत की 
ओर चल पड़ीं । 
दौलतराव ने लकवा के स्थान पर पुनः अम्बाजी को 
उत्तरी भारत का प्रमुख अधिकारी नियुक्त किया एवं उसे आदेश 
दिया कि पेरों के साथ मिल कर लकवा को ही नहीं दबावे, परन्तु 
उसे विधवा रानियों के साथ भी सम्मिलित नहीं होने दे । जयपुर 
का मामला तय कर पेरों जोधपुर की ओर बढ़ा , किन्तु दो सप्ताह 
के बाद पेरों को सहारनपुर की ओर जाना पड़ा एवं लकवा का साथ 
छोड़ देने के लिए वह भीमसिंह को बाध्य नहीं कर सका । 
किस्तु इस बार भाग्य ने लूकवा का साथ नहीं दिया । कुछ माह 
: तक अजमेर के पास लट-मार करने के बाद अजमेर शहर पर भी 
पेरों के सेनानायक ने अधिकार कर लिया, तब लकवा उदयपुर 
होता हुआ, राजस्थान छोड़ कर मालवा चला गया ( अक्तूबर 

२९, १८०० ई० )। ग्वालियर से पूब में सेहँड़ा नामक स्थान पर 
पेरों से अन्तिम बार पराजित होकर कोई एक वर्ष बाद आहत लकवा 
मृत्योन्मुख्व परिस्थिति में एकाकी मेवाड़ को लोटा । उसका घाव नहीं 
भरा और सल्म्बर के मठ में ही फरवरी ७, १८०२ ६० को इस 
वीर की मृत्यु हुईं । 

लकवा का स्थान पाकर भी अम्बाजी सनन्‍्तुष्ट नहीं हुआ । 
दौलतराव के अस्थिर-चित्त होने एवं उसकी छलपूर्ण नीति के कारण 
अम्बाजी को पूरी-पूरी आशंका बनी रहती थी । पुनः पेरों के साथ भी 
उसकी पट नहीं रही थी | लकवा का पीछा करने में उसने कोई भी 
तत्परता नहीं दिखाई । शाहपुरा और कोटा होता हुआ अम्बाजी, 
लकवा के मेवाड़ से चले जाने के बाद ही नवम्बर, १८०० ई० में 
मेवाड़ पहुँचा और जावद, आदि परगनों पर उसने अपना अधिकार 
स्थापित किया । उसी माह के अन्त तक वह भी मेवाड़ छोड़ कर मालवा 
की ओर चला गया । उधर उत्तरी राजस्थान में पेरों ने नवम्बर 
माह में जयपुर राज्य से दो लाख रुपये वसूल किये । पेरों के सहायक 
पोहलमन ने साँभर परगने का जोधपुर राज्य वाला भाग पहिले 
ही भीमसिंह से छीव कर अपने अधिकार में कर लिया था। बहुत चाह 
कर भी पेरों जोधपुर राज्य पर इस बार पुनः आक्रमण नहीं कर 
सका और अजमेर परमने में कुछ समय बिता कर उसे उत्तरी भारत 
को लोट जाना पड़ा । पेरों का सहायक बोरगुईं अब भी अजमेर के 
किले का घेरा डाले हुए था। सारे प्रयत्न करने पर भी उसे सफलता 
न मिली, तब तो किलेदार को घूस देकर मई ७, १८०१ ईं० को 
उसने किले पर अधिकार कर लिया । इस सारे वर्ष भर परों एवं 
अम्बाजी दोनों को ही अवसर नहीं मिला कि वे राजस्थान की ओर 
कुछ भी ध्यान दे सके । 

सेहँँड़ा के युद्ध में मई ३, १८०१ ई० को विजय प्राप्त करने के बाद 
पेरों टामस का सर्वनाश करने को प्रवृत्त हुआ और अम्बाजी विधवा 
रानियों के साथ दौलतराव का समभोता करवाने के लिए फरवरी, 
१८०२ ईं० तक भाँसी परमने में ही ठहरा रहा । तब इन प्रमुख 
मरहठे सेनानायकों की इस अनुपस्थिति से लाभ उठा कर जून, 
१८०१ ई० के अन्त में जोधपुर और जयपुर राज्यों के राजा अपने 
अपने मुख्य सरदारों एवं कर्मचारियों के साथ पुष्कर पहुँचे, तथा 
वहाँ दोनों ही नरेशों का एक दूसरे की सगी या चचेरी बहिन के साथ 
बड़े ही ठाठ-बाट से विवाह हुआ ( जुलाई ३ और ७, १८०१ ३० )। 

विधवा रानियों के उत्तरी भारत की ओर आने और साथ ही 
लकवा के विद्रोह के कारण दौलतराव का उत्तर को लछोठना अनिवारये 
हो गया था, अतएवं बड़ी ही अनिच्छापूर्वक दिसम्बर ५, १८०० 
ईं० के दिन वह पूना से रवाना हुआ। यद्यपि ज्येष्ठ औरस पुत्र 
होने के नाते .काशीराव को तुकोजी होलकर का उत्तराधिकारी 
समभा जाता था, .परन्तु अपनी वीरता, साहस एवं सैनिक नेतृत्व के 
कारण अब यशवन्तराव ही होलकर घराने का प्रमुख व्यक्ति बन 
गया । दौलतराव के साथ यशवन्तराव के सम्बन्ध किसी भी प्रकार 
सुधरे नहीं थे । उसके सगे भाई विठोजी होलकर के वध के बाद तो 
यदशवन्तराव का क्रोध अत्यधिक भड़क उठा; वह मालवा में सर्वत्र 
लटठ-मार करने लगा और सिन्धिया के सेनानायकों के साथ कई 
घमासान युद्ध भी हुए । इन्दौर के युद्ध में पराजित होने के बाद 
यशवन्तराव की शक्ति बहुत-कुछ घट गईं थी, एवं सन्‌ १८०२ ईं० 
का प्रारम्भ होते-होते वह मालवा छोड़ कर जावद होता हुआ मेवाड़ 
में पहुँचा और जनवरी के अंत में उसने नाथद्वारे के मन्दिर को जा 
घेरा। वहाँ के गोसाँई मन्दिर की मूतियों को लेकर पहिले ही से चल 

दिये थे, एवं प्रयत्न करने पर भी यशवन्तराव को नाथद्वारा से यथेष्ट 
द्रव्य नहीं मिल्ला । उसने काँकड़ोली से भी रुपया वसूल किया । तब 
टोंक, रामपुर (अलीगढ़) होता हुआ वह कोटा पहुंचा और अन्य 
ठिकानों के साथ ही उसने कोटा राज्य से भी रुपया वसूल किया । 
यशवन्तराव का पीछा करने के छिये सिन्धिया ने अम्बाजी के भाई 
बालाराव इंगले तथा सदाशिव को ससेन्य भेजा था। यशवन्तराव के दल 
से वे कई मील पीछे ही रहे और मेवाड़ तथा कोटा राज्यों में मनमानी 
कर उन्होंने भी पुनः वहाँ से स्वयं रुपया वसूल किया । 
यशवन्तराव के इस आक्रमण के समय मौजीराम मेहता मेवाड़ 
का प्रधान मन्त्री था। मरहठों के इन आक्रमणों से मेवाड़ का बचाव 
करने के लिए उसने मेवाड़ की सेना में भी यूरोपियन ढंग की शिक्षा 
पाए हुए सैनिकों को भरती करने तथा उसका खर्च सरदारों से वसूल 
करने का प्रस्ताव किया । मौजीराम के इस प्रस्ताव का पता लगते 
ही स्वार्थान्ध सरदारों ने उसे पदच्युत कर सतीदास गाँधी को पुनः 
प्रधान मनन्‍्त्री बनाया ( मार्च, १८०२ ई० )। यशवन्तराव के 
राजस्थान छोड़ कर चले जाने पर कोटा से लौट कर बालाराब 
इसी समय मेवाड़ पहुँचा । उसकी सहायता से सबरू होकर सतीदास 
ने चुण्डावतों को दबाया, तथा उनके पक्ष वाले मेवाड़ के भूतपूर्व 
प्रधान मनत्री मेहता देवीचन्द को केद कर लिया | बालाराव मौजी राम 
को भी केद करना चाहता था, जिससे महाराणा के साथ उसकी 
कशमकश चली । साहसी मौजीराम ने बालाराव तथा उसके अन्य 
साथी मरहठे सेनानायकों को कंद कर लिया तथा चृण्डावतों ने 
मरह॒ठों की सेना पर आक्रमण कर उसे तितर-बितर कर 
भगा दिया । बालाराव के यों कंद होने की सूचना मिलते ही 
जालिमसिह फाला कोटे से सेना लेकर मेवाड़ पहुँचा; राह में श्कतावतों 
३० 

को भी ससैन्‍्य साथ लिया तथा उदयपुर की ओर बढ़ा | चृण्डावतों के 
दबाव में पड़ कर चेज़ा की घाटी में महाराणा ने ससैन्‍्य जालिमसिंह का 
सामना किया । चार-पाँच दिन लड़ाई होने के बाद सुलह हो 
गई, मरहठ सेनानायकों को महाराणा ने छोड़ दिया तथा इस भगड़े 
के फलस्वरूप होने वाले मरहठों और ज़ालिमसिंह के खर्चे का यह 
नया भार मेवाड़ पर बढ़ गया । सन्‌ १८०० ई० के अन्त में मेवाड़ 
राज्य की ओर से द्रव्य के लिए सिन्धिया की माँग पूरी कर उस कर्जें 
के चुकारे के लिए ज़ालिमसिह माला ने तब जहाज़पुर का परगना 
कुछ वर्षों के लिए इजारे लिया था | अब वहाँ उसके अधिकार की 
अवधि बड़ाना अवश्यम्भावी बात हो गईं । 

अप्रेठल, १८०२ ई० के प्रारम्भ होते-होते यशवन्तराव नमंदा 
पार कर खानदेश जा पहुँचा और कई मास तक वहाँ उपद्रव करता 
रहा । अब मरहठों के इतिहास में अतीव कठिन संकट-काल उपस्थित 
हुआ, जिससे दौलतराव सिन्धिया का भी सारा ध्यान दक्षिण की ही ओर 
लगा रहा, तथा पूरे वर्ष भर राजस्थान की शान्ति को किसी ने भी 
भंग नहीं किया । और अपनी करतूतों के द्वारा पेशवा के राज्य का 
सर्वनाश तथा मरहठों की स्वाधीनता पर भयंकर कुठाराघात कर 
सन्‌ १८०३ इं० की वर्षा ऋतु में जब यशवन्तराव पुनः उत्तरी भारत 
को लौटा, पूना में पेशवा अंग्रेजों के हाथ की कठ-पुतली बन चुका था, 
और ताप्ती के दक्षिणी तीर पर पराजित-प्राय मरहठे शासक, 
सिन्धिया और भोंसले, अंग्रेजों के साथ निर्णायक युद्धों में बुरी तरह 
उलभे हुए थे । 
|... राजस्थान में भी तब तक दो प्रमुख राज्यों में नए राजा गद्दी 
: पर बेठ चुके थे | अगस्त १, १८०३ ई० को जयपुर के सवाई प्रतापर्सिह 
: की मुंत्यु हुईं और उसके साथ ही जयपुर राज्य में साहित्य, संगीत एवं 

कला की रही-सही मुग़-कालीन परम्पराओं का अन्त हो गया । यह 
राजा राजस्थान के तत्कालीन जीवन का सच्चा प्रतीक .था.। उसके 
कविता-प्रेम और भावुकता ने उसे विलासिता में डुबो दिया, तथा 
अपनी शासकीय अयोग्यता के कारण ही स्वयं वीर होते हुए भी सर्देव 


दूसरों के हाथ की कठ-पुतली रह कर उसे जीवन भर निरन्तर 


विफलताओं का सामना करना पड़ा। उसका पुत्र सवाई जगतर्सिह अब 
जयपुर का शासक बना । 

जोधपुर में भी बिजयसिह के उत्तराधिकारी .भीमसिंह का 
का अक्तूबर १९, १८०३ ई० को देहान्त हो गया । उसका प्रतिद्वन्द्दी 
मानसिह भीमसिह के सारे शासत-काल भर स्वतन्त्र राजा बना 
जालोर के किल में डटा रहा । उसके दमन के लिए भीमसिंह ने अनेक 
प्रयत्न किये, और भीमसिह की मृत्यु से यदि परिस्थिति एकाएक बदल 
नहीं गई होती तो उसका यह अन्तिम प्रयत्न अवश्य सफल होता । 
परन्तु अब उसका वही विद्रोही च्चेरा भाई मानसिह भीमसिंह का 
उत्तराधिकारी बन कर जोधपुर की राजगद्दी पर बैठा । 

अगस्त, १८०३ ई० के प्रारम्भ में ताप्ती के दक्षिणी तीर पर 
जब दोलतराव सिन्धिया तथा रघुजी भोंवला के साथ अंग्रेज़ों का युद्ध 
छिड़ गया, तब भारत में अंग्रेज़ों के प्रधात सेनापति लाडे लेक ने उत्तरी 
भारत में सिन्धिया के आधीन सबों पर आक्रमण कर अलीगढ़, दिल्‍ली 
और आगरा के परगनों पर अधिकार कर लिया, तथा नवम्बर १, 
१८०३ ईं० को, राजस्थान की उत्तर-पूर्वी सीमा पर लासवाड़ी के 
यद्ध-क्षेत्र में सिन्धिया की सेना को पर्णतया पराजित किया । राजस्थान 
में सिन्धिया का प्रभाव और महत्त्व कम करने, तथा सिन्धिया ए 
अंग्रेज़ों के राज्यों के बीच अंग्रेजों के आश्रित देशी राज्यों की एक 
रोक स्थापित करने के लिए अंग्रेज गवर्न र-जनरल लाडे बेलेज्ली ने इस 

सीमान्त के राजपूत एवं जाट राजाओं के साथ संरक्षण की 
संधियाँ करने का निश्चय किया था । सिन्धिया के आधिपत्य से 
छुटकारा पाने के लिये जोधपुर और जयपुर के राजाओं ने पहिले भी 
कई बार अंग्रेज़ों के साथ सन्धि करने के लिये अत्यधिक आग्रह किया 
था । जयपुर राज्य तथा दिल्‍ली के प्रदेश में पड़ने वाल राव राजा 
प्रतापसिंह द्वारा स्थापित माचेड़ी ( अलवर ) के राज्य को भी 
छोड़ा नहीं जा सकता था । एवं लासवाड़ी की विजय के बाद लाडे 
लेक ने इन तीनों राज्यों के साथ सन्धियाँ कर लीं (नवम्बर-दिसम्बर, 
१८०३ ६०), और यों राजस्थान पर होने वाल अंग्रेजों के भावी 
आधिपत्य की प्रारम्भिक छाया प्रथम बार राजस्थान पर पड़ी । परन्तु 
जोधपुर के प्रतिनिधि द्वारा की गई सन्धि को मानसिह ने स्वीकार 
' नहीं किया और उसने एक सव्वथा दूसरी ही सन्धि का प्रस्ताव किया । 
पुनः मानसिह ने अंग्रेज़ों के विरोधी होलकर की सहायता भी की, 
जिससे जोधपुर राज्य के साथ की गई इस सन्धि को मई, १८०४ ई ० 
में अंग्रेजों ने भी रद कर दिया । क्‍ 
परन्तु मेवाड़ का राज्य तब अंग्रेज़ी राज्य की सीमा से बहुत 
दूर था, तथा सिन्धिया को खिराज़ देने वाले आधीन राज्यों में 
मेवाड़ राज्य की भी गणना की जाती थी, एवं मेवाड़ को अपने संरक्षण 
में लेने की अंग्रेज़ों ने भी तब नहीं सोची । अतएवं सिन्धिया और 
भोंसल को दक्षिण में अंग्रेज़ों के साथ जूकता छोड़ जब यशवन्तराव 
उत्तरी भारत को छोटा तब दिसम्बर, १८०३ ई० में वह 
पुन: उदयपुर जा पहुँचा और महाराणा एवं सरदारों से छाखों रुपये 
वसूल किये । तब फरवरी, १८०४ ई० के अन्त तक-वह अजमेर के पास 
जा धमका और दो माह तक उसी नगर के आस-पास मंडराता रहा, 
एवं कई बार जयपुर राज्य की सीमा में भी लट-मार की । 


के भी यों राजस्थान से चले जाने के कारण वहाँ कोई ७-८ 
माह तक बहुत-कुछ शान्ति बनी रही । किन्तु मई, १८०५ ई० के 
प्रारम्भ होते-होते पुनः परिस्थिति बदल गईं | सबलूगढ़ के महत्त्वपूर्ण 
किन्तु सवथा परिणाम-विहीन मरह॒ठा सम्मेलन से दौलतराव एवं 
यद्वन्तराव दोनों साथ-साथ ही ससेन्य राजस्थान को लौटे और 
हाड़ौती में होते हुए जून माह के अन्तिम सप्ताह के लगभग वे अजमेर 
परगने में जा पहुँचे । इस समय दोनों ही मरह॒ठा राजाओं की दशा 
अच्छी न थी । अंग्रेज़ों के साथ हुए पिछल युद्धों में हुईं उनकी पराजयों 
से उनके महत्त्व तथा गौरव को गहरी ठेस लगी थी । पेरों, आदि 
सारे प्रमुख युरोपीय सेनानायकों के चले जाने से सिंधिया की सेनिक 
शक्ति भी अत्यधिक घट गई थी । अंग्रेज़ों के साथ हुईं सन्धि के फलस्वरूप 
यमुना के पूर्व तथा गोहद के उत्तर का सारा प्रदेश सिन्धिया के 
अधिकार से निकल चुका था। उधर यशवन्तराव के पास तो राज्य 
एवं सम्पत्ति दोनों ही नहीं रहे थे। अतएव अपनी आर्थिक आवश्यक्ताओं 
को पूरी करने के लिए राजस्थान के राज्यों में छूट-मार करने तथा 
वहाँ से रुपया वसूल करने के अतिरिक्त उसके लिए दूसरा कोई 
उपाय रह ही नहीं गया था । 

उधर जयपुर राज्य के साथ की गई सन्धि से लाभ उठा कर 
अंग्रेज़ों नें जयपुर में अपना राजनतिक प्रतिनिधि ( रेज़ीडेण्ट ) 
नियुक्त किया । रामपुर ( अलीगढ़ ) पर तब भी अंग्रेजों का अधिकार 
था; अब उसके आस-पास के लाखेरी से लेकर टोंक तक के सारे 
प्रदेश पर भी अधिकार कर एक बड़ी अंग्रेज़ी सेना ने टोंक तथा . 
रामपुर (अलीगढ़) में पड़ाव डाल दिया। सिन्धिया और होलकर 
को राजस्थान की ओर लोटते देख, उनके आधिपत्य से छुटकारा पाने 
के लिए उत्सुक महाराणा भीमसिह ने भी मई मास में अंग्रेज़ों के साथ 


हक मजा 


सन्धि का प्रस्ताव छेकर अपना दूत लाडं लेक के पास मथुरा भेजा । 
परन्तु तब मेवाड़ को सिन्धिया के आधीन राज्य मान कर उसके 
साथ सन्धि करने के इस प्रस्ताव को अंग्रेजों ने अस्वीकार कर दिया । 
सिन्धिया और होलकर के साथ सीधा समभौता करने के लिए भी 
महाराणा भीमसिह ने अपने दूत उनके पास भेजें । जुलाई माह के 
प्रारम्भ में दौलतराव ने पुनः अम्बाजी इंगले को अपना प्रधान मन्‍्त्री 
नियुक्त किया, और सम्भवतः उसके बाद ही यशवन्तराव होलकर 
ने दौलतराव का साथ छोड़ कुछ द्री पर अपना अलछग पड़ाव 
डाला । अब अम्बाजी ने प्रस्ताव किया कि होलकर और सिन्धिया 
मेवाड़ राज्य को आपस में बाँट ले । किस प्रकार मेवाड़ के प्रतिनिधियों 
ने कूटनीति द्वारा होलकर को अपने पक्ष में कर इस संकटपूर्ण समय 
_ प्रस्तावित बँटवारे को रोका और मेवाड़ के अस्तित्व को बनाए रखा, 
इसका टाड ने बड़ा ही भावपूर्ण सुन्दर वर्णन लिखा है । अंग्रेजों के साथ 
मेत्री के लिए मेवाड़ द्वारा किये गए प्रयत्नों का पूरा-पूरा पता लूग 
जाने पर भी यशवन्तराव का यह विशेष आग्रह बना रहा कि सिन्धिया 
मेवाड़ में अत्याचार न करे । अतएव मेवाड़ के विरुद्ध सेना भेजने की 
पूरी तयारियाँ हो जाने पर भी जब तक यशवन्तराव अजमेर के आस- 
पास रहा इस सेना का प्रस्थान रुका ही रहा । किन्तु अगस्त मास 
में यशवन्तराव ने अपने बाल-बच्चों को पुनः जोधपुर भेजा, तथा 
सितम्बर, १८०५ ईं० के प्रारम्भ में अजमेर से रवाना होकर वह 
साँभर की ओर बढ़ा और शेखावाटी तथा अलूवर राज्य के 
नीमराणा परगने में होता हुआ अक्तूबर माह में राजस्थान 
'से पंजाब की ओर चला गया । 

भारत के देशी राज्यों क प्रति अंग्रेजों की नीति के प्रश्न पर 
इंगलण्ड के अधिकारियों के साथ उसका मत-भेद हो जाने के कारण 

त्याग-पत्र देकर जुलाई ३०, १८०५ ई० को छाड वेलेज़्ली गवनेर- 
जनरल के पद से अलग हो गया । अब सिन्धिया और होलकर के साथ 
विशेष रूपेण मित्रतापूर्वक बर्ताव करने का अंग्रेज़ों ने निश्चय किया, 
जिसके फलस्वरूप राजस्थान के राजपूत राज्यों के प्रति भी अंग्रेज़ों की 
नीति पूर्णतया बदल गई। नवम्बर २२, १८०५ ३० को दौलतराव 
के साथ अंग्रेजों की एक नई सन्धि हुईं, जिसके अनुसार जोधपुर, उदयपुर, 
कोटा, आदि मालवा, मेवाड़ एवं मारवाड़ में स्थित सिन्धिया को कर 
देने वाल राज्यों के साथ किसी भी प्रकार की सन्धि नहीं करने का 
अंग्रेजों ने वादा किया । उधर लाडे लक द्वारा पंजाब में भी पीछा 
किया जाने पर विवश होकर जब यशवन्तराव होलकर को अंग्रेजों 
के साथ सन्धि करनी पड़ी (दिसम्बर २४, १८०५ ३०), तब अंग्रेजों 
ने उसके साथ भी ऐसा ही वादा किया तथा टोंक, रामपुर (अलीगढ़) 
और लाखेरी के आस-पास का जो प्रदेश उनके अधिकार में था, वह 
भी सारा वापस हो लकर को लौटा दिया। लाड्ड लेक के अत्यधिक आग्रह 
करने पर भी न तो बूंदी राज्य को अंग्रेज़ों ने अपने संरक्षण में लिया, 
और न जयपुर राज्य के साथ को गई पारस्परिक सहायता की 
सन्धि को ही निबाहा । परन्तु बहुत चाह कर भी पूरे सोच-विचार के 
बाद माचेड़ी (अलवर) राज्य के साथ की गई सन्धि का अन्त नहीं 
करने का ही निरचय किया गया। राजस्थान के बाकी रहे 
सारे राजपूत राज्यों के भविष्य को यों सिन्धिया और होलकर के ही 
भरोसे छोड़ देने का परिणाम यह हुआ कि राजस्थान में भयंकर 
अराजकता फेल गईं और कुछ ही वर्षों में सारा राजस्थान उजाड़- 
सा होकर पूर्णतया बरबाद हो गया । 

और राजस्थान के इस विनाश को अधिक सबं-व्यापी एवं 
परिपूर्ण बनाने के लिए वहाँ के विभिन्न राज्यों में भी अनेकानेक 

नये कारण समय-समय पर उठते जाते थे। सबसे पहिला ऐसा जो 
प्रशत उठा, वह था जोधपुर राज्य के उत्तराधिकार का। पोकरण 
के ठाकुर सवाईंसिह ने प्रारम्भ में ही मानर्सिह को जोधपुर की 
राज-गद्दी पर बेठाने का बिरोध किया था । अतएव स्वर्गीय भीमसिंह 
के मरणोपरान्त उसके पुत्र उत्पन्न होने का जब संवाद फेला, तब सवाई- 
सिंह ने भी उस बालक का पक्ष लिया और तथा-कथित पूृत्र धौंकलसिह 
को शेखावाटी के खेतड़ी नामक ठिकाने में ले जाने में सहायता दी । 
इधर मानसिह का स्वभाव रूखा तथा उग्र था; वह धूर्त तथा अत्याचारी 
था एवं अपने विरोधियों से बदला लेने की प्रवृत्ति उसमें बहुत ही 
प्रबल थी, जिससे उसके विरोधी सरदारों एवं कर्मचारियों की संख्या 
निरन्तर बढ़ती ही जाती थी । अब वे सब मिल कर धौंकलूसिह के 
पक्ष को सबल बनाने और राजनेतिक परिस्थितियों से लाभ उठा 
कर धौंकलसिह को जोधपुर की राज-गद्दी पर बेठाने के लिए रूगातार 
प्रयत्न करते ही रहे, जिससे युगों बाद भी जोधपुर राज्य की यह 
उलभन नहीं सुरलूक पाई थी । 

इसके साथ ही दूसरी जो समस्या राजस्थान में उठी, वह थी 
उदयपुर के महाराणा भीमसिह की पुत्री कृष्णाकुमारी के विवाह की, 
जिसके कारण आगामी पाँच वर्ष तक समूचे राजस्थान में निरन्तर 
पारस्परिक विरोध उठता ही रहा तथा वहाँ घोर अशान्ति बनती 
रही । जोधपुर के तत्कालीन शासक भीमसिंह के साथ क्ृष्णाकुमारी 
की सगाई होने की बात-चीत सन्‌ १७९८ ई० में हुईं थी । भीमसिह की 
मृत्यु के बाद जयपुर के नए शासक सवाई जगतसिंह के साथ कृष्णा- 
कुमारी की सगाई करने का निश्चय सन्‌ १८०५ ई० की ग्रीष्म ऋतु 
के लगभग किया गया । जोधपुर के नए शासक मानसिह ने महाराणा 
भीमसिह के इस निरचय को अपने राजघराने के लिए सवंथा अपमान- 

कारक: समझा; जिससे क्ृष्णाकुमारी के विवाह के इस प्रइन को लेकर 
अब, ज़यपुर, जोधपुर और उदयपुर राज्यों में उत्कट विरोध उत्पन्न 
हो गया, एवं म्रयंकर आप्रसी कशमकह प्रारम्भ हुईं, जिसमें सवाई- 
सिंह, आदि धौंकलसिह के पक्ष वालों ने जयपुर राज्य का साथ दिया। 
यों प्ाऩनसिह, का पक्ष अत्यधिक निर्बड हो गया । 

-कृष्णाकुमारी के साथ उसकी सगाई होने का निश्चय होते ही 
जगतसिह उदग्रपुर राज्य पर भी अपना प्रभुत्व स्थापित करने को 
उत्सुक हो उठा, और सन्‌ १८०५ ई० की वर्षा ऋतु में उसने अपनी सेना 
का एक बड़ा दल उदयपुर भेज दिया | सितम्बर, १८०५ ईं० में होलकर 
के पंजाब की ओर चल जाने पर भी दोलतराव तो मेवाड़ में ही 
ठहरा रहा था। उसने राजपूत राज्यों की आपसी कशमकश से पूरा 
लाभ उठाया । जोधपुर-जयपुर के इस झगड़े के बीच-बिचाव करने 
के वादे पर ,ज्ोधपुर राज्य से अपना बाकी रहा पिछला खिराज' 
वसूछ, क्र लिया, जयपुर राज्य से भी रुपया प्राप्त किया, तथा 

अन्त में उदयपुर से जयपुर की सेना को निकाल बाहर करने के मिस 
से उसने अप्रेल, १८०६ ई० के तीसरे सप्ताह में ससेन्‍्य उदयपुर पर 
चढ़ाई कर दी । अप्रेल २५ को देबारी घाटी के युद्ध में मेवाड़ की 
पराजय होने पर महाराणा ने. आत्म-समर्पण कर दिया। मईं ७ को 
एकलिगणज़ी के मन्दिर में महाराणा के साथ दौलतराव की भेंट हुई । 
इन्हीं दिनों एक बार तो दोलतराव स्वयं क्ृष्णाकुमारी के साथ 
ब्िवाह करने को लालायित हो गया था और तदर्थ यत्किचित्‌ विफल 
प्रश्नत्तन भी उसने किया. । अन्त में जयपुर की सेना को महाराणा ने 
बिद्ा कर दिया । मेवाड़ राज्य तथा वहाँ के सरदारों से रुपया वसूल 
करने के लिए. जग्गू बापू को ससेन्‍्य वहाँ छोड़ कर दौलतराव स्वयं 
जून, १८०६ इई० .के प्रारम्भ में उदयपुर के पास से चल पड़ा और 


चित्तो ड़, हमी रगढ़ तथा बेगूँ की ओर चक्कर लगाता जुलाई के अन्‍्तं 
में राजस्थान छोड़ कर मालवा जा पहुँचा । पूरे ढाई वर्ष बाद सन्‌ 
१८०९ ई० के प्रारम्भ में ही वह पुनः राजस्थान को लौटा। दौलतरावं 
की इच्छा न होते हुए भी उसकी अनुपस्थिति में अजमेर की सूबेदांरी 
इस बार बालाराब इंगले को ही देना पड़ी । 

कृष्णाकुमारी के सगाई के प्रइन को लेकर फरवरी, १८०६ ई० 
में जयपुर और जोधपुर दोनों ही ओर से युद्ध की तैयारी होने लगी | 
किन्तु इन्हीं दिनों मानसिंह के मित्र यश्वन्तराव होलकर के पंजाब 
से राजस्थान को लौटने की सूचना प्राप्त होने पर जयपुर का विरोध 
भी कुछ घटा, तथा बीच-बिचाव होने पर मार्च मास के अन्त में दोनों 
राजाओं में मेल हो गया और यह भी तय हुआ कि उनमें से कोई 
भी कृष्णाकुमारी के साथ विवाह नहीं करेगा । यों इस बार तो आपसी 
युद्ध की संभावना टू गई । 

पंजाब से लोटता हुआ यशवन्तराव होलकर अप्रेल के अंन्त में 
जयपुर नगर के पास तक जा पहुँचा और ख़िराज की मांग की । 
जयपुर राज्य में लट-मार करने के बाद अन्त में वह पृष्कर आयां 
और चार माह तक वहीं ठहरा रहा । जोधपुर का मानसिंह.भी इन्हीं 
दिनों पृष्कर से पास ही गाँव नांद नामक स्थान में पड़ाव डाले हुए 
था; यदा-कदा दोनों मिलते रहते थे, परन्तु फिर भी मानसिह सिंधियां 
की इच्छानुसार उदयपुर के कर में हिस्सा न बँटाने के लिए होलकरं 
को राज़ी नहीं कर सका । जयपुर राज्य से निश्चित रुपया वसूल 
करने के बाद अक्तूबर माह में यशवन्तराव पुष्कर से चला पड़ा, 
और साथ ही मानसिंह भी मेंडता को लौट गया । 

छ: माह पहिले किये अपने वादे को भूछा कर इसी माह में 
सवाई जगतसिह ने क्ृष्णाकुमारी के साथ अपने विवाह की बात-चीत 

पुनः प्रारम्भ कर दी । अपने पक्ष को सबल बनाने के लिए उसने 
यशवन्तराव के साहसी साथी एवं वीर सेनानायक अमीर खाँ को भी 
अपने पक्ष में कर लिया । मानसिह के विरुद्ध धौंकलसिह के पक्ष को 
सहायता देने के लिए बीकानेर का शासक सूरतसिह भी ससेन्‍्य आकर 
सवाई जगतर्सिह की ओर मिल गया । पुष्कर से रवाना हो कर भी 
यशवन्तराव कई माह तक अजमे र, शाहपुरा और किशनगढ़ के प्रदेश 
में ही चक्कर काटता रहा । मानसिंह ने उससे सहायता चाही, परन्तु 
जयपुर राज्य से कई लाख रुपया लेकर इस भावी युद्ध में निष्पक्ष 
रहने का यशवन्तराव निश्चय कर चुका था, एवं उसने मानसिंह 
को कोई सहायता न दी और स्वयं भी मार्च, १८०७ ई० के प्रारम्भ 
में कोटा की ओर चल पड़ा । मार्च १४ को परबतसर की घाटी के 
सामने गींगोली नामक गाँव के पास दोनों सेनाओं की मुठभेड़ हुईं, 
किन्तु युद्ध प्रारम्भ होते ही मानर्सिह के पक्ष के बहुत से सरदार 
विश्वासघात कर शात्रु से मिल गए, जिससे मानसिह को अपने विश्वस्त 
सेनिकों के साथ युद्ध-क्षेत्र छोड़ना पड़ा । वह मेड़ता होता हुआ जोधपुर 
पहुँचा। उसका पीछा करते हुए सवाईसिंह, सवाई जगतर्सिह और 
सूरतसिह आदि ने वहाँ पहुँच कर जोधपुर का घेरा डाला (मार्च ३०)। 
पूरे साढ़े पाँच माह तक चल कर भी अन्त में यह घेरा पूर्णतया विफल 
ही रहा । जोधपुर के कई विरोधी सरदार तब तक फिर मानसिह के 
पक्षपाती हो गए थे; वे इन आक्रमणकारियों का भरसक विरोध 
करने लगे । सवाई जगतसिह के पक्ष की मदद कर उससे समुचित 
द्रव्य वसूल करने के लिए सिन्धिया ने अम्बाजी इंगले को ससेन्य 
राजस्थान भेजा था । जून ७ को वह जोधपुर पहुँचा । धौंकलूसिंह 
और मानसिह में जोधपुर राज्य बाँट कर इस भगड़े को निपटाने का 
उसने प्रस्ताव भी किया, किन्तु बँटवारे के ब्यौरे के बारे में केनों दलों 

का मतेक्‍्य न होने के कारण यह प्रयत्त विफल हुआ । और तब 
अम्बाजी और उसके अन्य साथी सिन्धिया के सेनानायकों में आपसी 
अनबन हो गई जिससे वे कोई भी सवाई जगतसिह की सहायता 
न कर सके । अम्बाजी के कारण ही अमीर खाँ ने सवाई जगतसिह 
का साथ छोड़ कर मानसिह का पक्ष ले लिया । आवश्यक द्रव्य के 
अभाव के कारण भी घेरा चलाने में अनेकों कठिनाइयाँ आ रही थीं । 
अमीर खाँ ने जयपुर राज्य में लट-मार प्रारम्भ कर दी । मानसिह 
साहसपूर्वक जोधपुर के किल में अडिग डटा ही रहा, एवं अन्त में 
वहाँ का घेरा लगाने वाल सारे राजा तथा ठाकुर सितम्बर १४, 
१८०७ ई० की रात तक आप ही वापस अपने-अपने घरों को लौद 
गए और यों दूसरे दिन इस घेरे का अनायास अन्त हो गया । धौंकल- 
सिह को लेकर सवाईसिह तथा उसके अन्य साथी नागोर पहुंचे, 
जो तब भी उनके ही अधिकार में था । क्‍ 

सिन्धिया के विभिन्न सेनानायकों के निरत्तर आपसी भगशड़ों : 
के कारण राजस्थान में उसका प्रभाव दिनोंदिन घटता जा रहा था।. 
बापूजी सिन्धिया अब भी धौंकलूसिह का पक्ष लेकर नागोर में था। 
मानसिंह के विरोधियों का उन्मूलन करने का निश्चय कर अमीर खाँ 
ने पहिले तो बापूजी को धौंकलसिंह का साथ छोड़ देने को राजी किया 
( फरवरी, १८०८ ई० ), और तब अमीर खाँ ने विश्वासघात 
कर मार्च २५, १८०८ ई० के दिन सवाइईंसिंह तथा उसके अन्य साथी 
सरदारों को मूँडवा में मरवा डाला । धौंकलसिह को लेकर उसके 
बाकी बचे समर्थक बीकानेर राज्य में जा पहुंचे, एवं नागोर पर 
अमीर खाँ ने अधिकार कर लिया ( मार्च ३१ ) । इस प्रकार मारवाड़ 
राज्य के इस सारे भाग पर मानसिह का आधिपत्य हो गया । 

इस समय राजस्थान के राज्यों में से सिन्धिया की शक्ति का 

प्रभाव बहुत-कुछ उठ गया था, जिससे अपनी सहायतार्थ सिन्धिया 
की सेना को लाते समय ( फरवरी, १८०७ ई० में ) किए गए वादे 
के अनुसार ही अब माँग करने पर भी सवाई जगतसिह और उसके 
मन्‍्त्री उसमें से एक कोड़ी भी देने को तेयार न थे। यही रुपया 
वसूल करने के लिए बापूजी सिन्धिया ने जयपुर राज्य पर चढ़ाई 
कर वहाँ की सेना को जून, १८०८ ई० के अन्त में पूर्णतया पराजित 
किया तथा उसके बाद भी लणरा, बीजवाड़ा, नवाई, आदि कई किले 
उसने जीते, परन्तु राजस्थान में तब नियुक्त दौलतराव के सेना- 
नायकों की पारस्परिक फूट तथा उन्हीं के सैनिकों के निरन्तर विद्रोहों 
के कारण इन सारी विजयों से भी विशेष लाभ नहीं हुआ । नवम्बर 
माह के अन्त में सदाई जगतसिंह ने सन्धि के लिए दौलतराव के पास 
अपने दूत भेजने का निश्चय किया, तब कहीं बापजी सिन्धिया, आदि 
के इस आक्रमण का अन्त हुआ. और समभोते की बात-चीत धीरे 
धीरे चलने लगी । 

मारवाड़ से निकक कर भी धौंकलसिंह के पक्ष वाले मानसिंह 
को पदच्युत करने के लिए निरन्तर प्रयत्न कर रहें थे। सवाईंसिह 
के पुत्र सेना के साथ जुलाई, १८०८ ईं० में बीकानेर राज्य से चल कर 
फलौदी पहुँचे तथा वहाँ. जोधपुर राज्य के एक सैनिक-दलू को 
पराजित भी किया । बीकानेर राज्य द्वारा होने वाले उसके इस 
निरन्तर विरोध का अन्त करने के लिए बरसात समाप्त होते ही 
बीकानेर राज्य पर चढ़ाई करने के लिए मानसिंह ने एक बड़ी 
सेना वहाँ भेज दी । सूरतसिंह ने अपने राज्य की सीमा 
पर उसका सामंना किया, परन्तु युद्ध में हार कर उसे -पीछे 
हटना पड़ा । मारवाड़ की सेना ने आगे बढ़ कर बीकानेर के किले 
को जा घेरा । लगभग दो माह तक यह घेरा लस्टम-पस्टम 

चलता रहा, तब अन्त में सूरतसिह ने सन्धि कर ली, फलौदी का 
परगना वापस मारवाड़ को छोटा दिया तथा अन्य शर्तों के साथ ही 
भविष्य में मानसिह का ही साथ देने का उसने वादा किया । तब 
तो विवश होकर धौंकल्ूसिह को शेखावाटी चला जाना पड़ा । इसके 
कोई तीन माह बाद सवाइंसिह के दोनों पूत्रों ने भी क्षमा-प्रार्थना 
कर मानसिंह की आधीनता स्वीकार कर ली और वे पुनः पोकरण 
को लौट गए । धौंकलसिह का साथ देने को कोई भी महत्त्वपूर्ण व्यक्ति 
नहीं रह गया था, एवं उसका पक्ष बहुत ही निर्बल हो गया, तथापि 
अवसर मिलने पर मानसिह से बदला लऊने के लिए उसके विरोधी 
समय समय पर धौंकलूसिह के राज्याधिकार के प्रशन को पुनः खड़ा 
करने से चूकते न थे। किन्तु आगे चल कर कभी भी पुनः ऐसा अवसर' 
नहीं आया जब मानसिह को पदच्युत कर धोंकलूसिह को जोधपुर 
की राज-गद्दी पर बेठाया. जा सकता । 

सन्‌ १८०७ इ० में राजस्थान से वापस लौट कर यशवन्तराव 
होलकर मालवा में भानपुर पहुँचा, और वहीं अगले वर्ष अक्तूबर 
माह के लगभग वह पागल हो गया । उसकी हारूत निरन्तर बिगड़ती 
ही गई एवं तीन वर्ष बाद उसकी मृत्यु हो गई (अक्तूबर २७, 
१८११ ३६० )। यशबवन्तराव का पंच-वर्षीय अनौरस पुत्र मल्हारराव 
उसका उत्तराधिकारी बना । एसी कठिन परिस्थिति में होलकर 
राजघराने की प्रतिष्ठा को बनाए रखना और राज्य का कारोबार 
ठीक तरह चलाए जाना भी दुस्साध्य हो गया । यशवच्तराब के 
पागल हो जाने के बाद एवं मल्हारराव की अल्प-वंयस्कता में भी 
होलकर राजघराने से सम्बद्ध सेनानायक दक्षिण-पर्वी राजस्थान 
में घ्मधाम कर कभी कभी कुछ रुपया वसूल कर लते थे, परन्तु उनमें 
से कोई भी एसा शक्तिशाली नहीं था कि वह स्वतन्त्र रूपेण राजस्थान 

में होलकर राजघराने की सत्ता को पूर्णतया अक्षुण्ण बनाए रख सकता। 
यशवन्तराव का अनन्य साथी तथा प्रधान सेनापति अमीर खाँ प्रारम्भ 
से ही सदेव अरध-स्वतंत्र रहा था। अब तो वह पूर्णतया स्वाधीन हो गया । 
होलकर राजघराने एवं राज्य का शासन-प्रबन्ध बहुत-कुछ उसकी ही 
देख-रेख में उसके कहे अनुसार चलता था, और वहाँ अपने इस प्रभाव 
को ज्यों का त्यों बनाए रखने को वह निरन्तर प्रयत्नशील रहता था। 
समय समय पर वह होलकर राजघराने की सहायता भी करता था, 
और राजस्थान के सुद्र राज्यों से अपनी माँग के साथ ही वह होलकर 
घराने को दिया जाने वाला ख़िराज भी उनसे बराबर वसूल 
करता रहता था । अमीर खाँ पर अब कोई भी दबाव या रोक नहीं 
'रह गई थी, एवं अधिकाधिक महत्त्वाकांक्षी और धनलोलप होने के 
साथ ही वह बहुत ही नृशंस तथा अत्याचारी भी हो गया था । नागपुर 
की ओर से वापस लोट कर मार्च, १८१० ई० में अमीर खाँ पुनः 
राजस्थान पहुँचा तथा पूरे सात वर्ष तक वह समूचे राजस्थान को 
रोंदता रहा । मरहठों के हाथों रही-सही राजस्थान की बरबादी 
को अमीर खाँ के सैनिकों तथा उसके अन्य साथी पिण्डारियों के दढों. 
ने पूरा किया, जिससे सारे ही राजस्थानी राज्य अपने स्थायित्व, 
शान्ति तथा समृद्धि के लिए लालायित हो उठे, और अंग्रेज़ों का संरक्षण 
प्राप्त करने के लिए वे निरन्तर प्रार्थना करने ऊगे । अतएव जब 
अंग्रेजों ने अपनी नीति बदछी, तब राजस्थान पर भी अपना 
एकाधिपत्य स्थापित करने में उन्हें न कोई देरी ही लगी और न उन्हें 
किसी कठिनाई का सामना ही करना पड़ा । क्‍ 

और ऐसे समय जब राजस्थान के अन्य सारे राज्यों में सत्र 
सर्वेताश का हाहाकार हो रहा था , जब आन्तरिक यूद्धों एवं बाहरी 
आक्रमणों के फलस्वरूप उनमें सवंत्र घोर अशान्ति छाई हुई थी, और 

जब आमदनी तथा समुद्धि के साथ ही साथ उन राज्यों की सीमाएं भी 
निरन्तर घटती ही जा रही थीं, तब राजस्थान की दक्षिण-पूर्वी सीमा 
पर एक ऐसा भी राज्य था, जहाँ सेकड़ों कोसों तक हरे-भरे खेत 
लहलहाते थे, जहाँ आन्तरिक कलह बहुत-कुछ मिट चुका: था, 
तथा बाहरी आक्रमणकारी एवं पिण्डारी भी जिस ओर जाते और 
जहाँ उपद्रव मचाते भिककते थे, और जहाँ की आमदनी तथा समृद्धि 
के साथ ही साथ जिस राज्य की सीमाएँ भी यदा-कदा बढ़ती ही 
जाती थीं । यह राज्य था वीर योद्धा हाड़ों का कोठा राज्य एवं उस 
अराजकतापूर्ण काल में इन अनपेक्षित विशेषताओं के लिए सारा 
श्रेय था वहाँ के सर्वे-सर्वा प्रधान मनन्‍्त्री काला जालिमसिह को । 
छत्रधारी शासक न होते हुए भी उसने अधे शताब्दी से भी अधिक 
समय तक कोटा राज्य पर एकाधिपत्य-पूर्ण शासन किया । अपने समय 
का यह विलक्षण पुरुष समूचे राजस्थान में स्वंथा एकाकी था। 
वह एक वीर योद्धा, सुयोग्य शासक, चतुर कूटनीतिज्ञ तथा अपने 
“राज्य का परम हितेषी था । होलकर और सिन्धिया, मरह॒ठे और 
अंग्रेज, राजपूत एवं पिण्डारी, सारे ही परस्पर-विरोधी दलों के साथ 
उसका समान मित्रतापूर्ण व्यवहार था। सब ही उसकी बुद्धिमत्ता, 
राजनेतिक कौशल तथा अनुभवपूर्ण धूतंता का लोहा मानते थे, 
और उसके सहयोग एवं मेत्री के इच्छूक रहते थे । राजकीय मामलों 
में उसकी सलाह लेने या अपने आपसी भभगड़ों में उसको मध्यस्थ 
बनाने के लिए द्र द्र के राज्यों तक में उसे आदरपूर्वक आमन्त्रित 
किया जाता था । 

मेवाड़ राज्य के मामलों में उसकी विशेष दिलचंस्पी थी; वहाँ 
अपना प्रभाव बढ़ाने एवं अपनी उस पश्चिमी सीमा पर छूगे हुए 
मेवाड़ के परगनों को अपने अधिकार में करने के लिए भी वह बहुत 

ही उत्सुक रहता था | जहाज़पुर का किला और परगना पहिले ही 
उसके अधिकार में आ चुके थे। सुंअवसर देख-देख कर उसके 
आस-पास के अन्य परगनों को भी धीरे धीरे उसने अपने अधिकार 
में कर लिया । राजस्थान पर अंग्रेजों का आधिपत्य होने के बाद 
कनेल टाड ने जालिमसिंह को बाध्य किया कि ये सारे परगने व्रह 
मेवाड़ राज्य को वापस लौटा दे (सन्‌ १८१९ ई०)। उत्त दारिदय- 
पूर्ण दुदितों में अपना तथा अपने राजघराने का निजी देनिक़ व्यग् 
चलाने के लिए भी महाराणा भीमसिंह को पूरे पन्द्रह वर्ष से अधिक 
समय तक एकमात्र ज़ालिमसिह की ही आथिक सहायता पर निर्भर 
रहना पड़ा था, जिससे ज़ालिमसिंह के अनुचित आग्रह को भी अस्वीकार 
करना महाराणा के लिए सर्वधा असम्भव था। अतएव. महाराणा के 
इस बढ़ते हुए ऋण-भार से लाभ उठा कर जालिमसिह ने मांडलूगढ़ 
के किले को भी अपने आधीन, करने का सन्‌ १८११ ३० .में प्रयत्न 
किया था, जो वहाँ के किलेदार के दृढ़तापूर्ण विरोध से हो विफल 
हो सका | 

; : दौलतरातव्ु की कठिनाइयाँ निरन्तर बढ़ती ,ही जा रही थीं । 
राजस्थान के राजा उसके अधिकारियों की उपेक्षा करते थे और 
उन राज्यों पर चढ़े हुए उसके खिराज का कुछ भी रुपया वसूल नहीं 
हो रहा था.।. अतएव दोौलतराव का राजस्थान की ओर आता 
अनिवारय हो गया | जनवरी, १८०९ इ०, के .अन्त में वह .हाड़ौती 
पहुचा तथा वहाँ से पश्चिम की ओर चला । जयपूर राज्य के लेत़-देन 
का मामलछा अभी तक तय नहीं हुआ था, एवं सिन्धिया के सेवानायक 
ज़यपुर राज्य में लट-मार करने लगे, तथा सिन्धिया की राह में पड़ने 
वाल दूनी के किले को भी घेर लिया गया ,। परन्तु दो माह के. घेरे 
के. बाद भी यह किल्ला नहीं लिया जा सका | अन्त में जयपुर राज्य 

की ओर से प्रस्ताव हुआ कि सारा मामला तय कर लिया जावे, तब 
तो दौलतराव ने सहर्ष समभोता कर लिया और जयपर राज्य से 
१५ लाख रुपया पाने का वादा ले कर मई १४, १८०९ इं० को वह 
वहाँ से मंवाड़ की ओर चल पड़ा । 

सन १८०६ इं० की बरसात में मेवांड से दोलतराव के चले 
जाने के बाद उस राज्य की ओर किसी ने भी विशेष ध्यान नहीं दिया 
था । कृष्णाकुमारी के विवाह के प्रश्न को लेकर चलने वाले ये युद्ध 
तथा सारे भगड़े मेवाड़ से बाहर ही होते रहें थे, तथापि मेवाड़ की 
हालत दिनोंदिन बिगड़ती जा रही थी । महाराणा . की निजी सेना 
सर्वंधा नंगण्य और उसकी व्यक्तिगत तथा शासकीय सत्ता केवल 
नाम-मात्र की ही थी । मेवाड़ के बड़े-बड़े सरदार स्वाधीन बन बैठ 
थे, और राज्य भर में शासन-व्यवस्था नाम-मात्र को भी नहीं रह गई 
थी । विरोधी मरहठ सरदार, विद्रोही सेनानायक तथा पिण्डारियों के 
दल, सब ही के लिए, मेवाड़ सर्वे-श्रेष्ठ आश्रय एवं समुचित निर्वाह 
का सुगम स्थान बन गया था । सर्जेराव घांड़गे, अम्बाजी इंगले, 
आदि ने अपने कठिनाइंपूर्ण दिन मेवाड़ में ही लूट-पाट कर या वहाँ 
यत्र-तत्र रुपया वसूल कर के बिताये थे। मरहठे सेमानायकों का 
वहाँ सवंत्र दौर-दौरा था। जलाए हुए गाँव, विनष्ट खेती-बाड़ियाँ, त्रंस्ते 
अत्याचार-पीडित ग्राम-निवासी, आदि बरबादी के चिह्न महीनों तक' 
उन सेनानायकों के उसः-ओर से निकलने के सुस्पष्ट प्रमाण देते थे । . 

पूरे तीन वर्ष बाद पुनः वहाँ पहुँच कर दौलतराव ने सन्‌ 
: १८०९ ईं० के पिछले छ: माह मेवाड़ के उत्तर-पूर्वी प्रदेश एवं 
शाहपुरा के आस-पास ही बिताए, तथापि वह वहाँ अपने आधिपत्य 
को सुदृढ़ नहीं बना. सका जनवरी, १८१० इईं० के अन्तिम दिलों में 
बह अजमेर पहुँचा और दस दिन तक वहाँ ठहर कर वापस बूंदी की 


खत र्‌ प्‌ श लक 


ओर लौट पड़ा । राह में कुछ सप्ताह तक उनियारा में ठहर कर उसने 
पिछली सन्धि के अनुसार किये गये वादे का रुपया जयपुर राज्य से 
वसूल करने का समुचित प्रबन्ध किया और मई माह समाप्त होते- 
होते वह चम्बल पार कर मालवा में ध्योपुर के पास जा पहुँचा । 
क्ृष्णाकुमारी के विवाह के प्रश्न को लेकर जोधपुर के मानसिह 
और जयपुर के जगतसिह में चलने वाला विरोध अब तक शान्‍्त हो 
चुका था, एवं सन्‌ १८१० ई० के प्रारम्भिक महीनों में उनके बीच 
एक सन्धि भी हो गईं थी । तथापि दोनों ही नरेश क्ृष्णाकुमारी के 
साथ विवाह के लिए बहुत ही उत्सुक थे । सवाई जगतसिंह का आग्रह 
तो अत्यधिक था और महाराणा भी तदयथ पूर्णतया तत्पर था; 
किन्त्‌ इसकी संभावना भी मानसिह के मित्र एवं समर्थक अमीर खाँ 
को अतीव अरुचिकर थी। अतएव जुलाई, १८१० इई० में 
उदयपुर पहुँच कर जब अमीर खाँ ने महाराणा भीमसिंह को सलाह 
दी कि इस निरन्तर होने वाले आपसी भंगड़े का अन्त कर देने के लिए 
तत्काल क्ृष्णाकुमारी का वध कर दिया जाना चाहिये, तब उसकी 
इस सलाह की उपेक्षा करना महाराणा के लिए संभव नहीं था । 
और तब जो कुछ भी उदयपुर के उन राजमहलों में हुआ उसका टाड 
और मालकम ने बहुत ही करुणापूर्ण वर्णन लिखा है । उस निरपराध 
राजपूत कन्या की इस शोचनीय मृत्यु का वह अभिज्ञाप तब से मेवाड़ 
के राजघराने को सताता रहा है । भीमसिंह का वंश समूल नष्ट हुआ 
ओर उसके सारे उत्तराधिकारियों की तत्सम्बन्धी व्यथा एवं कथा 
सुज्ञात हैं । 
दौलतराव के राज्य तथा अन्य आधीन प्रदेशों का सारा शासन- 
संगठन पूर्णतया छिन्न-भिन्न हो चुका था । सर्वत्र अराजकता एवं 
अव्यवस्था का दोर-दौरा था । उसकी आय निरन्तर घटती जा रही थी । 

राजस्थानी राज्य उसकी उपेक्षा करने छूगे थे | सैनिकों का वेतन 
चुकाना तक एक कठिन समस्या बनती जा रही थी । अतएव उनमें 
उच्छुंखलता तथा अनुशासन-विहीनता अत्यधिक बढ़ गईं थी, और 
विद्रोह कर देता उनके लिए नित्य-प्रति की बात हो गईं थी । सुयोग्य 
कर्मठ विश्वसनीय अधिकारियों तथा साहसी वीर सेनानायकों के 
अभाव के कारण ही, सब कुछ जानते हुए भी, आथिक कठिनाइयों 
एंव सेनिक अशक्तता के विषम चक्कर में से यत्किचित्‌ भी उबरना 
दौलतराव के लिए सर्वथा असंभव हो गया था। ऐसी परिस्थिति में 
पिण्डारियों को अपने राज्य में नहीं घुसने देना या अमीर खाँ तथा 
अन्य पिण्डारी सेनानायकों को राजस्थानी राज्यों से निकाल बाहर 
करना दौलतराव के बूते की बात नहीं रह गईं थी । अमीर खाँ के 
उपद्रवों तथा लूट-मार की शिकायत करके दौलतराव ने स्वयं कई 
बार उसके विरुद्ध अंग्रेज़ों से सहायता प्राप्त करने का असफल प्रयत्न 
किया था । अतएव मई, १८१० ई० में राजस्थान से लौटने के बाद 
वहाँ पुनः जाने का उसे साहस नहीं हुआ । उसके विभिन्न सेनानायक 
राजस्थानी राज्यों पर जो कुछ भी उसका आधिपत्य बनाए रख 
' सके, या वहाँ से यदा-कदा वसूल हो जो कुछ भी थोड़ा-बहुत रुपया 
उसे मिल जाता, उनसे ही दोलतराव को संतोष करना पड़ता था । 
कृष्णाकुमारी की ह॒त्या के कुछही समय बाद अमीर खाँ तो 
जयपुर की ओर चल दिया, और मेवाड़ से रुपया वसूल करने तथा 
वहाँ के अपने परगनों की देख-भाल का उत्तरदायित्व उसने अपने 
सहकारी सेनानाथंक जमशेद खाँ को सौंप दिया, जिसकी इन वर्षो 
की सख्तियों को मेवाड़-निवासी यूगों तक नहीं भूल सके । उधर 
दौलतराव ने मेवाड़ का शासन-प्रबन्ध बापू सिन्धिया को सौंपा 
था, एवं सन्‌ १८११ ई० के प्रारम्भिक महीनों में वह ससेन्‍्य मेवाड़ 

पहुँचा, जिससे मेवाड़ की रही-सही आमदनी को हथियाने के लिए 
ज़मदोंद खाँ के साथ ही दौलतराव सिन्धिया के दूसरे सेनानायक 
जसवन्तराव . भाऊ से. भी उसकी कशमकश चलने लगी। मेवाड़ 
की. आमदनी के बँटवारे सम्बन्धी एक समभौता हो जाने पर भरी 
संन्‌ १८१२-३ ई० में पड़ने वाले अकालों के कारण वहाँ से यशेष्ट 
द्रव्य वसूल करना सर्वथा असम्भव हो गया और मेवाड़ के कई सरदारों, 
किसानों तथा महाजनों को बरसों तक अजमेर में कंद रखने के बाद 
भी मेवाड़ से समुचित रुपया. वसूल करने में बापू सिन्धिया को कोई 
सफलता नहीं मिलो ।. 
:. बापू सिन्विया और जमशेंद खाँ के ये अत्याचार असहनीय हो 
उठे, तब सन्‌ १८१५ ई० के प्रारश्भिक महीनों में महाराणा भीमसिह 
ने अजीतसिह चृण्डावत को दौलतराव के पास ग्वालियर भेज कर 
इन अत्याचारों का अन्त करवाने के लिए प्रार्थना करवाई । परन्तु 
महाराणा की सहायता करने में बापू सिन्धिया को किसी भी प्रकार 
असन्तुष्ट करने के लिए दौलतराव तेयार नहीं था, एवं कोई आठ- 
दस माह तक ग्वालियर ठहरने के बाद फरवरी, १८१६ इ० में 
अजीतसिह विफल मनोरथ ही वहाँ से वापस छोटा । उधर मेवाड़ , 
में परिस्थिति अधिकाधिक बिगड़ती जा रही थी । महाराणा के राज- 
देस्‍्बार में चुण्डावतों का प्रभाव पुनः बढ़ गया था, और अक्तूबर, 
१८१५ ६० में उन्होंने प्रधान मंत्री सतीदास तथा उसके भतीजे जयचंद 
गाँधी की हत्या करवा दी । उत्तरी राजस्थान में अमीर खाँ के बढ़ते 
हुए आधिपत्य को रोकने के लिए बापू सिन्धिया स्वयं वहाँ प्रयत्नशील 
था, एवं अवसर पाकर जसवन्तराव भाऊ ने मेवाड़ में अपना प्रभाव 
बढ़ा लिया, तथा अब जमशेद खाँ के साथ उसकी कशमग्रकश चली. .। 
उधर मरहंठों के प्रति. मेवाड़ के राजपूत सरदारों की विसोधपूर्ण 

भावना किसी भी प्रकार घटी न थी, एवं मेवाड़. पर अंग्रेजों का 
आधिपत्य हुआ तब तक . मरहठे सेनानायक, राजपूत सरदारों और 
परिण्डारी लटेरों के इन पारस्परिक भगड़ों से मेवाड़ का पूर्ण सर्वताश 
हो चका था । 

मेवाड़ की तरह जयपुर राज्य की, राजनेतिक तथा आथिक 
परिस्थिति भी सवेथा शोचनीय ही थी । कृष्णाकुमारी के लिए अतीव 
लालायित रहने वाले जयपुर के तत्कालीन शासक सवाईं जगतसिंह को 
राग-रंग तथा एऐश्वयं-विलास से अवकाश ही नहीं मिलता था कि शासन- 
क़ाय की ओर वह ध्यान दे सके । अपनी प्रेयसी वाराँगना रसकपूर 
क्रो अधिकाधिक आदर प्रद्गान करने, निरन्तर उसकाः महत्त्व बढ़ाने 
तथा: नित्य नई भेंटें दे कर उसे प्रसन्न रखने में ही उसका: सारा 
समय बीतता था । राज्य का शासन-संगठन अत्यधिक अव्यवस्थित 
तथा विश्वेंखलित होता जा रहा था। जयपुर राज्य से; खिराज 
क्रे लिए अमीर खाँ की माँग निरन्तर ब्रनी रहती थी, और उसे वसूल 
करते रहने के लिए अमीर खाँ ने अपने सहकारी सेनचानोयके 
मुहम्मद शाह खाँ को ससेन्‍्य जयपुर राज्य में रख छोड़ा था.।। उस 
राज्य,के मन्त्री-समण्डल में जल्दी-जल्दी होने, वाले परिवतंनों के, कारण 
अमीर खाँ को भी ख्िराज की रकम के.लिये जयपुर राज्य: के साथ 
बारंबार नया समझौता करना पड़ता था। अमीर .खाँ.को शक्ति 
अब बहुत बढ़ गई थी । सन्‌ १८१२ ई० में जब दूनी के. च्राँदर्सिह. ने 
महम्मद शाह खाँ को पराजित कर टोंक के. पास अमीरगढ़ के किले 
में उसे जा. घेरा, तब अमीर खाँ स्वयं वहाँ पहुँचा और सवाईं जगतर्सिह 
को बाध्य क़र जुलाई, १८१३ ई० में उसने चाँदर्सिह को मन्त्री के 
पद से च्यूत करवाया । इसके कुछ ही, माह.बाद जयपुर एवं: जोप्नपुर 
के राजाओं के विवाह के अवसर पर अमीर खाँ श्री. जन्ग,इस उत्सव में 

सम्मिलित हुआ, तब उसकी इच्छा न होते हुए भी सवाई जगतसिह 
ने विवश हो कर अमीर खाँ को अपने साथ उसी गद्दी पर बेठाया, 
तथा उसके साथ एक छत्रधारी शासक का-सा बर्ताव करना पड़ा 
(सितम्बर, १८१३ ई०) । 

पिछले कई वर्षों की मित्रता के नाते भी जोधपुर राज्य से रुपया 
वसूल करने के मामले में अमीर खाँ मानसिह के साथ किसी प्रकार 
की रियायत नहीं करता था। कभी मुहम्मद शाह खाँ को वहाँ भेजता 
था और कभी वह स्वयं भी ससेन्य जोधपुर जा पहुँचता था। 
अमीर ख्राँ के लिए आवश्यक द्रव्य की प्राप्ति ही एकमात्र 
उद्देश्य था, एवं सन्‌ १८१५ ई० में जब उसे ऐसा प्रतीत हुआ 
कि मानसिह के प्रधान मन्‍्त्री सिधवी इन्द्रराज तथा प्रमुख 
सलाहकार आयस देवनाथ से उसे समुचित द्रव्य नहीं प्राप्त 
हो सकेगा, तब मानसिंह के विरोधियों से मिल कर, जिनमें मान- 
सिंह का एकमात्र पृत्र छत्रसिह भी सम्मिलित था, उसके इन 
दोनों कर्मेंचारियो का वध करवा देने में भी अमीर खाँ को कोई 
हिचकिचाहट नहीं हुईं ( अक्तूबर १०, १८१५ ई० ) । इस 
हत्या-काण्ड से मानसिह को इतना दुःख हुआ कि उसने राज्य-कार्य 
करना और बाहर आता-जाना भी छोड़ दिया । अमीर खाँ तो 
जयपुर की ओर चला गया, और जोधपुर राज्य का नया प्रधान 
मन्त्री सिधवी गुलराज वहाँ के कुछ प्रमुख सरदारों की सलाह के 
अनुसार राज्य का शासन चलाने लगा । परन्तु मानसिंह के विरोधियों 
का बल निरन्तर बढ़ता जा रहा था । अप्रेल ४, १८१७ ई० को 
उन्होंने गुलराज को भी मरवा डाला; तब तो मानसिंह ने किसी भी 
प्रकार का विरोध बढ़ाना सर्वेथा अनुचित समभा, एवं इच्छा न 
रहते भी उसने स्वयं ही अपने पुत्र छत्नसिह को युवराज-पद पर 

आसीन कर राज्य का सारा शासन-कार्य उसे सौंप दिया 
(अप्रेल १९, १८१७ ई ०), तथा स्वयं एकान्त-वास करने लगा। 

जयपुर राज्य के साथ सन्‌ १८०३ ई० में की गईं सन्धि'का तब 
दो वर्ष बाद अन्त करने के समय से ही अपनी उस कार्यवाही के 
औचित्य एवं आवश्यक्ता का प्रश्न सदेव अंग्रेज़ अधिकारियों के 
सम्मुख उठता रहा था | जयपुर राज्य के साथ पुनः नई सन्धि करने 
के लिए सन्‌ १८१४ ३० के बाद प्रस्ताव होने लगे थे, परन्तु अप्रेल, 
१४१६ ई० में जाकर ही कहीं जयपुर राज्य को अमीर खाँ के 
आक्रमणों से बचाने का निश्चय किया गया, और दिल्‍ली में नियुक्त 
अंग्रेज अधिकारी चाल स मेटकाफ़ को आदेश मिला कि तदर्थ जयपुर 
राज्य के साथ नई सन्धि कर ली जावे। उधर जयपुर राज्य के मन्त्री- 
मण्डल में अपनी इच्छानसार परिवतेन करवाने के लिए सवाई जगतर्सिह 
को बाध्य करने के हेत्‌ इन्हीं दिनों अमीर खाँ ने जयपर नगर को जा घे रा 
था और उस पर गोलाबारी भी कर रहा था । अतएव विवश होकर 
संवाई जगतसिह ने अमीर खाँ के साथ ही साथ अंग्रेज़ों से भी सन्धि 
की बात-चीत शुरू कर दी, परन्तु अमीर खाँ के साथ समभौता हो 
जाने के कारण जयपुर नगर का घेरा उठा कर जब वह वहाँ से चल 
दिया ( जुलाई, १८१६ ई० ), तब अंग्रेजों के साथ प्रस्तावित सन्धि 
की प्राय: सारी शर्ते तय हो जाने पर भी जयपुर राज्य की ओर से 
कुछ नई माँगें पेश की गईं, जिसंसे इस सन्धि-वार्ता का अगस्त माह 
के प्रारम्भ में ही अन्त हो गया । 

परन्तु भारत में अंग्रेज़ी राज्य के तत्कालीन गवनेर-जनरल 
लाड़ हंस्टिंग्ज़ ने पिण्डारियों का अन्त करने का दृढ़ निश्चय कर लिया 
था, और उसी उद्देश्य से उसने एक बहुत ही विस्तृत आयोजन बना 
कर दिसम्बर, १८१६ ई० में तेयार किया, जो अगले वर्ष वर्षा ऋतु 

समाप्त होने के बाद ही कार्यरूप में परिणत किया जा सका | होलकर 
और सिन्धिया के साथ नई सन्धियाँ कर, राजस्थान ओर मालवा के 
राज्यों के साथ अंग्रेजों के सन्धि न करने की जो शर्त उनके साथ की 
गईं पिछली सन्धियों में थीं, उनका अन्त करते का निश्चय हुआ । 
राजस्थान के राज्यों के साथ ऐसी नई सन्धियाँ करने का कार्य-भार 
चाल्स मेटकाफ़ को ही सौंपा गया । पिण्डारियों के सारे ही दलों को 
चारों ओर से घेर कर स्वंदा के लिए उनका अन्त कर देने, तथा 
इस आयोजन का विरोध करने वार शासकों या सेनानायकों को 
धमका कर दबाने या उनका भी दमन करने के लिए विशेष रूपेण 
सैनिक आयोजन किया गया । अक्तूबर १६, १८१७ ई० को ये सेनाएँ 
अपने-अपने केन्द्रों से पिण्डारियों का दमन करने के लिए निश्चित 
आयोजन के अनुसार चल पड़ीं | सिधिया और होलकर की पूर्वानुमति 
प्राप्त किये बिना ही राजस्थान के राज्यों को अपने संरक्षण में लेकर 
उनके साथ समुचित सन्धियाँ करने का अपना निश्चय लछाड हस्टिंग्ज 
ने किया । समय को पहिचान कर बरसों के अपने कठोर श्रम से प्राप्त 
अपने अधिकृत प्रदेशों को एक स्वाधीन राज्य के रूप में संगठित 
कर उसे राजनेतिक स्थायित्व देने के लिए अमीर खाँ भी लालायित 
हो उठा । इस बार राजस्थान में सबसे पहिल अंग्रेज़ी संरक्षण स्वीकार 
कर उसने होलकर घराते के प्रति अपनी नाम-मात्र की अधीनता का 
अन्त किया, तथा पिण्डारी-लटेरों का वह नेता अब राजस्थान का. 
एक सुप्रतिष्ठित नवाब बन गया । 

पिण्डारियों का दमन करने में अंग्रेजों की सेनाओं की परी- 
पूरी सहायता करने तथा अंग्रेज़ों के साथ सन्धि कर उनका संरक्षण 
प्राप्त करने के लिए मेटकाफ़ ने राजस्थान के सारे ही राज्यों को 
आमन्त्रित किया । दिल्‍ली में उसके साथ रहने वाले विभिन्न 

राजस्थानी राज्यों के वकीलों के साथ तदर्थ बात-चीत प्रारम्भ 
हुई 4 राजस्थानी राज्यों के साथ सम्बन्ध स्थापित करने के लिए 
नवम्बर ५, १८१७ इं० को ही दौलतराव सिन्धिया ने अपनी स्वीकृति 
दे दी थी। परन्तु होलकर राजघराने के अधिकारियों से यही 
स्वीकृति प्राप्त करने के लिए महिदपुर के घमासान युद्ध में उन्हें पूर्ण- 
तया पराजित करना पड़ा था (दिसम्बर २१, १८१७ इई०) । 
करौली राज्य के साथ नवम्बर में ही सन्धि की जा चुकी थी। दिसम्बर 
२६, १८१७ ६० को कोटा राज्य के साथ अंग्रेज़ों नें सन्धि कर ली 
और तब एक-एक कर राजस्थान के अन्य सारे राज्यों को भी मेटकाफ़ 
ने अंग्रेज़ी संरक्षण में ले लिया । 

पिण्डारियों का दमन कर उन्हें राज़स्थान से निकाल बाहर 
करने के लिए निश्चित आयोजन के अनसार अंग्रेज़ों की अनेकों संनाएं 
विभिन्न दिशाओं से चल कर पूर्वी एवं दक्षिणी राजस्थान में पहुंचीं । 
अमीर खाँ ने अंग्रेज़ों की पूरी-प्री सहायता की और सन्‌ १८१८ ईं० 
के प्रथम चार-पाँच माह बीतते-बीतते राजस्थान से पिण्डारियों का 
नामोनिशान ही. मिट गया । जसवन्तराव भाऊ जंसे उनके सद्दायक 
मरहठा सेनानायकों को भी राजस्थान से निकाल बाहर किया । 
और यों पिण्डारियों का दमन क़रते समय अंग्रेजों नें बिना किसी 
कठिनाई के समूचे राजस्थान पर एकबारगी ही अपना पूर्ण एकाधि- 
पत्य स्थापित कर लिया । अब राजस्थान में सर्वत्र शान्ति छा गई, 
तथा प्‌्॒व-आधनिक राजस्थान के इस अराजकतापूर्ण कार का भी 

अन्त हुआ । 

राजस्थान पर अपना पूर्ण आधिपत्य स्थापित करके भी मरह॒ठ 
उसे स्थायी नहीं बना सके थे। महादजी की मृत्यु के बाद से ही 
राजस्थान पर मरहऊों का प्रभुत्व क्षीण होने लगा था, और सन्‌ 

१८०३ ई० में युरोपीय सेनानायकों के चले जाने के बाद तो मरहों 
की सत्ता की यह निबंलता अत्यधिक सुस्पष्ट हो गई थी । द बाँय, 
पेरों तथा अन्य युरोपीय सेनानायकों की शिक्षा, अनुशासन एवं संचालन 
के फलस्वरूप राजपूत राज्यों की तुलना में मरह॒ठों की सेनाओं को 
जो विशेष शक्ति तब प्राप्त हुई थी, वह अब रह नहीं गई थी । किन्तु 
विभिन्न मरहठे. सेनानायकों के पारस्परिक झगड़ों, होलकर घराने की 
विलीन होती हुईं सत्ता एवं राजस्थान से दोलतराव की दीघे-कालीन 
अनुपस्थितियों से भी राजस्थान के राजपूत राज्य लाभ नहीं उठा 
सके । मरहठे शासकों एवं उनके शासन की इन कमज़ोरियों और 
राजपूत राजाओं की इस असमर्थता से प्रा-पुरा लाभ उठाया 
पिण्डारी दलों के विभिन्न सेनानायकों ने । द्वितीय अंग्रेज-मरहठा 
युद्ध तथा चारों ओर निरन्तर अपना आधिपत्य बढ़ाने की अंग्रेजों 
की नीति के फलस्वरूप सन्‌ १८०५ ईं० के बाद मरहठे शासकों के 
निजी राज्यों की सीमाएँ संकुचित हो गईं थीं और साथ ही रुपया 
एकत्र करते का उनका क्षेत्र भी अत्यधिक सीमित हो गया था । 
इस संकी ण॑ दायरे में पिण्डारियों तथा अमीर खाँ जेसे अधे- 
स्वृतन्त्र सेवानायकों की बढ़ती हुईं सत्ता ने सिन्धिया की 
कठिनाइयों को और भी अधिक उल्मका दिया था । 
अब राजस्थान तथा वहाँ के राज्य और ठिकाने निरन्तर बढ़ती 
हुई अराजकता, बरबादी, दारिद्रय एवं आक्रमणकारियों की माँगें 
पूरी करने की असमर्थेता के विषम चक्कर में पड़ गये । सन्‌ १८०३- 
०४ इई० में राजस्थान के राज्यों के साथ सन्धियाँ कर अंग्रेज़ों ने 
जिस संभावना की ओर सुस्पष्ट संकेत किया था, उसकी पूर्ण उपेक्षा 
कर सिन्धिया तथा उसके अधिकारियों ने अक्षम्य अद्रदर्शिता 
का परिचय दिया । अतएवं सन्‌ १८१७ ई० के अन्त में जब लाडे 

हेस्टिंग्ल अपने सवे-व्यापी आयोजन को कार्यरूप में परिणत करने 
लगा तब उसी के आदेशानुसार नये सन्धि-पत्र पर हस्ताक्षर करने 
तथा, परोक्ष रूपेण ही क्‍यों न हो, अपनी सत्ता को छिन्न-भिन्न होते 
बेबस देखते रहने के अतिरिक्त दूसरा कोई चारा दौलतराव के लिए 
नहीं रह गया था । 

परन्तु राजस्थान की परिस्थिति तो और भी अधिक शोचनीय 
हो उठी थी। वहाँ राजा से छूकर रंक तक का सम्पूर्ण तथा सर्वतोमुखी 
पतन हुआ था । सव्वेत्र निर्जीवता एवं निष्क्रियता बढ़ती जा रही थी । 
यूरोपीय सेनानायकों द्वारा सुशिक्षित सेनिकों की शक्ति का अनुभव 
कर वेसे सेनानायक और सेनिक नौकर रखने के लिए कुछ राजा अवश्य 
प्रयत्तशील हुए, परन्तु इन जन्म-जात सैनिकों एवं योद्धाओं को यह . 
भी नहीं सूक्मी कि स्वयं ही इस पद्धति को सीख कर अपने-अपने राज्यों 
की इस महत्त्वपूर्ण कमी को पूरा करें। विभिन्न मरहठे सेनानायकों 
को आपस में लड़ा कर ही ये राजपूत राज्य अपना काम निकालते रहें 
थे , परन्तु पिण्डारियों का दौर-दौरा बढ़ने के बाद यह उपाय भी 
नहीं चल सका । राजस्थान के राज्य कभी भी सम्पत्तिशाली नहीं 
रहे थे, और अब तो उनका दारिदय चरम सीमा को' पहुँच गया । 
आपसी फूट, आन्तरिक विरोध एवं पिण्डारियों की लूट-मार ने 
परिस्थिति को अधिक विषम ही बना दिया । एक दयनीय विवशता 
राजस्थान के समूचे जीवन में भर गईं थी । यद्यपि द्वितीय अंग्रेज़- 
मरहठा यद्ध के समय राजस्थानी राज्यों के साथ की गईं कई एक 
सन्धियों का अंग्रेजों ने तब ही अन्त कर दिया था, तथापि राजस्थान 
के राजाओं को उनसे पूरी आशा बनी रही । अंग्रेज़ ही उन्हें अपने 
एकमात्र त्राता देख पड़े, एवं उनका संरक्षण प्राप्त करने के लिए 
वे अंग्रेज़ों से निरन्तर याचना करते ही रहे । राजनेतिक पतन के 

उस गहरे गह्नर में पड़े राजस्थान के राजा और रंक सब ही चारणों 
द्वारा लिखी राजस्थान की विगत ऐतिहासिक कीति-गाथाओं को 
सुंन-सुन कर ही संतोष कर लेते थे और स्वयं को' भुलावा देते रहे 
थे; उस शोचनीय परिस्थिति से उबरने के लिए तब भी कोई प्रयत्न 
सोचने का किसी को खयाल तक न था । 

राजस्थान में अयोग्य शासकों की परम्परा अक्षुण्ण चल रही 
थी । प्रदेश की बढ़ती हुईं बरबादी एवं दरिद्रता के कारण साधारण 
नागरिक का देनिक जीवन भी निस्तेज एवं विषादपूर्ण बनता जा रहा 
था । भयंकर अराजकता एवं निरन्तर होने वाले उलट-फरों के कारण 
सरदारों के साथ राजाओं की स्थिति भी सदेव डांवाडोल ही रहती थी । 
परिस्थिति-जन्य इस चिन्तापूर्ण आकुलता को भुलाने के लिए ही राजा 
और रंक सब ही समान रूप से ऐश्वयं-विछास की ओर अनायास 
आकर्षित होते थे । भौतिक जीवन के इन कठोर सत्यों को भुलाने के 
लिए नित्य नए उत्सवों का आयोजन होता था, आडम्बरपूर्ण जलसों 
की तड़क-भ ड़क देख पड़ती थी, और नाच-गान, राग-रंग और ऐश्वर्य- 
विलास का समाँ बाँधने का निरन्तर प्रयत्न होता रहता था । नेतिक 
अनाचार बढ़ता जा रहा था । कभी भी न समाप्त होने वाल गृह- 
युद्धों के साथ ही यह असीम व्यभिचार का भी युग था। सवाई 
जगतसिह के राव में चलने वाल ऐश्वयं-विछकास की अविश्वसनीय 
किन्तु सच्ची बीभत्सपूर्ण कहानियाँ सारे उत्तरी भारत के कौतूहल 
की सामग्री बन गईं थीं, ओर तत्कालीन हस्त-लिखित अखबारों 
में दुहराई जा कर वे कलकत्ता, पून्रा तथा हंदराबाद जेसे सुदूर नगरों 
तक फेलती थीं, जिससे राजस्थान के राजाओं की प्रतिष्ठा और 
उनके राजनतिक एवं सामाजिक महत्त्व को गहरी ठेस छगी । यह नेतिक 
पतन राजस्थान के लिए बहुत ही घातक हुआ, और अब तक राजस्थान 

की रक्षा एवं नेतृत्व करने वाली वह राजपूत जाति अज्नानांधकार 
में सुप्त इस पाप-पंक में डूब कर युूगों के लिए पूर्णतया निरचेष्ठ 
एवं निर्जीव हो गई । 

इस काल में भी साहित्य तथा काव्य को राजस्थान में राज्या- 
श्रय प्राप्त होता रहा । जयपुर का सवाई प्रतापसिह, जोधपुर का 
मानसिह एवं बूंदी का विष्णुसिह, तीनों हो स्वयं काव्य-रचना 
करते थे। उनके आश्रय में रह कर अनेकों सुकवि काव्य-रचना में 
ही अपना सारा समय लगाते थे। ब्रज भाषा के सुविख्यात कवि 
पद्माकर ने भी राजस्थान के विभिन्न राज-दरबारों में कई वर्ष 
बिताए । परन्तु तत्कालीन राजस्थान के कवियों के जीवन एवं 
काव्य में कभी भी एकरूपता नहीं हो पाईं थी । उनकी भावनाओं 
तथा प्रेरणा में पारस्परिक सामझ्जस्य-विहीनता उनके काव्य में भी 
स्पष्ट रूपेण भलकती है । भक्ति रस की कविता भी यग-धर्म के प्रभाव 
से अछती नहीं रह सकी, और उसमें भी ईदइ्वरीय प्रेम तथा श्रीकृष्ण 
की लीला के अन्तगंत श्रृंगार रस की गहरी पट आ ही जाती थी । 
इन कवियों के काव्य में प्रायः तीत्र अनुभूति का अभाव ही रहा, अत- 
एवं इस काल की सव्-श्रेष्ठ रचना समभी जाने का श्रेय मंछाराम के 
रघुनाथ-रूपक गीता रो' तथा किशन आढ़ा के 'रघवर-जस-प्रकाश 
नामक दो रीति-प्रन्थों को ही प्राप्त हुआ । 

इस समय तक राजस्थानी चित्रकला से मुग्रल शेली का प्रभाव 
पूर्णतया विलीन हो चुका था, जिससे इस काल के चित्रों में राजस्थानी 
शेली का विशुद्ध पूर्ण रूप देख पड़ने लगा | तत्कालीन युग के रागे- 
रंग और एश्वयं-विलास-प्रधान प्रव॒त्ति का प्रतिबिम्ब तब के चित्रों 
: में भी सुस्पष्ट देख पड़ता है। रास लीला तथा राधा-कृष्ण सम्बन्धी 
 धामिक चित्रों में भी मानवीय कामुकता का ही चित्रण होता .था.-। 

परम्परागत रूढ़ि के अनुसार बने इन चित्रों में प्री-प्री राजकीय 
तड़क-भड़क एवं अत्यधिक अलंकार-पूर्णता ही पाई जाती थी। 
इंसा की १९ वीं शताब्दी के प्रारंभ से ही राजस्थानी शेलछी 
पर बने हुए चित्रों में भाव-चित्रण के इस छिछलेपन के साथ अत्यधिक 
निर्जीवता भी आने लगी, जिससे बड़ी ही तेजी से इस चित्र-शेली 
का ह्वास होने लगा। उधर जोधपुर में चित्र-शेली की प्रचलित रूढ़ियों 
से विपरीत नित्य नए वेषम्यपूर्ण प्रयोग किये जाने लगे, जिससे वहाँ 
की कला में परम्परागत विकास की एकता ही नष्ट हो गई । 
राजस्थान के चित्रकारों को इस काल में पर्याप्त प्रोत्साहन मिला 
था, किन्तु वहाँ के राज-दरबारों एवं कला-प्रेमियों की बढ़ती हुईं 
दरिद्रता के कारण चित्रकारों की भी आर्थिक स्थिति विशेष सुधर 
ने सकी । . मु 3३» मी व 
 मुग़लों के एकाधिपत्य को चुनोती देकर तब दुर्गादास तथा 
शाणा राजसिह के नेतृत्व में जिस राजस्थान ने सफलतापूर्वक उस 
प्रचण्ड विद्रोह का प्रारम्भ किया था, उसी राजस्थान को इस 
अराजकतापूर्ण काल के अन्त में पुनः विदेशियों के हाथों यों आत्म- 
समपंण करना पड़ा । मरहठ सेवानायकों के निरन्तर आथिक 
शोषण से बचने तथा पिण्डारियों के सवेनाशकारी उपद्रवों का अन्त 
करने के लिए राजस्थानी राज्यों ने उत्सुकतापूर्वक सहषं अंग्रेजों 
का संरक्षण स्वीकार किया | एक शताब्दी से अधिक काल तक निरन्तर 
चलती रहने वाली इस भयंकर अराजकता ने राजपूत राजघरानों को 
जड़ से हिला दिया था; उनका दारिद्रय चरम दयनीय सीमा को पहुँच 
चुका था। जन्म-जात योद्धा राजपूतों का सारा समाज ही पूर्णरूपेण 
पतित हो चुका था क्षात्र-धर्म से च्यूत होकर वे अपनी कतंव्य-बुद्धि 
भी खो बेठे थे। अज्ञान को अपनाने में ही उन्होंने अपना पूर्ण हित समभा, 


बा 


और घोर नेतिक अनाचार में ही उन्होंने स्वर्गीय चिरन्तन सुख का 
अनुभव किया । कुलांगनाओं का तिरस्कार कर कुलठाओं द्वारा 
उनका अपमान करवाने में ही उन्होंने अपने पुरुषत्व की पराकाष्ठा 
की । और उसी राजपूत समाज के वे सुप्रतिष्ठित नेता, उन राज्यों 
के वे नरेश, अपने राज्यों को स्थायित्व प्रदान करने तथा अपने 
व्यक्तिगत शान्ति-सुख के हेतु साँगा और प्रताप, मालदेव और दुर्गादास, 
सवाई जयसिह, काला अज्जा और हाड़ा उम्मेदर्सिह के वे वंशज, 
अपने प्यारे देश की स्वाधीनता की बलि देने से वे यत्किचित्‌ 
भी नहीं हिचके । पराधीनता को सह अपना कर उसीमें उन्होंने अपना 
परम कल्याण देखा । और “धणियाँ ऊभां' तथा उनके “जोताँ-जोताँ 
जब राजस्थान के राजपूत राजाओं की घरती चली गईं, और वहाँ के 
किसी भी हिन्दू या मुसलमान ने अपने वंश-परम्परागत राजपूती- 
धर्म को नहीं निबाहा तब तो कविराजा बाँकीदास को विवश होकर 
कहना ही पड़ा :- 
“पुरजोधॉँण उद्ेपुर जेपुर, 
पहु॒ थौरा खूटा परियाण | 
ओके गईं आवसी आऑँके, 
बॉके आसल किया बखाँण ॥?” 


परन्तु उस समय क्या बॉकीदास ने कभी स्वप्न में भी यह सोचा था 

कि तब ही वे सारे राज-वंश एक प्रकार से स्वंदा के लिए नष्ट हो गए 

थे, तथा तब गईं वह धरती पुनः वापस आने की न थी ? और भारत के 

पुनः स्वाधीन होते ही, पूर्णतया स्वच्छन्द रहने को सर्देव उत्सुक 

राजस्थान तथा अपने विभिन्न व्यक्तिगत स्थायित्व के लिए सर्वंदा 

चितित रहने एवं तदर्थ सतत प्रयत्न करने वाले वहाँ के उन राजपूत 
३४ 

राज्यों को उस समय किये गए उस भयंकर पाप तथा अन्य जघन्य॑ 
अनाचारों का विशेष रूपेण पूर्ण प्रायश्चित करना होगा।. . .. अब 
राजस्थान अखिल भारतीय गण-तंत्र का एक अविभाज्य अंग बना 
और उन राजस्थानी राजपूत राज्यों का विलयीकरण होकर वे सारे 
ऐतिहासिक राजपूत राजघराने राजस्थान के साधारण जन-समाज 
में समा गए । 


क्‍ ३ 
अंग्रेज़ी साम्राज्य के अन्तगत राजस्थान-- 
 राजनेतिक एकता की पुनर्स्थापना, राज्यों 
में नवीन शासन-संगठन, भारतीय 
राजनीति एवं राजस्थान, तथा 
अन्य नई प्रवात्तियों 
( १८१९-१९४७ ३० ) 


पिण्डारियों के विरुद्ध शीघ्र ही प्रारम्भ होने वाले युद्ध को लेकर जब 
अंग्रेज़ों का दूत, सुप्रसिद्ध टाड, नवम्बर, १८१७ ई० में रावटा के पड़ाव 
पर जालिमसिंह फाला को सब तरह से आश्वासन देने लगा कि भारत के 
मध्य भाग. में पूर्ण शान्ति स्थापित करना ही उस युद्ध का एकमात्र उद्देश्य 
था, तथा उसके द्वारा अंग्रेज अपना साम्राज्य बढ़ाना नहीं चाहते थे, तब 
तो उस दृष्टि-हीन किन्तु अनुभवी कूटनी तिज्ञ मन्त्री से रहा न गया। 

“आप जो कुछ भी कह रहे हैं, उस पर स्वयं आप॑ भी पूर्णतया 
विश्वास नहीं करते हैं यह तो में नहीं कह सकता हूँ, परन्तु बूढ़े जालिम 
की इस बात को याद रखना कि वह दिन दर नहीं है, जब सारे 
हिन्दस्तान में एक ही सिक्का. चलगा । 

और उंसकी यह भविष्यवाणी राजस्थान में तो एक ही वर्ष में 
पूरी हो गई । सन्‌ १८१८ ई० के अन्त तक सिरोही राज्य को छोड़ 
कर सारे राजस्थानी राज्यों के साथ अंग्रेजों की संधियाँ हो चुकी थीं । 

सिन्धिया के साथ की गई सन्धि के अनुसार अजमेर का परगना भी 
जुलाई, १८१८ ई० में अंग्रेज़ अधिकारियों को सौंपा जा चुका था | 
सन्‌ १८१९ ई० के प्रारम्भ तक सारे राजस्थान पर अंग्रेजों का राज- 
नेतिक आधिपत्य स्थापित हो गया, और सन्‌ १९४७ ई० में भारत 
के स्वाधीन होने तक वह अक्षुण्ण बना रहा । अंग्रेजों का आधिपत्य 
स्थापित होने से पाइचात्य सभ्यता तथा संस्कृति के साथ राजस्थान 
का प्रथम बार पूर्ण लगाव स्थापित हुआ । यह सम्बन्ध कितना गहरा 
तथा आगे चल कर उसका प्रभाव कितना क्रान्तिकारी होगा, 
सन्धियाँ करते समय संभवत: किसी को भी यह बात नहीं सूभी थी । 
अब विदेशी सत्ता, संस्क्रति तथा विचार-धारा का प्रभाव धीरे-धीरे 
राजस्थान पर पड़ने लगा और यों वहाँ एक नवीन प्रगति का प्रारम्भ 
हुआ, जिससे आगे चल कर राजस्थान की राजनेतिक तथा शासन- 
सम्बन्धी बातों के साथ ही साथ वहाँ के धामिक, सामाजिक, साहित्यिक, 
आदि क्षेत्रों में भी एक अनपेक्षित क्रान्ति के चिह्न अधिकाधिक सुस्पष्ट 
दिखाई देने लगे । इस क्रमिक विकास की अपनी-अपनी विभिन्न 
विशेषताओं के आधार पर ही इन १२८ वर्षों का राजस्थान का 
इतिहास तीन प्रधान विभागों में विभकत किया जा सकता है :- 
(१) सहयोग कारू (१८१९-१८५८ ई०); 
(२) संगठन काल (१८५८-१९०६ ई०); 
तथा (३) युगान्तर काल (१९०६-१९४७ ई०) । 


१, सहयोग काल ( १८१९-१८५८ ई० ), 


इन पिछले दो वर्षों में की गई सन्धियों द्वारा विभिन्न राज्यों 
को अपने आश्रय में लेकर अंग्रेजों ने उनके साथ सहयोग स्थापित 


हा आप हे 


किया । इन सन्धियों की इस प्रमुख विशेषता के आधार पर ही इस 
प्रथम विभाग को सहयोग कार कहा हैं । इस समय तक सारे 
भारत में अंग्रेज़ों का पर्ण प्रभत्व स्थापित हो चुका था, एवं ऐसी संधियों 
में पहिले के समान अब भी पारस्परिक सख्य-भाव, चिरकालीन 
मेत्री तथा अन्योन्य कत्तेव्यों की चर्चा करना सवेथा असामयिक 
हो गया । अपने आश्रय में लेने के कारण उन राज्यों तथा वहाँ के 
राजघरानों की रक्षा करना अब अंग्रेजों का कत्तंव्य था । साथ ही 
अंग्रेज़ों के साथ सहयोग स्थापित करने के बाद उन राज्यों का राज- 
नतिक सम्बन्ध एकमात्र अंग्रेज़ों के ही साथ रह गया । अपने पड़ोसी 
राजस्थानी राज्यों के साथ भी अब वे किसी प्रकार का राजनतिक 
सम्बन्ध या मंत्री भी नहीं रख सकते थे। अपने आपसी भगड़ों के निपटारे 
के लिए भी उन्हें अंग्रेज़ों के पास ही जाना पड़ता था । अंग्रेजों ने यों 
राजस्थान के प्रत्येक राज्य को दूसरे से पूर्णतया पृथक कर दिया । 
इस प्रकार के आश्रित-सहयोग के क्षेत्र की ठीक-ठीक़ू सीमाओं को 
ले कर राज्यों और अंग्रेज़ अधिकारियों में कई बार मत-भेद हुआ, 
. किन्‍त हर बार जिसकी लाठी उसकी भेंस' वाली कहावत ही 
चरिताथ हुई और अंग्रेजों ने अपने निश्चित निर्णय का ही पालन 
करवाया । 

इस बार राजस्थान क केवल बड़े-बड़े प्रमुख राज्यों के साथ 
ही सन्धि करके अंग्रेज़ों ने संतोष नहीं किया । वहाँ के छोटे-बड़े सारे 
स्वाधीन राज्यों को अपने आश्रय में ले कर यों उदयपुर के साथ ही 
साथ शाहपुरा के राज्य को भी उन्होंने राजस्थान के राज्यों की सूची 
में सम्मिलित किया । कुशछगढ़ के समान अध॑-स्वतन्त्र तथा अनेक 
राज्यों के साथ सम्बद्ध ठिकानों से भी उन्होंने सीधा सम्बन्ध स्थापित 
किया । राजस्थान के अनेकानेक राज्यों में वहाँ के आधीन जागी रदार 

अपने राजा की शक्ति-हीनता तथा विगत-कालीन अराजकता से लाभ 
उठा कर बहुत-कुछ स्वाधीन तथा अतीव उद्ृण्ड हो गए थे | राजस्थान 
का यह राजनेतिक पुनर्सगठन करते समय इन निरंकुश जागीरदारों 
की शक्ति को घटा कर उन्हें अपने-अपने राज्यों की अधीनता 
पुनः स्वीकार करवाने के लिए अंग्रेज अधिकारी जागीरदारों 
तथा उनके ज्ञासक-राज्यों के बीच मध्यस्थ बने । यों टाड ने उदयपुर 
के महाराणा और वहाँ के सरदारों का पारस्परिक संबन्ध स्थिर करने 
के लिए मई, १८१८ ई० में एक कौल-तामा तयार करवाया, जिसके 
अनुसार सन्‌ १७६६ ई० के बाद उनके द्वारा अनुचित रूपेण दबाईं 
हुई मेवाड़ राज्य की सारी ज़मीन राज्य को वापस लौटाने का सरदारों 
ने वादा किया और साथ ही राज्य के प्रति सरदारों की आवश्यक 
सेवाओं और अनिवार्य कर्तव्यों का भी खुलासा किया गया । इसी 
प्रकार सर डेविड आक्टरलोनी की मध्यस्थता के फलस्वरूप मई, 
१८१९ ई० में जयपुर राज्य के सरदारों ने भी वेसा ही एक समझौता 
स्वीकार किया । अनुचित तौर से दबाई हुईं राज्य की ज़मीन लछोटाई 
गईं । इन समभझौतों तथा कौल-नामों का पूरी तरह पालन करवाने का 
उत्तरदायित्व अंग्रेज़ों ने अपने ऊपर लिया। विभिन्न राज्यों के सरदारों 
के अधिकारों तथा उनकी जागीरों, आदि को लेकर अब. क्षागे जो 
झगड़े चर उनको सरलतापूर्वक निबटाना कठिन हो गया। 
उदयपुर में तो एक के बाद दूसरा यों अनेकों कौल-नामें तेयार किये 
गए और इस प्रकार सरदारों में आपसी मन-मुटाव एवं भीतरी षड्यन्त्र 
निरन्तर चलते रहे । आपसी बीच-बिचाव कर उसके फलस्वरूप 
होने वाले विभिन्न समझौतों का पालन करवाने का उत्तरदायित्व 
लेते की अंग्रेज़ों की इस नीति के कारण राजस्थान के राज्यों. की 
आन्तरिक स्वाधीनता,. उनके राजनेतिक महत्व तथा सेकड़ों वर्ष 

पुराने उनके गौरव को गहरी ठेस छगी, एवं इन राज्यों का शासन- 
संगठन कभी भी पूरी तरह सुदृढ़ नहीं होने पाया । 

तत्कालीन राजनैतिक वस्तु-स्थिति को स्थायित्व प्रदाव करने 
की नीति से ही प्रेरित होकर अंग्रेज़ों ने सन्धियाँ करते समय तथा 
उसके वाद के इन प्रारम्भिक वर्षों में कई एक ऐसे नि३चय किये, 
जिनसे आगे चल कर अनेकों वेधानिक और राजनैतिक उलभनें 
उठ खड़ी हुईं । सन्‌ १८१७ ई० में कोटा राज्य के साथ सन्धि करते 
समय प्रधान सन्धि के साथ ही साथ एक अछग विशिष्ट धारा द्वारा 
अंग्रेजों ने तब ही यह निश्चित कर दिया था कि महाराव उम्मेदर्सिह 
और उसके उत्तराधिकारी कवर नाम-मात्र को कोटा के शासक 
रहेंगे, एवं राज्य की सारी शासन-सत्ता कोटा के तत्कालीन सर्वे-सर्वा 
प्रधान मन्त्री राज राणा ज़ालिमसिंह और उसके वंश-परंपरागत 
उत्तराधिकारियों के हाथ में रहेगी। इसी प्रकार सत्‌ १८२३ ई० में 
सिरोही राज्य के साथ सन्धि करते समय वहाँ के पदच्युत शासक 
राव उदयभान -के जीवन-काल में उसके छोटे भाई तथा सव्वे-सम्मति 
से नियुक्त सिरोही के शासक राव शिवसिंह को वहाँ का राव-रीजेण्ट 
एवं उदयभान की मृत्यु के बाद वहाँ का शासक-उत्त राधिकारी नहीं- 
मानना स्वीकार किया । सिरोही राज्य का यह सौभाग्य ही था कि 
उदयभान निस्सन्‍्तान ही मरा और शिवसिह के मरने के बाद उसके 
लड़के के सिरीही की गद्दी पर बेठने में कोई बाधा उत्पन्न नहीं हुईं । 
परन्तु कोटा की उस उलभन को सुलझाने में पूरे बीस वर्ष लगे। 
महाराव किशोरसिंह को बरसों तक मारा-मारा घूमना पड़ा, सेकड़ों 
हाड़ाः राजपूतों का संहार हुआ, ऊपरी दिखावे के लिए अनेकों बार 
वर्षों तक नांटकीय व्यवहार चलता रहा, और अंत में फाला राज राणा 
के विरुद्ध राज्य भर में सावेजनिक विद्रोह होने की संभावना सुस्पष्टं 

देख पड़ने पर ही सन्‌ १८३८ ई० में कोटा राज्य का बटवारा हुआ 
तथा ज्ालिमसिंह के पौत्र मदनसिह को कोटा राज्य के सत्रह परगने 
देकर भालावाड़ नामक एक सर्वथा नवीन और स्वतन्त्र राज्य की 
स्थापना की गईं । तब जाकर कहीं कोटा का महाराव बाकी रहे कोटा 
राज्य का पूर्णाधिकार-प्राप्त शासक बन पाया । 

पिण्डारियों का पूर्ण दमन हो चुका था, उनके सुप्रसिद्ध नेता 
अमीर खाँ को अंग्रेज़ों ने टोंक के स्वाधीन राज्य का स्वतन्त्र शासक 
मान लिया था और उसके साथी सैनिकों का दल पूरी तरह बिखर 
चुका था , एवं अब राजस्थान में पहिले की-सी आन्तरिक अराजकता 
नहीं रही थी । अंग्रेज़ों के साथ सन्धियाँ हो जाने पर राजस्थानी राज्यों 
को उनका प्रश्नय प्राप्त हुआ, जिससे अब बाह्य आतक्रमणों का उन्हें 
कोई भी डर न रहा। फिर भी अगले कई यूगों तक 
इन राज्यों की आथिक परिस्थिति में कोई सुधार नहीं 
हुआ। कई एक राज्यों क॑ पुराने करजों का सुविधाजनक फंसला 
हो चुका था। तथापि अंग्रेज़ों को दिये जाने वाले वाषिक 
ख़िराज का भार भी ये राज्य सहन नहीं कर सके । खिराज की प्ूरी- 
पूरी रकम ठीक समय पर नहीं दिए जाने एवं बहुत अधिक रकम 
बाकी रह जाने के कारण ही सन्‌ १८२३ ई० में उदयपुर का राज्य- 
प्रबन्ध अंग्रेज़ों ने पुत: अपने हाथ में ले लिया । खिराज की पूरी रकम 
नियत समय पर ही वसूल करने के लिए अंग्रेज़ अधिकारी प्री-प्री 
सरुती बरतते थे, जो अब राजाओं को बहुत ही अप्रिय एवं दुःख-प्रद 
. जान पड़ती थी । कुछ वर्षों तक अंग्रेजों के आधिपत्य का अच्छी तरह 
अनुभव कर अब कई एक राजस्थानी नरेशों के हृदयों में अंग्रेजों 
के प्रति विरोध की भावना उठने रूगी । सन्‌ १८२४ ई० में अंग्रेज 
ब्रह्मा के प्रथम युद्ध में उछभ गये थे, जिससे तब भारत में अधिक 

सेना नहीं रह गई थी । साथ ही इस युद्ध के प्रारम्भ में अंग्रेजों को जिन 
विफलताओं का सामना करना पड़ा, उनका विवरण बहुत ही अति- 
शयोक्तिपूर्ण रूप में भारत में जब ज्ञात हुआ तब तो ये विरोधी नरेश 
निकट भविष्य में ही राजस्थान से अंग्रेज़ों की सत्ता को उखाड़ फेंकने 
का स्वप्न देखने लगे । इसी आशा से प्रेरित होकर अलवर के महाराजा 
बनेसिंह ने अंग्रेज़ अधिकारियों के आदेशों की पूर्ण उपेक्षा की । किन्तु 
ये सुखद स्वप्न चिरस्थायी नहीं हो पाए, और जनवरी, १८२६ इईं० 
में जब भारत भर में अजेय समझे जाने वाले भरतपुर के सुवृढ़ दुर्ग 
को अंग्रेजों ने जीत लिया तब तो उनकी आशाएँ पूर्णतया विनष्ट हो 
गई । किन्तु नियत समय पर खिराज की पूरी रकम वसूल होने में 
निरन्तर कठिनाई होती ही रहती थी । अंग्रेज़ों को विवश होकर 
समय-समय पर चढ़े हुए ख़िराज का नया फंसला करना पड़ता था। 
जयपुर राज्य के नाम बाकी रहे ऐसे ४६ लाख रुपयों के अदा होने की 
कोई भी संभावना न देख कर सन्‌ १८४२ ई० में अंग्रेज़ों को ये सब 
रुपये माफ़ कर देता पड़े । इसी अवसर पर जयपुर राज्य से प्रति वर्ष 
वसूल होने वाली रकम भी आठ लाख से घटा कर आधी कर दी गईं। 
उदयपुर से वसूल होने वाली रकम में भी चार वर्ष बाद कुछ रियायत 
कर वह दो लाख रुपया कलदार वाषिक निश्चय कर दी गईं । करौली, 
बाँसवाड़ा, आदि राज्यों के साथ भी ऐसी रियायतें समय-समय पर 
की गई । 

राजस्थानी राज्यों के साथ की गई सब सन्धियों में अंग्रेजों ने 
यह बात सुस्पष्ट रूपेण स्वीकार कर ली थी कि अपने आच्तरिक 
मामलों में उनके शासक सर्वथा स्वाधीन रहेंगे और उन राज्यों के 
भीतरी प्रबन्ध में अंग्रेज किसी भी प्रकार का हस्तक्षेप नहीं करेंगे । 
किन्तु तत्कालीन राजनेतिक एवं आथिक आवश्यकताओं के फलस्वरूप 

इन सन्धियों के होते ही अनेकानेक प्रमुख राज्यों के आन्तरिक मामलों 
में भी अंग्रेजों को तत्काल हस्तक्षेप करना पड़ा । मेवाड़ की बिगड़ी 
हुईं दशा को सुधारने में महाराणा भीमसिंह को असमर्थ देख कर 
टाड ने सन्‌ १८१८ ई० में उदयपुर राज्य का सारा शासन-प्रबन्ध 
अपने हाथ में ले लिया और तीन वर्ष तक मेवाड़ पर वही शासन 
करता रहा । जयपुर में महाराजा जगतर्सिह के अन्तिम दिनों में 
राजस्थान के प्रमुख अंग्रेज अधिकारी सर डेविड आक्टरलोनी ने 
अपनी पसन्द के व्यक्ति को वहाँ का प्रधान मनन्‍्त्री नियुक्त किया 
(१८१८ ३४०), और जगतसिह की मृत्यु के बाद जब उसका नव-जात 
शिशु जयसिंह गद्दी पर बेठा, तब जयपुर राज्य-शासन की 
गति-विधि को निरन्तर देखते रहने तथा समय-समय पर शासन- 
प्रबन्ध में आवश्यक हस्तक्षेप करने के लिए सन्‌ १८२१ ईं० में वहाँ 
एक स्थायी अंग्रेज़ रेज़ीडेण्ट नियक्त किया गया, जिसने कुछ ही वर्ष 
बाद राज-माता को बाध्य किया कि वह अपने क्षपा-पात्र क्ूथाराम 
को जयपुर से निकाल बाहर करे । कोटा और बंदी में वहाँ के नए 
शासक, किशोरसिह तथा रामसिह, का राज्याभिषेक टाड ने अंग्रेज 
सरकार की ओर से क्रमश: १८२० ई० एवं १८२१ इ० में किया था। 
जोधपुर के महाराजा मानसिंह ने जब अपने विरोधी सरदारों, आदि 
की जागीरें ज़ब्त कर लीं, तब अंग्रेज अधिकारियों ने ही बीच- 
बिचाव कर सन्‌ १८२४ ई० में वे ज़ब्त जागीरें वापस देने के लिए 
उसे विवश किया । शासन के लिए सर्वथा अयोग्य होने के कारण 
डूंगरपुर के महारावल जसवन्तसिह को १८२५ ई० में पदच्युत 
किया गया ।. रा 

- इसके कुछ ही समय. बाद हस्तक्षेप करने की यह नीति पलूट 
दी गई । इन राज्यों से समय.पर ख़िराज की निश्चित रकम वसूल 

घेरा डाल दिया गया, जिससे राजस्थान के इस अतीव लाभ-प्रद 
उद्योग-धंधे को गहरा धक्‍का लगा। राजस्थान में नमक के 
उत्पादन पर यत्किचित्‌ भी सीधा नियन्त्रण कर सकना तब अंग्रेजों के 
लिये संभव नहीं हो सका, एवं तदर्थ प्रारम्भ किये गये सारे प्रयत्न 
छोड़ देने पड़े । 
राजस्थान में अफ़ीम की खेती और वहाँ पैदा होने वाले अफ़ीम 
के व्यापार के नियन्त्रण की समस्या और भी अधिक उल्भी हुई 
थी । प्रान्त में शान्ति स्थापित होने के बाद मेवाड़ और मालवा के 
सीमान्त वाले दक्षिण-पूर्वी राजस्थानी प्रदेश में अफ़ीम की खेती 
बहुतायत से होने लगी थी। भारतीय अंग्रेज़ी प्रान्तों में अफ़ीम की 
पैदावार तथा उसके व्यापार पर ईस्ट इण्डिया कम्पनी का ही 
एकाधिकार था, एवं इन राजस्थानी राज्यों में पेदा हुए इस 
अफीम से बंगाल, आदि अंग्रेजों द्वारा अधिकृत प्रदेशों में उत्पन्न 
अफीम के व्यापार को धक्का लगना अवश्यम्भावी था । पुनः चीन 
के साथ चलने वाले कम्पनी के अफ़ीम के एकाधिकारपूर्ण व्यापार 
को भी इससे परोक्ष रूपेण गहरा आघात पहुँचता था। अतएव 
उसके अत्यावश्यक नियन्त्रण के लिये अंग्रेजों ने बारी-बारी से 
अनेकों उपाय किये, किन्तु किसी से भी इच्छित उद्देश्य की सिद्धि 
नहीं हो सकी । एक बार तो उन राजस्थानी राज्यों में अफ़ीम की 
खेती पूर्णतया बंद कर देने के लिये भी वहाँ के नरेशों से समझौते 
किये गये । नीति सम्बन्धी निरन्तर होने वाले इन परिवतेनों से इस 
: प्रदेश के किसानों, व्यापारियों और राज्यों की बहुत हानि हुई तथा 
यहाँ के व्यापार को भी धक्का लगा, जिससे राजस्थान के इन भागों 
में बहुत असंतोष उत्पन्न हो गया था । अन्त में इन राज्यों से अफ़ीम 
को सीधा बम्बई ले जाने वाले व्यापारियों को निश्चित फीस पर 

आवश्यक आज्ञापत्र ( लायसेंस ) देने का तरीका सन्‌ १८३० ई० 
में प्रचछित किया गया, जिससे बहुत-कुछ नियंत्रण के साथ ही 
अंग्रेज़ों को पर्याप्त आमदनी भी होने लगी । राजस्थान के बदलते 
हुए व्यापार-मार्गों की नई दिल्ञाएँ निश्चित करने में अफ़ीम के 
व्यापार सम्बन्धी इस नए प्रबन्ध का भी महत्त्वपूर्ण प्रभाव पड़ा। 
परिचमी राजस्थान की सुसमृद्ध बस्तियों का व्यापारिक महत्त्व 
दिनोंदिन नष्ट हो रहा था, तथा राजस्थान के सुविख्यात 'मारवाड़ी' 
व्यापारी बम्बई, बंगाल, आदि सुदूरस्थ प्रदेशों के नये व्यापार-केद्धों 
की ओर अधिकाधिक आकर्षित होने लगे, जिससे राजस्थान के. 
भीतरी व्यापार और वहाँ के उद्योग-धंधों की निरन्तर अवनति ही 
होती गई। 

देशी राज्यों में हस्तक्षेप नहीं करने की बेण्टिक की नीति 
का उसके शासन-काल में भी पूरी तरह पालन नहीं किया जाः सका । 
पड़ोसी राज्यों और अंग्रेज़ी इलाके पर होने वाले . आक्रमणों को 
रोकने तथा अपनी मन-चाही शर्ते उससे स्वीकार करवाने के हेतु 
मानसिह के विरुद्ध जोधपुर भेजने के लिए सन्‌ १८३४ ३० की बरसात 
में अंग्रेजों को नसीराबाद में एक बड़ी सेना एकत्रित करनी पड़ी । 
पिछले पन्द्रह वर्षों से जयपुर के राज्य-प्रबन्ध में निरन्तर बनी रहने 
वाली पूर्ण अव्यवस्था जब वहाँ के नव-युवा शासक जयसिंह की 
अकाल मृत्यु के बाद असहनीय हो गईं, तथा उसके कुछ ही माह बाद 
जब जयपुर में दिन-दहाड़े उपद्रवियों ने अंग्रेज अधिकारियों पर 
आक्रमण किया, तब॑ तो जयपुर के शासन-प्रबन्ध में पूर्ण हस्तक्षेप 
करना अंग्रेज़ों के लिए अनिवायें हो गया । जयपुर राज्य भर के 
उपद्रवियों का कठोरता के साथ दमन कर रेजीडेण्ट की देख-रेख में 
उसके आदेशानुसार राज्य-शासन चलाने को राज्य में एक काउन्सिल 

स्थापित की गईं । अब जयपुर राज्य के इतिहास में एक नए उच्नति- 
पूर्ण अध्याय का प्रारम्भ हुआ । इसके चार वर्ष हीं बाद जोधपुर 
में भी परिस्थिति विकट हो जाने के कारण वहाँ सेनिक कार्यवाही 
करना अत्यांवश्यक हो गया । अपने सरदारों के साथ महाराजा 
आनसिह के निरन्तर चलने वाले भगड़ों के साथ ही इस' समय वहाँ 
के शासन-प्रबन्ध पर नाथों का पूर्ण आधिपत्य हो जाने से एक नई 
उल्भन उत्पन्न हो गई थी । जोधपुर राज्य में बढ़ती हुईं अराजकता 
को रोकने के लिए अंग्रेज़ी सेता जोधपुर भेजी गई और मानसिह: 
को व्यक्तिगत रूपेण एक विशिष्ट समभोता स्वीकार करना 
पड़ा, जिसके द्वारा जोधपुर में शान्ति तथा सुशासन स्थापित करने 
का प्रयत्त किया गया । इसी समय से जोधपुर में भी एक स्थायी 
अंग्रेज़ अधिकारी की नियुक्ति की जाने लगी । 

राजस्थान के विभिन्न राज्यों का शासन-प्रबन्ध इस समय भी 
प्राचीन जागीरदारी प्रथा के आधार पर सेनिक ढाँचे पर ही बना 
हुआ था । बाह्य आक्रमणों का अब डर नहीं रहा था, तथापि 
विभिन्न राज्यों में तब भी पूर्ण आन्तरिक शान्ति नहीं स्थाप्रित हो 
पाई थी । राजस्थान भर में यत्र-तत्र जंगली जातियाँ तथा अराजकता- 
कारक उपद्रवी लट-खसोट करते रहते थे । इन्हें दबाने के लिए भी 
समय-समय पर अंग्रेज़ी सेनाएँ भेजी गई । अजमेर परगने के दक्षिण- 
पश्चिम में मेरवाड़े के प्रदेश को दबाने में उसे दो वर्ष लगे ( -१८१९- 
२१ )-और उसके भावी शासन के लिए अंग्रेज़ों ने अपनी ही देख- 
रेख में विशेष प्रबन्ध किया । मेवाड़ के दक्षिणी तथा दक्षिण- 
पृरिचिमी भाग में भीलों का उपद्रव बहुत बढ़ गया था, एवं वहाँ भी 
अंग्रेज़ी सेना को उचित कार्यवाही करनी पड़ी, और कई, वर्षों के 
निरन्तर प्रयेत्तों के बाद भी जब भीलों का ठीक प्रबन्ध नहीं हो सका 

तब अंग्रेज सेनानायकों की कमान में भीलों की ही सेना संगठित 
कर उस प्रदेश की शान्ति बनाए रखने का काम सन १८४१ ई० में 
उसे ही सौंपा गया। शेखावाटी में तथा बीकानेर राज्य के उधर वाले 
पड़ोसी प्रदेश में निरन्तर होने वाली लट-मार और उपद्रव को दबाने 
के लिए सन्‌ १८३४ ई० में अंग्रेज़ी सेना भेजी गईं, तथा इस अराजकता 
को पूर्णतया मिटाने के हेतु कुछ वर्ष के लिए शेखावाटी में भी एक 
विशेष सेना संगठित की गई | वहाँ की अराजकता दूर करने में जोधपुर 
राज्य की असमथथंता को देख कर ही सन १८३६ इं० में मालानी के 
आस-पास के सारे प्रदेश को अंग्रेज़ अधिकारियों ने अपने अधिकार 
में ले लिया । 

किन्तु उद्ृण्ड निरंकुश जागीरदारों तथा सरदारों को दबा कर 
उन्हें पूणतया राज्य की सत्ता के आधीन करने में राजस्थानी नरेशजों 
को आवश्यक सफलता.नहीं मिली | ये राज्य इतने शक्तिशाली नहीं 
' थे कि बिना किसी की सहायता के उन्हें सरलतापूर्वकं दबा सकते । 
पुृतः जागीरदारों एवं उनके शासक की इस अनबन को राज्य का 
आन्तरिक मामला ही समभा गया, अतएव तदथ्थे नरेशों को अंग्रेज़ों की 
ओर से कोई भी सेनिक सहायता नहीं दी गई। कई बार तो अंग्रेजों 
की बीच-बिचाव की नीति तथा उनके अनेक अधिकारों की अक्षुण्णता 
के लिये अंग्रेज़ों द्वारा दिए गए आश्वासनों से भी नईं उलभनें पैदा हो 
जाती थीं | सन्‌ १८२७ ई० में अन्य पड़ोसी राज्यों के विरोधी 
राजाओं तथा वहाँ के सरदारों की गुप्त सहायता प्राप्त कर जब 
जोधपुर के विद्रोही सरदार महाराजा मानसिंह के पराने प्रतिद्वन्द्दी 
महाराजा भीमसिह के बनावटी पत्र, धौंककसिंह को जोधप्र की 
गद्दी पर बंठाने का षड़यन्त्र कर तदर्थ जोधपुर की ओर ससैन्य बढ़ने 
लगे और इन आक्रमणकारियों के विरुद्ध मानसिंह ने जब अंग्रेजों से 

सहायता चाही, तब इस सम्बन्ध में अंग्रेज़ों ने अपनी जो नीति निश्चित 
की थी वह विशेष रूपेण उल्लेखनीय है । “यदि विद्रोह इतना साव॑जनिक 
हो कि उससे अधिकांश सरदारों तथा सर्वसाधारण जनता की उक्त 
महाराजा को पदच्युत करने की इच्छा सुस्पष्ट हो जावे, तब तो 
एक ऐसे शासक -को, जिसने अपने बर्ताव तथा कायंवाही द्वारा 
अपने प्रति अपनी प्रजा के विद्वास, सहयोग तथा राजनिष्ठा को 
सवंथा गँवा दिया हैँ, बलपूृ्वंक जोधपुर की राज-गद्दी पर बिठाए 
रखने का कोई भी कारण नहीं रह जाता है । नरेशों से यह आशा की 
जाती हूँ कि वे अपनी प्रजा को ठीक तरह संभाल कर पूर्णतया नियन्त्रण 
में रखें । यदि वे अपनी प्रजा को अपने विरुद्ध विद्रोह करने के लिए 
बाध्य कर दें, तब तो अपने कर्मों का फल भुगतने के लिए उन्हें तेयार 
रहना चाहिये ।* अंग्रेजों के बीच-बिचाव से धौंकलसिंह के आक्रमण 
का डर तो आगे न रहा, परन्तु विद्रोही सरदारों की शक्ति किसी भी 
प्रकार कम नहीं हुईं । ऐसी ही आपसी कशमकदा के कारण किशनगढ़ 
के महाराजा कल्याणसिंह को अन्‍्त में गद्दी छोड़नी ही पड़ी । 
सरदारों की निरंकुशता को कम करने में अंग्रेज़ों का पूर्ण सहयोग 
राजस्थानी नरेशों को कभी भी प्राप्त नहीं हुआ । इन राज्यों के शासन 
में अन्त तक पाई जाने वाली स्वभावगत सामर्थ्य-विहीनता का यही 
एकमात्र रहस्यपूर्ण आन्तरिक कारण रहा है । द 
राजस्थानी राज्यों का शासन-प्रबन्ध पूर्णतया अव्यवस्थित था । 
निरत्तर बनी रहने वाली अराजकता के फलस्वरूप उनका सदियों 
पुराना शासन-संगठन बिलकुल ही टूट चुका था । उसको सुधारने में 
अंग्रेजों ने कोई भी दिलचस्पी नहीं ली । पिछली शताब्दी में राजस्थान 
ने कोई भी ऐसा सूयोग्य प्रतिभावान्‌ शासक नहीं उत्पन्न किया जो 
नवीन परिस्थितियों के अनुकूल इन राज्यों के लिए उपयुक्त सुदृढ़ 


लड़ मरे ८ श मा 


शासन-संगठन का नया ढाँचा निर्माण कर देता। इन राज्यों में एक बड़ी 
सेना रखना अब भी अनिवार्य था, जिसमें राज्य की आय का 
बहुत बड़ा भाग व्यय हो जाता था । बाह्य आक्रमणों का अब डर नहीं 
रहा; राज्य के भीतरी मामलों में अंग्रेजों का हस्तक्षेप नहीं 
होता था, विभिन्न राजधानियों में रेज़ीडेण्ट जा पहुँचे थे, एवं अब इन 
नरेशों में न तो शासन-कार्य सम्बन्धी कोई नवीन प्रेरणा ही उत्पन्न 
होती थी, और न वें अपने पद के सच्चे उत्तरदायित्व को पूरी तरह 
समभते ही थे। राजस्थानी नरेश राग-रंग में पूरी तरह 
डूब गये और उनके राज-दरबारों का पूर्ण नंतिक पतन हुआ । राज्य 
की आय का बहुत-सा भाग नरेशों के विछास, आमोद-प्रमोद तथा 
उनके क्ृपा-पात्रों पर ही व्यय हो जाता था। राज-दरबारों में 
छल-कपट तथा आन्तरिक षड़्यन्त्र चलते ही रहते थे। प्राय: सारे ही 
राज्यों की दशा बहुत ही शोचनीय हो गई थी । उनका भविष्य 
निराशापूर्ण देख पड़ने लगा था । भारत में अन्यत्र निस्संतान मरने 
वाले राजाओं के राज्य एक-एक कर जब्त हो रहे थे । यह राजस्थान 
का सौभाग्य ही था कि अवसर मिलने पर भी अंग्रेजों ने करौली को 
अपने राज्य में नहीं मिलाया, _तथा पूरे डेढ़ वर्ष के सोच-विचार के 
बाद मृत महाराजा के निकटस्थ हक़दार मदनपाल को १८५४ ३० में 
करोली की राज-गद्दी पर बिठाया । 

राजनेतिक आधिपत्य स्थापित करके अब उच्चाधिकारी 
अंग्रेज भारत के साथ ही साथ राजस्थान पर भी सांस्कृतिक विजय 
प्राप्त करने को उत्सुक हो उठे थे। पाइचात्य ज्ञान तथा विज्ञान की 
उत्कृष्टता प्रमाणित करने, एवं यूरोपीय विचार-धारा से ठीक 
तरह अवगत होने के लिए उन्हें समुत्सुक बनाने के उद्देश्य से भी 
सन्‌ १८३३ ई० के लगभग लाड्ड बेंटिक ने पृथ्वी के नक़शे वाले बड़े 

बंडे सुन्दर ग्लोब, सुचित्रित मान-चित्रावलियाँ (एटलसें), दूरबीनें 
अणवीक्षण यन्त्र, आदि के साथ विज्ञान सम्बन्धी कइ अंग्रेज़ी पस्तके 
सेजस्थान के कुछ नरेशों के पास उपहार-स्वरूप भेजीं । नरंशों के 
साथ होंने वाला पत्र-व्यवहार फ़ारसी भाषा के बदले भविष्य में 
अंग्रेज़ी भाषा में करने का प्रस्ताव किया गया । कोटा और जेसलमेर 
के नरेशों ने तदर्थ अपने लिए अंग्रेज सेक्रेटरी भी नियत किये । कोटा 
में तो अंग्रेजी भाषा पढ़ाने के लिए राज्य की ओर से सन १८३५ ई० 
के लगभग एक विशेष कक्षा भी खोली गई । 

किन्‍्त्‌ इस समय राजस्थान में प्रजा की शिक्षा के लिए राज्यों 
की ओर से कोई भी प्रबन्ध नहीं था । राजघरानों में तो प्राय: शिक्षा 
को किसी भी प्रकार का कोई महत्त्व नहीं दिया जाता था.। कस्बों 
और शहरों में पुरानी पद्धति की पाठशालाएँ और मक़तब चल रहे 
थे, परन्तु उनसे प्रधानतया ब्राह्मण, बनिये और राज्य-शासन से 
सम्बद्ध कर्मचारी-वर्ग वाले इने-गिने व्यक्ति ही लाभ उठाते थे. । 
अंग्रेज़ी को उच्च शिक्षा का माध्यम बना कर भारत में नए ढंग से 
शिक्षा देने की नीति अंग्रेज़ों ने सन्‌ १८३५ ईं० में अंगीकार : की, 
और तदतननन्‍तर राजस्थान में यत्र-तत्र नियुक्त अंग्रेज़ अधिकारी, इस 
त़वीन शिक्षा नीति को उन राज्यों में भी कार्यरूप में परिणत करवाने 
के लिए प्रयत्नशील हुए । अजमेर, अलवर और जयपुर में क्रमशः स्कूल 
खोल गए, जिनमें अंग्रेज़ी पढ़ाने का भी आयोजन किया गया । 
अजमेर के स्कूल में सन्‌ १८५१ ई० से हायस्कूल की परीक्षा तंके 
की पढ़ाई होने लगी । तथापि नरेशों ने शिक्षा की ओर विशेष ध्यान. 
नहीं दिया, और प्रजा ने भी ज्ञान-प्राप्ति के लिए अधिक उत्सकता 
प्रगट नहीं की । 

राजस्थान के लिए यह एक विषम संक्रान्ति काल था । पादचात्य 


“*_ गरेटवे 


सभ्यता के इस .निकटतम सम्पर्क से राजस्थान की सदियों पुरानी 
संस्कृति को गहरी ठेस लगी थी । प्राचीन राजनंतिक, सामाजिक 
तथा धारमिक आदर्श भी थोथे एवं निस्सार प्रमाणित होते देख: पड़ने 
छगे थे । वंश-परम्परागत राजपूती वीरता और सेनिक क्षमता निरथेंक 
प्रतीत हो रही थी । सारा प्रान्तीय जीवन ही उथल-पुथल हो रहा 
था और प्रत्येक बात का सापेक्षिक महत्त्व इतनी तेज़ी से बदल रहा. 
था कि उससे बड़े-बड़े समझदारों की भी बुद्धि चकरा जाती थी । 
अपने अयोग्य स्वार्थी कृपा-पात्रों से घिरे हुए नरेश असहाग्र और 
विवशता से एश्वयं-विलास में डूबे, अपनी पराधीनता के कठोर सत्य 
को भूल कर उनकी राजनैतिक श्रेष्ठता तथा गौरव का ढोंग रचने 
वाले ऊपरी दिखावे को ही पूरा महत्त्व दे रहे थे.। अंग्रेजों. के साथ 
पूर्ण सहयोग करना ही उनका एकमात्र कत्तंव्य माना जाने छंगा था । 
टाड की प्रशंसा ने तो सारी राजपूत जाति को और भी भयंकर भुलावे 
में डाल दिया, तथा वे राजपूत नरेश आनने पूर्वजों की महत्ता के ही 
आधार पर अपना व्यक्तिगत महत्त्व भी आँकने लगे । साहित्य-द्षेत्र 
में महाकवि सूर्यमल का एकछत्र शासन था। राजस्थान के इस घोर 
पतन को देख कर उसकी आत्मा रोती थी, एवं वह राग-रंग में डूबा 
हुआ विगत-कालीन गौरव के स्मरण में ही आत्मतुष्टि का अनुभव 
. करता था । पाण्डित्य से पूर्ण इस महाकवि की कविता सर्व-साधारण . 
की वस्तु नहीं बन सकी, और उसके अनुयायी कवियों ने उसकी भांवना.. 
और अनुभूति को भूछा कर उसके पाण्डित्यपूर्ण शब्द-कौशल तथा 
वागाडम्बर-को ही अपनाने का प्रयत्न किया । सारे राजस्थान में इस 
समय अज्ञान का घोर अन्धकार छाया हुआ था । अंग्रेज़ों के आधिपत्य 
ने जनता के हृदय में अपने नरेशों के प्रति अगाध विश्वास को जड़ 
. से हिला दिया था । नरेंशों के बढ़ते हुए अत्याचारों और सरदाऱों के. 

निरन्तर विद्रोहों ने प्रजा के लिए कई एक नई उलभने पेदा कर दी थीं । 
समुचित नेताओं के अभाव में जनता पूर्णतया किकतंव्यविमृढ़ हो गईं 
थी । अपनी विवशता का अनुभव कर उसके जीवन में असीम निराशा 
घर कर गईं । वह राजनीति से पूर्णतया उदासीन हो गईं । और समझ 
में न आ सकने वाली पाश्चात्य विज्ञान की अविश्वसनीय करामातें 
देखने और सुनने के बाद तो राजस्थान की पराजित आत्मा ने 
अंग्रज़ों की स्व-व्यापी श्रेष्ठता को नत-मस्तक होकर स्वीकार कर 
लिया तथा उनके आधिपत्य को परमपिता की देन के स्वरूप में सिर- 
माथे चढ़ाया | यहो कारण था कि सन्‌ १८५७ ईं० में उत्तरी भारत 
में जब विप्लव की आँधी उठी और सारे राजस्थान में यत्र-तत्र फंली 
हुईं भारतीय सेना ने विद्रोह का भण्डा खड़ा किया, तब राजस्थान की 
जनता को भी उनका साथ देने की न सूकी और न उसको साहस ही 
हुआ । मूक तटस्थ दर्शक बन कर उसने उनकी कार्यवाही को 
देखा, और जब यह विप्लव पूर्णतया दबा दिया गया तब उसे भी एक 
अनिवाय अवश्यम्भावी वस्तु समझा । बूंदी के महाराव रामसिह के 
अतिरिक्त अन्य राजस्थानी नरेशों ने इस विप्लव को दबाने में अंग्रेज़ों 
का पूरी तरह साथ दिया था। इस बाढ़ के प्रबल प्रवाह को रोकने 
में देशी राज्यों ने बाँध का काम दिया और इस आँधी का 
सामना करते समय देशी नरेश अंग्रेज़ी सत्ता के लिये बलवर्धक 
प्रमाणित हुए । 


२. संगठन काल (१८५८--१९०६ ई०) 


सन्‌ सत्तावन के विप्लव के अन्त के साथ ही सहयोग काल भी 
समाप्त हो गया । भारत में इंस्ट इण्डिया कम्पनी के आधिपत्य को 

समाप्त कर अब इडज्ुलंण्ड की साम्राज्ञी विक्टोरिया के नाम से वहाँ 
का मन्त्री-मण्डल भारत पर सीधा शासन करने रूगा । इस शासन- 
परिवतन के बाद भारत का गवनंर-जनरलर वाइसराय (साम्राज्ञी 
का प्रतिनिधि) भी कहलाने छगा। भारत का शासन-प्रबन्ध अपने 
हाथ में लने के अवसर पर साम्राज्ञी की ओर से की गईं घोषणा द्वारा 
नरेशों के साथ ईस्ट इण्डिया कम्पनी की सन्धियों का आगे भी पाछून 
करने तथा भविष्य में किसी भी देशी राज्य को जब्त कर अंग्रेज़ी राज्य 
में न मिलाने का उन्हें सुस्पष्ट आश्वासन दिया गया। भारतीय अंग्रेजी 
राज्य के इस शासन-परिवतंन के फलस्वरूप कानूनी तथा वेधानिक 
दृष्टि से देशी राज्यों के साथ अंग्रेज़ों के अब तक के सम्बन्ध में तत्काल 
ही कोई भी परिवततंन नहीं हुआ, किन्तु राजनेतिक व्यवहार, आदि पर 
परोक्ष रूपेण इसका बहुत बड़ा प्रभाव पड़ा । साम्राज्ञी के प्रति देशी 
नरेशों की स्वाभाविक भक्ति तथा परंपरागत आदर की भावना से 
लाभ उठा कर अंग्रेज़ों ने धीरे-धीरे बड़ी ही चतुराई के साथ इन अर्ध- 
स्वृतन्त्र राज्यों को पूर्णतया अंग्रेज़ी राज्य के आधिपत्य में ले लिया । 
मुग़ल साम्राज्य की आधीनता में वे राज्य अनेकों शताब्दियाँ बिता 
चुके थे, एवं अंग्रेज़ साम्राज्ञी का आधिपत्य स्वीकार करने में इन 
नरेशों को प्रारम्भ से ही कोई हिचक नहीं हुईं। इंगलेण्ड के शासक 
के प्रति भारतीय नरेशों की सद्य:स्थापित राज्य-निष्ठा के फलस्वरूप 
अंब भारत में अंग्रेज़ी राज्य सामन्तशाही के एक स्वथा नए ढाँचे में 
ढलने ऊरूगा । भारतीय राजनीति में इस नए परिवर्तंत की विवेचना 
करते हुए भारत के पहिल वाइसराय लाड केनिग के कहा,-“आज 
भारत में इंगलंण्ड के राज-मुकुट का पूर्ण आधिपत्य तथा एकछत्र 
शासन हो गया है, और अपने आधीन भारतीय राजाओं तथा सामनतों 
के साथ अब प्रथमः बार उसका सीधा सम्बन्ध स्थापित -हुआ है । 

'इंगलेण्ड के अधीव्वर के पूर्ण आधिपत्य की यह यथार्थता इस समय 
ही पहली बार स्थापित हो सकी है | भारतीय नरेश अब उसे अनुभव 
ही नहीं करते हैं, किन्तु उसे सहर्ष स्वीकार भी करते हें ।” 

.. अब अंग्रेज़ देशी राज्यों के प्रति एक दृहरी नीति बरतने लगे । 
देशी राज्यों में वहाँ के नरेशों के शासन को चिरस्थायी बना कर उन 
राज्यों के अस्तित्व को सदैव बनाए रखने का उन्होंने निश्चय किया । 
इसी नीति का पाछन करते हुए सन्‌ १८६२ इईं० में राजस्थान के सारे . 
ही राजाओं को सनदें दी गईं जिनके द्वारा उन नरंशों तथा 
उनके उत्तराधिकारियों के निस्संतान होने पर गोद लेने का उनका 
अधिकार मान लिया गया । नरेशों को यह जान कर बहुत सन्तोष 
हुआ कि उनके राज्यों के जब्त होने की अब कोई आशंका नहीं रह गईं 
थी । उन्होंने उन सनदों को अधिक ध्यानपूर्वक नहीं देखा, वर्ना 
उन्हें स्पष्ट ज्ञात हो जाता कि उनके राज्यों के चिरस्थायी बनाए 
जाने की एकमात्र शर्ते यही थी कि उन राज्यों के राजघराते अंग्रेज 
बादशाह के राज-भकत रहें तथा भारत में अंग्रेज़ी राज्य के प्रति 
अपनी सन्धि, समभोते, आदि के अनुसार अपना कतेव्य पूरी तरह 
निबाहते रहें । | क्‍ 

विभिन्न राज्यों के शासनं-प्रबन्ध में आवश्यकतानुसार हस्तक्षेप _ 
कर वहाँ किसी प्रकार की अव्य वस्था तथा कुशासन उत्पन्न नहों ने 
देने की नीति भी अंग्रेजों ने अब अपनाई । सहयोग काल में भी 
अंग्रेज़ों ने यदा-कदा देशी राज्यों के आन्तरिक मामलों 
में हस्तक्षेप किया था। उस काल के पिछले वर्षो में राजस्थान 
में यत्र-तत्र अनेकानेक अंग्रेज़ अधिकारी नियुक्त हो चुके थे, और 
धीरे-धीरे उनकी सत्ता बहुत बढ़ गईं थी। अब तो सुशासन के बहाने 
अनेकों यृक्तियों द्वारा राज्यों के निजी नगण्य मामलों में भी उन्होंने . 

अपना हस्तक्षेप बढ़ाया । ऐसे अवसर पर स्थानीय अंग्रेज अधिकारी 
गे इच्छा या सलाह ही स्व-मान्य होती थी । देशी राज्यों के साथ होने 
वाल राजनेतिक व्यवहार में इस प्रकार अनेकों वए तरीके चल 
निकले, जो अनुकरणीय उदाहरणों के रूप में कुछ समय बाद सव्वे-मान्य 
हो गए । इन नए राजनैतिक व्यवहारों ( पोलिटिकल प्रेक्टिस ) से 
राज्यों के संधियों द्वारा स्वीकृत तथा निश्चित अधिकारों पर निरन्तर. 
आधात पहुँचते रहे और यों वहाँ के नरेशों की आन्तरिक सत्ता 
धीरे-धीरे कम ही होती गई । 
समय समय पर होने वाले नरेशों के दरबारों क॑ अवसर पर 
वाइसरायों ने अब उन्हें विभिन्न विषय सम्बन्धी उपदेश देना प्रारम्भ 
किया । सर जान लारेन्‍्स ने स्त्री-शिक्षा के समर्थन तथा बाल-कन्या- 
मारक प्रथा के विरोध के साथ ही साथ राज्य-शासनों को 
आधुनिक ढंग पर पुतर्संगठित करने की आवश्यक्ता पर भी ज़ोर 
दिया । अक्तूबर, १८७० ई० में ला मेयो ने अजमेर में. एक बड़ा 
दरबार किया, तब उसने वहाँ एकत्रित राजस्थानी नरेशों से कहा:- 
“अपनी प्रजा के प्रति न्याय और दया का बर्ताव करो । हम आपसे 
यह नहीं पूछते हें कि आप हमारे लिए क्‍या भेंट लाए हैं, परन्त 
यह अवश्य जानना चाहते हें कि आपके हाथ ( अपनी प्रजा पर 
किये गए ) अन्यायों से कलुषित तो नहीं हें । अपनी बहुमूल्य से 
बहुमूल्य भेंटों द्वारा भी आप किसी प्रकार अंग्रेज़ों. की कृपा नहीं 


प्राप्त कर सकते हैं ।. . . . . अपने राज्य में आप अपनी 'प्रजा के प्रति 
जो बर्ताव करते हैं उसीसे आपके बारे में -हम अपनी सम्मति 
निश्चित करते हैं ।. ..... . यदि हम आपके स्वत्वों और विशेषा- 


'घिकारों को स्वीकार करते हैँ तो आपके लिए यह अत्यावश्यक हो जाता 
हैं कि आप भी अपने आधीन प्रजा के स्वत्वों और विशेषाधिक्रारों 

'का पूरी तरह पालन करें। यदि हम आपकी सत्ता की सहायता 
करते हे तो उसके बदले में हम आपके शासन को सृव्यवस्थित 
और अच्छा देखना चाहते हें। हम चाहते हूँ कि सारे राजस्थान में 
शान्ति बनी रहे और वहाँ सर्वत्र न्यायपूर्ण शासन हो; वहाँ हर 
व्यक्ति की निजी सम्पत्ति स॒रक्षित रहे; प्रत्येक यात्री बिना किसी भय 
या आशंका के वहाँ सवंत्र आ-जा सक; सारे किसानों और व्यापारियों 
को उनकी खेती अथवा व्यापार से पूरा-पूरा लाभ पहुंच सके; 
आप वहाँ नई सड़कें बनवावें और सिंचाई के लिए नहरें, कुएँ, आदि 
बनवावें, जिनसे प्रजा की हालत सुधर जावे और आपके राज्यों की 
आमदनी भी बढ़े; शिक्षा के प्रचार तथा रोगियों की सेवा-शश्रूषा 
के लिए आप उचित प्रबन्ध करें |. ... . . . . आप विश्वास रखें 
कि और किसी के नहीं आपके हो भले के लिए यह सब करने के 
लिए आग्रहप्‌र्वक आपसे यह अनुरोध किया जा रहा हैँ ।" 

और उस समय तक जयपुर राज्य को छोड़ कर प्राय: अन्य 
सारे राजस्थानी राज्यों की शासन-व्यवस्था सचमुच ही शोचनीय « 
थी । आन्तरिक अशान्ति यदा-कदा उत्पन्न हो ही जाती थी | पलिस 
के क॒तंव्यों की ओर वहाँ कोई ध्यान नहीं दिया जाता था, और 
न पुलिस की कोई व्यवस्थां ही थी। इन सारे कार्यों का उत्तरदायित्व 
प्रायः राज्य की सेना पर ही रहता था । न्‍्याय-शासन की व्यवस्था 
बहुत ही कठोर तथा तात्कालिक थी । इन राज्यों में न तो निश्चित 
कानून ही थे और न्‌ विभिन्न अदालतों का क्रमबद्ध सेंगठन ही था । 
न्यायालयों में विभिन्न मुक॒हमों का कोई लिखित ब्योरा भी नहीं 
तेयार किया जाता था । ऐसे मामलों में अन्तिम निर्णय राज्य के नरेश 
के सामने ही होता था और अपना आखरी हुक्म देते समय न्याय के 
किन्‍्हीं भी निश्चित सिद्धान्तों पर ध्यान देना उक्त नरेश के लिए 


आवश्यक नहीं था ।'क़ेदियों को रखने के लिए राज्यों में जेलों का 
कोई भी ठीक प्रबन्ध नहीं था । क़ंदियों के स्वास्थ्य तथा उनके 
अनुशासन की ओर बिलकुल ही ध्यान नहीं दिया जाता था। 
जोधपुर राज्य में तो क़द की अवधि में उनकी खुराक का खर्चा 
भी सन्‌ १८८४ इं० तक क्रंदियों से ही वसूछ होता था। राज्यों 
का माली प्रबन्ध भी बहुत ही अविकसित तथा पूर्णतया अव्यवस्थित 
था । न लूगान को रकमें निश्चित थीं और न उसकी अवधि ही 
नियत की जाती थी । उपज का ही हिस्सा छगान के रूप में वसूल 
किया जाता था । गाँव के गाँव इजारे या ठेके पर दे दिये जाते थे । 
सायर, आबकारी तथा सिचाई, आदि के कोई विभिन्न महक्‍मे भी 
नहीं थे | सायर की वसूली भी ठके पर दी जाती थी । प्रजा की 
शिक्षा या रोगियों की दवा-दारू का राज्य की ओर से कोई भी विशेष 
प्रबन्ध नहीं किया जाता था । 

जयपुर राज्य में अवश्य सन्‌ १८३५ ई० के बाद शासन-प्रबन्ध _ 
की ओर ध्यांन दिया गया था । सन्‌ १८५१ ई० में वहाँ के नव-युवा 
महाराजा रामसिह को शासन-सम्बन्धी पूर्णाधिकार प्राप्त हुए, 
ओर तब उनकी देख-रेख में राज्य ने अभूतपूर्व उन्नति की । 
राज्य के शासन-प्रबन्ध को सुसंगठित कर उसमें आवश्यक आधुनिकता 
लाने का प्रयत्त किया गया । सन १८६६ ई० में जयपुर में. कछा-कौशल 
का विद्यालय खोला गया, और एक सार्वजनिक पुस्तकालय तथा 
वाचनालय की वहाँ स्थापना हुईं | सन्‌ १८७३ ई० में जयपुर में एक 
कालेज खोला गया और तीन वर्ष बाद एक अजायबघर की नींव रखी 
गईं । जयपुर शहर के निवासियों के लिए पानी तथा रोशनी की. 
सुविधा के लिए पानी के नल तथा गेस की बत्तियाँ छगाने का 
क्रमश: १८७५ ई० और १८७८ ई० में प्रबन्ध किया गया। 

अंग्रेज अधिकारियों के निरन्तर कहने-सूनने तथा दबाव के 
फलस्वरूप अब राजस्थान के अन्य राज्यों में भी शासन-सुधार के 
लिए प्रयत्त होने लगे । डाकुओं को दबा कर शान्ति स्थापित करने 
तथा यात्रियों की स्रक्षा के लिए विशेष प्रयत्न किये गए। न्याय- 
शासन के लिए आवश्यक विभिन्न क्रमबद्ध अदालतों की स्थापना 
की गई । नए ढंग की जेल बनाई जाकर वहाँ की शासन-व्यवस्था 
में सुधार किये गए । अंग्रेजों के भारतीय प्रान्तों में प्रचलित नए-नए 
फ़ौजदारी और दीवानी कानूनों को वहाँ के लिए आवद्यक परिवततंनों 
के साथ राजस्थानी राज्यों में भी लागू किया गया । माली शासन- 
प्रबन्ध को सुधारने के लिए भी आयोजन किये गए। साधारण कष्ट- 
प्रद कर माफ कर दिये गए । सन्‌ १८७८ ई० में मेवाड़ में पेमाइश 
: तथा बन्दोबस्त का काम प्रारम्भ किया गया । इसके बाद राजस्थान 
के अन्य राज्यों में पेमाइश तथा बन्दोबस्त करवाने का आयोजन 
हुआ । विभिन्न राज्यों में अब शिक्षा और दवा-दारू की ओर भी 
ध्यान दिया जाने लगा और धीरे-धीरे वहाँ स्कूल और अस्पताल 
खोले जाने लगे । री 

इन सुधारों द्वारा राजस्थानी राज्यों के शासन-प्रबन्धों को 
क्रमशः भारतीय अंग्रेज़ी प्रान्तों के आदर्श पर संगठित करने के लिये 
प्रयत्न प्रारम्भ हुए । तंथापि यदा-कदा कई एक राज्यों के आन्तरिक 
मामलों में विशेष रूप से हस्तक्षेप करना अंग्रेज़ अधिकारियों के लिए 
अत्यावश्यक हो जाता था । टोंक राज्य के आधीन लावा नामक ठिकाने 
के राजपूत जागीरदार के काका की हत्या में टोंक के नवाब मुहम्मद 
अली खाँ का हाथ होने के कारण सन्‌ १८६७ ई० में उक्त नवाब 
को गद्दी से उतार कर उसके अल्प-वयस्क लड़के को नवाब बनाया । 
महाराजा तखतसिंह के गद्दी पर बैठने के समय से ही जोधपुर राज्य 

का शासन-प्रबन्ध अधिकाधिक अव्यवस्थित होता जा रहा था । पुनः 
तखतसिह और उसके सरदारों में लगातार कशमकश चल रही थी । 
बढ़ते-बढ़ते सन्‌ १८६८ ई० में दोनों ओर से गृह-युद्ध की तैयारियाँ 
होने लगीं । तब अंग्रेज़ अधिकारियों ने तख्बतसिह को एक समझौता - 
स्वीकार करने के लिए बाध्य किया, जिसके अनुसार राज्य के शासन 
का कार्य मन्त्रियों की एक कांउसिल को सौंप दिया और सरदारों 
के साथ निरन्तर चलने वाले भगड़ों का भी कुछ फैसला किया गया । 
जोधपुर राज्य के जालोर परगने में निरन्तर अराजकता फैली रहती 
थी, जिसे दूर करने के लिए सन्‌ १८७१ ई० में कुछ वर्षों के लिए इस 
परगने का शासन-प्रबन्ध अंग्रेज अधिकारियों ने अपने हाथ में 
ले लिया । अलवर में भी वहाँ के महाराजा शिवदानसिंह के शासन- 
काल में राज्य का प्रबन्ध अव्यवस्थित हो गया था, और उसके 
मुसलमान मन्त्रियों के विरुद्ध तीव्र विरोध उठ खड़ा हुआ । सन्‌ 
१८७० इं० में अंग्रेज़ अधिकारियों को हस्तक्षेप करना पड़ा.। 
शिवदानसिह के सारे जझासन-अधिकार हे लिये गये और उसकी 
मृत्यु तक वहाँ का शासन-प्रबन्ध अंग्रेज़ अधिकारियों द्वारा नियुक्त 
एक काउन्सिल के हाथ में रहा । 

राजस्थान के राजघरानों तथा सरदारों में यों भी शिक्षा की 
उपेक्षा की जाती थी, और अंग्रेजी भाषा सीखने के लिए तो कोई 
विशेष उत्सुकता हो ही नहीं सकती थी । अंग्रेजों और राजस्थानी 
नरेशों के बीच एक बड़ी सांस्क्रृतिक खाई विद्यमान थी । अंग्रेजों ने 
अनुभव किया कि जहाँ तक राजस्थान के भावी शासकों तथा वहाँ 
के नवयुवा जागीरदारों को नवीन ढंग से शिक्षा नहीं दी जावेगी, इस 
सांस्कृतिक विभिन्नता का अन्त नहीं किया जा सकेगा । साधारण 
पाठशालाओं में पढ़ना राजधरानों के बच्चों के लिए एक अनहोनी 

बात समझी जाती थी । अतएवं सन्‌ १८७० इईं० में अजमेर 
के दरबार में ला मेयो ने प्रस्ताव किया कि राजस्थान के राजा- 
महाराजाओं , प्रमुख ठाकुरों तथा उनके भाई-बेटों की शिक्षा के लिए 
अजमेर में एक विशिष्ट विद्यालय की स्थापना की जावे । भारतीय 
अंग्रेज़ी सरकार की ओर से पूरी-पूरी सहायता एवं सहयोग दिया 
गया, जिससे सन्‌ १८७५ ईं० में अजमेर में मेयो कालंज खोला गया। 
यों राजस्थान के भावी नरेशों, सरदारों तथा उनके भाई-बंटों . को 
इस नवीन शिक्षा द्वारा, रूप-रंग तथा वंशपरम्परा से भारतीय होते 
हुए भी रुचि, विद्या-बुद्धि, तर्क शेली, रहन-सहन तथा आचार-विचार 
में सवंथा अंग्रेज बनाने का भरसक प्रयत्न किया गया । अंग्रेज़ी राज्य 
में अटल विश्वास, अंग्रेज बादशाह के प्रति अगाध भक्ति तथा सारी 
अंग्रेज़ी एवं पावचात्य बातों में असीम श्रद्धा इन छात्रों में निरन्तर 
भरी जाने लगीं । उन्हें अब मानसिक गुलामी के अदृष्ट परन्तु अतीव 
सुदृढ़ पाशों में भी बाँधा जाने रूगा । अंग्रेजी साहित्य तथा अन्य विषयों 
की जो शिक्षा मेयो कालेज में दी जाती थी वह इतनी कम एवं बहुत 
ही प्रारम्भिक होती थी कि उससे वहाँ के छात्रों में किसी भी प्रकार 
का विचार-स्वातन्त्रय तथा नूतन राजनंतिक भावनाओं का उत्पन्न 
होना एक स्वथा असम्भव बात थी । इसी कारण जहाँ पाश्चात्य 
शिक्षा और विचार-धारा के संसर्ग तथा प्रभाव से भारत की सर्व- 
साधारण जनता में नव-चेतनता, पुनर्जाग्नति तथा स्वातन्त्य-प्रेम 
की एक नई लहर-सी आ गई, वहाँ मेयो कालेज के. इन राजस्थानी 
छात्रों पर इसका प्रभाव सवंथा विपरीत हुआ, और राजस्थान के इस 
उच्च-वर्गीय समाज में राष्ट्रीय भावनाओं तथा.समुन्नत नवजीवन 
की स्फूर्ति के अंकुर नहीं फूटने पाए । प्रारम्भ में जब तक सदियों पुराने 
_ संस्कार तथा प्राचीन रूढिबद्ध परम्परागत प्रवृत्तियों का कुछ भी 


कह आओ मर 


प्रभाव बाकी रहा, मेयो कालेज के छात्रों में नवीन सभ्यता तथा 
प्राचीन संस्कारों का एक अनहोना अटपटा मिश्रण देख पड़ता रहा, 
और इंसा को बीसवीं शताब्दी का प्रारम्भ होने के बाद तो वे अंग्रेज़ी 
राज्य तथा पाइ्चात्य सभ्यता के अन्ध-भक्‍त एवं परम-निष्ठ अनुयायी 
बन गए । बीकानेर का महाराजा गंगासिह, आदि कुछ इन-गिने 
व्यक्ति अपवाद के रूप में इस कठोर अप्रिय सत्य को पूर्णतया प्रमाणित 
करते हैं । 

सन्‌ सत्तावन के बाद ही राजस्थानी राज्यों में एक नई सामूहिक 
एकता उत्पन्न होने छगी थी, जिसे अंग्रेज अधिकारियों ने बहुत-कुछ 
बढ़ावा दिया । अब धीरे धीरे विभिन्न राज्यों में समानता उत्पन्न करने 
के साथ ही साथ उनके पारस्परिक मामलों को सुव्यवस्थित रूपेण 
निपटाने का आयोजन किया जाने छगा । दूसरे राज्यों के निवासी 
यात्रियों के साथ होने वाऊे तथा किसी भी एक राज्य द्वारा नहीं 
निपटाये जा सकने वाल अपराधों की तत्परतापूर्वक जाँच-पड़ताल कर 
शीघ्र ही उनके बारे में उचित कार्यवाही करने के लिए सन्‌ १८४४ ई० 
में अंग्रेज अधिकारियों ने राजस्थान में स्थान-स्थान पर वकीलों की 
अदालतें स्थापित की थीं । राजस्थान की दक्षिण-पश्चिमी सीमाओं 
पर अनेकों राज्यों में फल हुए भील और गिरासियों के मामलों को 
निपटाने के लिए सरहदी अदालतों का भी विशेष रूपेण आयोजन 
किया गया था। अब भयंकर अपराधों के अभियकतों की अदला- 
बदली के लिए समभौते किये जाने ऊरूगे और सन्‌ १८६७ ई० के बाद 
अगल चार वर्षों में अंग्रेज़ों वें सारे ही राजस्थानी राज्यों के साथ . 
अपराधी-समपंण सम्बन्धी संधियाँ कर लीं। विभिन्न राज्यों में 
समय-समय पर उठने वार सीमा सम्बन्धी क्रगड़ों को निपटाने के 
लिए भी विशेष नियम बनाए गए । 


- २९४ - 


अपने शासन-काल में अंग्रेज़ों ने समूचे भारत कों जिस तरह से 
संगठित किया उससे भारत की राष्ट्रीय एकता को एक मूतत स्वरूप प्राप्त 
होता गया । उनके इन्हीं प्रयत्नों के फलस्वरूप वही राजस्थान जो 
तब तक भारत का एक दुर्गम तथा उपेक्षणीय विभाग समझा जाता 
था, अब भारत का एक महत्त्वपूर्ण अविभाज्य अंग बन गया । 
राजस्थानी राज्यों को भी इस भारतीय संगठन में जकड़ देने एवं 
वहाँ भी अंग्रेज़ों का पूर्ण आधिपत्य स्थापित करने के लिए इस संगठन- 
काल के प्रारम्भ से ही प्रे-पूरे प्रयत्न किये जाने लगे । अंग्रेजों के 
इन प्रयत्नों से राज्यों के अधिकारों पर बहुत आघात पहुँचा, परन्तु 
यों राजस्थान के साथ भारत का इतना गहरा आशिक सम्बन्ध स्थापित 
हो गया कि आगे चल कर जब राजनेतिक कारणों से उसे तोड़ना 
चाहा तब भरसक प्रयत्न किये जाने पर भी वह नहीं टूट सका । 

पहिल-पहल राजस्थान में पक्की सड़के बनवाने का आयोजन 
किया गया। सन्‌ १८६५ इ० में प्रारम्भ कर पूरे दस वर्षों 
में आगरा से जयपुर और अजमेर होती हुई ( पालनपुर 
राज्य में ) दीसा तक की तथा नसीराबाद से चित्तोड़ हो कर 
नीमच जाने वाली सड़कें बनीं । इसी समय राजस्थान में रेलवे 
निकालने के भी प्रस्ताव होने लगे। राह में पड़ने वाले सारे 
राजस्थानी राज्यों से आवश्यक धरती तथा तत्सम्बन्धी सारे 
अधिकार बिना कुछ भी व्यय के प्राप्त करने के लिए नियमानुसार 
लिखा-पढ़ी किये बगैर ही सन्‌ १८६५-६ ई० में अंग्रेज़ों ने उन 
राज्यों से आवश्यक समभौते कर लिए थे; किन्तु रेल की पटड़ी 
बिछाने का काम सन्‌ १८७४ इं० से पहिले आरम्भ नहीं हो सका । 
अगले आठ वर्षों में अहमदाबाद को अजमेर, जयपुर और आगरा 
से इस छोटी रेलवे लाइन द्वारा मिला दिया। बाँदीकुई से 


की 


एक लाइन अलवर होती हुई दिल्‍ली भी जा पहुँची । एक दूसरी 
छोटी छाइन द्वारा चित्तोड़ और नीमच की राह अजमेर को मालवा 
से भी सम्बद्ध किया गया । इन रेलवे लाइनों का राजस्थान पर 
सर्वे-व्यापी प्रभाव पड़ा । यातायात और व्यापार की बड़ी सुविधा 
हो गई । अकाल के समय तो वे बहुत लाभ-प्रद प्रमाणित हुईं । 
किन्तु आर्थिक दृष्टि से रेलों का प्रारम्भिक परिणाम प्रान्त की 
जनता और वहाँ के व्यापार के लिए अहितकर ही हुआ । यात्रा 
ओर माल-असबाब ढोने के साधन प्रस्तुत करने वाले लाखों लोगों 
को अब कमाई या निर्वाह के लिये कोई भी साधन नहीं रह गया । 
विदेशी माल की आमद से राजस्थान के सारे स्थानीय उद्योग-घधंधे 
एक-एक कर नष्ट होने से । प्रान्त में नये उद्योग-धंधों के खुलने 
को तब संभावना भी नहीं थी, एवं जनता में बेकारी बढ़ने लगी । 
 आगरा-अजमेर-अहमदाबाद के पुराने व्यापार-मार्ग पर स्थित 
सारी सुसमुद्ध बस्तियों का व्यापारिक महत्त्व नगण्य हो गया और 
वे धीरे-धीरे उजड़ने छगीं । यों प्रान्त के आथिक जीवन का 
सारा संतुलन ही बिगड़ गया, जिसकी हानिकारक प्रतिक्रिया का 
: दुष्परिणाम वहाँ की जनता के देनिक जीवन एवं नैतिकता पर 
भी पूर्ण रूपसे पड़ा। धार्मिक आचार-विचार पर भी रेलों का 
महत्त्वपूर्ण प्रभाव पड़ा और राजस्थानी समाज के संास्कृतिक हाँचे 
में भी धीरे घीरे क्रान्तिकारी परिवतंन होने लगे। 

राजस्थान में साँभर भील से तैयार किये गये नमक के मूल्य 
पर अपने अधिक्षत प्रान्तों में पूर्ण नियन्त्रण करने के लिये आवश्यक 
चौकियों की हरूम्बी श्रेणी का जो घेरा अंग्रेज़ों ने अपने प्रदेशों में 
डाला. था, उसमें बहुत अधिक रुपया व्यय हो जाता था, उससे कई 
- राजनेतिक उल्भनें भी उठ खड़ी होती थीं, और फिर भी उनसे 


न कम हो 


सम्पूर्ण उद्देश्य की पूति नहीं हो सकती थी । इन सारी समस्याओं 
को अपने लिये सुविधापूर्ण ढंग से हल करने के हेतु अब अंग्रेज 
कोई नया समुचित उपाय करने को उत्सुक हो उठे । साँभर भील और 
उसके आस-पास वाले प्रदेश को सीधा अपने एकाधिपत्य में लाने के 
उनके प्रयत्न पहिले ही विफल हो चुके थे, अतएवं अब उन्होंने वहाँ 
नमक बनाने के उन सब कारखानों का पूरा पट्टा अपने नाम करवाने 
का निश्चय किया । अतएव आवश्यक दबाव डालर कर सन्‌ १८६९- 
७० ईं० में लाड मेयो ने जयपुर तथा जोधपुर राज्यों से अलग-अलग 
सन्धियाँ कीं, और साँभर फील के खारे पानी से नमक बनाने का सारा 
कारोबार अंग्रेज सरकार ने अपनी इच्छा-पर्यच्त समय के लिये अपने 
अधिकार में ले लिया । इस उद्योग में किसी भी प्रकार की कमी या 
हानि न हो इसी उद्देश्य से उस भील से लगे हुए रूपनगर ज़िले वाले 
अपने इलाके में सिंचाई के लिए भी बाँध न बाँधन तथा कूए नहीं 
खोदने देने के लिए अंग्रेज़ों ने सन्‌ १९०० ई० में किशनगढ़ राज्य 
को बाध्य किया । राजस्थान में अन्यत्र भी व्यापार के लिए नमक 
न बनाने तथा बाहर से आने वाले नमक पर कोई चुँगी या राहदारी 
वसूल नहीं करने के लिए भी सन्‌ १८७९ ई० तथा सन्‌ १८८२ ईं० 
में वहाँ के सारे राज्यों के साथ नमक-सन्धियाँ की गईं । 

सारे भारत के साथ ही साथ राजस्थान में भी वहाँ के राज्यों 
को लेकर अंग्रेज़ अधिकारी एक सामन्तशाही ढाँचा निर्माण कर रहे 
थे-। इंगलेण्ड की साम्राज्ञी के नेतृत्व में स्टार ऑफ़ इण्डिया 
( सितारे-हिन्द ) आड्डेर की स्थापना सन्‌ १८६१ ई० में की गईं, 
और तत्सम्बन्धी विभिन्न खिताब तथा उनके उपयुक्त पदक भारतीय 
नरेशों को दिये जाने छगे । राजस्थान के सारे नरेशों की भी अब 
क्रमबद्ध सूची बनाई गईं । विभिन्न राज्यों तथा राजघरानों का 


जिम र्‌ ७ «० 


सापेक्षिक महत्व निश्चित कर उनकी बेठक का क्रम तथा प्रत्येक' 
राज्य के शासक की तोप-सलामी की संख्या जून, १८६७ इई० 
में नियत की गईं । विभिन्न नरेश्ञों के प्रति अंग्रेज़ी सरकार 
की प्रसन्नता या अप्रसन्चनता अब इन्हीं ऊपरी बातों से प्रदर्शित की जाती 
थी । अप्रसन्नता का भाजन बनने पर कोटा के महाराव रामसिह, 
जोधपुर के महाराजा तखतसिंह एवं सन्‌ १८६७ ईं० की घटना के 
बाद टोंक के राजघ राने की भी तोप-सलामियाँ घटा दी गईं थीं । प्रसन्न 
हो कर तो उन्होंने कई एक नरेशों या उनके राजघरानों की तोप- 
सलामियाँ बढ़ाई । एवं अब इन सब बातों को लेकर विभिन्न नरेशों 
तथा राज्यों में तीत्र पारस्परिक प्रतिस्पर्द्धा प्रारम्भ हो गई । सन्‌ 
१८७० ई० में छा मेयो के अजमेर वाले दरबार में जोधपुर के महा- 
राजा तखतसिंह ने उदयपुर के महाराणा के नीचे बेठना अस्वीकार 
किया । पाँच वर्ष बाद इंगलेण्ड के युवराज एडवर्ड ( जो बाद में 
एडवर्ड सप्तम के नाम से सम्राटू बना ) का स्वागत करने के लिए, 
जब बस्‍्बई में भारत के प्रमुख नरेश एकत्रित हुए थे, तब उदयपुर 
के महाराणा ने निजञ्ञाम के सिवाय किसी दूसरे नरेश के नीचे नहीं 
बेठनें की बात पर अत्यधिक जोर दिया, जिसके फलस्वरूप इसके 
बाद विभिन्न नरेंशों को अपने-अपने प्रान्तों के दलों में बैठाने का 
नया तरीका अपनाया गया । 

इस प्रकार इंगलेण्ड की साम्राज्ञी और भारतीय नरेशों में जो 
सर्वंथा नए सम्बन्ध स्थापित हो रहे थे, उनका चरम विकास सन्‌ 
१८७६ ईं० में हुआ, जब इंगलण्ड की साम्राज्ञी ने वहाँ की पालियामेंट 
के कानून के आधार पर “भारत की साम्राज्ञी (एम्प्रेस ऑफ़ 
इण्डिया - क़ेसर-इ-हिन्द ) का नया खिताब स्वयं ग्रहण किया । इस 
महत्त्वपूर्ण घटना की घोषणा के लिये भारत-के तत्कालीन वाइसराय 

लाडे लिंटन ने जनवरी १, १८७७ ई० के दिन दिल्‍ली में एक बड़ा 
शाही दरबार किया। राजस्थान के सब प्रमुख नरेश उसमें सम्मिलित 
हुए, जिनमें उदयपुर का महाराणा सज्जनसिह भी था। इसी अवसर 
पर बूंदी और जयपुर के नरेश साम्राज्ञी के सलाहकार ( काउंसिलर 
टू दी एम्प्रेस ) नियुक्त किये गए । छार्ड लिटन ने प्रस्ताव किया था 
कि भारत में भी एक '्रीवी काउंसिल” स्थापित हो और साम्राज्ञी 
के ये सारे सलाहकार उसके सदस्य बनाए जावें, परन्तु यह 
प्रस्ताव इंगलेण्ड में स्वीकृत नहीं हुआ एवं उपर्युक्त नरेशों की यह 
नियुक्ति केवल आदरसूचक ही रह गईं । 

साम्राज्य तथा उसक अन्तर्गत आने वाले राज्यों में यह जो नया 
सामन्तशाही ढाँचा बन रहा था, उसके विकास तथा सुद॒ढ़ होने के 
साथ ही राज्यों पर अंग्रेज़ अधिकारियों की सत्ता भी आप ही आप 
बढ़ने लगी । भारतीय अंग्रेजी शासन के अन्य महकमों की ही तरह 
राज्यों की देख-रेख करने वाला वेदेशिक एवं राजनैतिक विभाग भीं 
इस संगठन-काल के प्रारम्भिक युग में पुनर्सगठित किया गया था । 
विभिन्न भारतीय राज्यों के साथ की गईं सारी सन्धियाँ भी संगृहीत 
की गईं और उनका विधिवत्‌ अध्ययन किया जाने छगा । अपनी साव॑- 
भौम सत्ता के आधार पर अंग्रेज़ अधिकारी राज्यों के अनेकानेक 
आन्तरिक मामलों में भी हस्तक्षेप करने लगे । पृत्र-विहीन नरेश का 
उत्तराधिकारी चुनने तथा राज्य के प्रधान मन्त्री या अन्य महत्त्वपूर्ण 
पदाधिकारियों की नियुक्ति के लिए उनकी स्वीकृति लेना अत्यावश्यक 
हो गया। शासक की अल्प-वयस्कता के अवसर पर वहाँ के शासन को 
अपने नियन्त्रण में लेना भी उनका एक सर्व-मान्य अधिकार बन गया। 
विभिन्न राज्यों के साथ अंग्रेज़ों ने जो सम्बन्ध स्थापित किये थे उनमें 
यदा-कदा ही कोई समानता पाईं जाती थी । पुनः वे सर्वाज्धपूर्ण भी 

नहीं थे। एवं अब एक निद्चित सुव्यस्थित प्रणाली के अनुसार ही 
इन सम्बन्धों को निर्धारित करने का प्रयत्न किया जाने लगा, जिसके 
फलस्वरूप सारी विभिन्न सन्धियों को साथ मिला कर सामूहिक 
रूप से ही उनका ठीक-ठीक अर्थ निश्चित करने की प्रवृति चल पड़ी । 
कुछ समय बाद तो देशी राज्यों तथा भारतीय अंग्रेज़ी राज्य के सम्बन्धों 
को लेकर तात्विक विवेचन तथा सेद्धान्तिक वाद-विवाद होने लगे, 
और अपने-अपने मतों का प्रतिपादन के लिए सर लुईं टप्पर तथा 
सर ली वानेर ने अपने विशिष्ट ग्रन्थों की रचना की । क्‍ 
: राजस्थानी राज्यों की शासन-व्यवस्था में भी अनेकों सुधार 
होते जा रहे थे । अंग्रेज़ी प्रान्तों के ही समान उनमें भी पैमाइश की 
जा कर वहाँ नियमानुसार बन्दोबस्त किया जा रहा था, । शिक्षा के 
प्रचार की ओर विशेष ध्यान दिया जा रहा था, तथा कुछ राज्यों में 
विश्वविद्यालय की उच्च शिक्षा का भी प्रबन्ध किया गया। अधिकाधिक 
अस्पताल खोल गए और जेलों को लिए नए मकान बनवा कर उनकी 
व्यवस्था भी सुधारी गई । प्रत्येक राज्य में अब पुलिस का अलग विभाग 
स्थापित किया जाने छगा । अनेकानेक आवश्यक नए कानून विभिन्न 
राज्यों में प्रचलित किये गए तथा वहाँ के न्यायालयों में भी उचित 
सुधार हुए । शहर की सफ़ाई, आदि का प्रबन्ध करने के हेतु राजस्थान 
में पहली बार जयपुर शहर के लिए सन्‌ १८६८ ई० में एक म्यूनि- 
सीपालिटी की स्थापना की गईं थी | सन्‌ १८८४ ई० के बाद अन्य _ 
राज्यों की राजधानियों में भी ऐसी ही म्यूनिसीपालिटियाँ 
खोलने का आयोजन किया गया । किन्तु इस मामले में तो राजस्थान 
बहुत ही पिछड़ा हुआ था । इन म्यूनिसीपालिटियों के ग़ैर-सरकारी 
सदस्य भी राज्यों द्वारा ही निर्वाचित किये जाते थे,-और सही अर्थ 
में स्थानीय शासन सम्बन्धी कोई भी अधिकार इन म्यूनिसीपालिटियों 

को नहीं प्राप्त थे। संगठन-काल के अन्त तक भी यही परिस्थिति 
बनी रही | 

गद्दी पर बठते ही जोधपुर के महाराजा जसवन्तसिह ने अपने 
राज्य के शासन को सुधारने का भरसक प्रयत्न किया। बड़ी ही तत्परता 
के साथ वहाँ के डाकुओं का दमन किया गया, और उसके कड़े शासन 
के कारण ही राज्य में होने वाले गंभीर अपराधों की संख्या भी कम 
पड़ गई । सायर के महसूल की दरों में आवश्यक सुधार किए गए, 
तथा राज्य के माली शासन को सुसंगठित किया गया । अब खालसा 
इलाके में धरती का लगान निश्चित किया जाकर वह रुपयों में वसूल 
होने लगा । साधारण जनता की दवा-दारू का प्रबन्ध किया जाकर 
राज्य में अधिकाधिक अस्पताल खोले गए । उच्च शिक्षा प्रदान 
करने के लिए सन्‌ १८९४ ईं० में जोधपुर में जसवन्त कालेज की , 
स्थापना हुईं । 

बीकानेर राज्य का शासन भी बहुत ही पिछड़ा हुआ था । 
वहाँ के महाराजा तथा उसके सरदारों में भी निरन्तर कशमकश 
चलती रहती थी, जिस कारण अंग्रेज अधिकारियों को अनेक बार 
वहाँ के शासन-प्रबन्ध में हस्तक्षेप भी करना पड़ा था। महाराजा 
डूंगरसिंह के शासन-काल ( १८७२-१८८७ ईं० ) में शासन-सुधार 
के लिए कुछ प्रयत्न किये गए, परन्त्‌ उनका परिणाम स्थायी नहीं 
हो सका । अतएवं जब सात-वर्षीय महाराजा गंगासिह सन्‌ १८८७ ई० 
में बीकानेर का शासक बना, तब वहाँ का शासन अंग्रेज़ अधिकारियों 
की देख-रंख में चलने लंगा और उनके ग्यारह वर्ष के कार्य-काल में 
बीकानेर राज्य का शासन-प्रबन्ध पूर्णतया सुव्यवस्थित हो गया । 
राज्य की आर्थिक परिस्थिति बहुत-कुछ सुधारी गईं । माली शासन 
संगठित कर वहाँ का ठीक-ठीक बन्दोबस्त किया गया तथा घम्घर 

नदी से नहरें निकाल कर सिंचाई द्वारा खेती बढ़ाने का आयोजन भी 
हुआ । दिसम्बर, १८९८ ई० में महाराजा गंगासिंह को पूर्ण राज्या- 
धिकार प्राप्त हुए और यों बीकानेर राज्य के इतिहास का एक बहुत 
ही उज्ज्वल, यशस्वी तथा महत्त्वपूर्ण अध्याय प्रारम्भ हुआ । 

भारतीय अंग्रेज़ी सरकार की आज्ञा लेकर सन्‌ १८८९ इईं० में 
जोधपुर तथा बीकानेर राज्यों ने अपनी सम्मिलित रेलवे बनाने का 
आयोजन किया । अहमदाबाद-अजमेर लाइन पर मारवाड़ जंकशन 
से चल कर एक ओर उन्होंने जोधपुर और बीकानेर को उत्तर में 
( पंजाब में ) भटिण्डा से जा मिलाया । लूनी से एक दूसरी लाइन 
ने मारवाड़ को पश्चिम में सिध से सम्बद्ध किया। मेड़ता से एक लाइन 
पूर्व में कुचामन रोड-फुलरा तक जा पहुँची । यों कोई चौदह वर्षों में 
ही रेलवे छाइनें इन दोनों राज्यों में चारों ओर फेल गई । मेवाड़ 
राज्य ने भी अपनी रेलवे बना कर सन्‌ १८९५ ३० के बाद उदयपुर 
को चित्तोड़ से मिलाया। सन्‌ १९०४ ई० के बाद जयपुर राज्य ने भी 
अपनी रेलवे लाइन बनाने का निश्चय किया । 

भारतीय साम्राज्य के साथ राजस्थान का राजनंतिक एक्य 
बड़ी तेज़ी के साथ पूरा होने लगा । इन राज्यों सम्बन्धी बेदेशिक 
मामलों के सारे अधिकार प्रारम्भ में ही अंग्रेजों को सौंपे जा चुके थे, 
एवं विदेशों के लिए तो इन राजस्थानी राज्यों का आन्तरिक व्यक्तिगत 
विभिन्न अस्तित्व कोई अर्थ ही नहीं रखता था । एवं विदेश जाने पर 
इन राज्यों के निवासियों की देख-रेख तथा उनकी सुरक्षा का भार भी 
अंग्रेजों को ही उठाना पड़ता था। इसी प्रकार विदेशी राज्यों के साथ 
अंग्रेजों द्वारा की गई सन्धियों का इन राज्यों में भी पालन करवाने 
के लिए अंग्रेजों को वहाँ के नरेशों पर दबाव डालना पड़ता था । 
बेदेशिक मामलों में भारत की इस पूर्ण एकता को भारतीय नरेशों 

“ने भी स्वीकार किया, जिसका उनके अधिकारों पर परोक्ष रूपेण 
बहुत अधिक प्रभाव पड़ा । सन १८८४ ईं० के बाद मध्य एशिया में 
रूसियों ने अफ़ग़ानिस्तान की ओर बढ़ना प्रारम्भ किया और उनके 
इस बढ़ते हुए ख़तरे का सामना करने के लिए जब भारत की उत्तर- 
पश्चिमी सीमा पर अंग्रेज भारतीय सेना संगठित करने लगे, तब 
अंग्रेजों की सहायता करने के लिए भारत के अन्य नरेशों की तरह 
राजस्थान के भी कुछ नरेश उत्सुक हो उठे । इसी उद्देश्य से सन्‌ १८८८ 
इं० में जयपुर, जोधपर, बीकानर और अलवर क राज्यों में नई सेनाएँ 
संगठित की गईं, जो इम्पीरियल सर्विस ट्प्स' के नाम से कहलाई । 
इन सेनाओं की शिक्षा अंग्रेज सेनानायकों की देख-रेख में होती थी 
ओर उनके लिए आवश्यक अस्त्र-दस्त्र अंग्रज़् सरकार की ओर से 
दिये जाते थे । इन सेनाओं का सारा व्यय तथा उनके लिए दिये गए 
अस्त्र-शस्त्र के मूल्य का भार भी राज्यों को ही उठाना पड़ता था । 
देशी राज्यों की सेनाओं के लिए उपयुक्त सेनानायक तैयार करने 
तथा नरेशों को भी सेनिक शिक्षा देने के लिए ला कर्जन ने आगे 
चल कर इम्पीरियल कंडेट कोअर की स्थापना की थी । 
भारत के साथ राजस्थान का आथिक एकीकरण भी निरन्तर 
अधिकाधिक बढ़ता जा रहा था । यद्यपि उदयपुर, जयपुर तथा 
अन्य कुछ छोटे राज्यों ने अपने-अपने राज्यों में अपनी निजी डाक़- 
व्यवस्था को बनाए रखा था, सन्‌ १८८० ई० तक प्रायः सारे ही 
राजस्थानी राज्यों में अंग्रेज सरकार के डाकख़ाने भी स्थापित होकर 
अपना काम बड़ी तत्परता के साथ करने लगे थे । सन्‌ १८९० इईं० तक 
प्रायः सारे ही राजस्थानी राज्यों ने अफीम, आदि मादक द्वव्यों के अति- 
रिक्त अन्य किसी भी माल पर राहदारी का कर न छगाने का-भी 
निशचय कर लिया था । रेल, तार और डाक के साथ ही यह स॒विधा 

पाकर अब राजस्थान का व्यापार बढ़ने छगा । किन्तु अब भी जो ' 
एक बड़ी कठिनाई सारे राजस्थान में विद्यमान थी, वह थी राजस्थान 
में अनेकों तरह के विभिन्न सिक्‍कों के एक साथ ही प्रचलन की । 
सारे प्रमुख राज्यों के अपने-अपने अछुग सिक्‍के थे । अंग्रेज़ अपने सिक्‍कों 
को ही वंधानिक म॒द्रा मानते थे, किन्‍त साथ ही चाँदी के भाव पर 
दूसरे सिक्के भी चलते थे । परन्त सन १८७३ ३० के बाद चाँदी का 
भाव घटने और सोने का भाव बढ़ने लूगा, जिससे चाँदी के रुपये को 
कीमत घटती गई । अपने रुपये की कीमत स्थायी बनाने के लिए 
सन्‌ १८९३ ई० में भारतीय अंग्रेज़ सरकार ने अपनी टकसालों में 
निर्बाधित रूप से रुपये ढालना बन्द कर दिया । अब अंग्रेज़ी रुपये की 
दर कुछ बढ़ गईं और वंदेशिक विनियम के लिये उसकी दर को 
एक शिलिग चार पेंस पर ही स्थायी रखने का प्रयत्न होने रूगा । किन्तु 
देश में अनेक टकसालों के होने से अंग्रेजों को अपने इन प्रयत्नों में 
बहुत कठिनाई होने छगी, एवं अब अंग्रेज. अधिकारी विभिन्न नरेशों 
को अपनी-अपनी अलग टकसाले बन्द करने के लिए फसलाने और 
दबाने लगे। दंशी राज्यों के सिक्‍के को दर भी निरन्तर घटती जा रही 
थी, जिससे मुद्रांकन में उन्हें भी कोई विशेष राभ नहीं रहा, एवं 
उदयपुर, बूंदी, जयपुर, आदि कुल सात राज्यों के सिवाय राजस्थान 
की सारी रियासतों ने सन्‌ १९०५ ६० तक अपनी टकसालें बन्द कर 
दीं, ओर अंग्रेज़ों ने चाँदी के भाव पर उनकी टकसालों के सारे सिक्‍के 
मोल ले लिए । बाकी रहे राज्यों के सिक्‍कों का प्रचलन शी घ्र ही उनके 
विभिन्न राज्यों तक ही सीमित हो गया और कुछ वर्ष बाद उन्हें 
भी अपने ये सिक्‍के बन्द कर देने पड़े । बंदी और उदयपर राज्यों के 
सिक्के अवश्य सन्‌ १९३५ इईं० के बाद तक चलते. रहे । 

राजस्थान में अंग्रेज़ों का आधिपत्य अपनी पराकाष्ठा को पहुँच 


'रहा था । बीकानेर , कोटा, अलवर, आदि राज्यों में एक साथ ही 
नाबालिग़ी हो जाने से उन्हें अनेकानेक मामलों में बहुत-कुछ सुविधा 
हो गई । अब अंग्रेज़ अधिकारियों का विरोध करना भी एक कठिन 
अनहोनी बात हो गईं । भालावाड़ के शासक द्वितीय ज़ालिमसिह ने 
यह दुस्साहस किया था, जिसके फलस्वरूप उसे सन १८९६ ई० में 
राज-गदह्दी से उतार दिया। उसके कोई उत्तराधिकारी नहीं था, 
एवं राज्य के भविष्य का प्रश्न उठने पर उसके दो टुकड़े कर दिये 
गए । चौमहल एवं पाटण-छावनी के परगनों को मिला कर एक 
छोटे परन्तु सर्वंथा नए भालावाड़ राज्य की सृष्टि की गई और 
इतिहास-प्रसिद्ध प्रथम जालिमसिह भाछा की स्मृति को बनाए 
रखने के उद्ृश्य से उसी के सम्बन्धी के वंशज भवानीसिंह को इस 
नए राज्य का शासक बनाया। बाकी रहे परगने पुनः कोटा राज्य में 
मिला दिये गए। छाड कर्जन के शासन-काल (१८९९-१९०५ ० ) 
में तो अंग्रेज़ों का तेज-प्रताप चरम सीमा को पहुँच गया । उसने स्पष्ट 
शब्दों में घोषित किया था -- “राज-मुकुट का प्रभुत्व सत्र नत- 
मस्तक होकर स्वीकार किया जा रहा हैं । “हमारी नीति के फल- 
स्वरूप अब देशी नरेश साम्राज्य के शाही-संगठन के एक अखण्डात्मक 
अंग बन गए हैं ।” देशी नरेश अपने-अपने राज्यों के शासन चलाने 
वाल भारतीय अंग्रेजी सरकार के वंशपरम्परागत शासक-प्रतिनिधि 
मात्र समझे जाने छगे, एवं 'जो अधिकार उन्हें सौंपे गए हें , उनका 
दुरुपयोग न कर उनकी उपयुक्तता प्रमाणित करना उनके लिए 
अत्यावश्यक हो गया । अन्य सरकारी अधिकारियों की तरह नरेशों 
को बाध्य किया गया कि भारतीय अंग्रेज़ी सरकार की पहिले आज्ञा 
प्राप्त किये बिना वे विदेश यात्रा के लिए रवाना न हों । जो सत्ता 
या अधिकार मुग्रलू-सम्राटों को भी कभी प्राप्त नहीं हुए थे, उन्हें 

बलात्‌ ग्रहण कर अंग्रेज़ अधिकारी दुढ़तापूर्वक उनकों काम में हू 
रहे थे । 

राजस्थान के नभ-मण्डल में इस समय अंग्रेज़ी साम्राज्य-रूपी 
सूर्य पूरे तेज और प्रताप के साथ देदीप्यमान हो रहा था । उसकी 
सत्तारूपी प्रखर किरणें सहन करने की शक्ति वहाँ किसी में न थी । 
किन्‍्तू राजस्थान के सांस्कृतिक जीवन में तो इस समय विषम शिशिर- 

|छ था। वहाँ सवंत्र अनात्मविश्वास की गहरी बफ़् पड़ी हुईं थी । 

सन्‌ सत्तावन के विप्लव का अन्त हो जाने के बाद सर्व-साधारण जनता 
के साथ ही राजस्थानी नरेशों ने भी अंग्रेजों का सफलतापूर्वक विरोध 
कर सकने की आशा ही छोड़ दी । विजेताओं का प्रभुत्व तथा उनकी 
सभ्यता की महत्ता को स्वीकार कर वे उन्हीं का अन्धानुकरण करने 
लगे; मेयो कालेज की स्थापना द्वारा उनकी इस प्रवृत्ति को विशेष 
प्रोत्साहन दिया गया । विजेताओं और विजित के बीच की सस्क्ृतिक 
खाई धीरे धीरे पटती जा रही थी । ईसा की १९वीं शताब्दी का अन्त 
होतें-होते तो इन राजघरानों के कई एक प्रमुख व्यक्ति समुद्र पार कर 
इंगलेण्ड भी जा पहुँचे और वहाँ अपने गोरांग प्रभुओं की तड़क-भड़क, 
उनकी सत्ता तथा उनके विज्ञान और साहित्य ने उन्हें चकाचोंधित 
कर दिया । अंग्रेज़ी साम्राज्य की सेवा कर उनसे प्रशंसा तथा आदर 
प्राप्त करने में ही राजस्थानी नरेश अब गौरव का अनुभव 
करने लगे । 

इस समय राजस्थान में मृत्यु-काल की-सी नीरवता व्याप्त थी । 
पराधीनता और राजनैतिक विवशता का घना कुहरा उस पर सर्वत्र 
छाया हुआ था । ऐसे ज्योतिहीन अस्पष्ट वातावरण में निरन्तर 
जीवन बिता कर राजस्थान के नरेशों का ही नहीं वहाँ की जनता का 
भी दृष्टि-कोण पूर्णतया संकुचित और संकीर्ण हो गया । उनकी सारी 

भावनाएँ अपने व्यक्तित्व से लेकर अपने राज्य तक ही अब 
सीमित थीं । टाड के सप्रसिद्ध ग्रंथ में लिखी बातों का सनासनाया 
विवरण ही उन्हें आत्म-तुष्टि के मोह में मुछित कर देने को बहुत था । 
जाति, प्रान्त या देश के हित की भावनाएं उनके लिए सवंथा अज्ञात 
हो गईं । राजस्थान मृत-प्राय निश्चेष्ट पड़ा था| उसमें कहीं भी 
जीवन के चिह्न तक नहीं देख पड़ रहे थे । ऐसे समय वहाँ के नरेशों 
और सरदारों का असीम एऐद्वर्य-विलास प्रान्तीय जीवन में बीभत्सता ही 
उत्पन्न करता था। भारतीय पुनर्जाग्रति का प्रमुख स्तम्भ उग्र॑ दयानन्द 
राजस्थान के अनेकों प्रमख राज्यों में घम-घम कर हिन्द धर्म और 
समाज के सुधार की अलछूख जगाने का प्रयत्न करता फिरा, किन्‍्त्‌ 
वह भी वहाँ कुछ भी स्फूरति नहीं पेदा कर सका, उलटे राजस्थान का 
विष दयानन्द में व्याप्त हो गया और उसकी जान पर आ बनी | 
भारतेन्द हरिव्चन्द्र भी राजस्थान के घोर निराशापर्ण अंधकार में 
नवजीवन की ज्योति की रख तक प्रगट नहीं कर सका। राजस्थान 
के पराने स्वतन्त्रता-प्रेमी वीरों की गाथाएँ सदर बंगाल में एक 
नए स्वाधीनता-यज्ञ की ज्वाला प्रज्वलित कर रही थीं, और यहाँ . 
उन्हीं वीरों की वह पूज्य मात्‌-भूमि तथा उन्हीं के वे वंशज मोह-लिद्रा 
में सख-नींद पड़े गुलामी में जकड़े उसी के ऐश्वयं-विलासों का भोग 
कर रहे थे ।. 

. किन्तु ठिठुरा कर निर्जीव बना देने वाली इस विषम विषाक्त. 
रात्रि में भी राजस्थान के कुछ सपूत उसके उद्यात्त जीवन की 
प्रम्प्रा को न टूटने देनें के लिए प्रबल प्रयत्न कर रहे थे। 
राजस्थान को अपने विगत गौरवपूर्ण भतकालरू का स्मरण दिलाने 
के लिए वे उसके इतिहास की दंढ-खोज करने लगें। अपने अन्तिम 

कवि सूर्यमल कृत .ओजंस्वी ऐतिहासिक महाकाव्य वंश भास्कर 

को उन्होंने छपवाया । सर्व-साधारण तक अपने विचारों को पहुँचाने 
के लिए राजस्थान में हिन्दी गद्य-लेखत की नई परंपरा प्रारंभ 
की और हिन्दी गद्य में ही राजस्थान के राज्यों का इतिहास 
लिखवातें का भी आयोजन किया जाने लगा । पुस्तकालयों की 
स्थापना कर देवी भारती का आह्वान करने . छगे । सार्वजनिक 
नेताओं के अभाव में वहाँ की जनता अब भी अपने नरेशों का ही 
मुंह ताकती थी; उनकी रही-सही आशाएँ उन्हीं पर केन्द्रित थीं । 
किन्तु गरेशों में नेतृत्व के लिए अत्यावश्यक गुणों का अभाव ही 
था, जिससे रांजस्थान-भकतों की आशा कीं यह एकमात्र रेखा भी 
निरन्तर क्षीण होती जा रही थी । अन्तिम आशाहीन प्रयत्न के रूप 
में ही क्‍यों न हों, राजस्थान की कई हुतात्माएँ वहाँ सशस्त्र क्रान्ति की 
ज्वाला प्रज्वलित करने को तड़प रही थीं; किन्तु तब तक राजस्थान 
पर अंग्रेज़ों का पंजा इतना सुदृढ़तापू्वक जम चुका था और वह 
निरन्तर इतना अधिक जकड़ता जा रहा था कि उनके साथ अपनी 
जान भोंकने वार उन्हें वहाँ तन मिले । किन्तु उनका यह निरच्तर 


बढ़ता हुआ रोष और विरोध अन्त में बारहठ केसरीसिंह की : 
वाणी में फूट ही पड़ा; और महाराणा जवानसिह, शंभूसिह तथा 


सज्जनसिह द्वारा स्वीकृत परंपरा के ही अनुसार उनके उत्तराधिकारी 
महाराणा फतेहसिंह ने लाडे कर्जन के बलावे पर सम्राद एडवर्ड के 
राज्यारोहण के उपलक्ष में होने वाले दिल्‍ली-दरबार में सम्मिलित 
होता बहुत ही अनिच्छापू्वकं स्वीकार कर जब वह दिल्‍ली के 
लिए रवाना हुआ, तब तो बारहठ केसरीसिंह से रहा न गया; 
राजपूत नरेशों में प्रमुख पूज्य 'हिन्दुआ-सूरज' के भी उसने “चेतावणी 
का चुंगदया' ले ही लिया, और गरजती हुई हुँकार से उसने प्रताप 
और राजसिह के उस वंशज से पूछा :-- 

“घण्‌ घलत्निया घमसाण, (तोह) राण सदा रहिया निडर | 
पेखतां फुमाण, हलचल किम फतमल हुवे ॥ 


मै में न ने 


नरियंद सह नजराण, कुक करसी पिरती जिका। 

पतरेलो किय पाण, पाण छुतोँ थारो फत्ता ॥? 
उसने उसे सुभाया -- 

“देखे अंजस दीह, मुलकेल्ञो मन ही मना। 

दम्भमी गढ़ दिल्लीह, सीस नमंता सीसवद ॥” 
और साथ ही उसे शिक्षा भी दी--- 

“मान मोद सीसोद / राजनीत बल. राखणो | 

(३ ) गवरमिट री गोद, फल मीठा दीठा फता !”? 


इस चेतावनी ने फतेहसिह के सुप्त गौरव को जगा दिया ।-दिल्ली पहुँच 
कर भी वह दरबार में नहीं गया; वहाँ उसको कुर्सी खाली ही रही । 
उस रिक्त स्थान को देख कर जहाँ लाडे कज्जन ने गहरी निश्वासें लीं, 
वहीं उस खाली कुर्सी की गाथा ने सारे राजस्थान में नवीन आशा 
और स्फूर्ति की लहदर दौड़ा दी । सन्‌ १९०३ इईं० की इस अनपेक्षित 
अविश्वसनीय घटना का ठीक-ठीक एतिहासिक महत्त्व तथा राजनैतिक 
प्रभाव अब तक नहीं आँका गया हैँ | तिहूमिला देने वाली इस तीक् 
उपेक्षा के बाद भी महाराणा फतेहसिंह को कुछ भी कहने-सुनने की 
लार्ड करन को हिम्मत नहीं हुईं, जिससे अंग्रेज़ों के कठोर शासन 
के विरुद्ध राजस्थानी नरेझ्ों के हृदयों में अब धीरे धीरे प्रतिक्रिया 
की भावना उत्पन्न होने लगी, और वहाँ के साधारण जन-समाज 
में भी एक नूतन साहस का संचार हुआ। यहीं से राजस्थान में नव- 

जीवन का प्रारम्भ होता है । 


३. युगान्तर काल (१९०६-१९४७ ३०). 


लाड क्जन के भारत से बिदा होने के साथ ही नरेश्ों के प्रति 
अंग्रेजों की नीति में भी एकबारगी महत्त्वपूर्ण परिवर्तन हो गया । 
लाड कज़ेन के कठोर व्यवहार के कारण भारतीय नरेशों में बहुत 
असन्तोष पेदा हो गया था । लाड कर्ज़न की उम्र नीति के फलस्वरूप 
भारतीय अंग्रेज़ी प्रान्तों में भी राजनतिक हलूचल तथा तीव्र विरोध 
की लहर सी आ गईं और सबस्त्र क्रान्ति करने वालों ने भी पुनः 
सिर उठाया । वहाँ का शिक्षित समाज भारत में अंग्रेज़ों के आधिपत्य 
तथा यहाँ शासन करने के उनके अधिकार की वेधता तक के बारे 
में प्रश्न पूछने छगा । ऐसे समय अंप्रेज़ों को भारतीय नरेश ही अपने 
एकमात्र मित्र और सहायक प्रतीत हुए । भारत के नये वाइसराय 
लाड मिण्टो ने राज्यों के आन्तरिक मामलों में अनावश्यक 
हस्तक्षेप क़रने तथा नरेशों पर अनुचित दबाव डालने की 
नीति त्याग दी । अंग्रेजों की विगत नीति के फलस्वरूप 
नरेशों को जिन-जिन कठिनाइयों का सामना करना पड़ता था, एवं 
उनके सामने जो-जो नईं समस्याएँ उठ रही थीं, उन्हें प्री तरह 
समभ-बूभने का ला्ड मिण्टो ने भरसक प्रयत्न किया । विभिन्न राज्यों 
की अपनी-अपनी परिस्थितियों को पूरी तरह समभझ कर सहानुभूति- 
पूर्ण ढंग से उनके मामलों को वह सुलभाने लगा । यों अब देशी नरेशों 
के प्रति विश्वास और सहयोग की नीति बरती जाने रूगी । पुनः 
बाइसराय या गवर्नर की ही तरह प्रत्येक भारतीय नरेश को भी 
समूचे भारत की भलाई की चिन्ता होनी चाहिये' कथन की सत्यता 

उसने स्वीकार की एवं अब वह भारतीय नरेशों के साथ अखिल 
भारतीय मामलों की विवेचना कर उनके सम्बन्ध में भी उनकी 
सलाह लेने रूगा । अपने प्रति अंग्रेजों की नीति में यह परिवर्तन देख 
कर भारतीय नरेशों को बहुत सन्‍्तोष एवं प्रसन्नता हुई । अखिल 
भारतीय मामलों में अपनी सलाह ली जाती देख कर उन्होंने अपने 
महत्त्व तथा विशेष गौरव का अनुभव किया । अतएवं अन्य भारतीय 
नरेशों की ही तरह राजस्थानी नरेशों ने भी अंग्रेज़ सरकार के साथ 
पूर्ण सहयोग किया और जब सन्‌ १९११ ई० में पृनः दिल्ली-दरबार 
का आयोजन होने लगा, तब उसे पूर्णरूपेण सफल बनाने के लिए 
उन्होंने भरसक प्रयत्न किये । भारतीय इतिहास में प्रथम और अन्तिम 
बार इंगलूण्ड के नये बादशाह पंचम जार्ज ने दिल्ली में भारत- 
सम्राट्‌ के पद पर आरूढ़ होकर अन्य भारतीय नरेशों के साथ ही 
राजस्थानी नरेशों का भी आत्म-समर्पण स्वीकार किया । परन्तु 
इस बार भी महाराणा फतेहसिह ने अपनी टेक रख ली; दिल्‍ली में 
होकर भी न तो शाही जुल्स में वह सम्मिलित हुआ और न दरबार 
में ही उपस्थित हुआ; संसार ने आइचर्य-चकित होकर मेवाड़ 
के उस बुभते हुए दीपक की वह अन्तिम चमक देखी । क्‍ 

:.. सन्‌ सत्तावन के विप्लव की विफलता के बाद भी भारत में 
अंग्रेजों के आधिपत्य का अन्त कर उसे स्वाधीन एवं स्वावलरूम्बी बनाने 
की भावना पूर्णतया लुप्त नहीं हो पाई थी । किन्तु तब अंग्रेज़ों के 
सीधे आधिपत्य वाले सारे भारतीय प्रान्तों की जनता को निरस्त्र 
कर दिया गया था, एवं पिछली विफलता की निराशां के साथ ही 
इस बेबसी ने भी वहाँ व्याप्त असंतोष की उस भावना को विशेष 
 उभरने नहीं दिया । किन्तु यह वस्तु-स्थिति अंग्रेज़ अधिकारियों से 
छिपी हुई नहीं थी । उसका अधिक काल तक यों ही बना रहना 


पे 0 गत 


अंग्रेजों के लिये भी घातक जान कर उनमें से द्रदर्शी अधिकारी 
इस असंतोष के प्रदशन के लिये उपयक्त श्ान्तिपूर्ण उपाय का 
आयोजन करने लगे । यों उनके ही प्रोत्साहन एवं निदशन से सन्‌ 
१८८५ ई० में भारतीय राष्ट्रीय कांग्रेस की स्थापना की गई 
जिसका प्रधान उद्देश्य वेधानिक उपायों द्वारा अंग्रेज़ी साम्राज्य की 
छत्र-छाया में भारत के लिये औपनिवेशिक स्वराज्य की प्राप्ति के 
हेतु प्रयत्त करना था । 

. किन्तु तब भी निर्भीक धर्म-प्रचारकों एवं उम्र राष्ट्रवादी विचार 
वाले भारतीय नेताओं ने अंग्रेजों के आधिपत्य से पूर्ण स्वाधीनता- 
प्राप्ति की भावना की उस मंद चिनगारी को बल्लाने नहीं दिया। 
पुन: बंग-भंग तथा लाड कर्जन की अन्य कार्यवाहियों के फलस्वरूप 
भारत के अंग्रेज़ी प्रान्तों में जो भीषण असंतोष तथा उम्र राज- 
नेतिक हलचलें उत्पन्न हुई थीं, उनसे छाभ उठा कर भारतीय स्वा- 
घीनता के कई अनन्य उपासक क्रान्तिकारी दलों का संगठन करने 
लगे । राजस्थान की जनता को तब भी निरस्त्र नहीं किया जा 
सका था । दयानन्द के उपदेशों ने राजस्थान के कई नवयुवाओं के 
हृदयों में जातीय आत्माभिमान पुनर्जाग्रत कर दिया था; वे अब 
अपनी शक्ति में एक अनोखे आत्मविश्वास का अनुभव करने हछगें 
थे | व्यामजी कृष्ण वर्मा के समान उम्र क्रान्तिकारियों के समागम 
से उनके हृदयों मे पराधीनता-वेदना तीब्तर होती गईं । एवं राज- 
स्थान भी इन राजनेतिक आन्दोलनों और क्रान्तिकारी आयोजमनों से 
अछुता नहीं रहा । जयपुर के ब्रजमोहन माथुर के नेतृत्व में 
अभिनव भारत समिति' नामक एक ग॒प्त क्रान्तिकारी संस्था की 
राजस्थानी शाखा संगठित की गई, और अजमेर से राष्ट्रीय पत्र 
निकालने के लिये भी दो बार विफल प्रयत्न किये गये । नवयुवकों 

'में देश-भक्ति और बलिदान की भावना जगाने का उल्लेखनीय 
काम जयपुर का विद्वान अर्जुनलाल सेठो करता था । परन्तु राज- 
स्थान में इन सारे क्रान्तिकारी आन्दोलनों का प्राण था महाराणा 
फरतेहसिह का सुविख्यात उदबोधक बारहठ कंसरीसिंह, जिसको 
खरवा के राव गोपालसिंह तथा ब्यावर के दामोदरदास राठी का 
पर्ण सहयोग प्राप्त होता रहता था । 

बंगाल, महाराष्ट्र, आदि अंग्रेज़ों के अधिक्ृत प्रान्तों में कई वर्ष 
तक बड़े ज़ोर से चलने के बाद वहाँ स्वदेशी-आन्दोलन धीरे धीरे 
मनन्‍्द पड़ने लगा और उसके साथ ही राजस्थान में किये जाने 
वाले ये सारे क्रान्तिकारी आयोजन भी सन्‌ १९०८ ई० के बाद 
शिथिल होते गये । राजस्थान में यत्र-तत्र कुछ राजनेतिक जाग्रति 
उत्पन्न करने के अतिरिक्त इन सारे प्रयत्नों का कोई भी प्रत्यक्ष 
प्रभाव: नहीं पड़ा । इस स्वदेशी आन्दोलन की गूंज राजस्थान के 
दक्षि णग-पश्चिमी भाग में अवश्य सुन पड़ी । स्वदेशी-प्रचार, शिक्षा- 
विस्तार, आदि सदुद्वेश्यों से सन्‌ १९०५ ई० में एक 'सम्प सभा 
को स्थापना सिरोही राज्य में हुई थी, किन्तु विशेष राजकीय 
कानून द्वारा तीन वर्ष वाद वह बंद कर दी गई | इसके कुछ वर्ष 
बाद बाँसवाड़ा के भील-प्रधान पश्चिमी प्रदेश के भीलों में भी राज- 
नेतिक हलचल प्रारंभ हुई; स्वामी गोविन्द उन भीलों का नेता था । 
अंग्रेजों के दबाव पर सैनिक कार्यवाही द्वारा इस आन्दोलन को दबा 
दिया गया । ऐसे प्रयत्नों के प्रति अंग्रेजों के इस सुस्पष्ट विरोध के 
कारण उनका प्रत्यक्ष समर्थन करने का साहस किसी को नहीं हुआ । 

देशी राज्यों के प्रति अंग्रेजों की विश्वास और सहयोग की इस 
. नवीन नीति के फलस्वरूप सन्‌ १९०६ ई० के बाद शासन सम्बन्धी 
सुधारों की प्रगति कुछ समय के लिए मंद हो गईं। उदयपुर, बूंदी, 

राजस्थान में अन्य किसी ने भी इसका विचार तक नहीं किया था, तब 
महाराजा गंगासिह ने बीकानेर राज्य में प्रतिनिधि-सभा ( रिप्रेज़ेण्टेटिव 
असेम्बली ) की: स्थापना की घोषणा कर अगले वर्ष उसके प्रथम 
अधिवेशन का उद्घाटन किया । राजस्थान में ही नहीं सारे उत्तरी 
भारत के राज्यों में तब अपने ढंग की यह एकमात्र संस्था थी। किन्तु 
बीकानेर की प्रजा में शिक्षा का प्रचार बहुत ही धीरे-धीरे बढ़ रहा था 
और वहाँ के सुदृढ़ सामन्‍्तशाही संगठन में ऐसी प्रजातस्त्रीय संस्था 
का. शीघ्रतापूवंक विकसित होना संभव-भी न था। एवं उक्त सभा की 
स्थापना द्वारा सर्व-साधारण में बीकानेर के जिस उज्ज्वल वधानिक 
घिकास की आशा बँधी थी, वह पूरी नहीं हो पाई । यों राजनेतिक कारणों 
से महाराजा गंगारसिह के इस प्रगतिशील प्रथमारंभ का ठीक-ठीक 
महत्त्व कभी भी नहीं आँका गया । किन्तु उसकी ऐसी प्रारम्भिक 
अपूर्णता या बाद में होने वाले विकास में उचित गतिशीलता के अभाव 
के कारण ही ऐसी घटनाओं का ऐतिहासिक महत्त्व कम नहीं होताः है 
और प्रदेश या समाज के क्रमिक विकास में कई एक महत्त्वपूर्ण आवश्यक 
कड़ियीं के रूप में वं अपना उचित स्थान लंती हं । 
_- यगात्त्तर काल के प्रारम्भ से ही आगे होने वाल अनेकों महत्त्वपूर्ण 
परिवतनों का बीज बोया जाने लगा था। पिछले पचास वर्षों के निकट- 
तम॑ सम्पर्क तथा कोई तीस वर्षो की अंग्रेज़ी शिक्षा के प्रारम्भिक प्रभाव॑ 
अब भारतीय नरेशों में भी सुस्पष्ट देख पड़ने छूगे थे। मेयो कालेज में 
शिक्षा पाकर तथा अंग्रेज़ अभिभावकों की देख-रेख में रह कर वे अब 
अँग्रेज़ों से-दर भागते न थे । वे अंग्रेज़ों के साथ सम्पर्क बढ़ा, उनकी 
ज्रीति, उनके तरीकों, आदि को संमक कर उनसे प्रा-प्रा लाभ उठाने 
कोः उत्सुक़ हो गए:। इस नई पीढ़ी के तरेशों पर अब भी उनकी प्राचीन 
झ़जकीय" परम्परा का प्रभाव पूर्णतया विलीन नहीं. हो पाया था: 

एवं कई राज्य-शासन और राजनेतिक मामलों में भी दिलचस्पी लेते थे. 
उन्होंने अपनी परिस्थिति को ठीक तरह समझा बूफा । राजनेतिक 
मामलों में अपनी विवशता के साथ ही वे अपने सच्चे महत्त्व को 
भी बहुत-कुछ जान गए । पिछले संगठन काल में अंग्रेज़ों ने देशी रज़्यों 
के साथ जो नीति बरती थी, उससे यद्यपि उन राज्यों के निजी अधिकारों 
पर आधात पहुँचा था, किन्तु अब वे भारत के अविभाज्य अंग बन 
गये थे , तथा भारत के आथिक, सामाजिक एवं राजनैतिक मामलों 
में देशी राज्यों का अपना एक विशेष स्थान बन गया था। भारत- 
सम्राट, इंगलण्ड के बादशाह के प्रति अपनी अटल राजभक्ति का परिचय 
देकर प्रत्येक युद्ध के समय उन्होंने धन-जन के साथ ही अपनी निजी 
सेवाओं द्वारा भी साम्राज्य की पूरी-पुरी सहायता की थी । राज्यों 
के जब्त किये जाने की अब कोंई संभावना ही नहीं रह गई थी, एवं 
अपने कतंव्यों के साथ ही साथ अब नरेशों को अपने अधिकारों तथा 
विशिष्ट गौरव का भी ध्यान आने लगा | साम्राज्य तथा अखिल , भारत 
के लिए उन्हें जो आथिक हानियाँ उठानी पड़ी थीं, वे भी अब सुस्पष्ट 
रूपेण उन्हें देख पड़ने लगीं । इस नई पीढ़ी के राजस्थानी नरेशों 
में बीकानेर का महाराजा गंगासिह, अलवर का महाराजा सवाई 
जयसिह, आदि कुछ नरेश एसे भी थे जिन्होंने साम्राज्य -की सेवा 
में दूर-दूर देशों की यात्रा की थी , और जिनकी योग्यता का. लोहा 
अंग्रेज भी मानते थे। अतएव अपनी नीति बदरू कर जब लाई 
मिण्टो नरेशों की मित्रता और सहायता के लिये उत्सुक हुआ, तब 
इन नरेशों ने उससे पूरा लाभ उठाने का प्रयत्न किया । 

विभिन्न नरेशों और राज्यों को अलग-अलग रखने की अंग्रेजों 
क्री-अब तक की नीति का भी अन्त होने लगा था ।-समय-समय पर जो 
दरबार होते रहते थे, वहाँ एकत्र हो- नरेश आपस में मिलते-जुलुले 

थे। मेयो कोलेज में साथ-साथ पढ़ने तथा खेल-कद में सम्मिलित होने से 
नरेशों में आपसी मेल-मिलाप होना स्वाभाविक ही था । मेयो कालेज 
के शासन-प्रबन्ध में भी अब न्रेशों को सम्मिलित किया गया , जिससे 
उनके आपस में मिलने-जुलने के लिए अधिकाधिक अवसर आने लछगे। 
ऐसे अवसरों पर महत्त्वपूर्ण राजकीय मामलों पर विचार-विनिमय 
भी होने लगा.। यों धीरे धीरे विभिन्न नरेशों में पारस्परिक एकता की 
भावता उत्पन्न होने लगी । लाड मिण्टो ने पुनः नरेशों की परिषद 
 काउल्सिल़ ऑफ प्रिन्सेज-) की स्थापना का प्रस्ताव किया, किन्तु 
इस बार भी इंगलेण्ड की सरकार ने उसे स्वीकार नहीं किया । परल्तु 
नरेशों की सम्मिलित सलाह लेने की नीति अब सवें-स्वीकृत बात 
हो गई ओर सन्‌ १९१६ इई० के बाद तो विभिन्न मामलों पर उनकी 
सलाह लेने के लिए उन्हें प्रति वर्ष दिल्ली में एकत्रित भी किया 
जाने लगा । 

.  ,नरेशों के इसः्सम्मिलित विचार-विनिमय के साथ ही उनमें 
नेतृत्व का प्रश्न भी. उठे खड़ा हुआ । उदयपुर के राजघराने के 
ऐतिहासिक महत्त्व के साथ ही अपनी व्यक्तिगत दृढ़ता के कारण 
भरी. राजस्थान में महाराणा फतेहसिह का विशेष आदर किया जाता 
था, किन्तु वह इस नई राजनीति से पूर्णतया अनभिज्ञ था; पुनः अपनी 
_ वंश-परम्परागत नीति का अनुसरण कर उसने मेल-मिलाप में पुराने 
 तंरीकों. को पूरी कड़ाई के साथ बरतने तथा राजनेतिक मामलों में 
पर्णतया परथक रहने का ही मार्ग पकड़ा, जिससे ऐसे महत्त्वपर्ण यगान्तर 
काल में राजस्थान का राजनैतिक नेतृत्व उदयपुर के राजघराने के 
हाथ से सदा के लिए निकल गया । इस समय राजस्थानी नरेशों में 
बीकानेर का महाराजा गंगार्सिह ही सबसे चतुर तथा सुयोग्य था, 
एवं वह शीघ्र ही राजस्थान के ही नहीं भारत के नरेशों का भी. सबसे 

अधिक माना जाने वाला प्रमुख नेता बन गया । महाराजा गंगासिह- 
को यह महत्त्व प्राप्त होना बीकानेर के लिए ही नहीं राजस्थान 
के लिए भी एक गौरव की बात होनी चाहिये थी, परन्तु दुर्भाग्यवश 
महाराजा गंगासिह का यह नेतृत्व राजस्थानी राजनीति के लिए 
विषरूप प्रमाणित हुआ । राजस्थानी नरेशों ने विगत इतिहास से 
कोई भी शिक्षा नहीं ली थी । अपने राज्यदत्त या व्यक्तिगत सापेक्षिक 
महत्त्व तथा अपनी पारस्परिक प्रतिस्पर्द्धा को वे नहीं भुला सके। 
राजस्थान के तीनों प्रमुख राज्यों ने कभी भी महाराजा गंगासिह 
का हृदय से साथ नहीं दिया । अपने प्रान्त में ही उठने वाले इस विरोध 
के कारण उसके सारे जीवन-काल में राजस्थान की राजनीति पूर्णतया 
अनिश्चित तथा गतिहीन ही रही । 

नरेशों को अब यह स्पष्ट देख पड़ने लगा कि राजनैतिक दृष्टि से 
विभिन्न होते हुए भा भोगोलिक एवं आश्िक दृष्टि से उनके राज्य तथा 
भारतीय अंग्रेज़ी प्रान्त भारत के सवंथा अविभाज्य अंग थे, और इन 
प्रान्तों के साथ उनके राज्यों का समुचित आथिक सम्बन्ध स्थापित 
होने पर ही उनके राज्यों की भावी समृद्धि निर्भर थी । पुनः समूचे 
भारत को एक आथिक संगठन में जकड़ देने की अंग्रेज़ों की नीति 
का परिणाम यह हुआ था कि बाह्य सुरक्षा, आयात-निर्यात-कर, 
मुद्रा-विनिमय, अफ़ीम, नमक, रेल, डाक-तार, आदि जिन सर्व-साधारण 
केन्द्रीय विषयों में विभिन्न प्रान्तों को कुछ भी दिलचस्पी थी , उन्हीं 
के साथ देशी राज्यों का भी गहरा सम्बन्ध था । अतएवं इन मांमलों 
सम्बन्धी अखिल भारतीय नीति निश्चित करते समय राज्यों के हानि- 
लाभ का भी पूरा-पूरा विचार करवाने तथा अन्य महत्त्वपूर्ण मामलों में 
भी देशी नरेशों की सलाह ली जाने के लिए भारतीय नरेशों की ओर 
से मार्च, १९१४ ई० में महाराजा गंगासिह ने विशेष रूपेण आग्रह 

किया । छार्ड हार्डिंग ने उनके इस प्रस्ताव को स्वीकार कर नरोेशों 
सम्बन्धी मामलों में समय-समय पर उनकी सम्मिलित सलाह लेते 
रहने का आइवासन दिया । इसके कुछ ही समय बाद युरोप में महायुद्ध 
छिड़ गया, जिसमें राजस्थान के कई नरेशों ने स्वतः भाग लिया, और 
प्राय: सभी राज्यों ने साम्राज्य को धन और सेना की पूरी-पूरी 
सहायता दी । नरेशों ने साम्राज्य के हानि-लाभ के साथ अपना इतना 
घना हितेक्य प्रदर्शित किया कि नए वाइसराय हछाडे चेम्सफो्ड को 
सन्‌ १९१६ ई० में तरेशों का प्रथम सम्मेलन करना ही पड़ा । भारतीय 
'नरेशों का महत्त्व अब बढ़ रहा था। साम्राज्य की पहली युद्ध-परिषद 
'लथा बाद में वर्साई की सन्धि-परिषद में भारतीय नरोशों के प्रतिनिधि 
के रूप में महाराजा गंगासिह भी सम्मिलित हुआ । 

:. स्वदेशी आन्दोलन के.शिथिल हो जाने के बाद भी कऋ्रान्ति- 
'कारियों के गुप्त प्रयत्न धीरे-धीरे चलते ही रहे. और सन्‌ १९१५१ 
ई० के दिल्‍ली-दरबार के बाद तो उन्होंने सशस्त्र राजनंतिक क्रान्ति 
के लिये तैयारियाँ भी प्रारम्भ कर दीं। राजस्थान में तब भी शस्त्र- 
“कानून लागू नहीं था तथा उच्च आदरशों के लिये मरः मिटने के 
लिये तत्पर हज़ारों राजपूत वीर राजस्थान में. ही मिल सकते" थे, 
एवं ऐसी तैयारियों के लिये उन्हें राजस्थान ही सब से उपयुक्त 
क्षेत्र प्रतीत हुआ । वहाँ 'वीर भारत सभा' नामक एक गुप्त सैनिक 
संगठन खड़ा किया. गया । राजपूत नरेशों, जागीरदारों, आदि के 
साथ ही. राजस्थान के सैनिकों तथा अन्य साधारण राजपूतों के 
साथ. भी सम्पर्क स्थापित करने. के लिये प्रयत्न होने लगे । बारह॒ठ 
केंसरीसिंह और राव गोपालसिह के साथ' अब. कई अन्य साहसी 
नवयुवा भी आ जुटे थे, जिनमें भूपसिह. का नाम विशेष, रूप़ ,से 
“उल्लेखनीय. है, जो बाद में बिजयसिह पथिक' के नाम से सुज्ञात . 

हुआ । राजस्थान में शस्त्रास्त्रों का संग्रह भी किया जाने लूगा । 
किन्तु इत सारे आयोजनों के लिये अत्यावश्यक पर्याप्त धन 
नहीं प्राप्त हो रहा था, एवं बंगाली क्रान्तिकारियों की -देखा-देखी 
राजेस्थान के भी कुछ क्रान्तिकारियों ने तदर्थ राजनैतिक डाके डाले । 
नीमज़ और कोटा के हत्या-काण्डों से भी विशेष धन प्राप्त नहीं 
हुआ, किन्तु तदन्तर अर्जुनलाल सेठी की जेन पाठशाला की ओर 
पुलिस का ध्यान आकर्षित होने लगा । सन्‌ १९१४ ई० के प्रारम्भ 
में अर्जुनलाल जयपुर से इन्दौर चला गया, परन्तु उसे संदेह में वहाँ 
कैद कर लिया गया और उसके विरुद्ध कोई अपराध प्रमाणित न 
होने पर भी अगले पाँच वर्ष तक अंग्रेज़ों ने उसे नज़ रबन्द ही: रखा। 
कोटा ह॒त्या-काण्ड के मामले में कंसरीसिह बारहठ भी क़ेद कर 
लिया गया था; उसे भी कई वर्षों तक तब जेल से छुटकारा 
नहीं मिला । द 
सशस्त्र राज्य-क्रान्ति के लिये तेयारियाँ तब भी चलती ही 
रहीं । अगस्त, १९१४ ई० में प्रथम महायुद्ध के प्रारम्भ हो जाने 
से क्रान्तिकारियों की आशाएं और भी बढ़ गईं। किन्तु ठीक समय 
पर इन सब आयोजलनों का भेद खुल जाने से ये सारे प्रयत्न विफल 
हुए। राजस्थान में इन आयोजनों के नेता राव गोपाल्सिह और 
भूपसिह भी पकड़ लिए गये । एक बार जेल तोड़ कर भी गोंपाल- 
सिंह को पुत्र: आत्म-समर्पण करना पड़ा ओर युद्ध, की समाप्ति 
तक वह नज़रबन्द ही रहा । किन्तु जेल से भाग कर भूपसिह 
दूसरी बार नहीं पकड़ा गया, और तब कुछ समय बाद वह अपने 
नये बिजयसिंह पथिक नाम से पुत्र: राजस्थान के राजनैतिक 
आन्दोलन-क्षेत्र में उतरा । उधर रासबिहारी बोस, शचीद्ध॑नाथ 
सान्यारू, आदि करान्तिकारियों के साथ क्रियात्मक सहयोग देने के 

अपराध में. बारहठठ केसरीसिंह के पुत्र प्रतापसिह को भी क़ंद कर 
कठोर, और दीघ कारावास का दण्ड दिया गया (फरवरी, 
१९१६ ई०), जिससे कुछ समय बाद जेल में ही उसकी मृत्यु हो गई । 
सारे ही प्रमुख क्रान्तिकारी नेताओं के न रहने से सशस्त्र क्रान्ति 
के लिये राजस्थान में किये जाने वाले सारे प्रयत्नों का 
अन्त हों. गया । इसक बाद दो-एक बार सतत प्रयत्व करने पर 
भी पुनः राजस्थान में क्रान्तिकारी संगठनों की स्थापना संभव 
नहीं हो सकी |. 
ऐसे विफलतापूण निराशामय वातावरण में भी जनता के नव- 
जागरण को अत्यधिक क्षीण शुश्र रेखाएं दूसरी ही दिश्या में यदा- 
कदा देख पड़ने लगी थीं । मेवाड़ के पूर्वी प्रदेश में बीजोलियाँ के 
किसान सन्‌ १९१३ ई० से ही ठिकाने की लाग-बेगार आदि के 
प्रश्नों को लेकर आन्दोलन कर रहें थे । सन्‌ १९१५ ई० के अन्त 
तक पंथिक भी बीजोलियाँ पहुँच गया और वहाँ एक पाठशाला 
खोलने के साथ ही उसने यवकों की सेवा-समिति भी बनाई। 
राजकीय दमन से बचने के हेतु सात माह बाद पथिक को मेवाड़ 
छोड़ देना पड़ा । किन्तु तब भी मेवाड़ की पूर्वी सीमा पर कोटा 
राज्य में गृप्त रूप से रह कर वहाँ ही से वह बीजोलियाँ के इस 
आन्दोलन का संचालंन करता रहा । राजस्थान के किसानों में जन- 
जाग्नति एवं संघर्ष के लिये आवश्यक संगठन का प्रथम सूत्रपातं 
यों पथिक के हाथों बीजोलियाँ में तब हुआ । अनजाने ही तब 
वहाँ प्रारम्भ: होने वाली इस सर्वधा नई राजनेतिक प्रवृत्ति का 
आगे चल कर राजस्थान में अन्यत्र भी महत्त्वपूर्ण प्रभाव पड़ा। 
यह संघर्ष इसी .तरह थोड़ा-बहुत सन्‌. १९२२ ई० तक चलता रहा, 
किन्तु तब,तंक भारत के राजनेतिक क्षेत्र में अनेकों नई. शक्तियों: 

सन्‌ ११३० इ० से गोल-मेज कास्फ्रेन्से होने लगीं। महाराजा गंगासिह 
इन सब में प्रमख भाग लिया। प्रथम गोल-मेंज़ कास्फ्रत्स के प्रारम्भ 
ही भारतीय नरेशों की ओर से यह घोषित करके कि देशी राज्य 
भी अखिल भारतीय संघ में सम्मिलित होंगे, उसने देशी राज्यों के 
भविष्य की समस्या को सुन्दर ढंग से सुलभाने का प्रशंसनीय प्रयत्न 
किया था । परन्त सन १९३५ ई० का नया भारतीय शासन-विधान 
बनने के बाद भी संघ-शासन को स्थापना नहीं होने पाई । अपने-अपने 
विशिष्ट कारणों से राष्ट्रीय कांग्रेस के साथ ही भारतीय नरेशों ने भी 
तेब्र इस शासन-विधान को अस्वीकार कर दिया। इस शासन-विधान 
को लेकर बात-चीत चल ही रही थी, जब एकाएक विश्व-व्यापी द्वितीय 
महायुद्ध प्रारम्भ हो गया । उस समय संघ-शासन की स्थापना न 
होता भारत के लिए बहुत ही हानिकारक प्रमाणित हुआ और आगे चल 
कर भारत के विभाजन की संभावना का भी उद्धव हुआ, जो अन्त में 
कठोर सत्य के रूप में परिणत होकर ही रही । 
भारतीय नरेश, उनके मन्त्री-गण तथा अन्य सलाहकार जब यों 
भारत तथा अपने राज्यों के भावी स्वरूप को निश्चित करने के लिए 
पत्नशील थे, उसी समय उन्हीं के पैरों तले की धरती अद॒ष्ट रूपेण 
धीर धीरे खिसकती जा रही थी । राजस्थानी प्रजा में दिनोंदिन 
जाग्रति हो रही थी, और वे कांग्रेस के सुप्रसिद्ध नेताओं की बातों 
पर अधिकाधिक ध्यान देने छगे थे । देशी राज्यों की तत्कालीन 
राजनेतिक परिस्थिति के विरुद्ध राजस्थानी जनता में भी असन्तोष 
उत्पन्न होने लगा था । देशी राज्यों के प्रति कांग्रेस की नीति में भी 
धीरे-धीरे परिव्तत होता जा रहा था। सन्‌ १९२७ ई० में कांग्रेस ने 
राज्यों की जनता को आश्वासन दिया कि उत्तरदायित्वपूर्ण शासन 
की प्राप्ति के लिए किए गए उनके उचित और शान्तिपूर्ण प्रयत्नों 

में उसकी सहानुभूति तथा सहायता रहेगी। किन्तु इसका राजस्थान 
पर तत्काल ही कोई विशेष प्रभाव नहीं पड़ा । केवल जयपुर में सन्‌ 
१९३१ ई० में प्रथम बार प्रजा-मण्डल की स्थापना हुईं, और अगले 
कुछ वर्षों तक तो वह भी अधिक सक्रिय नहीं बन सका । किन्तु सन्‌ 
१९३५ ईं० में भारत के नए शासन-विधान के बन जाते ही एकाएक 
राजस्थान में स्वंत्र नवीन राजनैतिक जाग्रति के चिह्न देखे पड़ने 
लगे । देशी राज्यों की जनता की आवाज उठाने के लिए अमृतलाल 
सेठ, आदि व्यक्तियों द्वारा सन्‌ १९२७ ई० में स्थापित अखिल 
भारतवर्षीय देशी राज्य लोक-परिषद' का प्रभाव भी धीरे धीरे 
राजस्थानी राज्यों में बढ़ता जा रहा था। फरवरी, १९३८ इ० में 
हरिपुरा के अधिवेशन में कांग्रेस ने देशी राज्यों के सम्बन्ध में अपनी 
स्थिति स्पष्ट कर दी, ओर वहाँ पृथक संगठन कायम करने का 
आदेश दिया । अब तो विभिन्न राज्यों में प्रजा-मण्डलों की स्थापना 
के लिए भरसक प्रयत्न होने लगे । 

... इस समय राजस्थान की राजनीति का स्वरूप बहुत ही विचित्र 
बना हुआ था । तीनों प्रमुख राज्यों पर अंग्रेज़ अधिकारियों का पूर्ण 
स्वे-व्यापी प्रभाव बना हुआ था, उन्हीं की सलाह के अनुसार वहाँ 
की सारी राजनीति निर्धारित की जाती थी। इनके अतिरिक्त अलवर, 
बूंदी, टोंक, किशनगढ़, आदि राज्यों में भी अंग्रेज़ अधिकारी या उनके 
नियुक्त व्यक्ति ही प्रधान मन्त्रित्व कर रहे थे । ऐसी हालत में इन 
सारे राज्यों से किसी भी प्रकार की प्रगतिशील नीति की आशा 
करना व्यर्थ था । एक सुयोग्य, द्रदर्शी एवं अनुभवी शासक होते 
हुए भी तब महाराजा गंगासिह समय की गति तथा उसकी 
द्रतः परिवर्तेतशीलकता को ठीक तरह नहीं समभ रहा था, एवं 
उसने: भी अपने. शासन-काल की: प्रारम्भिक द्रदशिता इस समय 

नहीं दिखाई और दमनपूर्ण सुदृढ़ गासन की नीति को ही अपनाया । 
राजस्थान के बाकी रहे शासक या तो राजनीति से सवंथा उदासीन थे 
या उन्होंने भी अन्य शासकों की ही नीति का अनुकरण किया । यह 
राजस्थान का दुर्भाग्य ही था कि वहाँ के कई एक सुयोग्य नवयुवा 
शासकों ने भी समय की गति को नहीं पहिचान कर अनुदार नीति 
को ही अपनाया; उनकी यही प्रवृत्ति आगे भी बनी रही और 
अन्त में उनके लिए अभिशाप-स्वरूप प्रमाणित हुईं । एवं इस समय 
प्रजा में बढ़ती हुईं इस जाग्रति तथा उसकी संगठन-प्रवृत्ति को 
दबाने के लिए राजस्थानी नरेशों ने अंग्रेज अधिकारियों की सलाह 
के अनुसार अपने राज्यों में 'सावंजनिक संस्था कानून ( पब्लिक 
सोसाइटीज़ एक्ट ) प्रचलित कर प्रजा-मण्डलों को स्थापना में बाधा 
डालने का भरसक प्रयत्न किया। किन्तु इन सब बाधाओं के होते हुए 
भी सन्‌ १९३८ ईं० तक जोधपुर, मेवाड़, अलवर, जसलमेर, शाहपुरा, 
आदि राज्यों में प्रजा-मण्डल स्थापित हो गए। इस समय कई 
राजस्थानी राज्यों के अधिकारियों तथा वहाँ के प्रजा-मण्डलों में 
बड़ी कशमकश चल रही थी। जयपुर में सत्याग्रह हुआ और 
सिरोही में भी बहुत दमन किया गया, किन्तु अन्त में समभोता करते 
समय दोनों ही राज्यों को प्रजा की बहुत-कुछ माँगें स्वीकार करनी 
पड़ीं । किन्तु दूसरे राज्यों में भी उन दिनों चलने वाले सत्याग्रह 
आन्दोलन प्रायः विफल ही हो रहे थे, और उनसे कोई विशेष राज- 
नैतिक लाभ नहीं हो सका, एवं महात्मा गांधी को भी आदेश 
देना पड़ा कि ऐसे सत्याग्रह तब नहीं किये जावें । सन्‌ १९३९ इईं० 
में कांग्रेस के भूत-पूर्व अध्यक्ष एवं प्रमुख नेता पं० जवाहरलाल 
नेहरू को देशी राज्य लोक-परिषद' का अध्यक्ष बनाया, जिससे इस 
परिषद का राष्ट्रीय कांग्रेस के साथ घना सम्बन्ध स्थापित हो गया। 

अब परिषद का प्रभाव बहुत बढ़ गया और सारे प्रजा-मण्डल उससे 
ही सम्बद्ध होने लगे । 

इसी वर्य प्रथम बार छोटे-छोटे राज्यों के समृहीकरण का प्रश्न 
उठाया गया । तत्कालीन वाइस राय छाड लिनलिथगो के आदेशानुसार 
स्थानीय अंग्रेज अधिकारियों ने इसकी चर्चा राजस्थान के छोटे 
राज्यों के शासकों से की, परन्तु उन्होंने इस प्रस्ताव को अस्वीकार 
कर दिया । देशी राज्य लोक-परिषद' ने भी अपने लुधियाना वाले 
अधिवेशन में बीस लाख से कम आबादी या पचास लाख से कम 
आमदनी के राज्यों के पड़ोसी प्रान्तों में मिलाए जाने की माँग 
की थी | उस समय तो इस बारे में अधिक कुछ नहीं हुआ, परन्तु यहीं 
से छोट-बड़े राज्यों का आपसी भेद सुस्पष्ट रूप से प्रारम्भ हुआ, 
जिससे भारतीय नरेशों और देशी राज्यों को अत्यधिक हानि उठानी 
पड़ी । मु 

भारतीय राजनीति तथा विधान में इन परिवतेनों के होते 
हुए एवं राजस्थानी जनता में अभूतपूर्व राजनेतिक जाग्रति देख 
कर भी अब तक राजस्थानी राज्यों में कोई राजनतिक या 
वेधानिक सुधार नहीं किये गए थे। बीकानेर कीं व्यवस्थापक सभा 
के संगठन एवं अधिकारों में भी सन्‌ १९२१ ई० के बाद कोई परिवतंन 
नहों हुआ था । कुछ न कुछ सुधार करना आवश्यक समझ कर 
सन्‌ १९३९-४० ईं० के बाद जयपुर, जोधपुर, और सिरोही 
राज्यों में कन्द्रीय सलाहकार बोर्डों की स्थापना की गईं | मई, १९४१ 
ईं० में जोधपुर राज्य में प्रतिनिधि-ललाहुकार सभा ( रिप्रेजेण्टेटिव 
एडवाइज़री असेम्बली ) भी संगठित की गई । परन्तु ये सारे सुधार 
नाम-मात्र के ही थे, और उनसे प्रजा को कोई भी अधिकार प्राप्त 
नहीं हुए । इस समय युरोपीय महायुद्ध चल रहा था, और युद्ध-जनित 


+ ३३३ - 


परिस्थितियों से लाभ उठा कर सत्र दमन नीति का सहारा लिया जा 
रहा था | उधर कुछ राजस्थानी राज्यों में स्थानीय प्र॒जा-मण्डलों के 
कार्य-कर्त्ता वहाँ के जागीरदारों के साथ महत्त्वहीन भंगड़ों में उछल 
गये, और अपनी इस अदूरदशिता से उन्होंने अपने विरुद्ध स्थानीय 
जनता के इस प्रभावद्ञाली अंग का विरोध उत्पन्न कर लिया, जिससे 
अवसर आने पर संगठित रूप में उनसे कुछ भी करते-धरते न बन 
पड़ा । अतएव अगस्त, १९४२ ईं० में जब सन्‌ ४२ का विप्लव हुआ 
तब उदयपुर और कोटा छहरों के अतिरिक्त सर्वत्र पूर्ण शान्ति 
ही बनी रही । 

महायुद्ध के अन्त (१९४५ ई०) तक राजस्थान की इस राज- 
नंतिक परिस्थिति में कोई परिवर्तन नहीं हुआ । इन वर्षों की एक- 
मात्र महत्त्वपूर्ण घटना थी महाराजा गंगासिह का देहान्त होना । सन्‌ 
१९४३ ई० के प्रारम्भ में राजस्थान का यह प्रमुख सुयोग्य सर्वे-मान्य 
शासक उठ गया । उसकी नीति से मत-भेद हो सकता हैँ, उसकी काये- 
प्रणाली की आलोचना की जा सकती हू, परन्तु उसके व्यक्तित्व की 
महत्ता के बारे में किसी भी प्रकार दो मत नहीं हो सकते हैं । 
आधुनिक बीकानेर के इस निर्माता ने अन्तर्राष्ट्रीय ख्याति प्राप्त 
कर राजस्थान का ही नहीं समस्त भारत का मुख उज्ज्वल किया 
था। अखिल भारतीय महत्त्व-प्राप्त राजस्थानी नरेशों की जो परम्परा 
आम्बेर के राजा मानर्सिह से प्रारम्भ हुई थी, महाराजा गंगासिह के 
साथ उसका सवंदा के लिए अन्त हो गया । राजस्थान के इन महत्त्वपूर्ण 
प्रभावशाली शासकों तथा भारत के महान्‌ राजनीतिज्नों में सवाई 
जयसिंह के बाद महाराजा गंगासिह की ही गणना की जा सकती है । 
उसकी मृत्यु के साथ ही राजस्थानी राजनीति की रही-सही एकता 
भी लप्त हो गई, और अब वहाँ के नरेशों का भारतीय राजनीति 

प्रर कोई विशेष प्रभाव नहीं रह गया । 
महायुद्ध का अन्त होते ही भारत में पुतः राजनेतिक हलचलें 
प्रारम्भ हो गईं । सन्‌ १९४५ ई० के अन्तिम दिनों में अखिल भारतीय 
देशी राज्य-परिषद' का अधिवेशन उदयपुर में किया गया और इस बार 
भी पं० जवाहरलाल नेहरू उसका अध्यक्ष बनाया गया । सारे राज्यों 
में उत्तरदायी शासन स्थापित किये जाने की माँग की गईं । छोटे राज्यों 
के समूहीकरण के सम्बन्ध में यही निश्चित किया कि भारतीय संघ 
में स्वृतन्त्र रूप से सम्मिलित हो सकने तथा अपनी जनता की सामाजिक 
एवं आर्थिक समृद्धि के आधुनिक स्तर को बनाए रखने योग्य इकाइयों 
को छोड़ कर अन्य राज्यों को साधारणतया पड़ोसी प्रान्तों में मिला 
दिया जावे । इस अधिवेशन से राजस्थानी जनता में बहुत-कुछ 
राजनेतिक जाग्रति अवश्य हुईं, किन्तु राजस्थान के भावी विकास 
के लिए उपयुक्त मार्ग का प्रदर्शन तब भी नहीं हो सका । 
राज्य के शासन-कार्य में प्रजा को अधिकाधिक सम्मिलित करने 
के उद्देश्य से राज्यों में राजनेतिक तथा वेधानिक सुधार करने के लिए 
राजस्थान में यत्र-तत्र आन्दोलन होने लगे । शासन-संगठन में आवश्यक 
परिवर्तन करने के लिए विचार-विनिमय भी किया जाने लगा। कहीं- 
कहीं तदर्थ उपयुक्त कार्यवाही भी प्रारंभ की गई । परन्तु इस समय 
राजा और प्रजा दोनों का ही सारा ध्यान भारतवर्ष के राजनतिक 
भविष्य की उलभी हुईं समस्या पर लगा हुआ था। पुनः तब कुछ 
वर्षों के लिये राजनंतिक घटना-प्रवाह इतनी तीज गति से बह 
निकला .था कि उस समय क वे सारे प्रस्तावित वंधानिक आयोजन 
कभी भी संतोषप्रद या सम्पूर्ण नहीं बन पाये । 
 इंगलेण्ड के मंत्री-मण्डल के प्रतिनिधियों की मई १६, १९४६ 
ईं० की आयोजना तथा देशी राज्यों संबन्धी मई १२, १९४६ इईं० 

की उनकी विवेचना से देशी राज्यों और विशेषतया राजस्थान के 
छोटे राज्यों की समस्या तो और भी अधिक उलम गईं । अंग्रेजों 
की सार्वभौम सत्ता का झ्ीघ्र ही सवंदा के लिए अन्त होने वाला था, 
परन्तु साथ ही समूचे भारत के लिए एक शक्तिहीन तथा अतीव 
सीमित कन्द्रीय शासन की स्थापना करने के आयोजन का प्रस्ताव 
भी किया गया । एसी राजनंतिक परिस्थिति में छोटे और मोल 
आकार-प्रकार के राज्यों का चिर-काल तक विभिन्न इकाइयों के 
स्वरूप में चिर-स्थायी होना एक सर्वंथा असम्भव बात हो गई । 
एवं भारत के इस भावी संगठन में इन छोटे राज्यों की संतोष- 
प्रद ढंग से शीघ्र ही सुव्यवस्था कर देने का प्रश्न बहुत ही विकट 
रूप में भारतीय नरेशों के सम्मुख उपस्थित हुआ । बड़े-बड़े राज्यों 
के नरेशों या उनके मन्त्रियों ने इस कठिन समस्या को सुलभाने के 
प्रयत्नों में न विशेष दिलचस्पी ही ली और न कोई व्यवहारिक सुझाव 
ही दिये, जिससे इच्छा रहते हुए भी नरेन्द्र-मण्डल का तत्कालीन 
चांसलर, भोपाल का नवाब हमीदुल्ला, इन छोटे राज्यों का अत्या- 
वश्यक समुचित मार्ग प्रदर्शन नहीं कर सका । 

राजस्थान के छोटे राज्यों की भौगोलिक असम्बद्धता ने उनकी 
परिस्थिति को बहुत ही संकटपूर्ण बना दिया था | इस अवसर पर 
कोटा के वर्तमान महाराव भीमसिह ने प्री-पू्री दूरदर्शिता दिखाई । 
यद्यपि उसका राज्य भोपाल से किसी प्रकार बहुत छोटा नहीं था, 
एवं उसका अलग अस्तित्व रह सकना तब संभव प्रतीत होता था, 
उसने अपने पड़ोसी छोटे राज्यों का ही साथ देने का निश्चय कर 
किसी भी प्रकार उनके समुचित समूहीकरण के आयोजन का प्रयत्न 
करने लगा । किन्तु ऐसे कठिन समय भी राजस्थान के छोटे राज्यों के 
नरेशों में तात्विक मत-भेद उठ खड़ा हुआ और महाराव भीमसिंह के 

ये प्रारम्भिक प्रयत्न विफल हुए; तथापि यह महाराव बाद के एसे 
सारे प्रयत्नों में पूर्ण सहयोग देता रहा । 

इस समय छोटे-छोटे राज्यों के समृूहीकरण द्वारा उनका संगठन 
करने के लिए अनेकों प्रयत्न एक ही साथ किये जा रहे थे, जिनका 
आगे चल कर कुछ भी वतीजा नहीं निकला । काठियावाड़-गुजरात 
तेथा अन्य पड़ोसी एवं सम्बद्ध राज्यों का एक शिथिल. राज्य-संघ 
( कान्फ़रेडरेशन ) स्थापित करने का आयोजन नवानगर का जाम 
महाराजा कर रहा था । मालवा में भी एक दूसरा ही संघ बनाने 
के प्रयत्न हो रहे थे । राजस्थानी राज्यों में भी एकता स्थापित 
करने के लिये उपयुक्त उचित आयोजन की सोचने के उद्देश्य 
से नवम्बर, १९४६ ई० में मेवाड़ के महाराण भूपालसिंह 
ने भी राजस्थान के सारे छोटे-बड़े राजाओं एवं मालवा के 
पड़ोसी राज्यों के कुछ प्रतिनिधियों को उदयपुर आमन्त्रित किया । 
किन्‍्तू उदयपुर के इस सम्मेलन का कुछ भी लाभदायक परिणाम 
नहीं निकला, उलठे राजस्थान के छोटे और बड़ राज्यों में पारस्परिक 
भेद-भाव की वृद्धि ही हुईं | देशी राज्य लोक-परिषद के राजपूताने 
के प्रान्तीय संगठन द्वारा नियुक्त विशेष कमिटी ने भी राजस्थान के 
सारे छोटे-बड़े राज्यों का एक ही गुद्र ( ग्रूप ) बनाने का प्रस्ताव 
किया, परन्तु इस गुट का ठोक-ठीक स्वरूप क्या हो और क्‍यों कर 
इसका संगठन किया जावे इस बारे में उसने कोई भी सृस्पष्ट 
सभाव नहीं दिये । 

उधर भारत के भावी शासन-संगठन के स्वरूप को लेकर भारतीय 
राष्ट्रीय कांग्रेस एवं मुस्लिम लीग में निरन्तर मत-भेद बढ़ता जा रहा 
था। लीग ने भारतीय संविधान परिषद के अधिवेशनों का पूर्ण बहिष्कार 
किया । भारतीय संविधान परिषद के प्रति नरेशों की नीति अब तक 

सन्‌ १९३० इ० से गोल-मेज़ कान्फेन्से होने री | महाराजा गंगासिह 
ने इन सब में प्रमुख भाग लिया। प्रथम गोल-मेज कास्फ्रेन्स के प्रारम्भ 
में ही भारतीय नरेशों की ओर से यह घोषित करके कि देशी राज्य 
भी अखिल भारतीय संघ में सम्मिलित होंगे, उसने देशी राज्यों के 
भविष्य की समस्या को सुन्दर ढंग से सुलझाने का प्रशंसनीय प्रयत्न 
किया था । परन्तु सन्‌ १९३५ ई० का नया भारतीय शासन-विधान 
बनने के बाद भी संघ-शासन को स्थापना नहीं होने पाई । अपने-अपने 
विशिष्ट कारणों से राष्ट्रीय कांग्रेस के साथ ही भारतीय नरेशों ने भी 
तब इस शासन-विधान को अस्वीकार कर दिया। इस शासन-विधान 
को लकर बात-चीत चल ही रही थी, जब एकाएक विश्व-व्यापी द्वितीय 
महायद्ध प्रारम्भ हो गया । उस समय संघ-शासन की स्थापना न 
होना भारत के लिए बहुत ही हानिकारक प्रमाणित हुआ.और आगे चल 
कर भारत के विभाजन की संभावना का भी उद्धव हुआ, जो अन्त में 
कठोर सत्य के रूप में परिणत होकर ही रही । । 
भारतीय नरेश, उनके मन्त्री-गण तथा अन्य सलाहकार जब यों 
भारत तथा अपने राज्यों के भावी स्वरूप को निश्चित करने के लिए 
प्रयत्तशील थे, उसी समय उन्हीं के पेरों तले की घरती अदृष्ट रूपेण 
धीर धीरे खिसकती जा रही थी । राजस्थानी प्रजा में दिनोंदिन 
जाग्रनति हो रही थी, और वे कांग्रेस के सुप्रसिद्ध नेताओं की बातों 
पर अधिकाधिक ध्यान देने लगे थे। देशी राज्यों की तत्कालीन 
राजनेतिक परिस्थिति के विरुद्ध राजस्थानी जनता में भी असन्तोष 
उत्पन्न होने लगा था । देशी राज्यों के प्रति कांग्रेस की नीति में भी 
धीरे-धीरे परिवर्तन होता जा रहा था। सन्‌ १९२७ ई० में कांग्रेस ने. 
राज्यों की जनता को आश्वासन दिया कि उत्तरदायित्वपूर्ण शासन 
की प्राप्ति के लिए किए गए उनके उचित और शान्तिपूर्ण प्रयत्नों 
४२ 

में उसकी सहानुभूति तथा सहायता रहेगी । किन्तु इसका राजस्थान 
पर तत्काल ही कोई विशेष प्रभाव नहीं पड़ा । केवल जयपुर में सन्‌ 
१९३१ ई० में प्रथम बार प्रजा-मण्डल की स्थापना हुईं, और अगले 
कुछ वर्षों तक तो वह भी अधिक सक्रिय नहीं बन सका । किन्तु सन्‌ 
१९३५ ई० में भारत के नए शासन-विधान के बन जाते ही एकाएक 
राजस्थान में सवंत्र नवीन राजनंतिक जाग्रति के चिह्न देखे पड़ने 
लगे । देशी राज्यों की जनता की आवाज़ उठाने के लिए अमृतलाल 
सेठ, आदि व्यक्तियों द्वारा. सन्‌ १९२७ ई० में स्थापित अखिल 
भारतवर्षीय देशी राज्य लोक-परिषद' का प्रभाव भी धीरे धीरे 
राजस्थानी राज्यों में बढ़ता' जा रहा था । फरवरी, १९३८ इं० में 
हरिपरा के अधिवेशन में कांग्रेस ने देशी राज्यों के सम्बन्ध में - अपनी 
स्थिति स्पष्ट कर दी, और वहाँ पृथक संगठन कायम करने को 
आदेश दिया । अब तो विभिन्न राज्यों में प्रजा-मण्डलों की स्थापना 
के लिए भरसक प्रयत्न होने लगे । 

इस समय राजस्थान की राजनीति का स्वरूप बहुत ही विचित्र 
बता हुआ था । तीनों प्रमुख राज्यों पर अंग्रेज़ अधिकारियों का पूंर्ण 
सर्व-व्यापी प्रभाव बना हुआ था, उन्हीं की सलाह के अनुसार वहाँ 
की सारी राजनीति निर्धारित की जाती थी। इनके अतिरिक्त अलवर, 
बूंदी, टोंक, किशंनगढ़ं, आदि राज्यों में भी अंग्रेज़ अधिकारी या उनके 
-नियकत व्यक्ति ही प्रधान मंन्त्रित्व.कर रहे थे । ऐसी हालत में इन 
सारे राज्यों से किसी भी प्रकार की प्रगतिशील नीति की आशा 
करना व्यर्थ था । एक सुयोग्य, द्रदर्शी एवं अनुभवी शासक. होते 
हुए भी तब महाराजा गंगासिह्‌ समय की गति तथा उसकी 
द्रत परिवर्तेनशीलता को ठीक तरह नहीं समझ रहा था, एंवं 
उसने भी अपने शासन-काल की प्रारम्भिक द्रदर्शिता इस समय 

नहीं दिखाई और दमनपूर्ण सुदृढ़ शासन की नीति को ही अपनाया । 
राजस्थान के बाकी रहे शासक या तो राजनीति से स्वंथा उदासीन थे 
या उन्होंने भी अन्य शासकों की ही नीति का अनुकरण किया। यह 
राजस्थान का दुर्भाग्य ही था कि वहाँ के कई एक सुयोग्य नवयुवा 
शासकों ने भी समय की गति को नहीं पहिचान कर अनुदार नीति 
को ही अपनाया; उनकी यही प्रवृत्ति आगे भी बनी रही और 
अन्त में उनके लिए अभिश्ञाप-स्वरूप प्रमाणित हुईं । एवं इस समय 
प्रजा में बढ़ती हुईं इस जाग्रति तथा उसकी संगठन-प्रवृत्ति को 
दवाने के लिए राजस्थानी नरेशों ने अंग्रेज़ अधिकारियों की सलाह 
के अनुसार अपने राज्यों में 'सावंजनिक संस्था कानून! ( पब्लिक 
सोसाइटोज़ एक्ट ) प्रतलित कर प्रजा-मण्डलों को स्थापना में बाधा 
डालने का भरसक प्रयत्न किया। किन्तु इत सब बाधाओं के होते हुए 
भी सन्‌ १९३८ ई० तक जोधपुर, मेवाड़, अलवर, जेसलमे र, शाहपुरा, 
आदि राज्यों में प्रजा-मण्डल स्थापित हो गए। इस समय कई 
राजस्थानी राज्यों के अधिकारियों तथा वहाँ के प्र॒जा-मण्डलों में 
बड़ी कशमकश चल रही थीं। जयपुर में सत्याग्रह हुआ और 
सिरोही में भी बहुत दमन किया गया, किन्तु अन्त में समभौता करते 
समय दोनों ही राज्यों को प्रजा की बहुत-कुछ माँगें स्वीकार करनी 
पड़ीं । किन्तु दूसरे राज्यों में भी उन दिनों चलने वाले सत्याग्रह 
आन्दोलन प्रायः विफल ही हो रहे थे, और उनसे कोई विद्येष रांज- 
नेतिक छाभ नहीं हो सका, एवं महात्मा गांधी को भी आदिश 
देना पड़ा कि ऐसे सत्याग्रह तब नहीं किये जावें । सन्‌ १९३९ ई० 
में कांग्रेस के भूत-पूर्व. अध्यक्ष एवं प्रमुख नेता पं० जवाहरलाल 
नेहरू को देशी राज्य लोक-परिषद' का अध्यक्ष बनाया, जिससे इस 
'परिषद का राष्ट्रीय कांग्रेस के साथ घना सम्बन्ध स्थापित हो गया। 


कण हब 


अब परिषद का प्रभाव बहुत बढ़ गया और सारे प्रजा-मण्डल उससे 
ही सम्बद्ध होने लगे । 

इसी वर्ष प्रथम बार छोटे-छोटे राज्यों के समूहीकरण का प्रश्न 
उठाया गया । तत्कालीन वाइसराय लाड लिनलिथगो के आदेशानुसार 
स्थानीय अंग्रेज़ अधिकारियों ने इसकी चर्चा राजस्थान के छोटे 
राज्यों के शासकों से की, परन्तु उन्होंने इस प्रस्ताव को अस्वीकार 
कर दिया । देशी राज्य छोक-परिषद' ने भी अपने लधियाना वाले. 
अधिवेशन में बीस छाख से कम आबादी या पचास लाख से कम 
आमदनी के राज्यों के पड़ोसी प्रान्तों में मिठलाए जाने की माँग 
की थी । उस समय तो इस बारे में अधिक कुछ नहीं हुआ, परन्तु यहीं 
से छोटे-बड़े राज्यों का आपसी भेद सुस्पष्ट रूप से प्रारम्भ हुआ, 
जिससे भारतीय नरेशों और देशी राज्यों को अत्यधिक हानि उठानी 
पड़ी । 

भारतीय राजनीति तथा विधान में इन परिवतेनों के होते 
हुंए एवं राजस्थानी जनता में अभूतपूर्व राजनेतिक जाग्रति देख 
कर भी अब तक राजस्थानी राज्यों में कोई राजनंतिक या 
वेधानिक सुधार नहीं किये गए थे। बीकानेर की व्यवस्थापक सभा 
के संगठन एवं अधिकारों में भी सन्‌ १९२१ ई० के बाद कोई परिवतंन 
नहों हुआ था । कुछ न कुछ .सुधार करना आवश्यक समझ कर 
सन्‌ १९३९-४० इं० के बाद जयपुर, जोधपुर, और सिरोही 
राज्यों में केन्द्रीय सलाहकार बोर्डों की स्थापना की गईं। मई, १९४१ 
ईं० में जोधपुर राज्य में प्रतिनिधि-सलाहकार सभा ( रिप्रेजेण्टेटिव 
एडंवाइज़री असेम्बली ) भी संगठित की गईं । परन्तु ये सारे सुधार 
नाम-मात्र के ही थे, और उनसे प्रजा को कोई भी अधिकार प्राप्त 
नहीं हुए । इस समय यूरोपीय महायुद्ध चल रहा था, और युद्ध-जनित 

परिस्थितियों से लाभ उठा कर सर्वत्र दमन नीति का सहारा लिया जा. 
रहा था । उधर कुछ राजस्थानी राज्यों में स्थानीय प्रजा-मण्डलों के 
कार्य-कर्ता वहाँ के जागीरदारों के साथ महत्त्वहीन भझंगड़ों में उलभ 
गये, और अपनी इस अदूरदशिता से उन्होंने अपने विरुद्ध स्थानीय 
जनता के इस प्रभावशाली अंग का विरोध उत्पन्न कर लिया, जिससे 
अवसर आने पर संगठित रूप में उनसे कुछ भी करते-धरते न बन 
पड़ा । अतएवं अगस्त, १९४२ इं० में जब सन्‌ ४२ का विप्लव हुआ 
तब उदयपुर और कोटा हहरों के अतिरिक्त सत्र पूर्ण शान्ति 
ही बनी रही । 

महायुद्ध के अन्त (१९४५ ईं०) तक राजस्थान की इस राज- 
नेतिक परिस्थिति में कोई परिवर्तत नहीं हुआ । इन वर्षों की एक- 
मात्र महत्त्वपूर्ण घटना थी महाराजा गंगासिंह का देहान्त होना । सन्‌ 
१९४३ ३० के प्रारम्भ में राजस्थान का यह प्रमुख सुयोग्य सर्व-मानन्‍्य 
दासक उठ गया । उसकी नीति से मत-भेद हो सकता है, उसकी कार्य॑- 
प्रणाली की आलोचना की जा सकती हे, परन्तु उसके व्यक्तित्व की 
महत्ता के बारे में किसी भी प्रकार दो मत नहीं हो सकते हें । 
आधुनिक बीकानेर के इस निर्माता ने अन्तर्राष्ट्रीय ख्याति प्राप्त 
कर राजस्थान का ही नहीं समस्त भारत का मुख उज्ज्वल किया 
था। अखिल भारतीय महत्त्व-प्राप्त राजस्थानी नरेशों की जो परम्परा 
आम्बर के राजा मानसिह से प्रारम्भ हुई थी, महाराजा गंगासिंह के 
साथ उसका सवंदा के लिए अन्त हो गया । राजस्थान के इन महत्त्वपूर्ण 
प्रभावशाली शासकों तथा भारत के महान्‌ राजनीत्तिन्ञों में सवाई 
जयसिंह के बाद महाराजा गंगासिह की ही गणना की जा सकती हैं । 
उसकी मृत्यु के साथ ही राजस्थानी राजनीति की रही-सही एकता 
भी लप्त हो गई, और अब वहाँ के नरेशों का भारतीय राजनीति 


पर कोई विशेष प्रभाव नहीं रह गया। 

. महायद्ध का अन्त होते ही भारत में पुनः राजनेतिक हलचलें 
प्रारम्भ हो गईं । सन्‌ १९४५ ई० के अन्तिस दिनों में अखिल भारतीय 
देशी राज्य-परिषद' का अधिवेशन उदयपर में किया गया और इस बार 
भी पं० जवाहरलाल नेहरू उसका अध्यक्ष बनाया गया । सारे राज्यों 
में उत्तरदायी शासन स्थापित किये जाने की माँग की गई। छोटे राज्यों 
के समृहीकरण के सम्बन्ध में यही निश्चित किया कि भारतीय संघ 
में स्व॒तन्त्र रूप से सम्मिलित हो सकने तथा अपनी जनता की सामाजिक 
एवं आथिक समृद्धि के आधुनिक स्तर को बनाए रखने योग्य इकाइयों 
को छोड़ कर अन्य राज्यों को साधारणतया पड़ोसी प्रान्तों में मिला 
दिया .जावे । इस अधिवेशन से राजस्थानी जनता में बहुत-कुछ् 
राजनतिक जाग्रति अवश्य हुईं, किन्तु राजस्थान के भावी विकास 
के. लिए उपयुकत मार्ग का प्रदर्शन तब भी नहीं हो सका । 

राज्य के शासन-कार्य में प्रजा को अधिकाधिक सम्मिलित करने 
के उद्देश्य से राज्यों में राजनेतिक तथा वेधानिक सुधार करने के लिए 
राजस्थान में यत्र-तत्र आन्दोलन होने ऊगे । शासन-संगठन में- आवश्यक 
'परिवर्तेन करने के लिए विचार-विनिमय भी किया जाने रूगा। कहीं- 
कहीं तदर्थ उपयुक्त कार्यवाही भी प्रारंभ की गई । परन्तु इस समय 
राजा और प्रजा दोनों का ही सारा ध्यान भारतवर्ष के राजनेतिक 
“भविष्य की उहूकी हुईं समस्या पर लगा हुआ था। पुनः, तब कुछ 
वर्षों के लिये राजनेंतिक घटना-प्रवाह इतनी तीज गति से. बह 
“निकला था.कि उस समय के वें सारे प्रस्तावित वेधानिक आयोजन 
कभी भी संतोषप्रद या सम्पूर्ण नहीं बन पाये । क्‍ 

इंगूलण्ड के मंत्री-मण्डल के प्रतिनिधियों की मईं १६, १९४६ 
ईं० की आयोजना तथा देशी राज्यों" संबन्धी मई (२, १९४६ ई० 

की उनकी विवेचना से देशी राज्यों और विशेषतया राजस्थान के, 
छोटे राज्यों की समस्या तो और भी अधिक उलभ गईं । अंग्रेजों 
को सावभौम सत्ता का शीघ्र ही सवंदा के लिए अन्त होने वाला था, 
परन्तु साथ ही समचे भारत के. लिए एक शक्तिहीन तथा अतीव 
सीमित कंन्द्रीय शासन की स्थापना करने के आयोजन का प्रस्ताव 
भी किया गया । ऐसी राजनेतिक परिस्थिति में छोटे और मझोलछे 
आकार-प्रकार के राज्यों का चिर-काल तक विभिन्न इकाइयों के 
स्वरूप में चिर-स्थायी. होना एक सर्वथा असम्भव वात हों गई । 
एवं भारत के इस भावी: संगठन में इन छोठे राज्यों की संतोष- 
प्रद ढंग से शीघ्र ही सुव्यवस्था कर देने को प्रश्न बहुत ही विकट 
रूप में भारतीय नरेशों के सम्मुख उपस्थित हुआ । बड़े-बड़े राज्यों 
के नरेशों या उनके मन्त्रियों ने इस कठिन समस्या को सुरूभाने के 
प्रयत्नों में न विशेष दिलचस्पी ही ली और न कोई व्यवहारिक सुकाव 
ही दिये, जिसंसे इच्छा रहते हुए भी नरेन्द्र-मण्डल का तत्कालीन 
चांसलर, भोपाल का. नवाब हमीदल्ला, इन छोटे राज्यों का अत्या- 
वश्यक समचित मार्ग प्रदर्शन नहीं कर सका । । 

. राजस्थान के छोटे राज्यों की भोगोलिक असम्बद्धता ने उनकी 
परिस्थिति को बहुत ही संकटपूर्ण बना दिया था । इस अवसर पर 
कोटा के वर्तमान. महाराव भीमसिह ने प्री-परी दरदर्शिता दिखाई । 
यद्यपि उसका राज्य भोपाल से किसी प्रकार बहुत छोटा नहीं था 
एवं उसका अछग अस्तित्व रह सकना तब संभव प्रतीत होता था, 
उसने अपने पड़ोसी छोटे राज्यों का ही सांथ देने का निश्चय कर 
“किसी भी प्रकार उनके समचित समहीकरंण के आयोजन का प्रयत्न 
- करने लगा | किन्‍्त ऐसे कठिन संमय भीः राजस्थान के छोटे राज्यों के 
'नरेशों में तात्विक मत-भेदं उठ खड़ा हुआ और महाराव भीमसिह के 

ये प्रारम्भिक प्रयत्व विफल हुए; तथापि यह महाराव बाद के ऐसे 
सारे प्रयत्नों में पूर्ण सहयोग देता रहा । 
इस समय छोटे-छोटे राज्यों के समूहीकरण द्वारा उनका संगठन 
करने के लिए अनेकों प्रयत्न एक ही साथ किये जा रहे थे, जिनका 
आगे चल कर कुछ भी नतीजा नहीं निकला । काठियावाड़-गुजरात 
तथा अन्य पड़ोसी एवं सम्बद्ध राज्यों का एक शिथिल राज्य-संघ 
( कान्फ़रेडरेशन ) स्थापित करने का आयोजन नवानगर का जाम 
महाराजा कर रहा था। मालवा में भी एक दूसरा ही संघ बनाने 
के प्रयत्त हो रहे थे। राजस्थानी राज्यों में भी एकता स्थापित 
करने के लिये उपयुक्त उचित आयोजन की सोचने के उद्देश्य 
से नवम्बर, १९४६ ई० में मेवाड़ के महाराण भूपालसिंह 
| ने भी राजस्थान के सारे छोटे-बड़े राजाओं एवं मालवा के 
पड़ोसी राज्यों के कुछ प्रतिनिधियों को उदयपुर आमन्त्रित किया । 
किन्तु उदयपुर के इस सम्मेलन का कुछ भी लाभदायक परिणाम 
नहीं निकला, उलटे राजस्थान के छोटे और बड़ राज्यों में पारस्परिक 
भेद-भाव की वृद्धि ही हुईं | देशी राज्य लोक-परिषद के राजपूताने 
के प्रान्तीय संगठन द्वारा नियुक्त विशेष कमिटी ने भी राजस्थान के 
सारे छोटे-बड़े राज्यों का एक ही गुट ( ग्रूप ) बनाने का प्रस्ताव 
किया, परन्तु इस गुद्द का ठीक-ठीक स्वरूप क्‍या हो .और क्‍यों कर 
इसका संगठन किया जावे इस बारे में उसने कोई भी सुस्पष्ट 
सुझाव नहीं दिये । द 
उधर भारत के भावी शासन-संगठन के स्वरूप को लेकर भारतीय 
राष्ट्रीय कांग्रेस एवं मुस्लिम लीग में निरन्तर मत-भेद बढ़ता जा रहा 
था। लीग ने भारतीय संविधान परिषद के अधिवेशनों का पूर्ण बहिष्कार 
किया । भारतीय संविधान परिषद के प्रति नरेशों की नीति अब तक 

सुस्पष्ट नहीं हो पाई थी । अनेकानेक कारणों से काँग्रेस और नरेश्ों 
में भी खिचाव उत्पन्न हो गया था। अन्त में जनवरी २९, १९४७ ई० 
को स्वसम्मति से पास किये गए एक लम्बे प्रस्ताव द्वारा नरेन्द्र-मण्डल 
ने संविधान परिषद के साथ अपने सहयोग की शर्तें सुस्पष्ट कीं । 
किन्तु भारतीय नरेशों का ऊपरी मतेक्य भी उसी दिन समाप्त हो गया 
और तब वे अनेकानेक परस्पर-विरोधी दलों में बँट गए । राजस्थानी 
राज्यों के भी दो दल हो गए । जयपुर के अनुभवी वयो-वृद्ध प्रधान 
मन्‍्त्री सर बी० टी० क्रृष्णमाचारी के नेतृत्व में राजस्थान के बड़े 
राज्यों ने कांग्रेस के साथ. सहयोग की नीति अपनाई । बाकी रहे 
छोटे राज्य तब भी बहुत-कुछ असहयोग की ही नीति पर डटे रहे । 
जून ३, १९४७ इ० के दिन भारत के विभाजन की घोषणा के बाद 
ही उनकी इस नीति में प्रथम बार कुछ निश्चित परिवर्तन हुआ । 
भारत संविधान परिषद के प्रारम्भिक अधिवेशनों में सहयोग न 
देकर क्या भारतीय नरंशों ने भी भारत के विभाजन में सहायता की ? 
क्या जनवरी, १९४७ ई० के बाद भी नरेन्द्र-मण्डल की असहयोगपूर्ण 
नीति को नहीं बदला जा सकता था ? कांग्रेस के साथ सहयोग की नीति 
में विश्वास करने वाल सारे छोट-बड़े भारतीय नरेशों को इस समय 
सुसंगठित करना क्‍या भारतीय हितों के लिए अत्यावश्यक नहीं था ! 
ऐसे संगठन द्वारा क्‍या कांग्रेस की शक्ति नहीं बढ़ाई जा सकती थी 
कि वह भारत के विभाजन का विरोध कर पाती ? इन महत्त्वपूर्ण 
प्रइनों का कोई भी निश्चयात्मक उत्तर देना अतीव कठिन हैं। भारत 
के भावी इतिहासकार इन प्रदइनों के अलग-अलग उत्तर देंगे, किन्तु 
एक बात पर कभी भी दो मत नहीं होंगे कि भारतीय नरेशों की इस 
अक्षम्य अद्रदरशिता तथा आपसी फूट से भारत की राजनेतिक एकता 
पर ही आघात नहीं हुआ, परन्तु छोटे-बड़ों का यही पारस्परिक भेद 
४३ 

, आगे चल कर देशी राज्यों तथा वहाँ के सारे राजघरानों के लिए 
भी पूर्णतया घातक सिद्ध हुआ । 

भारत का जब विभाजन हो रहा था, एवं जब अंग्रेज़ों ने एक- 
बारगी भारत से बिदा होने का निश्चय कर यह बात घोषित की, 
उसी समय गुजरात के सुप्रसिद्ध नेता एवं साहित्यकार कन्हेयालालू 
मुंशी ने धूमकेतु की नाई राजस्थान के राजनेतिक क्षेत्र में प्रवेश किया । 
वह मेवाड़ राज्य का सलाहकार नियुक्त हुआ । भारत की उत्तर- 
परदिचिमी सीमा पर स्वतन्त्र पाकिस्तान की स्थापना से राजस्थान 
की राजनेतिक एकता भारत की सुरक्षा एवं स्वाधीनता के लिए 
अत्यावश्यक हो गईं थी । अतएव मुंशी ने इस महत्त्वपूर्ण मामले को 
हाथ में लिया । उसकी ही प्रेरणा से राजस्थान और मालवा के पड़ोसी 
राज्यों का एक शक्तिशाली संघ स्थापित करने का पुनः प्रयत्न किया 
गया, और जून, १९४७ ई० के अन्तिम सप्ताह में 'राजस्थान-संघ' 
की स्थापना के घोषणा-पत्र पर कोई १८-२० राज्यों के नरेशों या 
'उनके प्रतिनिधियों ने हस्ताक्षर कर दिये । उदयपुर में होने वाले इस 
महत्त्वपूर्ण राजनेतिक सम्मेलन के वातावरण को देख तथा वहाँ 
किये गये निर३चयों के भविष्य सम्बन्धी अनिश्चितता का अनुभव कर 
इतिहास के विद्यार्थी को ऐसी ही संकटापूर्ण अवसर पर जुलाई 
१७३४ ईं० में हुरड़ा में होने वाले राजस्थानी नरेशों के सम्मेलन 
तथा वहाँ स्वीकृत संधि-पत्र का स्मरण हुए बिना नहीं रहा । इन सवा 
दो शताब्दियों में भी राजस्थानी नरेशों ने अपने निरन्तर कट अनुभवों 
से कोई शिक्षा नहीं ग्रहण की थी, एवं स्थापना के दिन से ही इस संघ 
की विफलता के लक्षण सुस्पष्ट देख पड़ने रंगे । मुंशी का प्रभाव मेवाड़ 
में स्थायी नहीं हो सका, एवं उसके दूर होते ही इस संघ के प्रगतिशील 
दल का पक्ष निर्बंल हो गया और प्रतिक्रिया-वादियों की बन आई, 

तथा अत्यावश्यक जन-तंत्रीय तत्वों के आधार पर इस संघ के संगठन 
का प्रारम्भ तक नहीं किया जा सका । पुनः जिस महाराणा भूपालसिह ने 
प्रारम्भ में अनुकरणीय दूरदशिता और अनोखी राजनेतिक विचक्षणता 
दिखाई थी, आगे चल कर इस संघ क संबन्ध में उसका मत भी बदल 
गया । मेवाड़ के सहयोग के बिना इस संघ का आगे चलना एक 
असम्भव बात थी। इन राज्यों के प्रजा-मण्डलों ने इस संघ की स्थापना 
को प्रारंभ से ही पूर्ण अविश्वास की दृष्टि से देखा था और उसे 
नरंशों का ही एक नया षड़्यन्त्र मान कर बिना अधिक सोचे-समझे ही 
उसका पूर्ण विरोध भी किया । पुनः प्रारम्भ में इस संघ 
की आवश्यक्ता का अनुभव करने वाले कई प्रमुख राजस्थानी 
नरंश भी भारत के नये स्वाधीन संघ से संबद्ध होने के लिए 
आवश्यक अधिकार-पत्रों ( इन्स्ट्रमेंट ऑफ़ एक्सेशन ) और समभौतों 
( स्टेण्ड-स्टिल एग्रीमेण्ट्स ) पर हस्ताक्षर करने के बाद इसे 
अनावश्यक ही समझ कर इससे बहुत-कुछ उदासीन हो गये । अन्त 
में यह प्रथम राजस्थान-संघ विफल हुआ तथा राजस्थान के क्रमिक 
राजनेतिक विकास की एक अत्यावश्यक कड़ी टूट गईं । राजस्थान के 
समान अशिक्षापूर्ण पिछड़े हुए प्रदेश के इतिहास में इस घटना का 
क्या महत्त्व हैं ? यह विफलता राजस्थान की जनता के लिए हितकर 
हुई या नहीं ” इस विफलता का राजस्थान के भावी राजनेतिक 
विकास की प्रगति पर क्या प्रभाव पड़ा ? इन प्रश्नों का ठीक- 
ठीक उत्तर आगे चल कर ही स्पष्ट होग। । 

भारत का विभाजन घोषित होते ही भारतीय संघ के साथ 
राजस्थानी राज्यों के सम्बन्ध का प्रश्न उठा। अनेकानेक आशंकाओं तथा 
विरोधों के होते हुए भी अन्त में सुनिश्चित दित से पहिले ही एक-एक 
कर ये सारे राज्य भारत के साथ सम्बद्ध हो गए । अगस्त १५, 

१९४७ इ० को भारत ने अपनी स्वाधीनता की घोषणा कौ । 
भारत की स्वाधीनता-प्राप्ति के उपलक्ष में राजस्थानी राज्यों ने भी 
अपनी-अपनी राजधानियों में उत्सवों का आयोजन किया, तथा 
स्वाधीन भारत के नए तिरंगे ध्वज को आदरपूर्वक उन्होंने फहराया । 
पूरे १२९ वर्ष बाद अंग्रेज़ी साम्राज्य की सावंभौम सत्ता से छुटकारा 
पाकर राजस्थान के बड़े-बड़े राज्यों के नरेशों ने एकबार चेन की 
साँस ली, और अपने नए अधिकार-पत्र तथा समभौतों के आधार 
पर वे एक नए स्वाधीनतापूर्ण समृद्धिमय पूर्णाधिकार-सम्पन्न शासन- 
काल के सपने देखने लगे। शाहपुरा के नवयुवा राजाधिराज 
सुदर्शनदेव ने इस शुभ अवसर पर अपनी प्रजा को पूर्ण उत्तरदायी 
शासन देने की घोषणा कर यश प्राप्त किया । 

परन्तु उस दिन जब भारतवासियों की युग-युग की साथ पूरी 
हुईं, सदियों के बाद स्वाधीनता का समुज्ज्वल सूर्य यहाँ उदय हुआ 
तथा स्वाधीन सुसंगठित शक्तिशाली भारत ने गौरवपूर्ण समुन्नत 
युग का प्रारम्भ देखा, तब भी स्वाधीनता की अनन्य उपासक, 
स्वातंत्रय के लिए सदियों तक निरन्तर स्वेस्व बलिदान करने वाली 
राजस्थानी जनता में उल्लास एवं आशा की भलक तक नहीं देख 
पड़ी । उस पृण्य पवित्र पव.ं पर भी वह उदासीन और सशंक ही 
रही । राज्यों में समय-समय पर राजाज्ञा द्वारा मनाए जाने वाले 
अन्य उत्सवों की तरह ही भारतीय स्वाधीनता का यह प्रथम 
दिवस भी राजस्थान में सत्र मनाया गया ।इस उत्सव में पूरा 
राजसी ठाठ तथा सारी ऊपरी तड़क-भड़क थी, किन्तु उस दिन भी 
राजस्थान की सद्यःस्वतन्त्र हुई आत्मा का वह उनमत्तकारी उल्लास 
नहीं सुनाई पड़ा। स्वाधीनता की प्राप्ति के बाद क्‍या होगा ? 
भविष्य की यह चिन्ता ही उस दिन उन्हें लगातार सता रही थी । 

अंग्रेजों की सावंभोम सत्ता की स्थापना से पहिले के दुःखपूर्ण दिनों का 
विवरण उनकी आँखों के सामने चित्रित-सा होने लगा; तब की उन 
परंपरागत कथाओं ने उनके सम्मुख कई आशंकाएँं ला खड़ी कर दीं | 
पड़ोस में ही स्वाधीन तथा सर्वथा विभिन्न पाकिस्तान की वह भयंकर 
विभीषिका, सुद्र लाहौर की जलती हुईं फ्ोंपड़ियों तथा अट्वालिकाओं 
की बे लपटें और वहाँ के वे अवर्गनीय भीषण अत्याचार . . . . . द््न 
सबकी सम्भावना से उन्हें कौन बचावेगा ? राजस्थानी नरेशों का 
इतिहास, कुछ इन-गिने अपवादों के अतिरिक्त, राजनीति में होने 
वाली निरन्तर विफलताओं, भयंकर भूलों तथा अक्षम्य उपेक्षाओं की 
अटूट परंपरा-मात्र था; और सवा सौ वर्षों के अंग्रेज़ी साम्राज्य के 
संरक्षण ने तो उन्हें और भी अधिक निकम्मा, उच्छद्ुल, स्वच्छन्द एवं 
गर-जिम्मेदार बना दिया था। भारतीय कांग्रेस के प्रति उनका विरोध 
तथा स्वाधीन भारत से सम्बद्ध होने में उनकी वह अनबूभ हिच- 
किचाहट, . . .संकटपूर्ण दिनों में उनसे कुछ भी आशा करना व्यथ ही 
जान पड़ने लूगा । देशी राज्यों के शासन का भावी संगठन, वहाँ की 
राजनीति का तया अनिश्चित स्वरूप . . . . . तब भी कुछ सूझ नहीं 
पड़ रहा था; उस अंधकारपूर्ण अस्पष्ट वातावरण में शाहपुरा में 
उत्तरदायी शासन की स्थापना की घोषणा आशद्या-प्रकाश की एकमात्र 
क्षीण रेखा के रूप में प्रगट हुईं थी; परन्तु क्या वह स्थायी हो सकेगी, 
और क्या वह राजस्थान के सारे अज्ञात दुरूह कोनों को ठीक तरह 
उज्ज्वलित कर सकेगी ? और राजस्थान के जन-तन्त्रीय सेनिकों की 
वह अनुशासन-विहीन भीड़, अपने प्यारे देश और पूज्य नेताओं के नाम 
पर बलिदान की भीख माँगने वाले वे उत्तेजक, नकारात्मक विरोधपूर्ण 
आन्दोलनों के वे संयोजक तथा अनहोनी बातों की आशा दिलाने वाल 
वे कहे जाने वाले नेता भी जनता में अत्यावश्यक विद्वास नहीं उत्पन्न 

क्र पाये । शान्तिपूर्ण दिनों में भी वे उनका सफलतापूर्वक मार्गे- 
प्रदर्शन नहीं कर सके थे; राजस्थान की एकता का ढिढोरा पीट कर 
भी उसके लिए उन्होंने कोई क्रियात्मक प्रयत्न नहीं किया था; और 
उनकी वह आपसी फूट, जिसने राजस्थान के राजनैतिक जीवन को 
अनेकों बार पूर्णतया विश्वेंखलछित कर दिया था, उसे किसी भी प्रकार 
नहीं भूछाया जा सकता था। कहाँ था उनमें एक भी ऐसा शक्तिशाली 
सुयोग्य वज्-पुरुष जो राजस्थान के उस विवादपूर्ण ज्वलन्त भूत 
और क्रांतिमय क्षुब्ध वर्तमाव के साथ ही भावी आशाओं से पूर्ण 
उसके उस अज्ञात भविष्य का भी महान्‌ भार अपने समर्थ कंधों 
प्र उठा सकता ? ...... . स्वाधीनता के उस समज्ज्वल प्रभात 
की उस आशामयी बेला में भी राजस्थानी जनता का विचार- 
संसार ऐसे ही निराशापूर्ण अंधकार से भर रहा था। अपनी साहित्यिक 
प्रतिभा से उसे यत्किंचित्‌ भी समुज्ज्वलित करने वाला वहाँ कोई 
नहीं देख पड़ा । राजस्थान के प्राचीन गौरव को आलोकित करने 
वाली एकमात्र प्रचण्ड ज्ञान-ज्योति भी सवंदा के लिए विलीन हो 
चकी थी । कुंभा और मीरा, पृथ्वीराज तथा सूर्यममल की परम्परा 
लप्त-सी हुई जान पड़ रही थी । इस कठिन घड़ी में बारहठ कंसरी 
सिंह का सा उदबोधक भी सामने नहीं भा रहा था। नौसिखिये 
कवियों की गुनगुनाहट तथा आत्मविश्वास-विहीन पद्यकारों की 
फसफसाहट इस साहित्यिक नीरवता को और भी अधिक भीषण 
बना रही थीं। . 

और ऐसे समय राजस्थान के शासक और जनता, सब को ही 
अपनी चिर-परिचित किन्तु सबंदा अप्रिय दिल्‍ली का ही ख़याल आया। 
जिसका स्मरण-मात्र सदेव उनमें भय और विरोध उत्पन्न करता रहा 
था, जहाँ से अब तक उनकी स्वाधीनता के विरोधी दल ही चलते 

थे, जिसके दर्शन तक महाराणाओं को अप्रिय थे, जहाँ के क़िले की 
व्यंगपर्ण मुस्कराहठ के विचार से ही राजस्थानी कवि तड़प उठा 
था, स्वाधीन भारत के इस नए यूग में वे ही सब एक सर्वथा विभिन्न 
स्वरूप में देख पड़ने लगे, राजस्थान की भावी आशाएँ अब एकमात्र 
दिल्ली पर ही केन्द्रित हो गईं। विधि की यह अनोखी विडम्बना 
ही जान पड़ती है कि निरन्तर दिल्‍ली का विरोध करने वाला 
राजस्थान अब अपने राजनेतिक तथा सांस्कृतिक उद्धार के लिए 
उसी दिल्‍ली की सहायता का इच्छुक हुआ । . . . .परल्तु ये सारी 
बातें दूसरे ही काल की हैँ । जब आबू में राजपूताना एजन्सी-भवन 
|; एवं कार्यालय पर से अंग्रेज़ी साम्राज्य का यूनियन जेक भण्डा उतारा 
गया, तब ही राजस्थान के इतिहास का पृव-आधुनिक कार 
समाप्त हो गया और उसके साथ ही उस काल के इतिहास की 
इस विवेचना का भी अन्त हो जाना चाहिये । 

१४०, १४१ । 
जसवन्तसिह, रावत (देवलिया )--६९-१०० । 
जहाँगीर--६ १-२, ६४-७, १०१। 
--का मेवाड़ के विरुद्ध सेनाएँ भेजना--८ १-८४ । 
-“ऊकी मेवाड़ के साथ सन्धि (१६१५)--८४, ६१, ६६, १०५। 
--की मेवाड़ पर चढ़ाइयाँ---८०-१ । 
जाजव का युद्ध (१७०७ )--१४७, १५४। 
जादूराय प्रभु--१५६-१६० । 
जालिमसिह झाला, राज राणा (प्रधान मंत्री, कोटा )--१८६, २६७, ३०४ । 
““और कोटा राज्य--१८१, १६३-४, २४८-४९, २७१-२ । 
““और मेवाइ-- १८-८९, १६३, २०३, २१०-२१२, २३३-३४, 
. २४९६-४० । 
जालिमसिह झाला, राज राणा (झालावाड़)--३०४, ३२२ । 
जालोर--२२, ३२, ४४, ५०, ५१, ५८, ६८ फु० नो०, ६३, १०३-४, १४६ । 
जंतसिह, राव॑ (बीकानेर)--२२, २८, २६ । 
जैसलमेर--&, २२, ३२, ४१, ४८, ६८ फु० तो०, ६९६, १७८, १६१, १६८ 
र८घ२र, ३२२१, ३२३ । 
जोधपुर--६, ४१, ४५, ६८, ७०-७१, १०६९, १३०, १३३, १४१-४२, १४७, 
श११८, २३२, २३६, र८८-८६, २६१, २६७, ३००, ३२३, ३३१, 
शे३२। 


नक ३ ५५ > 
जोरावरसिह, महाराजा (बीकानेर)--१६३, १६८ । 


| 


झालावाड़ (राज्य )-- 
-+की स्थापना (१८३८)--२७२ । 
--के कई परगनों का वापस कोटा राज्य को दिया जाना (१८६७)-- ३०४ । 


टे 


टाड, कर्तेल जेम्स--५, ६, ११ फु० नो०, ६ृ८ फु० नो०, ७९, १८९ फु० 
नो०, २३९, २५२, २६७, २८३, २०६ । 
-“और मेवाइड़--२५०, २७०, २७४ । 
टामस, जाज--२२४-५, २२७-८ । 
टोंक राज्य--२६०, २९७ | 
“--की स्थापना (१८१७)--२५८, २७२ । 


डे 


डंगरपुर--५१, ५६, ६८, ८४, ९९६, १००, ११८०, १२२, १२३, १६४, २७४ । 
--राज्य की स्थिति बागड़ राज्य के बटवारे के बाद--२ १-२, २३-४ | 


त्‌ 
तख़तसिह, महाराजा (जोधपुर )--२९०-६१, २६७ । 
ताँबे की खानें, राजस्थान में--- १ ०७-८ । 
ताज खाँ (जालोर )--५८ । 
तुंगा (लालसोंट) का युद्ध (!(७८७)--२० १-२, २०३, २१५। 
तुकोजी होलकर (प्रथम )--१६०, २०८, २०९, २१८, २२०, २२७ । 


द्‌ क्‍ 
. द बाॉय--१६६-२००, २०५-२०९, २१५, २१८-९, २२१, २६० | 


ज  आ 





दयानन्द, स्वामी----३०६, ३११ । 
दयालदास (कवि )--१३४ । 
दलपत, राव (बीकानेर )--८५ । 
दलेलसिंह, राव राजा (बूंदी)--१६१, १६२, १६३ । 
दादू दयाल--६०, १०८ । 
दारा शिकोह, शाहजादा--१०४, १११-२, ११३-११७, ११६-१२१, १२७ । 
दिलेर खाँ--१२४-२५, १३१-२ । 
दिलली--१४२, ३२४३ । 
-“दरबार, सन्‌ १८७७ का--२€७-€८ । 
-““दरबार, सन्‌ १६९०३ का--३०७-३० ६ । 
--दरबार, सन्‌ १६११ का--२, ३१८ । 
दुरसा, आढ़ा (कवि)--१, ८९-९० । 
दुर्गा चन्द्रावत, राय--७६ । 
दुर्गादास राठौड़---४, १३८, १४२, १४४८, १४४५-७, १४९६-५०, २६४, २६५। 
दुर्ज॑जसाल, महाराव (कोटा )--१६३, १६४, १६९, १८१। 
दृदा हाड़ा, कुअर (बूंदी )--६१, ७२-३ । 
देबारी---६०, 5१ | 
देवलिया (राज्य )--६६, ८४, ६९९६, १००, ११८, १२२, १२३, १२४ । 
देशी राज्य लोक-परिषदू--२३३०, ३३१-२, ३३४, ३३६ । 
दोराई---१२१, १४४ । 
दोलत खाँ (नागोर)--२२, २७ । 
दौलतराम हलदिया---१६७, २०८, २१८५। 
दौलतराव सिंधिया--२२०, २२१, २२३, २२४, २२५-६, २२७, २३०-१, २३४, 
. २३४६-४०, २४२-३, २४४-६, २५२-४, २५५८-२६१। 
द्वारकाधीश की मूर्ति को कांकड़ोली लाना--१३० । 
द्विजेद्धलाल राय--३ । 

थ 


धरमत (फ़तेहाबाद) का युद्ध (१६५८ )--१ १४-१५ । 
धोंकलर्सिह (जोधपुर की राजगद्दी का दावेदार)--२४१, २४२, २४४-४५, 
२७४६-४७, २७६९-८० । 


नें 


नमक की पैदावार सम्बन्धी अंग्रेजों की नीति---२७५, २७६-७७, २९५-९६ । 

नरहरिदास, बारहठ--१३३ । | 

नरेन्द्र-मण्डल--३ १६, ३२१, ३२२, ३२७, ३२८, रे३५, रे३६-३८ | 

नागरीदास (भक्त-कवि)--२१६-१७ । 

नागोर--२२, २७, ४०, ४१, ४४, ४५, ४८, ५०, ६२, ६३, ६८, १०३, १०६, 
१५६९, १५७-८, १६३, १६८, १८२। 

नाथद्वारा---१३०, १६४ २१२, २३२-३ । 

नादिरशाह (ईरान)--१६६, १६८ । 

नाभादास--६० ॥ 

न्रजहाँ--९४, ६६-७ । 

नेणसी, मुहणगोत--१३४-१३५ । 


पत्ता राठोड़---४७ । 

पत्ता राठौड़ (चन्द्रसेन का सेनावायक )--५२-३ । 

पथिक, बिजयसिंह (भूपषसिह)--३१०, ३१६, ३२०, ३२३, ३२५, ३२६ । 
पद्माकर (कवि )--२६३ । 

पन्ना धाय--२७ । 

परवेज, शाहुज्ञादा--८१-२, ६६, ६७ । 

पहाड़ खाँ बिहारी (जालोर )--६३ । 

पाकिस्तान--३३०, ३२४१ । 

पाटन का युद्ध (१७८७ )--२०५-२०६ । 
पानीपत-- 
““का तीसरा युद्ध (१७६१)--१८५ । 
--का दूसरा युद्ध (१५५६)--३३ । 
““का पहला युद्ध (१५२६)--१४ । 
पिण्डारी--- 
“और राजस्थान--२४८, २५८-६०, २६१, २६४ । 
-“का अंग्रेजों द्वारा दमन--२५७-६१ । 
पूंजा, रावल (ड्ंगरपुर )-- ९६६, १००, १०९ । 
पृथ्वीराज, राजा (आम्बेर )--२२ । 
पृथ्वीराज राठौड़ (बीकानेर )--१, ८९-६०, ३४२ । 
पृथ्वीराज, रावल (ड्ंगरपुर )--२३ । 
पृथ्वीसिह, महाराजा (जयपुर )--१९२-३ । 
पेरों--२१८-६, २२१, २२७, २२६, २३०-३१, २३२, २३८, २६० । 
श्रजा-मण्डल---३३ ०-३२, ३३६ | 
प्रताप, राणा (मेवाड़ )--१, ३-४, ५, ४२, ४९, ५०, ५१-२, ५८-९६, ६१, 
६४०६७, ७१-२, ७३, ७६-७७, ८६, १३६, २६५, २०४। 
“और हल्दीघाटी का युद्ध (१५७६ )--५४-५८ । 
“--का ऐतिहासिक महत्व--७७-८० । 
प्रताप, रावल (बाँसवाड़ा )--५९ । 
प्रतापसिंह, महाराजा (जयपुर)--१६३, १६७-८, २०१-२०२, २०६, २०८- 
२१०, २१५, २९८, २२९, २६९३ । 
प्रतापसिंह, राव राजा (माचेड़ी)--१६३, १६६, २०२, २३६ । 


फ 


फतेहसिह, महाराणा (मेवाड़ )--३०७-३०८, ३१०, ३१२, ३१६, ३२७। 
फर्तेहपुर सीकरी--२०, ५१, ५२, ५९, ८० । 


- ३५०६ - 
फ़रेखसियर--६६, १५१, १५२, १५३-४ । 
।ा 
बंकिमचन्द्र चट्टोपाध्याय--३ । 
बख्तसिह, महाराजा (नागोर और जोधपुर)--१५६, १५७-८, १६३, १६८५, 
१७१९-७२, १८१, १८२ । 
बगरू का युद्ध (१७४८)--१७१, १७२ । 
बणबीर, राणा (मेवाड़ )--२६-२७ । 
बदनसिह जाट, ठाकुर--१५७ । 
बहादुर शाह, सुलतान (गुजरात )--२३, २४-२५, २५-२६, २७ । 
बहादुर शाह प्रथम (मुअज्जम )--१२५, १२५, १३१-२, १४३, १४७-४८, 
९५९, १५२, १५४) 
बहावल खाँ, अब्बासी दाऊद पुत्र--१६१ । 
बहेरजी ताकपीर--१८८, १६० फु० नो० । 
बाँकीदास, कविराजा (जोधपुर)--२६५ । 
बाँसवाड़ा--५९, ६८ फु० नो ०, झ४॑, ६६, १००, ११८, १२२-२३, २७३, ३१२ | 
-“राज्य की स्थापना--२१-२, २३-४ । 


बागड़--५३ । 
““राज्य का बटवारा और बाँसवाड़ा के स्वतन्त्र राज्य की स्थापना-- 
२९१-२, २३-४ | 


बाघा, रावत (देवलिया )--२५-२६, ४६ । 
बाजीराव पेशवा (प्रथम )--४ १५६९-६०, १६२ । 
-“की राजस्थान-यात्रा (१७३६)--१६४-५ ॥ 
बापू सिधिया--२४५, २४६, २५३-५४ । 
बाबर--१४, १५, १६, २०, २३।.. 
बारूद के प्रारम्भिक प्रयोग, राजस्थान में--१५, २५-६, ३७, ६४ । 
बालाजी राव पेशवा--१७० । 
बालाराव इंगले---२२७, २३ ३-३४, २४३ । 

बासू तंवर, राजा--८३े । 
बिजयसिंह, महाराजा (जोधपुर)--१८१, १८२-८४, १८५, १६२, १९७- 
१९८, २०१-२, २०४-१०, २१९६-२०, २३५। 
बिहारी (कवि )--१००, १३४ । 
बीकानेर--२२, ४१, ६८, ६६, 5५, ८९, ६०, १०६, १५९, १७८, १६१, 
२४५, २७६९, ३०४ ॥ 
--में प्रतिनिधि (व्यवस्थापक) सभा--३१३-४, ररे२ । 
बीजा देवड़ा (सिरोही )-७३-७४ । 
बीजोलियाँ--३२०, ३२३, ३२४५, ३२७ । 
बीठ सूजो नगराजोत---३८ । 
बीरमदेव (मेड़ता )--२७-२८, २९, ३१, ३२ ॥। . 
बृधस्सिह, राव राजा (बूंदी )--१५४, १६१, १६२-३ । 
बुंदी--8, २१, २५, ३८, ६८ फु० नो०, ७२-३, ११७, १३०, १४५, १५३, 
श्प्ूढ, १४८, १६३, १८5४, २४०, २७४, २८४, ३०३, रे३० | 
--राज्य का स्वाधीन होना--४७-४८ । 
बेगू--5१, २४३, ३२५, २२७ । 
बेंटिक, लार्ड (गवर्नर जनरल )--२७५-२७७ । 
बेराम खाँ--२६-४०, ६६ । 


भें 


भगवानदास, राजा (आम्बेर )--४३, ११-५२, ५६, ६१, ६३, ७ 9, 9४-७५, 
८््प्‌ | क्‍ 
--और भगवंतदास की उलझन--७४ फु० नो० । 
भटवाड़ा (मांगरोल) का युद्ध (१७६१ )--१5६, १६३ ॥। 
भरतपुर--१५७, २७३ । 
भामाशाह--७६ । 
भारमल, राजा (आम्बेर)--३३, ३५, ४०-१, ४३, ४७, ७४, १३८। 

भावसिंह, राजा (आम्बेर )--८७, ६३ । 

भावसिह, राव राजा (बूंदी)--११८, १२५, १३४ । 

भीमसिंह, महाराजा (जोधपुर)--२१९६-२०, २२३, २२९, २३०, २३१, 
२३२, २४१ । 

भीमसिह, महाराणा (मेवाड़)--१६५-६६, २०३, २१०-१३, २२४, २२६, 
२२६९, २३८-३६, २४१-२ २५०, २५२, २७०, २७४। 

भीमसिह (द्वितीय), महाराव (कोटा)--३३५-६ । 

भीमसिंह (प्रथम), महाराव (कोटा )--१५४, १५५ | 

भीमसिंह, रावत (सल्‌म्बर )--२११-१३ । 

भीम सीसोदिया, राजा--६५, ६७, १०६ । 

भूपालसिंह, महाराणा (मेवाड़ )--३३६, ३३८-३३६ । 

भूषण (कवि)--१३८ । 

भोजराज, कुअर (मेवाड़ )--२३ । 

भोज हाड़ा, राव (बँँदी)--७२-७३ । 


स्‌ 


मंछाराम (कवि )--२६३ । 

मंदसौर--६६, १६२ । 

मदनसिह, राज राणा (झालावाड़ )--२७२ । 

मनसबदारी व्यवस्था और राजस्थानी राजघराने---६३-४, ८७-८ । 

मरह॒ठों--- 
““का गुजरात पर आधिपत्य--१५७, १५६, १६१-२, १७१ । 
-+का मालवा पर अधिकार--१५७, १५६९, १६२, १६५। 
“का राजस्थान में प्रवेश---१६२-१६५ । 
--की राजस्थानी राज्यों के साथ संघर्ष---१७३-४, १७७८-९१, १६३, 

१९५, २००-१४ । 

“की राजस्थान में विफलता--२४७-८, २५२-३, २५६९-६१ । 
“-की राजस्थान में शासन-व्यवस्था--१६६, १७८-९ ! 
छंद. 

--के राजस्थानी राज्यों के साथ सम्बन्ध--१३७, १६३-४, १६७, १६९६- 
१७१, १७२-७४, १७६, २१५७-१६, २९२२-२३, २३१, २३२३-३४, २३६, 
२४२०-४६, २०५९-२२, २५९ । 

मल्हारराव होलकर (हठ्वितीय )--२४७-४८, २५८, २५६ । 

मल्हारराव होलकर (प्रथम )--१६३, १६९, १७३, १८४५-८७ । 

महम्‌द खिलजी, सुलतान (मालवा)--२४ । 

महादजी सिन्थिया--१5८-२१४, २१५, २१७,-१८०, २२१, २२२, २५९। 

-+त्री विधवा रानियाँ--२२६, २३०, र३२। 

महाबत खाँ----८२, ६६-७, €८, १०० | 

महासिह कछवाहा, राजा--८७, ६३ । 

महेशदास चाँपावत (प्रधान मनन्‍त्री, जोधपुर )--१०४५ । 

महेशदास राठौड़ (जालोर )--१०३ । 

मांगरोल का युद्ध (१७६१)--देखों भटठवाड़ा' । 

मांडलगढ़---५४, ७१, ७६, ८५२, ११५, ११८ । 

माचेड़ी (राज्य )--१६६, २०२, २३६, २४०, देखों अलवर भी । 

“का स्वाधीन होता--१६३, १९६ । 

माधोसिह, महाराजा (जयपुर )--१६०, १६६-७१, १७३-७४, १८०, १८१, 
१८२, श्वश-पछ, शृश्श-ह२े ह 

माधोसिह हाड़ा, राव (कोटा )--१० १-२ । 

मानसन, कनेल--२३७ । 

मानसिह देवड़ा, राव ( सिरोही )--४५, ४९ । 

मानसिंह, महाराजा (जोधपुर)--२१६-२०, २३५, २३६, २३७, २४१-४५, 
२२४६-४७, २५२, २५६-७, २६३, २७४, २७५, २७७, २७८, २७६६-८० | 

मानसिंह, राजा (आम्बेर )--४३, ४७, ५०-१, ५१ फु० नों०, ५३-४८, ५६, 
६९१, द३े, ७92, ८०, 5५६, ६०, १३०, १३८५। 

मानसिंह, राजा (किशनगढ़ )--११७, १२४ ! 

मालदेव, राव (जोधपुर )--२७-२८, ३२, ३४, ३६, ३८, ४४, ६१, ६५, ७१, 
१३८, २६५, । 


बा 


-और शेरशाह--२६-३१ । 
मालवा--२३, २४-२५, २९६, ३१, ४५, ५६, ६८ फु० नो ०, ६९, ६२, ९५, ११४, 
१४०, १५१, ९५३, १५५, १५७, १५९६-६०, १६०-६१, १६२, १९६४-५४, 
श्श्प | 
-+े कुछ राज्य और राजस्थान-संघच--३३६, ३३८ । 
मिण्टो, लाडे (वाइसराय )--३१३, ३१६ । 
मौरां--२३, ३८, ६४, रे४२ । 
मंशी, कन्हेयालाल माणिक्यलाल---३ ३८ । 
अज्जम, शाहजादा--दरेखो, वहादुर शाह प्रथम । 
3 दी कक 
--विजय का राजस्थान पर प्रभाव---१६-१७, ८०, ८५, ८९ | 
साम्राज्य का प्रान्तीय संगठन और उसकी सर्वोपरि सत्ता की राजस्थान 
में स्थापना--६ ७-७०, ८७-९६, १०६-१०७ | 
-“प्ताम्राज्य की सता का राजस्थान में ह्ास और अन्त---१ ३६, १४८-४६, 
१४२-३, १५६-७ १६५-७, १७२, १७४, १७५-७६, १७८-७६ ! 
मराद बख्श, शाहजादा--११३, ११६ । 
मुहम्मद बंगष- १६१, १६२ । 
मुहम्मद शाह, मुग़ल सम्राट---१५४ १५०५-६, १२०६-५७, १६१, १६२, १६९४ 
१६५ 
मुहम्मद हाकिम, मिर्जा--६६, ६७ । 
मेटकाफ़, सर चाल्स---२५७, २५५८-६९ । 
मेड़ता--२७, ३१, ३४, ३६, ३८, ४४, १४८ । 
“का युद्ध (१७६९० )--२०७-८, २०९, २१८ 
सेदिनी राय, राय (चंदेरी)--२०-२१ । 
मेयो कॉलेज--२६२-६३, ३०५, ३१४, ३१६ । 
मेयो, लार्ड (वाइसराय)--२८७, २९२, २६९७ । 
मेवाड-- 
“भर राजस्थान-संघ--३३८, ३३६ । 


- शे६४ - 


-+का विलीनीकरण--६ । 
“की अधीनता में बूंदी राज्य--२१, २३, ४५, ४७-८ । 
-“की महत्ता का ह्ास, खानवा की पराजय के बाद--१५, १६, २१। 
-+की विफल बाह्य नीति तथा उसका प्रभाव--१३६-७, १५३, १५६, 
३१६-७ । 
मेवात (प्रदेश )--४०, १४८ । 
मेहतर खाँ---५६ । 


यश उन्तराव बाबले--१८८ । 
यदहावन्तराव होलकर (प्रथम )--२२७, २२८, २३२-३४, २३६-४०, ४३ 
२४४, २४४७-४८ | 
यूरोपीय महायुद्ध-- 
“द्वितीय--३२८, ३२९६, ३३२, ३३३, ३३४ । 
“अ्रथम--३ १०, २३१९ । 
यूरोपीय सेनानायक, राजस्थान में--१६ १-२, १६६-२००, २१५,-६, २५६-६०, 
२६१ । 
“-देखो टामस', द बाँय' और पेरों भी । 


रज्जबजी--९६० 

रणथंभोर-२ १, २३, २४, २५, २९, ३२, ३९, ४२, ४५, ४७, ५९, ६१, ६२, 
६०८, ७२, १०४, १७२, १८० | 

रतन राठौड़, राव (जालोर और रतलाम)--१०२, ११४, ११५ फु० नो ०, ११७॥ 

रतन हाड़ा सरबुलन्द राय, राव (बूंदी)--९६६, ६८, ६९, १०१ । 

रत्वसिंह (दावेदार-मेवाड़ की राजगद्दी)--१८७, १६१, १६४-६६, २१३ । 


रत्नसिह, राणा (मेवाड़)--२३, २४ । 
रमेशचन्द्र दत्त--३ । 
राघोराम पागे--१८८-६, १६० फु० नो० । 
राणोजी सिधिया--१६३, १६६ । 
राज-प्रशस्ति (काव्य )--१३४ । 
राजमहल का युद्ध (१७४७ )--१७० । 
राज-सम॒द्र (राजसमन्द )--१३४, १३६ । 
राजसिह हितीय, महाराणा (मेवाड़)--१८० १८७ । 
राजसिंह प्रथम, राणा (मेवाड़ )--४, १६, १०५-६, १११०-१२, ११४ फु० नो० 
११५-१६, ११८, १२२-२३, १२४ १२६, १३८, १४२-३, १+३ 
२६४, ३०७ । 
राजस्थान का साहित्य--१७, ३७-८5, ६४-६४, ८९-६०, १०८, १३३-५, 
१४५०-५१, १५८, १६०, १७७, २१६-१७, २६३, २८३, २८६, ३०६- 
३०७, २४२ ! 
राजस्थान की चित्रकला--2 ८, ३५, ६४-५, ६०-१, १०६-११०, १३५, १७६- 
१७७, २१६, २६२-४, २८०९ । 
राजस्थान की राजनैतिक, सामाजिक और सांस्कृतिक परिस्थिति-- 
--अराजकता काल में--२६१-६६ । 
-- परिवर्तन काल' में--३६-३८ । 
--मुराल-पेवाड़ संघर्ष काल में--८७-६१ । 
-- मुग़ल-विजय काल' में--६०-६४५ । 
-- मुग़ल-साम्राज्य पतन काल में--१५२-३, १६३-४, १६६-८, १७५-८ | 
--युगान्तर काल' के अन्त में (अगस्त १५, १६४७ के दिन)--३४०-४३ । 
--- राजपृत-मरहठा संघर्ष काल में--१७८-१८०, २१३-१७ । 
-- राजपूत-विद्रोह काल में--१३६-४०, १५०-५१ । * 
-- विरोध-प्रारम्भ काल में--१३३-३ ८- । 
“-शान्ति-समृद्धि काल में--१०६-११० । 
“संगठन काल में---३०५-३०६ । 

“सन्‌ १५२७ ई० में--१५-१७, २१-२३ । 
--सहयोग काल में--२६८-२७१, २७८-२७९, २८०-८४ । 


राजस्थान की स्थापत्य-कला--३८, ६४-६५, ६०, १०८-९, १३४५-३६, १५८, 


१६९ ॥। 


राजस्थान-.- 


“के कुछ राज्यों को सेना का तया संगठन---३ ० १-२ । 

-+के पूर्व-आधुनिक काल के काल-विभाग--१ १-१२, १७-२०, १३६- 
१४०, २६७-८ । 

--के प्रान्तीय इतिहास की आवश्यकता---8६, ११-१४ । 

-+के सार्वजनिक राजनैतिक नेताओं की आपसी फूट और उसके दृष्परि- 
णाम--३२६९-७, ३४२ । 

--के राज्यों का एकीकरण (१९४८-९ )---५-६ २६५-६। 

--के राज्यों का भारत के साथ राजनंतिक और आधथिक एक्य--२९४, 
३०१-३०३, ३०४-५, २३१५, २१७ । 

--के राज्यों का स्वाधीन भारतीय संघ से सम्बद्ध होना---३ ३ ९-४० । 

-+के राज्यों के समृहीकरण की समस्या--३३२, ३३१४, ३३४५-३३६, 
३३८-६ । - 

--के राज्यों में राजनैतिक और वैधानिक सुधार---३१३-१४, ३२७-२८५, 
३३०-२३२, ३३२२-३२ २, २२४, २४० । 

--के राज्यों में शासकीय सुधार---२८०-२८१, २८६-२६०, २६९९-३० १, 
73730 ही, 


राजप्थान प्रान्त का प्रथम बार निर्माण और उसका मुग़़ल-कालीत संगठन-- 


६१-६३, ९७-७० । 
“उसका प्रभाव--६४-६५, ८८-८६ । 


राजस्थान-« 


-“में उपयुक्त राजनेतिक नेताओं के अभाव का परिणाम---१०, ३२३-४, 
३४२ । क्‍ 
““में क्रान्तिकारी आयोजन--३१८-२०, ३२५, ३२६। 


बा इ दर छु ण- 


--में गांधोवादी राजनैतिक नेताओं का प्रभाव बढ़ने का परिणाम ---३२४५, 
३२२६ | 
--में जन-जाग्रति का विकास--३१०-३१२९, ३१८-२१, २३२२-२७, 
३२६९-३३, ३३४ | 
“+में डाक और तार की व्यवस्था--३०२ । 
+>में नव-निर्माण की समस्या--६-८, १०-११ । 
--में पाइचात्य ज्ञान और शिक्षा का प्रसार तथा उसका प्रभाव---२८१-८२, 
.. २८४, २६९०, २६१-३, ३०५, ३१४-५ । द 
“में पूर्व-आधुनिक काल का प्रारम्भ--६-८, १०-११ । 
--में राहदारी का बन्द होना--३०२ । 
--में सड़कों और रेलों का बनाया जाना तथा उनका प्रभाव--२६४-% 
३०१ ! 
--में सन्‌ ४२ का विप्लव--३३३ । 
--में स्वदेशी आन्दोलन--३१२, ३१८ । 
राजस्थान-संघ की स्थापना के लिए उदयपुर में विफल प्रयत्न (१९४६-७ )-- 
३३६, र२४१८-९ | | 
राजस्थान सेवा-संघ--३२३, ३२६ । 
राम, (राव मालदेव का पुत्र )--४४-४५, ७१। 
रामपुरा--६६९, ७६, १४५३, १४५८, १६०, १६३, १६४ । 
रामसिह, महाराजा (जोधपुर )--१७१-२, १८०, १८१, १८२, शै८३-८४ । 
रामसिह, राजा (आम्बेर)--१२८, १३४, १५० । 
रायसिंह, राय (बीकानेर )--४८, ५०, ४८, ८५, ८६, ८९ । 
रायसिह, (राव चन्द्रसेन का पुत्र )--४८, ७१, ७३; ७५५ 
रायसिह, राव (नागोर)--१०३, ११९ । 
रूपसिह, राजा (किशनगढ़ )--११६, ११७ । 
रेडिंग, लार्ड (वाइसराय )--३२७ । 
रो, सर टामस--£€ २ । 


खत डे हे ट् बन्‍क 


ल 
लकवा दादा---२१०, २२३-३१ । 

लाखेरी का युद्ध (१७६९३)--२१८ । 

लालसोंठ का यूद्ध (१७८७)--देखो तुंगा का युद्ध । 
लाहोर---.७२, 5५२, ११६, १२६ फु० नो०, १४१, २२५, ३४१ ॥ 
लिटन, लाड्ड (गवर्नेर-जनरल )--२६७-८ । 

लेक, लार्ड--२३५-३७, २४० । 


व्‌ 


वजीर अली, नवाब (अवध )--२२८ । 

वनमालीदास (बीकानेर )--१२५ । 

विक्टोरिया, साम्राज्ञी---२८५, २९७, २९८५ । 
विक्रमाजीत, राणा (मेवाड़ )--२३, २४, २५-२७ | 
विद्ुलदास गौड़, राजा--१०२ । 

विश्वनाथ (कवि)--१०८ । 

विष्णुसिह, राव राजा (बुंदी)--२६३ । 

वृन्द (कवि)--१५१ । 

वेलेजली, लाडे (गवर्नर जनरल)--२३५, २३७, २४० । 


श 


दम्भाजी मरहठा, राजा--१४४ । 

शक्तिसिह, (राणा प्रताप का भाई )--५७ फु० नो० । 
_शत्रुसाल हाड़ा, राव (बूंदी)--१०१, ११३, ११६ । 
शरीफ़ुद्दीन हुसेन, मिर्जा--३६, ४०, ४४, ६१। 

शाह आलम, मुग़ल सम्राट--१६८-६६, २००, २०२, २१५ । 
शाह कुली खा--३५ । 

शाहजहॉा--१११, ११८, १२८, १३६ । 


- ३६९ - 


“और राजस्थानी नरेश--६८-६६ । 
“का उदयपुर जाना--&४५ फु० नो० । 
-“का विद्रोह--६४-६६, ६७ । 
--का सादुल्‍ला खाँ को चित्तौड़ के विरुद्ध भेजना--१ ११-१२ | 
--की बीमारी और उत्तराधिकार के लिए युद्ध--१ १२-३१, ११६ । 
-की मेवाड़ पर सफल चढ़ाई---८5३-८४, ६४ । 

शाहपुरा--१ १४, १८९६, २२८०, २३१, २४२, २५१, २६९, २२११, ३४०, ३४६१ ॥। 
““राज्य की स्थापना--१०६ । 

दाहबाज़ खाँ--५३, ६६, ७२ । 

शाहू मरह॒ठा, राजा--१५६-६०, १६१ । 

शिवाजी--४, ७९, १२७, १३१, १३८, १५६ । 

'शुजा, शाहजआदा-- ११३, ११९ । 

देखावाटी--- १५८, २७६ । 

शेरशाह सूर---२८-२९, २९-३१, ३४, ३७ । 

श्रीनाथ जी की मूत्ति को नाथद्वारा लाना--१३० । 

श्री हित वृन्दावनदास, स्वामी---२१६-१७ । 


स 


संग्रामसिह, महाराणा (मेवाड़ )--१५९, १६४ । 

संविधान परिषद, भारतीय--६, ३३६-३७ । 

सगर सीसोदिया, (राणा उदयसिंह का पुत्र )--८१-२, ८४ । 

सज्जनसिह, महाराणा (मेवाड़ )--२९७, २९८, ३०७ । 

सन्‌ ५७ का विप्लव---२८४, २९३, ३१० । 

सबलगढ़ में मरह॒ठा नरेशों का सम्मेलन--२३८५ । 

समरसी, रावल (बाँसवाड़ा )--६&, १०० । 

समरू--१६ १, १६५, २१०५ ॥। 

सरकार, सर यदुनाथ--११४५ फु० नो०, १८९ फु० नो ०, १६० फु० नोौ० । 
सरबुलन्द खा--१६१-६२ । 


सर्जेराव घाइगें--२२५-२६, २३०, २५१ । 

सलावत खाँ, बर्शी--१०३ । 

सलावत खाँ, मीर बख़शी--१७ १-७२ । 

सलीम, शाहज़ादा--देखो जहाँगीर । 

सवाईसिंह, ठाकुर (पोकरण )--२४१, २४२, २४४-४५ । 
++के पुत्र--२४६-४७ । द 

सांगा, राणा (मेवाड़ )--१४, २२, २५, ३६, २७, ४६, १३६, २६५ । 
-5और खानवा का युद्ध (१४२७ )--१ १, १५, १६, १७, १८, २०-२१ । 
“की मृत्यु--२१ फु० नो०, २३ । 

सांचोर--२२, २८, १४६ । 

सांभर--४१, १४८, १५५, १५७, १६४, २०९, २३१ । 
“+का नमक-उद्योग--१ ०७, २७५-६, २६९५-६६ । 

सादुल्ला खाँ, वजीर--१११-१२ । 

साल्बाई की सन्‍धि (१७८२)--२१५ । 

सिकन्दर खाँ बिहारी (जालोर)--२२ । 

सिरोही--२२, ४५, ४६-५०, ५१, ५३, ५८-५९, ६०, ६८, ७३-७४, ९२-१३, 

१००, १२०, २६७, २७१, ३१२, ३२३, ३३१, ३३२.। 

सुन्दरदास--१०८, १३३ । 

सुजानसिह सीसोदिया (शाहपुरा)--१०६, ११४ । 

सुदर्शनदेव, राजाधिराज (शाहपुरा )--३४० । 

सुमेल का युद्ध (१५४४ )--३०-३ १, ३२ । 

सुरताण देवड़ा, राव (सिरोही )--५८-६, ७३-७४, €३ । 

सुरताण हाड़ा, राव (बूंदी )--३३ । 

सुजन हाड़ा, राव (बूंदी )--३ ३, ३९, ४२, ४५, ४७-४८, ६१, ७२-७३ । 

सुलेमान शिकोह, शाहजादा--११३, ११७ । 

सूरजमल जाट, राजा (भरतपुर)--१९१ । 

सूरजमल हाड़ा, राव (बूंदी)--२३, २४, ३३ । 

सूरतसिह, महाराजा (बीकानेर )--२२५, २४४, २४६-७ १ 


स्व ३ हट] १ बम 


सूरसिह, महाराजा (जोधपुर)--७४५, ८८-८९, ९१-९२, €३ । 
सूरसिह, राव (बीकानेर )--८५, €८। 

सूर्यमल (महाकवि )--२१८३, ३०६, ३२४२ । 

सोमचन्द गांधी (मन्‍्त्री, मेवाड़ )--१६६, २०३, २१० । 


हमीदुल्ला, नवाब (भोपाल )--३३५ । 

हरमाड़ा का युद्ध (१५५७ )--रे४ । 

हरराज, रावल (जैसलमेर )--४८ । 

हरीसिह, रावत (देवलिया )--१००, १२३, १२४। 
हल्दीघाटी का युद्ध (१५७६)--५१ फु० नो ०, ५४-८५, ६४५ । 
: हाजी खाँ पठान--३४-३५ । 

हाडिज्ग, लार्ड (वाइसराय )--३ १८ । 

हमायूँ, मुगल सम्राट--२६, २८, ३३ ! 

हुरड़ा में राजस्थानी नरेशों का सम्मेलल (१७३४)--१६३, ३३८ । 
हुसेन अली, सैय्यद--१५१-२, १५४४, १५५ । 

हसेन कुली खाँ--४४, ४५, ४७ । 

हुसैन खाँ, सैय्यद--१५७ । 

हेमू--३३ । 

हेस्टिग्ज़, लाडे (गवर्नर जनरल )-२५७-२६१ । 

हैदर कुली खाँ--१५५, १५६, १४७ । 


शुद्धि-पत्र 


पृ० २, नीचे से ५० ३ में “लागी जै” के स्थान पर “लागीजे” 

पृ० १३८, पं० २ में “अराजकतापूंण” के स्थान पर “अराजकतापूर्ण 
पृ० २१७, प॑ं० ६ में “उप्सत” के स्थान पर “उस” 

पृ० २२४, पं० १ में “चल रते हने” के स्थान पर “चलते रहने" 

पू० २४५, नीचे से पं० ६ में “मार्च २५” के स्थान पर “मार्च ३०” 
पृ० ३०८, १० २ में “पेखतां” के स्थान पर “पेखंतां” 

पृ० ३०८, पं० ५ में “फत्ता” के स्थान पर “फता'' 

पृ० ३३८, नीचे से पं० ८ में “ऐसी” के स्थान पर “ऐसे” 


